
VIA    A  P  P  I  A. 


ANDET  AFSNIT 


ROMERSKE  VILLAER  VED  VIA  APPIA. 


FORORD. 


V  ed  Udgivelsen  af  det  foreliggende  andet  Bind  af  Via  Appia 
kan  jeg  ganske  henvise  til  de  Bemærkninger,  der  blev  forud- 
skikkede det  for  nogle  Aar  siden  udkomne  første;  dog  vil  det 
maaske  bemærkes,  at  jeg  har  ledsaget  saa  at  sige  alle  Ind- 
skrifter og  Citater  af  de  gamle  Forfattere  med  en  Oversættelse. 
Fremdeles  skylder  jeg  at  takke  Etatsraad,  Dr.  phil.  Birch 
for  den  Velvilje,  han  har  vist  mig  ved  at  gjennemlæse  en 
Korrektur  til  de  enkelte  Afsnit  i  dette  Bind,  med  Undtagelse  af 
det,  der  er  overskrevet  „den  hellige  Cæcilia". 


INDHOLD. 

SENECAS  VILLA. 


II.     SENECA  OG  PAULUS. 

Jlave  Seneca  og  Paulus  kjendt  hinanden?  har  Apostelen  paa- 
virket Filosofen?  —  Det  er  Spørgsmaal,  hvorom  der  er  bleven 
tvistet  i  Aarhundreder.  Striden  føres  lige  usvækket;  senest  har 
de  Rossi  taget  Parti  i  Kampen  og  vejledet  af  Katakombernes 
Indskrifter  udtalt  sig  for  et  personligt  Bekjendtskab  mellem  de 
berømte  Samtidige.  Om  end  Seneca,  mener  de  Rossi,  ikke  selv 
har  bekjendt  sig  til  de  Christnes  Tro,  har  han  dog  æret  denne, 
staaet  i  nært  Forhold  til  Paulus  og  benyttet  sig  af  Apostelens 
Lære  i  sine  Skrifter1). 

Til  en  Besvarelse  af  disse  Spørgsmaal  giver  Samtiden  kun 
ringe  Oplysning.  Seneca  omtaler  ikke  de  Christne  eller  deres 
Lære,  og  der  er  ikke  i  hans  Skrifter  nogen  Antydning  af,  at 
han  har  kjendt  Paulus  eller  dennes  Virksomhed.  Men  der- 
med er  ingen  Afgjørelse  vunden;  der  er  Data  af  forskjellig 
Art,  der  pege  i  den  nævnte  Retning,  og  i  Senecas  Skrifter  er 
der  en  saa  mærkelig  Overensstemmelse  med  de  Christnes  Sæde- 
lære,   at    man   fuldt  vel   kan  forstaa,    at  Spørgsmaalet  om  hin 


x)  de  Rossi,  Bullett.  di  archeol.  christ.   1866  pag.  62;  1867  pag.  6 — 8. 

personlige  Forbindelse  og  om  Apostelens  Indvirkning  paa  Filo- 
sofen  atter  og  atter  er  bleven  rejst  og  besvaret  paa  afvigende 
Maade  af  de  forskjellige  Forskere. 

Selvfølgelig  har  Kirken  forlængst  fældet  sin  Dom.  Den 
kunde  ikke  faa  Øje  paa  Ligheden  mellem  Senecas  og  de  Christnes 
religiøse  Anskuelser  uden  at  erklære  den  Førstes  Filosofi  for 
inspireret  af  de  hellige  Bøger.  Seneca  taler  om  en  personlig 
Gud,  om  et  mægtigt  og  alvidende  Forsyn,  der  læser  i  vore 
Hjerter  og  kj ender  vore  Tanker:  „Hyad  gavner  det  vel,  om  Noget 
kan  forblive  skjult  for  Menneskene?  For  Guddommen  er  Intet 
skjult" l).  Han  anerkjender  et  Forsyn,  der  ikke  staar  koldt  og 
ligegyldigt  overfor  sine  Skabninger,  men  som  elsker  os  inderligt, 
ikke  med  en  Moders  forkjælende  Ømhed,  men  med  faderlig  Tugt 
—  „fortiter  amat"  2)  ved  at  paalægge  os  Prøvelser  og  Byrder;  „thi 
vid",  formaner  Seneca  sin  Ven,  „naar  Ulykken  rammer  os,  bør  det 
ikke  hedde:  „Dis  aliter  visum11  —  Guderne  have  villet  anderledes 
end  vort  Ønske,  men  „Di  melius"  —  de  have  villet  det  bedre3). 
Og  dette  Forsyn,  der  er  vor  Ven  og  Beskytter,  „vor  Fader"  — 
parens  noster*),  der  er  os  nær,  „hos  os  og  i  os"  5),  vil  ikke  æres 
med  Offre  og  Strømme  af  Blod 6),  men  derved,  at  vi  tro  paa  dets 
Tilværelse  7)  og  søge  at  komme  det  nær  i  Fuldkommenhed 8) :  „Ham 
skal  Enhver  bygge  et  Alter  i  sit  Hjerte  og  ære  ved  en  dydig  og 


2)  Seneca,  Episk  83,  1. 

<i)  id.  de  provid.  2,  6:  patrium  deus  håbet  adversus  bonos  viros  animum  et 
Mos  fortiter  amat. 

3)  id.  Episk  98,  4:  .  .  .  dis  aliter  visum  esk  Immo  mehercules  ut 
carmen  fortins  ae  iustius  petam,  quo  animum  tuum  magis  fulcias ,  hoc 
dicito,  quotiens  aliquid  aliter  quam  cogitabas  evenerit:  di  melius. 

4)  ibid.  110,  10  jfr.  de  benef.  II,  29,  4. 

5)  ibid.  41,  1:  non  sunt  ad  coelum  elevandae  manus  .  .  .  prope  est  a 
te  deus,  tecum  est,  intus  esk 

6 1  Seneca,  fragm.  123. 

7)  id.  Episk  95,  50:  primus  est  deorum  cultus  deos  er  eder  e. 

")  ibid.  31,  11. 

retskaffen  Vandel"  1).  Denne  Hyldest  formaa  vi  Alle  at  bringe 
Guddommen:  „Dyden  spørger  ikke  om  Fødsel  og  Formue,  et 
Menneske  er  den  nok"  2).  Derfor  lærer  Seneca  ogsaa,  at  overfor 
Forsynet  ere  vi  Alle  lige  —  „vi  ere  Alle  dets  Børn"3);  at  et 
Menneskes  Værd  ikke  beror  paa  den  ydre  Stilling  i  Livet,  paa 
Rang  eller  Rigdom,  men  at  kun  Dyden  gjør  Forskjel,  „thi  hvad 
er  vel  disse  Begreber:  en  romersk  Ridder,  en  Frigiven,  en  Slave? 
—  blotte  Navne,  der  ere  udsprungne  af  Ærgjerrighed  eller  Uret- 
færdighed" ;  .  .  .  „fra  den  usleste'  Vraa  kan  man  hæve  sig  til 
Himlen,  rejs  Dig  da, 

et  te  quoque  dignum 
finge  deo/"4) 

Netop  denne  Anerkjendelse  af  Alles  lige  Menneskeværd  er 
ejendommelig  for  Seneca;  ingen  tidligere  Filosof  har  givet  den 
et  varmere  og  fyldigere  Udtryk.  „Vi  ere  Alle  Brødre,  vort  Sam- 
fund at  ligne  med  en  Hvælving  af  Sten,  der  vilde  styrte  sammen, 
om  ikke  de  enkelte  Dele  understøttede  hinanden"  5).  Derfor  er 
ogsaa  Senecas  Lære  om  Menneskenes  Pligter  mod  hverandre 
præget  af  Christendommens  fulde  Humanitet;  hans  Opfattelse 
af  Skyldigheden  falder  sammen  med  Evangeliets  Bud,  den  Kjær- 
lighed nemlig,  som  ikke  nøjes  med  den  ydre  Gjerning,  men 
kræver  Hjertets  Medfølelse,  og  det  endog  i  Forholdet  til  Ens 
Fjender  —  opem  ferre  etiam  inimicis  miti  mann6):  „Solen  skinner 
jo  ogsaa  over  de  Onde ,  Havet  staar  aabent  ogsaa  for  Sø- 
røveren" 7). 


1)  Seneca,   fragm.   123:    non  templet  Mi  (se.  deo)  congestis  in  altitudinem 
saxis  exstruenda  sunt:  in  suo  cuique  consccrandus  est  pectore 

2)  id.  de  benef.  III,  18,  2. 

3)  id.  Epist.  44,  1:  omnes,  si  ad  originem  primam  revocantur,  a  dis  swnt. 

4)  ibid.  31,  11. 

5)  ibid.  95,  52—53. 

6)  Seneca,  de  otio  28,  4  (i  Haase's  Udgave  læses  iøvrigt  „senilt  manuu). 
T)  id.  de  benef.  IV,  26,  1. 

Ogsaa  i  sine  Forestillinger  om  et  Liv  efter  dette  kommer 
Seneca  ofte  Christendommen  mærkelig  nær.  Der  er  et  helt  Brev, 
hvori  han  søger  at  gjøre  Lucilius  delagtig  i  den  Glæde,  han 
føler  ved  Troen  paa  en  Tilværelse  hinsides  Graven.  „Hin  Dag, 
Du  frygter  som  den  sidste,  er  den  første  i  Evigheden"  —  aetemi 
natalis  est1),  „sku  den  da  frejdigt  imøde2);  Naturens  Hemmelig- 
heder ville  da  oplades  for  Dig,  Mørket  vil  vige,  og  Lyset  fra 
alle  Sider  spredes  over  Dig.  Og  af  hvilken  Beundring  vil  Du 
ikke  føle  Dig  greben,  naar  Guddomslyset  i  al  sin  Fylde  aabenbares 
for  Dig!  Du  vil  erkjende,  at  hernede  har  Du  levet  i  Mørke"3). 
„Hin  Dag",  tilføjer  Seneca,  „lader  jeg  mit  Legeme  tilbage  dér, 
hvor  jeg  har  fundet  det,  men  selv  giver  jeg  mig  tilbage  til 
Guderne"4).  —  Lad  os  endnu  tilføje,  at  Seneca  oftere  bruger 
Udtryk  og  Billeder,  der  paafaldende  minde  om  Evangeliets 
Taleformer.  Han  kjender  Modsætningen  mellem  „Kjød"  og 
„Aand"  —  illi  (se.  animo)  cum  hac  carne  grave  certamen  est5), 
han  taler  om  „en  hellig  Aand,  der  bor  i  os"6),  om  „den  evige 
Salighed"7);  han  lærer,  at  vi  Alle  ere  Syndere  og  have  gud- 
dommelig Naade  behov8),  og  han  bruger  endelig  et  bibelsk 
Billede,    idet    han    ligner   Ordet    ved   et   Sædekorn,    der   spirer. 


*)  Seneca,  Epist.  102,  26. 

2)  ibid.  102,  24. 

3)  ibid.  102,  28. 

4)  ibid.  102,  22. 

*)  id.  consol  ad  Marciam  24,  5. 

6)  id.  Epist.  41,  2:  sacer  intra  nos  spiritus  sedet.    (Udhævelsen  her  og 

i  det  følgende  Citat  er  foretagen  af  Forfatteren). 
r)  id.  de  vita  beata  2,  2:    quaeramus  ergo,    quid  optimum  factu  sit,   non 

guid  usitatissimum,    et  quid  nos  in  possessione  felicitatis  aeternae 

constilaat. 
8)  id  Epist.  41,  2:    bonus  vero  vir  sine  deo  nemo  est:    an  potest  aliquis 

supra  fortunam  nisi  ab  illo  adiutus  exsurgere?   jfr.  de  ira  I,    14,    3: 

nemo,  inquam,  invenietur  qui  se  possit  absolvere. 

skyder  i  Vejret  og  giver  rigelig  Fold,  naar  det  falder  i  god 
Jord1). 

Med  langt  flere  Citater  kunde  man  paavise  Ligheden  mellem 
Senecas  og  den  christne  Lære.  Men  om  disse  ophøjede  Grund- 
sætninger, denne  Lære  om  vort  Forhold  til  Guddommen  og  vore 
Medmennesker,  som  Seneca  sammenfatter  saa  smukt  i  de  Ord 
til  Lucilius:  „Lev  med  Menneskene,  som  om  Gud  saae  Dig; 
henvend  Dig  til  Gud,  som  om  Menneskene  hørte  Dig!"2)  — 
om  dem  mente  Kirken,  at  de  umulig  kunde  være  en  Frugt  af 
Hedenskabets  Filosofi,  men  maatte  skyldes  de  hellige  Bøger. 
Og  hvorledes  skulde  vel  Seneca  være  bleven  bekjendt  med  disse 
uden  netop  gjennem  Paulus,  som  samtidig  levede  og  virkede 
i  Rom? 

Kirken  vilde  imidlertid  ikke  nøjes  med ,  at  Seneca  havde 
øst  af  de  Christnes  Skrifter,  den  gjorde  ham  selv  til  en  Christen, 
omvendt  af  Apostelen.  Kun  forsigtig  vovede  den  sig  frem.  Den 
kunde  jo  ikke  være  blind  for,  at  om  end  Seneca  paa  mange 
Punkter  udtalte  sig  i  Overensstemmelse  med  Christendommen, 
havde  han  dog  intetsteds  antydet  en  Tilslutning  til  dennes  egent- 
lige Trossætninger,  ligesom  man  jævnlig  kunde  gribe  ham  i 
aabenbare  Modsigelser  med  Hensyn  til  hans  religiøse  Opfattelse. 
Thi  vel  taler  Seneca  om  en  personlig  Gud,  om  et  Forsyn,  der 
beskjærmende  vaager  over  sine  Skabninger;  men  lige  saa  ofte 
bliver  i  Samklang  med  Stoikernes  Lære  dette  Forsyn  den  uper- 
sonlige Guddomskraft,  der  opholder  Verden,  eller  Verden  selv. 
„Vil  Du  kalde  det  Naturen?  —  Du  har  ikke  Uret"  3).     Forsynet 


')  Seneca,  Epist.  38,2:  eadem  est,  inquam,  praeccptorum  condicio,  quae  se- 
minum:  multum  efficiunt,  et  angusta  sunt;  tantum,  ut  dixi,  idonea  mens 
rapiat  illa  et  in  setrah%t;  multet  invicem  et  ipsa  generabit  et  plus  reddet 
quam  acceperit. 

2)  ibid.  10,  5. 

3)  Seneca,  Quaest.  natur   II,  45,  3. 

er  enstydigt  med  Skæbnen,  Lykken,  Tingenes  evige  Orden,  deres 
Love1);  „guid  est  deus?"  spørger  Seneca,  og  svarer  „mens  uni- 
versiu  2)  _  ))Clen  Visdom,  som  raader  i  Naturen".  Og  paa  lignende 
Maade  antager  eller  forkaster  Seneca  en  Tilværelse  efter  denne, 
efter  som  Omstændighederne  føre  det  med  sig;  han  trøster  til 
Ex.  Marcia,  Cremutius  Cordus'  Datter,  der  begræder  sin  Søn, 
med  at  Døden  tilintetgjør  Alt,  den  er  Enden  paa  alle  Lidelser,  — 
„man  ban  ikke  være  ulykkelig,  naar  man  ikke  længer  er  til"  — 
non  potest  miser  esse,  qui  milhis  estz). 

Kirkens  Talsmænd  tog  det  dog  ikke  saa  nøje  med  disse 
Modsigelser.  Det  vilde  jo  ogsaa  have  været  et  daarligt  Vidnes- 
byrd for  Christendommens  overbevisende  Magt,  om  en  Mand  som 
Seneca  havde  kjendt  den,  og  det  af  Apostelens  egen  Mund,  men 
ikke  havde  ladet  sig  vinde  for  den.  Kun  langsomt  gik  imidler- 
tid Erobringen  af  Filosofen  for  sig.  I  de  3  første  Aarhundreder 
finde  vi  intet  Forsøg  paa  at  gjøre  ham  til  en  Christen;  forsaavidt 
han  nævnes,  er  det  paa  lignende  Maade  som  Sokrates,  Plato  og 
Hedenskabets  andre  Filosofer.  Tertullian  (a.  145 — 220)  bruger 
vel  et  Udtryk,  der  kunde  mistydes;  »Seneca  saepe  noster",  siger 
han  4),  men  disse  Ord,  som  man  har  villet  tillægge  en  vis  Vægt, 
sige  dog  ikke  mere  end,  hvad  Alle  kunne  være  enige  om:  at 
Senecas  religiøse  Anskuelser  ofte  komme  Christendommens  saare 
nær.  I  det  4de  Aarhundrede  vandt  imidlertid  Kirken  Sejr;  fra 
at  være  forfulgt  blev  den  herskende,  og  ganske  naturligt  har  den 
nye  Stilling  fremkaldt  nye  Længsler  og  nye  Opgaver.  Den  har 
ikke  fundet  Behag  i  disse  Angreb,  der  rettedes  imod  den  af  Heden- 


*)  Seneca,  de  benef.  IV,  7, 1 :  quid  enim  aliud  est  natura  quam  deus  etdivina 

ratio  toti  mundo  partibusque  ejus  inserta? 
a)  id.  Quaest.  natur,  prolog.  13. 

3)  id.  consol,  ad  Marciam  19,  5,  jfr.  Epist.  77,  11:   haec  paria  sunt:  non 
eris  nec  fuisti;  utrumque  tempus  alienum  est. 

4)  Tertull.  (ed.  Oehler,  Lipsiae  1854)  de  anima,  cap.  XX. 

skabets  Forkæmpere:  at  den  vandt  sine  første  Tilhængere  ikke 
blandt  de  Dannede  og  Velstaaende,  men  i  Folkets  laveste  Lag, 
hos  lettroende  Kvinder  og  Børn.  „Vil  Du  vide ,  hvorledes  de 
udtrykke  sig",  spørger  en  af  Kirkens  ivrigste  og  talentfuldeste 
Modstandere,  Celsus,  i  det  2det  Aarhundrede,  „nu,  saa  hør  deres 
Ord:  Ingen  Vis,  ingen  Lærd  eller  Dannet  skal  komme  til  os; 
men  findes  der  en  Taabe,  en  Nar,  En,  der  Intet  véd,  lad  ham 
kun  søge  os  med  Tillid"  x).  Tertullian  vilde  ikke  have  rødmet 
over  saa  ringe  Trosfæller;  tvertimod:  netop  de  Enfoldige  og 
Uvidende  vare  efter  hans  Mening  bedst  egnede  til  at  paavirkes 
af  Troen.  „Jeg  henvender  mig  ikke  til  Eder",  siger  han,  „I, 
som  ere  oplærte  i  Skolerne  og  bevandrede  i  Bibliothekerne,  som 
komme  og  kaste  os  imøde  Resterne  af  en  slet  fordøjet  Viden, 
erhvervet  under  Buegangene  eller  i  Grækenlands  Højskoler;  men 
til  Dig  taler  jeg,  Du  enfoldige,  ukunstlede  Sjæl,  til  Dig,  som 
Intet  bringer  uden  Dig  selv,  som  Intet  véd,  uden  hvad  der  læres 
paa  Gader  og  Torve"  2).  Den  sejrende  Kirke  svarede  ikke  med 
samme  Sindsro  paa  disse  Angreb ;  det  er  gaaet  den  som  andre 
Potentater,  der  fra  ringe  Kaar  hurtig  ere  komne  til  Magt  og 
Ære :  den  har  ønsket  at  kaste  Glands  over  sine  Forfædre  — 
til  disse  Skomagere,  Vævere  og  Tøjrensere,  som  efter  Celsus' 
Paastand  udgjorde  dens  første  Tilhængere,  vilde  den  knytte 
Navne    af   større   Anseelse.      Og    hvilket    sejrrigt  Svar   til    disse 


*)  Origenes  contra  Celsum  (ed.  Lommatzsch)  III,  44,  jfr.  iøvrigt  Baur: 
Kirchengesch.  der  drei  ersten  Jahrhunderte ,  pag.  383  ff. ,  hvor  der  er 
givet  et  Resumé  af  Celsus'  skarpsindige  Angreb  paa  Christendommen, 
saaledes  som  vi  kjende  det  fra  den  Gjendrivelse,  som  han  mødte  hos 
Kirkefaderen  Origenes. 

2)  Tertull.  de  testim.  animae,  cap.  I:  Sed  non  cam  te  advoco,  quae  scholis 
formata ,  bibliothecis  exercitata ,  academiis  et  portieibus  Atticis  pacta 
sapientiam  ructas.  Te  simplicem  et  rudcm  et  impolitam  et  idioticam 
compello,  qualem  te  habent  qui  te  solam  habent,  illam  ipsam  de  compito, 
de  trivio,  de  textrino  totam.     Impcritia  tun  mild  opus  est   .    .    ■ 

overmodige  Senatorer,  som  trods  Constantius  og  Theodosius' 
Edikter  holdt  fast  ved  deres  tusindaarige  Gudetro:  at  kunne 
godtgjøre,  at  en  af  deres  egne  Vismænd,  den  mest  veltalende  af 
deres  Filosofer,  en  Kejsers  Raadgiver  og  Opdrager,  berømmet  af 
Samtiden  for  sine  Dyder,  ikke  havde  været  for  stolt  til  at  høre 
den  Lære,  der  lød  fra  en  foragtet  Jødes  Mund,  men  havde 
skjænket  ham  sit  Venskab  og  ladet  sig  overbevise  af  hans  Ord. 
I  denne  Bestræbelse  tør  vi  se  Oprindelsen  til  Traditionen  om 
Bekjendtskabet  mellem  Paulus  og  Seneca  og  om  dennes  Om- 
vendelse af  hin;  saaledes  synes  den  i  det  mindste  antydet  hos 
den  hellige  Chrysostomus  (a.  344—407),  der  i  en  af  sine 
Prædikener  optager  disse  Angreb  af  Troens  Fjender.  „Hvo, 
spørges  der,  var  efter  Alt  disse  første  Tilhængere  af  Christen- 
dommen? Kvinder  og  Børn,  Mænd  af  Folkets  Bærme,  .  .  . 
men  hvad  vilde  man  vel  svare  os,  om  vi  viste,  at  den  gryende 
Kirke  i  sin  Midte  talte  Mænd,  beklædte  med  de  højeste  Værdig- 
heder, en  Centurion,  en  Prokonsul,  ja  snart  Konger  og  Kejsere". 
Johannes  Chrysostomus  nævner  ikke  Seneca  ved  Navn,  men  en 
af  Kirkens  lærdeste  og  skarpsindigste  Forfattere,  den  hellige 
Hieronymus  (a.  340—420)  havde  alt  optaget  ham  „in  catalogo 
Sanctorum"  og  til  Støtte  for  denne  Indførsel  paaberaabt  sig  en 
Række  Breve,  som  Paulus  skulde  have  vexlet  med  Seneca,  og 
i  hvilke  denne  ufordulgt  udtalte  sin  Tilslutning  til  den  nye 
Lære  l).  „Vi  (Seneca  og  nogle  Venner)  have  læst  Dine  Skrifter, 
d.  v.  s.  flere  af  Dine  Breve  til  Stæder  og  Menigheder,  og  denne 


Hieronymus,  de  illust.  eccles.  scriptor,  cap.  XII:  Lucius  Annaeus Seneca, 
Cordubensis,  Sotionis  stoici  discipulus  et  patruus  Lucani  poetae,  con- 
tinentissimae  vitae  fait,  quem  non  ponerem  in  catalogo  sanctorum,  nisi 
me  epistolae  Mae  provocarent,  quae  leguntur  a  plurimis,  Pauli  ad  Sene- 
cam  <l  Senecae  ad  Panluin,  in  quibus,  cum  esset  Neronis  magister  et 
i II nts  temporis  potentissimus,  optare  se  dicit  eius  esse  lod  apud  suos, 
cuius  sit  Paulus  apud  Christianos. 

Læsning  har  styrket  vor  Overbevisning"  —  refecti  sumus  1).  Til 
denne  Brevvexling  henviser  ogsaa  Augustinus  (a.  354 — 430);  han 
ønsker  at  indskærpe  Patriarchen  i  Constantinopel,  Macedonius, 
Overbærelse  mod  Synderne  og  paaberaaber  sig  i  det  Øjemed 
nogle  Ord  af  Seneca:  „.der  er  en  rigtig  Bemærkning  af  Seneca, 
som  levede  paa  Apostlenes  Tid,  og  fra  hvem  man  læser  Breve 
til  Paulus,  den  nemlig:  at  hade  de  Onde  er  at  hade  Alle"  — 
„omnes  odit,  qui  malos  odit"  2) 

Erobringen  var  saaledes  slaaet  fast.  En  Brevvexling  mellem 
Paulus  og  Seneca  maatte  jo  afgive  et  uimodsigeligt  Vidnesbyrd 
om  indbyrdes  Venskab  og  om  Filosofens  Omvendelse  til  den  nye 
Lære.  Og  synes  Paulus  ikke  selv  at  henpege  paa  dette  Bekjendt- 
skab,  naar  han  i  Brevet  til  Philippenserne  sender  Menigheden 
den  bekjendte  Hilsen  fra  Brødrene  i  Rom:  „alle  Hellige  hilse 
Eder,  men  mest  de  af  Kejserens  Hus"  3). 

Legenden  har  yderligere  udsmykket  Apostelen  Paulus'  Færd. 
Det  er  nu  den  almindelige  Antagelse,  at  Paulus  har  været  2 
Gange  i  Rom4),  og  at  det  første  Ophold  falder  i  Aarene  61 — 63, 
altsaa  i  de  Aar,  da  Seneca  endnu  øvede  en  mægtig  Indflydelse 
i  Kejserstaden.  Men  i  hine  2  Aar,  i  hvilke  Apostelen  efter 
Skriftens  Udsagn  „prædikede  Guds  Rige  og  lærte  om  den  Herre 


*)  Epistolae  Senecae  ad  Paulum  apostolum  et  Pauli  apostoli  ad  Senecam 
(ed.  Haase),  Epist.  I;  jfr.  Epist.  VII:  profiteor  me  bene  acceptiun  l<<tiu>tr 
litterarum  tuarum,  quas  Galathis,  Corinthiis,  Achaeis  misisti,  et  <i" 
invicem  vivamus,  ut  etiam  cum  honore  divino  eas  exhibeamus,  og  Epist 
VIII:    .    .    .    Caesarem  nostrarum  rerum  admiratorem- 

2)  August.   Epist.   CLIII,  Nr.    14  (S.    Aurelii   Augustini   opera,    Parisiis 
1G79 — 1700,  vol.  Il,  pag.  529,):  merito  ait  Seneca,  qui  temporibus  aposto- 
lorum  fuit,  cujus  etiam  quaedam  ad  Paulum  apostolum  leguntur  epistolcu 
„omnes  odit,  qui  malos  odit". 

:))  Philipp.  4,  22. 

4)  Herzug:  B.-Enc.  f.  protest   Theol   und  Kirche,  vol.  XI.  pug    244. 

Jesus  med  al  Frimodighed,  uforhindret"  *),  skulde  han  have  om- 
vendt ikke  blot  Seneca  og  dennes  Brodersøn,  Digteren  Annæus 
Lucanus,  men  Neros  Frigivne  Epaphroditus  og  Narcissus,  den 
frimodige  Thrasea  Pætus,  den  cyniske  Filosof  Demetrius  og  mange 
Flere.  Apostelen  forsvarede  sig  for  det  romerske  Senat  og  skal 
have  henrevet  Senatorerne  ved  sin  Veltalenhed2);  han  nød  endog 
den  Ære  at  træde  frem  for  Kejser  Nero  og  forskrækkede  denne 
ved  en  Forkyndelse  af  Verdens  nærforestaaende  Undergang. 
Ogsaa  Nero  læste  hans  Breve  til  Menighederne,  og  Kejseren  for- 
bavsedes over,  at  der  hos  saa  ringe  en  Mand  kunde  fremstaa 
saa  ophøjede  Tanker.  Kort:  naar  Apostelen  i  Brevet  til  Phi- 
lippenserne  sender  disse  den  anførte  Hilsen  fra  „de  Hellige  af 
Kejserens  Hus",  kommer  denne  Hilsen  ikke  blot  fra  Slaver  og 
Frigivne  i  Neros  Husstand,  men  fra  Kejserhoffets  højtstillede 
Mænd  og  Kvinder,  fra  Neros  mægtige  Raadgiver  Seneca  3).  Troen 
skjulte  sig  ikke  og  frygtede  ikke,  lige  saa  lidt  i  Rom  som  i 
Jerusalem  og  Cæsarea,  —  selv  siger  jo  Paulus,  at  „de  fleste  af 
Brødrene  i  Herren  fik  Mod  ved  mine  Baand,  og  blev  desmere 
dristige  til  at  tale  Ordet  uden  Frygt"  4). 

I  den  brogede  Bygning,  som  Kirken  har  opført,  søger  en 
nyere  Tids  Kritik  at  bringe  Orden.  Den  tror  ikke  paa,  at  Se- 
neca er  bleven  omvendt  til  Christendommen,  ikke  heller  paa  de 
Breve,  som  han  skal  have  vexlet  med  Paulus;  men  Kirkens  Tals- 
mænd ere  vedblivende  overtydede  om,  at  Seneca  og  Paulus  have 
staaet  hinanden  nær  i  Rom,  og  at  hins  Filosofi  tildels  er  en  Frugt  af 
dette  Bekjendtskab.  Seneca  har  æret  Christendommen  uden  at 
tro  paa  den;  han  har  vaklet  i  Valget  mellem  Himlen  og  Jorden, 


1)  Ap.  Gjern.  28,  31. 

2)  S.  Jo.  Chrysostomus ,    Horn.   de  capto  Eutropio  et  de  divit.  vanitate  14 
(op.  vol.  III,  pag.  399  E). 

8)  Fleury,  Saint  Paul  et  Sénéque,  vol.  I  pag.  290—91,  392—93. 
4)  Philipp.  1,  14. 

mellem  Evangeliet  og  Filosofien;  men,  niere  bekymret  for  sin 
Anseelse  end  for  sin  Sjæls  Frelse,  er  han  død  vantro  og  har 
ladet  det  bero  med  at  kopiere  de  Christnes  Lære  i  sine  Skrifter. 
Saaledes  lyder  til  Ex.  det  Ræsonnement,  der  opstilles  af  Fleury, 
en  fransk  Forsker,  der  omhyggelig  har  samlet  alle  Data,  som 
kunne  tale  for  hans  Antagelse1). 

Til  Støtte  for  denne  Hypothese  henvises  ikke  blot  til  den 
omtalte  Overensstemmelse  i  Senecas  og  Christi  Lære,  men  man 
beraaber  sig  paa  visse  Kjendsgjerninger  i  Paulus'  og  Senecas 
Liv,  der  skulle  bestyrke  Sandsynligheden  af  et  nærmere  Be- 
kjendtskab  mellem  dem.  Under  sit  Ophold  i  Corinth  (a.  53 — 54) 
blev  Paulus  anklaget  af  Jøderne,  fordi  han  —  som  det  hedder 
i  „Apostlenes  Gjerninger"  —  „vilde  overtale  Folket  til  en  Guds- 
dyrkelse imod  Loven"  2).  Striden  blev  bragt  for  den  romerske 
Øvrighed,  Landshøvdingen  i  Achaja,  Gallio;  men  denne,  der 
skød  Sagen  fra  sig,  fordi  han  „ikke  vilde  være  Dommer  i  en 
Strid,  der  ej  indeholdt  nogen  Uretfærdighed  eller  Misgjerning, 
men  kun  angik  Lære  og  Navne"3),  var  Senecas  ældre  Broder 
M.  Annæus  Novatus.  adopteret  af  en  fædrene  Ven,  Rhetoren 
Junius  Gallio,  hvis  Navn  han  efter  Adoptionen  bar.  Seneca  stod 
i  nært  Forhold  til  denne  Broder;  han  satte  Pris  paa  hans  hu- 
mane, velvillige  Sindelag  —  „selv  den,  der  elsker  ham  højest, 
elsker  ham  ikke  højt  nok" 4).  Gallio  var  fremdeles  en  vel- 
instrueret  Mand;  Seneca  dedicerede  ham  sin  Afhandling  ,,de 
ira"  og  „de  vita  beata"  —  „Kunsten  at  føre  et  lykkeligt  Liv", 
og  han  synes  at  have  staaet  i  jævnlig  Brevvexling  med  ham, 
Breve,  der  iøvrigt  kun  kjendes  af  Navn:  „qristolae  ad 
Novatum".     Men    er    det    da    ikke    rimeligt,    spørger    man,    at 


1)  Fleury,  1.  c.  vol.  I,  pag.  393—94,  vol.  Il,  pag.  84 

2)  Ap.  Gjern.  18,  13. 
8)  1.  c.  18,  14—15. 

4)  Seneca,  Quaest.  natur.  IV,  praef.  10. 

Gallio.  der  kjendte  sin  Broders  levende  Interesse  for  filosofiske 
Undersøgelser,  har  gjort  ham  opmærksom  paa  denne  mærkelige 
Mand,  denne  lærde  og  veltalende  Jøde,  der  satte  Synagoger  og 
Stæder  i  Syrien  og  i  Grækenland  i  Bevægelse  ved  den  Lære, 
han  forkyndte?  Maaske,  tilføjes  der,  har  Gallio  sendt  Se- 
neca  de  Christnes  Skrifter,  Apostelens  Taler,  hans  Breve  til 
enkelte  Menigheder1). 

En  anden  Mulighed  frembød  sig.  Faa  Aar  senere  maatte 
Paulus  forsvare  sig  mod  en  lignende  Anklage  af  Jøderne  i  Jeru- 
salem: „denne  Mand",  hed  det,  „er  en  Pest  og  vækker  Oprør 
iblandt  alle  Jøder"2);  han  gjorde  sin  Ret  som  romersk  Borger 
gjældende  og  henskød  sin  Sag  til  Kejserens  Kjendelse.  Paulus 
blev  ført  til  Rom;  Sejladsen  var  langvarig  og  besværlig  —  nær  var 
Skibet  gaaet  under  —  men  omsider  landede  man  i  Puteoli.  Paa 
den  appiske  Vej  følge  vi  Apostelen  til  Rom,  gjennem  de  pon- 
tinske  Sumpe  til  forum  Appii  og  Tres-tdbernae,  hvor  Brødrene 
kom  ham  imøde;  og  ved  Ankomsten  til  Rom  blev  han  overgivet 
til  Øversten  for  Livvagten  (a.  61)  3).  Men  denne  Høvedsmand 
for  Livvagten  var  Afranius  Burrus,  Senecas  trofaste  Ven,  med 
hvem  han  delte  Magten  ved  Kejserhoffet.  I  Rom  nød  Apostelen 
en  vis  Frihed;  han  forkyndte  Ordet  frimodigt  og  uhindret;  der- 
fra skrev  han  Brevene  til  de  Epheser,  Colossenser  og  Philip- 
penser,  Brevet  til  Philemon  og  maaske  det  andet  Brev  til  Tirno- 
theus;  hans  Optræden  gav  Menigheden  nyt  Mod;  selv  siger  han 
jo:  „mine  Lænker  for  Christi  Skyld  ere  blevne  bekjendte  i  det 
ganske  Palads  og  for  alle  de  Øvrige"4),  og  tilføjer  i  et  andet 
Brev,    at    ,om   han   end  selv  lider  Ondt,    indtil  at  være  bunden 


Kleury,  1.  c.  vol.  II,  pag.  74  ff:  Paulus  havde  da  skrevet  de^vende  Breve 
til  de  Thessaloniker. 

2)  Ap.  Gjern.  24,  5. 

3)  ibid.  28,  14—16. 

4)  Philipp.  1,  13. 

som  en  Misdæder,  er  Guds  Ord  dog  ikke  bundet"  *).  Blandt  de 
Kejserhoffet  Nærstaaende,  som  Paulus  under  dette  Ophold  skal 
have  omvendt,  nævner  Kirken  en  af  Neros  Elskerinder2), 
og  man  formoder,  at  denne  var  Acte,  hin  skjønne  Slavinde 
fra  Lilleasien,  der  handlede  saa  smukt  i  Christendommens 
Aand,  idet  hun,  skjøndt  forlængst  forstødt  af  Kejseren,  samlede 
hans  Aske  og  bisatte  den  i  Domitiernes  Gravmæle3).  Men  Acte 
var  jo  velkjendt  af  Seneca;  vi  have  set,  hvorledes  han  begun- 
stigede Neros  Kjærlighed  til  hende,  og  at  en  af  hans  nære 
Venner,  Annæus  Serenus,  laante  sit  Navn  for  at  skjule  denne 
Elskov  for  Agrippina.  Saa  mange  Muligheder  synes  da  at  maatte 
tale  for  et  personligt  Forhold  mellem  Paulus  og  Seneca;  men 
have  de  først  kjendt  hinanden,  er  det  da  urimeligt  at  antage,  at 
de  strax  have  sympathiseret,  og  at  Seneca  har  ønsket  at  kjende 
nærmere  til  en  Mand,  hvis  religiøse  Anskuelser  stemmede  saa 
meget  med  hans  egne?  Vel  var  Apostelen  en  ringe  Teltmager 
fra  Tarsus,  af  en  Nation,  som  ogsaa  Seneca  giver  den  sletteste 
Lov:  „sceleratissima  gens"  4),  men  denne  Jøde  var  jo  en  højt- 
begavet og  studeret  Mand,  fortrolig  med  græsk  og  jødisk  Filo- 
sofi og  Litteratur;  og  Seneca  ærede  Talentet,  hvor  han  forefandt 
det:  „borte  fra  de  Parpurklædtes  Skare",  siger  han,  „taler  jeg 
med  denne  Halvnøgne  (Cynikeren  Demetrius)  og  beundrer  ham"  5). 
—  I  Senecas  Breve  mener  man  at  finde  en  Antydning  af  dette 
Bekjendtskab  og  dets  Følger  for  ham.  Han  fortæller  Lucilius 
om   den   pludselige  Forandring,    der   er  foregaaet  i  ham,    hvor- 


*)  2.  Timoth.  2,  9. 

2)  S.  Jo.  Chrysostomus,  Horn.  X,  2,  in  II  Epist.  ad  Timoth.  (op.  vol  XI. 
pag.  722  B). 

3)  Sueton.  Nero,  cap.  50. 

4)  Seneca,  fragm.  42:  cum  interim  usque  eo  sceleratissimae  gentis  con- 
suetudo  convaluit,  ut  per  omms  jam  terras  recepta  sit:  victi  victonbus 
leges  dederunt. 

*)  id.  Epist.  62,  3. 

ledes  han  med  hver  Dag  føler  et  større  sjæleligt  Velvære,  og 
han  lover  at  sende  sin  Ven  de  Skrifter,  der  bringe  ham  saa 
meget  Godt,  og  i  hvilke  han  vil  lægge  Mærke  ved  de  Steder, 
som  især  vække  hans  Behag1).  Men  disse  Skrifter,  som  Seneca 
ligesom  frygter  for  at  nævne,  og  for  hvis  Skyld  han  ønsker,  at 
Lucilius  var  hos  ham  til  en  aabenhjertig  Samtale,  skulde  netop 
være  de  hellige  Bøger,  —  Aarsagen  til  den  Forandring,  der  var 
foregaaet  med  ham:  hans  Overgang  til  Christendommen2). 

Unægtelig  synes  en  saadan  Slutning  noget  dristig.  Man 
forstaar  ikke  ret,  hvorledes  en  ædruelig  Forsker  som  Fleury  kan 
i  de  anførte  Linier  se  et  sikkert  Vidnesbyrd  om  Senecas  An- 
tagelse af  Christendommen3);  man  vil  kun  kunne  indrømme,  at  det 
anførte  Brev  sandsynligvis  er  skrevet  under  Paulus'  Ophold  i  Rom 
(a.  62) 4).  Men  ogsaa  den  Maade,  hvorpaa  der  argumenteres  fra 
de  anførte  Data  i  Apostelens  Liv,  er  vistnok  i  Strid  med  Histo- 
rien. Det  er  vel  sandsynligt,  at  den  Gallio,  der  i  „Apostlenes 
Gjerninger"  nævnes  som  Landshøvding  i  Achaja,  er  den  samme 
Junius  Gallio,  der  af  Tacitus5)  og  Dio  Cassius6)  omtales  som 
en  Broder  til  Seneca,  og  som  efter  at  have  beklædt  Konsulatet 
under  Kejser  Claudius  styrede  Achaja  som  Prokonsul.  Junius 
Gallio  og  Paulus  maa  altsaa  have  kjendt  hinanden;  men  fra 
denne  Omstændighed  at  ville  slutte,  at  hin  skulde  have  vist 
Apostelen   nogen   særlig  Velvillie  eller  interesseret  sig  for  hans 


x)  Seneca,  Epist.  6,  1 — 5. 

2)  Fleury,  J.  c.  vol.  II,  pag.  131:  „et  ces  livres  .  .  .  on  est  irrésistiblement 
entrainé  ...»  penser  qu'ils  n'étaient  autres  que  VEvangile  et  les 
Epitres  de  Saint  Paul". 

3)  ibid.  pag.  127:  „lettre  si  singuliére  et  tellement  significative ,  quHl  y  a 
lieu  de  s'étonner  qu'on  ne  Vait  pas  signalce  comme  un  prodrome  des  plus 
probants  en  faveur  de  la  conversion  de  Sénéque". 

4)  Philol  VIII,  pag.  327. 

5)  Tacit.  Annal.  XV  73. 

6)  Dio  Cass.  LX,  35. 

Prædiken,  er  aabenbart  for  dristigt.  Thi  hvorledes  forholder  det 
sig  i  Virkeligheden  med  denne  formodede  Velvillie  ?  Ifølge  Skriftens 
egen  Beretning  havde  Landshøvdingen  ikke  mere  Godhed  for 
den  Anklagede  end  for  hans  Anklagere,  og  den  Tolerance,  han 
viste,  skyldtes  først  og  fremmest  hans  Ringeagt;  disse  religiøse 
Stridigheder  mellem  Jøderne  indbyrdes  vare  ham  fuldkommen 
ligegyldige.  „Eftersom  der  er  Strid  om  Ord  og  Navne,  om 
Eders  Lov",  siger  han,  „staar  det  til  Eder  at  passe  paa  .  .  . 
jeg  vil  ikke  være  Dommer  i  slige  Sager" l) ;  ganske  lignende 
Svar  gav  Pilatus  Jøderne  i  Jerusalem,  da  disse  forlangte  Christus 
korsfæstet2).  Og  da  de  Forsamledes  Vrede  saa  vendte  sig  imod 
Sosthenes,  den  nye  Forstander  for  Synagogen,  beretter  Apostlenes 
Gjerninger,  at  de  gav  sig  til  at  slaa  løs  paa  ham  udenfor 
Domhuset,  uden  at  Gallio  bekymrede  sig  om  disse  Optøjer3). 
Videre  kunde  Ligegyldigheden  dog  ikke  godt  drives. 

Det  er  fremdeles  vistnok  en  overilet  Antagelse,  at  den 
Øverste  for  Livvagten,  til  hvem  Paulus  blev  overgivet  ved 
sin  Ankomst,  til  Rom,  skulde  være  Prætoriankohortens  Be- 
falingsmand i  egen  Person,  og  ikke  en  mere  underordnet.  Men 
selv  om  denne  Øverste  var  Afranius  Burrus,  tør  man  da 
egentlig  antage,  at  han,  der  udelukkende  var  Kriger  og  Soldat, 
har  følt  Interesse  for  Apostelen,  eller  at  han  paa  en  Tid,  da 
Seneca  og  han  selv  vare  fuldt  optagne  af  at  sikkre  deres  Ind- 
flydelse ved  Kejserhoffet,  har  fundet  Stunder  til  at  underholde 
Filosofen  om  den  nysankomne  Jøde  og  hans  besynderlige  Lære? 
Sandsynligheden  taler  ikke  herfor.  —  Lad  os  imidlertid  ikke 
underkjende   Betydningen   af  de   paapegede  Data.     De  indeholde 


*)   Ap.  Gjern.  18,  15. 

2j   St.  Matth.  Evang.  27,  24:  „Jeg  er  uskyldig  i  denne    Retfærdiges  Blod; 

ser  I  dertil". 
8)   Ap.  Gjern.  18,  17. 

ganske  vist  en  Mulighed  for,  at  Seneca  kan  have  hørt  Apostelen 
omtale,  at  han.  dreven  af  Nysgjerrighed  eller  lokket  af  dennes 
Ry  for  Veltalenhed,  har  overværet  en  Forkyndelse  af  hans  Ord ; 
men  i  Senecas  Ideer  om  det  Højeste  har  dette  Bekjendtskab 
Intet  forandret.  Ganske  vist  har  Seneca  ikke  selv  inventeret  de 
skjønne  Sandheder,  som  vi  beundre  i  hans  Skrifter,  og  som  i 
saa  høj  Grad  ere  beslægtede  med  Christendommens;  men  der- 
for behøver  han  ikke  at  have  laant  dem  fra  Paulus;  de  have 
været  udtalte  med  lignende  Ord  af  mangfoldige  Filosofer  før 
ham;  og  selv  med  Hensyn  til  den  christelige  Betydning,  hvori 
Seneca  bruger  visse  Udtryk,  vil  man  kunne  paavise  en  ganske 
lignende  Brug  af  disse  hos  tidligere,  græske  Tænkere1).  Men  i 
Senecas  Skrifter  faa  disse  moralske  Bud  en  mere  indtrængende, 
overbevisende  Charakter;  hans  Ethik  er  mere  konkret,  den 
synes  at  leve  mere;  og  det  er  denne  Varme  og  Friskhed  i  hans 
Udtalelser,  der  saa  ofte  har  forledet  til  den  Tro,  at  man  hos 
ham  har  paa  første  Haand,  hvad  i  Virkeligheden  Mange  før  ham 
have  udtalt  mere  koldt  og  abstrakt.  Kun  i  denne  Forstand  kan 
det  siges  om  Seneca,  at  „han  taler  om  Gud  og  Mennesker  paa 
en  ny  Maade" 2).  Christendommens  egentlige  Trossætninger  ere 
derimod  ligesaa  fremmede  for  ham  som  for  tidligere  Tænkere,  — 
saa  fremmede  tør  man  paastaa,  at  om  han  end  nok  saa  meget 
havde  kjendt  Paulus  og  dennes  Lære,  vilde  han  dog  aldrig  have 


1)  Til  Oplysning  i  saa  Henseende  maa  Forfatteren  nøjes  med  en  Henvis- 
ning til  en  fransk  Forfatter  Aubertin,  der  i  en  velskreven  Afhandling, 
„Sénéque  et  Saint  Paul"  (Paris  1872),  har  paavist  denne  Overens- 
stemmelse mellem  Senecas  og  tidligere,  særlig  græske  Filosofers  religiøse 
Anskuelser. 

2)  de  Maistre,  Soirées  de  St.-Fétersboarg,  vol.  II.  pag.  185:  „Il  n'est 
pas  méme  permis  dHmaginer  que  Sénéque  n'ait  point  eu  connaissance 
de  T enseignement  de  Saint  Paul;  et  la  demonstration  est  achevée  par  la 
lecture  de  ses  ouvrages  ou  il  parle  de  Dieu  et  de  Vhomme  d'une 
manier e  toute  nouvelle". 

kimnet  antage  den.  Thi  hvorledes  skulde  vel  Seneca,  der  ivrer 
mod  alle  positive  Religioner  og  ikke  hylder  nogen  anden  Tro 
end  den,  Samvittigheden  foreskriver,  have  kunnet  forlige  sig 
med  Forestillingen  om  et  Menneske  som  Guds  Søn,  der  „kors- 
fæstet, død  og  begravet  opstod  fra  de  Døde",  hvis  Mission  her 
paa  Jorden  var  at  sone  Menneskehedens  Brøde  —  han,  der  i 
sin  Forkastelse  af  alle  Sonoffre  udbryder:  „Hvad  Glæde  skulde 
vel  Guddommen  føle  ved  Uskyldiges  Blod!"1).  Eller  —  for 
at  tage  et  andet  Exempel  —  hvorledes  skulde  vel  Seneca,  der 
idelig  opstiller  den  Vise  som  Gudernes  Ligemand  „cum  dis  ex 
pari  vivit" 2),  der  lærer,  at  denne  Intet  har  at  frygte  af  Guderne, 
lige  saa  lidt  som  Noget  at  haabe:  „Hvortil  har  Du  vel  Bønner 
behov?"  fac  te  ipse  felicem  —  „gjørDig  selv  lykkelig!"3) — hvor- 
ledes skulde  han  kunne  samstemme  med  en  Religion,  der  for- 
kynder Frygt  for  Gud  som  Begyndelsen  til  al  Visdom  og  for- 
maner til  at  bede,  bede  og  atter  bede. 

Seneca  har  altsaa  næppe  hørt  til  dem,  hos  hvem  Christen- 
dommen kunde  vente  at  finde  Indpas ;  han  er  ikke  indbefattet 
blandt  „de  Hellige  af  Kejserens  Hus",  fra  hvilke  Apostelen 
sender  den  omtalte  Hilsen  til  Menigheden  i  Philippi.  „Qui 
de  Caesaris  domo  sunt"  —  som  denne  græske  Hilsen  gjengives 
paa  Latin  —  er  Betegnelsen  for  en  fornem  Herres  Husstand, 
hans  Frigivne  og  Slaver,  men  vilde  efter  Tidens  Sprogbrug 
ikke  kunne  omfatte  en  Mand  i  Senecas  Stilling:  en  Senator  og 
Konsular4). 


l)   Seneca,  fragm.  123:    quac  mim  ex  trucidatione  immerentium    voluptas 

est? 
J)  id.  Epist.  59,  14. 

*)   ibid.  31,  5:  qmd  votis  opus  est?  fac  te  ipse  felicem. 
l)   Orelli-Henzen,  Insc.  Lat.  vol.  III,  Nr.  6361 :  ex  domo  Caesarrm  lihtrloi  am 

et  servorum  .  .  . 

Endnu  maa  vi  kaste  et  Blik  paa  de  Breve,  som  Seneca  og 
Paulus  skulle  have  vexlet  med  hinanden.  Man  søger  dem  med 
en  vis  Forventning:  de  maa  jo  kunne  løse  enhver  Tvivl.  Men 
Forventningen  skuffes;  thi  hvilke  Breve  ere  ladte  os  tilbage!  — 
En  Korrespondance  saa  indholdsløs  og  ubehjælpsom,  saa  blottet 
for  Alt,  hvad  man  kunde  vente  udtalt  af  de  berømte  Samtidige, 
at  man  vanskelig  forstaar,  at  den  har  kunnet  spille  en  Rolle 
ved  den  foreliggende  Undersøgelse.  Her  er  ikke  Tale  om  Dog- 
mer og  Trossætninger,  intet  Forsøg  paa  at  forsvare  eller  gjen- 
drive  de  Sandheder,  som  Christendommen  opstillede,  men  Tale- 
maader  og  Høflighedsudvexlinger  som  mellem  Mænd,  der  ikke 
havde  noget  Vigtigere  at  meddele  hinanden. 

Som  Brevene  foreligge,  er  der  8  fra  Seneca  og  6  fra  Paulus1). 
Den  Første  indleder  Korrespondancen;  han  har  læst  Apostelens 
Breve  til  forskjellige  Menigheder  og  Provindser  og  paa  et  afsides 
Sted,  i  Sallust's  Haver,  indviet  Lucilius  og  nogle  andre  Aands- 
beslægtede  i  de  nye  Lærdomme;  de  have  Alle  følt  sig  til- 
talte af  denne  Læsning.  „Der  er  i  Dine  Tanker  saa  megen 
Højhed  og  Adel",  skriver  Seneca,  „at  Menneskealdere,  tror 
jeg,  næppe  ville  forslaa  til  at  bringe  dem  i  Anvendelse 
og  Udførelse" 2).  Paa  en  videre  Prøvelse  indlader  Seneca  sig 
ikke;  men  bortset  fra  Sproget,  der  aldeles  ikke  minder  om 
Filosofens,  er  der  i  dette  lndledningsbrev  ikke  Noget,  der 
vækker  berettiget  Anstød.  Men  nu  Apostelens  Svar!  Til 
denne  Meddelelse   om,    at   Seneca  har  læst  hans  Skrifter,   og  at 


2)  Epistolae  Senecae,  Neronis  imperatoris  magistri,   ad  Paulum  apostolum 

et   Pauli    apostoli    ad  Senecam,    ed.   Haase    (L.   Annaei  Senecae  opera, 

vol.  III,  pag.  476  S.). 
2 i   Epist.  I:    tanta  enim  maiestas   earum  est  rerum    tantaque   generositate 

clarent,  ut  vix  suffecturas  putem  aetates  hominum,  quibus  institui  per- 

ficique  possint. 

de  have  vundet  Bifald  i  hans  Kreds,  svarer  Paulus  med  8  fattige 
Linier,  hvori  han  beklager,  at  han  ikke  strax  har  besvaret  dennes 
Brev,  idet  han  ikke  har  kunnet  finde  sin  sædvanlige  Budbringer 
—  „og,  som  Du  vil  bifalde,  bør  jeg  ej  betro  mine  Skrivelser  til 
Hvemsomhelst".  „Beskyld  mig^da  ej  for  at  have  vist  nogen  For- 
sømmelighed mod  Dig,  naar  jeg  beskjæftiger  mig  med  Valget  af 
et  paalideligt  Sendebud".  Og  til  disse  Trivialiteter  føjer  Paulus 
en  Forsikring  om,  at  han  føler  sig  lykkelig  ved  at  være  skattet 
af  en  Mand  som  Seneca  —  „af  Dig,  en  saa  alvorlig  Moralist 
{censor),  en  Filosof,  en  mægtig  Fyrstes  Lærer  og  Raadgiver", 
og  ønsker  ham  sluttelig  en  lang  Levetid1). 

I  et  følgende  Brev  meddeler  Seneca,  at  han  har  i  Sinde  at 
læse  Apostelens  Skrifter  op  for  Kejser  Nero  og  haaber,  at 
denne  vil  skjænke  dem  et  naacligt  Øre,  maaske  tillade,  at 
Apostelen  overværer  Oplæsningen.  Seneca  har  gjort  Alvor  af 
sit  Forsæt,  og  Nero  er  bleven  greben  af  de  nye  Sandheder2); 
Kejseren  kunde  ikke  forstaa,  hvorledes  en  Mand,  der  ej  havde 
nydt  nogen  videnskabelig  Uddannelse  (non  legitime  imbuhts),  kunde 
udtale  saa  ophøjede  Tanker;  men  Seneca  svarede  ham,  at 
„Guderne  holdt  af  at  tale  af  de  Ringes  Mund,  og  ikke  af  deres, 
som  kunde  gjøre  Misbrug  af  deres  Viden" 3).  løvrigt  lære  vi 
Paulus  at  kjende  fra  en  ny  Side  i  disse  Breve;  han,  der  saa 
frimodigt  forkyndte  Ordet,  der  begejstret  af  Troen  trodsede  alle 
Farer  og  Krænkelser,  bliver  ganske  forsagt,  da  han  erfarer,  at 
Seneca  har  læst  hans  Skrifter  op  for  Kejseren,  og  denne  havde 
dog  hørt  paa  dem  uden  Uvillie.  „Jeg  tror,  at  Du  har  handlet 
ubesindigt    ved    at    gjøre   Cæsar    bekjendt    med   Tanker    og   An- 


1)  Epist.  II. 

2)  Epist.  VII:  confiteor  Augustum  sensibus  tuis  permotwm. 

5)    1.  c:  cut  ego  respondi,  solere  deos  ore  innocentium  effari.  haud  torum. 
qui  pracmricari  doctrina  stia  quidem  possint. 

skuelser,  der  ere  saa  forskjellige  fra  de  Forestillinger,  hvori 
han  er  opdragen;  hvad  har  kunnet  bevæge  Dig  dertil?  .  .  . 
vistnok  det  Venskab,  Du  nærer  for  mig,  men  jeg  beder  Dig  om 
ikke  oftere  at  vove  et  saadant  Skridt"  x) ;  og  Apostelen  slutter 
med  en  dunkel  Hentydning  til  en  „regina",  maaske  Poppæa, 
som  Filosofen  maa  vogte  sig  for  at  fornærme  ved  altfor  aaben- 
lyst  at  vise  ham  sit  Venskab. 

Saa  besynderlig  indholdsløse  ere  disse  Breve,  at  der  i  tvende 
af  dem  udelukkende  handles  om  den  brugelige  Form  for  Over- 
skriften i  romerske  Breve,  i  hvilke  Brevskriveren  sætter  sit 
Navn  foran  Adressatens.  Paulus  linder  det  stridende  mod 
christelig  Ydmyghed  og  den  Ærbødighed,  han  skylder  en  romersk 
Senator,  om  hans  ringe  Navn  skal  staa  foran  eller  blot  ved 
Siden  af  Senecas  i  Brevet:  „Paulus  Annaeo  Senecae  Salutem" 
eller  „Annaeo  Senecae  Paulus  S."2),  i  Stedet  for  at  figurere  i 
dettes  Slutning.  Men  Seneca  beder  ham  om  ej  at  anse  sig  selv 
for  ringe  til  at  sætte  sit  Navn  i  Spidsen  af  Brevet:  „Du  er  jo 
Toppen,  den  højeste  Tinde  mellem  alle  Bjerge"  —  vertex  et 
altissimorum  omnium  montium  cacumen,  og  —  „Du  er  jo  romersk 
Borger" 3).  Paulus  tog  det  lille  Vink  ad  notam ;  i  det  følgende 
Brev,  Samlingens  sidste,  hvori  han  beder  Seneca  om  at  anvende 
sin  stilistiske  Gave  til  Forherligelse  af  Christus,  skriver  han  paa 
brugelig  romersk  Vis:     „Paulus  Senecae  Salutem". 

Synderlig  mere  indeholde  disse  Breve  ikke;  de  røbe  sig 
strax    som   et  Falsum,    og    et    saare    ubehændigt  Falsum    af  en 


M  Epist.  VIII. 

2)  Saaledes  maa  denne  Hilsen  til  Epist.  X.  vistnok  læses  (Bh.  Mus.  flir 
Philologie,  vol.  XVI,  pag.  302),  men  iøvrigt  er  Paulus'  Brev  og  Senecas 
Svar  derpaa  konciperet  saa  uordentligt  og  med  saa  liden  Kjendskab 
til  den  romerske  Titulatur  i  Breve,  at  det  er  vanskeligt  at  præcisere 
den  rette  Poitfte  for  Striden. 

')   Epist.  XI. 

talentløs  Person,  der  har  kjendt  lidet  til  Senecas  ejendommelige 
Skrive-  og  Udtryksinaade.  Nuomstunder  vil  da  heller  næppe 
Nogen  lægge  mindste  Vægt  paa  denne  Brevvexling.  Men  det 
Spørgsmaal  ligger  jo  unægtelig  nær,  om  hine  Breve  virkelig  ere 
de  samme,  som  i  det  4de  Aarhundrede  læstes  af  Mange  som  en 
Korrespondance  mellem  Paulus  og  Seneca,  —  om  det  er  paa 
Grundlag  af  dem,  at  en  saa  anset  Kirkefader  som  Hieronymus 
optager  Seneca  „i  de  Helliges  Skare".  Et  sikkert  Svar  lader 
sig  næppe  give,  men  det  bør  ikke  lades  uomtalt,  at  den  Maade, 
hvorpaa  Hieronymus  og  Augustinus  udtale  sig  om  Brevene,  egent- 
lig ikke  vidner  om,  at  de  selv  have  troet  paa  deres  Ægthed. 
„Breve,  som  læses"  —  „epistolae,  quae  leguntur,  Pauli  ad  Senecam 
et  Senecae  ad  Paidum",  hedder  det  hos  begge  Kirkefædre1),  og 
ikke  at  saadanne  Breve  virkelig  ere  til  i  autentisk  Form;  men 
ved  at  bruge  saadanne  ubestemte  Udtryk  synes  man  netop  at 
ville  tilbageholde  sin  egen  Mening.  Sikkert  er  det  i  hvert  Fald, 
at  en  Brevvexling  mellem  Paulus  og  Seneca  ikke  omtales  førend 
i  Slutningen  af  det  4de  Aarhundrede,  da  Kirken  søgte  at  vindi- 
cere Seneca  for  Christendommen.  Vi  have  i  saa  Henseende  en 
betegnende  Udtalelse  af  Kirkefaderen  Lactantius,  der  skriver 
om  Seneca:  „Han  kunde  være  bleven  en  Dyrker  af  den  sande 
Gud,  om  Nogen  havde  vist  ham  denne  Gud"2).  Lactantius,  der 
skrev  sine  „Institutiones  divinae"  i  Begyndelsen  af  det  4de  Aar- 
hundrede, kj endte  altsaa  ikke  den  Legende,  der  snart  skulde 
danne  sig. 


*)   Se  de  pag.  10  og  11,  Note  2.  anførte  Citater. 

2)   Laet.  Inst.   Div.  lib.  VI.   (de   vero  cultii),    cap.   24:    potuit  esse  verus 
Dei  cultor,  si  quis  Mi  monstrassct. 

Som  et  Vidnesbyrd  af  en  højt  anset  Forsker  tør  de 
Rossi's  Mening  ikke  forbigaas.  Han  er  overbevist  om,  at 
Paulus  og  Seneca  have  kjendt  hinanden,  og  at  denne  er 
bleven  paavirket  af  hin.  Naar  man  saa  ofte  ser  frem- 
hævet, at  Seneca  ikke  kan  have  modtaget  Impulser  fra 
Christendommen  allerede  af  den  Grund,  at  denne  paa  hans 
Tid  var  ganske  ukjendt  af  de  Fornemme  i  det  romerske  Sam- 
fund, har  de  Rossi  godtgjort,  at  den  christne  Lære,  længe  for- 
inden den  vandt  Sejr  (alt  i  Kejsertidens  første  Aarhundrede) 
talte  Tilhængere  blandt  Roms  aristokratiske  Familier:  Pomponier 
og  Cæcilier,  Cornelier  og  Annier1).  Det  er  t.  Ex.  de  Rossi's 
Formodning,  at  hin  Pomponia  Græcina,  der  var  gift  med 
Britannernes  Overvinder,  Plautius,  og  som  under  Nero  blev  an- 
klaget (Anno  58)  for  at  hylde  „en  fremmed  Overtro"  —  su- 
per stitionis  extemae  rea2)  og  tilbragte  40  Aar  af  sit  Liv  i 
„stedsevarende  Sørgmodighed"3),  var  en  af  Christendommens 
skjulte  Tilhængerinder4).  ' —  De  Data,  hvorpaa  de  Rossi  støtter 
sin  Antagelse  om  Paulus'  Forhold  til  Seneca,  synes  imidlertid 
af  noget  ringe  Værd. 

I  Aaret  1867  fandt  man  i  et  Gravkammer  udenfor  Ostia  en 
Gravtavle,  paa  hvilken  Senecas  Slægtsnavn  „Ammens'1  var  sat  i 
Forbindelse  med  Navnene  Peter  og  Paulus. 


1 )  de  Rossi,  Eoma  sotterranea  vol.  I,  pag.  309  ff;  vol.  II,  pag.  363  ff. 

2)  Tacit.  Annal  XIII,  32. 

3)  ibid:  longa  huic  Pomponiae  aetas,  et  continua  tristitia  fuib 

4)  de    Rossi   1.  c.  vol.   I,   pag.   319,    jfr.    ogsaa   Friedlaender    (Sittengesch. 
Roms,  1873,  vol.  I  pag.  491),  der  deler  den  anførte  Formodning. 

D.  M. 

M.  ANNEO 

PAVLO  PETRO 

M. 

ANNEVS   PAVLVS 

FILIO.   CARISIMO'). 

Skjøndt  Tavlen  ikke  viser  noget  af  de  christelige  Billedtegn, 
men  indledes  med  den  gængse  hedenske  Dedikation  til  „dii 
Manes",  antager  de  Rossi  det  dog  for  utvivlsomt,  at  den  er 
rejst  af  en  Christen  over  en  Trosfælle.  Han  kjender  intet  Ex- 
empel  paa  Navnet  „Petrus"  paa  et  hedensk  Monument,  ligesom 
ogsaa  Forbindelsen  „Paulus  Petrus"  er  ganske  ukjendt  i  den 
hedenske  Nomenklatur.  En  M.  Anneus  Paulus  har  altsaa  sat 
denne  Tavle  over  sin  Søn,  til  hvis  Navn  yderligere  er  føjet  et 
Petrus.  Men  denne  Forbindelse  mellem  Senecas  Slægtsnavn  og 
de  berømte  Kirkefyrsters,  det  lille  Træk  fremdeles,  at  Faderen 
hedder  Anneus  Paulus,  der  altsaa  synes  at  være  den  oprinde- 
lige Navneforbindelse,  er  for  de  Rossi  et  sikkert  Indicium  om 
en  Relation  mellem  Paulus  og  Seneca.  Vistnok  er  dog  hin 
Slutning  noget  dristig;  thi  kan  man  egentlig  af  den  Omstændig- 
hed, at  tvende  Medlemmer  af  Slægten  Annaei  ved  det  Aar  200, 
fra  hvilken  Tid  Tavlen  ifølge  sine  Skrifttræk  synes  at  hidrøre, 
have  bekjendt  Christendommen,  slutte  tilbage  i  Tiden  til  et 
Venskabsforhold  Anno  60  mellem  Apostelen  og  Seneca?  Der 
kan  have  været  Hundreder  af  Mænd,  der  uden  i  fjerneste  Maade 
at  være  i  Slægt  med  Seneca,  have  baaret  Gentilitetsnavnet 
„Amiaetis".    Det  fortælles  om  Diktatoren  Sulla,  at  han  paa  én  Dag 


de  Rossi,  Bullett.  di  archeol.  christ.  1867  pag.  6. 

frigav  3000  Slaver  og  derved  kastede  tre  tusind  nye  Med- 
lemmer af  gens  Cornelia  ud  paa  Roms  Gader.  Og  paa  lig- 
nende Maade  kan   Slægten  Annæus,    der  paa  Neros  Tid  var  rig 

0 

og  formaaende,  have  beriget  Rom  med  Frigivne,  der  kom  til  at 
bære  dens  Gentilitetsnavn. 

Det  andet  Datum,  hvorpaa  de  Rossi  støtter  sin  Formening, 
skriver  sig  fra  en  Tavle  vedrørende  det  arvaliske  Broderskab, 
af  hvilken  det  fremgaar,  at  Seneca  beklædte  Konsulatet  Anno 
57,  i  Stedet  for  —  som  det  tidligere  var  angivet  —  i  Aaret  58. 
Efter  de  Rossi's  Antagelse  kom  Paulus  til  Rom  i  Begyndelsen 
af  Aaret  56,  og  han  mener  da,  at  Seneca  i  sin  Egenskab  af 
Konsul  maa  have  deltaget  i  Undersøgelsen  af  den  Sag,  der  blev 
rejst  mod  Apostelen,  og  som  blev  paakjendt  i  Slutningen  af 
Aaret  bl1).  Maaske  man  med  de  Rossi  tør  antage,  at  Prøvel- 
sen af  den  nævnte  Klage  over  Apostelens  Færd  er  foregaaet  for 
det  kejserlige  Raad,  der  blev  indstiftet  af  August,  og  som  for- 
uden begge  Konsuler  bestod  af  et  vist  Antal  Senatorer2).  Men 
lad  os  herved  ikke  overse,  at  denne  Beretning  om  et  Sagsanlæg 
mod  Paulus  i  Rom  og  hans  paafølgende  Frikjendelse  i  Virkelig- 
heden kun  er  en  Gisning,  og  fremfor  Alt,  at  om  end  Aaret  for 
Senecas  Konsulat  er  sikkert  nok,  er  Tidspunktet  for  Paulus' 
Ankomst  til  Rom  det  ingenlunde;  nyere  Forskere,  til  Ex.  Henan. 
sætte    det    til    a.   61 3).    altsaa  fem  Aar  senere,   og  Seneca  har  i 


')  Bullett-  di  arcJieol  clirist  1866,  pag.  62:  „Posto  cib,  divengono  quasi 
evidewti  i  rapporfi  di  Seneca  con  Paolo,  dei  quali  la  cristiana  antichita 
ha  serbato  qualclie  tradisione,  e  che  parecchi  dotti  moderni  hanno 
riconosciuto  essere  probabilissimi.  .  .  .  Le  concordanze  delle  date  meglio 
stabilite  ed  in  parte  rivelateci  dal  nuovo  monumento  aggiungono  alV 
opinione  dei  rapporti  di  Seneca  con  Paolo  un  peso  si  grande,  che 
induce  quasi  ad  intera  persuasione.u 

-)   Dio  Cass.  LTII,  21. 

:{)   RenaD,  Saint  Paul  pag.  559. 

saa  Fald    ikke    paa   Embedsvegne    kunnet    have  Noget    med   en 
Sag  mod  Apostelen  at  gjøre. 

De  Rossi  tilføjer  imidlertid,  at  han  stadig  har  sin  Opmærk- 
somhed henvendt  paa  at  finde  nye  Data  til  Støtte  for  sin  Me- 
ning; den  navnkundige  Archæolog  har  saa  ofte  set  sine  For- 
modninger bekræftede,  at  den  foreliggende  ikke  tør  lades 
upaaagtet. 

Resultatet  af  vor  Prøvelse  bliver  da,  at  der  ikke  er  megen 
Sandsynlighed  for,  at  Paulus  har  hørt  til  de  Venner,  som  Seneca 
modtog  i  sin  Villa  ved  den  appiske  Vej.  Men  derfor  tør  Under- 
søgelsen ikke  betragtes  som  betydningsløs;  thi  som  bemærket  er 
der  ansete  Forskere,  der  den  Dag  i  Dag  ere  overbeviste  om  det 
nære  Bekjendtskab  imellem  Apostelen  og  Filosofen,  og  den 
Indflydelse,  som  dette  har  havt  paa  Charakteren  af  Senecas 
Filosofi1).  Og  deler  man  denne  Anskuelse,  er  Senecas  Villa  her 
ved  den  appiske  Vej  et  langt  sandsynligere  Sted  for  deres 
Sammenkomster  end  „horti  Sallustiani" ,  hvortil  de  apokryfe 
Breve  henlægge  Filosofens  Samtaler  med  Troens  Disciple.  Langs 
med  via  Appia  havde  Jøderne  deres  Kirkegaarde  og  de  Christne 
deres  ældste  Katakomber ;  dér  vide  vi,  at  Apostelen  har  vandret, 
og  ud  ad  denne  Vej   maatte  han   naturlig  søge,  naar  han  vilde 


')  Foruden  til  de  Rossi,  Fleury  og  de  Maistre  (Soirées  de  Saint- Peter sb. 
vol.  II.  pag  181  ff. :  ,je  me  Uens  sur,  que  Séneque  a  entendu  saint 
Paul,  comme  je  le  suis  que  vous  m'écoutez  dans  ce  momentu),  der  oven- 
for ere  anførte,  kan  blandt  Nutidens  Forfattere  henvises  til  C.  Schmidt 
(la  société  civile  dans  le  monde  Bomain,  Strasbourg  1S53,  pag.  379,  ff : 
„quant  å  nous,  nous  ne  pensons  pas  qu'il  puisse  y  avoir  de  doute  sur 
V  origine  des  nouveautés  qu'on  remar que  dans  la  morale  de  Séneque;  nous 
sommes  persuadés  que  nous  sommes  ici  en  presence  d'effets  produits  par 
Finfluence  de  la  charité  chrétienneu),  Wallon  (hist.  de  Vesclavage  dans 
Vantiquité,  Paris  1847,  vol.  III,  pag.  12)  og  Reumont  (Gesch.  der 
Stadt  Bom,  Berlin  1867,  vol    I,  pag.  365  . 

bede  ved  Brødrenes  Grave.  I  umiddelbar  Nærhed  af  „Lucina's 
Krypt"  —  kaldet  saaledes  maaske  efter  hin  Pomponia  Græcina, 
der  under  Nero  blev  anklaget  for  at  hylde  en  fremmed  Overtro, 
og  som   blandt  sine  Trosfæller  bar  Navnet  „Lacina" x)  —  havde 


')  de  Rossi,  Eoma  sotterranea  vol.  I,  pag.  319.  Da  de  Rossi  første  Gang 
(1864)  fremsatte  denne  Formodning,  skete  det  med  al  Reservation. 
„Det  er  kun  en  Gisning",  siger  han;  „jeg  tør  ikke  udgive  det  for 
mere,  maaske  den  næppe  engang  fortjener  dette  Navn.  Men  denne 
Følen  sig  frem,  disse  Indskydelser,  som  ile  forud,  saa  snart  blot  et 
svagt  Lys  bryder  frem  af  Mørket,  have  idetmindste  det  Gode,  at  de 
skærpe  Opmærksomheden  og  gjøre  den  mere  skikket  til  at  drage  Ud- 
bytte af  ethvert,  selv  det  ringeste  Indicium,  der  kan  bidrage  til  at 
opklare  historiske  Kjendsgjerninger".  I  det  følgende  Bind  af  „Roma 
sotterranea"  (udgivet  i  1867)  kommer  de  Rossi  tilbage  til  sin  Formod- 
ning (vol.  II,  pag.  282).  „Min  Konjektur",  siger  han,  „er  bleven 
modtaget  med  den  største  Velvillie;  man  bør  dog  ikke  tillægge  den 
større  Vægt,  end  den  fortjener,  men  vente  indtil  mere  bestemte  Indi- 
cier og  nye  monumentale  Opdagelser  give  den  sikker  Støtte".  De 
Rossi  turde  endnu  ikke  udtale  noget  Bestemt  om  Pomponia  Græcina 
som  Kirkens  ældste  „Lucina",  og  om  det  var  efter  hende,  at  den 
aristokratiske  Krypt  i  Calixtus'  Katakombe  fik  sit  Navn.  Blandt  de 
mange  „viri  clarissimi"  og  „feminae"  eller,,  puellae  clarissimae" ,  der  her 
tidligt  vare  stedte  til  Hvile:  en  Cæcilius  Faustus,  Faustinus  Atticus,  en 
Annia  Faustina,  Attica  Cæciliana  og  mange  andre  tilhørende  Roms 
Senatorfamilier,  savnede  han  nemlig  Epitafier  for  christne  Medlemmer 
af  en  gens  Pomponia.  Denne  Lakune  er  nu  udfyldt.  I  Slutningen  af 
det  nævnte  (2det)  Bind  af  „Eoma  sotterranea'1  (pag.  363 — 64)  oplyser 
de  Rossi,  at  han,  siden  hine  Linier  blev  skrevne,  i  de  ældste  Lag  af 
Lucinas  Krypt  har  fundet  Brudstykker  af  Ligstene  for  en  Pomponius 
Bassus  og  en  Pomponius  Græcinus  (vol.  II,  tav.  XLI,  Nr.  48  og  tav. 
XLIX,  Nr.  27);  og  efter  at  han  saaledes  har  faaet  haandgribelig 
Sikkerhed  for,  at  en  nær  Descendent  af  Pomponia  Græcina  er  bleven 
stedet  til  Hvile  i  Lucinas  fornemme  Krypt,  nærer  han  ikke  længer 
Tvivl  om,  at  Pomponia  Græcina  blandt  sine  Trosfæller  bar  Kirkens 
christelige  Tilnavn  „Lucina",  og  at  det  er  hende,  der  under  en  Ejen- 
dom paa  den  appiske  Vej  har  skjænket  Terræn  til  en  Begravelses- 
plads for  sine  christne  Venner  og  Slægtninge  —  „e  il  sospetto,  che 
cotesta  matrona  morta  circa  la  fine  del  seeolo  primo  non  sia  estranea 
alle  origini  ed  alla  storia  del  cimetero  di  Callisto,  é  dimostrato  sagace 
e  ragionevoh" . 

Seneca  sit  Landslot.  Til  dette  kunde  han  da  naturlig  have 
indbudt  Paulus  og  Troens  Venner,  naar  han  ønskede  at  samtale 
med  dem;  thi  hvad  enten  et  saadant  Bekjendtskab  var  forbundet 
med  Fare  eller  ikke,  var  Seneca  selvfølgelig  for  meget  Verdens- 
mand til  at  kompromittere  sig  ved  Stævnemøder  i  et  afsides- 
liggende Bykvartér  udenfor  Muren  x)  —  „nullum  putaveris  locnm 
sine  teste",  siger  han  jo  selv2). 


x)   Imellem  porta  Salara   og  porta  Pinciana  i  det  nuværende  Rom,  om- 
fattende bl.  A.  Villa  Ludovisi. 
2)   Seneca,  lib.  de  moribus  Nr.  79. 


III.     SENECAS    DØD. 

1  sine  sidste  Leveaar  opholdt  Seneca  sig  helst  udenfor  Rom. 
Forholdene  i  Hovedstaden  havde  forandret  sig,  Nero  havde  fun- 
det nye  Venner,  og  disse  søgte  paa  enhver  Maade  at  fortrænge 
ham  fra  Magten.  Nero  selv  havde  ogsaa  tydelig  givet  sin  Ven 
at  forstaa,  at  han  helst  var  fri  for  en  Raadgiver,  der  virkede 
som  en  Dæmper  paa  hans  Extravagancer. 

Senecas  litterære  Virksomhed  i  disse  Aar  bestaar  væsentlig 
i  de  mange  (124)  Breve,  som  han  vexlede  med  Lucilius.  Uhel- 
digvis er  imidlertid  disse  Breve  uden  Angivelse  af  Tid  eller  Sted, 
og  det  er  derfor  ikke  muligt  at  knytte  de  mere  konkrete  Epi- 
soder, de  indeholde,  til  det  ene  eller  det  andet  af  Senecas 
forskjellige  Landslotte,  og  da  særlig  til  det,  som  han  ejede  ved 
den  appiske  Vej. 

Maaske  vi  dog  til  via  Appia  tør  henlægge  en  lille  Udflugt, 
som  Filosofen  foretog  i  Sommeren  64  med  sin  Ven  Cæsonius 
Maximus.  Vistnok  har  man  i  Rom  talt  om  denne  Udflugt;  Nero 
og  hans  Venner  have  moret  sig  over  det  besynderlige  Optog, 
hvori  den  rige  Konsular  viste  sig  paa  den  befærdede  Vej.  Og 
Seneca  finder  selv,  at  den  Frejdighed,  hvormed  han  har  turdet 
sætte  sig  ud  over  Folks  Mening,  fortjener  at  meddeles  Lucilius. 
Paa  en  simpel  Bondevogn  kjørte  han  afsted  med  sin  Ven; 
Bagagen  indskrænkede  sig  til,  hvad  de  bar  paa  Kroppen, 
Kudsken  var  barfodet,  „men  ikke  paa  Grund  af  Varmen",  og 
Muldyrene  —  ,.ja,    de    gav    ved    deres    Skridt    tilkjende,    at    de 

endnu  vare  i  Live" x).  Men  Seneca  er  dog  ikke  ret  tryg  i  sin 
Overlegenhed.  Naar  han  møder  et  mere  pragtfuldt  Optog  med 
Løbere  og  Forridere,  der  hvirvle  Støvet  op  om  hans  beskedne 
Vogn,  griber  han  sig  i  at  rødme,  og  han  sukker:  „Ak,  jeg  har 
ikke  bragt  det  vidt  endnu,  men  bekymrer  mig  fremdeles  om  de 
Landevej sfarendes  Dom  ...  og,  som  Du  véd:  den,  der  undser 
sig  ved  et  simpelt  Kjøretøj,  vil  sidde  stolt  paa  et  prægtigt" 2). 
—  Cæsonius  Maximus  fandt  sig  fortræffeligt  i  sin  Vens  Særheder; 
han  delte  med  ham  det  improviserede  Natteleje  —  den  Enes 
Kappe  tjente  som  Tæppe,  den  Andens  til  at  sove  paa  —  og  de 
tarvelige  Maaltider,  som  det  ikke  kostede  mange  Minutter  at 
tilberede.  Saaledes  morede  de  sig  i  nogle  Dage;  og  Seneca 
griber  Lejligheden  til  at  filosofere  over  et  Yndlingsæmne:  om 
hvor  meget  af  det,  hvormed  vi  plage  os  i  Livet,  idet  vi  tro  det 
nødvendigt  for  vort  Velvære,  i  Virkeligheden  kun  er  til  Besvær, 
og  hvor  ringe  en  Overvindelse  det  koster  at  befri  sig  for  disse 
indbildte  Fornødenheder  og  befinde  sig  vel  derved.  Men  Seneca 
drager  ogsaa  et  andet  Udbytte  af  sin  Rejse;  han  mindes  disse 
Herrer,  der  jog  ham  forbi  med  prægtige  Forspand  for  deres 
kostbare  Vogne,  og  han  filosoferer  over,  hvorledes  Skinnet  be- 
drager: Han  er  rig  og  har  derfor  Raad  til  at  optræde  som 
Fattig;  men  mange  af  hine  Herrer,  hvis  Heste  bære  blinkende 
Kjæder  om  Bringen,  som  paa  deres  Rejser  medføre  et  gyldent 
Service  —  „tro  ikke,  at  de  ere  rige  .  .  .  det  er  en  forloren 
Herlighed,  en  „bradeata  fclicitas"  —  han  véd  ikke,  om  han  skal 
tinge  sig  til  Kamp  mod  Dyr  eller  Mennesker"3). 

Videre  tør  vi   næppe   paa  Grundlag  af  Senecas  Breve  følge 
ham    paa    den    appiske    Vej.      Tacitus    supplerer  imidlertid    vor 


L)  Seneca,  Epist.  87,  4. 

s)  ibid.  87,  4—5. 

')'  ibid.  86,  6—9  noget  friere  sammendraget,  jfr.  Epist.  115,  9. 

Viden.  Efter  hans  Beretning  kom  Seneca  i  Foraaret  65  fra 
Carnpanien  til  Rom  og  tog  ind  paa  en  Villa  ved  den  4de  Mile- 
pæl; dér  tilbragte  han  sine  sidste  Øjeblikke,  til  denne  Villa 
henlægger  Tacitus  hans  tragiske  Endeligt1). 

Det  var  bevægede  Tider  i  Rom.  En  af  de  største  Sammen- 
sværgelser, som  Kejsertiden  havde  set,  en  Sammensværgelse,  der 
talte  Senatorer  og  Riddere,  Neros  fortrolige  Venner,  Mænd  og 
Kvinder  af  alle  Samfundsklasser,  var  nys  bleven  afsløret.  Pla- 
nen havde  længe  været  forberedt;  Dagen  og  Stedet  var  endelig 
bestemt.  Naar  Nero  den  19de  April  indfandt  sig  i  Cirkus  for 
at  overvære  de  højtidelige  Lege  til  Ære  for  Ceres,  skulde 
Plautius  Lateranus,  Konsulen  for  det  følgende  Aar,  kaste  sig 
for  hans  Fødder  med  et  Bønskrift,  rive  Kejseren  omkuld,  og  de 
Andre  ile  til  og  fuldbyrde  Gjerningen  med  deres  Dolke.  Beundrings- 
værdigt var  Alt  bleven  holdt  hemmeligt;  endnu  Dagen  forinden 
Planen  skulde  bringes  til  Udførelse  anede  Kejseren  Intet2)  — 
Scaevinus  hvæssede  alt  den  Dolk,  hvormed  han  skulde  føre 
det  første  Stød.  Men  Guderne  vilde  det  anderledes.  En  Fri- 
given i  Scaevinus'  Hus  fattede  Mistanke;  hans  Herre  viste  sig 
besynderlig  agiteret:  snart  grublende  alvorlig,  snart  overgiven 
lystig,  som  om  noget  Usædvanligt  var  i  Gjære;  han  fordelte 
Gods  og  Gaver  mellem  sine  Slaver,  skjænkede  flere  af  dem  Fri- 
heden og  befalede,  at  Omslag  til  at  stille  Blod  og  forbinde 
Saar  skulde  holdes  beredt  i  Huset.  Den  Frigivne  raadførte  sig  med 
sin  Hustru,  og  tilskyndet  af  denne  ilede  han  til  Kejseren  og 
røbede,  hvad  han  havde  iagttaget  og  formodede.  Hurtig  kom 
der  Lys  over  Sagen.  Venner  og  Frænder  forraadte  deres 
Nærmeste;  Antonius  Natalis,  der  var  indviet  i  alle  Hemmelig- 
heder, angav  Cajus  Piso,   Hovedmanden  for   Sammensværgelsen; 


x)  Tacit.  Annal.  XV,  cap.  60—64. 

2j  ibid.  XV,  54  sammenholdt  med  cap.  51  in.  f.  og  cap.  57  init. 

Digteren  Annæus  Lucanus  sin  egen  Moder,  Scævinus  og  mange 
Flere  deres  kjæreste  Venner.  Kun  en  Kvinde  viste  Mod;  mis- 
handlet af  Bødlen  var  hun  ikke  at  formaa  til  at  røbe  dem,  der 
vare  hende  fjærne  og  fremmede,  medens  højbaarne  Mænd,  Sena- 
torer og  Riddere,  klager  Tacitus1),  uberørte  af  al  Tvang  pris- 
gav  deres  Nærmeste. 

Nero  forskrækkedes  over  de  Mange,  der  havde  forenet  sig 
om  hans  Undergang.  Flere  af  hans  Ungdoms  Venner,  en  af 
Prætoriankohortens  Øverster,  Rigets  vordende  Konsul  havde 
aftalt  at  bringe  Cajus  Piso  til  Magten.  Keiseren  tillod  ikke 
Nogen  at  undslippe;  Ryttere  og  Fodfolk  strejfede  om  i  Rom  og 
i  de  nærliggende  Landsbyer,  paa  Murene  stod  Vagtposter, 
Tiberen  og  Havet  blev  bevogtede;  et  tilfældigt  Møde,  et 
venligt  Ord  med  en  af  de  Sammensvorne  var  nok  til  at 
vække  Mistanke. 

Blandt  de  Mistænkte  var  Seneca.  Natalis  havde  angivet 
ham,  og  Nero  jublede  over  denne  Angivelse.  Undersøgelsen  op- 
lyste dog  kun  Lidet;  Natalis  forsikrede,  at  han  ved  en  Lejlig- 
hed var  bleven  sendt  af  Piso  til  Seneca  for  at  spørge  denne, 
hvorfor  han  unddrog  sig  Pisos  Besøg,  og  Seneca  havde  svaret, 
at  „hyppige  Samtaler  og  fortsatte  Sammenkomster  ikke  var 
Nogen  af  dem  til  Baade;  iøvrigt  beroede  hans  Velfærd  paa  Be- 
varelsen af  Pisos  Liv"2).  Mere  behøvede  Nero  ikke.  Én  Gang 
var  den  forhadte  Raadgiver  undgaaet  hans  Efterstræbelser  — 
dennesinde  skulde  han  ikke  gaa  fri,  men  dele  Skæbne  med  Piso, 
der  med  overskaarne  Aarer  forblødte  i  sit  Hjem,  eller  med 
Plautius  Lateranus,  der  end  ikke  fik  Tid  til  at  omfavne 
sine  Børn,  men  blev  af  en  Tribun  stødt  ned  paa  Slavernes 
Rettersted. 


1)  Tacit.  Annal  XV,  57. 

2)  ibid.  XV,  60. 

Under  disse  Forhold  kom  Seneca  til  Rom  og  tog  ind  paa 
sin  Villa  ved  den  4de  Milepæl.  Kom  han  tilfældig,  ukjendt  med 
hvad  der  foregik  i  Hovedstaden,  eller  har  han  troet,  at  han  ved 
kjækt  at  rejse  Hovedet  kunde  slaa  Beskyldningen  til  Jorden? 
Intet  sikkert  lader  sig  adsige  derom;  men  Rygtet  vilde  vide, 
at  naar  Nero  var  dræbt,  skulde  Piso  dele  samme  Skæbne,  og  at 
Filosofen  egentlig  var  den,  man  havde  udset  til  at  beklæde 
Cæsarernes  Throne1). 

Seneca  var  da  højt  oppe  i  de  Tres;  de  senere  Aar  havde 
ældet  ham  stærkt2).  Der  er  i  Museo  Nazionale  i  Neapel  en 
Broncebuste,  funden  i  Herculanum,  som  tør  antages  at  frem- 
stille ham  i  disse  Aar.  Haaret  hænger  i  lange  Tjavser  ned 
over  Panden,  Kinderne  ere  furede  og  indfaldne,  Benet  springer 
stærkt  frem  under  det  dybtliggende  Øje3).  Billedet  gjør  ikke 
noget  tiltalende  Indtryk;  der  er  noget  Træt  og  Lidende  i  dette 
magre,  usoignerede  Ydre.  Men  saaledes  maa  vi  forestille  os 
Filosofen.  Bekymringer  og  Skuffelser,  Studier  og  gjennem- 
vaagecle  Nætter  havde  taget  paa  hans  Kræfter.  Dertil  kom 
jævnlige  Sygdomme:  Feberanfald  og  Besvimelser4),  stærke 
asthmatiske  Lidelser,  om  hvilke  han  selv  siger:  „alt  Andet, 
hvad  det  saa  end  er,  er  dog  kun  Sygdom  —  dette  derimod  en 
Kamp   med  Døden,    en    »meditatio    mortis",   som   Lægerne  kalde 


1 1    Tacit.  Annal.  XV,  65. 

-)  Seneca,  Epist.  26,  1:  modo  dicebam  tibi,  in  conspectu  esse  me  senec- 
tatis:  iam  vereor,  ne  senectutem  post  me  reliquerim ;  aliud  iam  his  annis, 
certe  huic  corpori,  vocabulum  convenit,  quoniam  quidem  senectus  lassae 
aetatis,  non  fractae,  nomen  est:  inter  decrepitos  me  numera  et  extrema 
tangentes. 

:J)  Visconti,  Iconographie  Bomaine,  vol.  I,  pi.  XIV,  Nr.  1  og  2 

4)   Seneca,  Epist.  104,  1;  77,  9. 

det" 1).  Og  Seneca  synes  ikke  at  have  hjulpet  paa  denne  Af- 
kræftelse ved  en  passende  Diæt.  Siden  Nero  nys  (Aar  64)  havde 
villet  give  ham  Gift,  spægede  han  sit  Legeme;  i  længere  Tid. 
siger  Tacitus,  nød  han  kun  Markfrugter  og  drak  ikke  andet 
end  Vand2);  kun  med  Besvær  kunde  hans  Hustru  overtale 
ham  til  en  mere  styrkende  Kost.  Seneca  følte,  at  han  stod 
paa  Gravens  Rand:  „min  Alder  g  aar  ikke  nedad,  den  styrter 
nedad"  —  cadit  non  descendit3);  „blot  jeg  bevæger  mig,  er  jeg 
træt"  4)  —  disse  og  lignende  Ytringer  møde  os  jævnlig  i  Brevene 
til  Lucilius;  og  han  beder  sin  Ven  om  at  tælle  ham  blandt  dem, 
der  have  naaet  det  sidste  Maal5):  „tro  mig,  Kjære,  jeg  har 
levet  nok  —  mortern  pienus  exspecto"  6). 

Men  Seneca  kan  fremdeles  arbejde;  hans  Aand  er  usvækket 
frisk7),  og  han  er  i  travl  Virksomhed  med  at  prøve  sit  eget 
Jeg  og  meddele  Lucilius  Resultatet  af  sine  Undersøgelser:  om 
hvilken  Fremgang  i  det  Gode  der  kun  skyldes  Alderen,  hvilken 
derimod  en  bedre  Indsigt  —  med  andre  Ord:  „hvad  han  ikke 
vil,  fordi  han  ikke  kan,  og  hvad  han  endnu  kan,  men  ikke 
vil"8).  Døden  er  et  Yndlingsæmne  i  hans  Breve:  „før  jeg  blev 
gammel,  beflittede  jeg  mig  paa  at  leve  ret,  nu  da  jeg  er  Olding, 


*)  Seneca,  Epist.  54,  2:  omnia  corporis  aut  incommoda  aut  pericula  per 
me  transierunt:  nullum  mihi  videtur  molestius;  quidni?  aliud  enim 
quicquid  est,  aegrotare  est,  hoc  animam  agere;  itaque  mediet  hane 
„meditationem  mortis"  vocant 

2)  Tacit.  Annal.  XV,  45:  dum  pcrsimplici  victu  et  agrestibus  pomis,  ae, 
si  sitis  admoneret,  profluente  aqua  vitam  tolerat. 

3)  Seneca,  Epist.  83,  4. 

4)  ibid.  83,  3. 
s)  ibid.  26,  1. 
"i   ibid.  61,  4. 

T)  ibid.  26,  2:    non   sentio    in   animo  aetatis   inuriam      .  .  riget  anim/US  et 

gaudet  non  multum  sibi  esse  en  ni  corpore. 
")    ibid.  26.  3. 

ønsker  jeg  kun  at  dø  ret1, 1).  Atter  og  atter  minder  han 
Lucilius  om  at  betænke  denne  Adskillelse.  „Bered  Dig  paa 
pøclen  —  meditare  mortern!'12)  .  .  .  „mod  Intet  er  det  saa  nød- 
vendigt at  staa  rustet.  Man  har  været  forberedt  paa  Fattig- 
dom i  Livet,  men  Rigdom  er  bleven  Ens  Lod;  vi  have  væbnet 
os  med  Foragt  mod  Smerter,  men  Naturen  har  givet  os  et 
stærkt  Legeme ;  vi  have  foresat  o\  at  bære  Frænders  og  Venners 
Bortgang  med  Fatning,  men  Alle,  som  vi  elskede,  har  Skæbnen 
bevaret"  3).  „Den  Dag  derimod,  hvor  vi  faa  Brug  for  hin  For- 
beredelse, vil  ikke  udeblive"  .  .  .  „og  hvad  man  længe  har  ventet, 
rammer  mindre  haardt" 4).  Selv  havde  Seneca  forberedt  sig 
længe;  hver  Dag  stod  for  ham  som  den  sidste,  og  han  søger 
derfor  at  drage  det  fyldigste  Udbytte  af  den.  „Jeg  skriver  Dig 
til  i  en  Stemning,  som  om  Døden  hvert  Øjeblik  kunde  kalde 
mig  bort  fra  Papiret"5). 

Det  er  saaledes  ikke  en  livskraftig  gammel  Mand,  men  en 
skrøbelig  Olding,  der  ved  Foraarstid  møder  os  paa  den  appiske 
Vej.  Forsigtigt  har  man  hjulpet  ham  ud  af  Vognen  og  bragt 
ham  ind  i  hans  Studereværelse;  dér  har  han  mediteret,  hvilende 
paa  sin  Løjbænk. 

Med  Seneca  fulgte  hans  Hustru  af  andet  Ægteskab,  Pompeja 
Paulma,  og  to  Venner.  Vi  kjende  ikke  synderlig  til  den  Første. 
Hun  synes  at  have  været  betydelig  yngre  end  sin  Mand,  af  rig 
og  anset  Familie,  maaske  med  nogen  Tilbøjelighed  for  Luxus, 
men  Forskjellen  i  Alder  og  Smag  har  ikke  forhindret  deres 
Ægteskab    fra   at  være   lykkeligt.     Seneca  har  vel  sagt,    at  den 


M  Seneca,  Epist.  61,  2. 

2)  ibid.  26,  9. 

b)  ibid.  70,  18:   huius  unius  ret  usirni  gut  exigat  dies  etuiet 

4  ibid.  78,  29. 

5  ibid.  61,  2. 

Vise  ikke  knytter  sig  til  sin  Hustru  af  Kjærlighed,  men  af  For- 
nuft —  „jndicio  debet  amare  conjugem,  non  affectu",  og  han  til- 
føier:  „overfor  en  Andens  Hustru  er  al  Elskov  lastværdig,  overfor 
sin  egen  den  overdrevne"1),  men  i  Livet  har  han  næppe  taget 
det  saa  nøje  med  sin  Forskrift;  den  har  i  hvert  Fald  ikke  for- 
ment ham  at  vise  Paulina  al  mulig  Ømhed.  Af  Kjærlighed 
til  hende,  der  ængstedes  over  hans  svækkede  Helbred,  drog 
han  Omsorg  for  sin  Sundhed  —  „jeg  véd  jo,  at  hendes  Liv 
beror  paa  mit" 2).  For  hendes  Skyld  opgav  han  Tanken  om 
at  forkorte  sine  Dage,  et  Forsæt,  han  saa  ofte  havde  næret; 
og  Filosofen,  der  fra  Ungdommen  af  satte  Livets  Frihed  i 
Retten  til  selv  at  ende  det,  erklærer,  at  „Den,  der  ikke  elsker 
sin  Hustru  eller  en  Ven  saa  højt,  at  han  for  deres  Skyld  holder 
ud  med  Tilværelsen,  er  en  blødagtig  Stakkel"  —  delicatus  est3). 
Seneca  paaskjønnede  saaledes  den  Omhu,  der  vistes  ham;  den 
lod  ham  se  Tilværelsen  i  et  lysere  Skjær:  „Hvad  kan  vel  være 
behageligere  end  at  være  sin  Hustru  saa  dyrebar,  at  man  af 
den  Grund  bliver  mere  omhyggelig  for  sig  selv?"4) 

Vistnok  har  det  da  ikke  manglet  paa  Pleje  i  Senecas 
Hjem.  Alt  paa  denne  Villa  stod  beredt  til  hans  Modtagelse; 
han  har  ikke  behøvet  at  spørge  efter  nogen  Betjening  —  som 
nys  da  han  ved  Nattetid  kom  til  sit  Landsted  i  Albanerbjergene, 
men  fandt  hverken  Kok   eller  Bager  og  maatte  nøjes  med  For- 


1)  Seneca,  f'ragm.  de  matrimon.  (ed.  Haase  vol.  III,  pag.  434):  in  aliena 
quippe  uxore  omnis  amor  turpis  est,  in  sua  nimius.  Sapiens  vir 
iudicio  debet  amare  coniugem,  non  affectu;  jfr.  en  lignende  Ytring  af 
Cæsaren  Ælius  Verus:  „patere  me  per  alias  exercere  cupiditates  »icas: 
uxor  enim  dignitatis  nomen  est,  non  voluptatis"  (Spartianus,  cita  Aelii 
Veri  cap    IV). 

2)  Seneca,  Epist.   104,  2. 

3)  ibid.   104,  3. 

4)  ibid.  104,  5 

valterens    grove    Brød,     som    kun    Hungeren    kunde    gjøre    vel- 
smagende x). 

Om  Vennerne  tør  vi  kun  have  en  Formodning;  Flere  af  de 
nærmeste,  til  Ex.  Lucilius  og  Annæus  Serenus,  vare  fra- 
værende eller  døde.  Men  en  kjær  Omgangsfælle  stod  tilbage, 
maaske  den  fortroligste  af  dem  alle2),  Cæsonius  Maximus, 
Senecas  trofaste  Ledsager  under  Exilet,  den  Samme,  med  hvem 
vi  nys  saae  ham  gjøre  en  Udflugt  paa  en  af  Italiens  Veje. 
Cæsonius  Maximus  maatte  bøde  for  sin  Hengivenhed  ved  denne 
Lejlighed;  kort  efter  Senecas  Død  blev  han  forvist  fra  Italien. 
En  anden  nærstaaende  Ven  har  vistnok  været  Statius  Annæus, 
Senecas  dygtige  Læge,  unægtelig  en  Frigiven  af  ham,  men  „diu 
amicitiae  fide  probatus"3),  siger  Tacitus. 

Med  disse  Omgivelser  tilbragte  Seneca  den  første  Dag  i 
Ro;  Nero  forstyrrede  ham  ikke.  Filosofen  kunde  næppe  være  i 
Tvivl  om  sin  Skæbne ;  han  kjendte  sin  Myndlings  grumme 
Sindelag,  vidste,  at  den  mindste  Mistanke  vilde  være  tilstrække- 
lig til  at  fælde  ham ;  men  han  imødesaae  Afgjørelsen  med  en 
Stoikers  Ro.  Dersom  Straffen  skulde  blive  altfor  haard,  et  nyt 
Exil  til  Exempel,  stod  den  Udvej  altid  aaben  at  forekomme  den 
ved  selv  at  ende  sine  Dage:  Vi  ere  i  Ingens  Magt,  naar  Døden 
er  i  vor4).  I  denne  Tanke  har  Seneca  fundet  Trøst;  intet  Øjeblik 
kunde  han  nemlig  tvivle  om,  at  Retten  til  at  berøve  sig  Livet  var 


')  Seneca,  Epist.  123,  1—2. 

!)   Martial.  Epigr.  VII,  45  (ad  Q.  Ovidium,   de  imagine  Maximi  Caesonii): 

Facundi  Senecae  potens  amicus, 
caro  proximus  aut  prior  Sereno, 
hic  est  Maximus  ille,  .  . 

J)   Tacit.  Annal.  XV,  64. 

l)   Seneca,  Epist.  26,  10:  qui  mori  didicit.   servire  dedidicit;   supra  omnem 
potentiam  est,  certe  extra  omnem. 

en  naturlig  Beføjelse  fra  Forsynet.  „Den  Vise  lever  ikke  saa 
længe,  som  han  kan,  men  saa  længe,  som  han  bør"  *).  .  .  .  f°r 
ham  er  ikke  Livet,  men  dets  ethiske  Indhold  Hovedsagen,  „thi 
det  er  med  Livet  som  med  et  Skuespil:  ikke  om  det  spilles 
længe,  men  om  det  er  spillet  godt,  kommer  Alt  an  paa"  2).  Og 
mangfoldige  Omstændigheder,  tilføjer  Filosofeu,  kunne  bringe 
den  Vise  til  at  overveje,  om  han  ikke  strax  bør  forkorte  sine 
Dage;  „møde  Bekymringer  og  Gjenvordigheder,  der  forstyrre 
hans  Sindsro,  tager  han  en  mandig  Beslutning,  og  venter  ikke 
dermed,  indtil  han  er  stedt  i  den  yderste  Nød;  ja  dersom  Lyk- 
ken blot  begynder  at  vende  ham  Ryggen,  bliver  han  mistænk- 
som og  overvejer  omhyggelig,  om  han  ikke  ufortøvet  bør  sige 
Verden  Farvel" 3).  Atter  og  atter  søger  Seneca  at  vinde  Lucilius 
for  sin  Overbevisning;  i  det  resolute  Mod,  hvormed  saa  Mangen 
tør  forekomme  Døden,  ser  han  en  Hæder  for  sin  Tid.  „Hvorfor 
henvise  Dig  til  svundne  Slægter?  Se  paa  vor  egen  Tidsalder, 
hvis  Slaphed  og  Nydelsessyge  man  laster  saa  stærkt,  og  Du 
vil  finde  Folk  af  alle  Stænder,  Gamle  og  Unge,  Rige  og  Fattige, 
der  have  forkortet  deres  Lidelser  ved  Døden"4).  Filosofens 
frie  Anskuelser  deltes  vel  ingenlunde  af  Alle;  men  han  drager 
tilfelts  mod  disse  Mænd,  der  under  Navn  af  Vise  holdt  det  for 
en  Forbrydelse  at  lægge  Haand  paa  sig  selv,  idet  de  paastod,  at 
man  skulde  afvente  den  Udgang,  som  Naturen  eller  Skæbnen 
foreskrev.  „Betænk  dog,  i  hvilken  Grad  denne  Lære  er  falsk!"  — 5) 
„det  er  jo   at   spærre  Vejen  for  Friheden.     Jeg    skulde    afvente 


x)   Seneca,  Epist.  70,  4. 

2)  ibid.  77,  20. 

8)  ibid.  70,  5:  cogitat  semper,  qualis  vita,  non  quanta  sit;  sed  simul  atque 
oeeurrunt  molesta  et  tranquillitatem  turbantia,  emittit  se;  nechoc  tantum 
in  necessitate   ultima   facit,    sed   cum   primum   illi  coepit  suspecta 
fortuna,  diligenter  circumspicit,  numqnid  illo  die  desinaulum  sit. 

4)  ibid.  24,  11. 

*)  ibid.  70,  14. 

en  Sygdoms  Pinsler,  Menneskenes  Grumhed,  naar  det  staar 
i  min  Magt  at  ryste  Lidelsen  af  mig  og  gaa  bort  midt  under 
Smerterne"1)  .  .  .  „Kun  Taaber  kunne  føre  det  Ord  i  Mun- 
den: ,,oella  res  est  mori  sua  morte"  —  skjønt  er  det  at  dø  en 
naturlig  Død!2)  Nei,  Naturen  har  i  sin  evige  Orden  ikke  ind- 
rettet noget  Visere  end,  at  den  kun  har  givet  én  Indgang  til 
Livet,  men  utallige  Udgange  derfra"  3).  Seneca  taler  sig  varm 
i  sitÆmne;  han  indigneres  over  hin  Ehodier,  der  indespærret  i  et 
Bur  og  fodret  som  et  vildt  Dyr  blev  opfordret  til  at  ende  sine 
Lidelser,  men  gav  til  Svar,  at  man  maatte  ha  abe  Alt,  saa  længe 
man  levede.  „Hvilken  ydmygende  Tilstaaelse  af  sin  egen  Afmagt! 
Skulde  jeg  tænke,  at  Lykken  formaar  Alt,  saa  længe  jeg  er  i  Live, 
og  ikke  snarere  den  formaar  Intet,  naar  jeg  forstaar  at  dø?"4). 
I  denne  Frihed  til  selv  at  ende  Livet  ser  Seneca  da  ogsaa 
den  eneste  Grund,  hvorfor  vi  ikke  ere  berettigede  til  at  beklage 
os  over  det.  „Livet  er  Dig  til  Behag?  Vel,  saa  bliv  ved  at 
leve!  Det  behager  Dig  ikke?  Gak  da  did,  hvorfra  Du  er  kom- 
men!"5) Det  er  ikke  en  Rejse,  der  kræver  heroisk  Mod  .  .  . 
„det  er  ikke  nødvendigt  at  ramme  Hjertet  med  en  dyb  Flænge; 
en  Lancet  baner  Dig  Vejen  til  hin  ophøjede  Frihed  .  .  .  den 
evige  Fred  koster  Dig  kun  et  Snit"  6). 


x)  Seneca,  Epist.  70,  15. 

*)  ibid.  69,  6:   illud  inperitissimi  cuiusque  verbum  falsum  esse  tibi  ipse 
per^uade:  „bella  res  est  mori  sua  morte":  nemo  moritur  nisi  sua  morte. 
B)  ibid.  70,  14. 

4)  ibid.  70,  6 — 8  omnia,  inquit,  homini,  dum  vivit,  speranda  sunt. 
Ut  sit  hoc  verum,  non  omni  pretio  vita  emenda  est;  quaedam  licet  magna, 
licet  certa  sint,  tamen  ad  illa  turpi  infirmitatis  confessione  non  veniam : 
ego  cogitem  in  eo,  qui  vivit,  omnia  posse  fortunam,  potius  quarti  eogitem 
in  eo,  qui  scit  mori,  nihil  posse  fortunam? 

5)  ibid.  70,  15. 

8)  ibid.  70,  16,  jlr.  de  ira  III,  15,  4:  quocumque  respexeris,  ibi  malorum 
finis  est :  vides  illum  praecipitem  locum  ?  Mac  ad  libertatem  descenditur; 
vides  illud  mare,  illud  flumen,  illum  puteum?  libertas  Mie  in  imo  sedet; 
.  .  .  Quaeris  quod  sit  ad  libertatem  iter?  quaelibet  in  corpore  tuo  vena. 

Seneca  var  saaledes  beredt  til  at  modtage  Neros  Ordre; 
den  lod  ikke  vente  paa  sig.  Den  følgende  Dag  sendte  Kejseren 
en  Befalingsmand  i  Prætoriankohorten  for  at  forhøre  om,  hvor- 
vidt Natalis'  Udsagn  var  sandfærdigt;  samtidig  blev  Villaen  om- 
given af  Vagtposter.  Tribunen  traf  Seneca,  medens  han  sad  til 
Bords  med  sin  Hustru  og  begge  sine  Venner.  Det  forholdt  sig 
rigtigt,  indrømmede  han,  at  Natalis  var  kommet  til  ham  og  i 
Pisos  Navn  havde  beklaget  sig  over,  at  han  unddrog  sig  dennes 
Besøg;  men  Filosofen  havde  undskyldt  sig  med  sit  Helbred  og 
sin  Trang  til  at  være  i  Ro.  Han  „havde  ikke  havt  nogen  Grund 
til  at  anse  en  privat  Mands  Velfærdssag  for  vigtigere  end  sin 
egen  Sikkerhed,  og  Kryberi  laa  ikke  for  ham,  det  vidste  Ingen 
bedre  end  Nero,  der  oftere  havde  sét  Prøver  paa  hans  Fri- 
modighed end  paa  hans  Underdanighed" x).  —  Med  dette  Svar 
vendte  Gavius  Silvanus  tilbage  til  Nero;  Seneca  havde  udtalt  sig 
fuldkommen  rolig;  der  var  intet  Forknyt  i  hans  Ord  eller  Miner 
—  „tristitiam,  si  potes,  non  admiseris,  si  minus,  non  ostenderis" , 
raader  han  jo  selv2). 

I  nogle  Timer  kunde  Seneca  overveje  Situationen;  han 
maatte  betragte  sin  Dødsdom  som  skreven.  Nero  holdt  Raad 
med  Poppæa  og  Tigellinus,  da  han  modtog  Tribunens  Rapport. 
Kejseren  interesserede  sig  kun  for  Ét:  gjorde  Seneca  sig  rede 
til  frivillig  at  dø?  Tribunen  benægtede  det,  og  han  fik  da 
Ordre  til  at  vende  tilbage  og  forkynde  Kejserens  Villie,  at 
han  ufortøvet  skulde  berede  sig  til  Døden.  Gavius  Silvanus 
undsaae  sig  imidlertid  ved  at  overbringe  denne  Befaling  — 
han    hørte    selv    til    de    Sammensvorne    og   vilde   ikke   overvære 


*)  Tacit.  Annal.  XV,  61:  Seneca  ...  respondit:  cur  salutem  privati  kommis 
incolumitati  suae  ante ferret,  causam  non  habuisse;  nec  sibipromptum  in 
adulationes  (se.  overfor  Piso)  ingenium. 

2)   Seneca,  lib-  de  moribus  Nr.  11. 

Filosofelis  Dødskamp;  en  Underordnet  fik  det  Hverv  at  for- 
kynde Kejserens  Ordre. 

Nero  overlod  sin  Raadgiver  selv  at  vælge  sin  Dødsmaade. 
Seneca  kunde  næppe  være  i  Tvivl  om,  hvorledes  lian  skulde 
realisere  denne  Gunst;  ogsaa  Maaden,  paa  hvilken  man 
lettest  kunde  komme  af  med  Livet,  havde  oftere  været  Gjen- 
stand  for  hans  Overvejelser.  „Den  Dødsmaade,  som  tiltaler  En, 
det  er  den  bedste";  og  den,  som  tiltalte  Filosofen,  var  den 
hurtigste  og  letteste.  „I  Livet",  siger  han,  „kan  man  ofte  være 
nødsaget  til  at  rette  sig  efter  Andres  Tykke,  i  Døden  følger  man 
kun  sit  eget"1).  „Og  naar  én  Dødsmaade  er  forbundet  med 
Smerter,  en  anden  simpel  og  let,  hvorfor  skulde  jeg  da  ikke 
foretrække  den  sidste  —  ligesom  jeg  vælger  det  Hus.  hvori  jeg 
vil  bo,  Fartøjet,  hvormed  jeg  vil  foretage  en  Rejse?"2)  ...  „Kun 
Taaber  kunne  indvende,  at  en  anden  Maade  at  ende  Livet  paa 
havde  været  mere  heltemodig;  i  Døden  gj ælder  det  ene  om,  saa 
hurtigt  som  muligt  —  „quam  celerrime"  —  at  bane  sig  Vej  til 
Friheden"  3), 

Seneca  vilde  saaledes  ikke  berede  sine  Nærmeste  noget 
heroisk  Skuespil,  ikke  som  en  Arria  støde  Dolken  i  Hjertet  med 
et  „non  dolet!'1.  Men  hvilken  Dødsmaade  skulde  han  foretrække? 
Personlig  Erfaring  havde  han  jo  ikke.  Fra  Historien  kj endte 
han  vel  Mange,  der  i  et  Nu  med  uforfærdet  Mod  havde  endt  deres 
Dage;  han  beundrer  hin  spartanske  Yngling,  der  gjort  til  Slave  og 
paabudt  et  ydmygende  Hverv,  knuste  sin  Pande  mod  Muren4)  — 
hin  heltemodige  Fange,  der  ført  paa  en  Vogn  til  Kamp  paa 
Arenaen,    bøjede    Hovedet    ind    mellem   Hjulegerne    og    uden    at 


*)   Seneca,  Epist    70,  12:  vitam   et  aliis   adprobare  quisque  debet,   mortern 
sibi:  optima,   quae  placet. 

2)  ibid.  70,  11. 

3)  ibid.  70,  13 

4)  ibid.  77,  14. 

forandre  Plads  paa  Vognsædet  lod  Nakken  knække  over  ved 
Hjulets  Omdrejning1).  Men  disse  voldsomme  Dødsmaader  kunde 
dog  kun  forsvares  under  særegne  Omstændigheder;  „Den.  hvis 
Stilling  tillader   det.    skal   se  sig   om   efter  en  læmpelig  Udgang 

—  en  „exitus  mollis"2);  og  vistnok  var  der  i  saa  Henseende  et 
Valg,  som  særlig  maatte  tiltale  Filosofen.  Han  erindrer  sin 
Ven  Tullius  Marcellinus,  der  i  3  Dage  ingen  Føde  tog  til  sig, 
lagde  sig  i   et  Badekar    med    lunkent  Vand,    og    lidt    efter    lidt 

—  ikke  uden  et  vist  Velbehag,  som  han  selv  forsikrede  —  sov 
bort  fra  Livet3).  Statius  Annæus  har  dog  næppe  troet  paa 
denne  Fortælling;  om  end  Livet  er  nok  saa  svagt,  lader  det  sig 
ikke  rykke  over  med  Læmpe.  Seneca  skulde  bittert  erfare  det; 
Tacitus  har  skildret  os  denne  Dødskamp  i  dens  forskjellige 
Faser. 

Filosofen  hørte  rolig  paa  Kejserens  Bud.  Han  bad  om  Til- 
ladelse til  at  opsætte  nogle  testamentariske  Bestemmelser,  men 
Centurionen  afslog  hans  Begjæring;  Neros  Ordre  lød  paa  en 
øjeblikkelig  Død.  Seneca  vendte  sig  da  til  de  Omkringstaaende: 
„Velan,  siden  man  nægter  mig  at  belønne  Eders  Godhed  imod 
mig,  efterlader  jeg  Eder  det  Bedste,  det  Eneste,  jeg  har  tilbage 
at  raade  over:  Erindringen  om  mit  Liv.  Læg  Eder  dettes 
Exempel  paa  Sinde,  og  den  Hæder,  I  ville  vinde  som  ædle  og 
retskafne  Mænd,  vil  være  Lønnen  for  Eders  trofaste  Venskab"  4). 


1)  Seneca,  Epist.  70,  23. 

2)  ibid.   70,  24. 

3)  ibid.  77,  9. 

4)  Tacit.  Annal  XV,  62  (efter  Halms  Læsemaade):  „cujm  si  memores 
cssent,  bonarwm  artium  famam  pretium  tam  (eller  som  hos  Jacob: 
fructum)  comtantis  amicitiae  laturos".  Den  almindelige  Læsemaade, 
der  efter  Orelli  (jfr.  Neue  Jahrb.  fiir  Philul.  vol.  LI I.  1848.  pag.  44) 
findes  i  flere  nyere  Udgaver  af  Tacitus:  „cujus  si  memores  essent, 
bonarum  artium  famam,  tum  constantis  amicitiae  laturos",  giver  ikke 
ret  Logik  i   Senecas   Tale,    hvilket    endnu    mindre    er    Tilfældet    med 

De  Omstaaende  henflød  i  Taarer,  men  Seneca  formanede 
dem  i  venlig  Samtale  eller  myndigt  bydende  at  dæmpe  Klagen: 
„Hvor  er  Visdommens  Leveregler,  hvor  den  Sindsro  mod  Ulykken, 
som  saa  mange  Aars  Syslen  med  Filosofien  skulde  have  givet? 
Kjende  vi  ikke  Alle  Neros  Grusomhed?  Hvad  Andet  stod  vel 
tilbage  for  ham  end  til  en  Moders  og  Broders  Drab  at  føje  sin 
Opdrager  og  Lærers !"  l). 

Endnu  en  Gang  søgte  Seneca  at  tale  Vennerne  til  rette; 
han  omfavnede  sin  Hustru  og  skred  til  sin  Gjerning.  Men 
Pompeja  Paulina  vilde  ikke  lade  sig  trøste.  Nero  fordrede  og- 
saa  hendes  Død,  paastod  hun,  og  hun  vilde  lide  den  i  Forening 
med  sin  Mand.  Seneca  turde  ikke  modsætte  sig  hendes  Forsæt; 
maaske  han  ogsaa  frygtede,  at  Paulina  efter  hans  Død  skulde 
blive  udsat  for  Neros  Efterstræbelser.  „Velan",  svarede  han, 
„jeg  har  vist  Dig,  hvorledes  Du  skulde  finde  Trøst  efter  min 
Død,  „tu  mortis  decus  mavis;  non  invidebo  exemplo!"  —  Du  fore- 
trækker en  ærefuld  Død,  jeg  vil  ikke  formene  Dig  at  give  et 
saa  ophøjet  Exeiiipel"  2). 

Hvilken  besynderlig  Situation!  Umiddelbart  efter  at  Seneca 
havde  udtalt  disse  Ord,  aabner  han  og  hans  Hustru  Pulsaarerne 
med  det  samme  Jern.  Neros  Soldater,  de  Døendes  Venner  og 
Husstand  overvære  den  gribende  Handling.  Blodet  flød  kun 
langsomt  fra  Seneca;  Legemet  var  gammelt  og  afkræftet,  spæget 
ved  utilstrækkelig  Næring;  for  at  fremskynde  Forblødningen 
aabnede  Seneca  da  tillige  en  Aare  paa  Benet  og   under  Armen. 


Jacob  Badens  Oversættelse  af  det  paagjældende  Sted,  der  lyder  saa- 
ledes:  „og  naar  de  viste,  at  de  havde  hans  Retskaffenhed  i  Minde,  saa 
skulde  man  rose  dem  for  saa  standhaftigt  et  Venskab". 

x)  Tacit.  Annal  XV,  62. 

2)  ibid.  XV,  63. 

Smerten  overvældede  ham;  han  frygtede,  at  Paulina  skulde  tabe 
Modet  ved  at  se  ham  lide  og  han  selv  miste  Herredømmet  over 
sig  ved  Synet  af  den  Kjæres  Dødskamp,  og  han  bad  hende  der- 
for om  at  gaa  ind  i  et,  andet  Værelse.  Seneca  var  fremdeles  ved 
sin  fulde  Bevidsthed;  ladt  alene  kaldte  han  paa  sine  Skrivere 
og  dikterede  dem  nogle  Optegnelser,  som  efter  hans  Død  blev 
offenliggjorte  med  hans  egne  Ord,  og  som  Tacitus  af  den  Grund 
ikke  har  fundet  det  fornødent  at  gjengive1). 

Til  det  tragiske  Drama  knyttede  sig  en  lille  Episode.  Nero 
havde  ingen  Uvilje  mod  Paulina;  han  frygtede  for,  at  en  unødig 
Grusomhed  kunde  forøge  den  almindelige  Forbitrelse  imod  ham 
og  befalede  derfor,  at  man  skulde  forhindre  Senecas  Hustru  fra 
at  følge  ham  i  Døden.  Paa  Soldaternes  Opfordring  ilede  Slaver 
og  Frigivne  til,  standsede  Blodtabet  og  underbandt  Aarerne. 
Men  Livet  igjennem  bar  Paulina  Mærker  af  sit  Heltemod,  saa 
ligbleg  paa  Legeme  og  Ansigt,  forsikrer  Tacitus,  at  man  tyde- 
lig kunde  se,  at  Livskraften  var  veget  fra  hende2). 

For  Seneca  stod  den  egentlige  Dødskamp  endnu  tilbage. 
Blodet  vilde  ikke  flyde  rask  ud  af  Aarerne,  og  ban  bad 
derfor  Statius  Annæus  om  at  række  ham  den  Gift,  der  alt 
var  tilberedt,  den  samme,  hvormed  Atheniensere,  der  vare 
dømte  fra  Livet,  plejede  at  ende  deres  Dage.  Men  forgjæves 
sank  han  den  stærke  Drik;  Lemmerne  vare  kolde,  Legemet 
fattigt  paa  Blod,  Giften  vilde  ikke  virke.  Hvor  længe  har 
Seneca  maattet  stride  denne  Kamp?  —  de  Kyndige  maa  afgjøre 
det.  Giften  kjende  vi;  den  var  presset  af  Skarntyde  og  skulde 
virke  ved    at    stivne    Lemmerne    ihjel.     „Omsider",    hedder   det, 


x)  Tacit.    Annal.   XV.    63:     quae,    in    ruigus   edita  eius  verbis,    invertere 

supersedeo 
')  ibid.  XV,  64. 

„bragtes  han  i  Bad,  overstænkede  de  nærmest  Staaende,  og 
med  de  Ord:  „Jeg  vier  den  befriende  Juppiter  dette  Vand!" 
lagdes  han  ned  i  Karret  og  kvaltes  af  de  varme  Dampe1). 


Saaledes  døde  Seneca  i  Foraaret  65  paa  sin  Villa  ved  den 
appiske  Vej.  Han  gik  bort  med  en  Stoikers  Anstand,  uden 
Klage  eller  Bebrejdelser.  Saaledes  havde  han  villet  det.  Han 
vidste,  at  hans  Misundere  og  Fjender  hoverede  over  enhver 
Modsigelse,  de  fandt  mellem  hans  Lære  og  hans  Liv,  at  de 
vilde  juble,  om  de  i  de  sidste,  afgjørende  Øjeblikke  kunde  gribe 
ham  i  en  Svaghed;  men  en  saadan  Triumf  vilde  han  ikke  unde 
dem.  „Hine  filosofiske  Afhandlinger",  udbryder  han,  „hine  lærde 
Samtaler,  Ord,  samlede  sammen  af  de  Vises  Skrifter  —  de  be- 
vise ikke  den  sande  Sjælsstyrke;  ogsaa  den  Fejge  kan  føre 
kjæk  Tale.  Men  hvad  Du  duer,  skal  vise  sig  klart,  naar  Du 
ligger  i  de  sidste  Trækninger.  Velan  da",  tilføjer  Seneca,  „jeg 
gaar  ind  paa  Vilkaaret,  jeg  frygter  ikke  for  Dommen!"  — 
accipio  conditioneni,  non  reformido  judicium2).  Og  Seneca  viste  i 
Dødsstunden,  at  han  var  uforsagt  ikke  blot  i  Ord  men  i  Sindet, 
at  det  ikke  var  Hykleri  og  Mundsvejr,  naar  han  udfordrede 
Skæbnen  med  trodsig  Haan3). 

Venner    og    Frænder    lukkede    de    brustne    Øjne.      Kun    Et 


x)  Tacit.  Annal.  XV,  64:  postremo  stagnum  calidae  aquae  introiit, 
respergens  proximos  servorum,  addita  coce:  libare  se  liquorem 
illum  Jovi  Liber  at  or  i.  Exin  balneo  inlatus,  et  vapore  ejus 
exanimatus,  sine  ullo  funeris  solewni  crematur. 

-)   Seneca,  Epist.  26,  6. 

■)   ibid.  26,  5. 

stod  tilbage:  at  brænde  Liget  og  bisætte  Asken  i  al  Stilhed. 
Saaledes  havde  Seneca  foreskrevet,  da  han  rig  og  mægtig 
tænkte  paa  sit  Endeligt. 


Med  det  omtalte  Drama  ere  de  Optrin,  der  lade  sig  knytte 
til  Senecas  Villa  ved  den  appiske  Vej,  angivne.  Maaske  hin 
Befalingsmand  i  Prætoriankohorten,  der  overbragte  Neros  Klage. 
Gavius  eller  Granius  Silvanus,  har  været  Ejer  af  Landstedet.  Her 
ved  den  4de  Milepæl  fandt  Nibby  (1824)  Brudstykker  af  en  Tavle 
med  Indskriften  .  .  .  GRANI  L.  F.  TR.  MIL.,  et  Fragment,  der 
nu  er  indsat  i  Muren  ved  Cæcilia  Metella's  Gravmæle;  og  Stedet 
for  dette  Fund  i  Forbindelse  med  Ligheden  i  Navn  og  Stilling 
ledede  ham  til  at  formode,  at  Gavius  Silvanus  efter  Senecas 
Død  kunde  være  bleven  belønnet  med  dennes  Villa1).  Længe 
kan  Tribunen  dog  ikke  have  nydt  godt  af  Kejserens  Gave;  faa 
Maaneder  efter  Filosofens  Død  blev  han  anklaget  som  med- 
skyldig i  Sammensværgelsen  og  tog  sig  selv  af  Dage;  maaske 
Senecas  Landslot  for  anden  Gang  har  sét  sin  Ejers  Blod  flyde. 

Til  Slutning  endnu  en  kritisk  Oplysning.  Tacitus  siger  ikke 
udtrykkelig,  at  den  Villa,  paa  hvilken  Seneca  aflivede  sig,  laa 
ved  den  appiske  Vej.  „Is,  forte  an  prudens,  ad  eum  diem  ex 
Campania  rcmeaverat,  quartumque  apud  lapidem  sitburbano  rure 
substiterat"  —  saaledes  lyde  de  faa  Ord,  paa  hvilke  dette 
Studie  er  bygget2).  Seneca  kom  imidlertid  fra  Campanien,  og 
via  Appia  afgav  den  lige  Vej  derfra   til  Rom.     Formodningen  er 


')  Nibby,  Analisi  della  carta  de'dintorni  di  Boma  vol.  III,  pag    544. 
•)   Tacit.  Annal  XV,  60. 

derfor  udelukkende  for,  at  det  nævnte  Suburbanum  har  ligget 
ved  den  appiske  Vej,  og  der  er  heller  Ingen,  som  er  fremkom- 
met med  en  anden  Bestemmelse  af  Stedet. 

Maaske  denne  Formodning  har  vundet  Bestyrkelse  ved  de 
seneste  Udgravninger  paa  via  Appia.  Ved  den  4de  Milepæl,  til 
Venstre  paa  Vejen,  staa  vi  foran  et  charakteristisk  lille  Grav- 
mæle, formet  som  en  Sarkofag,  der  heldigere  end  de  fleste 
Monumenter  af  lignende  Art  har  undgaaet  Tidens  Ødelæggelser. 
Det  blev  afdækket  af  Canina  i  Aaret  1852  og  viste  paa  For- 
siden en  Frise  med  Figurer  i  Hautrelief.  Som  Hovedfigur  ses 
en  nøgen  Mand,  der  døende  holdes  oppe  i  en  Andens  Arme;  ved 
hans  Side  staa  Mænd  grebne  af  Smerte,  med  Haanden  for  Pan- 
den; en  af  dem  sidder  paa  Hug  og  søger  efter  Noget  i  en  Urne. 
Til  Venstre  for  Hovedgruppen  møde  Pareerne,  højtidelige  og 
alvorsfulde,  endvidere  Jægere  med  deres  Hunde  og  Spyd;  og 
til  Højre  bønfalder  en  knælende  Mand  en  Anden,  en  ældre 
ærværdig  Skikkelse,  der  siddende  i  en  Armstol  holder  Haanden 
paa  en  Trefod.  Bag  den  Bedende  staar  en  høj  ung  Mand  og 
peger  med  Haanden  paa  Munden.  Paa  Monumentets  ene  Side, 
til  Venstre  for  Beskueren,  ses  endelig  en  ung  Mand  til  Hest  i 
Begreb  med  at  kaste  sit  Spyd  efter  et  Vildsvin1). 

Ved  Afdækningen  af  denne  Frise  var  man  strax  tilbøjelig 
til  at  se  i  den  en  Fremstilling  af  Senecas  sidste  Øjeblikke; 
Hovedfiguren,  den  døende  Mand,  skulde  være  Filosofen,  der  halvt 
afmægtig  føres  ud  til  Badet  af  sine  Venner.  Men  Kompositionen 
i  dens  Helhed  forstod  man  ikke,  og  den  Indvending  maatte 
ogsaa  snart  komme  til  Orde:  at  det  syntes  lidet  rimeligt,  at 
man  paa  Roms  mest  befærdede  Landevej  havde  dristet  sig  til 
paa  synlig  Maade  at  fremstille  den  Død,  som  Seneca  maatte  lide 


x)   Canina,  GU  edifizj  di   Boma  antica  e  sua  eampagna  vol.  VI,  tav.  XXII 
og  XXIII. 

efter  Neros  Befaling  for  sin  Deltagelse  i  en  Sammensværgelse 
mod  Rigets  Overhoved.  Man  maatte  søge  en  Forklaring,  der 
paa  en  mere  indirekte  Maade  kunde  minde  om  Filosofens  Skæbne. 
Canina  tror  at  have  fundet  den  ved  en  Vens  Hjælp.  Han  beder 
os  om  at  læse,  hvad  Herodot  fortæller  om  Crøsus  og  Atys,  Kongens 
Søn,  der  ved  et  Ulykkestilfælde  omkom  paa  Jagten1). 

Den  rige  Lyderkonge  ansaae  sig  selv  for  den  Lykkeligste 
paa  Jorden.  Han  havde  fuldt  op  af  alle  Goder  og  en  elsket 
Søn,  stærkere  og  mere  velskabt  end  sine  Jævnaldrende,  der 
skulde  arve  Riget  efter  ham.  Men  Solon  betydede  Kongen,  at 
den  sande  Lykke  ej  bestaar  i  Rigdom  og  ydre  Magt,  at 
Mennesket  uophørlig  er  en  Bold  for  Skæbnen,  og  at  Ingen 
skulde  prise  sig  lykkelig,  førend  han  havde  fuldendt  sit 
Livsløb.  I  Drømme  forekom  det  Kongen,  at  hans  Søn  blev 
dræbt  af  et  Jærnspyd.  For  at  afværge  en  saadan  Ulykke  lod 
Crøsus  alle  skarpe  Vaaben  fjærne  fra  sin  Borg,  han  sendte  ikke 
oftere  Atys  paa  Krigstog,  men  holdt  ham  indespærret  i  Sardes 
og  beredte  hans  Bryllup.  Men  snart  efter  kom  Sendebud  fra 
Mysien  til  Sardes  og  klagede  over,  at  et  Vildsvin  havde  ladet  sig 
se  paa  Bjerget  Olympos  og  ødelagde  Agrene.  Ved  egen  Hjælp 
mægtede  Myserne  ikke  at  fælde  Udyret,  og  Crøsus  lovede  dem 
da  Lydiens  unge  Mandskab  og  samtlige  Hundekobler;  „men  min 
Søn",  tilføjede  Kongen,  „maa  I  ikke  begjære,  han  er  nu  gift  og 
har  Andet  at  tage  vare".  Atys  kunde  ikke  finde  sig  i  denne 
Uvirksomhed :  „Hvad  maa  Folk  tænke  om  mig,  og  hvad  min 
unge  Hustru!  hvilken  Mand  maa  hun  ikke  tro  at  have  faaet!" 
Og  han  foreholdt  Kongen,  at  Drømmen  kun  bød  ham  at  vogte 
sig  for  et  Jærnspyd,  —  „men  har  et  Vildsvin  vel  Hænder,  har 
det  et  Værge,  som  Du  behøver  at  frygte?"  Crøsus  gav  efter;  en 


')  Herodots  Historie,  oversat  af  Borch,   I  cap.  34 — 45. 

iiDg  Phryger,  Adrastos,  som  Kongen  havde  renset  for  et  Drab 
og  optaget  i  sit  Slot,  fik  Ordre  til  at  følge  med  Toget  og  vaage 
over  Sønnen.  —  Ved  Olympos  fik  de  Øje  paa  Vildsvinet,  slog 
Kreds  omkring  det  og  slyngede  Spydene  afsted.  Da  indtraf 
det  Uafværgelige:  Adrastos  kastede  fejl;  i  Stedet  for  at  ramme 
Dyret  saarede  han  Atys,  og  denne  faldt  døende  af  Hesten.  En 
Jæger  ilede  til  Sardes  med  Budskab  om  Kampens  Udfald  og 
Kongesønnens  Død. 

Senere  kom  Lyderne  med  den  Dræbte.  Nærmest  efter 
denne  fulgte  Drabsmanden,  der  staaende  foran  Liget  anraabte 
Crøsus  om  at  lade  ham  blive  Jordefærdsofferet  for  den  Døde. 
Men  Crøsus  ynkedes  over  Adrastos:  „Fremmede!  Du  var  kan 
et  Redskab  i  Gudernes  Haand;  de  have  forlængst  varet  mig 
mod,  hvad  der  skulde  ske;  jeg  vil  ej  tage  Livet  fra  Den,  der 
selv  dømmer  sig  til  Døden". 

Det  er  dette  Optrin  foran  Kongen,  som  Canina  tror  at  finde 
fremstillet  i  den  antike  Frise1).  Den  døende  Yngling  i  Hoved- 
gruppen er  Atys,  og  de  Mænd,  der  omgive  ham,  ere  Lyderne, 
der  vende  hjem  fra  Jagten ;  en  enkelt  af  dem  har  en  Hund  ind- 
hugget paa  sit  Skjold  for  at  antyde  Expeditionen,  paa  hvilken 
de  havde  været  udsendt.  Pareerne  ere  tilstede  for  at  minde 
om,  at  ingen  menneskelig  Kløgt  formaar  at  afværge  Gudernes 
Villie;  Adrastos  ligger  knælende  foran  Crøsus,  og  denne  antyder 
ved  at  holde  Haanden  paa  en  Trefod,  at  han  selv  har  nedkaldt 
Gudens  Vrede  over  sig,  idet  han  har  optaget  Adrastos  i  sit  Slot 
og  saaledes  gjort  ham  til  Redskab  for  Skæbnen.  Den  ungdomme- 
lige Skikkelse  bagved  Adrastos  er  Crøsus'  anden  Søn;  for  at 
betegne,  at  han  er  stum,  holder  han  Haanden  for  Munden.  Endnu 
en  Figur  tror  Canina  at  gjenfinde:  Crøsus'  vise  Raadgiver,  San- 


l)   Caniua,  la  prima  paric  della  via  Appia  pag.  101. 

danis,  der  paa  Frisen  er  fremstillet  iklædt  Tunica,  og  som  efter 
at  have  beskuet  den  Dræbte  ledsages  bort   af  en  Jæger. 

Den  Anvendelse,  som  det  fremstillede  Sujet  kunde  faa  med 
Hensyn  til  Senecas  Gravmæle,  skulde  da  være  den:  at  ligesom 
Solon  varede  Crøsus  mod  at  prise  sig  lykkelig,  forinden  han  laa 
i  sin  Grav,  saaledes  mindede  Seneca  her  fra  sit  Monument  den 
overmodige  Nero  om  den  samme  Lære  og  forkyndte  ham  den 
blodige   Udgang   af  Livet,    der   skulde   blive   ogsaa   hans  Lod1). 

Caninas  Gisning  faar  at  staa  ved  sit  Værd.  Maaske  han 
lægger  for  meget  ind  i  disse  Figurer;  hans  Forklaring  af  Sujet- 
tets Anvendelighed  for  Senecas  sidste  Hvilested  synes  i  hvert 
Fald  noget  søgt.  Paa  romerske  Sarkofager  møde  vi  hyppig  en 
Fremstilling  af  Jagtscener,  til  Ex.  af  Jagten  paa  det  kalydoniske 
Vildsvin,  til  Anskueliggjørelse  af  en  uventet,  sørgelig  Død;  og 
det  er  et  Spørgsmaal,  om  den  foreliggende  Frise  skal  forestille 
Andet  end  en  ung  Jægers  Død  ved  et  Vaadeskud  paa  Jagten. 
Canina  ser  imidlertid  sin  Formodning  bestyrket  ved  en  Buste, 
der  er  fundet  mellem  Ruinerne  af  Gravstedet,  og  som  har  Lig- 
hed med  et  Billede  af  Seneca  paa  en  Dobbeltbuste  af  denne  og 
Socrates  i  Villa  Mattei2);  efter  Caninas  Formodning  skal  den 
have  prydet  Monumentets  Forside,  omgivet  af  Historiens  og 
Tragediens  Muser3). 

Den  omtalte  Frise  findes  endnu  uforandret  paa  sin 
Plads.  Adskillige  af  Figurerne  ere  vel  defekte,  enkelte  mangle 
Arme,  andre  Ben,  Ansigterne  ere  noget  forstødte  —  særlig  er 
det  gaaet  ud  over  Næserne  —  men  i  sin  Helhed  er  Kompo- 
sitionen en  af  de  bedst  bevarede  fra  den  appiske  Vej.     Og  man 


l)    Canina,  la  prima  parte  della  via  Appia  pag.  103. 

!)    id.    gli   edifizj   di   Iioma    ant.    c  sua    campagna    vol.    VI.    tav.  XXIII. 

fig.  6,  jfr.  Bunsen,  Beschr.  der  Stadt  Bom  III,  1,  pag.  493. 
')   Canina,  la  prima  parte  della  via  Appia,  monumenta  pag.  15. 

har  handlet  skjønsomt  ved  at  bevare  den  herude  paa  det  Grav- 
mæle, hvortil  den  hører.  Thi  her  i  de  rette  Omgivelser,  paa 
den  Plet,  hvor  Senecas  Blod  har  flydt,  gjør  denne  Frise  selv- 
følgelig et  ganske  andet  Indtryk,  end  om  den  var  ført  op  i 
Samlingerne,  skjult  mellem  saa  meget  Andet;  den  stiller  os 
Ansigt  til  Ansigt  med  Tiden  og  sætter  Fantasien  i  Bevægelse. 
Og  maaske  det  vil  gaa  Flere,  som  det  er  gaaet  Forfatteren:  at 
Senecas  beskedne  Gravmæle,  sét  her  i  Campagnens  Ensomhed 
og  sollyse  Ro,  langt  mere  end  nogen  Fortælling  er  i  Stand  til 
at  vække  Kjærlighed  for  den  appiske  Vej  og  de  Erindringer, 
der  knytte  sig  til  denne. 


VI. 

CÆCILIERNES  VILLA. 


I.     ATTICUS  PAA  SIN  VILLA  VED  DEN  APPISKE  VEJ. 

Den  gamle  Qvintus  Cæcilius  var  død,  Aar  58  f.  Chr.  Fødsel. 
Man  sørgede  næppe  i  Rom;  trods  sit  fornemme  Udspring  — 
Slægten  Caecilii  gjorde  Paastand  paa  at  nedstamme  fra  Guderne  — 
og  sine  aristokratiske  Forbindelser,  var  den  Afdøde  slet  og  ret 
Aagerkarl.  Og  han  drev  ikke  Forretningen  paa  den  mere  an- 
stændige Maade,  hvorpaa  saa  mange  af  hans  Standsfæller  for- 
øgede deres  Indtægter  ved  at  spekulere  med  Formuen,  men 
han  var  Aagerkarl  af  den  laveste  Art,  en  af  dem,  der  efter  et 
Udsagn  af  den  ældre  Cato  fortjente  at  stilles  i  Klasse  med 
Manddrabere x) ,  der  benyttede  sig  af  Folks  Forlegenhed,  Ung- 
dommens Skrøbeligheder  til  at  berige  sig  selv.  „Durus  fenera- 
tor"  kalder  Seneca  ham  i  lejlighedsvis  Omtale2),  og  Cicero  for- 
sikrer, at  under  en  Procent  om  Maaneden  kunde  selv  de 
Nærmeststaaende   ikke  aflokke  ham  nogen  Skilling3).      Saa  ilde 


')   Cic.  de  officiis  II,  25,  89:    Quid   fenerari?     tum  Cato:    ,,(t)ut</   hominem 
occidere?" 

2)  Seneca,  Epist   118,  2. 

3)  Cic.  ad  Attic  I,  12,  1. 

anset  var  Qvintus  Cæcilius ,  at  Cicero ,  der  ellers  ikke  nærede 
Betænkelighed  ved  at  yde  sin  Assistance  som  Retskyndig  til 
Personer  af  daarligt  Renommé,  ikke  turde  bistaa  denne  ved 
Inddrivelsen  af  en  —  som  det  synes  —  ganske  likvid  Fordring. 
En  vis  Varius  skyldte  Cæcilius  Penge ,  men  søgte  at  unddrage 
sig  Opfyldelsen  af  sin  Gjæld  ved  at  overdrage  sine  Ejendele  til 
en  nær  Slægtning,  og  Cæcilius  henvendte  sig  i  den  Anledning 
til  Cicero  for  at  faa  den  formentlige  Proformahandel  omstødt. 
Men  Cicero  turde  ikke,  og  han  vidste  dog,  at  et  Afslag  maatte 
være  hans  kjæreste  Ven,  Atticus,  der  var  en  Søstersøn  af  Qvin- 
tus Cæcilius,  saare  uvelkomment,  idet  denne  Sidste  naturlig 
maatte  fatte  Mistanke  om,  at  Nevøen  ikke  havde  vist  tilstrække- 
lig Iver  i  at  tale  hans  Sag,  og  kunde  straffe  denne  Forsømmelse 
ved  at  udelukke  ham  fra  den  rige  Arv,  han  havde  Udsigt  til. 
„Men  Kjære,  Du  véd",  skriver  Cicero  til  Atticus,  „at  Caninius 
Satrius  (den ,  til  hvem  Varius  havde  afhændet  sine  Ejendele) 
hører  til  min  daglige  Omgangskreds;  han  har  vist  mig  og  min 
Broder  væsentlige  Tjenester"  .  .  .  „Du  kan  da  forstaa,  i  hvil- 
ken Forlegenhed  din  Onkels  Anmodning  har  bragt  mig,  saavel 
paa  Grund  af  det  Forhold,  hvori  jeg  staar  til  hans  Modpart, 
som  og  fordi  denne  er  saa  nøje  knyttet  til  Lucius  Domitius,  paa 
hvem  fremfor  Nogen  mit  Haab  om  Konsulatet  beror". 

Saaledes  omtrent  søger  Cicero  at  undskylde  sig  for  sin 
Ven1).  Denne  var  for  klog  til  at  ville  gaa  i  Rette  med  Taleren 
for  den  Sags  Skyld;  han  vidste  jo,  at  anno  65  var  Ciceros  hele 
Higen  og  Tragten  rettet  paa  at  vinde  Stemmer  ved  det  fore- 
staaende  Valg  af  Konsuler,    at  han  til  Opnaaelse  af  dette  Maal 


')  Cic  adAttic  i,  1.  3  -4:  Dies  fere  nullus  est,  quin  hic Satrius  domum  meam 
ventitet  .  .  .  fait  et  mihi  et  Q.  fratri  magno  usui  in  nostris  petitionibus. 
Sane  sum  perturbatus.  quum  ipsius  Satrii  familiaritate,  tnm  Domitii,  in 
quo  unn  maxime  ambitio  iiostra  nititur. 

endog  kunde  tænke  paa  at  forsvare  en  Mand  som  Catilina, 
om  end  dennes  Brøde  —  som  han  bemærker  —  „var  synbar 
som  Solen  om  Dagen"1),  men  at  han  ikke  turde  mindske  sin 
Popularitet  eller  støde  Velyndere  bort  ved  at  inddrive  Fordringer 
for  en  saa  berygtet  Aagerkarl  som  Qvintus  Cæcilius.  Denne 
derimod  tog  Ciceros  Afslag  meget  ilde  op;  han  viste  sig  som 
alt  Andet  end  en  velopdragen  Mand  —  en  „homo  bellus",  som 
Cicero  udtrykker  det2)  —  og  fra  den  Dag  afbrød  han  al  Om- 
gang med  den  utjenstvillige  Taler. 

Til  Qvintus  Cæcilius'  Ejendele  hørte  foruden  en  Bolig  med 
Have  paa  Qvirinalerhøjen  —  det  saakaldte  „domus  Tamphilana"  — 
et  Landgods  ved  den  5te  Milepæl  paa  via  Appia,  en  Ejen- 
dom, der  vistnok  var  saare  indbringende  paa  Grund  af  sin  nære 
Beliggenhed  ved  Rom.  Paa  denne  tør  vi  altsaa  se  den  høj- 
baarne  Ridder  beskjæftiget  med  sine  Pengetransaktioner;  her 
har  han  gransket  sine  Skyldbøger,  prøvet  Debitorerne  og  deres 
Sikkerhed,  forhandlet  med  Roms  Pengemænd,  Vexellerere  og 
Spekulanter  om  den  fordelagtige  Anbringelse  af  Kapitalerne. 
Dengang  ikke  mindre  end  senere  var  jo  Pengene  den  mægtige 
Hersker,  der  banede  Vejen  gjennem  alle  Døre,  „den  Guddom", 
siger  Digteren,  „til  hvis  Ære  der  vel  ikke  endnu  var  rejst  Templer 
og  Altre,  men  som  i  Hjerterne  nød  den  helligste  Højhed"3): 
med  Pengene  i  Kassen  havde  man  selve  Juppiter  i  sin  Magt  — 
„clausum  possidet  arca  J oveni"  ,  forsikrer  Petronius4),  og  hans 
Ord  gjælde  ikke  mindre  om  Republikens  sidste  Decennier  end 
om     Neros     Tidsalder.      Men     det     har     næppe     været     nogen 


')   Cic.  ad  Attic .  I,  1,  1 :  Catilina,  si  iitdicatum  cr'it  meridie  non  lucere,  certut 
erit  competitor ;  —  Ascon.  in  tog   eand.  (>.  85  (Orelli,  1833). 

2)  ibid.  1,  l,  4. 

3)  Juven.  I,  113:  inter  nos  sanctissima  divitiarwn  maiestas 

4)  Petron.  Sat.  cap.  137. 

behagelig  Vandring  at  maatte  betro  Qv.  Cæcilius  sin  Nød;  den 
gamle  Gnier  var  lunefuld  og  vranten,  en  højst  ubehagelig  Herre, 
hvem  Ingen  kunde  gjøre  tilpas.  „Hvilket  Menneske!"  udbryder 
Cicero ;  „hvor  let  til  at  fare  op,  og  hvor  ustyrlig  i  sin  Vrede"  1). 
Mere  nænsomt  udtaler  han  sig  overfor  Atticus,  der  interesserede 
sig  for,  at  det  tidligere  Forhold  mellem  Onkelen  og  hans  Ven 
kunde  gjenoprettes  —  „jeg  er  din  Morbroder  til  Tjeneste  —  saa 
godt  jeg  véd  og  formaar" 2).  Trods  dette  barske  Væsen  trivedes 
imidlertid  Forretningen;  Laansøgerne  fandt  sig  i  de  haarde 
Ord,  naar  Guldet  laa  paa  Bordet;  Qvintus  Cæcilius  var  for- 
længst Millionær. 

Hvem  skulde  arve  disse  Millioner?  Vistnok  har  man  spurgt 
derom  i  Rom.  Qvintus  Cæcilius  var  ugift,  og  efter  al  Rimelig- 
hed vilde  han  ikke  indlade  sig  i  Ægteskab.  Men  han  havde 
den  ovennævnte  Søstersøn ,  Titus  Pomponius  med  Tilnavnet 
„Atticus",  og  denne  viste  tidlig  et  medfødt  Talent  til  at  omgaas 
Penge  —  ikke  ødsel  og  letsindig,  ej  heller  rugende  over  dem 
som  en  død  Skat,  men  forsigtig  anbringende  dem  og  uden 
derved  at  vække  Uvilje  saaledes  som  Morbroderen.  I  hans 
Haand  vilde  Formuen  ikke  spredes  men  holdes  sammen  og 
forøges.  Dertil  kom,  at  Atticus  havde  et  eget  Greb  paa  at  om- 
gaas sin  knarvorne  Onkel;  taalmodig  og  føjelig  fandt  han  sig  i 
alle  hans  Luner,  viste  ham  —  som  det  hedder  —  „en  sønlig 
Opmærksomhed"  3),  enten  fordi  det  ikke  laa  for  den  sagtmodige 
Atticus  at  opføre  sig  anderledes  mod  Nogen,  eller  maaske  — 
som  det  noget  bittert  udtales  af  en  Nutidsforsker  —  „weil  im 
Schimmer  der  Geldkasten  auch   das  Widrigste  in  einem  milden 


')   Cic.  ad  Qv.  fratr.  I,  2,  6:  qnem  hominem!  qua  ira!  quo  spiritu! 

2)  Cic.  ad  Attic.  II,  19,  5  og  II,  20,   1. 

3)  Corn.  Nep.  Attic.  cap.  5. 

Lichte  erschien"  1).  Men,  hvad  Motivet  nu  end  har  været  — 
vist  er  det,  om  Nepos  staar  til  Troende:  at  medens  ingen  Anden 
kunde  finde  sig  i  Cæcilius'  sære  Væsen,  forstod  Atticus  indtil 
det  Sidste  at  bevare  hans  Velvilje  uforandret. 

Atticus  høstede  Lønnen  for  sin  hensynsfulde  Opførsel  —  „tulit 
pietatis  fnidum",  for  at  tale  Nepos'  Sprog2).  Testamentet  blev 
aabnet,  og  det  viste,  at  han  var  bleven  adopteret  i  Søns  Sted 
af  Morbroderen  og  indsat  til  Arving  af  de  tre  Fjerdedele  af 
Formuen:  10  Mill.  Sestertier  (ca.  halvanden  Million  Kroner)  foruden 
den  omtalte  Ejendom  paa  Qvirinalerhøjen  og  Landstedet  ved 
den  appiske  Vej.  Mange  havde  vistnok  ventet  det  anderledes. 
Den  Afdøde  havde  modtaget  væsentlige  Tjenester  af  den  rige 
Lucullus  og  gjentagende  forsikret,  at  denne  skulde  være  hans 
eneste  Arving;  døende  overrakte  han  ham  endog  sin  Ring  til 
Tegn  paa,  at  det  var  Alvor  med  Løftet;  men  i  Testamentet  var 
Lucullus  slet  ikke  betænkt.  Maaske  det  var  i  Vrede  over  denne 
Falskhed  —  Lucullus  var  meget  populær  —  at  Folket  slæbte 
Qvintus  Cæcilius'  Lig  i  en  Strikke  gjennem  Gaderne;  saaledes 
beretter  i  hvert  Fald  Valerius  Maximus3),  en  Forfatter  under 
Kejser  Tiber,  men  dersom  et  saadant  Optrin  virkelig  har  fundel 
Sted,  tør  vi  snarere  heri  se  et  Udslag  af  den  Forbitrelse,  son- 
den Afdøde  havde  vakt  ved  sin  skamløse  Aager. 

Atticus  opfyldte  sin  Pligt  mod  den  Afdøde  og  bisatte  hans 
Aske  i  et  Gravmæle  ved  den  5te  Milepæl  paa  den  appiske  Vej. 
Derefter  rejste  han  bort;  han  havde  Interesser  andetsteds  at 
varetage,  forinden  han  kunde  tage  fast  Ophold  i  Rom  og  føre 
Tilsyn  med  de  nye  Ejendomme. 


')    Drumann,  Gesch.  Roms  V,  pag.  20. 
'2)  Corn.  Nep.  Attic.  cap.  5. 
3)   Val.  Max.  VII,  8,  5. 

Vistnok  vare  Pengene  Atticus  kjærkomne,  saa  kjærkomne  som 
noget  Gode  paa  Jorden ;  men  havde  man  spurgt  ham :  hvortil  bruge 
dem?  maatte  han  blive  Svaret  skyldig.  Thi  Atticus  havde  ingen 
Passioner;  han  havde  ikke  —  soin  Lucullus,  Medbejleren  til  Arven  — 
Smag  for  at  omgive  sig  med  Livets  Raffinements  og  Luxus, 
ingen  Trang  til  kostbare  Byggeforetagender,  Villaer  i  Bjergene 
eller  Lystslotte  ved  Havet;  tvertimod:  Millionerne  have  næppe 
forøget  hans  Maaltid  med  en  Ret,  ikke  bragt  ham  til  at  drikke 
en  bedre  Vin  eller  anvende  Bekostning  paa  at  sætte  de  arvede 
Ejendomme  i  skjønnere  Stand  end  den,  hvori  han  havde  mod- 
taget dem.  Nepos  forsikrer,  at  han  havde  set  sin  Vens  Regn- 
skabsbøger, og  derefter  beløb  Udgiften  ved  dennes  Bord  sig 
kun  til  3000  Sestertier  (ca.  450  Kroner)  om  Maaneden  x)  — 
en  ringe  Del  af,  hvad  en  enkelt  Ret  kunde  koste  en  samtidig 
Rigmand.  Cicero  spøger  ogsaa  oftere  med  sin  Ven  over  hans 
tarvelige  Levevis  og  beder  ham  om,  i  det  mindste  naar  han 
vil  propagere  haus  Skrifter  ved  at  oplæse  Brudstykker  af 
dem  for  sine  Middagsgæster,  at  sørge  for,  at  disse  blive  godt 
beværtede  „for  at  ikke  deres  Uvilje  over  den  frugale  Anretning 
skal  gaa  ud  over  ham  som  Forfatter"  2).  —  Ikke  heller  laa  det 
for  Atticus  —  som  for  en  yngre  Samtidig,  Asinius  Pollio,  eller 
Mæcenas  —  at  beskytte  Kunst  og  Videnskab,  at  smykke  Rom 
med  monumentale  Bygningsværker  eller  gjøre  sig  populær 
ved  at  uddele  Korn  og  Penge  til  Byens  Fattige.  Forsaavidt  han 
lod  Ciceros  og  andre  Samtidiges,  til  Ex.  Brutus'  Skrifter  mang- 
foldiggjøre    ved    sine  Afskrivere,    var    dette    nærmest  en  Penge- 


')  Corn.  Nep  (udg.  af  Kerrn  og  Krebs)  Attic  cap  13:  Stimus,  non  amplius 
quam  tema  milia  (se.  sestertinm)  peraeque  in  singulos  menses  ex 
ephemeride  eum  expensmn  sumptui  ferre  solitum,  jfr.  Drumann  1.  c. 
pag.  69. 

2)  Cic.  ad  Attic.  XVI,  3,  1:  sed.  si  me  amas,  hilaris  et  bene  acceptis,  ne  in 
me  stomachum  erumpant,  quum  stnt  tibi  irati. 

forretning;  Gaver  eller  Skuespil  paa  hans  Bekostning  til  Romer- 
folkets  Moro  omtales  ikke ,  og  hans  Bidrag  til  Roms  For- 
skjønnelse  indskrænkede  sig  til  en  Statue  af  den  yngre  Scipio 
Africanus ,  som  han  lod  opstille  ved  et  af  Byens  Templer. 
Endnu  mindre  havde  Atticus  —  som  saa  mange  af  Tidens  Stor- 
mænd —  Brug  for  Pengene  til  politiske  Formaal.  Magt  og  Em- 
beder fristede  ham  ikke;  skjøndt  han  —  som  Cicero  erklærer  — 
var  „natura  jroAmxo?"1),  særlig  anlagt  for  det  politiske  Liv, 
var  det  ham  nok  at  være  romersk  Ridder.  At  erhverve  og 
nyde,  at  kunne  indrette  sit  Liv  efter  eget  Tykke,  Ro  fremfor 
Alt  —  et  „otium  honestum"  —  var  hans  højeste  Ønske.  „Kun 
den  Forskjer',  bemærker  Cicero  til  ham,  „kan  jeg  erkjende 
mellem  os,  at  medens  en  vis  Ærgjerrighed  bragte  mig  til  at 
hige  efter  Statens  Æresposter,  lod  en  anden,  men  ingenlunde 
forkastelig  Livsanskuelse  Dig  søge  Lykken  i  et  hæderligt 
Otium"  2). 

Til  Opnaaelsen  af  dette  Otium  var  imidlertid  Pengene  en 
mægtig  Hjælper;  de  gav  Atticus  den  sikre,  uafhængige  Stilling, 
i  hvilken  han  ikke  havde  Noget  at  bede  om  og  saaledes  heller 
Intet  at  takke  for;  de  tillod  ham  at  leve  for  sine  litterære  og 
økonomiske  Interesser,  uforstyrret  af  Partierne  og  deres  urolige 
Higen. 

Da  Atticus  tiltraadte  Arven  efter  sin  Morbroder  (a.  58), 
var  han  en  Mand  paa  over  de  Halvtreds.  I  mere  end  20  Aar 
havde  han  levet  borte  fra  Rom,  fundet  et  nyt  Hjem  i  Athen, 
dér  vundet  Hjerter  og  Penge.  Forholdene  i  Italien  forekom 
ham  lidet  tiltalende,  de  bød  ham  ikke,  hvad  han  ønskede: 
Sikkerhed  for  Person  og  Formue.      Som    ungt   Menneske   havde 


')   Cic  ad  Attic.  IV,  6,  1. 
»)   ibid.  1,  17,  5. 

han  været  Vidne  til  den  blodige  Kamp  med  de  Bundsforvante, 
Italiens  stridbare  Folkefærd,  Marser  og  Samniter,  der  fordrede 
romersk  Borgerret  for  Halvøens  Nationer  (a.  90 — 88).  Han  havde 
oplevet  de  første  Optrin  af  Borgerkrigen  mellem  Marius  og 
Sulla,  set  Rom  stormet  af  romerske  Soldater,  Marius  og  hans 
Tilhængere  erklærede  for  Republikens  Fjender,  og  et  Øjeblik 
kunde  han  frygte  for  sit  eget  Liv,  da  en  Besvogret  af  ham, 
Tribunen  Publius  Sulpicius,  blev  henrettet  paa  Sullas  Befaling 
(a.  88).  Efter  en  kort  Hvile  syntes  Urolighederne  at  skulle 
udbryde  paany;  Folkepartiet  rustede  sig  mod  den  fraværende 
Sulla,  og  Fornyelsen  af  denne  Borgerkamp  har  den  forsigtige 
Atticus  ikke  villet  overvære.  Han  realiserede,  hvad  han  kunde, 
og  drog  med  sine  Ejendele  —  deriblandt  en  Arv  fra  Faderen 
paa  2  Mill.  Sestertier  (ca.  300,000  Kr.)  —  bort  til  Athen  (a.  86), 
som  det  hed  sig  for  at  fortsætte  sine  Studier1),  men  nok 
saa  meget  —  tør  det  antages  —  for  dér  at  finde  en  sikker 
Anbringelse  af  sin  Formue.  Kun  af  og  til,  navnlig  i  de  senere 
Aar,  da  Forholdene  havde  antaget  en  roligere  Charakter,  af- 
lagde han  Besøg  i  Rom;  han  var  her  saaledes  i  Aarene  64 — 62, 
hidkaldt  vistnok  af  Cicero,  der  ønskede  hans  Bistand  ved  Konsul- 
valget; fremdeles  i  Begyndelsen  af  a.  59  og  det  paafølgende  Aar, 
da  han  tiltraadte  Arven  efter  Morbroderen  og  derved  blev  en 
af  Roms  formuende  Mænd. 

I  hin  lange  Aarrække  maa  vi  altsaa  søge  Atticus  i  Græken- 
land, og  fortrinsvis  i  Athen,  hvor  han  ved  sin  Hjælpsomhed,  sit 
venlige  og  urbane  Væsen  i  høj  Grad  vandt  Atheniensernes 
Yndest.  Kun  en  enkelt  Side  af  hans  Optræden  her  vedrører 
vor  Undersøgelse  om  Opholdet  paa  Landslottet  ved  den  appiske 
Vej,    nemlig  Anbringelsen   af  Kapitalerne.      At    lade    disse    hen- 


*)  Corn.  Nep.  Attic.  cap.  2. 


CÆCILIERNES    VILLA.     I.  61 

ligge  ufrugtbringende  vilde  have  været  Atticus  umuligt.  Ved 
hans  Ankomst  til  Athen  var  Byen  udplyndret  og  forarmet,  han 
var  derfor  velkommen  med  sine  Penge  og  sin  Villighed  til  at  give 
Kredit.  Vi  vide,  at  han  forstrakte  Athenienserne  med  Pengelaan 
paa  billigere  Vilkaar  end  de  romerske  Provindsudsugere,  saa  at 
man  roste  hans  Uegennyttighed,  men  tillige,  at  han  holdt  strængt 
paa,  at  ethvert  Laan  tilbagebetaltes  til  den  fastsatte  Termin. 
De  opsparede  Kapitaler  skulde  imidlertid  anbringes,  saa  sikkert 
som  muligt,  og  helst  da  i  Grundejendom.  Men  at  erhverve  saa- 
danne  i  Italien,  Hjemstedet  for  saa  mange  Uroligheder,  forekom 
ham  mindre  tilraadeligt ;  heller  ikke  Syd-  og  Mellemgrækenland 
syntes  at  yde  den  fornødne  Garanti,  saalænge  Mithridates  den 
Store  levede  og  paany  kunde  sende  sine  Hære  did.  Epirus 
derimod  laa  afsides  fra  Krigstummelen  og  ligeledes  fjærnt  fra 
en  Hærvej ,  der  førte  Roms  Legioner  til  Macedonien  og  Lille- 
asien. Derhen  rejste  Atticus  i  Sommeren  69  og  kjøbte  ved 
Buthrotum,  en  Havneby  overfor  Corfu,  store  Ejendomme,  de 
saakaldte  „buthrotiske Besiddelser",  der  i  senere  Aar  under  Borger- 
krigen mellem  Cæsar  og  Pompejanerne  saa  ofte  blev  Gjenstand 
for  hans  Bekymringer.  Egnen  var  smuk  og  frugtbar;  den  ældre 
Plinius  fremhæver  dens  Træfrugt,  en  egen  Art  Æbler:  „mala 
orbiculata"  x),  og  Virgil  berømmer  dens  Heste  paa  Grund  af  deres 
Hurtighed  og  Styrke2);  Beliggenheden  ved  Havet  og  ved  en  Vej 
langs  Kysten,  som  Romerne  havde  anlagt,  sikrede  den  lette 
Afsætning  af  Produkterne.  Gjentagende  udvidede  Atticus  sine 
Besiddelser  og  udstrakte  dem  til  det  overfor  liggende  Corfa  og 
nærliggende  Smaaøer.  Landslottet  lod  han  udsmykke  med  Kunst- 
værker og  Portrætbuster  af  berømte  Mænd    —    Cicero  var   glad 


')   Plin.  hist   nat.  (ed.  Sillig)  XV,  14,  15  (51). 

2)  Virg.  Georg.  1  59:  [mittit]  Eliadum  palmas  Epiros  equarum. 

over  ikke  at  være  glemt  imellem  dem *)  —  og  selv  forfattede  han 
Verslinier  til  Anbringelse  under  hver  Buste,  i  hvilke  han  mindedes 
de  Paagj ældendes  Bedrifter  og  Værdigheder. 

Disse  Besiddelser,  der  vare  Atticus  saa  kjære  og  saa  ind- 
bringende, ønskede  han  at  gjense,  inden  han  tog  varigt  Ophold 
i  Rom.  Umiddelbart  efter  at  have  faaet  Onkelens  Aske  bisat, 
drog  han  derfor  bort,  traf  sine  Forholdsregler  med  Hensyn  til 
Bestyrelsen,  ordnede  maaske  ogsaa  et  eller  andet  Mellemværende 
med  Debitorerne,  af  hvilke  han  havde  adskillige  spredt  om  i 
Grækenland  og  Lilleasien,  paa  Fastlandet  og  Øerne. 


Langt  borte  fra  Rom,  i  Thessalien,  hvor  Cicero  vankede 
om  hentæret  som  en  Skygge,  naaede  Budskabet  til  ham  om 
den  rige  Arv,  der  var  tilfalden  hans  Ven.  Og  Cicero  ilte  med 
at  sende  Vennen  sin  Lykønskning  under  hans  nye  fuldttonende 
Navn:  »Cicero  S.  D.  Q.  Caecilio  Q.  F.  Poniponiano  Attico"  — 
„Cicero  byder  Qvintus  Cæcilius,  Qvintus'  Søn,  Pomponianus  Atti- 
cus, sin  Hilsen"2).  Taleren  glædede  sig  over  den  Retfærdigheds- 
handling,  der  af  deu  afdøde  Qvintus  Cæcilius  var  udvist  mod 
hans  Ven;  „det  glæder  mig,  —  om  jeg  ellers  tør  tale  om 
Glæde  i  min  nuværende  sørgelige  Tilstand" 3).  Og  Cicero 
glædede  sig  ikke  blot  paa  Vennens  Vegne,  hvem  han  vidste  at 
Pengene  vare  saa  kjærkomne,  men  ogsaa  med  Hensyn  paa  sig 
selv;  thi  med  sin  sædvanlige  Forekommenhed  havde  Atticus  jo 
strax  bebudet,  at  han  vilde  gj øre  Brug  af  Formuen  til  den  Land- 


')   Cic.  ad  Attic.  I,  16.    15:    epigrammatis  tuis.    quae  in  Amalthco  posuisti, 
contenti  erimus 

2)  ibid.  III,  20. 

3)  ibid.  III,  20,  1 :  gaudere  me  tum  dicam,  si  »niti  hoc  verho  licchit  uti. 

flygtiges  Frelse,  og  bedet  ham  i  enhver  økonomisk  Forlegenhed 
at  ty  til  ham  fremfor  til  nogen  Anden.  Cicero  forstod,  hvor 
værdifuld  denne  Bistand  kunde  være  —  det  vilde  koste  Penge 
at  faa  det  nedrevne  Palads  paa  Palatinerbjerget  og  de  ødelagte 
Villaer  gjenopførte:  „Jeg  skatter  den  store  Betydning  af  dit 
Tilbud,  indser,  hvor  væsentlige  Tjenester  Du  vil  kunne  yde  mig 
uden  at  vente  paa,  at  jeg  beder  Dig  derom"  .  .  .  „Du,  som  har 
gjort  saa  meget  for  mig,  der  for  Dig  kun  har  virket  saa  lidt"  *). 
Saaledes  lød  det  i  denne  Lykønskningsskrivelse  (af  4de  Oct.  58). 
I  de  foregaaende  Breve  havde  Tonen  været  noget  anderledes; 
da  maatte  Atticus  høre  Bebrejdelser,  fordi  han  kun  havde  vist 
et  lunkent  Yenskab,  ikke  lagt  mere  Mod  og  Kløgt  for  Dagen 
end  Taleren  selv,  ved  tavs  at  se  til,  at  denne  saa  hovedkulds 
rømmede  Hjem  og  Fædreland,  og  at  det  var  en  daarlig  Maade, 
hvorpaa  han  søgte  at  holde  Modet  oppe  hos  den  Nedbøjede  — 
„forskaan  mig  for  dine  idelige  Bebrejdelser  over  min  Forsagt- 
hed, hold  op  med  dine  skjønne  Trøstegrunde!"2).  Men  nu  var 
jo  Atticus  bleven  en  af  Roms  Rigmænd,  og  hvor  meget  end 
Cicero  holdt  af  sin  Ven,  hvor  højt  han  end  skattede  hans 
sjældne  Egenskaber,  kunde  Pengene  dog  ikke  Andet  end  kaste 
en  ny  Glands  over  ham ,  der  bragte  alle  smaa  Fejl  til  at  for- 
svinde :  „Jeg  overgiver  mig  helt  i  din  Kjærlighed  og  Tro- 
skab" —  totiim  me  tuo  amori  fideique  commendo3). 

Aaret  efter  (Sept.  57)  gjensaae  Cicero  omsider  Rom;  hele 
Byen  jublede  ham  imøde,  ved  porta  Capena  vare  Templer  og 
Tage  optagne    af   en   vivatraabende   Mængde    —     „selv  Murene, 


M  Cic.  ad  Attic.  III,  20,  2 — 3:  tihi  tatnen  eo  plus  debebo,   quo   tua   in   me 

humanitets  fuerit  excelsior  quam  in  te  mea 
s)  ibid  III,    15,    7:    et  nos  aliquando   aut   obiurgare   aui  comiter   consolari 

(li  sil/n 
3)  ibid.  III,  20,  2. 

Huse  og  Helligdomme  syntes  at  glæde  sig  med  ham"1).  Men 
et  lille  Savn  blandede  sig  i  det  jublende  Velkomstebor;  da  Ta- 
leren passerede  den  5te  Milepæl  paa  via  Appia,  saae  han  ikke 
udenfor  Cæciliernes  Villa  Atticus'  velvillige  Aasyn,  hørte  ikke 
hans  oprigtige  „feliciter  Marco!1',  kunde  ikke  græde  sin  Glæde 
ud  i  hans  Arme.  „Sørg  for  at  være  her,  naar  jeg  kommer", 
havde  Cicero  bedet,  „at  vi  kunne  fejre  denne  Gjenfødelsesdag  i  dit 
smukke  Hjem"2);  men  Atticus  kunde  ikke  imødekomme  dette 
Ønske,  Forretningerne  kaldte  ham  til  Grækenland,  og  —  Forret- 
ninger fremfor  Alt.  Maaske  han  ogsaa  frygtede,  at  Gjensynet 
kunde  faa  ubehagelige  Følger  for  ham ;  saaledes  havde  jo  Cicero 
bebudet:  „har  jeg  Dig  først,  slipper  jeg  Dig  ikke  saa  hurtig 
igjen" 3).  Taleren  maatte  nøjes  med  at  sende  den  Fraværende 
Budskab  om  sit  Indtog,  om  denne  Dag,  da  det  var  ham,  „som 
om  han  blev  baaren  til  Himlen"  4). 

Længe  ventede  Cicero  dog  ikke  paa  sin  Ven.  Den  29de 
Jan.  56  var  en  Glædesdag  for  ham;  da  modtog  han  Budskab 
om,  at  Atticus  var  landet  i  Italien.  „11  da  hid ,  saa  hurtigt, 
som  din  Godhed  for  mig,  som  Visheden  om,  at  jeg  har  Dig 
kjær,  maa  tilskynde  Dig"5).  Dennesinde  behøvede  han  ikke  at 
frygte,  at  hans  Ven  saa  snart  skulde  bryde  op  paany.  Faa 
Uger  efter  sin  Hjemkomst  blev  Atticus  gift  (Febr.  56),  med 
Pilia,  en  Dame,  vi  ikke  kjende  synderlig  til;  han  holdtes  nu 
bunden  ogsaa  af  Hymens  Lænker.  Nogle  Aar  senere  skjænkede 
hans  Hustru  ham  en  Datter  (a.  51),   et  kjært  Barn   med  mange 


')   Cic  in  Pison.  XXII,  52. 

2)  Cic.  ad  Attic  III,  20,  1:  diemque  natalem  reditus  mei,  cura,  ut  in  tuis 
aedibus  amoenissimis  agam  tecum  et  cum  meis;  ved  dette  aedes  amoe- 
nissimae  er  dog  nærmest  tænkt  paa  Boligen  paa  Qvirinalerhøjen. 

3j   ibid.  IV,  1,  2:  quem  semel  nactus,  nunquam  dimisero. 

4)  Cic.  pro  domo  XXVIII,  75. 

5)  Cic.  ad  Attic.  IV,  4  a 

Navne:  Pomponia,  Cæcilia,  Attica  eller  Atticula,  som  hun  vex- 
lende  kaldes,  en  Datter,  der  gjorde  Atticus  til  den  berømte 
Agrippas  Svigerfader  og  bragte  hans  Datterdatter  nær  Cæsarernes 
Throne  som  Tibers  Hustru  i  første  Ægteskab. 

Først  fra  Foraaret  56  tør  vi  altsaa  finde  Atticus  mere  sta- 
digt i  Rom.  Spørgsmaalet  bliver  da ,  om  det  under  dette 
Ophold  i  Verdensstaden  er  muligt  at  udpege  visse  Tider, 
hvor  han  var  at  træffe  paa  Landstedet  ved  den  appiske  Vej,  og 
derigjennem  faa  et  Indblik  i,  hvorledes  Livet  kan  være  ført  i 
dette  Hjem.  Ja,  dersom  vi  havde  Atticus'  Breve  til  Cicero  be- 
varede, vilde  det  næppe  have  været  vanskeligt  saaledes  at 
præcisere  hans  Opholdssted.  Atticus  var  en  meget  ordentlig  Mand, 
der  bl.  A.  fulgte  den  priselige  Regel  at  datere  sine  Breve1); 
vistnok  har  han  da  ogsaa  angivet  Stedet,  hvorfra  han  skrev, 
han  har  i  hvert  Fald  ikke  forsømt  at  besvare  Ciceros  saa  ofte 
tilbagevendende  Spørgsmaal:  „sig  mig,  om  Du  endnu  er  paa  dit 
Suburbanum,  hvor  længe  bliver  Du  dér,  eller  hvor  kunne  vi 
træffes"  osv.  Men  Atticus'  Breve  kjendes  ikke  i  Nutiden  — 
om  de  ellers  nogensinde  have  foreligget  for  Offentligheden  — 
og  vi  ere  saaledes  henviste  til  den  mindre  sikre  Vejledning,  der 
lader  sig  udlede  af  Ciceros  Breve  til  ham.  Af  disse  fremgaar 
det  imidlertid  med  tilstrækkelig  Bestemthed ,  at  navnlig  i  de 
senere  Aar  (til  Ex.  a.  46  og  45  under  Borgerkrigen  mellem 
Cæsar  og  Pompejanerne)  opholdt  Atticus  sig  i  længere  Tid 
paa  Landstedet  ved  den  appiske  Vej 2).  Men  ogsaa  for  de 
Aaringer,    i    hvilke   Ciceros  Breve    ikke    byde    nogen  Vejledning, 


')    Cic.  ad  Attic   III,  23,    1 :   in  altera  cpistola  praeter  consuetudinon  tuam 

diem  non  adscribis. 
2)   Jfr.  saaledes  Cic.  ad  Attic   VII,  3,  G:  [litteras]:  quas  in  suburbano  scrip- 

sisti;   XII,  36,  2:    lu  ad  villam  fortasse  cras ;    XII,  37,  2:    et  velim  me 

5 

har  det  i  tøj  Grad  Formodningen  for  sig,  at  Atticus  jævnlig 
har  siaaet  sig  til  Ro  paa  denne  Villa.  Atticus  var  jo  ikke  den 
Mand,  der  lod  sine  Ejendele  skjøtte  sig  selv,  men  personlig 
vaagede  han  nøje  over  sine  forskjellige  Interesser;  og  kunde 
han,  der  allerede  var  en  aldrende  Mand  og  havde  saa  dygtige 
Forretningsførere  til  sin  Raadighed,  saa  ofte  foretage  Rejser  til 
Grækenland  for  at  tilse  sine  Ejendomme  i  Epirus,  hvor  rime- 
ligt er  det  da  ikke,  at  han  jævnlig  har  besøgt  Landgodset  ved 
den  appiske  Vej,  hvis  Afstand  fra  Rom  kun  var  5  Fjerdingvej, 
og  som  ved  sin  Beliggenhed  i  et  yndet  Villakvarter  maatte  ind- 
byde til  et  varigere  Ophold. 

Indtil  Foraaret  54  forblev  Atticus  i  Hovedstaden  eller  dens 
Nærhed.  Sét  paa  Overfladen  tog  Forholdene  sig  rolige  ud; 
nys  havde  Triumvirerne  været  sammen  i  Lucca  og  fornyet  deres 
Alliance  (Apr.  56),  Cæsar  opnaaet  at  faa  sin  Kommando  i  Gal- 
lien forlænget,  Pompejus  og  Crassus  Løfte  om  Konsulatet  for 
det  følgende  Aar.  Men  under  den  glatte  Overflade  gjærede 
Lidenskaberne,  de  Klartskuende  saae  Uvejret  trække  sammen, 
saae  den  Tid  nær,  da  Sværdet  maatte  afgjøre,  om  Pompejus 
eller  Cæsar  skulde  være  Eneherre  i  Rom.  For  de  indre  Magt- 
spørgsmaal  havde  Atticus  dog  kun  ringe  Interesse;  han  holdt 
gode  Miner  til  alle  Sider,  —  Republik  eller  Monarchi,  hvad 
havde  det  at  sige ,  naar  kun  Forretningslivet  havde  sin  jævne 
Gang.  Kunde  vi  have  kastet  et  Blik  ind  i  hans  Arbejds- 
værelse, vilde  vi  have  fundet  ham  beskjæftiget  med  sine  Regn- 
skaber, hørt  ham  gjennemgaa  Agenters  og  Forvalteres  Op- 
gjørelser,  beregnende  sit  Overskud  af  Korn  og  Kvæg,  sikkerlig 
ogsaa  sét  ham  spekulere  over,    hvorledes  Kapitalerne  yderligere 


certiorem  facias,  quam  diu  in  subuibano  sis  futurus;  XII,  38,  1:  suspicor 
te  esse  in  suburbano ;  XII,  40,  2:  triginta  dies  in  hortis  (se.  Attici)  fui; 
XII,  40,  3:  quam  diu  in  suburbano  sis  futurus,  og  mulig  flere  Steder. 

kunde  anbringes  ved  Udlaan,  helst  til  Debitorer  udenfor  Rom, 
i  Grækenland  og  Lilleasien.  Atticus  havde  vel,  da  han  til- 
traadte  Arven  efter  sin  Morbroder,  tilskrevet  Cicero,  at  nu  paa- 
tænkte han  at  opgive  alle  Pengeforretninger;  men  et  saadant 
Løfte  var  mere,  end  han  kunde  holde.  „Enhver  udøver  kun  den 
Kunst,  hvori  han  har  Forstand",  citerer  Cicero  et  Vers  af  Ari- 
stofanes1)  for  sin  Ven,  og  Pengeomsætuinger  af  enhver  Art  var 
nu  engang  den  Gjerning,  hvortil  han  havde  medfødt  Anlæg  og 
Lyst.  I  Tal  og  Beregning ,  vidner  Cicero ,  saae  man  især  hans 
vidunderlige  Klogskab ;  Ingen  kunde  som  han  paa  staaende  Fod 
opgive,  hvor  meget  der  kunde  vindes  eller  tabes  ved  en  for- 
andret Rentefod  —  „jeg  maatte  kjende  Dig  daarligt",  bemærker 
Taleren,  „om  Du  ikke  lige  strax  har  udregnet,  hvor  meget 
Scaptius  har  tjent  ved  mine  Indrømmelser"  2).  Med  samme  hur- 
tige Skarpsyn  kalkulerede  han  Indtægten  af  Godser  eller  Sikker- 
heden ved  et  Udlaan;  „den,  som  ikke  ret  kjendte  sine  egne 
Finantser",  bemærker  Drumann3),  „behøvede  kun  at  søge  Atticus 
om  et  Laan  —  hans  Tavshed  var  et  ildevarslende  Svar" ;  Cicero 
vidste  det  af  Erfaring. 

Men  ihvorvel  Pengetransaktioner  saaledes  udgjorde  Atticus' 
egentlige  Dagværk,  forhindrede  disse  ham  ingenlunde  i  at  an- 
vende sin  Fritid  til  Beskjæftigelser  af  hel  anden  Art.  Faa  af 
Datidens  Mænd  havde  en  mere  alsidig  Viden,  en  mere  udviklet 
Smag  og  Dannelse  end  Atticus.  Under  sit  mangeaarige  Ophold 
i  Grækenland  var  han  bleven  fortrolig  med  græsk  Kultur  og 
Videnskab,    havde   dér  studeret  Historie    og  Filosofi,    Kunst  og 


')   Cic.  ad  Attic.  V,   10,  3,  jfr.  Tuse.  I,  18,  41:   bent    enim    illo  Graecorum 
proverbio  praecipitur, 

Qua  hi  quisque  norit  ar  tern,  in  hac  se  ex  er  c  c  at 

2)  ibid.   V,    21,    13:    hoc   quid   intersit,   si  tuos   diyitod    noci ,    certe   håbes 
subduclum. 

3)  Gesch.  Ruins  V  pag.  84. 

Poesi,  og  vundet  et  større  Kjendskab  til  hellenisk  Litteratur  og 
Sprog  end  nogen  dalevende  Romer;  selv  en  Græker,  siges  der. 
skulde  vanskelig  høre,  at  han  ikke  talte  Sproget  som  en  ind- 
født Athenienser1)  og  med  samme  Færdighed  skrev  han  det.  — 
Atticus'  litterære  Produktion  er  os  temmelig  ubekjendt;  den 
har  næppe  været  af  synderlig  Betydning,  men  vi  vide,  at  han 
var  særlig  bevandret  i  Roms  ældre  Historie,  og  at  han  viste  sin 
Lærdom  i  en  Række  Aarbøger,  i  hvilke  han  gav  detailleret  Op- 
lysning om  de  forskjellige  Øvrighedspersoner  lige  fra  den  graa 
Oldtid,  om  Krige  og  Fredsslutninger,  de  gjældende  Love  osv.. 
ligesom  ogsaa  at  Roms  fornemme  Familier  henvendte  sig  til 
ham  for  at  faa  Oplysning  om  deres  Forfædre,  disses  Værdig- 
heder og  Bedrifter;  efter  Opfordring  forfattede  han  saaledes 
Stamtavler  med  Kommentarer  for  Junier  og  Fabier,  Marceller, 
Æmilier  og  endnu  flere  Slægter.  Med  denne  Kundskabsfylde 
forenede  Atticus  en  egen  Gave  til  at  fremsætte  sin  Viden  paa 
en  tiltrækkende  Maade,  saa  at  han  virkede  vækkende  allerede  ved  sin 
Underholdning  —  saare  forskjellig  fra  en  Lærd  som  Terentius 
Varro,  hvis  tunge  Udviklinger  selv  en  Videbegjærlig  som  Cicero 
ikke  kunde  taale  at  høre  paa,  og  hvem  han  derfor  —  for  at 
bruge  hans  egne  Ord  —  „ikke  netop  trak  i  Kappen  for  at  faa 
til  at  blive" 2).  Det  er  bekjendt  nok,  hvorledes  Atticus  som 
ung  Mand  indtog  den  langt  ældre  Sulla  for  sig,  og  at  denne 
fandt  saa  meget  Behag  i  at  tale  om  Litteratur  med  ham,  høre 
hans  smagfulde  Oplæsning  af  græske  og  latinske  Digtere,  at 
han  søgte  at  overtale  ham  til  at  følge  sig  tilbage  til  Italien 
fremfor  at  blive  i  Grækenland.  I  lignende  Forhold  stod  Atticus 
senere    til  Octavian,    den    vordende   Kejser;    denne    kunde    ikke 


')   Corn.  Nep.  Attic  cap.  -4:   sic  enim  Graece  loquebatur ,    ut  Athenis  natus 

videretur. 
'■)   Cic.  ad  Attic.  XIII,  33.  4:  sed  ego  ita  egi,  ut  non  scindtrcm  penulam. 

blive  træt  af  at  underholde  sig  med  ham,  og  Nepos  forsikrer, 
at  naar  Forretninger  eller  Rejser  forhindrede  Eneherskeren  fra 
at  være  sammen  med  sin  Ven,  skrev  han  ham  daglig  til,  fore- 
læggende ham  snart  en  digterisk,  snart  en  historisk  Kvæstion 
til  Overvejelse,  for  blot  at  have  den  Fornøjelse  at  modtage 
Breve  fra  ham1).  Smag  og  Vid,  hurtig  Opfattelse  i  Forening 
med  klar  og  sikker  Dømmekraft  ere  intellektuelle  Fortrin,  som 
Nepos  og  Cicero  samstemme  i  at  fremhæve  hos  deres  Ven;  og 
gjælder  det  om  at  fremføre  et  Vidnesbyrd  om  dennes  Færdighed  i 
at  behandle  Modersmaalet  smagfuldt  og  korrekt,  gives  der  jo  intet 
bedre  end  at  henvise  til  Cicero,  der  skjøndt  selv  en  fremragende 
Stilist,  og  skjøndt  han  saa  let  tog  Anstød  af  en  ringe  Mangel  i 
Formen,  oftere  bemyndigede  Atticus  til  at  skrive  Breve  i  sit 
Navn,  og  hver  Dag  ønskede  at  læse  Noget  fra  hans  Haand, 
fordi  —  som  han  siger  —  „ingen  Rhetor  kunde  forme  Sprog-'t 
bedre"  2). 

Langt  mere  end  disse  Egenskaber  bidrog  dog  Atticus' 
personlige  Elskværdighed  til  at  fremme  hans  Lykke  i  det 
romerske  Selskab.  Velvillig  og  opmærksom,  forsonlig  og  over- 
bærende, forstod  han  at  gjøre  sig  afholdt  af  Enhver,  som  han 
kom  i  Berøring  med  —  saare  forskjellig  i  saa  Henseende  fra 
Morbroderen  Qvintus  Cæcilius ,  hvis  barske  Væsen  skræmmede 
Alle  bort.  Og  ikke  blot  var  Atticus  vindende  i  hele  sin  Frem- 
træden, „magna  gratia  jam  in  adolescentulo" ,  bemærker  Nepos3), 
men    Tillid    og    Velvilje    stod    at    læse    i    hans    Aasyn.      Cicero 


')    Corn.  Nep.  Attic.  cap.  20. 

2)  Cic  ad  Attic-  I,    13,    1:    accepi  .  .  .  epistolas   .  .  .    qwu    fuerunt   omn  s 
rhetorum  jfr.  XIV,   10,  4:  vehementer  delector  tids  lit  ns. 

3)  Corn.  Nep.  Attic.  cap.  2:  nam  praeter  gratiam.  quae  jam  in  adok*< 
magna  er  at. 

minder  sin  Ven  om,  hvor  let  hau  ved  sit  venlige  Blik  —  „valtii 
illo  familiari"  *)  —  formaaede  at  vinde  Hjerter  og  fjærne  Mis- 
forstaaelser;  „det  er  din  Vane  at  knytte  Venskaber"  —  „soles 
conglutinare  amicitias"  2) ,  og  Nepos  fremhæver  det  Indtagende  i 
hans  Stemme  og  Foredrag3).  Maaske  Samtiden  har  ment,  at 
Atticus'  Forekommenhed  ikke  altid  var  fuldt  at  lide  paa  — 
ikke  saaledes,  at  han  lovede,  hvad  han  ikke  agtede  at  holde, 
men  paa  den  Vis,  at  han  i  sin  Ulyst  til  at  vække  Mishag  har 
havt  ondt  ved  at  give  et  bestemt  Afslag  og  derfor  foretrak  at 
overhøre  eller  lade,  som  om  han  ikke  forstod  en  Begjæring, 
fremfor  at  nægte  at  opfylde  den.  „Jeg  har  lagt  mig  lidt 
efter  din  Veltalenhed",  ytrer  Cicero  spøgende  i  Anledning  af  et 
Pengelaan,  som  hans  Brodersøn  Qvintus  bad  ham  om,  —  „jeg 
svarede  Intet"4).  Men  lad  os  tilføje,  at  naar  Cicero  til  sine 
Tider  synes  at  have  kunnet  rette  denne  Anke  mod  sin  Ven, 
vare  paa  den  anden  Side  de  Tjenester,  han  forlangte  af  denne, 
rigtignok  ogsaa  saa  overvættes  mange,  at  selv  den  Tjenst- 
villigste stundom  maatte  føle  Lyst  til  at  ønske  sig  fritaget;  og 
desuden:  Atticus  vidste  jo  nok,  at  hans  Ven  saare  hurtig 
kunde  glemme,  hvad  han  ivrigst  attraaede,  lykkelig  blot  ved 
at  have  En,  paa  hvis  Skuldre  han  kunde  lægge  sine  Be- 
kymringer  og  Byrder.      „Om  jeg   arbejder  eller  hviler,    i  Sager 


')   Cic.  ad  Attic.  I,  11,  1. 

2)  ibid.  VII,  8,  1. 

3)  Saaledes  raaa  vistnok  Nepos' Ord  (Atticus  cap.  1):  summa  suavitas  oris 
atque  vods  rettest  forstaas  (jfr.  bl.  A.  Com.  Nepos  ed.  MoDginot,  Paris  1868 
pag  310  Note  3:  „ainsi  oris  s'entendra  de  la  prononciation  des  mots: 
vods,  du  timbre  de  la  voix") ,  og  ikke  som  hos  Drumann  (Gesch  Boms 
V  p.  68),  der  gjengiver  „summa  suavitas  oris"  ved  „eine  einnehmende 
Gesichtsbildung". 

4)  ibid.  XIII,  42,  1 :  hoc  loco  ego  sumpsi  quiddam  de  tua  eloquentia;  nam 
tacui. 

vedrørende  Staten  eller  Forum,  i  private  som  i  offentlige  An- 
liggender, ingensinde  kan  jeg  undvære  Raad  og  Bistand  af  en 
saa  dyrebar  Ven"  1). 

Endnu  en  Egenskab  maa  vi  frembæve  bos  Atticus;  ban 
besad  den  bestikkende  Evne  at  kunne  høre,  og  saa  var  ban  til- 
med meget  diskret.  Roms  betydeligste  Mænd  have  afklædt  sig 
for  ham  i  al  deres  smaalige  Forfængelighed  og  Egoisme,  be- 
troet ham  deres  lønlige  Tanker,  og  efter  den  Yndest,  han  be- 
varede hos  dem  Alle,  tør  vi  antage,  at  han  ingensinde  har  gjort 
Misbrug  af  den  Fortrolighed,  der  vistes  ham.  „Jeg  taler  med 
Dig  som  med  mig  selv"2),  forsikrer  Cicero,  og  lige  til  det 
Sidste  glædede  han  sig  ved  at  have  en  Ven ,  hvem  han  kunde 
aabenbare  Alt,  „uden  Forstillelse,  uden  at  dølge,  uden  at  op- 
digte Noget"3).  Selv  har  Atticus  næppe  havt  Meget  at  betro; 
han  har  ment  med  Seneca:  at  den  Hemmelighed,  man  ikke  selv 
er  i  Stand  til  at  bevare,  maa  man  ikke  vente,  at  Tredjemand 
skal  kunne  holde  paa4). 

Men  have  vi  saaledes  fremhævet  Atticus'  Fortrin,  bør  det 
heller  ikke  forbigaas ,  at  dybe  og  inderlige  Følelser  synes  han 
ikke  at  have  kjendt.  Varme  og  Begejstring,  for  Ideer  eller 
Mennesker,  var  ham  fremmed;  forsigtig  undgik  han  Alt,  hvad 
der  kunde  vække  Anstød  eller  skade  hans  Interesser.  Han 
bragte  sine  Venner  Ofre,  stillede  sin  Tid,  sit  Arbejde,  sine  Ind- 
sigter til  deres  Raadighed,  men  han  brouillerede  sig  ikke  med 
Nogen  for  deres  Skyld.    „Non  quam  midtis  placeas,  sed  qualibus, 


a)  Attic  I,  17,  6:  postremo  non  labor  meus,  non  requies;  non  negotium, 
non  otium;  non  forenses  res,  non  domesticae,  non  publicae,  non  privatae 
carere  diutius  tuo  suavissimo  atque  amantissimo  consilio  ae  sermone 
possunt. 

a)  ibid.  VIII.  14,  2. 

3)  ibid.  I,  18,  1. 

4)  Seneca,  lib.  de  moribus  (ed.  Haase)  Nr.  16. 

stude"1),  —  „det  kommer  ikke  an  paa,  hvor  Mange,  men  hvem 
Du  er  til  Behag",  lyder  et  Ord  af  Seneca;  Atticus  hyldede  ikke 
denne  Forskrift;  han  maatte  efter  sin  Natur  være  Ven  med 
Alle:  Aristokrater  og  Demokrater,  Republikens  Venner  og 
Fjender.  Derfor  se  vi,  at  samtidig  med  at  han  modtog  Ciceros 
Veraab  og  Forbandelser  over  de  Skændige,  der  havde  jaget  ham 
fra  Hjem  og  Fædreland,  pokulerede  han  med  selve  disse  Fjen- 
der: Tribunen  Clodius  og  hans  Søster  i  Rom.  Han  publicerede 
sin  Vens  filippiske  Taler  (til  Ex.  den  2den)  med  deres  For- 
haanelser  mod  Antonius  og  Fulvia,  men  samtidig  forstrakte  han 
denne  med  Penge,  mod  Sædvane  uden  at  tage  Rente.  At 
Triumvirerne  fra  Aar  43  forfulgte  og  dræbte  hans  kjæreste  Ven- 
ner, Cicero  og  Brutus,  forhindrede  ham  ikke  i  at  blive  Antonius' 
og  Octavians  Fortrolige.  „Stedse",  siger  Nepos,  „var  han  Ven 
med  de  Bedste"2),  men  de  Bedste  vare  netop  —  de  Mæg- 
tigste. 

En  Mand,  som  den  her  charakteriserede,  Financieren  og 
den  kyndige  Verdensmand .  tør  vi  altsaa  vente  at  finde  i  Cæci- 
liernes  Villa  ved  den  appiske  Vej,  saa  ofte  vi  høre,  at  Atticus  var 
i  Rom ;  saaledes  ogsaa  under  det  første  Ophold,  fra  Begyndelsen 
af  Aaret  56  indtil  Foraaret  i  det  næstpaafølgende  Aar  (a.  54). 
da  han  som  Nygift  flyttede  ind  i  de  arvede  Ejendomme.  Vist- 
nok ere  Pengeforretningerne  gaaede  deres  uforstyrrede  Gang; 
Godserne  i  Epirus  have  ydet  det  paaregnede  Overskud,  Skyld- 
nerne i  Grækenland  og  Lilleasien  ikke  givet  Anledning  til  Be- 
kymring —  Atticus  havde  paalidelige  Agenter,  der  holdt  ham 
nøje  underrettet  om  hans  forskjellige  Interesser.     Undtagelsesvis 


')   Seneca,  lib.  de  moribus  Nr.  8. 

2)   Corn.  Nep.  Attic.  cap.  6 :  in  republica  ita   est  versatus,  ut  semper  optima- 
rum partium  et  esset  et  existimaretur. 

havde  han  dog  et  lille  Uheld  i  Forretningen;  han  mistede  en 
Sum  Penge,  som  han  havde  laant  en  Metellus  —  uvist  hvilken 
af  Slægten,  han  betegnes  ikke  nærmere1)  —  idet  denne  døde 
uden  at  efterlade  sig  Noget.  Cicero  havde  kun  ringe  Trøst 
at  byde  sin  Ven,  da  denne  beklagede  sig  for  ham  over 
sit  Tab  —  hvad  Andet  kunde  man  vel  vente  af  en  Person  som 
Metellus!  „Du  maa  se  Dig  bedre  for  en  anden  Gang"  —  in 
aliis  eris  cautior2),  —  den  Belæring  kunde  Atticus  give  sig  selv. 
Om  det  nu  var  for  at  bøde  paa  dette  Tab  eller  overhovedet  for 
at  tjene  Penge  paa  en  nem  Maade,  at  Atticus  ogsaa  søgte  at  drage 
Fordel  af  Tidens  barbariske  Forlystelser  og  begyndte  en  Handel 
med  Mennesker,  skal  lades  usagt;  men  netop  i  hine  Aar  se  vi, 
at  han  kjøbte  Slaver,  som  han  lod  oplære  til  Gladiatorer  for 
at  kunne  udleje  dem  ved  de  festlige  Lege,  hvormed  Roms  høje 
Øvrighedspersoner  forlystede  Vælgerfolket.  „Som  jeg  hører, 
kæmpe  dine  Gladiatorer  fortræffeligt",  skriver  Cicero;  „i  to 
offentlige  Fægterkampe  maatte  Du  kunne  indvinde  dine  Udlæg"  3). 
Cæciliernes  Villa  har  dog  næppe  sét  noget  til  de  haandfaste 
Athleter;  kun  herfra  er  Ordren  udgaaet  om,  hvorledes  de 
skulde  uddannes  og  anvendes;  Atticus  kjøbte  et  særligt  Grund- 
stykke    til    deres    Øvelser    og    Kasernering    —    „et    ganske    for- 


')  At  denne  Metellus  —  som  det  oftere  antages  (til  Ex.  i  de  Kommentarer, 
hvormed  Wieland  og  Reichard  ledsage  deres  Oversættelser  af  Ciceros 
Breve)  —  skulde  være  identisk  med  Konsulen  for  Aaret  57,  Q.  Metellus 
Nepos,  bekjendt  bl.  A.  for  sit  stærke  Angreb  paa  Cicero,  da  denne 
nedlagde  Konsulatet,  maa  bero  paa  en  Misforstaaelse,  idet  Metellus  Nepos, 
hvis  nærmere  Dødsaar  vel  ikke  kjendes,  i  hvert  Fald  levede  endnu 
a.  55,  medens  det  anførte  Brev  til  Atticus  er  skrevet  a.  56;  jfr.  iøvrigt 
Orelli,  Onomast.  II  p.  108. 

2)  Cic.  ad  Attic.  IV,  7,  2. 

3)  ibid.  IV,  4b,  2. 

træffeligt  Sted"  *),  bemærker  Cicero,  der  lige  saa  lidt  som  sin  Ven 
synes  at  have  taget  Anstød  af  dette  Erhverv. 

løvrigt  finde  vi  Atticus  beskjæftiget  paa  vanlig  Vis  med  at 
varetage  sine  Venners  forskjellige  Interesser.  Pompejus  skulde 
have  sit  nyopførte  Amfitheater  udsmykket  med  Kunstværker,  og 
Atticus,  der  var  bekjendt  for  sin  Kunstsands,  blev  anmodet  om 
at  lede  Opstillingen  af  Statuer  og  Basrelieffer;  Pompejus  for- 
sømte ikke  at  udtale  sin  Anerkjendelse  for  den  Smag  og  Dygtig- 
hed, hvormed  han  havde  skilt  sig  fra  sit  Hverv;  den  be- 
rømte Torso  af  Hercules  i  Vatikanet,  „il  torso  di  Belvedere",  er 
jo  endnu  et  Vidnesbyrd  om  denne  Udsmykning2).  Fremfor 
nogen  Anden  maatte  dog  Atticus  være  Cicero  til  Tjeneste,  først 
og  fremmest  med  daglig  at  skaffe  ham  nøjagtig  Underretning 
om  Alt,  hvad  der  tildrog  sig  i  Rom,  for  at  Taleren,  som  han 
bemærker,  „ikke  som  en  Vildfremmed  skulde  komme  tilbage  til 
Hovedstaden"  3).  ,.  Jeg  tørster  efter  Nyheder"  4)  .  .  .  „skriv  da  til  mig 
som  til  en  umættelig  Videbegjærlig:  hvad  der  er  foregaaet  den 
første  Dag,  hvad  den  næste;  hvad  Konsulerne  tage  sig  for, 
hvad  App.  Claudius,  hvad  hin  (og  Cicero  bruger  et  Udtryk,  der 
ikke  lader  sig  gjengive)  .  .  .  hin  ryggesløse  Clodius,  hvad 
endelig  ogsaa  Du  selv  har  for"5).  Og  Atticus  maatte  sætte 
sig  ned  og  besvare  de  mange  Spørgsmaal ,  fortælle  om  de 
hemmelige  Misundere  og  Fjender,  „disse  Herrer  —  jeg  behøver 
ikke  at  nævne  dem  —  der  have  stækket  mine  Vinger  og  nu 
ikke  ville  taale,  at  de  voxe  ud  paany" 6).    Snart  maatte  han  føle 


'     Cic.  ad  Attic  IV,  4b,  2  (med  Læsemaarlen  locum  f.  ludum). 

2)  Via  Appia  I.,  pag.  222. 

3)  Cic.  ad  Attic.  IV,  13,  2. 

')    ibid.  IV,  13,  1 :  valde  sum  6&7tetvo;. 

5).  ibid.  IV,  11,  2:  quid  illa  populi  Appuleia,  jfr.  Orelli,  Onomast.  II  p.  58. 

6)    ibid   IV:  2,  5. 

En  paa  Tænderne,  snart  anspore  en  Anden,  ikke  glemme  at 
takke  Lucius  Luccejus  for  hans  gode  Forsæt  om  at  ville  skrive 
det  berømmelige  Konsulats  Historie  og  formaa  ham  til  ret  snart 
at  lægge  Haand  paa  Arbejdet;  og,  skulde  endelig  mod  For- 
ventning det  Usandsynlige  indtræffe,  at  det  en  Dag  mangled 
paa  Stof,  nu:  „har  Du  Intet  at  meddele,  saa  skriv  i  det  mindste 
dette'' x).  —  Men  ogsaa  Hverv,  der  voldte  langt  større  Ulejlig- 
hed, overdrog  Cicero  med  frejdig  Ugenerthed  sin  redebonne 
Ven;  han  maatte  saaledes  føre  Tilsyn  med  Gjenopførelsen  af 
hans  Palads  paa  Palatinerbjerget  —  „saa  ofte  Du  kan, 
beder  jeg  Dig  inspicere  mit  Galleri,  Svedebadet  og  hvad  Andet 
min  Architekt  giver  Tegning  til"2)  —  drage  Omsorg  for,  at 
der  sattes  Vagt  for  at  beskytte  Arbejderne  mod  Angreb  af 
Clodius  og  hans  Bande.  Føje  vi  hertil,  at  Atticus  maatte  skaffe 
sin  Ven  Bøger  og  Oplysninger  til  Brug  ved  hans  litterære 
Arbejder,  besørge  disse  afskrevne  og  offentliggjorte  —  en 
Virksomhed,  vi  senere  faa  at  se  —  udlaane  ham  sine  kyndige 
Slaver  med  de  fornødne  Hjælpemidler  til  at  bringe  Bibliothek 
og  Bogruller  i  Orden ,  tør  det  vel  antages ,  at  der  næppe  har 
været  mange  Stunder,  i  hvilke  han  ikke  var  fuldt  optaget  af  at 
varetage  sin  Vens  Kommissioner.  Thi  lad  os  tilføje,  at  for  saa 
vidt  disse  Anmodninger  ikke  gik  ud  paa  Peugelaan,  synes  de 
redelig  at  være  blevne  efterkomne,  uden  sure  Miner,  uden  nogen 
Antydning  af,  at  det  snart  kunde  blive  for  meget.  „Tak,  fordi 
Du  saa  hyppig  sér  til  mine  Byggearbejder,  og  ikke  mindre 
Tak  fordi  Du  har  interesseret  Dig  for  min  Berømmelse  hos 
Luccejas"  3)  .  .  .  „Dine  Folk  have  gjort  mig  fortrinlig  Tjeneste, 
man  kan   ikke   se   noget  Nydeligere    end  de  opstillede  Bogruller 


')    Cio.  ad  Attic.  IV,  8",  4. 

2)  ibid.  IV,  10,  2. 

3)  ibid.  IV,  9,  2. 

med  deres  zirlige  Foderaler  og  Paaskrifter"  .  .  .  „Siden  Tyrannion 
har  bragt  mit  Bibliothek  i  Orden,  er  det,  som  om  mit  Hus  har 
faaet  en  Sjæl"  —  mens  addita  videtur  meis  aedibus1).  Lad 
os  indrømme ,  at  Cicero  ogsaa  kunde  paaskjønne  en  ydet 
Tjeneste. 

Forretningerne  i  Grækenland  tillod  dog  ikke  Atticus  at 
holde  sig  rolig  i  Rom.  I  Foraaret  54  foretog  han  en  af  disse 
hurtige  Rejser,  paa  hvilke  han  i  Løbet  af  nogle  Maaneder  inspi- 
cerede Ejendommene  i  Epirus  og  paa  Corfu,  prøvede  Agenters  og 
Forvalteres  Regnskaber,  mindede  vel  ogsaa  en  eller  anden  for- 
sømmelig Debitor.  Fra  Buthrotum  ilede  han  til  Lilleasien,  op- 
holdt sig  nogle  Dage  i  den  varmeste  Sommertid  i  Ephesus,  be- 
søgte paa  Tilbagerejsen  Athen  og  modtog  her  Ciceros  Længsels- 
suk og  indstændige  Anmodning  om  hurtigst  mulig  at  vende 
hjem;  „det  er  mig  ubegribeligt,  hvilke  Forretninger  Du  kan 
have  i  Lilleasien,  hvorved  det  kan  være  af  mindste  Betydning, 
om  Du  besørger  dem  selv  eller  ved  en  Fuldmægtig  —  dog,  det 
skulde  jeg  have  sagt  Dig,  medens  det  endnu  var  Tid"  2).  Atticus 
fandt  Alt  i  den  skjønneste  Orden;  allerede  i  August  kunde  han 
bebude  sin  Hjemkomst  —  den  kjæreste  Efterretning  for  Cicero  — 
og  i  Begyndelsen  af  Vinteren  var  han  tilbage  i  Rom. 

I  henved  3  Aar  (indtil  Efteraaret  51)  forblev  han  i  Hoved- 
staden eller  dens  Nærhed,  og  Cicero  havde  den  Glæde  daglig  at 
kunne  omgaas  sin  Ven.  Ordene,  de  vexlede,  ere  henvejrede,  Ingen 
har  optegnet  dem,  men  ligefuldt  tør  vi  danne  os  en  Formodning  om 
deres  Samtaler.  I  hine  skæbnesvangre  Aar,  da  Borgerkrigen  for- 
beredtes, da  Pompejus  og  Cæsar  hver  paa  sin  Vis  rustede  sig 
til  Enevælden,  maatte  Cicero  føle  Trang  til  at  udøse  sit  Hjerte, 


')    Cic.  ad  Attic.  IV,  8a,  2  (Bemærkningen  gjælder  Villaen  i  Antium). 
2)   ibid.  IV,  16,  15. 

betro  sine  Tanker  og  Bekymringer  til  den,  om  hvem  han  siger,  at 
„paa  hele  Jorden  gives  der  Ingen,  hvis  Maade  at  tænke  og  føle 
paa  er  saa  fuldt  stemmende  med  min  egen"  l).  Og  Cicero  har 
begrædt  Republikens  ynkværdige  Tilstand,  denne  hensygnende 
Statsform,  under  hvilken  det  ikke  længere  var  nogen  Glæde  at  leve: 
„Ak,  vor  stakkels  Republik  har  mistet  ikke  blot  sit  friske  Kjød 
og  Blod  —  succum  et  sanguinem  —  men  sin  fordums  Farve  og  Skik- 
kelse"2); „saa  hentæret,  saa  ynkelig  afkræftet,  bedste  Curio", 
—  bemærker  han  andetsteds  —  „vil  Du  finde  Alt  ved  din  Hjem- 
komst, at  der  ikke  længere  er  Noget  tilbage  for  Dig  at  kurere"3). 
Men  samtidig  har  Taleren  lært  at  resignere,  at  finde  sig  i 
den  politiske  Afmagt,  hvortil  han  var  reduceret;  „jeg  tænker 
nu  ikke  mere  paa  den  Højde,  hvorfra  jeg  faldt,  men  paa  den 
Afgrund,  af  hvilken  jeg  har  rejst  mig"4);  han  har  fulgt  sine 
Venners  Raad  om  ikke  at  støde  Nogen  for  Hovedet,  men 
være  —  „mere  bøjelig  end  en  Ørelap"5);  „jeg  lever  i  Fred  med 
Enhver" 6) ,  forsikrer  han  og  glædes  ved  at  have  vundet  Cæsars 
Venskab  som  den  Redningsplanke,  hvortil  han  skal  klamre  sig 
i  det  forestaaende  Skibbrud7)  —  „Lad  dem  saa  vende  op  og 
ned  paa  Alt,  naar  jeg  blot  har  Dig  og  min  Broder  hos 
mig"  8). 


J)    Cic.  ad  Attic   IV,  16,  10:  netno  enim  in  terris  est  mihi  tam  consentientibus 
sensibus. 

2)  ibid.   amisimus   .  .  .   omnem  non   modo   succum  ae   sanguinem  sed  etiam 
colorem  et  speciem  pristinam  civitatis. 

3)  Cic.  ad  fam.  II,  5,  2. 

4)  Cic.  ad  Attic    IV,  16,  10. 

5)  Cic.  ad  Qv.  fratr.  II,  15,  4:  auricula  infima  molliurem. 

6)  ibid.  III,  5,  5:    et  in  omni  summa,  ul  mones,   valde  me  ad  otium  pacem- 
que  converto. 

')   Cic.  ad  Attic.  IV,  18,  3:   haec  (se.   suavissima  conjunctio  cum  Caesare) 

enim  me  una  ex  hoc  naufragio  tabula  delectat. 
8)   ibid.  IV,  16,  10. 

Først  i  Foraaret  51  faa  vi  paany  et  ludblik  i  Atticus'  Virk- 
somhed. Da  overtog  Cicero  sit  Statholderskab  i  Cilicien  og 
fortsatte  Brevvexlingen  med  sin  Ven.  Kun  nødig  gik  han  til 
sin  Provinds;  han  vidste  af  Erfaring,  at  i  Rom  gjaldt  det:  „ude 
af  Øje  ude  af  Sind" ;  og  hvor  meget  end  Forholdene  i  Hoved- 
staden vare  ham  ubehagelige,  hvor  meget  han  end  sørgede  over 
sin  politiske  Afmagt,  kunde  han  dog  ikke  undvære  dette  Rom. 
Livet  paa  forum  Romanum  og  Palatinerbjerget ,  Klienternes 
Morgenbesøg  og  Mængdens  Bifaldsraab.  „Nej,  Byen  —  Byen, 
min  Ven,  den  gaar  over  Alt!  Ethvert  Ophold  udenfor  Rom  er 
mørkt  og  tomt  for  Den,  som  kan  arbejde  sig  frem  for  dens 
Øjne"1).  Intet  Under  derfor,  at  den  første  Anmodning,  der 
rettes  til  Atticus,  beder  ham  om  at  anvende  „al  optænkelig 
Kløgt",  „sin  yderste  Indflydelse"  paa  at  forhindre,  at  Statholder- 
skabet forlænges  udover  det  foreskrevne  Aar  —  „om  muligt  uden 
Skudmaaned" 2).  „Den  1ste  August"  —  skriver  Konsularen  — 
„venter  jeg  at  være  i  min  Provinds:  fra  denne  Dag  beder  jeg 
Dig  tælle  Dagene  i  mit  Aar"3).  Idelig  gjentager  Cicero  denne 
Anmodning;  en  Forlængelse  af  Prokonsulatet  staar  for  ham  som 
en  levende  Begravelse,  han  gyser  ved  Tanken  om,  at  der  ikke  i 
rette  Tid  sendes  ham  en  Afløser  —  „dette  insipide  Provindsliv"  4), 
.  .  .  „kan  der  tænkes  noget  Modbydeligere,  noget  mere  Byrde- 
fuldt?" —  nihil  odiosius,  nihil  molestius5),  „det  holder  jeg  kun 
ud    et  Aar,    mit    hele    Forraad    af  Taalmodighed    forslaar    ikke 


')  Cic.  ad  fam.  II,  12,  2:  urbem,  urbem,  mi  Kuf  c,  cole  et  in  ista  luce  vive. 
Omnis  peregrinatio  obscura  et  sordida  [est]  iis,  quorum  industria  Romae 
pottst  illustris  esse. 

2)  Cic.  ad  Attic.  V,  9,  2. 

3)  ibid.  V,  14,  1. 

*)   ibid.  V,  11,  1:  harum  rerum  insulsitas,  jfr.  ad  fam.  II,  11,  1. 
6)    ibid.  VI,   3,    2:    odit   enim   provinciam.     Et  hercule  nihil  odiosius,    nihil 
molestius. 

længere"1).  Vistnok  indrømmer  Taleren,  at  overalt  hvor  han 
kom  frem,  modtoges  han  med  den  største  Jubel,  at  Betfærd, 
Hæderlighed  og  Uegennytte  ligesom  vaagnede  til  nyt  Liv  ved 
hans  blotte  Nærværelse,  at  han  levede  med  en  overordentlig 
Luxus  —  og  denne  Levevis  behagede  ham;  men  hvor  lidet 
vejede  vel  disse  Goder  mod  Kjedsommeligheden  ved  de  Kjøbstads- 
forretninger,  hvormed  man  plagede  ham:  „Hvorledes  —  jeg  Prætor 
i  Laodicea,  og  en  Aulus  Plotius  holde  Ret  i  Rom!"  .  .  .  „Nej, 
Du  kjender  mig,  Lys  og  Rum  fattes  mig,  Forum,  Byen,  mit 
Hus  og  Hjem  —  Provindsen  er  for  lille  en  Tumleplads  for  en 
Aand  som  min"2). 

Atticus'  første  Opgave  blev  altsaa  at  befri  sin  Ven  for  en 
Byrde ,  „der  passede  saa  lidet  for  hans  Skuldre"  ,  til  det 
Øjemed  „sætte  det  hele  Senat  i  Bevægelse"  —  intet  Mindre 
forlangte  Cicero3)  —  og  vi  tør  vel  deraf  slutte  til  den  Ind- 
flydelse, han  bar  kunnet  udøve.  Men  der  var  meget  Andet  at 
tage  vare;  saa  at  sige  hvert  Brev  bragte  nye  Anmodninger,  lige 
paatrængende  og  lige  vigtige.  Som  sædvanlig  vare  Ciceros  Penge- 
forhold derangerede;  Taleren  kjendte  ikke  til  Økonomi,  som  hin 
Tids  Store  vilde  han  bo  i  et  Palads  paa  Palatinerbjerget  —  en 
Ejendom,  han  havde  kjøbt  af  Marcus  Crassus  for  3*/2  Mill. 
Sestertier  (ca.  500,000  Kr.)  —  han  vilde  have  Villaer  i  Bjergene 
og  ved  Havet,  udsmykkede  med  Skulpturer  og  Malerier,  for- 
synede med  Bibliothcker  og  kostbare  Haveanlæg.  Men  dertil 
forslog  Indtægterne  ikke;  Følgen  var  Gjæld  til  højre  og  venstre, 
ogsaa  til  Aagerkarle,  og  Atticus  maatte  da  søge  at  bringe 
Orden   i  de  daarlige  Finantser;   ham  blev  det  paalagt  at  indgaa 


')    Cic.  ad  Attic.  V,  11,  5:    Sed  ego  hane,    ut  singuli  [Siculi]  dicunt,  åreZlav 

[o:  tolerantia/m]  i)i  unum  annum  meditatus  sum. 
-)   ibid.  V,  15,  1:   non   håbet  satin  magnum    campwm  ille  tibi  non   ignotus 

cursus  animi  .  .  ■  ;  lucem,  forum,  urbon.  domam,  ros  desidero. 
3)   ibid.  V,  15,  3. 


80  EOMEKSKE    VILLAER    VED    VIA    APPIA. 

Kaution,  at  skaffe  Midler  til  Dækning  af  Kreditorernes  Fordringer, 
deriblandt  enGjæld  til  Cæsar  af  800,000  Sestertier(ca.  120,000  Kr.)  — 
hvorledes,  blev  Atticus'  egen  Sag,  Cicero  anviste  ingen  Udvej, 
men  rettede  kun  den  indstændige  Anmodning  til  Vennen  om  at 
gjøre  denne  Sag  til  en  af  de  vigtigste1).  Samtidig  maatte 
denne  række  en  hjælpende  Haand  fur  at  tilfredsstille  Talerens 
kostbare  Passioner:  sørge  for  Teglstensleverancer  til  Bygge- 
arbejder, forsyne  Villaen  i  Tusculum  med  Vand  fra  Aqua  Crdbra 
og  paase,  at  Bygmesteren  gjorde  sig  Umage  med  dette  Arbejde. 
Heller  ikke  Ciceros  Familieforhold  vare  imidlertid  synderlig  gun- 
stige; med  sin  Hustru  Terentia  levede  han  paa  en  noget  kølig  Fod, 
og  nys  var  hans  Datter,  Tullia.  efter  et  kort  Ægteskab  bleven  skilt 
fra  sin  anden  Mand,  Furius  Crassipes.  „Det  hemmelige  Hus- 
anliggende'*,  skriver  Cicero,  „denne  Sag.  som  Du  véd  fremfor 
nogen  ligger  mig  paa  Sinde,  anbefaler  jeg  til  din  særlige  Omhu*2), 
og  Meningen  synes  at  være  den,  at  Atticus  skal  prøve  de  for- 
skjellige  Friere  til  Tullia  og  forhindre,  at  hun  under  Faderens  Fra- 
værelse indgaar  et  Ægteskab,  der  kan  antages  ikke  at  ville  kon- 
venere—  „jeg  stoler  paa.  at  Du  i  saaHenseende  indtager  min  Plads". 
Dog.  lad  os  ikke  for  meget  komme  ind  paa  de  mange  Ønsker, 
hvormed  Cicero  besværede  sin  Ven,  men  resumere  som  han  selv: 
„lad  samtlige  mine  Anliggender  ske  fuld  Fyldest"  —  exhauri 
mea  mandata3),  og  blot  erindre,  at  forsaavidt  Atticus  som  hid- 
til maatte  holde  Cicero  underrettet  om  Alt.  hvad  der  tildrog  sig 
i  Republiken  og  Hovedstaden ,  blev  Anmodningen  dennesinde 
mere  besværlig  at  efterkomme,  idet  den  ogsaa  skulde  omfatte 
„Alt,  hvad  der  sandsynlig  vilde  ske"4). 


1)  Cic  ad  Attic.  V,  5,  2. 

2J  ibid.  V.   14,  3. 

3)  ibid.  V,  13,  3. 

*)  ibid.,  jfr.  V,  12,  2. 

løvrigt  synes  Atticus  at  have  levet  uforstyrret  enten  paa 
sin  Villa  eller  i  Paladset  paa  Qvirinalerhøjen ;  netop  det  Aar, 
da  Cicero  var  i  Cilicien,  havde  han  den  Glæde  at  faa  en  Datter. 
Maaske  dog  ogsaa  han  i  sin  Familie  har  havt  en  lille  Ærgrelse, 
ikke  hos  sin  Hustru  Pilia,  thi  denne,  der  var  blid  og  fredsomme- 
lig, synes  ikke  at  have  beredt  sin  Mand  nogen  Ubehagelighed, 
ja  deres  Ægteskab  var  saa  lykkeligt,  at  Cicero  ved  en  Lejlig- 
hed, da  Pilia  nys  var  kommet  sig  af  en  Feber,  spøgende  beder 
hende,  om  nu  for  stedse  at  jage  en  Gjæst  ud  af  Huset,  der  passede 
saa  lidt  til  deres  fuldkomne  ægteskabelige  Samstemning1).  Men 
Atticus  havde  en  Søster,  der  var  gift  med  Ciceros  Broder  Qvin- 
tus,  og  deres  Samliv  var  ingenlunde  lykkeligt.  Qvintus  var 
hæftig  og  opfarende,  Pomponia  forstod  ikke  at  mildne  hans 
Vrede  med  et  venligt  Ord,  hun  var  pirrelig  og  vranten,  og  Føl- 
gen blev,  at  begge  Parter  tog  Anstød  af  ubetydelige  Ord  og 
Handlinger,  en  gjensidig  Misstemning,  som  Atticus  synes  at  have 
taget  sig  særlig  nær.  Ved  Ciceros  Afrejse  til  Cilicien  bad  han 
denne  om  at  overtyde  sig  om  Forholdet,  men  den  Meddelelse, 
han  modtog  fra  sin  Ven,  var  næppe  egnet  til  at  fjærne  hans  Be- 
kymring. Lad  os  berøre  den  lille  Episode,  hvortil  der  sigtes  — 
i  al  sin  Ubetydelighed  giver  den  et  ejendommeligt  Indblik  i  den 
urbane  Tone,  der  tør  antages  at  have  hersket  mellem  romerske  Ægte- 
folk i  de  dannede  Kredse.  Brødrene  synes  i  Forening  med  Pomponia 
at  have  gjort  en  Udflugt  til  et  Landgods,  som  Qvintus  ejede  en 
Snes  Mil  fra  Rom  i  Nærheden  af  Arpinum,  og  Cicero  fortsætter 
da  saaledes:  „Vi  spiste  til  Middag  i  Arcanum  —  Du  kjender 
denne  Ejendom.  Som  vi  ere  komne  dertil,  siger  Qvintus  med 
den  største  Forekommenhed:  „Pomponia,  vil  Du  indbyde  Da- 
merne, saa  beder  jeg  Mænd one"  2):  det  var  efter  min  Overbevisning 


')    Cic.  ad  Attic.  VIII,  6,  3. 
')    ibid.  V,  1,  3  (med  Lsesemaad^p  viros  I    pueros) 

ikke  muligt  at  sige  dette  med  venligere  Udtryk  i  Ord  og  Mine. 
Men  hvad  tror  Du,  at  din  Søster  svarede?  „Jeg",  indvendte  hun 
saa  højt,  at  vi  Alle  kunde  høre  det,  „jeg  er  jo  her  kun  en 
Fremmed!"  Og  Grunden  til  dette  afvisende  Svar  var,  som  jeg 
formoder,  alene  den,  at  min  Broder  havde  sendt  sin  Frigivne 
Statius  i  Forvejen  for  at  træffe  Forberedelser  til  Maaltidet. 
Qvintus  vendte  sig  da  til  mig:  „Se,  her  har  Da  en  Prøve  paa. 
hvad  jeg  daglig  maa  lide!"  „Men",  indvender  Du  maaske,  „er 
dette  nu  ogsaa  Noget  at  gjøre  Væsen  af!"  Jo,  mere  end 
nok;  thi  din  Søster  svarede  i  saa  skarp  en  Tone  og  med  saa 
fornærmet  Mine,  at  jeg  selv  ikke  kunde  Andet  end  føle  mig 
frastødt  derved,  ihvorvel  jeg  ikke  lod  mig  mærke  med  Noget"  — 
dissimulavi  dolens1).  „Da  vi  senere  lagde  os  tilbords,  manglede 
hun  alene;  ligefuldt  lod  Qvintus  hende  bringe  E etter  fra  vort 
Maaltid,  men  hun  viste  dem  bort;  kort:  Intet  kunde  efter  min 
Mening  være  mere  sagtmodigt  end  min  Broders  Opførsel,  Intet 
mere  barsk  og  stødende  end  din  Søsters,  og  —  tro  mig,  jeg 
forbigaar  dog  Adskilligt,  som  da  var  mig  til  større  Mishag  end 
min  Broder".  „Den    næste  Morgen   besøgte    Qvintus    mig    i 

Arpinum  og  fortalte,  at  Pomponia  heller  ikke  havde  villet  dele 
Leje  med  ham,  men  lige  til  sin  Afrejse  havde  hun  vist  ganske 
samme  Opførsel,  som  jeg  havde  sét  igaar.  Nu,  hvad  vil  Du 
Mere?"  —  „Du  kan  sige  din  Søster  fra  mig,  at  efter  min  Mening 
opførte  hun  sig  alt  Andet  end  passende  den  Dag".  Saaledes 
fremstiller  Cicero  den  lille  Episode2);  maaske  han  dog  har 
fortiet  den  egentlige  Grund  til  Pomponias  Uvilje  mod  sin 
Mand3). 


')   Cic.  ad  Attic.  V,  1,  4. 

2)  ibid.  V,  1,  3—4. 

3)  Cic.  ad  Qv.  fratr.  I,  2,  1—3. 


CÆCILIERNES    VILLA.      I.  83 

Faa  Maaneder  efter  at  Cicero  havde  forladt  Rom  drog 
Atticus  ligeledes  bort  (i  Begyndelsen  af  August  51),  for  paany 
at  se  til  sine  Ejendomme  i  Epirus.  Har  han  forinden  opfyldt 
sin  Vens  mange  Begjæringer ,  virket  for  hans  Hjemkaldelse, 
klaret  Gjældsposterne,  været  i  en  Faders  Sted  for  Tullia  osv.  ? 
Vi  tør  formode  det;  Atticus  holdt  oprigtig  af  sin  Ven  og  skyede 
ingen  Ulejlighed  for  at  opfylde  hans  Ønsker  —  men  „ultra 
posse"  gjælder  ingen  Forpligtelse.  Saaledes  med  Hensyn  til  den 
indstændige  Begjæring  om  at  forhindre,  at  Statholderskabet  blev 
forlænget;  Atticus'  Bestræbelser  synes  ikke  strax  at  være  lyk- 
kedes, i  hvert  Fald  udtaler  han  sig  meget  forsigtig  om,  hvad 
han  tør  stille  i  Udsigt.  „Som  jeg  sér  og  haaber",  skriver  han, 
„vil  det  ikke  volde  Ophold  med  din  Afrejse".  „Som  jeg  sér", 
riposterer  Cicero,  „ja,  det  er  godt  nok,  men  hvortil  da  denne 
Tilføjelse:  „som  jeg  haaber?"1)  —  „Og  i  et  andet  Brev,  som 
jeg  modtog  i  Iconium,  bekræfter  Du  dette  Bittersøde:  „man  vil 
ikke  opholde  mig",  skriver  Du,  men  tilføjer,  at  „dersom  Andet 
skulde  blive  Tilfældet,  vil  Du  komme  til  mig";  denne  Vaklen 
mellem  Vished  og  Tvivl  gjør  mig  angst" 2).  Cicero  ængstedes  dog 
uden  Grund ;  hvad  enten  det  nu  skyldtes  Atticus'  Indflydelse 
eller  ej ,  opnaaede  han  at  kunne  forlade  sin  Post  inden  Aarets 
Udgang.  I  Begyndelsen  af  Aug.  (a.  50)  indskibede  han  sig  til 
Rhodus,  opholdt  sig  paa  Tilbagerejsen  en  kort  Tid  i  Athen,  og 
i  Slutningen  af  Efteraaret  landede  han  i  Italien,  hvor  han  da 
kunde  rette  den  nye  Begjæring  til  sin  Ven  om  at  virke  for  hans 
højtidelige  Indtog  i  Rom. 


')   Cic.  ad  Attic.  V,  21,  3:  mallem,  ut  video:  nihil  opus  fuit,  „ut  spero". 
-)   ibid.  V,  21,  4. 

C* 

Faa  Maaneder  forinden  (Sept.  50)  var  Atticus  kommet  til- 
bage fra  Grækenland,  men  syg;  han  havde  paadraget  sig  en 
Feber  paa  Overrejsen.  Lægemidler  vilde  han  ikke  bruge,  Na- 
turens „vis  meclicatrix"  maatte  raade,  og  den  vandt  Bugt  med  Syg- 
dommen, men  var  længe  derom;  først  i  Maj  det  paafølgende 
Aar  var  Atticus  befriet  for  sin  Feber.  Forholdene  i  Italien 
skulde  just  ikke  fremme  hans  Rekonvalescens;  det  var  urolige 
Tider.  I  Begyndelsen  af  Aaret  (49)  var  Cæsar  gaaet  over 
Rubicon,  Pompejus  og  han  skulde  nu  udkjæmpo  Striden  om, 
hvem  af  dem  der  skulde  være  Eneherre  i  Rom.  Atticus  for 
sin  Del  attraaede  kun  Ét:  for  enhver  Pris  at  holde  sig  uden- 
for Kampen.  Thi  hvad  brød  han  sig  vel  om  Republikens 
Skæbne,  om  Pompejus  eller  Cæsar  styrede  Riget  —  han  tænkte 
paa  sine  Skyldfordringer,  paa  Ejendommene  i  Epirus,  som  Kri- 
gen truede  med  Ødelæggelse.  Og  hans  Frygt  blev  ikke  mindsket 
ved  de  Breve,  han  modtog  fra  Cicero.  „En  blodig  og  ødelæggende 
Krig",  skriver  denne  (Marts  49),  „staar  for  Døren"  x)  ...  „Epirus 
vil  blive  stærkt  medtaget,  men  hvilken  Egn  i  Grækenland  tror 
Du  vel  vil  gaa  fri  for  Plyndring?  —  Pompejus  har  jo  højtide- 
lig lovet  sine  Soldater,  at  han  vil  være  endnu  mere  rund- 
haandet  mod  dem,  end  Cæsar  mod  sine"2).  Og  videre  stiller 
Cicero  Ulykken  for  Øje:  „tilvisse:  Pompejus  vil  ikke  kunne 
underholde  sin  Hær  uden  nye  Udskrivninger,  med  Rette  frygter 
Du,  at  hans  Venners  Umættelighed  vil  gjøre  denne  Krig  saare 
fordærvelig"3). 

Hvilken  Udvej  skulde  Atticus  gribe  til?  Hvorledes  end  Ud- 
faldet blev,  maatte  han  frygte :  den  Enes  Hævnsyge  —  „hvo,  der 
ikke  er  for  mig,  er  imod  mig",  lød  jo  Pompejus'  Ord  —  og  den 


')    Cic.  ad  Attic.  IX,  9,  2. 

2)  ibid. 

3)  ibid.  IX,  9,  4. 

Andens  hensynsløse  Dristighed;  „og  desuden",  hvisker  Cicero 
ham  i  Øret,  „begge  have  jo  en  uhyre  Gjæld,  af  hvilken  de 
umulig  kunne  fri  sig  uden  ved  Bemægtigelse  af  Privates  Ejen- 
dom"' 1).  Sikkerlig  hørte  disse  Dage  i  Foraaret  49  til  de 
ubehageligste,  han  har  tilbragt  paa  sin  Villa;  endnu  var  han 
ikke  kommet  sig  efter  sin  Sygdom,  og  her  paa  Villaen  tør  vi  da 
se  ham  fængslet  til  sit  Leje,  i  Febersyner,  der  foregjøglede  ham. 
hvorledes  det  vilde  gaa  ud  over  hans  veldrevne  Avisgaarde:  Ud- 
skrivninger og  Indkvarteringer,  Plyndring  og  Brand  —  kort,  alle 
Onder,  som  en  Borgerkrig  kunde  medføre  Et  Øjeblik  tænkte  han 
trods  Feberen  paa  at  drage  bort  for  selv  at  varetage  sine  Interesser, 
men  Planen  blev  opgivet;  maaske  han  frygtede,  at  en  Bortrejse 
under  disse  Omstændigheder  skulde  blive  opfattet  som  en 
Demonstration  mod  Cæsar,  han  kjendte  jo  de  velmente  Raad,  som 
denne  og  Antonius  lod  tilflyde  Cicero,  om  blot  at  forholde  sig  rolig 
i  Italien  —  i  saa  Fald  havde  han  Intet  at  frygte.  Atticus  blev, 
som  han  udtrykker  sig,  „inden  sine  fire  Vægge"2);  med  Cicero 
haabede  han  paa  den  gode  Sags  Sejr  og  delte  dennes  Frygt 
for  Cæsar,  denne  „Phalaris"  i  Grumhed,  der  vilde  hjemsøge  Rom  med 
Mord  og  Brand 3),  men  samtidig  forsømte  han  ikke  at  kourtisere 
den  frygtede  Imperator  og  hans  Venner.  løvrigt  lod  han  Be- 
givenhederne udvikle  sig,  som  de  bedst  kunde,  og  fortsatte  fra 
Rom  den  omfangsrige  Korrespondance  med  Cicero,  som  vi 
senere  skulle  se  paa  dennes  Villa  i  Formiæ. 

Det  Befrygtede  lod  sig  ikke  ganske  afværge.  I  Januar  48 
landede  Cæsar  i  det  sydlige  Illyrien.  For  at  finde  Forplejning 
til  sine  Soldater  niaatte  han  udvide  sine  Operationer  sydpaa  til 


')    Cic.  ad  Attic.  X.  14,  1. 

2)    ibid.  VU.  12,  6.  quamquam,  ut  sc-ribis,  domesticis  l<  finibus  tenes 
>   ibid.  VII.    12.    i:    navn   istum  '/t<i<inn    cujv  times,  omnia  te- 

tcm>it<   facturum  jnitu. 

de  rigere  Egne  i  Epirus;  her  saavelsom  paa  Corfu  maatte  Atti- 
■  cus'  Godser  yde  Bidrag.  Større  Tab  paa  sine  Ejendomme  be- 
frygtede han  dog  vistnok  af  Republikanerne.  Pompejus  be- 
nyttede ikke  en  heldig  Træfning  over  Cæsar;  i  Stedet  for  at 
forfølge  ham  ind  i  Thessalien,  hærgede  han  Kystlandet,  og  under 
den  Fare,  Atticus'  buthrotiske  Besiddelser  herved  udsattes  for, 
var  det  næppe  denne  til  synderlig  Beroligelse,  at  Cicero  i  et  af 
de  faa  Breve,  han  sendte  ham  fra  Grækenland,  forsikrede:  „saa 
vidt  jeg  formaar,  tager  jeg  dine  Ejendomme  under  Beskyttelse" 
—  Taleren  formaaede  kun  lidt1). 

Felttoget  i  Grækenland  blev  dog  kun  af  ringe  Varighed. 
Slaget  ved  Pharsalus  (August  48)  var  afgjørende,  Pompejus  røm- 
mede Landet,  og  Krigsskuepladsen  forlagdes  til  Ægypten  og 
Lilleasien.  Atticus  kunde  atter  trække  Vejret:  hans  Interesser 
i  disse  Egne  vare  af  underordnet  Betydning.  I  sit  Hjerte  maatte 
han  ønske  Cæsar  alt  Godt,  om  det  ellers  var  sandt,  hvad  Cicero 
forsikrede  ham:  at  det  i  Pompejanernes  Lejr  var  bestemt,  at 
Enhver,  der  var  forbleven  i  Rom,  skulde  behandles  som  Fjende, 
og  at  der  særlig  imod  ham  var  fattet  de  grummeste  Anslag2). 
Uforstyrrede  Dage  opnaaede  han  dog  ikke,  hverken  i  Rom  eller 
paa  sin  Villa.  I  Efteraaret  48  var  Cicero  nemlig  kommet  til- 
bage fra  Grækenland,  og  endnu  mere  end  tidligere  lagde  han 
under  sit  Ophold  i  Brindisi  Beslag  paa  sin  Vens  fulde  Tjenst- 
villighed. Vi  gjenfinde  de  samme  Klager  over  huslige  og  økono- 
miske Forhold,  Anmodninger  om  at  sørge  for  Tullias  Underhold 
og  skaffe  Dækning  til  Kreditorerne,  eller  —  om  denne  Bøn  skulde 
blive  overhørt  —  at  sælge  Kostbarhederne  i  Bohavet,  særlig  Sølv- 
tøjet, i  hvert  Fald  stikke  det  tilside  under  de  befrygtede  Urolig- 


')    Cic.  ad  Attic.  XI.  4.   1. 
2)   ibid.  XI,  6,  2  og  6. 

heder.  Endnu  en  anden  og  vanskeligere  Opgave  fik  Atticus:  at  ud- 
virke Cæsars  Tilgivelse  for  den  ubesindige  Flugt  til  Pom- 
pejus  i  Grækenland,  denne  „Taabelighed" ,  denne  „Brøde",  som 
Cicero  selv  nu  erkjendte,  at  den  var1).  Her  vare  gode  Raad 
dyre,  —  thi  var  en  Tilgivelse  mulig?  Taleren  havde  jo  mod- 
taget de  indstændigste  Raad  af  Cæsar  og  hans  Venner  om  at 
holde  sig  udenfor  denne  Kamp  —  i  modsat  Fald  kunde  man 
ikke  indestaa  for  Følgerne;  og  saa  var  han  dog,  trods  sit  høj- 
tidelig givne  Ord,  i  den  ellevte  Time  hemmelig  flygtet  over 
Havet  med  sin  Broder  og  Søn  for  at  tilbyde  Pompejus  sin  Tje- 
neste. For  sent  indsaa  han ,  at  Straffen  maatte  ramme  denne 
Ubesindighed ;  „Ak,  mig  sker  kun  Ret" :  meo  vitio  pereo  —  „Til- 
fældet har  ingen  Del  i  min  Ulykke,  Alt  er  en  Følge  af  de  Skridt, 
jeg  saa  ubesindig  foretog  under  min  forstyrrede  Tilstand  paa  Sjæl 
og  Legeme"  . .  .  „jeg  maatte  forudse,  hvorledes  denne  Kamp  vilde 
ende,  vidste,  at  vi  vare  altfor  svage  til  at  tage  den  op  —  og 
dog  lod  jeg  mig  overtale,  eller  rettere  lod  mig  overvælde"2). 
Selv  var  Cicero  altfor  nedbøjet  til  at  kunne  virke  for  sin  Sag; 
for  „Strømme  af  Taarer"  var  det  ham  næppe  muligt  at  skrive 
til  sin  Ven,  endsige  til  de  Mange,  der  kunde  antages  at  inter- 
essere sig  for  hans  Vel.  Atticus  maatte  da  træde  hjælpende  til ; 
ham  blev  det  overdraget  at  udforske  Cæsars  Sindelag,  at  for- 
høre sig  hos  Oppius  og  Balbus  om,  hvad  der  turde  haabes  og 
hvorledes  man  dømte  om  denne  Flugt,  formaa  dem  til  at 
skaffe  Tilgivelse  fra  Cæsar,    ogsaa  fordi  Taleren  uden  Tilladelse 


•)    Cic.  ad  Attic.  XI,   11,  1;  XI,  9,  1. 

2)  iliid.  XI,  9,  1:  Meo  vitio  pereo.  Nihil  mihi  malt  rusus  attulit:  omniet 
culpa  confracta  smit;  XI,  25,  i:  sed  omnia  fecimus  ns  erroribus  </  mise- 
riis  et  animi  ri  corporisy  quibus  proximi  utinam  mulen  maluissent!;  XI. 

9,  1:  cesfti  nieis,  vel  }>otiits  pant/. 


ROMERSKE    VILLAER    VED    VIA    APPIA. 


opholdt  sig  paa  Italiens  Grund.  „Alt  lægger  jeg  i  din  Haand, 
se.  Du  til  at  skaffe  Udvej"  —  tibi  permitto,  tu  consule1);  „anser 
Du  det  for  tjenligt,  at  der  skrives  til  Nogen,  gjør,  hvad  Du 
oftere  har  gjort:  skriv  i  mit  Navn".  „Og  skulde  Nogen  savne 
mit  Segl  eller  min  Haandskrift,  sig  blot,  at  Tiderne  paabyde 
Forsigtighed  for  det  Tilfælde,  at  Brevene  skulde  blive  opsnappede 
og  læste" 2).  Ogsaa  dette  sidste  Hverv  synes  Atticus  at  have 
efterkommet;  og  vanskelig  skal  man  vel  kunne  anføre  et  bedre 
Bevis  paa  den  ubegrændsede  Tillid,  som  Cicero  nærede  til  sin 
Ven,  eller  for  dennes  Evne  til  skuffende  at  efterligne  hans  Stil 
og  Udtryksmaade,  end  en  saadan  Anmodning  om  at  optræde 
som  Korrespondent  paa  hans  Vegne ;  en  lille  Uagtsomhed 
var  jo  tilstrækkelig  til  at  røbe  Falskneriet. 

Cæsars  Tilgivelse  udeblev  ikke;  han  bragte  den  selv  —  via 
Appia  har  hørt  den.  Efter  Sejren  over  Alexandrinerne  og  Kong 
Pharnaces  landede  Diktatoren  i  Efteraaret  47  i  Tarent;  Cicero 
tog  den  raske  Beslutning  at  rejse  did,  og  i  Stedet  for  at  høre 
Bebrejdelser,  saae  han  Sejrherren  komme  ham  venligt  imøde, 
drage  ham  bort  fra  de  Nysgjerrige,  ene  med  sig  henad  Vejen, 
og  med  et:  Nu,  lad  Alt  mellem  os  være  glemt3),  give  ham 
Tilladelse  til  at  vende  tilbage  til  Rom. 

Taleren  var  atter  fri;  fra  Brindisi  med  dets  tunge  og  triste 
Luft,  der  yderligere  trykkede  hans  Sind  —  „enhver  Pinsel  var 
lettere  at  bære  end  Opholdet  her" 4)  —  kunde  han  ile  til  Palatiner- 
bjerget  og  sine  Villaer,  gjense  Tullia  og  sine  Kjære,  efter  saa 
mange  Skæbnens  Omskiftelser  trykke  Atticus  i  sine  Arme. 


')    Cic.  ad  Attic.  XI,  7,  6 

2)   ibid.  XI,  2,  4:    \Si\  signum  requiretit  aut  manum.    dices  [iis]  me  propter 

custodias  ca  vitanse. 
3j    Se  Forf.s   Via  Appia  I  pag.  126. 
«)    Cic.  ad  Attic.  XI,  18,  1. 

Netop  i  hine  Aar,  medens  Cæsar  fortsatte  Kampen  mod 
Republikanerne  i  Afrika  og  Spanien  (a.  46  og  45),  synes  Atticus 
for  længere  Tid  at  have  opholdt  sig  paa  sin  Villa  udenfor 
Portene ;  i  hvert  Fald  foreligger  da  Ciceros  gjentagne  Spørgs- 
maal :  „Hvor  Isenge  bliver  Du  endnu  paa  dit  Landsted  V  kau  jeg 
besøge  Dig  dér?"  osv.  Maaske  Opholdet  dennesinde  var  noget 
ufrivilligt;  i  Rom  har  man  overvældet  Atticus  med  Besøg,  han 
har  havt  vanskeligt  ved  at  stænge  sin  Dør,  og  mange  af  disse 
Gjæster  have  sikkert  kun  indfundet  sig  for  at  drage  Penge  af 
hans  Pung.  Men  at  laane  ud  i  saa  urolige  Tider,  var  ganske  imod 
Atticus'  Grundsætninger;  det  gjaldt  meget  mere  —  mente  hun  — 
at  drage  Kapitalerne  til  sig  og  holde  dem  sammen.  Selv  Cicero 
fik  et  Afslag,  da  han  fra  Brindisi  anmodede  om  et  Laan:  „Min 
Formue  staar  til  Raadighed  for  din  Datter,  din  for  Dig"1),  hed 
det  til  Svar,  og  Atticus  lod  sig  ikke  blødgjøre  ved  Ciceros  Nød- 
raab :  „Ak,  min  Formue  —  kan  der  vel  endnu  være  Tale  om 
den!"2)  Ikke  bedre  gik  det  Svogeren  Qvintus,  der  ønskede 
Kontanter  til  at  bestride  Udgifterne  ved  sin  Søns  Optagelse 
blandt  Pans  Præster;  Atticus  var  da  —  som  han  udtrykker 
sig  —  „en  udtørret  Kilde"3).  Men  bortset  fra  dette  ømme 
Punkt  maa  vi  ikke  tro,  at  Atticus  i  nogen  Maade  mindskede 
sin  Tjenstvillighed,  fordi  hans  Vens  politiske  Indflydelse  saa 
ganske  var  brudt;  tvertimod:  efter  dennes  Taksigelser  synes 
han  at  have  overgaaet  sig  selv  i  Hjælpsomhed,  „det  er  mig, 
som  om  Du  var  her  personlig,    ikke   blot  fordi  jeg   véd,    at  Du 


')    Cic.  ad  Attic  XI,  24,  3. 

'■')    ibid.    nam  quod  scribis,  [nobis]    nostra  et   tua  Tullitu    fore  parata:   tua 

credo:  nostra  quae  pot<  ru  ni  , 
3)   ibid.  XII,  5,  1:   åiyiåoa  .'..\'',  [aridus  vel  siticulosus  fons,  iii  quo  m/ni   est 

aquae,  Orelli  Onomast.  111  p.  M\ 

saa  ivrigt  arbejder  for  mit  Vel,  men  jeg  ligesom  ser  Dig  i  din 
Virken  —  i  hver  Time  kjender  jeg  din  Gjerning"  1).  Til  de  nye 
Tjenester,  som  Cicero  udbad  sig  af  sin  Ven,  hørte  nu  ogsaa 
Omsorgen  for  hans  Søn  —  et  vanskeligt  Hverv.  Den  unge 
Marcus  var  i  Bruseaarene,  netop  20  Aar  gammel  (født  a.  65); 
han  havde  arvet  Faderens  svage  Charakter,  ogsaa  Tilbøjelig- 
heden til  at  leve  paa  en  stor  Fod,  men  ingen  af  de  fremragende 
Egenskaber,  hverken  Flid  eller  Maadehold;  Faderens  Genialitet 
synes  bos  ham  nærmest  at  have  ytret  sig  i  Abnormiteter,  sær- 
lig i  Hang  til  Drik.  I  Slaget  ved  Pharsalus  havde  han  vist 
Tapperhed  som  Fører  for  en  Deling  af  Pompejus'  Rytteri,  men 
nu,  da  Lykken  vendte  Republikanerne  Ryggen,  ønskede  han  at 
kæmpe  under  Cæsar  i  Spanien;  dér  gjorde  hans  Fætter  Tje- 
neste, og  øm  Cæsars  Gavmildhed  gik  der  jo  de  mærkeligste 
Rygter;  han  kunde  belønne  med  Millioner,  hvor  de  Andre 
maatte  skillinge  sammen  til  Tusinder.  Denne  Lyst  kom  imidler- 
tid Faderen  noget  ubelejlig:  en  Marcus  Tullius  Cicero  —  min 
Søn,  i  Cæsars  Lejr!  Det  vilde  være  en  Plet  paa  Navnet,  hvad 
maatte  vel  de  Rettænkende  dømme !  „Er  det  ikke  nok'' ,  ind- 
vendte han.  „at  vi  have  forladt  Pompejus'  Parti?  skulle  vi  nu 
ogsaa  gribe  til  Vaaben  mod  hans  Sønner?"2)  Marcus  maatte 
opgive  sit  Ønske;  det  blev  bestemt,  at  han  skulde  rejse  til 
Athen  for  at  fuldende  sine  Studier.  I  den  Anledning  blev  der 
atter  lagt  Beslag  paa  Atticus;  han  maatte  overveje,  naar  Rejsen 
skulde  gaa  for  sig,  hvem  man  skulde  give  Marcus  med  som 
Ledsagere ,  hvor  meget  hans  standsmæssige  Underhold  kunde 
koste ,    hvorledes    man    skulde    forsyne    ham    med    Rejsepenge, 


x)   Cic  ad  Attic.  XII.  5.  2:  neqne  enim  ulla  horn  tui  mihi  est  operis  ignota. 
2)  ibid.  XII.    7,    1:    de  Hispania  .  .  .  attuli  .  .  .    me  vereri  vituperationem : 
non  satis  esse,  si  haec  arma  rdiquisscmus?  etiam  contraria? 

kontant  eller  ved  Anvisninger;  og,  fremfor  Alt,  maatte  han 
sørge  for,  at  Pengene  ikke  udeblev  til  de  fastsatte  Tider. 
„Endnu  en  Gang  beder  jeg  Dig:  gjør  Dig  Flid  med  denne  Sag, 
saa  at  vi  komme  til  at  underholde  det  unge  Menneske  paa  det 
Anstændigste  og  Rigeligste"1)  .  .  .  „Pligt  og  Ære  fordrer,  at 
det  ikke  mangler  ham  paa  Noget"2)  .  .  .  „ogsaa,  at  der  er  et 
Overskud  til  friere  Anvendelse"3).  —  Det  gjaldt  jo  om,  at 
Ciceros  Søn  ikke  stod  tilbage  for  de  unge  Aristokrater  af 
Calpurniernes,  Manliernes  og  Valenernes  højbaarne  Slægter  (en 
Bibulus,  Acidinus  og  Messala),  der  samtidig  skulde  opholde  sig 
i  Athen.  Paa  Penge  kom  det  ikke  til  at  mangle  den  unge 
Studerende,  og  indløb  der  et  Deficit,  kjendte  han  den  Udvej  at 
gjøre  Gjæld ;  men  snart  hørte  man  ogsaa  i  Rom,  at  Marcus 
Tullius  i  Stedet  for  at  høre  Forelæsninger  gjorde  sig  bemærket 
ved  Svir  og  Drikkelag.  Selvfølgelig  maatte  Atticus  paauy  træde 
til;  det  blev  nødvendigt  at  irettesætte  den  Forvildede  og  advare 
ham  mod  hans  Selskabsbrødre.  Som  altid  skilte  Atticus  sig 
fortræffelig  fra  sit  Hverv:  „det  var  ikke  muligt  at  tilskrive  et 
ungt  Menneske  mere  strængt  og  dog  med  større  Maadehold"  — 
neque  severius  neque  temperatius4).  Formaningen  frugtede  dog 
ikke.  —  Mindre  Ulejlighed  voldte  Ciceros  Dattersøn,  den  lille 
Lentulus,  eller  som  hans  aristokratiske  Navn  lød:  Publius  Cor- 
nelius Lentulus  Dolabella;  han  laa  endnu  i  Svøbet  (født  Dec.  45), 
og  Atticus  kunde  indskrænke  sig  til  ret  hyppig  at  besøge  ham 
og  efter  bedste  Indsigt  vælge  paalidelige  Slaver  til  hans  Be- 
tjening;   herom    blev    han    ogsaa    gjentagende    erindret.      Over- 


*)   Cic.  ad  Attic  XIV,  7,  2. 
5)  ibid.  XIV,  16,  4. 

3)  ibid.   XV,    15,  4:   eum  >i<>»  modo   liberalitet  a  nobis,   sed  etiam   ornat* 
cumulatcqne  tractari 

4)  ibid.  XIII,  1,  1. 

hovedet  gaves  der  jo  ikke  noget  husligt  Anliggende ,  som  Cicero 
ikke  i  al  Ugenerthed  lagde  over  paa  sin  Ven,  medens  han  selv 
søgte  Ro  paa  sine  Villaer  udenfor  Byen.  Atticus  vilde  nødig 
have  noget  at  gjøre  med  at  mægle  i  en  Strid  mellem  Taleren 
og  hans  Hustru;  denne  var  egensindig  og  heftig,  en  bestemt 
Charakter,  som  det  ikke  var  let  at  komme  tilrette  med;  men 
Cicero  tillod  ikke  sin  Ven  at  vige  ud:  „Forskaan  mig  for  denne 
Sag!"  bad  han,  „hvad  jeg  ønsker  af  Dig,  er  ikke  mere,  end  Du 
kan  overkomme"1).  Selv  som  „Spejder"2)  maatte  Atticus  yde 
Bistand;  Taleren  var  nys  bleven  skilt  fra  Terentia  (a.  46,  nøjere 
lader  Tidspunktet  sig  næppe  angive),  og  trods  sine  60  Aar  havde 
han  ægtet  en  ganske  ung  Pige,  Publilia,  af  ubekjendt  Familie, 
men  meget  formuende  —  en  Forbindelse,  han  dog  snart  for- 
trød; Atticus  blev  da  anmodet  om  paa  en  fin  Maade  —  tempe- 
rate  —  at  faa  at  vide,  naar  Publilia  agtede  sig  fra  Byen  ud  paa 
Landet,  for  at  Cicero  kunde  vide,  hvor  længe  han  uforstyrret 
kunde  blive  paa  sit  Gods,  „uden"  —  som  han  udtrykker  sig  — 
..at  blive  overfaldet  af  hende"3).  Ogsaa  denne  Anmodning 
synes  Atticus  at  have  efterkommet.  „Nivnia  confidentia  parit 
odium"  —  „for  megen  Fortrolighed  skaber  Uvilje"4),  hedder  det 
ellers,  men  i  dette  Venskabsforhold  synes  Ordet  ikke  at  have 
fundet  Anvendelse.  Uforandret  kunde  Cicero  forsikre  hin  om, 
at  det  Baand,  der  knyttede  dem  sammen,  var  „saa  inderligt, 
som  tænkes  kunde" 5) ,    glædes  ved  i  ham   at   have   et  alter  ego, 


')   Cic  ad  Attic.  XII,  22,  1  og  XII,  23,  1. 

-)    Udtrykket  er  Drumanns  (Gesch.  Roms  V,  p.  41). 

')   Cic.    ad   Attic-    XII.    32.    1:    rogo.    tit    explores,    ad  quam  diem  lue  ita 

P<>*-  at  ne  opprimar.    Ages,  ut  scribis,  temperate. 

l)   Binder,  ihes   adag    Rom    Nr.  2097,  citerer  Ordet  lidt  anderledes: 

familiaritas  parit  eontemptum". 
ic.  ad  Attic.  VI.  2,  1 :  vincla  .     .  amoris  artissima. 

„med  hvem  han  kunde  tale  som  med  sig  selv"1);  og  var  denne 
med  sit  rolige  Naturel  end  langtfra  i  Stand  til  at  besvare 
Ciceros  Følelser  med  samme  livfulde  Varme,  vedblev  han  dog 
at  vise  ham  den  samme  Velvilje ,  den  samme  trofaste  Del- 
tagelse i  Smaat  og  Stort,  som  i  Velmagtens  Dage.  „Det  Venne- 
sind,  den  Omhu  og  Klogskab",  forsikrer  Cicero  i  et  Brev  fra 
denne  Tid  (Sommeren  45),  „hvorpaa  Du  i  Varetagelsen  af  mine 
Anliggender,  som  og  i  hvert  af  dine  Breve  giver  mig  saa  uop- 
hørlige Beviser,  har  et  Værd  for  mig,  som  gaar  over  Alt"  — 
mirifice  diligo2);  og  det  paafølgende  Aar  sendte  han  sin  Ven 
Afhandlingen  „de  amicitia"  med  Dedikation  til  denne  som  Vidnes- 
byrd om  den  hjertelige  Forstaaelse  mellem  dem. 

Intet  Under  derfor,  om  Cicero  ved  den  største  Sorg,  der 
endnu  var  overgaaet  ham  —  Tullias  Død  i  Februar  45  —  ikke 
vidste  noget  bedre  Sted  at  ty  hen  med  sin  Smerte  end  til 
Atticus  paa  dennes  Villa  ved  den  appiske  Vej.  Her  tilbragte 
han  en  Maaned ,  forinden  han  trak  sig  tilbage  i  fuldkommen 
Ensomhed  til  et  Landsted,  som  han  ejede  ved  Udløbet  af  en 
lille  Flod  (Astura)  til  det  tyrrhenske  Hav.  Via  Appia  har  saa- 
ledes  hørt  hans  Klage.  Her  i  Atticus'  Have  har  han  sét  ud 
imod  Bjergene ,  op  til  Tusculanum ,  hans  kjæreste  Landslot, 
denne  Bolig ,  som  han  ligner  med  „de  Saliges  Øer'" ,  men 
som  han  nu  ikke  turde  gjense,  fordi  den  altfor  levende  mindede 
ham  om  Tullias  Dødsleje.  Og  vistnok  har  han  kaldt  sig  selv 
til  Regnskab  for,  hvad  han  havde  forbrudt  mod  denne  Datter, 
der  var  „hans  udtrykte  Billed  i  Aasyn,  i  Tanke  og  Tale  —  saa 
kjærlig  og  opofrende,  klog  og  sagtmodig"  3),  men  for  hvis  Lykke 
han  havde  havt  saa  liden  Tanke.      Thi   ogsaa   i  Børnene  levede 


')    Cic.  ad  Attic.  VIII,  14,  2 
')    ibid.  XLI,  34,  2. 

s)  Gie.  ad Qv.  fratr.  I,  3,  3:  qua  pietate,  qua  modestia,  quo  ingenio!  effigiem 
oris,  sermonis,  animi  nu  i! 

Cicero  jo  for  sin  Forfængelighed  —  „mit  Navn,  min  Ære,  min  An- 
seelse", var  den  Moloch,  til  hvilken  han  ofrede  sin  Datters 
Ønsker.  Derfor  maatte  Tullia  indlade  sig  i  Ægteskab  med  Roms 
unge  Aristokrater,  og  senest,  for  tredje  Gang,  i  Sommeren  50, 
med  en  Mand,  Publius  Cornelius  Dolabella,  der  i  fornem  Slægt 
vel  ikke  stod  tilbage  for  Nogen ,  men  hvis  Levned  var  kjendt 
som  et  af  de  forargeligste  i  Rom,  og  som  kun  lod  sig  skille  fra 
sin  Hustru  og  ægtede  Tullia,  fordi  han  haabede,  at  Svigerfaderen 
var  rig  og  i  Cilicien  vilde  samle  Skatte,  hvormed  han  kunde 
betale  sine  Kreditorer.  Derfor  maatte  Tullia,  længe  efter  at 
det  var  gaaet  op  for  Cicero,  at  hans  Svigersøn  var  en  Bedrager 
og  Urostifter,  en  anden  Catilina,  der  kun  pønsede  paa  at  om- 
styrte det  Bestaaende  for  at  fri  sig  for  sin  Gjæld,  holde  ud  i 
dette  Ægteskab;  og  hun  maatte  finde  sig  i  at  være  Dolabellas 
Hustru,  skjøndt  denne  lod  hende  lide  Nød  og  for  Alles  Øjne 
levede  sammen  med  en  af  Roms  berygtede  Skjønheder,  og  til 
Trods  for,  at  hendes  Fader  —  som  han  siger  —  „følte  en  usige- 
lig Smerte"  x),  „dybt  tyngedes  tilJorden  ved  sin  Datters  sørgelige 
Lod"2).  Men  Cicero  frygtede  for  sin  egen  Sikkerhed;  han  turde 
ikke  bryde  med  en  Mand,  der  sagdes  at  have  Indflydelse  hos 
Cæsar  —  og  Tullias'  Lykke  maatte  ofres.  „Ak,  saa  bære  vi 
da  ogsaa  dette"  —  quare  istuc  feramus,  „end  ikke  vor  Sorg 
tør  vi  ustraffet  lægge  for  Dagen" 3).  Denne  Forsyndelse  vilde 
Faderen  gjøre  god ;  Efterverdenen  skulde  se,  hvor  højt  han  havde 
elsket  denne  Datter,  hvorledes  han  ærede  hendes  Minde.  „Er 
der  Nogen,  der  har  fortjent  guddommelig  Ære,  saa  er  det  Dig, 
Du  bedste  og  viseste  blandt  Kvinder!    Og  jeg  vil  vise  Dig  denne 


L)   Cic.  ad  Attic  XI,  17,  1. 

2)  ibid.  XI,  25,  2. 

3)  ibid.  XI,  24,  1. 

Ære  —  jeg  vil,  at  dit  Minde  skal  hædres  ligesom  en  Gudindes"  *). 
Og  her  paa  via  Appia,  hvor  Mængden  ustandselig  bølgede  af- 
sted, beundrede  og  kommenterede  de  Dødes  Boliger,  hvor  en 
Crassus  havde  foreviget  Erindringen  om  sin  Hustru  i  Cæcilia 
Metellas  taarnhøje  Monument,  er  Tanken  om  at  vise  Tullia  en 
lignende  Hyldest  naturlig  opstaaet  hos  ham  —  „det  er  en  Gjæld, 
jeg  skylder  mig  selv,  og  jeg  faar  ingen  Ro,  førend  jeg  har  be- 
talt den" 2).  Men  hvor  skulde  han  finde  et  Sted ,  der  sva- 
rede til  alle  hans  Ønsker:  at  falde  i  Øje  og  blive  besøgt  af 
Mængden,  saa  nær  Rom,  at  han  daglig  kunde  besøge  det;  hvor- 
ledes skaffe  Midler  til  at  kjøbe  en  saadan  Grund  og  til  Op- 
førelsen af  det  Tempel,  der  uafhængig  af  Tider  og  Slægter 
skulde  minde  om  Tullia?  Derom  har  han  forhandlet  med  Atticus 
paa  denne  Villa,  men  har  ej  kunnet  komme  til  Enighed  med 
sin  Ven.  Thi  med  sit  stærke  Følelsesliv  kunde  Cicero  jo  ikke 
forstaa,  at  noget  saa  Underordnet  som  Bekostningen  kunde  være 
et  Hensyn  overfor  hans  Ønske:  „Tænk  ikke  paa  min  Formue", 
beder  han,  „paa  den  kommer  det  mig  ikke  an,  men  paa,  hvad 
jeg  ønsker,  og  hvorfor  jeg  ønsker  det"3)  .  .  .  „nu,  da  jeg  ikke 
har  Brug  for  overflødigt  Bohave  eller  Sølvtøj,  Lystgaarde  og 
Kunstværker,  men  dette  ene  er  mit  Hjertes  Trang"4).  Atticus 
tillod  imidlertid  ikke  Følelserne  saaledes  at  løbe  af  med  sig; 
ingensinde  kunde  han  godkjende  det  Ord:  quanti  quanti,  I"  ur 
emitur,  quod  necesse  est  —  „hvad  man  har  nødig,  kjøber  man  ikke 
for  dyrt" 5).  Naturlig  søgte  han  derfor  at  lede  sin  Vens  Tanker 
hen  paa  noget  Andet,   at   l'aa  ham  beskjæftiget  med  et  Arbejde, 


l)  Cic.  fragm.  de  consolat.  5. 

Q)  Cic.  ad  Attic  XII,  38,  4. 

3)  ibid.  XII,  22,  3. 

*)  ibid.  XIII,  23,  3. 

6)  ibid. 

der  kunde  bringe  Sorgen  i  Glemme.  Ja,  dersom  han  havde 
turdet  præsentere  ham  sine  Regnskaber ,  vidste  han  jo  nok, 
at  disse  bød  det  bedste  Middel  til  at  bringe  Ligevægt  i  et  for- 
styrret Sind;  men  Tal  og  Beregninger  vare  nu  engang  Ciceros 
Inderste  imod  —  „Mathematiken  var  vel  en  ædel  Videnskab, 
men  grumme  vanskelig" 1).  Heller  ikke  en  geografisk  Afhandling 
turde  Atticus  indlade  sig  paa  at  bringe  i  Forslag;  ved  en  tid- 
ligere Lejlighed,  da  Cicero  paa  Formianum  plagedes  saa  stærkt 
af  Frygten  for  Clodius  og  de  kommende  Farer  (a.  59),  havde 
han  gjort  et  Forsøg  dermed,  men  forgjæves:  Taleren  forsikrede, 
at  „han  forstod  næppe  en  Tusindedel  af  det  græske  Værk,  der 
var  sendt  ham  til  Bearbejdelse 2).  Nu  har  Atticus  maaske  op- 
fordret til  en  sproglig  Undersøgelse:  om  Ordenes  Afstamning 
og  Betydning,  deres  rigtige  Udtale  og  Betoning;  men,  dersom 
Opfordringen  er  fremkommet,  tør  vi  formode  Ciceros  Svar: 
„Nej,  Kjære,  hvilket  Udbytte  skulde  der  vel  vindes  for  Menne- 
skenes højere  Maal  og  Lyksalighed  ved  saadanne  smaalige  Under- 
søgelser?" 3).  Cicero  vilde  ikke  rives  ud  af  sin  Sorg;  kun  i  hvad 
der  drejede  sig  om  den  fandt  han  Behag.  Han  forfattede  da 
Trøstebreve  til  sig  selv  —  „bedre,  mere  opbyggende,  end  hvad  alle 
Andre  tilforn  havde  skrevet"4);  destoværre  kjende  vi  kun  hans 
Skrift  gjennem  nogle  Fragmenter. 

løvrigt  bød  Opholdet  hos  Atticus  ikke  den  Opmuntring,  som 
Cicero  havde  ventet.  Vel  havde  han  den  Glæde  daglig  at  kunne 
samtale  med  sin  Ven,  her  var  ogsaa  et  rigt  Bibliothek,  og  der 
var  ikke  noget  Værk,  forsikrer  Taleren,  der  omhandlede,   hvor- 


')  Cic.  de  orat.  I,  3,  9 — 10:  Quis  ignorat,  ii,  qui  mathematici  vocantur, 
guanta  in  obscwitaU  rerum,  et  quam  recondita  in  arte  et  multijAici  sub- 
tilique  ccrsentur. 

*)   Cic.  ad  Attic.  II,  4,  1. 

3)  ibid.  XII,  6,  1. 

'')  iliid.  XII.  14,  3:  affirm  o  tibi  nullam  consolationem  esse  talem 

ledes  en  Sorg  som  haus  kunde  mildnes,  uden  at  lian  havde 
gjennemlæst  det  paa  denne  Villa;  men  hvad  han  fortrinsvis 
trængte  til,  Ensomhed  og  Ro.  fandt  han  ikke.  Landstedet  laa 
altfor  nær  ved  Rom,  og  der  var  Mange,  der  ønskede  at  bevidne 
ham  deres  Deltagelse ;  Skik  og  Brug  synes  at  have  fordret  denne 
Høflighed,  og  skjøndt  den  voldte  mere  Plage  end  Opmuntring, 
turde  han  ikke  nægte  sig  hjemme  for  de  deltagende  Gjæster x). 
Vi  se  disse  højbaarne  Romere  gravitetisk  komme  anstigende  her 
paa  via  Appia,  med  sørgmodige  Miner  træde  ind  i  Atticus!  For- 
hal for  —  som  Servius  Sulpicius  udtrykker  sig  — ■  „personlig 
at  aflægge  Vidnesbyrd  om  deres  dybtfølte  Smerte" 2).  Hvilken 
Trøst  have  de  kunnet  byde?  Nutidens  Haab  om  et  Gjensyn, 
Hengivelsen  i  et  Forsyns  Vilje  var  dem  jo  fremmed ;  de  have 
maattet  appellere  til  Fornuften,  variere  de  samme  Betragtninger, 
som  den  nysnævnte  Retskyndige  Sulpicius,  i  Mangel  af  personlig 
at  kunne  indfinde  sig,  fremsatte  i  en  saa  navnkundig  Kondolence- 
skrivelse: „Men  Kjære  dog!  Hvorfor  sørger  Du  saa  dybt  over 
dette  Tab?  Betænk,  hvorledes  Skæbnen  alt  har  handlet  imod 
os,  at  den  har  berøvet  os  Alt,  hvad  der  er  et  Menneske  ikke 
mindre  dyrebart  end  hans  Børn:  Fædreland  og  Anseelse,  Virke- 
kreds og  Indflydelse;  skulde  vort  Sind  da  ikke  være  tilstrække- 
lig hærdet  mod  Sorgen  ved  et  Barns  Død?"  —  „Eller  er  det  maa- 
ske  din  Datters  Skæbne,  Du  begræder?  Men  maa  da  ikke  Du 
ligesom  vi  Andre  mene,  at  i  disse  Tider  ere  de  ikke  mest  at 
beklage,  hvem  det  forundes  uden  Smerte  at  ombytte  Livet  med 
Døden;  thi  hvilken  Glæde  er  der  vel  i  Øjeblikket  ved  Til- 
værelsen, hvilket  Haab  for  Fremtiden?"3)  .  .  .  „Tullia  levede  jo 


*)   Cic.  ad  Atlic.  XII,  40,  1:  dum  tua  wc  domtis  levabat,  quis  n  rut 

'-')  Cic.  ad  famil.   IV,    5.    1:    qui,  si   istic  affuissem,    nequi    tiln  deft 

coramque  union  dolorem  tibi  declarassem. 
')  ibid.  IV,  5,  2  og  3,  noget  forkortet. 

saa  længe,  som  det  var  hende  tjenligt;  hun  har  set  Dig 
som  Prætor,  Konsul  og  Augur,  været  gift  med  Mænd  af  Roms 
første  Familier,  og  efter  at  hun  har  nydt  saa  at  sige  alle  Livets 
Goder,  forlader  hun  det  netop  samtidig  med  Republikens  Under- 
gang —  men  er  det  da  billigt  at  klage  over  Tilskikkelsen?"1)  — 
En  Anden  har  bedt  Cicero  tage  Hensyn  til  sin  Datters  Ønsker  — 
„om  de  Bortgangne  ellers  have  nogen  Følelse  for  de  Efter- 
levende"2) —  „tror  Du,  at  hun,  der  elskede  Dig  saa  højt,  gjerne 
sér,  at  Du  sørger  saaledes  uden  Maade?"  .  .  .  „Betænk  ogsaa 
din  egen  Sikkerhed,  at  man  ikke  skal  sige,  at  hvad  Du  be- 
græder saa  lydelig,  ikke  blot  er  Tabet  af  din  Datter,  men 
Republikens  Undergang,  vore  Fjenders  Sejr" 3).  —  Saaledes  have 
Vennerne  ræsonneret;  de  have  heller  ikke  undladt  at  rette  en 
Appel  til  Ciceros  velkjendte  Selvfølelse ,  hans  Trang  til  at 
imponere  Mængden  ved  sit  Exempel.  „Glem  ikke,  at  Du  er 
Cicero,  den  Mand,  af  hvem  vi  Andre  ere  vante  til  at  modtage 
Raad  og  Leveregler,  men  hvem  det  lidet  vilde  sømme  sig  at 
ligne  de  daarlige  Læger,  der  give  sig  ud  for  Mestre  i  Hel- 
bredelseskunsten,  saalænge  det  gjælder  om  at  kurere  Andres 
Sygdomme,  men  ere  ude  af  Stand  til  at  hjælpe  sig  selv"4). 

Men  særlig  fremsatte  Servius  Sulpicius  en  Betragtning,  som 
ved  et  lignende  Tab  havde  været  ham  selv  til  ikke  ringe  Trøst. 
„Da  jeg  paa  Hjemrejsen  fra  Lilleasien",  skriver  han,  „sejlede 
fra  Ægina  til  Megara,  lod  jeg  Blikket  løbe  ud  over  de  om- 
liggende Egne:  foran  mig  Megara,  bagved  Ægina,  tilhøjre  Piræus, 
tilvenstre  Corinth  —  4  Byer,  der  engang  stod  i  den  rigeste 
Blomstring,    men    nu  kastede  hen   i   Ruiner   og  Grus.      Og  jeg 


')  Cic.  ad  famil.  IV,  5,  5. 

')  ibid.  IV,  5,  6:  quod  si  qui  étiam  inferis  sensus  est. 

a)  ibid. 

•)  ibid.  IV,  5,  5. 

maatte  tænke  ved  mig  selv:  „Vi  stakkels  Mennesker  opføre  os 
uforstandig,  naar  en  af  vore  Kjære,  der  dog  aldrig  har  kunnet 
gjøre  Regning  paa  et  synderlig  langt  Liv,  gaar  bort;  og  her 
ligge  paa  ét  Sted  Resterne  af  fire  engang  saa  stolte  Byer. 
Tag  Dig  dog  lidt  sammen,  min  gode  Servius,  og  betænk,  at  Du 
kun  er  et  Menneske!"1)  .  .  .  „Ja,  tro  mig,  kjære  Cicero,  den 
Betragtning  har  nu  engang  bragt  mig  selv  gavnlig  Trøst  — 
maatte  den  ogsaa  kunne  mildne  din  Smerte" 2). 

Sulpicius'  Haab  gik  dog  ikke  i  Opfyldelse.  „Jeg  væmmes 
ved  alle  Trøstegrunde"  —  nunc  omnia  respuo,  skriver  Cicero  til 
Atticus3)  —  hvad  der  selvfølgelig  ikke  forhindrede  ham  fra  som 
høflig  Mand  at  forsikre  sin  fornemme  Ven,  at  „han  følte  sig 
mærkelig  beroliget  ved  Læsningen  af  hans  Brev"4).  Taleren 
forlod  Landstedet  ved  den  appiske  Vej  og  drog  ud  i  Ensom- 
heden ,  til  den  anførte  Villa  {Astma)  paa  en  0  ved  det 
tyrrhenske  Hav.  Dér  tilbragte  han  hele  Dage  med  at  strejfe 
om  i  det  tætte  Krat,  søgte  at  glemme  sin  Sorg  ved  at  læse  og 
skrive;  derfra  fortsatte  han  den  vidtløftige  Brevvexling  med 
Atticus  om  det  Monument  eller  Tempel,  der  skulde  rejses  for 
Tullia,  og  om  den  mest  iøjnefaldende  Plads  for  dets  Opførelse, 
indtil  det  omsider  gik  op  for  ham  selv,  at  denne  Forherligelse 
af  Datterens  Minde  egentlig  kun  var  et  nyt  Udslag  af  hans 
Forfængelighed,  og  han  begyndte  at  interessere  sig  mindre  for 
sit  Ønske.  „Du  maa  finde  Dig  i  disse  Barnagtigheder"  — hae  meat 
ineptiae  tibi  ferendae  sunt,    skriver  han   til  Atticus   (Maj   45) 5), 


')  Cic.  adfamil.  IV,  5,4:    Vism   tik  te   Servi,  cohibert   et  meminisst  hominem 

te  esse  natum  ? 
■)   il  »id. 

:,l   Cic.  ad  Attic.  XT1,  18,  1. 
')   Cic.  ad  famil.  IV,  6,  1. 
5)   Cic.  ad  Attic.  XII,  3G,  1,  jfr.  XIII,  29,  2 

—  „jeg  indrømmer  det:  denne  Begjærlighed  efter  et  Tempel 
paa  et  meget  besøgt  Sted  er  egentlig  kun  en  forfængelig 
Grille"1). 

Atticus  blev  saaledes  —  i  det  Mindste  for  en  Tid  —  be- 
friet for  sin  Vens  brydsomme  Hverv.  Men  derfor  fik  han  ikke 
rolige  Stunder.  Allermindst  ferierede  han,  naar  Cicero  i  sit 
ufrivillige  Otium  skrev  Bøger  paa  Landet.  Da  kom  hele  Huset 
i  Bevægelse;  til  de  mange  Tjenester,  som  Atticus  maatte  yde 
sin  Ven,  hørte  nemlig  ogsaa  den  at  lade  hans  Skrifter  kopiere 
og  udbrede  dem  blandt  Publikum. 

Lad  os  se  lidt  paa  denne  Virksomhed;  mere  end  nogen 
anden  gjør  den  os  nysgjerrige  efter  at  faa  et  Indblik  i  Atticus' 
huslige  Forhold,  hvad  enten  nu  i  Rom  eller  paa  det  omhandlede 
Landsted. 

Efter  Cornelius  Nepos'  Beretning  var  Atticus'  Hjem  ind- 
rettet med  Smag  og  Elegance,  men  tillige  med  en  vis  Økonomi. 
Hans  Bohave  var  passende,  ikke  overflødigt,  i  ingen  Hen- 
seende paafaldende;  intetsteds  saae  man  Prunk  eller  Overlæsselse, 
al  unødig  Luxus  var  Atticus  imod2);  ligesom  Seneca  har  han 
villet,  „at  man  ikke  skulde  glemme  Herren  over  Huset"  —  sic 
habita,  tit  potius  laudetur  dominus  quam  domus3).  Noget  lig- 
nende fandt  Sted  med  Hensyn  til  hans  Slaver.  Skulde  man 
dømme  efter  det  Ydre,  vare  de  tarvelige  nok:  et  smukt  Ansigt, 
skjønne  Former,  kom  ikke  i  Betragtning  —  men  efter  Brugbar- 
heden   vare    de    fortræffelige.       Her     saae    man     videnskabelig 


*)  Cic.  ad  Attic.  XII,  35,  2  og  XII,  25,  2:  mihi  crede,  una  me  causa  movet, 
in  qua  scio  mc  tBtvywa&ai  [inani  gloriolae  studio  duci.  Orelli,  Onomast. 
III  p.  100]. 

-)  Corn.  Nepos,  Attic.  cnp.  XIII:  elegans  non  magnificus;  splendidus,  von 
sumptuosus;  omnistfue  diligentia  munditiam,  non  affluentiam,  affectabat 
Supellex  modica,  non  multa,  ut  in  neutram  partern  conspici  posset. 

3)   Seneca,  Kb.  de  moribus  Nr,  121. 

uddannede  unge  Mænd,  Forretningsfolk  kyndige  i  Sprog  og  Be- 
regning; Atticus  havde  fortrinlige  Forelæsere,  særdeles  mange  Af- 
skrivere— ja,  der  var  ikke  den  ringeste  Tjener,  erklærer  Nepos,  uden 
at  han  kunde  gj øre  Fyldest  baade  i  den  ene  og  anden  Retning1). 
Hvortil  Atticus  benyttede  disse  udvalgte  Slaver,  oplyser  Nepos 
ikke  om,  men  vi  se  det  af  Ciceros  Breve.  Atticus  var  en  af 
Tidens  betydeligste  Forlæggere  —  eller  rettere  Boghandlere,  thi 
om  en  Forlagsret  i  Nutidens  Forstand  var  der  dengang  ikke  Tale ; 
han  havde  Bøger  i  Afskrift  til  Salg,  enkelte  Værker  og  hele  Sam- 
linger, forfattede  af  Indfødte  eller  Fremmede.  „Sørg  for,  at  mit 
Skrift  er  at  faa  i  Athen  og  i  Grækenlands  øvrige  Byer",  beder 
Cicero  med  Hensyn  til  sin  Konsulatshistorie2),  og  ved  mange 
Lejligheder  henvendte  han  sig  til  Atticus  om  litterære  Indkjøb 
—  han  vilde  bruge  sine  Sparepenge  til  at  afkjøbe  ham  et  helt 
Bibliothek. 

Den  Mand,  hvis  Skrifter  Atticus  fortrinsvis  havde  paa  Lager, 
var  Ciceros,  og  som  bekjendt  kunde  denne  til  sine  Tider  være 
overmaade  produktiv.  Netop  i  hine  Aar  under  Borgerkrigen,  da  For- 
holdene i  Rom  vare  ham  saa  ubehagelige,  da  Sorgen  over  Tullias  Død 
drev  ham  ud  i  Ensomheden,  søgte  han  Trøst  i  sin  Skribent- 
virksomhed. „Ved  at  læse  og  skrive  maa  man  hærde  Livet"  — 
legendo  et  scribendo  vi  tam  procudito,  siger  Varro3),  og  Cicero 
fulgte  dette  Raad;  „hele  Dage",  forsikrer  han,  „tilbringer  jeg 
med  mine  Bøger  og  min  Pen" 4)  .  .  .  „skaffer  det  mig  end 
ingen  Lindring,  døver  det  i  det  mindste  Smerten" 6).  Og  lige- 
som Varro  holdt  Cicero  nok  af,   at  Verden  skulde  se  Frugterne 


')  Corn.  Nepos,   Attic    cap.  XIII. 

2)  Cic.  ad  Attic.  II,   1,  2. 

:')  Varro,  Sat.  Menipp.,  ed.   Ali. s    Riese  (Leip  ig    L865)  pag    231 

*)  Cic.  ad  Attic.  XII,  20,  1. 

;'i  ibid.  XII,  16:  ///-   scriptio  'i  literen   ihm  leniunt,  sed  obturbant 

af  hans  Flid  —  „det  vidner  om  et  Sind,  der  ikke  er  i  Orden,  at 
nedskrive,  hvad  man  ikke  ønsker  offenliggjort",  lader  han  denne 
bemærke  i  en  af  sine  Dialoger1).  Men  Cicero  selv  synes  kun  i 
ringe  Grad  at  have  kunnet  fremme  Udbredelsen  af  sine  Værker, 
siden  han  lejlighedsvis  bemærker  om  Undersøgelsen  „de  finibus11, 
at  han  har  havt  Nød  nok  med  ved  sine  egne  Skrivere  at  faa 
blot  et  enkelt  Exemplar  renskrevet2);  Atticus  maatte  da  over- 
tage dette  Hverv  med  de  mange  andre,  ligesom  det  ogsaa  blev 
paalagt  ham  at  sørge  for  Publikationen  af  saadanne  Bøger,  der 
—  som  til  Ex.  Hirtius'  Skrift  imod  Cato  —  indeholdt  en  eller 
anden  Berømmelse  af  Taleren,  som  denne  ønskede  kjendt  af 
Mængden3).  Fremgangsmaaden  mellem  Vennerne  synes  da  at 
have  været  følgende:  Naar  Cicero  —  der  skrev  saa  utydeligt,  at 
han  selv  kunde  have  Vanskelighed  ved  at  læse  sin  Haand,  hvor- 
for han  ogsaa  foretrak  at  diktere  —  havde  faaet  sin  Diktat  eller 
sit  Manuskript  renskrevet,  gjennemgik  han  det  overmaade  nøje, 
rettede  eller  omskrev  de  Partier,  der  forekom  ham  mindre  hel- 
dige, filede  paa  en  tung  og  ubehjælpsom  Sætning,  vejede  og  for- 


M  Cic.  Acad.  I.  1,  2:  nrinime  vero.  inquit  ille:  intemperantis  enim  arbi- 
tror  esse,  scribere  quod  occuUari  velit. 

2)  Cic.  ad  Attie.  XIII,  21,  5. 

3)  ibid.  XII,  40,  1 :  „Hirtius  (en  af  Cæsars  Tilhængere,  der  faldt  som 
Konsul  i  Kampen  ved  Mutiua,  a.  43)  har  sendt  mig  sit  Skrift  mod 
Cato,  i  hvilket  han  sammenhober  alle  dennes  Fejl  og  Skrøbeligheder, 
men  derimod  tildeler  mig  de  største  Lovtaler"  —  cum  maximis  laiidi- 
bus  meis.  „Jeg  har  derfor  sendt  Bogen  til  Musca,  for  at  han  kan  give 
den  til  dine  Afskrivere;  jeg  ønsker  den  nemlig  publiceret  og  beder 
Dig  give  dine  Folk  fornøden  Ordre  i  saa  Henseende".  Jfr.  ad  Attic. 
XII,  45,  3:  „giv  Hirtius'  Skrift  den  størst  mulige  Udbredelse",  og 
sammestt-ds  XII,  47,  3:  „bliv  ved,  som  hidtil,  med  at  gjøre  Bo^en  be- 
kjendt"  —  Hirtii  librum,  ut  fads,  divulga.  Som  man  ser,  forsømte 
Cicero  ikke  ved  denne  Lejlighed  lige  saa  lidt  som  ellers  at  virke  for  sin 
Berømmelse:  vi  kjende  dog;  ikke  længer  disse  Lovtaler,  de  ere  gaaede 
tabt  med  det  anførte  Skrift  af  Hirtius. 

kastede  de  enkelte  Udtryk :  et  „indignius"  for  „indignissimum"1), 
et  „inhibere"  for  et  „stistinere" 2)  osv.  —  et  Arbejde,  der  efter  hans 
Forsikring  kunde  være  baade  brydsomt  og  langvarigt  —  lente 
ae  fastidiose 3).  Først  da,  naar  Formen  fuldstændig  havde  vundet 
hans  Bifald,  sendte  han  Originalen  med  alle  dens  Rettelser  og 
Tilføjninger  —  „crébris  locis  inculcatum  et  refectum"4)  —  til  Atti- 
cus:  „jeg  har  gjennemlæst  min  Bog  „t/e  oratore"  meget  om- 
hyggelig; den  har  længe  været  under  min  Behandling,  nu  kan 
Du  lade  den  afskrive"  5).  Saa  satte  Atticus  sine  librarii  i  Virk- 
somhed; han  havde  dem  af  forskjellig  Brugbarhed:  Folk,  der 
ligesom  Tiro  kunde  sammenskrive  hele  Sætninger  med  steno- 
grafiske Tegn,  og  Andre,  der  forstod  at  bringe  det  hurtig  Dik- 
terede paa  Papiret  med  zirlige  Bogstaver.  Og  visselig  lod  man 
det  ikke  bero  med  en  Diktat  til  nogle  Faa,  men  her  var  en 
Mangfoldiggjørelse  i  det  Store  ved  Diktat  til  Hundreder  af 
Hænder.  Cicero  synes  jo  at  antyde  en  Reproduktion  i  et  stort 
Antal  Exemplarer,  naar  han  i  de  anførte  Linier  beder  Atticus 
sørge  for,  at  hans  Skrift  om  Konsulatet  er  at  faa  tilkjøbs  i  Athen 
og  Grækenlands  øvrige  Byer;  og  mere  bestemt  fremgaar  det  af 
en   Ytring    vedrørende    hans  Forsvarstale  for  Ligarius.      Cicero 


')    Cic   adAttic.  XVI,  11,  2:  Illud  etiam  malo    indignissimum  est  hunc 
quam:  quid  indignius?  M  ælder  etSted  i  den 2den 

af  de  filippiskc  Taler  (XXXIV,  8fi).  Af  denne  se  vi  i  øvrigt,  al  Cicero 
atter  maa  have  lictænkt  sig,  idet  den  omtalt,''  Sætning,  der  indeholder 
et  Angreb  paa  Antonius,  i  Talen  fremsættes  Bpørgende  og  netop  ind- 
ledes med  det  i  Brevet  til  Atticus  forkastede:  quid  indignius  .  .  .?  — 
„hvad  er  vel  uværdigere,  end  at  Den  bliver  i  Live,  der  har  paa- 
Anden  et  Diadem,  naar  Alle  indrømme  at  Den  med  Rette  blev  dræbt, 
som  afviste  dette  Smykke  ?" 

-)    ibid.  XIII,  21.  3. 

i    ibid.  II,  1,  1. 

')    ibid    XVI.  3,  1. 

M    ibid.  IV,  13,  2. 

havde  her  begaaet  den  Uagtsomhed  at  lade  en  Afdød  (Ridderen 
L.  Corfidius)  optræde  blandt  de  Mænd,  der  sørgede  over  Liga- 
rius'  Exil,  og  han  anmoder  nu  Atticus  om  at  drage  Omsorg  for, 
at  Fejlen  rettes  „i  alle  Exemplarer"  x),  hvorved  der  selvfølgelig 
kun  kan  være  ment  dem,  der  endnu  vare  i  Behold  hos  denne. 
Men  behøvedes  der  tre  af  de  dygtigste  Skrivere  —  Cicero  navn- 
giver dem  særlig  —  for  at  rette  denne  ene  Fejl,  en  Udslettelse 
af  10  Bogstaver  („L.  Corfidium")  med  fornøden  Tillempning,  tør 
det  vel  antages,  at  Tallet  af  de  forhaandenværende  Exemplarer 
har  været  temmelig  betydeligt;  med  en  Arbejdstid  af  8  Timer, 
maatte  jo  enhver  af  disse  librarii  daglig  kunne  rette  mindst  100 
Exemplarer2).  Og  denne  Begjæring  indløb  først  efter  at  Talen 
alt  havde  fundet  fortrinlig  Afsætning:  „Du  har  solgt  den  for- 
træffelig" — ■  praeclare  vendidisti,  bemærker  Cicero3),  og  tilføjer 
kort  efter  i  Anledning  af  en  Ændring,  som  Atticus  ønskede  til- 
ført: „at  dette  nu  ej  lod  sig  gjøre,  idet  Talen  alt  var  paa  hver 
Mands  Haand"4).  Meget  muligt  derfor,  at  den  lille  Tale,  der 
ved  sit  dygtige  Forsvar  og  sin  fine  Smiger  mod  Cæsar  i  saa 
høj  Grad  gjorde  Lykke  ogsaa  hos  Cæsarianerne ,  faa  Maaneder 
efter  at  den  var  bleven  holdt  —  eller  rettere  offen liggjort, 
thi  dette  fandt  først  Sted  det  paafølgende  Aar  (a.  45)  —  alene 
fra  Atticus'  Skriver- Officin  er  bleven  udbredt  ved  Salg  i  mange 
tusind  Exemplarer.  Denne  Antagelse  maa  ingenlunde  forekomme 
os  temerær;  det  er  nemlig  en  Vildfarelse,  naar  man  tror,  at  Littera- 
turen skulde  have  ført  en  kummerlig  Tilværelse,  saa  længe 
den  ikke  kj endte  andet  Middel  til  Udbredelse  end  Haandskriften, 


')    Cic.  ad  Attic.  XIII,  44,  3. 

'2)    Uvist,  af  hvilken  Grund  blev  Rettelsen  ikke  foretaget;  i  Talen  pro  Ligario 

XI,  33,    optræder  vedblivende  L.  Corfidius  som  en  af  dem,  der  virkede 

for  Ligarius'  Benaadniu.  . 
3)  Cic.  ad  Attic.  XIII,  12.  2. 
')    ibid.  XIII,  20,  2. 

eller  at  Datidens  litterære  Liv  hverken  i  Omfang  eller  Betydning 
kunde  taale  Sammenligning  med  Nutidens.  Lad  os  i  saa  Henseende 
minde  om  et  Folk  som  det  græske,  der  under  en  Blomstrings- 
tid af  faa  Aarhundreder  kunde  opvise  150  komiske  Digtere  og 
mere  end  1500  Lystspil1)  —  og  disse  Tal  ere  dog  kun  et  Ud- 
tryk for  Det,  hvorom  der  tilfældig  er  efterladt  os  Beretning; 
lad  os  henvise  til  Bibliotheker,  der  —  som  det  alexaudrinske  — 
skal    have    talt    700,000    Bind2),     og     derhos   erindre    om    den 


x)    Meineke,  fragm.  comic.  Graec.  (Berlin  1839),  Fortegnelsen  p.  569— 600. 

2)  Aul.  Gellius,  Noct.  Atticae  (ed.  Hertz)  VII,  17:  Ingens  postea  numerus 
Ubrorum  in  Aegypto  a  Ptolemaeis  regibus  vel  conqmsittis  vel  cunfcctus 
est,  ad  millia  ferme  voluminum  sepiingenta;  jfr.  iøvrigt  en  Afhandling 
af  G.  Parthey:  das  alexandrinisehe  Museum  (Berlin  183«),  hvori  der 
bl.  A.  gjøres  nogle  Bemærkninger  om  det  Værd,  der  kan  tillægges 
denne  Angivelse  af  700,000  Bogruller  sammenlignet  med  Tallet  af  trykte 
Bind  i  Nutidens  Bibliotheker.  Her  skal  blot  erindres,  at  paa  en 
Papyrusrulle,  der  blev  fundet  i  Aaret  1821  paa  Øen  Elephantine,  og  som  an- 
tages at  hidrøre  fra  Ptolemæernes  sidste  Regeringstid,  viste  en  Strim- 
mel af  8  Fods  Længde  og  10  Tommers  Bredde  et  Brudstykke  af  Ho- 
mers Iliade  (V.  127—804)  fordelt  paa  16  ved  hinanden  staaende  Colum- 
uer  med  40—43  Vers  i  hver;  herefter  vilde  da  den  hele  Homer,  Iliadcn 
og  Odysseen,  med  deres  henved  28,000  Verslinier  have  udkrævet  mindst 
41  saadanne  Papyrusruller,  medens  de  i  Nutidens  Stereotypudgaver  be- 
kvemt kunne  optages  i  to  mindre,  tættrykte  Bind. 

Af  det  anførte  Exempel  kan  man  dog  ingenlunde  udlede  noget  Be- 
stemt  om,  hvorledes  hine  700,000  Ruller  vilde  lade  sig  reducere  til  trykte 
Bind;  thi,  som  man  kan  sige  sig  selv,  kjendte  ogsaa  Datiden  Bøger,  der 
ved  tæt  eller  forkortet  Skrift  kunde  være  mærkværdig  righoldige  Det 
er  vel  nærmest  et  Æventyr,  naar  den  ældre  Plinius  fortæller  om  et 
Exemplar  af  Iliaden,  der  var  skrevet  paa  Pergament,  men  ikke  større, 
end  at  det  kunde  finde  Plads  i  en  Nød  (Plin.  Hist  nat.  VII,  XXI.  21: 
in  nuce  inclusam  Iliada  Homeri  carmen  in  membrana  scriptwn  tradii 
Cicero);  derimod  kjende  vi  de  Udgaver,  som  Digteren  Marti  al  besad  al 
nogle  af  Tidens  Forfattere,  og  derefter  vare  Homers,  Virgils  og  Livius' 
Værker,  der  i  moderne  Udgaver  omfatte  adskillige  Bind,  livert  inde- 
holdt i  et  enkelt  Volumen  —  som  Digteren  synger: 

„lliums  Kamp  og  Laertis  Søn,  som  var  Priami  Fjende. 

Ligge  foreuede  skjult  her  i  det  foldede  Sk  nul." 

Luxus,  der  efter  Senecas  Udsagn  blev  drevet  af  Roms  Rigmænd 
med  Bogsamlinger,  som  med  deres  Tusinder  af  Volumina  prydede 
Værelsernes  Vægge  helt  op  til  Taget,  men  iøvrigt  benyttedes  saa 
lidet  af  deres  Besiddere,  at  disse  hele  Livet  igjennem  næppe 
overkom  at  læse  blot  Titlerne1).  Bestemte  Angivelser  om  Op- 
lagenes Størrelser,  om  Tallet  af  Exemplarer,  hvori  epokegjørende 
Skrifter  —  som  Ovids  og  Martials  Digte  til  Ex.  —  have  foreligget 
til  en  given  Tid,  findes  ikke  —  naturligt  nok,  eftersom  En- 
hver kunde  forsyne  sig  med  Afskrifter  af,  hvad  han  ønskede. 
Nogle  Data  fra  en  Tid,  der  ligger  Ciceros  meget  nær,  kunne, 
imidlertid  tjene  til  Vejledning.  Da  August  efter  Lepidus'  Død 
overtog  Værdigheden  som  Pontifex  maximus  (a.  13  f.  Chr.),  for- 
bød han  Salget  af  de  saakaldte  „Pseudo  sibyllina",  og  efter  Sue- 
tonius' Beretning  blev  der  opbrændt  mere  end  2000  Exemplarer2); 
men  betænker  man,  at  denne  Beslaglæggelse  først  fandt  Sted, 
efter  at  Salget  af  Bogen  i  mange  Aar  var  gaaet  fuldstændig 
uhindret  for  sig,  tør  man  vel  slutte,  at  der  har  været  et  be- 
tydeligt Antal  Afskrifter  i  Omløb.  Fra  Trajans  Tid  fortæller 
den  yngre  Plinius,  at  en  vis  Regulus  forfattede  et  Mindeskrift 
over  sin  afdøde  Søn ,  et  Barn ,  der  Intetsomhelst  havde  ud- 
rettet; og  af  dette  Skrift,  „der  var  saa  flovt,  at  det  syntes 
skrevet  ikke  blot  om  men  af  et  Barn",  lod  han  uddele  1000 
Exemplarer    i    Italien   og   Provinserne,    for  at  det  kunde    blive 


„Se,  hvilken  Stump  Pergament  kan  rumme  den  evige  Maro; 
Paa  den  forreste  Del  ser  Du  haus  eget  Portræt." 

„Livius,  kraftig  og  stor,  indsluttes  i  hint  Pergamentbind; 
Ej  mit  Bibliothek  rummer  den  kraftige  Aand." 

(Martial.    Epigr.    (ed.    Schneidewin)    lib.  XIV,    Nr.  184,    186,    190; 
Oversættelsen  af  Meisling). 
')   Seneca,  de  tranq.  animi  IX,  4. 
2)   Sueton.  Octav.  cap.  31. 


CÆC1LIERNES    VILLA.      I. 


107 


læst  op  ved  offenlige  Sammenkomster1).  Men  kunde  et  saadaut 
Lejlighedsskrift,  der,  efter  hvad  Plinius  yderligere  bemærker,  „var 
mere  skikket  til  at  vække  Latter  end  Sorg'" ,  finde  Udbredelse  i 
tusinde  Afskrifter,  endog  Oplæsere  paa  Folkemøder,  hvor  langt 
større  Udbredelse  maa  da  ikke  virkelig  betydelige,  end  sige 
epokegjørende  Skrifter  antages  at  have  havt.  Herom  vidne 
ogsaa  de  berømte  Digtere.  Ovid,  Properts  og  Martial  for- 
sikre, at  deres  Digte  blev  læste  ikke  blot  af  Mængden  paa 
Forum,  i  Byen  og  Provinsen,  men  i  hele  Verden,  af  Mænd  og 
Matroner,  Børn  og  Oldinge:  „Mine  Sange  flyve  over  Bølge  og 
Bjerge",  . .  .  „Ingen  læses  som  jeg  i  den  ganske  Verden",  synger 
Ovid2),  og  Martial  erklærer,  „at  man  kunde  finde  hans  Digte  i 
hver  Haand  og  i  hver  Lomme"  — 

meque  sinus  omnis,  me  manus  omnis  håbet3), 

at  de  vare  en  Yndlingslekture  for  hver  Alder  og  Kjød  ,  ikku 
mindre  i  det  fjærne  Vienna  end  i  Rom : 

„Dér  mig  læser  Enhver,  den  Gamle,  den  Unge,  ja  Drenge, 
for  den  alvorlige  Mand  selve  den  blomstrende  Mø"'). 

Fremmede  Rejsende  tog  dem  med  til  Hjemmet,  de  forsendtes 
til  Bilbilis  og  Spaniens  øvrige  Byer  saavelsom  til  Tolosa  i. 
Gallien5);  endog  i  Britannien  vare  de  kjendte,  læstes  af  den 
raa  Centurion  i  Geternes  Land: 


\)  Plin.  Epist   IV,  7. 

2)  Ovid.  Tristia  IV,  9,23;  IV,   10,   128. 

3)  Martial.  Epigr.  VI.  61;  Oversættelsen  af  Meisling 
')  ibid.  VII,  88. 

s)  ibid.  X,  104;  IX,  100. 

„Selv  i  Geternes  Kuld  Officeren  paa  Vagterne  læser, 

skjøndt  han  stivner  af  Kuld,  det,  som  jeg  digtede  her; 

selv  Britanniens  Folk,  man  siger,  skal  nynne  min  Digtning"  ')• 

Kunne  vi  herefter  betvivle,  at  saadanne  Digterværker  have  været 
udbredt  ikke  i  Hundreder,  men  i  Tusinder  af  Afskrifter? 

Hvad  Bogtrykkerkunsten  i  Nutiden  er  for  Litteraturen,  var 
ni.  a.  O.  dengang  Slaveholdet ;  for  hver  Bogtrykkerpresse, 
der  nu  er  i  Virksomhed,  stod  dengang  Huudreder  af  Hænder 
til  Raadighed,  og  disse  Slaver,  for  største  Delen  Grækere,  der 
ofte  havde  fortroligt  Kjendskab  til  Litteraturen,  vare  ganske 
anderledes  end  Nutidens  Skrivere  i  Stand  til  at  følge  en  Diktat 
hurtig  og  korrekt.  Af  dem  rekruterede  Staten  sit  kæmpe- 
mæssige Skriverlaug  —  Cicero  erklærer,  at,  saa  langt  Romer- 
folkets Navn  rækkede,  var  der  ikke  noget  Sted,  som  ikke  havde 
modtaget  en  Afskrift  af  de  Aktstykker,  han  lod  optage  i  Anled- 
ning af  Catilinas  Sammensværgelse2);  af  dem  erholdt  Privat- 
manden sine  Sekretærer,  Bibliothekarer,  Forelæsere  og  Afskrivere, 
af  dem  endelig  udgik  hin  talrige  Klasse  af  Frigivne,  som  især 
beskjæftigede  sig  med  Mangfoldiggjørelsen  af  skriftlige  Arbejder 
og  den  egenlige  Handel  med  disse. 

En  Forlagsvirksomhed  som  den  anførte  tør  vi  altsaa  vente 
at  finde  hos  Atticus.  Maaske  han  virkelig,  som  en  fransk  For- 
fatter antager,  har  havt  et  Boglager,  der  i  Righoldighed  ikke 
stod  tilbage  for,  hvad  man  huder  hos  en  af  vore  Dages  For- 
lags- eller  Sortimentshandlere3).  De  fleste  af  Ciceros  Skrifter 
skylde   utvivlsomt  ogsaa  Atticus    deres  Offenliggjørelse ;    vi    vide 


M    Martial.  Bpigr.  XI.  3. 

2)  Cic.  pro  Sulla  XV,  43. 

3)  Forf.  er  Géraud,     Essai  sur  les  Hores  dans  l'antiquité,    particuliérement 

chez  les  Romains  (Paris   1840);    hans  Skrift    findes    imidlertid    ikke   paa 
vore  Bibliotheker. 

det  om  de  akademiske  Undersøgelser  (forfattede  a.  45),  om  Af- 
handlingen de  oratore  (fra  Aar  55),  de  finibus  (a.  45)  —  som  Atti- 
cus  endog  lod  udgive  uden  sin  Vens  Samtykke  —  om  de  gloria  (a.  44) 
og  flere ;  fremdeles  om  en  stor  Del  af  hans  Breve  {epist.  ad  familiæres), 
og  om  Talerne  mod  Antonius  og  for  Ligarius  1).  Den  Sidste  havde 
efter  Ciceros  Udsagn  betalt  sig  saa  godt,  at  han  lover  herefter  at 
ville  give  Atticus  Alt,  hvad  han  skriver,  til  Afsætning2);  og  der- 
som han  har  holdt  Ord,  foielaa  der  jo  netop  i  disse  Aar  (a.  45 — 43) 
en  lang  Kække  Skrifter  af  ham ,  særlig  filosofiske ,  forfattede 
i  det  ufrivillige  Otium,  hvortil  Magthaverne  henviste  ham.  Vare 
vi  iøvrigt  nøjere  kjendte  med  Datidens  litterære  Forhold,  vilde 
vi  sikkert  se,  at  ligesom  Atticus  publicerede  sin  Vens  Skrifter, 
besørgede  han  ogsaa  Udgivelsen  af  Andres  —  Varros  og  Brutus' 
til  Ex. 

Sikkert  har  Atticus  fundet  Fornøjelse  i  denne  Virksomhed; 
til  den  som  til  enhver  Forretning  medbragte  han  særlige  Anlæg, 
ikke  blot  det  kjøbmandsmæssige  Blik  for,  hvad  der  kunde  be- 
tale sig  —  som  Horats  siger:  „en  Bog,  der  underholder  og  be- 
lærer, bringer  Forlæggeren  mange  Penge  og  gaar  selv  over 
Havet"  3)  —  men  med  sin  Smag  og  Dannelse,  sine  Kundskaber  i 
de  forskjelligste  Retninger  var  han  i  Stand  til  at  bistaa  sine 
litterære  Venner  med  mange  nyttige  Raad  og  Vink;  og  var  der 
Et  eller  Andet,    som   han    selv   ikke   vidste  Besked    om,   maatte 


i)   Cic.  ad  Attic.  XIII,  13,  1;    XII.  G.  2;    XIII.  21.    1:    XVI.  6,    l:  XVI.  ... 

5;  XV,  13,  1  og  XIII,  44,  3. 
-'     ibid.    XIII.    12,   2:   Ligarianatn   praedare    vendidisti.    Posihac  quidquid 

ripsero,  tibi  praeconium  deferam. 
8)  Do  bekjendte  Verslinier  i  Ars  Poetica  343  ff. : 

Omnc  tulit  punctum,  qtti  miscuit  utile  dulci, 

Li  don  in  del  ctando,  pariterque  iii<m<n<l<>. 

Hic  meret  aera  liber  Sosiis,  lue  ,i  man   transit. 

hans  kyndige  Slaver  skaffe  det  oplyst:  „Forhør  Dig  hos  Antio- 
chus"  ,  beder  Cicero  i  Anledning  af  en  Tvivl  om ,  hvilken 
Embedsstilling  en  vis  Tuditanus  beklædte  i  et  opgivet  Aar1). 
Atticus  gjennemlæste  ogsaa  omhyggelig  sine  Venners  Manu- 
skripter; de  Steder,  der  ikke  fandt  hans  Bifald,  plejede  han  at 
mærke  med  rødt  Vox,  en  Kritik,  der  nok  kunde  have  stødt  den 
ømfindtlige  Cicero,  hvis  ikke  Atticus  havde  besiddet  den  for  en 
Kritiker  lige  saa  nødvendige  Egenskab:  at  fremhæve  de  særlig 
vellykkede  Indfald  —  „Blomsterne",  som  Cicero  kalder  dem2)  — 
og  som  forekom  Autor  dobbelt  skjønne,  efter  at  hans  Ven  havde 
betegnet  dem  saaledes.  „Din  Kritik  er  parret  med  Indsigt  og 
Velvilje"  3),  bemærker  Cicero,  —  gjerne  rettede  han  sig  derfor  efter 
hans  Indvendinger.  Overhovedet  nærede  Atticus  ingen  Sky  for 
uforbeholdent  at  tilkjendegive  den  Glæde,  han  følte  ved  Læsningen 
af  sin  Vens  Skrifter,  og  naturlig  virkede  denne  Anerkj endelse  op- 
muntrende paa  Cicero;  han  vidste,  at  med  Bøger  som  med 
Mennesker  gjælder  Spørgsmaalet  ikke,  hvor  Mange,  men  hvem 
man  er  til  Behag.  Derfor  „glædede  det  ham  usigeligt"  4),  at  Atticus 
fandt  saa  megen  Beroligelse  ved  Udviklingen  i  den  første  Bog 
af  hans  „disputationes  Tusculanae"  om  den  Sindsro,  hvormed  vi 
bør  imødese  Døden,  og  det  var  ham  en  Spore  til  fornyet  Ar- 
bejde, at  denne  Dag  for  Dag  fandt  større  Behag  i  hans  Af- 
handling om  Alderdommen. 

Saaledes  arbejdede  de  fortræffelig  sammen.  Cicero  op- 
naaede  at  se  sine  Skrifter  spredte  ud  over  Riget  i  Atticus'  zir- 
lige  Afskrifter,  og  denne  undlod  ikke  at  drage  Fordel  af  sin 
Yens  Arbejder.     Thi  lad  os  tilføje,   at  som  praktisk  Forretnings- 


')  Cic.  ad  Attic.  XIII.  33.  3. 

2)  ibid.  XVI,   11.   1. 

'■  ibid.  XVI.  11.  2. 

1 1  ibid    XV,  ■>.   I 

mand  var  Atticus  ikke  fremmed  for  Reklamen;  ban  forstod  at 
opsætte  et  Skrifts  Udgivelse,  indtil  det  kunde  gjøre  den  ønskede 
Virkning,  og  ligeledes  forud  at  henlede  Opmærksomheden  paa 
det.  Et  af  de  Midler,  han  i  saa  Henseende  anvendte,  bestod  i.  at 
han  lod  sine  dueligste  Oplæsere  foredrage  Brudstykker  af  det 
for  de  litterære  Venner,  han  samlede  ved  sit  Bord;  han  vidste, 
at  den  Stund  man  har  spist,  er  man  mest  stemt  til  Velvilje. 
Cicero  synes  ganske  at  have  bifaldet  denne  Maade  at  berede 
hans  Værker  en  gunstig  Modtagelse.  „Jeg  sender  Dig  min  Af- 
handling om  Æren;  vær  saa  god  at  gjemme  den  omhyggelig 
paa  vanlig  Vis,  men  Du  kan  lade  dine  Afskrivere  gjøre 
Mærke  ved  de  smukkeste  Steder ,  som  Salvius  da  kan  læse 
op  ved  Bordet,  naar  Du  har  velstemte  Gjæster"1).  Og  i  et 
følgende  Brev  forklarer  Cicero,  hvad  han  forstaar  ved  denne 
gode  Disposition  hos  Tilhørerne:  „Er  Du  min  Ven,  saa  sørg  for 
at  Gjæsterne  blive  godt  beværtede,  og  hold  dem  i  munter  Stem- 
ning, for  at  ikke  deres  Uvilje  over  Dig  og  din  Anretning  skal 
gaa  ud  over  mig  som  Forfatter"  2).  Saadaime  Dage  har  Atticus 
maattet  depensere,  han  har  —  som  Boissier  bemærker3)  — ikke 
turdet  byde  simple  Gemyser  paa  sine  kostbare  Fade,  men  Be- 
kostningen har  næppe  været  spildt:  dersom  Bogen  —  i  det  fore- 
liggende Tilfælde  „de  senectute"  —  vandt  Behag,  solgtes  den 
desto  bedre,  og  Forlæggeren  tjente. 

Endnu  et  Spørgsmaal  kunde  vi   have  Lyst  til  at  fremsætte: 
Hvor  meget  kostede  vel  saadanne  haandskrevne  Bøger  eller  Bog- 


»)  Cic.  ad  Attic.  XVI,  2,  6 

2)   Lbid.  XVI,    3,    1:   hunc  tu  tralatum  in  macrocollum   leg(    arcano  convivis 

{ni*:   sed,    s/    me   aums.   hilaris   et   bent    acceptis,    ru    in   mi   stomachum 

erwnpant,  quwm  sint  tibi  irati. 
1     Revne  archéolog.  vol    VII  (1863)  pa^ 

ruller?  Cicero  giver  ingen  Oplysning  herom;  men  ligefuldt  er 
den  Antagelse  næppe  uberettiget,  at  Prisen  for  hans  Værker  i 
Manuskript  ikke  synderlig  har  oversteget,  hvad  de  nuomstunder 
koste  paa  Tryk.  Skulde  denne  Mening  forekomme  noget  dristig, 
henvise  vi  til  Digteren  Martial,  der  vel  levede  ca.  150  Aar 
senere  (a.  43 — 102  efter  Chr.  Fødsel),  men  som  heller  ikke 
kjendte  anden  Vej  for  Udbredelsen  af  sine  Skrifter  end  gjennem 
Afskrift.  Han  siger  om  den  13de  Bog  af  sine  Epigrammer,  de 
saakaldte  Xenier,  indeholdende  274  Verslinier  og  127  Over- 
skrifter, at  de  blev  solgte  af  Forlæggeren  Tryphon  for  4  Sestert- 
ser  eller  paa  det  nærmeste  40  Øre;  men  denne  Pris  finder 
Martial  altfor  høj  og  forsikrer,  at  Bogen  godt  kunde  sælges  for 
det  Halve,    og  Forlæggeren  endda  tjene  derved1).     Ser  man  nu, 


)   Martial.  Epigr.  XIII,  3  (i  Meislings  Oversættelse): 

„Bogen  er  spinkel  og  tynd,  dog  Xenier  findes  i  Mængde; 
Fire  Sestertier  blot  koster  den  mægtige  Hob. 
Fire  —  det  falder  lidt  dyrt;  to  burde  den  egentlig  koste; 
Boghandler  Tryphon  endda  kan  profitere  derved." 

Med  Hensyn  til  Værdien  af  Sestertsen  paa  Martials  Tid  har  jeg 
fulgt  en  Reduktionstavle ,  der  er  vedføjet  1ste  Bind  af  Beckers 
Gallus  (Leipzig  1S63),  og  som  siges  udarbejdet  efter  Mommsen  (1.  c. 
pag.  XXV).     Paa  denne  opgives: 

„1  Th.  =  30  Ngr.  =  300  pf. 


=   1  Denar 

Senere  Republik  og 
første  Kejsertid 

Under 
Nero 

Under 
Trajan 

Under 
Severus 

4  Sest,  = 

gr. 

6 

pf. 

9 

1 
gr- 

5 

pf. 
6 

gr- 
4 

pf. 
5 

gr.      pf. 
3       5" 

Modens  Værdien  af  1  Sesterts  paa  Ciceros  Tid  altsaa  maa  ansættes  til 
l3/,  Gr.  eller  paa  det  nærmeste  15  Øre,  er  dens  Værdi  ca.  150  Aar  senere,  da 


CÆCILIERNES    VILLA.      I.  113 

at  disse  samme  Digte  i  meget  tæt  Tryk  (Tauchnitz's  Stereotyp- 
udgave) netop  udgjør  ét  trykt  Ark  (selvfølgelig  ganske  uden 
Noter),  medens  de  efter  den  Udstyrelsesmaade,  der  bliver  Nu- 
tidens Digterværker  til  Del,  vilde  optage  den  dobbelte  Plads, 
og  bringer  man  endvidere  Udgiften  til  Indbinding  (thi  Bog- 
rullerne solgtes  altid  opklæbede  og  indbundne)  i  Fradrag  med 
et  antaget  Beløb  af  1j2  Sesterts  (5  0.),  saa  vilde  herefter  et  Tryk- 
ark med  Digte,  alt  efter  Udstyrelsen,  i  en  gammel  romersk  Bog- 
lade kun  have  staaet  i  henholdsvis  3Va  eller  l3/4  Sesterts  (35  0. 
eller  17l/2  0-)  —  og  disse  Værdiangivelser  gjælde  endda  kun 
efter  Tryphons  dyre  Salg,  medens  Prisen  efter  Martials  Mening 
passende  burde  været  sat  ned  til  det  Halve.  Unægtelig  maa  man 
forbauses  over  saa  lave  Priser,  og  trods  deres  Ubetydelighed 
var  der  endda  Fortjeneste  tilovers  for  Forlæggereu  og  et  Honorar 
til  Digteren,  hvis  Størrelse  vel  ikke  lader  sig  angive  for  den 
nævnte  Bog  af  hans  Digte,  men  som  for  samtlige  Epigrammer 
udgjorde  25,000  Sestertser  (2,500  Kr.) x).  Udgiften  til  Skriverløn 
maa  da  følgelig  have  været  overordenlig  ringe.  Men  en  saa 
ringe  Bekostning  paa  selve  Kopieringen  vil,  selv  henset  til  at 
Arbejdet  udførtes  af  Slaver,   jo  ikke  være  tænkelig,  uden  under 


Martial  (ved  Aaret  90)  forfattede  den  omhandlede  13de  Bog  af  sin 
Epigrammer,  kun  ll/å  Gr.,  eller  paa  det  nærmeste  10  0.  I  et  Skrift 
af  W.  Schmidt  {Gesch-  der  Denk-  und  Glaubensfreiheit  im  ersten  Ja/uh. 
der  Kaiserherrschaft  und  des  Christenthums,  Herlin  1847),  hvis  Bemærk- 
ninger oftere  ere  benyttede  i  denne  Excurs,  er  Sestertsen  ansat 
noget  højere  i  Værdi,  nemlig  til  121/.,  0.  (1.  c  p.  136:  „das  drei- 
zehnte  Buch  .  .  .  verkaufte  der  Verleger  Tryphon  fur  4  Sesterzen 
d.  i.  70  Cent."  —  en  i  en  tyd  sk  Bog  noget  besynderlig  Reduk- 
tion i  Møntart);  men  denne  Beregning  finder  Friedlaender  [Sittengesch 
Boms,  1871,  vol.  III  p.  316)  endog  for  lav  og  angiver  Værdien  af  de  om- 
handlede 4  Sestertser  til  8,7  Sgr. .  altsaa  til  hen  ved  det  Dobbelte  af, 
hvad  de  efter  den  ovenanførte  Tavle  skulle  have  staaet  i  paa  Kejser 
Trajans  Tid. 
*)   Schmidt.  1.  c.  p.  141. 

Forudsætning  af  en  samtidig  Diktat  til  Hundreder  af  Hænder  og 
med  en  Færdighed  hos  disse  til  ganske  anderledes  end  nu- 
omstunder  at  skrive  hurtigt,  med  Bevarelse  af  den  fornødne 
Tydelighed.  Ogsaa  i  denne  Henseende  giver  Martial  en  vej- 
ledende Oplysning.  Den  2den  Bog  af  hans  Epigrammer  inde- 
holder 93  Digte  med  546  Verslinier,  foruden  en  Overskrift  til 
hvert  Digt  og  en  Dedikation  paa  15  Linier  i  Prosa,  og  udgjør 
i  den  nævnte  Stereotypudgave  22  tættrykte  Sider;  men  om  disse 
Epigrammer  siger  Martial,  at  „en  Skriver  kan  besørge  dem  af- 
skrevne paa  én  Time"  —  haec  una  peragit  librarius  hora1).  Lad 
os  coneedere,  at  Tiden  mulig  er  noget  omtrentlig  angivet:  „én 
Time"  i  Stedet  for  halvanden  til  Ex.,  men  uberettiget  er  det  i 
hvert  Fald  i  Stedet  for  Digterens  „ene  Time"  at  sætte  to  eller 
tre  Timer.  Med  bogstavelig  Fastholdelse  af  Martials  Tids- 
angivelse vil  der  altsaa  udkomme  11,  men  med  halvanden 
Time  7  Linier  i  Minutten ,  en  Hurtighed ,  der  vel  ikke 
er  helt  utænkelig,  skjøndt  Verslinierne  gjennemsnitlig  inde- 
holde 30 — 35  Bogstaver ,  og  Afskriften  jo  samtidig  maatte 
være  fuldkommen  læselig,  men  som  noksom  viser,  til  hvil- 
ken Grad  af  Fuldkommenhed  Hurtigskriverkunsten  maa  være 
naaet  i  Oldtiden.  Kun  ved  en  saadan  Udvikling  af  den  manu- 
elle Færdighed  lader  det  sig  ogsaa  forstaa,  at  Romerne  ikke 
bragte  det  til  at  kjende  Bogtrykkerkunsten;  at  de  imidlertid  vare 
paa  Vejen  til  denne,  godtgjøre  de  forskjellige  Skrifttegn,  støbte  i 
Jern  og  Bronze,  hvormed  de  mærkede  Husgeraad  af  Ler,  Tegl- 
sten o.  desl.,  og  hvoraf  man  har  fundet  saa  mange  ved  Ud- 
gravninger i  Herculanum2).  Trangen  til  denne  Opfindelse  var 
endnu    ikke    følt;     de    Tusinder     af   Hænder,    der    skrev    efter 


1     Martial.  Epigr.  II,  1 
'-')   Schmidt,  1.  c.  pag.  137. 

den    samme   Diktat,    ydede,    hvad    Pressen    nuomstunder    fuld- 
bringer. 

Men  —  for  at  vende  tilbage  til  vort  Udgangspunkt:  om 
Atticus  har  været  i  Stand  til  at  sælge  de  Skrifter,  han  udgav, 
for  den  Pris,  som  Martial  fandt  passende,  og  om  hans  Skrivere 
have  kunnet  præstere  den  ovenberørte  Færdighed,  derom  lader 
sig  Intet  udsige;  kun  saa  meget  er  vist:  at  medens  hine  Aar  under 
Borgerkrigen  bragte  Forstyrrelse  for  saa  Mange ,  hindrede  de 
ikke  ham  i  at  fremme  sin  Virksomhed.  Thi  ogsaa  a.  44  til- 
bragte Atticus  uforstyrret  i  Rom  eller  paa  sin  Villa.  Idus 
Martiae  —  denne  Dag,  som  en  Samtidig  ønskede,  at  hele  Verden 
maatte  fortryde1) —  skræmmede  ham  ikke;  han  stod  paa  god  Fod 
med  Cæsars  Arvtagere,  Antonius  og  Octavian,  og  behøvede  ikke 
at  frygte  deres  Hævn.  I  nyere  Tid  har  man  vel  ment,  at 
Atticus,  der  var  saa  nøje  knyttet  til  Cæsars  Drabsmænd,  skulde 
have  kjendt  den  blodige  Plau  og  paa  Frastand  hjulpet  med  ved 
dens  Udførelse2);  men  Formodningen  savner  al  Kimelighed. 
Cæsars  Enevælde  generede  ikke  Atticus;  hverken  i  Hjemmet 
eller  i  Epirus  vare  hans  Interesser  truede  —  tvertimod:  Cæsar 
havde  med  den  største  Forekommenhed  lovet,  at  ved  For- 
delingen af  Jord  til  Soldaterne  i  Epirus  vilde  han  skaane  Bu- 
throternes  Agre,  naar  disse  betalte  den  Krigsskat,  hvormed  de 
stod  i  Restance.  Men  af  hvilken  Grund  skulde  da  Atticus.  for 
hvem  Monarchi  eller  Republik  var  en  ligegyldig  Sag,  naar 
blot  Forretningslivet  havde  sin  Gang,  tage  Del  i  en  Sammen- 
sværgelse, hvis  Udfald  kun  kunde  bringe  ham  i  Forlegenhed. 
Efter  Cæsars  Død  ventede  man  dog,  at  han  skulde  erklære  sig; 
Hvermand  vidste,    at  han  stod  i  det  nøjeste  Forhold  til  Marcus 


])   Cic.  ad  faml.  XI,  28,  41. 

-)  Tunatall.  Epist.  ad  Middleton  (<    ntabrugiat    1741)  p.  22. 

Brutus  —  denne,  forsikrer  Nepos,  havde  blandt  sine  Jævn- 
aldrende ikke  nogen  mere  Fortrolig  end  den  65-aarige  Atticus  x) 
og  blev  elsket  af  ham  som  en  Søn.  Selv  Cicero  gjorde  Reg- 
ning paa  en  bestemt  Optræden:  ,,nu  vil  det  ikke  som  tidligere 
være  os  tilladt  at  forblive  neutrale  —  Enhver  maa  gribe  sit 
Parti" 2).  Men  Atticus  lod  sig  ikke  lokke  ud  af  sin  tilbage- 
trukne Stilling,  og  han  benyttede  en  opsigtvækkende  Lejlighed 
til  bestemt  at  vise,  at  han  ikke  tillod,  at  man  imod  hans  Vilje 
indrullerede  ham  i  noget  Parti.  Nogle  Frihedsvenner  vare 
komne  paa  den  Tanke  at  tilvejebringe  en  Pengesum  for  Brutus 
og  andre  Republikanere,  der  af  Frygt  for  Cæsars  Soldater  vare 
flygtede  bort  fra  Rom,  og  man  henvendte  sig  da  til  Atticus  for 
at  formaa  ham  til  at  sætte  sig  i  Spidsen  for  Indsamlingen. 
Men  han  afslog  rent  ud  at  indlade  sig  paa  Sligt;  dersom  Brutus 
trængte  til  Penge  —  lød  Svaret  —  kunde  deuue  selv  henvende 
sig  til  ham,  og  hans  Formue  vilde  staa  til  Raadighed,  saa  vidt 
den  strakte  til;  men  paa  nogen  Fællesoptræden  i  den  Sag  ind- 
lod han  sig  ikke.  „Og  saaledes'-.  tilføjer  Nepos.  ..strandede  hin 
Plan  ved  denne  ene  Mands  afvigende  Mening''  3). 

Men  hvor  meget  Atticus  end  stræbte  at  holde  gode  Miner 
til  alle  Sider,  maatte  han  dog  føle.  at  Tiderne  vare  for  uro- 
lige til  at  Nogen  kunde  holde  Liv  og  Ejendom  for  sikkret. 
Etter  Kampen  ved  Mutina  (Modena)  bilagde  Antonius  og 
Octavian  deres  Strid  og  forenede  sig  med  Lepidus  i  det  be- 
kjendte  Triumvirat  (Oct.  43).  Et  farligere  Forbund  kunde 
ikke  være  sluttet.  Atticus  frygtede  de  bebudede  Proscriptioner; 
han    kjendte    Antonius'    lidenskabelige  Vrede,    hans    Forbittrelse 


1     Corn.  Nep.  Attic.  cap.  8. 

*Ji    Cic.  ad  Attic.  XIV,  13,  2:    neque  mim  licebit,  quod  Caesarin  bello  lieuit, 

neque  hue  neque  illuc. 
s]    Corn.  Nep.  Attic.  cap.  8. 

mod  Enhver,  der  kunde  mistænkes  for  at  være  en  Modstander 
af  Triumviratet.  „Tro  mig",  skrev  Cicero  nogle  Maaneder  forud 
„et  skrækkeligt  Blodbad  staar  for  Døren"  .  .  .  „disse  Forrykte 
ville  holde  Alle  for  Fjender,  om  hvem  de  formode,  at  de  have  glædet 
sig  ved  Gæsars  Død  —  og  hvo  har  ikke  det?" *)  Og  naar  Atti- 
cus  søgte  tilbage  i  Erindringen,  maatte  han  erkjende,  at  ogsaa 
han  havde  udtalt  sin  Sympathi  for  hin  15de  Marts,  fordømt 
Antonius'  Planer  som  farlige  for  Staten;  dertil  kom,  at  han 
var  en  formuende  Mand.  Nys  havde  han  tilmed  publiceret 
Ciceros  2den  Filippika  med  dens  stærke  Udfald  mod  Antonius, 
og  været  dristig  nok  til  at  sende  den  landflygtige  Brutus 
Penge  til  Underhold  af  Militær  i  Grækenland.  Vistnok  havde  han 
samtidig  ikke  forsømt  at  vise  sig  behagelig  overfor  Magthaverne, 
og  saaledes  til  Ex.,  da  Antonius  var  erklæret  for  Republikens 
Fjende  og  maatte  søge  Tilflugt  i  Gallien  (Sommeren  43),  under- 
støttet hans  tilbageladte  Hustru,  Tribunen  Clodius'  Enke  Fulvia, 
havde  bistaaet  hende  for  Retten,  hjulpet  med  Penge  endog  uden 
at  forlange  Renter  —  men  vilde  Sligt  blive  erindret?  Krigerne 
rase  jo  blindt,  de  vilde  ikke  forstaa,  at  naar  han  hjalp  deres 
Modstandere,-  Cicero  og  Brutus,  var  det,  fordi  han  —  som  Nepos 
siger  —  „var  en  Yen  af  Menneskene,  ikke  af  deres  Lykke"-), 
mindst  af  Alt  en  Konspirator.  Derfor  skjulte  Atticus  sig;  han 
forlod  Landstedet  ved  den  appiske  Vej  og  Boligen  paa  Qvirinaler- 
højen  for  med  en  Ungdomsven  at  søge  Tilflugt  hos  en  af  An- 
tonius' Befalingsmand.  Volumnius  Eutrapelus,  hvem  han  efter 
Nepos'  Udsagn  havde  vist  Tjenester  saa  store ,  at  de  ikke 
kunde  ventes  større  af  en  Fader3).  Men  hans  Frygt  viste 
sig    ugrundet ;     Antonius    tik    Nys    om     hans     Tilflugtssted ,    af 


!)    Cic.  ad  Attic.  XIV,  13,  2  jfr.  XV,  20,  2. 
2)    Corn.  Nep.  Attic.  cap.  9. 

3i    ibid. 

Fulvia  erfarede  han ,  hvor  meget  Atticus  havde  gjort  for  hende 
under  hans  Fraværelse ;  og  skjøndt  Triumviren .  som  Nepos 
forsikrer,  hadede  Cicero  saa  inderligt,  at  han  vilde  ikke  blot 
dennes  men  enhver  af  hans  Venners  Undergang1),  skrev  han 
strax  egenhændig  til  Atticus,  at  ham  vilde  der  ikke  times  noget 
Ondt:  tilligemed  den  Ven,  med  hvem  han  havde  søgt  Skjul,  var 
han  strøget  af  Listen  over  de  Proskriberede.  Og  for  at  for- 
hindre, at  der  skulde  tilstøde  de  Benaadede  noget  Uheld,  var  An- 
tonius saa  betænksom  at  sende  dem  en  Vagt  til  Beskyttelse. 

Saaledes  undgik  Atticus  den  Fare .  der  truede  hans  Liv. 
Medens  han  saae  Triumvirerne  forfølge  saa  mange  af  hans 
Venner  med  blodig  Grumhed,  kunde  han  selv  vende  tilbage  til 
sin  vante  Gjerning.  „Naar  Styrmanden",  spørger  Nepos,  „der 
paa  et  Hav  fuldt  af  Skjær,  i  Uvejr  og  Storm  frelser  sit  Skib, 
berømmes  saa  højt.  maa  man  da  ikke  prise  den  Mands  Kløgt, 
der  under  saa  mange  og  saa  hæftige  Rystelser  i  Staten,  naaede 
uskadt  i  Havn?"2)  Klogskaben  maa  vi  anerkjende,  men  —  der 
er  Egenskaber,  der  have  Krav  paa  større  Sympathi. 

Uheldigvis  kjende  vi  ikke  Dagen  for  Atticus'  Benaadning; 
vi  vide  ikke,  om  han  har  kunnet  gaa  i  Forbøn  for  Cicero,  og  i  saa 
Fald,  om  han  har  gjort  noget  Skridt  dertil.  Men  næppe  vilde  Atti- 
cus have  formaaet  at  udrette  noget  for  sin  Ven;  thi  Fulvia,  af  hvis 
Erkjendtlighed  han  kunde  haabe  saa  meget,  var  jo  hidset  til 
Raseri  imod  den  Mand,  der  saa  ofte  havde  haanet  saavel  hende, 
som  den  tidligere  og  nuværende  Ægtefælle.  Nepos'  Tavshed  lader 
formode,  at  Atticus  Intet  har  foretaget;  Cicero  maatte  lade  sit  Liv 
for  Tribunen  Herennius'  Sværd,  den  7de  Decbr.  43.  Derimod 
vide   vi ,    at   Andre    nød    godt   af  Atticus'   Forbøn ;    en    romersk 


')    Corn.  Nep.  Attic    cap.  X. 
2)    ibid. 

Ridder,  Lucius  Saufejus,  med  hvem  han  levede  paa  fortrolig 
Fod,  hjalp  han  saa  hurtigt,  at  denne  med  samme  Post  fik  Bud- 
skab om ,  at  man  havde  konfiskeret  og  atter  tilbagegivet  ham 
hans  store  Besiddelser  i  Italien. 

Med  Ophøret  af  Ciceros  Breve  til  Atticus  (det  sidste  er 
skrevet  i  Slutningen  af  Novbr.  44)  svinder  vort  nærmere  Kjend- 
skab  til  denne.  Cornelius  Nepos  har  vel  efterladt  en  Biografi 
af  sin  Velynder,  men  hans  Skildring  giver  ingen  Vejledning  til 
nøjere  at  følge  Atticus'  Liv  i  det  Tidsrum  af  mere  end  10  Aar, 
som  han  efter  Ciceros  Død  henlevede  i  Rom  under  de  nye 
Magthavere.  Saa  meget  skjønne  vi  dog,  at  den  Omstændighed, 
at  Triumvirerne  forfulgte  og  dræbte  hans  Venner,  ikke  for- 
hindrede, at  han  saare  hurtig  kom  til  at  staa  i  et  lignende 
Fortrolighedsforhold  til  disse,  som  det.  hvori  han  saa  længe 
havde  levet  med  Cicero  og  Brutus.  Det  er  alt  berørt,  i  hvor  høj 
Grad  Octavian  satte  Pris  paa  hans  Selskab,  saa  at  han  endog  daglig 
besøgte  ham  eller  under  Fraværelser  fra  Rom  lige  jævnlig  skrev 
ham  til;  og  ikke  mindre  Opmærksomhed  vistes  ham  af  Antonius. 
der  fra  Ægypten  og  Lilleasien  —  „ex  ultimis  terris" ,  som  det 
hedder1)  —  holdt  ham  nøje  underrettet  om  sine  Foretagender  og 
Planer.  Skade,  at  disse  Breve  ikke  ere  bevarede;  de  maa 
sikkerlig  have  fortalt  ogsaa  om  Cleopatra,  som  Atticus  kjendte 
fra  hendes  Ophold  i  Rom.  —  Syv  Aar  efter  Ciceros  Død  blev 
Atticus'  eneste  Datter,  Pomponia,  næppe  15  Aar  gammel  gift 
med  en  af  Octavians  mest  betroede  Mænd,  den  berømte  Marcus 
Vipsanius  Agrippa,  og  Antonius  siges  at  have  arrangeret  dette 
Parti.     Frugten  af  Ægteskabet  var  en  Datter,   Vipsania  Agrippina 


Corn.  Nep.  Attic.  cap  20:  neque  vero  ab  M.  Antonio  minus  ribsens 
litteris  colebabir:  at/m.  nt  aceurate  ille  ex  ultimis  terris,  guid  ugeret, 
curae  sibi  haberet  certiorem  f'acere  Atticum 

(født  a.  28  f.  Chr.),  som  August  i  hendes  første  Leveaar  be- 
stemte til  Hustru  for  sin  Stedsøn  Tiberius,  den  vordende  Kejser, 
der  ogsaa  senere  ægtede  hende. 

Endnu  et  Held  havde  Atticus:  i  Borgerkrigen  mellem  An- 
tonius og  Octavian  oplevede  han  ikke  at  se  Hær  og  Flaade  paany 
støde  sammen  i  Nærheden  af  hans  buthrotiske  Besiddelser.  Men  i 
en  anden  Retning  blev  han  plaget  haardt  nok  i  sine  sidste  Dage. 
Han  led  af  Obstruktion  ;  Sygdommen  voldte  i  Begyndelsen  kun  ringe 
Smerte,  og  man  holdt  den  af  den  Aarsag  for  ubetydelig.  Men 
efter  nogle  Maaneders  Forløb  forværredes  hans  Tilstand,  Ondet 
kastede  sig  paa  Tarmene,  og  med  saadan  Hæftighed,  siges  der, 
at  tilsidst  fistuløse  Bylder  brød  ud  gjennem  hans  Lænder1).  Atti- 
cus indsaae,  at  der  kun  var  én  Udvej:  at  tage  Afsked  med  et 
Liv,  der  var  ham  selv  til  Plage,  hverken  kunde  være  hans 
Venner  eller  et  fornuftigt  Forsyn  til  Behag.  Han  kaldte  de 
Nærmeste  til  sig:  Svigersønnen  Agrippa,  Cornelius  Balbus  og  en 
Ven  fra  Ungdomsaarene,  Sextus  Peducæus.  I  faa  Ord,  som 
Nepos  har  bevaret  os,  forklarede  han  dem  sin  Tilstand  og  den 
Beslutning,  han  havde  taget.  „Med  hvilken  Omhu  jeg  altid  har 
sørget  for  min  Sundhed,  have  I  selv  sét  —  derom  behøver  jeg 
ikke  at  tale  mere.  Men  nu,  da  jeg  har  prøvet  Alt,  hvad  der  kunde 
tjene  til  min  Helbredelse,  staar  kun  tilbage,  at  jeg  sørger  for 
mig  selv.  Det  er  min  Beslutning  at  høre  op  med  at  nære  Syg- 
dommen, thi  hvad  jeg  i  disse  Dage  har  taget  til  mig  af  Føde, 
har  kun  forlænget  Livet  paa  den  Vis.  at  Smerterne  ere  forøgede, 
men  Haabet    om  Bedring   ikke   rykket   nærmere.      Derfor    beder 


*)    Corn.  Nep.  Attic.   cap.  21 :    subito   tanta  vis   morbi  in  imum  intestinum 
prorupit,  ut  extremo  tempore  per  lambos  fistulae  puris  eruperint. 

jeg  Eder  at  billige  mit  Forehavende,  men  fremfor  Alt,  at  I  ikke 
ved  Forestillinger  til  ingen  Nytte  søge  at  afholde  mig  derfra"  x). 
Og  disse  Ord,  tilføjer  Nepos,  blev  udtalt  med  saa  megen  Ro  i 
Stemme  og  Mine,  at  den  Syge  ikke  syntes  at  tage  Afsked  med 
Livet,  men  at  begive  sig  fra  en  Bolig  til  en  anden.  Dog, 
Vennerne  vilde  ikke  finde  sig  i  denne  Beslutning;  de  kyssede 
og  bønfaldt  den  Syge  om  ikke  selv  saaledes  at  fremskynde  sin 
Død ;  ogsaa  denne  Sygdom  kunde  han  overstaa  og  fremdeles  leve 
for  sig  og  Sine.  Atticus  gav  intet  Svar,  han  delte  ikke  deres 
Haab.  Efter  to  Dages  Forløb  indtraadte  der  en  Bedring, 
Feberen  hørte  op ,  men  Atticus  vilde  ikke  fravige  den  Bestem- 
melse, han  havde  taget.  Femte  Dagen  efter  at  han.  sit  Forsæt 
tro,  havde  ophørt  med  at  tage  Føde  til  sig  —  d.  31te  Marts  32  — 
ctøde  han,  77  Aar  gammel,  rimeligvis  i  sin  Bolig  paa  Qvirinaler- 
højen  i  Rom. 

Saaledes  endte  Atticus  sit  rolige,  men  indholdsrige  Liv, 
til  det  Sidste  visende,  at  hvad  han  vilde,  var  han  ogsaa  i  Stand 
til  at  udføre.  Efter  hans  eget  Ønske  foregik  Ligbegængelsen 
uden  nogen  Pragt,  men  under  stor  Tilstrømning  af  Fornemme  og 
Ringe,  og  hans  Aske  blev  bisat  ved  den  5te  Milepæl  paa  den 
appiske  Vej ,  i  hans  Onkel  og  Adoptivfader  Qvintus  Cæcilius 
Gravmæle. 

Sui  cuique  mores  fingunt  fortunam  hominibus  —  „Charakteren 
danner  for  ethvert  Menneske  dets  Skæbne" ,  siger  Nepos  i  sin 
Levnedsskildring  af  Atticus2);  et  ligueude  Ord  tillægges  via 
Appia's    Grundlægger,    Appius    Claudius :    ..Enhver    er    sin    egen 


')    Corn.  Nep.  Attic.  cap    21. 
a)    ibid    cap.   11. 

Lykkes  Smed"1),  og  Sætningen  kan  være  sand  nok.  naar  blot 
man  har  in  mente,  at  i  en  ufuldkommen  Verden  er  det  ikke 
de  Ædleste,  men  de  Forstandigste,  der  reussere  bedst.  Og 
hvorledes  man  end  vil  døuiine  om  Atticus,  om  Motiverne,  der  be- 
stemte hans  Venskabsforbindelser,  i  disse  maaske  mere  se  klog 
Beregning  end  oprigtig  Velvilje  og  Sympathi,  —  den  Roes  vil  ikke 
kunne  frakjendes  ham,  at  han  var  en  til  Livets  Krav  i  ualmindelig 
Grad  dygtig  og  talentfuld  Mand.  Thi  paa  en  Tid,  da  alene  det  at 
leve  i  Rom  var  en  Kunst  for  en  Mand  af  Betydning,  ikke  blot 
levede  og  virkede  han  dér,  men  levede  for  Alles  Øjne,  i  nær 
Omgang  med  Tidens  ledende  Mænd,  og  saaledes,  at  han  ingen- 
sinde vides  at  have  indladt  sig  paa  Noget,  der  kunde  sætte  en 
Plet  paa  hans  Hæderlighed.  „Midti  sunt  obligandi,  pauci  offen- 
dendi"  —  „Mange  bør  vises  Tjenester,  Faa  stødes  bort",  var 
den  kloge  Grundsætning,  han  fulgte  i  Livet;  han  vidste  —  som 
Seneca  siger  —  at  „Erindringen  om  Velgjerninger  er  kort,  men 
om  en  Fornærmelse  varig"  —  memoria  beneficiorum  fragilis, 
iniuriarum  ten  ax 2) . 

Senere  Slægter  synes  hurtig  at  have  glemt  Atticus.  Mellem 
saa  store  Navne  maatte  hans  forstumme;  naar  han  mindes,  er 
det  nærmest  som  Ciceros  Ven.  „Atticus,  ad  quem  sunt  Ciceronis 
epistolae"  —  „til  hvem  man  læser  Breve  fra  Cicero",  hedder  det 
i  en  Biografi  af  Suetonius  over  Grammatikeren  Qvintus  Cæcilius 
Epirota3);    man   kunde   fristes  til  at  tro,    at  denne  Bemærkning 


')  Ps.  Sallust.  Epist.  ad  Caes.  I.  1:  Appius  ait:  „fabrum  esse  suae 
quemque  fortunae". 

-)  Midti  sunt  obligandi,  pauci  offendendi,  nam  memoria  beneficiorum  fra- 
gilis est,  iniuriarum  tenax  —  saaledes  lyder  Sætningen  i  sin  Helhed 
hos  Seneca  (lib.  de  morib.  Nr.  128). 

3)  Sueton.  de  viris  illustr.  (ed.  Reifferscheid)  pag.  112:  libertus  Attici, 
equitis  Romani,  ad  quem  sunt  Ciceronis  epistolae. 

hidrørte  fra  en  Tid,  da  man  ikke  kjendte  Andet  til  Atticus  end,  at 
han  havde  modtaget  Breve  fra  Cicero,  saa  meget  mere  som 
der  i  en  nær  foregaaende  Biografi  af  Suetonius  over  Gramma- 
tikeren Curtius  Nicia  netop  citeres  en  Ytring  af  disse  Breve 1), 
der  kunde  have  givet  Anledning  til  Tilføjelsen;  men  at  Ordene 
skyldes  Suetonius  selv  synes  utvivlsomt ,  siden  vi  i  hans 
Levnedsskildring  af  Kejser  Tiber  finde  ganske  de  samme  Udtryk 
om  Atticus2).  Det  ses  altsaa,  at  i  det  2det  Aarhundrede  efter 
Christus  levede  den  Afdøde  kun  i  Folks  Erindring  som  Den, 
der  beæredes  med  de  mange  Breve  fra  Cicero;  hans  Virksom- 
hed i  Litteraturens  Tjeneste  og  den  Stilling,  han  indtog  under 
Borgerkrigene,  er  gauske  gaaet  i  Glemme.  Hermed  stemmer 
ogsaa  en  bekjendt  Ytring  i  et  af  Senecas  Breve  til  Lucilius. 
„AtAgrippa,"  skriver  Filosofen,  „havde  Atticus'  Datter  til  Ægte, 
Tiber  hans  Datte'rdatter  til  Gemalinde,  at  han  selv  var  Drusus 
Cæsars  Oldefader,  vilde  ikke  have  sikret  hans  Navn  mod  Glemsel, 
hvis  ikke  Cicero  havde  knyttet  ham  til  sig"  :  nomen  Attici  perire 
Ciceronis  epistulae  non  sinunt  —  „dennes  Breve  tillade  ham  ikke 
at  dø"3). 

Et  kunstnerisk  gjengivet  Portræt  af  Atticus  vilde  have 
været  et  interessant  Efterladenskab;  et  saadant  findes  dog 
næppe,  blandt  de  mange  Portrætbuster  af  ubekjendte  Piomere  er 
der  ikke  noget,  der  endog  blot  formodes  at  forestille  Ciceros 
Ven.  Derimod  mener  Canina  endnu  at  kunne  paavise  det  Gravmæle, 
hvori  hans  Aske  er  blever  bisat,  i  en  mindre  Ruin  ved  den  5te 


')    Sueton.  1.  c.  pag.  111. 

2)  Sueton.  Tiber.  cap.  7:  Agrippinam,  Marco  Agrippa  genitam,  neptem 
('aecilii  Attici  cquitis  Romani,  ml  quem  sunt  Giceronia  epistolae,  duxii 
uxorem;  jfr.  iøvrigt  Rhein.  Mu8.  /    Phihdog.   1860  pag.  610. 

3)  Seneca,  Epist   21,  4. 

Milepæl  paa  via  Appia,  tæt  ved  hin  pittoreske  Stenmasse  til 
Venstre  paa  Vejen,  der  med  sin  mægtige  Overbygning,  hvilende 
paa  en  afskallet  Sokkel,  minder  om  en  Paddehat  og  iøvrigt 
kjendes  saa  godt  fra  de  gængse  Fotografier.  .Ved  Udgravninger 
i  1851  fandt  man  her  en  Marmortavle,  der  i  store,  tydelige  Bog- 
staver angav  sig  som  en  Gravskrift  over  en  Marcus  Cæcilius; 
og  det  gammeldags  Sprog,  hvori  den  var  affattet  —  til  Ex. 
„Maarcus"  i  Stedet  for  Marcus,  i  en  paafølgende  Linje  „seedes" 
for  sedes  —  lod  formode,  at  den  hidrørte  fra  Tiden  mellem 
Aarene  150 — 70  før  Christus ,  da  det  efter  Anvisning  af 
Tragediedigteren  Accius  (a.  170 — 94)  skal  være  bleven  Brug 
at  betegne  de  lange  Stavelser  ved  dobbelte  Vokaler ,  saa 
at  man  til  Ex.  skrev  feelix  (i  Stedet  for  felix),  vaale  (f.  valé) 
osv.  —  en  Skrivemaade,  der  dog  ikke  synes  at  have  holdt  sig 
synderlig  længe ,  idet  der  kun  lader  sig  paavise  faa  Exempler 
paa    den    i    Indskrifter    fra    Tiden    efter    Sullas    Død    (a.    78). x) 


')    Indskriften,  der  er  affattet  i  gammelitaliensk,  saakaldet  saturnisk  Verse- 
maal,  lyder: 

HOC  .  EST  .  FACTVM  .  MONVMENTVM 

MAARCO  .  CAICILIO 
HOSPES  .  GRATVM  .  EST  .  QVOM  .  APVD 
MEAS  .  RESTITISTEI  .  SEEDES 
BENE  .  REM  .  GERAS  .  ET  .  VALEAS 

DORMIAS  .  SINE  .  QVRA 

{Corp.  Insc.  Lat.  Nr.  1006); 


og  Indholdet  lader  sig  gjengive  saaledes:  „Dette  Monument  er  rejst 
for  Marcus  Cæcilius;  det  er  ham  kjært,  Fremmede,  at  Du  standser  ved 
hans  Hvilested  —  Sundhed  og  Lykke  ønskes  Dig  da  i  Livet,  Fred  i 
din  Grav". 

Allerede  Dagen  efter  at  denne  Indskrift  var  funden  (6  Marts  1851), 
blev    den    kommenteret    af  Henzen    i    et    Møde   af    det    archæologiske 


CÆCIL1EENES    VILLA.      I.  125 

Hveni  denne  „Maarcus  Caicilius"  har  været,  lader  sig  næppe  op- 
lyse, idet  en  nærmere  Betegnelse  ved  Navnet  fattes ;  men  Tavlens 
Størrelse  og  Ruinerne  af  det  Monument,  i  hvilken  den  blev 
fundet,  lader  formode,  at  den  ikke  er  sat  over  en  simpel  Fri- 
given af  Cæciliernes  Slægt.  Canina  henpeger  paa  en  Fader  eller 
Broder  til  Atticus'  Onkel,  Qvintus  Cæcilius,  og  finder  sin  For- 
modning bestyrket  ved  en  Undersøgelse  af  Murværket  i  Ruinen, 
det  saakaldte  opus  reticulatum1).  Naar  Bogstaverne  synes  at 
hentyde  paa  en  noget  senere  (Kejser  Augusts)  Tid,  er  den  An- 
tagelse jo  ikke  udelukket,  at  Monumentet  da  kan  være  under- 
gaaet  en  Restavration. 

Endnu  kunde  det  Spørgsmaal  berøres,  med  hvilken  Hjemmel 
man    henlægger    den    omhandlede.    Villa    til    den    appiske  Vej2). 


Institut  i  Rom,  og  den  kyndige  Epigrafist  rejste  strax  Tvivl  om,  hvor- 
vidt Bogstaverne  efter  deres  hele  Fremtræden,  kunde  henføres  til  den 
Tid,  som  de  efter  det  gammeldags  Sprog  syntes  at  tilhøre  (Bullett. 
dclV  Inst  1851  pag.  72);  Heazen  skal  senere  have  udtalt  (Rh-  Mus.  /. 
Philol.  1853  p.  288),  at  Skrifttegnene  ere  af  forholdsvis  ny  Dannelse, 
rimeligvis  hidrørende  fra  den  Augusteiske  Tid,  saa  at  der  i  Grav- 
skriften mulig  foreligger  en  søgt  Bestræbelse  efter  at  udtrykke  sig  i  et 
antikveret  Sprog. 

')  Canina,  la  prima  parte  delta  via  Appia  pag.  131  —  132.  løvrigt  henviser 
Nibby  (Analisi  della  cårta  dé  dintorni  di  Roma  III  pag.  545)  til  en 
anden  Ruin  som  det  formodede  Gravmæle  for  Atticus;  denne,  der  er 
beliggende  paa  den  modsatte  Side  af  Vejen,  er  ligeledes  opført  med 
den  ejendommelige  Stensætning,  der  benævnes  „opus  reticulatum"  (se 
Via  Appia  I  pag.  174),  og  er  let  kjendelig  ved,  at  den  endnu  bærer 
tydelige  Spor  af  at  have  været  omdannet  i  Middelalderen  til  et  Vagt- 
taaru.  Nibby  synes  dog  ikke  at  have  Andet  at  bygge  sin  For- 
modning paa  end  den  Stedbestemmelse,  der  gives  bos  Nepos;  ved 
Udgivelsen  af  sine  Analisi  (1837)  kunde  han  jo  ikke  kjende  den  oven 
anførte  Gravskrift,  der  giver  Caniuas  Antagelse  et  mere  sikkert  Støtte- 
punkt. 

2)    Saaledes    til    Ex.    Canina   1.  c.    pag.  134:    Tale    villa    (se,    dei    Quintilii 
prima  che  passasse  ai  Quintilii  era  compresa  evidentemente  in  uno  di  quei 

Af  Ciceros  Breve  se  vi  kun,  at  Atticus  ejede  et  Landsted  i 
Roms  umiddelbare  Nærhed,  som  det  synes  ved  en  af  de  Veje, 
der  sydpaa  førte  ud  af  Byen ;  hvorledes  han  kom  i  Besiddelse 
af  Ejendommen,  omtales  derimod  ikke.  Men  netop  denne  Tavs- 
hed i  en  Brevvexling,  der  ellers  idelig  kommer  ind  paa  den  Art 
Privatforhold,  saa  at  Cicero  til  Ex.  gjentagne  Gange  berører 
Atticus'  Erhvervelse  af  et  Jordstykke  til  Øvelsesplads  for 
Gladiatorerne,  lader  formode,  at  det  omhandlede  suburbanum 
ikke  er  kommet  til  ham  ved  Kjøb,  men  har  udgjort  en  Del  af 
den  Arv,  som  han  modtog  efter  sin  Morbroder.  Ifølge  Nepos' 
Beretning  havde  denne  jo  sit  Gravmæle  ved  den  5te  Milepæl 
paa  via  Appia1),  og  —  som  vi  have  set2)  —  var  det  saa  langt 
fra,  at  Romerne  følte  nogen  Uhygge  ved  de  Dødes  Boliger,  at 
de  netop  valgte  deres  Landsteder,  forsaavidt  disse  stødte  op  til 
de  befærdede  Veje,  til  dér  at  stede  deres  Kjære  til  Hvile;  saa- 
ledes  førte  jo  Opdagelsen  af  Scipionernes  Gravkamre  os  til  en 
Paavisning  af  Beliggenheden  af  Slægtens  Villa,  „horti  Scipionum", 
indenfor  den  1ste  Milepæl  paa  via  Appia3).  Maaske  man  hos 
Xepos  tør  se  en  Bestyrkelse  af  den  fremsatte  Formodning;  naar 
han  nemlig  forsikrer,  at  Atticus  ikke  besad  noget  Landsted  i 
Nærheden  af  Rom  —  nullam  habuit  suburbanam  villam4)  —  skjøndt 
Ciceros  Breve  noksom  vise  det  Modsatte,  kan  han  dog  umulig 
have  villet  benægte,  hvad  enhver  Dalevende  kunde  paavise 
ham  at  være  Tilfældet,  men  med  sin  Bemærkning  har  han 
vistnok  blot  villet  føje  den  Roes  til  sin  Velynder,  at  denne  ikke, 


fondi   che  furono  lasciati  in  eredita  da  Q.  Cecilia   a  Pomponio  Attico ; 

iøvrigt  ses  hverken  Canina  eller  nogen  Amleu    at   have   indladt  sig  paa 

en  Begrundelse  af  den  gængse  Antagelse. 
')    Corn.  Nep.  Attic.  cap.  22. 
2)    Forf.s  Via  Appia.  I  pag.   14  ff. 
3j    ibid.  pag.   190—191. 
')    Corn.  Nep.  Attic.  eap.   1-1 

som  saa  mange  af  Tidens  Rigmænd,  benyttede  sin  Formue  til 
at  erhverve  kostbare  Ejendomme  —  hvad  derimod  ikke  ude- 
lukker, at  han  meget  vel  kan  have  arvet  en  saadan.  Men  iøvrigt 
lader  det  sig  jo  ikke  nægte,  at  det  Grundlag,  hvorpaa  saadanne 
detaillerede  topografiske  Undersøgelser  maa  bygges,  efter  to 
tusind  Aars  Forløb  ofte  er  noget  skrøbeligt,  saa  at  man 
gjør  vel  i  at  ty  til  Horats's  Ord: 

.  .  .  si  quid  novisti  rectius  istis, 

candidus  imperti;  si  non,  his  utere  mecum1). 


')    Horat.  Epist.  I,  67—68  (i  Kjærs  Oversættelse): 

.  .  .  Hvis  Du  kjender,  hvad  bedre  der  gives  end  dette, 
Saa  meddel  mig  det  ærlig,  hvis  ej,  saa  følg  mig  da  heri. 


II.     DEN   HELLIGE  CÆCILIA. 

Hvorledes  det  er  gaaet  med  Cæciliemes  Villa  efter  Atticus' 
Død,  lader  sig  næppe  oplyse.  Ved  Udgravninger  i  Rom  har 
man  paa  Quirinalerhøjen  fundet  Indskrifter  og  Kunstsager,  der 
vise,  at  dennes  Bypalads  —  „domus  Tamphilana"  —  paa  Kejser 
Trajans  Tid  tilhørte  Medlemmer  af  Slægten  Pomponii  Bassi,  en 
Familie,  der  tør  antages  at  have  været  beslægtet  saavel  med 
Pomponierne  som  med  den  Gren  af  Cæcilierne,  i  hvilken  Atticus 
var  optagen  ved  Adoption1);  men  om  disse  Pomponii  Bassi 
tillige  have  ejet  den  omhandlede  Villa  ved  den  appiske  Vej, 
eller  om  denne  under  Trajan  er  bleven  indtaget  som  en  Del  af 
Quintiliernes  nærliggende  Landslot,  maa  for  Tiden  henstaa  uaf- 
gjort2). Derimod  fremgaar  det  af  Katakombernes  Indskrifter, 
at  andre  Linjer  af  Slægten  Caecilii  i  Kejsertidens  første  Aar- 
hundreder  besad  udstrakt  Grundejendom  i  Roms  umiddelbare 
Nærhed  ved  via  Appia.  Cæciliemes  Navn  er  fremdeles  knyttet 
til  denne  Vej.     Hvor  megen  Berømmelse  der  end  tilkommer  dem 


')    de  Rossi,  Roma  sotterraneu  vol.  II  p.  362. 

-)    Se   det   i  det  Foregaaende  pag.  125  Note  2  anførte  Citat  af  Carinas  la 
prima  parte  della  via  Appia 

som  Republikens  sejrrige  Hærførere  —  vi  erindre  saaledes  om 
en  Cæcilius  Metellus  Macedonicus.  en  Metellus  Numidicus  som 
Kongerne  Perseus'  og  Jugurthas  Overvindere ,  og  en  Metellus 
Creticus,  der  erobrede  Øen  Creta  for  Rom  —  har  Ætten  dog 
vundet  større  Ry  ved  sin  Kamp  i  Troens  Tjeneste.  Tiden  har 
glemt  hine  Mænd  og  deres  Bedrifter,  men  den  hellige  Cæcilia 
lever,  og  hendes  Nava  vil  mindes,  saa  længe  troende  Christne 
endnu  bede  en  Bøn  til  Forsynet  om  at  fri  et  skrøbeligt  Sind 
for  Fristelsen:  fiat  cor  meum  et  corpus  meum  immaculatum ,  ut 
non  confundar  —  „lad  mit  Hjerte  forblive  rent,  mine  Sandser 
ikke  fristes,  at  min  Uskyld  maa  bevares"  x)  —  de  Ord,  hvormed 
Cæcilia  auraabte  Herren,  da  man  vilde  paatvinge  hende,  der 
havde  viet  sig  til  Christi  Brud.  en  jordisk  Brudgom. 

Her  paa  via  Appia  har  Martyren  levet  og  virket;  hende  og 
hendes  Slægt  skylder  Christenheden  en  af  sine  største  og  mærke- 
ligste Katakomber,  den  saakaldte  coemeterium  Calixti .  der  i 
sine  milelange  Gange  huser  flere  Afsjælede  end  alle  de  andre 
Katakomber  tilsammen;  det  ligger  da  nær  paa  dette  Sted  at 
dvæle  noget  nærmere  ved  hendes  Skjæbne  —  i  vort  protestan- 
tiske Norden  tør  Legenden  om  hende  autages  for  temmelig 
ukjendt. 


Da  de  Rossi  i  Aaret  1849  trængte  ned  i  den  ældste  Del  af 
det    store  Katakombekomplex,    der    gaar    under   Navnet   coeme- 


x)  Laderchiu8,  S.  Caeciliae  virg.  et  mart  acta  (Romae  1722)  pag.  4:  et  can- 
tantibm  organis.  Ula  in  cordc  xuo  soli  domino  dccantabat.  dicens:  fiat 
cor  meum  et  corpus  meum  immaculatum,  ut  non  confundar. 

9 

terhim  Calixti  —  de  saakaldte  „Lucinas  Krypter"  —  opdagede 
han  hurtig,  at  han  her  befandt  sig  paa  et  saare  aristokratisk 
Terræn.  Anlægets  hele  Charakter  lod  ham  allerede  ane  det; 
Gangene  vare  forholdsvis  høje  og  brede,  jævnlig  indhuggede 
med  Smaakamre,  der  paa  en  ejendommelig  Maade  vare  satte  i 
Forbindelse  med  hverandre;  den  rigere  Dekoration  og  Udsmyk- 
ning, de  ofte  forekommende  Sarkofager  eller  Nicher  til  at  give 
Plads  for  disse  —  Alt  tydede  hen  paa  Folk,  der  havde  havt 
Raad  til  at  anvende  Bekostning  paa  deres  Hvilesteder.  Med 
Bestemthed  fremgik  det  dog  først  ved  en  Undersøgelse  af  Ind- 
skrifter paa  Ligstene  og  Sarkofagstykker.  Her  omtaltes  Mænd 
og  Kvinder  af  Kejserrigets  første  Slægter:  en  Caecilius  Faustus, 
en  Faustinus  Atticus,  en  Annia  Faustina,  Attica  Caeciliaha,  en 
Aemilia  Cornelia  Scribonia  Maxima  og  mange  Andre  med  lige 
saa  pompøse  Navne,  men  fortrinsvis  dog  Medlemmer  af  Cæci- 
liernes  Æt  og  af  Familier,  der  vare  beslægtede  med  denne1). 
Og  at  disse  Caecilii  og  Caeciliani  ikke  vare  Frigivne,  der  efter 
Tidens  Skik  havde  antaget  deres  Patroners  Gentilitetsnavn,  men 
virkelige  Medlemmer  af  senatoriske  Slægter,  viste  det  charak- 
teristiske  V.  C.  (vir  clarissimus) ,  F.  C.  eller  P  C,  der  var 
indhugget  ved  Siden  af  deres  Navne.  Pompeja  Octavia  Attica 
Cæciliana  P.  C.  (jmella  clarissima),  Q.  Cæcilius  Maximus  C.  P. 
(clarissimus  puer) ,  Octavius  Cæcilianus  V.  C.  o.  s.  v.  hed  det 
paa  Tavlerne2)  —  vi  se,  at  disse  højbaarne  Herrer  og  Fruer, 
der  i  levende  Live  maaske  ikke  have  været  for  stolte  til  at 
bære  Troens    mere   beskedne  Navne ,    til  Ex.   hint  jævnlig   fore- 


')  de  Rossi  1.  c.  vol.  I  p.  309 — 315  (delV  illustre  famiglia,  cui  appartennero 
le  cripte  di  Lucina),  p.  315 — 332  {dé  discendenti  dagli  Antonini  Augusti, 
le  cui  memorie  sono  venute  in  luce  dalle  cripte  di  Lucina).  jfr.  vol.  II 
p.  361. 

2)    ibid.  vol.  I  p.  310—311,  II  p.  140—144. 

kommende  Pseudonym  „Lucina"  *)  —  stedte  til  Hvile  her  mellem 
deres  Egne  af  en  snævrere  Kreds  have  ønsket  at  mindes  med 
deres  aristokratiske  Navnes  fulde  Klang.  At  finde  Rede  i  For- 
holdet mellem  disse  Familier,  at  paavise  den  Stilling,  som  deres 
Medlemmer  have  indtaget  i  Staten,  hører  vistnok  til  den  christne 
Archæologis  vanskeligste  Opgaver;  de  Rossi  har  gjort  Forsøget2), 
men  det  maa  her  være  nok  at  mindes  Resultatet:  Annier  og 
Pomponier,  Attici  og  Bassi  synes  at  have  været  indbyrdes  be- 
svogrede eller  beslægtede  og  knyttede  til  Cæcilier  og  Cæcilianer. 
Den  berømte  Lærde  nærede  da  ingen  Tvivl  om,  at  det  Kata- 
kombeterræn, der  benævnes  Lucinas  Krypter,  og  som  udgjorde  en 
afgrænset  Del  af  den  store  coemeterium  Calixti,  oprindelig  har  været 
en  Familiebegravelse  for  flere  nær  sammenknyttede  Familier, 
hvis  hedeDske  Medlemmer  tør  antages  at  være  blevne  bisatte 
i  et  Monument  over  Krypten ,  hvoraf  der  endnu  ses  Ruiner, 
medens  Evangeliets  Bekjendere  —  cultores  verbi,  som  de  kaldes  paa 
Tavlerne  —  have  fundet  Hvile  under  Jorden.  Og  spurgte  man 
bestemtere  om,  hvilken  Familie  den  Grund  tilhørte,  under  hvilken 
Krypten  med  senere  Udvidelser  var  bleven  anlagt,  maatte  Tan- 
ken ved  de  mange  Cæcilier,  der  omtaltes  paa  Tavlerne,  føres 
hen  til  denne  Slægt,  og  særlig  til  den  Gren  —  mener  de  Rossi  — 
der  var  knyttet  til  Atticus  og  hans  Arvtagere,  Pomponii  Bassi3) 


0  Angaaende  dette  „Lucina",  der  blev  baaret  til  Ex.  af  hin  Poraponia 
Græcina,  Britannernes  Overvinder  Aulus  Plautius'  Hustru,  som  onder 
Kejser  Nero  blev  anklaget  for  at.  hylde  en  fremmed  Overtro  —  si 
stitionis  externae  rea  (Tacit.  Annal  XIII,  32)  og  tilbragte  40  Aar  af 
sit  Liv  i  „stedsevarende  Sørgmodighed".  —  henvises  til  det  tidligere 
Afsnit:  „Seneca  paa  sin  Villa  ved  den  appiske  Vej",  pag.  24  og  28. 

*)    de  Rossi  1.  c.  vol.  II  p.  144 — 145. 

3)  ibid.  vol.  II  p.  362:  tutto  cib  mi  faceca  congetturare ,  chc  il  ramo  dei 
Cecilii  divenuti  cristiani  abbia  avuto  alcv.na  attinenea  coi  Pomp'»iti 
Attici  e  Bassi. 

—  en  Formodning,  som  han  ser  bestyrket  i  den  Omstændighed, 
at  man  umiddelbart  over  Lucinas  Krypter  har  fundet  Colam- 
barier,  bestemte  til  at  optage  Frigivne,  der  hørte  til  Cæci- 
liernes  Æt1)- 

Den  af  den  nysnævnte  Slægt,  hvis  Hvilested  det  havde  størst 
Interesse  at  paavise.  den  hellige  Cæcilias,  Kirkens  navn- 
kundige Martyr  fra  det  2det  Aarhundrede,  fandt  man  ikke 
i  de  omtalte  Krypter.  Det  havde  vel  været  værd.  Til  ingen 
af  Troens  Martyrer  knyttede  der  sig  jo  Berømmelse  som  til 
hende;  Malere  og  Billedhuggere  have  foreviget  hendes  Skikkelse, 
Digtere  og  Komponister  skabt  Værker  til  hendes  Forherligelse, 
rundtom  i  Verden  gives  der  Foreninger,  som  bære  hendes  Navn 
og  i  hende  ære  Beskytterinden  af  en  af  Livets  ædleste  Nydelser, 
Musiken  —  ikke  Orfeus'  profane,  sandsepirrende  Spil.  men  de 
Toner,  der  løfte  Sjælen  fra  Bekymringer  og  Fristelser  til  en 
renere  og  højere  Verden.  Men  —  maatte  de  Rossi  spørge  sig 
selv  —  var  der  Mulighed  for  at  finde  denne  Helgens  Grav?  Var 
S.  Cæcilia  en  Kvinde,  der  nogensinde  havde  fundet  Hvile  i  Roms 
Katakomber,  og  ikke  snarere,  saaledes  som  det  blev  paastaaet 
af  en  fransk  Forfatter  i  forrige  Aarhundrede2),  en  Martyr,  hvis 
Rester  først  efter  Kirkens  Sejr.  da  man  ganske  havde  forladt 
Katakomberne  som  Kirkegaarde,  vare  førte  fra  Sicilien  til  Rom? 
Eller,  selv  om  de  Rossi  ikke  tvivlede  om  Rigtigheden  af,  hvad 
der  i  Legenden  udsagdes  om  hendes  Bisættelse  ved  den   appiske 


')  de  Rossi,  1.  c.  vol.  II  p.  361 ;  eqli  é  adunqae  certo.  che  le  aree.  donde  la  grande 
escavazione  ebbe  principio ,  furono  nei  fondi  posseduti  da  un  ramo  no- 
bile  della  gente  Cecilia;  e  furono  assegnate  a  sepolcreti  dei  seguaci  delV 
evangelo  da  una  famiglia  di  quella  progenie,  nella  quale  la  novella  fede 
divenne  ereditaria;  jfr.  Cauina.  la  prima  parte  della  via  Appia  p.  69. 

2J    Tillemont,  hist.  ecclesiastique  (Paris  1701)  vol.  III  p.  260  og  690. 

Vej,  men  frejdig  erklærede  den  franske  Forskers  Paastand  blottet 
for  al  sund  Sands  og  Rimelighed  x)  —  maatte  han  ligefuldt  ikke 
anse  det  for  spildt  Arbejde  at  ville  søge  dette  Hvilested  i  Cæci- 
liernes  Kirkegaard  her  ved  den  2den  Milepæl?  Med  fuld  Føje 
maatte  han  gjøre  sig  selv  Spørgsraaalet,  thi  Kirken  savnede  jo 
slet  ikke  denne  Martyr;  den  havde  forlængst  hendes  Gravkammer 
angivet  i  en  Katakombe  en  halv  Fjerdingvej  længere  ude  paa  via 
Appia  —  i  den  saakaldte  cbemeterium  ad  catacumbas  under  Kirken 
S.  Sebastiano,  den  eneste  af  de  gamle  Kirkegaarde,  som  Tiden 
vedblev  at  kjende  og  besøge,  efter  at  Erindringen  om  alle  de 
andre  var  gaaet  tabt.  Dér  nede  havde  de  Troende  et  Aar- 
tusind  igjennem  fejret  hendes  Dødsdag  og  bedet  ved  hendes 
Grav,  og  til  Bestyrkelse  af  Traditionen  lod  en  fransk  Ærkebiskop 
i  Begyndelsen  af  det  15de  Aarhundrede  opsætte  en  Marmor- 
tavle, der  opfordrede  alle  Andægtige  til  her  at  ære  Cæcilias 
Minde,  medens  andre  Indskrifter  fortalte  dem  ,  at  i  denne 
Katakombe  hvilede  henved   50  Paver  og  174,000  Martyrer2). 


')  de  Rossi  1.  c.  vol.  II  froleg.  p.  XXXIII:  il  giudizio,  che  ne  diede  il 
Tillemont,  oltrcpasso  uym  misura  d'equitå  e  di  buon  svnso. 

2)  Indskriften  læses  endnu  i  Katakomben  under  Kirken  S.  Sebastiano; 
den  blev  opsat  af  Ærkebispen  i  Hourges,  Guillaume  de  Bois-Ratier,  der 
under  et  Besøg  i  Rom  lod  Martyrens  formodede  Hvilested  istandsætte  og 
dekorere.     Den  ser  saaledes  ud: 

HIC  QVONDAM  RECOND1TVM 
FV1T  CORPVS  BEATE  CAECILIAE 
VIRGINIS,  ET  MARTYRIS. 
HOC  OPVS  FEOIT  FIERI  REVEREND1SS1MVS 
PATER  DOMINVS  GVILIÆLMVS  ARCIEPS 
BITVRICENSIS  ANNO  DOMIN1  MCCCCNONO. 

(Laderchius  1.  c.  vol.  II  p.   115) 

—  „Her  blev  fordum  Jomfruen  og  Martyren,  den  hellige  Cæcilias  Le- 
geme nedlagt;  Ærkebiskop  Vilhelm  i  Bourges  lod  foretage  en  Istand- 
sættelse af  hendes  Krypt,  a.  1409". 

Med  Traditionen  og  de  nys  berørte  Indskrifter  stod  Kirkens 
egne  Beretninger  i  fuld  Samklang.  I  alle  Gjengivelser  af  Mar- 
tyrens Legende  hed  det,  at  Pave  Urbanus  lod  hendes  Legeme  bi- 
sætte i  Nærheden  af  Biskopperne,  hans  Kolleger  —  inter  collegas 
snos  Episcopos  et  Martyres,  som  Ordene  lyde1)  —  og  i  en  af 
Kirkens  ældste  historiske  Bøger,  den  saakaldte  liber  pontificalis, 
der  skildrer  Paverne  indtil  Midten  af  det  7de  Aarhundrede,  for- 
tælles om  den  Flytning  ind  til  Rom ,  som  Pascal  I  under 
Katakombernes  Forstyrrelse  af  de  indtrængende  Folkestammer 
foretog  med  hendes  og  andre  Martyrers  Rester  (a.  817 — 822), 
at  han  fandt  Helgenindens  Legeme  lige  nær  det  Sted,  hvorfra 
han  havde  borttaget  sine  Forgængere.  Pavernes  Lig2).  For  saa 
vidt  var  der  altsaa  ingen  Strid  mellem  Traditionen  og  Kirkens 
Optegnelser,  der  samstemmende  henlagde  S.  Cæcilias  Hvilested 
til  den  samme  Katakombe  ved  via  Appia ,  i  hvilken  Paverne 
vare  stedte  til  Hvile. 

Ligefuldt  tvivlede  dog  de  Rossi  —  ikke  om  Rigtigheden  af 
den  Stedsbestemmelse,  der  var  given  i  Payebogen  og  de  gamle 
Akter,  men  om,  hvorvidt  ikke  en  senere  Tradition  og  de  oven- 
anførte ,  i  S.  Sebastians  Katakomben  forefundne  Indskrifter  — 
der  hidrørte  fra  en  Tid,  da  Erindringen  om  de  gamle  Kirke- 
gaarde var  knyttet  til  denne  ene:  coemeterium  ad  catacumbas, 
som  den ,  der  stedse  stod  aaben  —  med  Urette  henlagde  til 
Krypter  og  Gange  hernede  Paver  og  Martyrer,  som  Pilegrimmene 
i  det  7de  og  8de  Aarhundrede  ingensinde  havde  set  her,  men 
i  en  ganske  anden  Katakombe,  hvis  Tilværelse  imidlertid  senere 
var  gaaet  i  Glemme. 


')   Laderchius  1.  c.  vol.  I  p.  39. 

2)   ibid.  vol.  II  p.  202    (revclatio  Paschalis  papae   de  inventione  corporis  b. 
Caeciliae). 

De  Rossi  henviste  i  saa  Henseende  til  nogle  gamle  Op- 
tegnelser i  to  saakaldte  „Itinerarier",  der  i  Slutningen  af  forrige 
Aarhundrede  (1777)  vare  fundne  i  et  Klosterbibliothek  i  Salz- 
burg1), men  som  man  hidtil  kun  havde  skjænket  ringe  Opmærk- 
somhed. Som  Navnet  antyder,  var  det  en  Art  Rejsehaandbøger, 
bestemte  til  at  vejlede  Pilegrimmene  paa  deres  Vandring  mellem 
Roms  Katakomber  og  Kirker  —  begge  skrevne  i  den  første 
Halvdel  af  det  7de  Aarhundrede,  paa  en  Tid,  da  der  endnu 
ikke  var  foretaget  nogen  Flytning  til  Rom  af  Martyrernes  Lig, 
der  altsaa  fremdeles  kunde  ses  paa  deres  oprindelige  Plads2). 

Om  det  yngste  af  disse  Skrifters  Værd  kan  der  tvistes: 
hvorvidt  det  er  et  Arbejde  paa  første  Haand  eller  maaske 
snarere  et  Uddrag  af  et  større  da  foreliggende  Værk  —  det 
synes  i  hvert  Fald  ikke  skrevet  paa  selve  Stedet.  Derimod  er 
det  ældste  Itinerarium ,  der  antages  forfattet  i  den  første 
Tredjedel  af  det  7de  Aarhundrede  (a.  625 — 638) ,  en  utvivlsomt 
original  Beretning,  skreven  i  selve  Rom  af  et  Øjenvidne.  Fra 
Byens  Midte  begiver  Autor  sig  ad  via  Flaminia  ud  imod  Nord, 
omtaler  christne  Mærkeligheder  ved  de  andre  store  Hærveje, 
han  besøger,  idet  han  for  at  komme  ind  paa  disse  ofte  skyder 
Gjenveje,  hvoraf  flere  endnu  kunne  paavises. 

Om  hvad  der  er  at  se  langs  via  Appia  udtaler  han  sig  saa- 
ledes:  „Paa  din  Vandring  ad  den  appiske  Vej  kommer  Du  til 
St.  Sebastian,  Martyren,  hvis  Legeme  er  bisat  i  et  meget  lavt 
Sted;  dér  ere  ogsaa  Apostlene  Peters  og  Paulus'  Grave,  i  hvilke 
de  hvilede  i  40  Aar;    ad    en  Trappe   paa  fire  Trin  kommer  Du 


')   de  Rossi  1.  c.  vol.  lp.  136  ff. 

a)  Det  eneste  Sted,  hvor  disse  Itinerarier  findes  aftrykte,  er  vistnok  Fro- 
bens Udgave  af  Alcuins  Værker  (opera  Albini  8.  Alaiini)  t.  II,  vol.  II, 
appendix  tertia  pag.  597  ff. 

ned  i  den  vestlige  Del  af  Kirken,  hvor  deri  hellige  Cyrinus, 
Pave  og  Martyr,  er  begravet.  —  Paa  den  nordlige  Side  af  Vejen 
kommer  Du  til  de  hellige  Martyrer  Tiburtius,  Valerianus  og 
Maximus;  derfra  'naar  Du  ind  i  en  stor  Hule.  og  Du  finder 
S.  Urbanus,  Biskop  og  Confessor.  paa  et  andet  Sted  Felicissimus 
og  Agapitus,  Martyrer  og  Hjælpere  hos  Sixtus.  paa  et  tredje 
Sted  Cyrinus  Martyr,  og  paa  et  fjerde  Januarius  Martyr.  — 
Paa  samme  Vej,  ad  s  anet  am  Caeciliam".  er  der  en  utallig  Skare 
af  Mai  tyrer:  først  Sixtus.  Pave  og  Martyr,  Dionisius,  Pave  og 
Martyr,  Julianus,  Pave  og  Martyr,  Flavianus,  Martyr,  den  hellige 
Cæcilia,  Jomfru  cg  Martyr;  80  Martyrer  hvile  her  underneden; 
Ceferinus  (o:  Zephyrinus),  Pave  og  Confessor,  hviler  ovenover, 
Eusebius,  Pave  og  Martyr,  ligger  længere  henne  i  en  Grotte 
(antrum),  og  Cornelius,  Pave  og  Martyr,  endnu  længere  borte  i 
en  anden  Hule.  —  Endelig  kommer  Du  til  den  hellige  Jomfru 
og  Martyr  Soteris  .  .  .  Du  forlader  via  Appia  og  ser  for 
Dig"  o.  s.  v. 

I  det  førstnævnte  Itinerarium  omtales  paa  lignende  Maade 
Kirker  og  Katakomber  ved  deu  appiske  Vej ,  men  Forfatteren 
tager  sit  Udgangspunkt  fra  den  modsatte  Ende  af  Vejen,  ved 
Martyrgravene  nærmest  Rom,  ved  Kirken  „S.  Suteris",  som  han 
kalder  den,  og  ender  ved  Kirken  S.  Sebastiano1). 

Disse  Detailler  kunne  synes  overmaade  ørkesløse;  for  de  Rossi 
vare  de  imidlertid  af  uskatterligt  Værd:  de  viste  ham,  i  hvilken 
Retning  han  skulde  føre  sine  Udgravninger  for  at  komme  til  de 
Resultater,  han  ønskede.  Han  saae  jo  rigtignok,  at  der  var 
paafaldende  Urigtigheder  i  Begges  Optegnelser;  Opregningen  af 
Paver    i    den    Katakombe .     som     de    unævnte    Forfattere    kalde 


1)    Opera  Alcuini  ed.  Frobeu,    ibid.    pag.  599    (de   locis    sanctis  Martyrum, 
quae  sunt  forts  civitatem  Eomæ). 

„ad  s.  Caeciliam",  men  som  mere  almindelig  gik  under  Kirkens 
officielle  Navn:  coemeterium  Calixti ,  er  saaledes  hverken  fuld- 
stændig eller  korrekt;  de  have  læst  en  Ligsten  over  en  Julianus 
og  urigtig  gjort  ham  til  en  Pave;  i  Stedet  for  Fabianus  har  den 
Rejsende  læst  „Flaviamis" ,  for  Zephyrinus  Pave  skriver  han 
„Ceferinus",  o.  s.  v.  Men  disse  Unøjagtigheder  lod  de  Rossi 
ikke  overse  det  Væsentlige:  at  begge  Itinerarier  samstemmende 
skjelnede  mellem  å  Grupper  af  Begravelser  ved  den  appiske  Vej, 
saaledes  at  den  første  Gruppe  —  den,  der  laa  længst  borte  fra 
Rom  —  omfattede  Kirken  S.  Sebastiano  og  den  til  denne 
hørende  Kirkegaard,  den  næste  —  paa  den  nordlige  Side  af 
Vejen  —  den  saakaldte  Prætextatus'  Katakombe,  der  endnu  kun 
for  en  ringe  Del  er  udgravet.  Den  tredje  Gruppe  berømmes  som 
indeholdende  „innumerabilis  multitudo  Martyrum",  blandt  hvilke 
særlig  nævnes  den  hellige  Cæcilia,  flere  Paver,  S.  Tharcisius  og 
nogle  andre  Helgene;  ved  den  fjerde  endelig —  beliggende  nær- 
mest Rom,  kort  før  man  kommer  til  det  Sted,  hvor  via  Ardea- 
tina  skiller  sig  fra  via  Appia  —  rejste  sig  Kirken  for  Jomfruen 
og  Martyren  S.  Soteris. 

Hvad  der  anførtes  i  de  to  Itiuerarier  stod  i  god  Overens- 
stemmelse med  de  Undersøgelser,  de  Rossi  hidtil  havde  havt 
Lejlighed  til  at  anstille  paa  Vejen.  Ved  et  Jordskred  paa  den- 
nes nordlige  Side  (i  Aaret  1848)  var  det  lykkedes  ham  at  trænge 
ned  i  den  nævnte  Prætextatus'  Katakombe,  og  efter  den  An- 
visning, der  var  given  i  begge  Skrifter,  fandt  han  dér  det  Grav- 
kammer, i  hvilket  Helgenerne  Januarius,  Felicissimus  og  Agapitus 
vare  stedte  til  Hvile;  i  nogle  Ruiner  over  Krypten  mente  han 
at  kunne  se  utvivlsomme  Rester  af  to  smaa  Basilikaer,  der  vare 
opførte  til  Ære  for  Valerianus  og  Tiburtius,  den  hellige  Cæcilias 
Ægtefælle  og  Svoger,  hvis  Rester  ligelede  \aiv  bisatte  i  denne 
Katakombe.  Rigtig  henlagde  fremdeles  Optegnelserne  Apostlene 
Peters  og  Paulus'  Grave  til  Katakomben  ander  Kirken  S.  Seba- 
stiano ;     de    Rejsende    have    her    læst    en    Indskrift  .    som    Pave 

Daraasus  lod  opsætte  i  det  4de  Aarhundrede,  og  hvori  han  min- 
der de  Troende  om,  at  Ligene  af  de  to  Apostle  midlertidig 
havde  været  skjult  i  denne  Krypt: 

Bie  habitasse  prins  sanctos  cognoscere  debes 
Notnina  quisque  Petri  pariter  Paulique  requiris  ') 

—  „her ,  bør  Du  vide ,  hvilede  fordum  de  Hellige ;  spørger 
Du    om    deres  Navn  ,    var    det  Petrus    og  Paulus".      Senest  — 


')   Indskriften,  der  nu  findes  indmuret  bag  Højaltret  i  Kirken  S.  Sebastiano, 
lyder  i  sin  Helhed: 

Hic  habitasse  prius  sanctos  cognoscere  debes, 
Notnina  quisque  Petri  pariter  Paulique  requiris. 
Discipulos  Oriens  misit,  quod  sponte  fatetnur, 
Sanguinis  ob  meritum  Christumque  per  astra  sequuti, 
Aetherios  peticre  sinus  et  regna  piorum. 
Roma  snos  potius  meruit  defenclere  cives. 
Haec  Datnasus  vestras  referat  sider a  laudes  — 

og  dens  Indhold  lader  sig  gjengive  saaledes :  „Her,  bør  Du  vide,  hvilede 
fordum  de  Hellige;  spørger  Du  om  deres  Navn,  var  det  Petrus  og  Pau- 
lus; Østen  sendte  Disciple,  hvad  vi  villig:  indrømme.  I  Kraft  af  For- 
tjenesten ved  deres  udgydte  Blod  fulgte  de  Christus  til  Stjernerne, 
fandt  Vejen  til  de  himmelske  Boliger  og  de  Frommes  Rige.  Rom  for- 
tjente dog  at  værne  om  sine  egne  Borgere.  Maa  det,  I  nye  Stjerner, 
være  Damasus  tilladt  saaledes  at  besynge  Eders  Pris." 

Den  Ledende,  hvortil  der  sigtes  i  de  ovenanførte  Linjer,  berøres  af 
Pave  Gregor  den  Store  (a.  590 — 604)  i  et  Brev  til  Kejserinde  Constan- 
tina  i  Konstantinopel.  Denne  havde  anmodet  Paven  om  at  faa  Aposte- 
len Paulus'  Hoved  udleveret  for  at  kunne  opbevare  det  i  et  Kapel, 
som  hun  lod  opføre  til  hans  Ære  i  Kejserpaladset.  Men  Gregor 
den  Store  vægrede  sig  ved  at  imødekomme  hendes  Begjæring,  .og  til 
Støtte  for  sit  Afslag  mindede  han  Kejserinden  om  de  Bestræbelser,  der 
af  de  Christne  i  Orienten  forlængst  vare  gjorte  for  at  komme  i  Be- 
siddelse af  Apostlenes  Lig.  „Hver  Mand  véd",  skriver  Paven,  „at  kort 
efter  Petrus'  og  Paulus'  Martyrium  kom  Troende  fra  Østerland  til  Rom 
for   at  begjære  deres  Legemer  udleverede   i  Egenskab  af  Landsmænd. 

i  1852  —  havde  endelig  de  Rossi  nær  Lucinas  Krypter 
fundet  Pave  Cornelius'  Gravkammer  og  her  tillige  Brud- 
stykker af  en  Indskrift,  som  Pave  Damasus  forfattede  til  hans 
Ære;  med  Grupperingen  i  Itinerarierne  for  Øje,  der  omtalte 
Pave  Cornelius'  Grav  i  Forbindelse  med  Katakomben  ad  s. 
Caeciliam  (den  3die  Katakombeegn)  nærede  han  da  ingen  Tvivl 
om,  at  denne  Pavebegravelse,  uden  at  udgjøre  en  Del  af  den 
egentlige  coemeterium  Calixti,  maatte  være  denne  overmaade 
nær,  og  at  han  dér  —  saaledes  som  Itinerarierne  oplyste  — 
vilde  finde  en  Krypt  langt  mærkeligere  end  alle  de  andre ,  i 
hvilken  et  helt  Aarhundredes  Paver,  fra  Kejser  Alexander  Seve- 
rus'  til  Konstantin  den  Stores  Tid  .  vare  stedte  til  Hvile ,  og  i 
hvis  Naboskab  den  hellige  Cæcilias  Gravkammer  maatte  søges. 

Saa  fuldt  stolede  de  Rossi  paa  sine  Optegnelser,  at  da  han 
en  Dag  i  Følge  med  en  fransk  Gejstlig,  Dom  Guéranger  —  der 
særlig  har  beskjæftiget  sig  med  Legenden  om  den  hellige  Cæcilia, 
og  hvem  denne  Meddelelse  skyldes  —  spadserede  ud  til  den 
Vigne  (v.  Molinari) ,  hvor  Pave  Cornelius'  Gravkammer  nys  var 
afdækket,  afskridtede  han  den  Afstand  paa  Terrænet,  hvor  man, 
trods  Kirkens  Indskrifter  og  en  tusindaarig  Tradition  om  alle- 
rede at  kjende  disse  hellige  Skatte,  nødvendigvis  maatte  op- 
dage   den    berømte   Pavekrypt   fra   det    3dje    Aarhundrede    og    i 


Deres  Ønske  blev  opfyldt,  og  de  førte  Ligene  udenfor  Rom  til  den 
2den  Milepæl,  hvor  de  skjulte  dem  paa  et  Sted,  der  kaldes  ,,catacum- 
bas".  Men  i  det  Øjeblik,  da  de  vilde  til  at  føre  Ligene  videre  bort  fra 
Skjulestedet,  overfaldtes  de  af  et  saa  hæftigt  Uvejr  med  Lynild  og  Tor- 
den, at  de  grebne  af  Skræk  flygtede  til  alle  Sider  og  opgav  deres  Fore- 
havende. Borgere  fra  Rom  vare  imidlertid  komne  tilstede,  og  da  de 
af  Herren  kjendtes  værdige  til  at  bevare  saa  stor  en  Skat,  førte  de 
Ligene  tilbage  til  Byen  og  bisatte  dem  i  de  Krypter,  hvor  de  endnu 
hvile."  —  Opera  S.  Gregorii  (l\irisiis  1705)  vol.  II.  epwfc  lil>.  IV,  XXX 
(p.  708). 

umiddelbar  Nærhed  af  denne  den  hellige  Cæcilias  Grav.  Dom 
Guéranger  tilstaar,  at  han  ikke  delte  sin  Vens  Overbevisning: 
„Nous  rentråmes  en  France,  non  convaincus  encore" ,  bemærker 
han,  og  tilføjer,  at  den  nye  Udgave  af  hans  Værk  om  den 
hellige  Cæcilia  udkom  med  de  samme  Mangler  som  den  tid- 
ligere x). 

De  Rossi  gav  imidlertid  ikke  slip  paa  sin  Overbevisning; 
trods  alle  Indsigelser  var  han  og  blev  gjennem  Rækken  af  sine 
Undersøgelser  yderligere  overtydet  om,  at  saa  langt  ud  ad  den 
appiske  Vej  som  til  Kirken  S.  Sebastiano  behøvede  man  ikke  at 
gaa  for  at  finde  Pavernes  Krypt  og  S.  Cæcilias  Grav,  men  at 
Indskrifterne  i  Katakomben  under  denne  Kirke  og  den  derfra 
paavirkede  Middelalder  og  Nutid  sammenblandede  den  første  og 
tredje  af  de  fire  Katakombe-Egne,  der  i  Itinerarierne  vare  son- 
drede saa  bestemt  ud  fra  hinanden.  Denne  Vildfarelse  vilde  han 
godtgjøre  for  sin  Samtid. 

Udgravningerne  blev  altsaa  ledede  efter  de  Rossis  Plan. 
De  skred  dog  kun  langsomt  frem;  der  synes  at  have  manglet 
Penge,  maaske  ogsaa  Energi  hos  den  Kommission,  der  i 
1851  var  bleven  nedsat  af  Pius  IX  til  at  forestaa  Arbejderne. 
Men  omsider  (Marts  1854)  lykkedes  det  at  trænge  ned  i  en 
Krypt,  der  utvivlsomt  maatte  identificeres  med  det  Kammer,  der 
i  Begyndelsen  af  det  3dje  Aarhundrede  var  indrettet  af  Pave 
Calixt  til  at  gjemme  hans  Efterfølgeres  Lig.  Alt  laa  her  sønder- 
slaaet ,  overdækket  med  Jord  og  Grus ;  Loftshvælvingen ,  der 
mistede  sit  Underlag,  styrtede  ned  og  foraarsagede  yderligere 
Ødelæggelse.     Dog,    snart  fik  man  Gruset  ryddet  bort,    og   paa 


i)    Dom  Guéranger,    Sainte  Cécile  et  la  société  Romaine  aux  deux  premiers 
siedes  (Paris  1874)  p.  562. 

Brudstykker  af  Tavler,  der  havde  været  indsatte  i  Væggene  til 
Lukke  for  Nicherne,  læste  de  Rossi  nu  Navnene  paa  fire  af 
de  Paver :  Anteros ,  Fabianus ,  Lucius  og  Eutychianus ,  der 
ifølge  skriftlige  Optegnelser  skulde  være  bisatte  i  coemeterium 
Calixti1);  Navnene  fandtes  indhuggede  med  store  græske  Bog- 
staver —  Græsk  var  jo  Kirkens  oprindelige  Sprog  —  med  ved- 
føjet ET1  (Episcopus).  Blandt  de  fundne  Indskriftsfragmenter 
var  et  Stykke  af  en  Marmortavle,  hvorpaa  Bogstavet  „H"  var 
indhugget  tre  Gange  under  hinanden.  For  en  mindre  Kyndig 
vilde  dette  Fund  næppe  have  været  synderlig  oplysende,  men  i 
disse  3  Bogstaver  gjenkjendte  de  Rossi  hurtig  de  smukt  mejs- 
lede Skrifttræk,  der  skyldtes  en  bekjendt  Stenhugger  hos  Pave 
Damasus,  og  sikkert  sluttede  han,  at  her  havde  han  et  Frag- 
ment af  en  berømt  Indskrift,  som  af  Pave  Damasus  var  bleven 
opsat  i  den  omhandlede  Krypt,  og  hvis  Indhold  man  kjendte  af 
Omtale  i  de  gamle  Codices2).  Formodningen  viste  sig  at  være 
rigtig;  yderligere  Undersøgelser  førte  til  Fundet  af  1:20  andre 
Brudstykker  af  Indskriften,  saa  at  denne  nu  kunde  sættes  sani- 


l)  Angaaende  Tavlen  for  Pave  Lucius  bemærker  de  Rossi  (1.  c.  I  p.  255), 
at  dens  højre  Del,  hvor  Ordet  „Episcopus"  skulde  have  været  indhugget, 
fremdeles  fattes;  ligefuldt  uærer  hau  dog  ingen  Tvivl  om,  at  det  fundne 
Indskriftsfragment  har  hørt  til  en  Sien,  der  er  bleven  indsat  som 
Lukke  for  denne  Paves  Grav,  og  afviser  noget  bidende  (ibid.  pag.  287 
N.  4)  en  Bemærkning  af  Munter  [Miscéll.  Hafnu  nsia  vol.  II,  p.  219) 
om,  at  Pave  Lucius  skulde  være  bleven  biaat  i  Prætextats  Kata- 
kombe —  la  patria,  c  la  tarda  eta  di  quel  documento  gli  tolgono  ogni 
■  valore  topografico.  (Omvendt  vilde  Munter  have  kunnet  beklage  sil: 
over,  at  baade  hans  Navn  og  hans  Værk  ikke  er  rigtig  anført  hos 
de  Rossi  . 

2J  de  Rossi  1.  c.  II  p.  23:  Il  primo,  che  venrie  in  luce,  dava  le  solt  iniziali 
di  tre  verst  tutti  principianti  dalla  lettera  H.  La  cut  vista  mi  /<  tosto 
esclamare:  „Hic  comites  Xysti  portant  qui  ex  hoste  trophaca,  Hic  manerus 
procerum  servat  qui  altaria  Christi.  Hic  positus  longa  vixit  gut  in  pace 
sacerdos". 

men  og  —  fraset  enkelte  Bogstaver  —  læses  i  fuld  Sammen- 
hæng som  for  1500  Aar  siden1). 

Gravkamret  blev  muret  op  og  efter  de  Rossis  Anvisning 
ført  tilbage  til  den  Skikkelse,  som  det  maatte  antages  at  have 
havt  paa  Pave  Gregor  den  Stores  Tid  (a.  600).  Den  15de  Maj 
1854  steg  Pius  IX  ned  og  besaae  sine  Forgængeres  Grave2). 

Ved  denne  Opdagelse  var  Kirkens  Tradition  om  at  have  Paver- 
nes Kapel  i  en  Katakombe  under  Kirken  S.  Sebastiano  omstødt; 
det  gjaldt  nu,  om  Itinerarierne  fremdeles  havde  Ret,  naar  de 
henlagde    den   hellige    Cæcilias    Grav    i    umiddelbar   Nærhed    af 


!)    Indskriften,   der  nu  er  indmuret  over  Altret  i  Pavekrypten,   lyder  i  sin 
Helhed  saaledes: 

HIC  CONGESTA  JACET  QVAERIS  SI  TVRBA  PIORVM 
CORPORA  SANCTORVM  RETINENT  VENERANDA  SEPVLCRA 
SVBLIMES  ANIMAS  RAPVIT  S1BI  REGIA  CAELI 
HIC  COMITES  XYSTI  PORTANT  QVI  EX  HOSTE  TROPAEA 
HIC  NVMERVS  PROCERVM  SERVAT  QVI  ALTARIA  XPI 
HIC  POSITVS  LONGA  VIXIT  QVI  IN  PACE  SACERDOS 
HIC  CONFESSORES  SANCTI  QVOS  GRAECIA  MISIT 
HIC  JVVENES  PVERIQ.  SENES  CASTIQVE  NEPOTES 
QVIS  MAGE  VIRGINEVM  PLACVIT  RETINERE  PVDOREM 
HIC  FATEOR  DAMASVS  VOL VI  MEA  CONDERE  MEMBRA 
SED  CINERES  TIMV1  SANCTOS  VEXARE  PIORVM. 

(de  Rossi  1.  c.  vol.  II  p.  23,  jfr.  tav.  I  A  og  II). 

hvilke  Linjer  lade  sig  gjengive  paa  følgende  Maade:  „Her  hviler,  om 
Du  vil  vide  det,  i  Hobetal  de  Frommes  Ben;  ærværdige  Grave  gjemme 
de  Helliges  Rester,  Himlen  har  modtaget  deres  ophøjede  Sjæle.  Her 
ligge  S.  Sixtus'  Ledsagere,  der  vandt  Trofæer  fra  Fjenden,  her  én 
Skare  af  de  Ældste,  efter  at  have  vogtet  Christi  Alter,  her  den  Biskop, 
som  levede  saa  længe  i  Fred;  her  de  hellige  Mænd,  som  kom  hid  fra 
Grækenland,  Børn  og  Ynglinge,  Oldinge  med  deres  kydske  Afkom,  der 
ønskede  at  bevare  Jomfrueligheden  ukrænket.  Hernede  —  det  være 
tilstaaet  —  kunde  ogsaa  jeg  Damasus  føle  Lyst  til  at  lægge  mine  Ben, 
men  jeg  maatte  frygte  at  forstyrre  de  Helliges  Støv." 
s)   ibid.  vol.  II  pag.  20. 

Pavekrypten.  Man  kan  da  forestille  sig  de  Rossis  Spænding, 
da  han  ved  Siden  af  Pavekrypten  opdagede  et  endnu  større  og 
højere  Gravkammer.  Men  hans  Taalmodighed  blev  sat  paa 
Prøve;  Kamret  var  lige  op  til  Lysaabningen  fyldt  med  Jord  og 
Grus,  og  kun  ved  at  trænge  ned  gjennem  denne  var  det  muligt 
at  komme  ind  uden  at  afstedkomme  Skade.  Denne  Bort- 
fjærnelse  af  Fylden  viste  sig  imidlertid  at  være  et  besværligt 
og  langsomt  Foretagende,  men  efterhaanden  som  Jorden  blev 
skaffet  tilside,  kom  nogle  Vægdekorationer  til  Syne:  øverst  paa 
Væggen  under  Lysaabningen,  en  kvindelig  Figur  i  bedende  Stil- 
ling —  en  saakaldet  „Orante"  —  med  Hænderne  ikke  foldede  eller 
opløftede,  men  udstrakte  til  Siderne,  saa  at  de  dannede  et  Kors 
med  Legemet;  og  under  denne  bedende  Kvinde  et  større  Billede, 
der  fremstillede  tre  Helgene  —  vistnok  Martyrer,  at  dømme 
efter  Palmerne,  der  voxede  frem  ved  deres  Fødder1).  Disse 
Fresker  frembød  dog  mindre  Interesse;  særlig  den  første  var 
ogsaa  saa  udvidsket,  at  man  vanskelig  kunde  skjelne  Ansigts- 
trækkene. Men  paa  en  modstaaende  Væg  ved  en  Dør,  der  førte 
ind  til  Pavekrypten ,  opdagede  man  et  langt  bedre  bevaret 
Billede,  forestillende  en  ung  Kvinde,  rigt  klædt,  med  gyldne 
Hals-  og  Armsmykker,  Perler  i  Haar  og  Øren.  Ogsaa  hun  holdt 
Armene  udstrakt  til. Siderne  som  en  Bedende  —  hendes  Hoved 
omstraaledes  af  en  gylden  Glorie.  Og  under  denne  Freske,  ved 
en  Fordybning  i  Væggen,  der  syntes  hugget  til  at  modtage  en 
Sarkofag,  saae  man  Billedet  af  en  høj  Gejstlig  i  Embedsdragt 
og  med  vedføjet  Navn:   „S.   Urbaniis"  2). 

Var    nu    hin    Freske    et    Billede    af   den    hellige    Cæcilia? 
Viste  det  hende  i  den  kostbare  Dragt,  hun  ifølge  Legenden  bar, 


*)   de  Rossi,  1.  c  vol.  II  tav.  V  og  VII 
2)   ibid.  vol.  II  tav.  VI. 

da  hun  led  Martyrdøden  i  sit  Hjem ;  var  det  hendes  Hvilested,  som 
man  fandt  hulet  i  Væggen  ved  Siden  af  Fresken,  og  var  den 
Biskop  i  paveligt  Ornat,  der  saas  afmalet  nedenunder,  hin  Pave 
Urbanus.  der  i  Akterne  spiller  en  saa  fremtrædende  Rolle  i 
Martyrens  Liv?  —  De  Rossi  nærede  paa  Forhaand  ingen  Tvivl, 
og  efterhaanden  som  han  fik  Krypten  undersøgt,  bekræftede  en 
Række  Enkeltheder  hans  sikre  Formodning. 

Forinden  vi  imidlertid  komme  ind  paa  disse  Enkeltheder 
og  aflægge  et  Besøg  i  Krypten  i  dennes  nuværende  Stand,  maa 
vi  høre  nærmere  om,  hvem  denne  Cæcilia  var.  Hvad  skylder 
hun  sin  Berømmelse ,  hvorledes  levede  og  virkede  hun  ?  — 
Svaret  maa  vi  søge  i  hendes  Akter;  og  naar  vi  her  noget 
nøjere  gaa  ind  paa  den  Fremstilling,  der  i  disse  er  givet  af 
hendes  Liv  og  Virken,  er  det  ingen  Digression;  thi  S.  Caecilia 
hører  til  via  Appia's  berømte  Kvindeskikkelser  ikke  mindre  end 
en  Clodia  og  Cæcilia  Metella;  den  har  været  Vidne  til  hen- 
des Virksomhed  i  Troens  Tjeneste,  har  sét  hendes  Nærmestes 
Blod  flyde  og  hende  selv  baaret  blødende  ud  ad  dens  Fliser. 
Her  ved  den  2den  Milepæl  havde  Cæcilia  tilmed  Grundejen- 
dom ,  hende  og  hendes  Slægt  skylder  Kirken  Tilblivelsen  af 
via  Appia^s  største  og  mærkeligste  Katakombe:  coemeterium 
Cdlixti.  i  hvilken  hun  selv  og  saa  mange  af  Cæciliernes  Æt  ere 
blevne  stedt  til  Hvile. 


I  den  Skikkelse,  hvori  Legenden  om  den  hellige  Cæcilia 
er  kommet  til  os ,  er  den  ikke  noget  Dokument,  der  skyldes  en 
Samtidig  af  hende.  Som  Fortalen  til  »Ada  S.  Caeriliae  Vir- 
ginis  et  Martyris"  udviser,  er  Legenden  først  bleven  nedskreven 
efter   Kirkens   Sejr,    og    —    efter    det   lidet   klassiske    Sprog   at 

dømme  —  rimeligvis  i  Begyndelsen  af  det  5te  Aarhundrede, 
altsaa  mere  end  200  Aar  efter  Helgenindens  Død  (a.  178).  Men 
derfor  tør  man  ingenlunde  frakjende  Fremstillingen  Troværdig- 
hed; mangfoldige  Indicier  vise  nemlig,  at  der  bag  Legendens 
fantastiske  Væv  løber  en  historisk  Traad,  at  Beretningen  i  alt 
Væsentligt  er  bygget  paa  langt  ældre,  meget  minutiøse  og  — 
saa  vidt  man  kan  kontrollere  det  —  fuldkommen  paalidelige 
Enkeltheder.  Nutidens  Kritik  er  fuldt  vel  i  Stand  til  at  skjelne 
mellem  det  Sande  og  det  Opdigtede;  den  har  Øje  for  de  haand- 
gribelige  Anachronismer,  de  legendemæssige  Overdrivelser,  den 
hele  udprægede  Rhetorik  i  Fremstillingen,  meD  samtidig  påa- 
viser den,  at  uagtet  al  Udsmykning  er  Fremstillingen  paalidelig 
i  sine  Hovedtræk,  stundom  ogsaa  i  en  Række  af  Enkeltheder, 
som  kun  kunne  være  optegnede  af  en  Samtidig.  Netop  endel 
af  disse  Detailler  have  fundet  en  uventet  Bekræftelse  ved  Op- 
dagelsen af  Martyrens  Lig  og  Relikvier  i  Slutningen  af  det  16de 
Aarhundrede  i  Kirken  S.  Cecilia  in  Trastevere  —  Gjenstande, 
der  utvivlsomt  laa  skjult  for  ethvert  Øje,  da  Legenden  blev 
redigeret  i  den  Form,  hvori  den  nu  foreligger. 

Den  hellige  Cæcilia  var  af  fornem  Slægt  —  nobilis,  illustris, 
clarissima  kaldes  hun  i  Akterne  1).     De  Rossi  har  forsøgt  at  op- 


')   Acta   S.  Caeciliae   Virg.    et    Mart.    ed.   Laderchius    (Romæ  1722)    vol.  I 
pag.  4  og  34. 

Her  og  i  det  Følgende  har  jeg  fulgt  den  Fremstilling  af  Martyrens 
Akter,  der  paa  Grundlag  af  et  Haandskrift  i  Kirken  S.  Cæcilia  i  Traste- 
vere blev  publiceret  i  Trykken,  først  af  Bosio  (hist.  passionis  S.  Cae- 
ciliae, Romae  1600)  og  senere,  ledsaget  af  Kommentarer,  udgivet  af 
Laderchi.  —  Som  det  maaske  vides,  er  Bollandisternes  voluminøse  Ud- 
gave af  acta  Sanctorum,  ordnet  efter  de  paagjældende  Helgenes  Fest- 
dage, endnu  ikke  naaet  videre  end  til  Slutningen  af  Octobcr  Maaned, 
medens  S.  Cæcilias  Dag  i  den  romerske  Kalender  først  indtræder  den 
22  November. 

10 

stille  hende  et  Stamtræ,  og  ved  en  Undersøgelse  af  Katakom- 
bernes Dødstavler  er  han  kommen  til  det  Resultat,  at  hun  hørte 
til  en  Gren  af  Cæcilierne  —  Caecilii  Massimi  Fausti  —  der 
udledte  sin  Herkomst  fra  Republikens  berømte  Caecilii  Metelli, 
og  som  alt  i  Slutningen  af  det  2det  Aarhundrede  talte  ansete 
Tilhængere  af  den  ny  Lære1). 

Fra  Barndommen  af  var  Cæcilia  opdragen  i  Evangeliets 
Lære;  til  dets  Fremme  viede  hun  sit  Arbejde  og  sine  Inter- 
esser, hun  kjendte  intet  højere  Ønske  end  at  kunne  ofre 
sit  Liv  for  Frelseren  —  Troen  fyldte  hende  helt  og  stærkt. 
Hendes  Ungdom  forløb  under  Marcus  Aurelius'  milde  Regi- 
mente (ca.  161  —  180);  Ingen  tænkte  da  paa  at  hindre  hende 
i  at  anvende  sit  Gods  til  Menighedens* Bedste;  frit  kunde  hun 
besøge  og  bede  ved  de  Helliges  Grave,  færdes  med  sine  Tros- 
fæller; og  hvad  hun  saae  og  hørte,  gjorde  hende  end  yderligere 
begejstret  for  Troen.  „En  Jomfru",  stod  der  skrevet,  „skal  være 
hellig  baade  paa  Legeme  og  i  Aand"  2) ;  Cæcilia  vilde  følge  dette 
Bud  og  lovede  sig  selv,  at  hun  aldrig  vilde  tilhøre  nogen  jor- 
disk Brudgom  —  „stedse",  sige  Akterne,  „havde  hun  Frelseren 
i  Tanke  og  Sind,  hverken  Dag  eller  Nat  forstummede  hendes 
Samtaler  med  ham"3).     Men  Cæcilia  var  ikke  af  dem,   der  sad 


!)  de  Rossi  1.  c.  vol.  II  pag.  145:  dopo  queste  minute  e  diligenti  ricerchi 
egli  é  impossibile  negare,  che  8.  Cecilia  .  .  .  sia  stata  della  parentela 
dei  Cecilii  Massimi  Fausti  senatorii;  jfr.  Dora  Guéranger,  1.  c.  p.  231 
og  247 — 248,  som  har  opstillet  for  S.  Cæcilia  et  fuldkommen  detailleret 
Stamtræ ,  hvor  han  lader  hende  nedstamme  fra  hin  Q.  Cæcilias  Me- 
tellus  Numidicus,  der  besejrede  Kong  Jugurtha,  og  ligeledes  lader  hende 
have  ejet  en  pragtfuld  Villa,  som  denne  Metellus  Numidicus  opførte  i 
Roms  Nærhed,  ved  via  Tiburtina. 

2)  1  Corinth.  VII,  34. 

3)  Laderchius  1.  c.  pag.  4. 

stille  hen  i  ørkesløs  Grublen;  Erobrernes  Blod  løb  i  hendes 
Aarer,  ligesom  Apostlene  vilde  hun  vinde  Sjæle  —  og  hendes 
ildfulde  Tale,  der  gik  igjennem  Hjerterne  som  et  Sværd,  bragte 
Mangfoldige  til  Omvendelse.  Kirken  indsaae,  hvilken  værdifuld 
Bistand  der  kunde  ydes  den  af  en  saa  virksom  Tjenerinde;  Pavens 
Vikar,  S.  Urbanus  episcojms  —  som  han  kaldes  i  Legenden1)  — 
blev  hendes  særlige  Velynder  og  tog  Ophold  paa  hendes  Land- 
slot ved  den  appiske  Vej.  Forøvrigt  lagde  Cæcilia  ikke  Skjul 
paa,  at  hun  tilhørte  en  af  Rigets  fornemme  Slægter  —  „det  er 
i  Sindet,  ikke  i  det  Ydre,  at  vi  skulle  afvige  fra  Andre",  siger 
Seneca2),  og  hun  fulgte  hans  Ord.  „For  Menneskenes  Øjne", 
hedder  det,  „bar  hun  Patricierindernes  kostbare  Klædedragt, 
men  under  den  de  Frommes  grove  Vadmel"  —  subtus  ad  carnem 
cilicio  induto3).  Vistnok  har  hun  da  heller  ikke  holdt  sig  til- 
bage fra  Omgang  med  sine  højbaarne  Standsfæller  —  den  Mand, 
der  kort  forinden  hendes  Martyrium  modtog  hendes  Ejendele 
for  at  skjænke  dem  til  Kirken,  bar  Titel  af  „clarissimus" . 

Den  Tid  nærmede  sig,  da  Cæcilia  skulde  indtræde  i  Ægte- 
stand. Efter  romersk  Skik  valgte  Forældrene  hende  en  Ægte- 
fælle og  udsaae  dertil  en  ung  Mand  af  Valenernes  berømte  Æt, 
Vcderianus,  der  ved  Fødsel  og  Rigdom  var  hendes  Lige,  og  som 
i  Legenden  prises  for  Højsind  og  Dyder,  men  hyldede  de  falske 
Guder.  Cæcilia  maatte  respektere  sine  Forældres  Vilje,  men  hun 
frygtede  ikke:  hun  vidste,  at  en  Engel  vaagede  hos  hende.  —  selv 
stræbte  hun  at  holde  alle  Anfægtelser  borte,  for  at  hun  end  ikke  i 


')    Laderchius  1.  c.  pag.  7. 

2)  Seneca,  Epist.  V,  2. 

3)  Laderchius  1.  c  pag.  4. 

1(T 

Tanken  skulde  blive  sin  himmelske  Brudgom  utro,  og  spægede 
sit  Legeme  ved  hyppig  og  langvarig  Faste. 

Dagen  kom,  da  hun  skulde  modtage  Valerianus'  Haand 
—  ved  Vintertid  a.  178.  Cæcilia  mødte  i  Højtidsdragt, 
smykket  efter  Tidens  Vis,  med  Brudeslør  for  Ansigtet.  De 
hedenske  Ceremonier  iagttoges  for  hendes  Øjne;  med  bortvendt 
Blik  saae  hun  Præsterne  ofre  Vin  og  Melk  til  Guderne,  Kagen  — 
Symbolet  paa  den  ægteskabelige  Forening  —  brødes  itu,  og 
skjælvende  lagde  hun  sin  Haand  i  sin  Brudgoms;  for  Verden 
var  Vielsen  fuldbragt,  Cæcilia  var  efter  Loven  Valerianus'  Ægte- 
hustru. 

Ved  Dagens  Fald  førtes  hun  af  Brudeskaren  til  sit  nye 
Hjem,  Valenernes  Palads  paa  den  anden  Side  af  Tiberen  —  den 
Bolig,  hun  senere  gjorde  saa  navnkundig  ved  sit  Martyrium,  og 
som  Kirken  har  skjænket  yderligere  Ry  ved  her  at  rejse  en 
Hovedkirke  til  hendes  Ære :  S.  Cecilia  in  Trastevere.  Ved  den 
smykkede  Indgangsdør  modtoges  hun  af  sin  Husbond.  Paa 
Fædrenes  Vis  spørger  denne  hende:  „Hvo  er  Du?",  og  Cæcilia 
svarer:  „Hvor  Du  er  Caius,  vil  jeg  være  Caia".  Man  byder 
hende  Vand  som  Symbol  paa  den  Renhed,  hvoraf  hun  skal  være 
besjælet,  bringer  en  Nøgle  som  Tegnet  paa  den  huslige  Styrelse, 
der  fra  nu  af  er  hende  betroet,  og  sætter  hende  endelig  nogle 
Øjeblikke  paa  en  Hynde  beklædt  med  Uld,  for  at  minde  hende 
om  de  Pligter  i  Hjemmet,  der  skulle  være  hende  kjære.  Viel- 
sens forskjellige  Optrin,  Modtagelsen  i  Valeriernes  Palads  har 
oftere  inspireret  Kunstnerne  til  malerisk  Fremstilling,  til  Ex. 
paa  en  Freske  fra  det  16de  Aarhundrede  i  Kirken  S.  Giacomo 
Maggiore  i  Bologna1). 


')    Jfr.    Dom    Guéranger    1.    c.    p.    354,     hvor     denne    Freske     findes     af- 
bildet;   af  haus  Værk    har    jeg    fremdeles    kant    Træk    til    den    givne 

Brudeskaren  begav  sig  ind  i  Trikliniet,  hvor  Maaltidet  var 
anrettet.  Medens  Bryllupssangen  istemtes  —  cantantibus  or- 
ganis  —  og  priste  denne  Forening  mellem  to  af  Roms  be- 
rømteste Slægter,  henvendte  Cæcilia  sig  i  Stilhed  til  Herren,  og 
den  Bøn,  hun  opsendte  til  ham,  lød:  „lad  mit  Hjerte  forblive 
rent,  mine  Sandser  ikke  fristes,  at  min  Uskyld  maa  bevares"  — 
berømte  Ord,  der  ere  gjentagne  af  Tusinder  af  Læber,  og  som 
i  den  Forbindelse,  hvori  de  forekomme  i  Legenden,  have  givet 
Anledning  til,  at  en  senere  Tid  kaarede  S.  Cæcilia  til  Beskytter- 
inde  for  Kirkens  Musik1). 

Efter  endtMaaltid  førtes  Cæcilia  ind  i  Brudekamret;  glæde- 
straalende  traadte  Valerianus  hende  imøde  —  nu  vare  de  alene, 
nu  skulde  han  trykke  den  elskede  Brud  i  sine  Arme.  Men 
Cæcilia  besjæledes  af  Styrke  fra  Himlen:  „Dyrebare  unge  Ven  — 
dulcissime  juvenis" ,  tiltalte  hun  ham,  „jeg  har  en  Hemmelig- 
hed at  betro  Dig,  men  lov  mig,  at  Du  ej  vil  røbe  den  til 
Nogen".  Valerianus  lovede,  at  Intet  i  Verden  skulde  bringe 
det  Betroede  over  hans  Læber.  „Nu  vel  da",  vedblev  Cæcilia, 
„jeg  har  blandt  Guds  Engle  en  Ven,  som  elsker  mig,  og  som 
med  Skinsyge  vaager  over  min  Kydskhed;  dersom  han  opdager, 
at  Du  i  mindste  Maade  forsynder  Dig  imod  mig  i  sandselig 
Attraa,  vil  hans  Vrede  strax  vende  sig  imod  Dig,  og  Du  vil 
gaa  til  Grunde  i  din  fagre  Ungdom.  Ser  han  derimod,  at  Du 
elsker  mig  af  et  rent  og  skyldfrit  Hjerte  —  immaculato  amore. 


Skildring  af  Bryllupshøjtiden,   hvorom  der  ikke  meddeles  Noget  i  selve 
Legenden. 

')    „Cantantibus  organis  illa  in  corde  sno  soli  Domino  decantabat,    dicens 
fiat  cor  meum  et  corpus  meum  immaculatum.  at  >n>n  confundar". 
(Laderchius  1.  c.  pag.  45;  jfr.  iøvrigt  i  det  Følgende). 

lader  Du  min  Jomfruelighed   ukrænket,    da    vil    han    elske  Dig, 
ligesom  han  elsker  mig,  og  vise  Dig  sin  Naade" l). 

Valerianus  forstod  ej  ret  denne  Tale,  men  den  Overbevis- 
ning ,  der  lød  i  hans  Hustrus  Ord,  lod  ham  uvilkaarlig  føle  sig 
greben  af  Troen.  „Cæcilia",  tog  han  til  Orde:  „dersom  Du  vil, 
at  jeg  skal  fæste  Lid  til  din  Tale,  saa  lad  mig  se  denne  Engel, 
og  dersom  jeg  erkjender,  at  det  i  Sandhed  er  en  Guds  Engel, 
vil  jeg  gjøre,  hvad  Du  byder;  men  har  Du  en  anden  Mand 
kjær  —  sandelig,  jeg  dræber  baade  Dig  og  ham  med  mit 
Sværd".  „Nu,  vil  Du  følge  min  Anvisning",  gjensvarede  Cæcilia, 
„give  dit  Minde  til  at  blive  renset  i  den  Kilde,  hvis  Vand  evigt 
rinder,  tro  paa  den  eneste,  sande  og  levende  Gud,  som  hersker 
i  Himlen  —  da  skal  ogsaa  Du  faa  Englen  at  se".  „Men  hvor 
er  den  Mand,  der  vil  rense  mig,  for  at  jeg  kan  skue  din  Engel?" 
spurgte  Valerianus,  og  hans  Hustru  forklarede:  „Gaa  ud  ad 
den  appiske  Vej  til  den  3dje  Milepæl,  dér  vil  Du  møde  Fattige, 
som  bede  de  Vejfarende  om  Almisse;  dem  har  jeg  stedse  taget 
mig  af,  og  de  kjende  min  Hemmelighed  .  .  .  naar  Du  ser  dem, 
bring  dem  da  min  Velsignelse  og  sig  til  dem:  Cæcilia  sender 
mig  til  Eder,  for  at  I  kunne  vise  mig  den  ærværdige  Olding 
Urbanus  —  sanctum  sencm  JJrbanum\  jeg  har  et  Budskab  at 
bringe  ham.  Og  naar  Du  har  truffet  den  Gamle,  betro  ham  da 
frit,  hvad  vi  have  talt  med  hinanden;  han  vil  rense  Dig  i  Kil- 
dens Vand  og  give  Dig  en  ny  og  skinnende  Klædning;  og  saa- 
snart  Du  iført  denne  er  kommen  tilbage  til  dette  Kammer,  vil 
Du  faa  Øje  paa  Englen,  som  nu  ogsaa  er  din  Ven  og  vil  op- 
fylde Alt,  hvad  Du  begjærer  af  ham" 2). 


')    Laderchius  1.  c.  pag.  5. 
-)    ibid.  pag.  6. 

Valeriauus  begav  sig  ud  ad  Vejen.  Ved  Daggry  fandt  han 
S.  Urbanus  paa  det  angivne  Sted,  søgende  Skjul  mellem  Mar- 
tyrernes Grave.  Overvældet  af  Glæde  kastede  Oldingen  sig  paa 
Knæ  og  takkede  Himlen  for  denne  Nyomvendte:  „Herre  Frelser! 
Du,  fra  hvem  alle  rene  Forsætter  udgaa,  modtag  Frugten  af 
den  Guddomssæd,  som  Du  har  nedlagt  i  Cæcilias  Sjæl;  den 
Ægtefælle,  hun  modtog  i  sit  Brudekammer  ubændig  som  en 
Løve  i  sit  Begjær,  sender  hun  Dig  som  det  blideste  Lam;  thi 
troede  han  ikke  allerede,  da  var  han  ej  kommen  hid.  Lad  da 
hans  Hjerte  og  Sind  aabnes  for  Dit  Ord,  at  han  kan  erkjende 
Dig  som  sin  Herre  og  Frelser,  afsværge  Djævlen  med  alle  hans 
Billeder!"  l). 

Medens  S.  Urbanus  bad  saaledes,  stod  pludselig  Guds  Sende- 
bud for  Begges  Øjne  —  en  ærværdig  Olding,  iført  Klæder  hvide 
som  Sneen  og  holdende  i  sin  Haand  en  Bog,  skreven  med  gyldne 
Bogstaver.  Det  var  Apostelen  Paulus.  Greben  af  Skræk  faldt 
Valerianus  til  Jorden,  men  Apostelen  rejste  ham  venlig  op  og 
bød  ham :  „læs,  hvad  der  staar  skrevet  i  denne  Bog,  og  tro,  at 
Du  kan  fortjene  at  saliggjøres  og  skue  Englen,  som  Cæcilia  har 
lovet  Dig  at  se".  Valerianus  slog  Øjnene  ep,  og  uden  at  kunne 
udtale  Ordene  læste  han  det  Sted,  Oldingen  pegede  paa:  „units 
dominus,  ima  fedes,  unum  baptisma,  unus  deus,  et  inder  omnium, 
qui  super  omnia,  et  in  omnibus  nobis  est  —  „én  Herre,  én  Tro, 
én  Daab,  én  Gud  og  Alles  Fader,  som  er  over  Alle  og  ved  Alle 
og  i  Eder  Alle"  —  Apostelens  Ord  i  Brevet  til  Epheserne2). 
„Tror    Du,     at    det    er    saaledes?"     spurgte    denne    ham,     og 


1)  Laderchius  1.  c.  pag.  7. 

2)  IV,  5-6. 

Valerianus  svarede  med  høj  Røst:  „Intet  er  sandere  under  Him- 
len, Intet  bør  troes  mere  fast" 1). 

Synet  forsvandt  og  lod  Valerianus  ene  tilbage  med  S.  Ur- 
banus.  Denne  indviede  ham  i  Troens  Lærdomme,  døbte  ham 
og  bød  ham  saa  vende  tilbage  til  sin  Hustru. 

Saaledes  fremstiller  Legenden  denne  Omvendelse.  Faa  Timer 
havde  været  tilstrækkelige  til  at  gjøre  Valerianus  til  Frelserens 
Discipel.  Cæcilias  Tro  havde  sejret:  deres  Ægteskab  var  nu 
en  Forening  mellem  to  Sjæle,  ingen  Hemmelighed  skilte  dem 
fra  hinanden  ,  i  Fællesskab  kunde  de  virke  for  Evangeliets 
Fremme. 

I  Brudekamret  afventede  Cæcilia  sin  Ægtefælles  Tilbage- 
komst. Da  denne  traadte  ind,  fandt  han  Englen  ved  hendes 
Side,  straalende  i  gylden  Glands  om  Hoved  og  Vinger  og  med 
to  Krandse  af  Roser  og  Liljer  i  Haanden.  Dem  rakte  han  Ægte- 
parret: „Fra  Himlen  bringer  jeg  Eder  disse  Krandse,  bevar  dem 
med  et  rent  Hjerte  og  kydsk  Legeme  —  immaculato  corde  et 
mundo  corpore;  deres  Blomster  ville  da  ikke  visne,  deres  Duft 
holde  sig  lige  frisk,  men  Ingen  vil  kunne  se  dem  uden  de,  hvis 
rene  Vandel  ligesom  Eders  har  vundet  Velbehag  i  Himlen.  Og 
siden  Du,  Valerianus,  har  opfyldt  Cæcilias  fromme  Ønske,  sen- 
der Frelseren  mig  hid,  for  at  jeg  kan  modtage  den  Bøn,  som 
Du  opsender  til  ham". 

Valerianus  ønskede  kun  Et.  Af  Alt  paa  Jorden  var  intet 
ham  saa  dyrebart  som  hans  Broders  Vel,  og  han  kunde  ikke  ud- 
holde den  Tanke,  at  denne  Broder  skulde  fortabes  og  ej  del- 
agtiggjøres  i  den  samme  Salighed  som  han  selv.  „Alle  mine 
Ønsker",   udbrød  han,   „samle  sig  i  dette  ene:    maatte  Christus, 


')    Laderchiu9  1.  c.  pag   8. 

ligesom  han  har  frelst  mig,  ogsaa  finde  min  Broder  værdig  til 
at  saliggjøres  og  forlene  os  Begge  Fuldkommenhed  i  at  be- 
kjende  hans  Navn"  1). 

Englen  forsvandt  for  i  Himlen  at  overbringe  Valerianus'  Bøn. 

Legenden  skildrer  os  videre  Samtalen  mellem  Brødrene: 
Valerianus'  Forsøg  paa  at  forklare  Tiburtius  Troens  Sandheder 
og  vinde  ham  for  disse.  Men  hvad  enten  nu  hans  Ord  ikke 
havde  samme  overbevisende  Kraft  som  Cæcilias,  eller  Bro- 
deren var  mindre  modtagelig  —  nok  er  det:  denne  vilde  ej  ret 
lade  sig  overtyde,  og  Cæcilia  maatte  da  træde  til.  „Indser  Du 
ikke",  forestillede  hun  ham,  „at  disse  Billeder  af  Sten  eller  Ler, 
af  Kobber  og  andet  Metal,  som  Edderkoppene  omspinde  med 
deres  Væv  og  Fuglene  besudle,  at  de  ikke  kunne  være  virke- 
lige Guder?  Mennesker,  der  for  deres  Misgjerninger  ere  hen- 
dømt  til  Arbejde  i  Bjergværkerne,  have  hentet  Stoffet,  hvoraf 
de  dannes ,  ud  af  Jorden ;  men  hvorledes  skal  man  kunne 
gjøre  saadanne  Hænders  Værk  til  Gjenstand  for  Tro  og  Til- 
bedelse! Mellem  et  Gudebillede  og  en  Afdød  er  der  ingen  For- 
skjel;  et  Lig  har  endnu  alle  sine  Lemmer,  men  fattes  Aande- 
dræt,  Stemme  og  Følelse,  —  paa  samme  Maade  have  hine  Støt- 
ter deres  Lemmer,  men  kunne  ikke  bruge  dem  til  nogen  Gjer- 
ning,  ja  de  staa  endog  langt  tilbage  for  en  Afdød;  thi  medens 
denne  levede,  saae  hans  Øjne,  hørte  hans  Øren,  hans  Arme  be- 
vægede sig,  og  han  spadserede  omkring  paa  sine  Fødder;  men 
hine  Billeder  begynde  med  Døden  og  blive  ved  i  denne  —  de. 
have  aldrig  levet  eller  kunnet  leve"  2). 

Tiburtius  følte  sig  greben  af  Cæcilias  Billedsprog.     „Ja,  den 
er  en  Taabe  —  pecus  est",  udbrød  han,   „som  ej  tror,  at  det  er 


')    Laderchius  1.  c.  pag.  9. 
a)    ibid.  pag.  11. 

saaledes".      „Nu  da",   bød  Cæcilia   hain,    ,.gaa   altsaa  med   din 
Broder  og  modtag  Gjenfødelsens  Daab"  1). 

Men  Tiburtius  nærede  fremdeles  Betænkeligbeder.  Den  Ol- 
ding, som  man  vilde  føre  ham  til,  var  det  ikke  Urbanus  —  en 
Mand,  som  de  Christne  kaldte  for  deres  Pave,  men  som  to 
Gange  havde  været  dømt  til  Døden  og  vilde,  hvis  han  blev 
greben  paany,  blive  kastet  i  Flammerne!  —  „Blive  vi  trufne 
sammen11,  indvendte  Tiburtius,  „kommer  jeg  til  at  dele  hans 
Skjæbne;  og  saaledes",  sukkede  han,  „medens  vi  søge  en  Gud- 
dom, der  er  skjult  i  Himlen,  rammes  vi  her  paa  Jorden  af  en 
grusom  Straf".  Men  Cæcilia  besejrede  hans  Frygt:  „Ja,  dersom 
dette  Liv  var  det  eneste,  dersom  der  ej  var  et  hinsides,  kunde 
vi  med  Rette  frygte  for  at  miste  det;  men  gives  der  et  Liv 
langt  bedre  end  dette,  og  som  aldrig  vil  ophøre,  kunne  vi  da 
sørge  saa  meget  ved  at  skulle  tabe  denne  flygtige  Tilværelse, 
især  naar  det  Offer,  vi  bringe,  skaber  os  en  Tilværelse,  der 
varer  evig!"  —  Endnu  var  Tiburtius  dog  ikke  ret  overbevist; 
han  forstod  ikke  dette  „hinsides",  som  Cæcilia  stillede  ham  i 
Udsigt.  „Hvo  er  gaaet  did  og  kommet  tilbage  hertil" ,  spurgte 
han,  „at  han  kan  bekræfte  dit  Ord?"  Svaret  har  været  vanske- 
lig at  give ,  men  besjælet  af  Troen  —  beretter  Legenden  — 
stillede  Cæcilia  sig  i  majestætisk  Storhed  op  foran  Tvivleren: 
„Himlens  og  Jordens  Skaber,  alt  Levendes  Herre",  udbrød  hun, 
„har,  førend  Verden  blev  til,  skabt  Sønnen  i  sit  eget  Billed  og 
ud  af  sin  egen  Fuldkommenhed  udsendt  den  hellige  Aand  .  .  . 
Alt  hvad  der  er  til,  har  Guds  Søn  frembragt,  Alt  hvad  der  er 
frembragt,  levendegjøres  af  den  hellige  Aand" 2).  —  „Hvorledes?" 


*)    Laderchius  1.  c.  pag.  12. 

2)    Det  noget  besynderlige  Svar  paa  Tiburtius'  Spørgsmaal  lyder  i  Legenden 
(Laderchius  1.  c.  pag.  13 — 14)  saaledes:    Tune  Beata  Caecilia  erigens  se 

gav  Tiburtius  til  Svar;  „nys  sagde  Du,  at  man  skulde  tro  kun 
paa  én  Gud,  som  er  i  Himlen,  og  nu  taler  Du  om  trende!"  — 
„Ja  visselig",  imødegik  Cæcilia  ham,  „der  er  kun  én  Gud  i  sin  Maje- 
stæt, men  vil  Du  forstaa,  hvorledes  denne  Gud  kan  existere  i 
en  Treenighed,  saa  hør  denne  Sammenligning:  Vi  sige  om  en 
Mand,  at  han  er  vis,  og  ved  Visdom  forstaa  vi  ingenium,  memo- 
riam, intellectum  —  Geniet,  som  opdager  Sandheden,  Hukom- 
melsen, som  bevarer  den,  og  Forstanden,  som  anvender  den. 
Men  mon  vi  derfor  tale  om  flere  Arter  af  Visdom  hos  et  Men- 
neske? —  Men  kan  Mennesket  saaledes  omslutte  tre  Evner  i 
dette  Ene:  at  være  vis,  hvor  kunne  vi  da  tvivle  om  en  ophøjet 
Treenighed  i  den  almægtige  Guds  Væsen!"1). 

Det  anvendte  Billede  slog  Tiburtius,  hans  Modstand  var 
brudt  —  en  menneskelig  Tunge  kunde  ikke  fremsætte  saa  op- 
højede Synspunkter:  „Guds  Engel  taler  gjennem  din  Mund!" 
Endnu  søgte  Cæcilia  at  forklare  ham  Christi  Sendelse  her  paa 
Jorden,  hans  Lidelse  og  Død  for  vor  Skyld,  Opstandelse  og  Til- 
synekomst for  Apostlene2);  og  atter  kastede  den  Nyomvendte 
sig  for  hendes  Fødder  og  lovede  med  sin  Haand  i  hendes,  at 
fremtidig  skulde  hans  Hu  og  Tanker  ikke  staa  til  dette  Liv, 
men  til  Livet  i  Evigheden:  „Lad  ene  Daarerne  drage  Fordel  af 
denne  flygtige  Tilværelse  —  jeg,  som  hidtil  har  levet  uden  Maal 
og  Plan,  vil,  at  der  fra  nu  af  sker  en  Forandring". 


steiit,  ti-  cum  magna  constantia  dixit:  Coeli.  terraeque,  maris,  db  omnium 
volucrum,  rcpentium,  peeudumque  Creator  ex  se  ipso  autequam  ista  omnia 
faceret  genuit  Filium,  &  protulit  ex  virtute  sua  Spiritum  sanctum  .  .  . 
omnia  autem,  quae  sunt  Filius  ex  Patre  genitus  condiiht.  universa  autem, 
quae  condita  sunt  ex  Patrc  procedens  Spiritus  sanctus  animavit 

')    Laderchius  1.  c.  pag.  14. 

2)   ibid.  pag.  15—19. 

I  Forening  begav  Brødrene  sig  ud  til  S.  Urbanus.  Hvilken 
Fryd  for  Cæcilia,  udbryder  en  af  Kirkens  Forfattere x) ,  da  hun 
saae  de  tvende  Kjære  ile  ud  ad  den  appiske  Vej  —  den  Ene 
endnu  iført  de  Nydøbtes  hvide  Klædning,  den  Anden  tørstende 
efter  Sandheden,  som  Hjorten  efter  det  rindende  Vand.  Og 
stor  var  Biskoppens  Glæde  ved  Synet  af  Brødrene;  han  beholdt 
Tiburtius  hos  sig  i  syv  Dage  for  at  styrke  ham  i  de  evige 
Sandheder,  og  gav  ham  derefter  Daaben.  Guds  Engel  aaben- 
barede  sig  da  ogsaa  for  ham  og  modtog  den  Bøn ,  han  ønskede 
opsendt  til  Herren. 

I  skjønneste  Samdrægtighed  nød  de  Trende  nu  Troens  Lyk- 
salighed; hver  i  sin  Kreds  virkede  de  for  Guds  Riges  Ud- 
bredelse, trøstede  og  opmuntrede,  efterkom  i  Gjerning  fuldt  ud 
Evangeliets  Forskrift  om  at  dele  sit  Gods  med  de  Fattige.  Ingen 
lagde  Hindring  i  Vejen  for  deres  Virken,  Marcus  Aurelius  var  — 
om  ikke  venligsindet,  dog  nogenledes  tolerant  overfor  de  Christne. 

Men  i  Slutningen  af  Aaret  176  tog  Kejseren  sin  Søn  Com- 
modus  til  Medregent,  og  denne  yndede  aldeles  ikke  det  lyssky 
Broderskab.  Forskjellige  Egne  af  Riget  hjemsøgtes  af  Ulykker  — 
Ephesus  og  Smyrna  til  Ex.  af  Jordskjælv  —  og  som  ved  tid- 
ligere Lejligheder  vendte  Folkets  Vrede  sig  imod  den  nye  Læres 
Bekjendere  som  Ophav  til  Ulykkerne.  Cæsarernes  Edikt,  der 
udkom  det  følgende  Aar,  syntes  at  være  en  Indrømmelse  til 
denne  Folkestemning;  det  bød,  at  „Alle,  som  vedkjendte  sig  at 
være  Christne,  skulde  straffes  med  Døden,  men  de,  der  nægtede 
det,  sendes  bort  uden  Mén"2). 


')   Dom  Guéranger  1.  c.  pag.  363. 

-.  Ediktet  kjendes  af  et  Brev  fra  Menighederne  i  Lyon  og  Vienna  (Vienne 
i  Frankrig),  som  Kirkefaderen  Eusebius  omtaler  (Eusebius  Hist.  eccles. 
V,  1);  den  græske  Text  hos  Eusebius  lyder  oversat  paa  Latin:  Quippe 
rescriptum  fiterit  ab  Caesare  ut  confidentes  quidem   gladio  caederentiu\ 

Turems  Almachius  var  Præfekt  i  Kom,  da  Ediktet  skulde 
bringes  til  Udførelse  dér.  Om  hans  Navn  og  Stilling  er  an- 
ført rigtig  i  Legenden,  kan  der  tvistes  —  man  kjender  intet 
„Almachius"  i  den  romerske  Nomenklatur,  hvorfor  de  Rossi  og- 
saa  foreslaar  at  læse  „Amachius",  et  Tilnavn,  der  forekommer 
i  samtidige  Indskrifter1)  —  næppe  derimod  om  den  Strænghed, 
hvormed  Præfekten  gjennemførte  Kejsernes  Bud.  Hans  For- 
følgelse var  særlig  rettet  imod  de  Fattige  og  Ringe  i  Menig- 
heden ;  Legenden  forsikrer,  at  han  ikke  var  tilfreds  med  at  mis- 
handle de  Troende  paa  den  mest  grusomme  Maade,  men  endog 
befalede,  at  de  lemlæstede  Lig  skulde  henligge  ubegravede  paa 
Retterstedet2).  Amachius'  Grumhed  skræmmede  dog  ikke  Cæ- 
cilia  eller  hendes  Ægtefælle;  de  samlede  de  sønderlemmede 
Rester  —  for  Guld  maatte  de  ofte  kjøbe  dem  af  de  romerske 
Bødler  —  og  ingen  Bekostning  blev  sparet  for  at  jordfæste 
dem  efter  Troens  Forskrifter.  Nye  Krypter  aabnedes  under  Cæ- 
ciliernes  Ejendom  ved  den  appiske  Vej ,  skarevis  blev  Ligene 
bisatte  hernede,  i  saakaldte  poly  andres:  store  Fællesgrave  uden 
Angivelse  af  de  Afdødes  Navn  og  Stilling  —  „qiioram  nomina 
scit  Omnipotens",  som  det  hedder  paa  en  Indskrift,  Pave  Pascal 
lod  sætte  over  Altret  i  Kirken  S.  Prassede  i  Rom  i  Anledning 
af  Martyrer,  han  flyttede  herind3). 


hi  vero  qui  negarent  dimitterentur  incolumes   (Valesius'  Udgave    af   det 
nævnte  Værk  pag.  178). 
')    de  Rossi  1.  c.  vol.  II,  froleg   pag.  XXXVII. 

2)  Laderchius  1.  c.  pag.  20:  inhumata  jicbebat  corum  corpora  derelinqui. 

3)  Mai,  Scriptjet.  (Romæ  1831)  t.  V.  pag.  39  lin.  17:  QVORVM  NOMINA 
SCIT  OMPS.  I  den  tidligere  anførte  Strofe  af  Pave  Damasus'  Ind- 
skrift i  Pavekrypten:  hic  congesta  jacet  quaeris  si  turba  piorum  — 
sér  de  Rossi  (1.  c.  vol.  II  pag.  161)  eu  Hentydning  til  disse  1 
grave,  anlagte  i  al  Hast  under  Forfølgelsen  i  Slutningen  af  det  2det 
A  århundrede. 

Men  —  soin  det  hedder  i  Legenden :  bonos  odiunt  mali *)  —  „de 
Gode  hades  af  de  Slette",  og  saaledes  blev  ogsaa  Valerianus  og 
hans  Broder  indstævnede  for  Præfektens  Domstol  for  at  have 
handlet  imod  Kejsernes  Ordre.  Amachius  synes  egentlig  ikke 
at  have  villet  fare  grumt  frem  imod  de  tvende  Brødre;  paa 
Grund  af  den  høje  Stilling,  de  indtog,  kuede  en  saadan  Op- 
træden vække  for  megen  Uvilje;  han  vilde  kun  intimidere  dem 
og  have  Oprejsning,  fordi  de  saa  aabenlyst  havde  krænket  det 
Bud,  hvis  Overholdelse  han  var  sat  til  at  paase.  „Hvorledes'", 
udbrød  han,  „kunne  I,  som  ved  Eders  Fødsel  have  Ret  til  at 
kalde  Eder  „clarissimi" ,  glemme  Eders  Værdighed  i  den  Grad, 
at  I  holde  Samkvem  med  den  mest  overtroiske  af  alle  Sekter!2) 
Eders  Formue,  siger  man,  ødsle  I  bort  paa  lave  og  ringeagtede 
Personer,  ja  Folk,  der  for  deres  Forbrydelser  ere  dømte  til 
Døden,  nedværdige  I  Eder  til  at  give  en  Begravelse  med  al 
Hæder"  .  .  .  „men,  maa  man  da  ikke  antage,  at  I  ere  deres 
Medskyldige,  og  at  I  derfor  vise  dem  saa  megen  Ære?" 

Amachius  haabede  at  faa  Brødrene  til  at  fralægge  sig  al 
Forstaaelse  med  disse  foragtede  Christne,  men  han  kjendte  ikke 
deres  Standhaftighed.  Hvert  nyt  Spørgsmaal  lod  deres  Tro  kun 
træde  yderligere  frem,  de  kjendte  ingen  højere  Lykke  end  at 
kunne  være  Tjenere  hos  dem,  som  Præfekten  kaldte  Forbrydere, 
at  kunne  følge  dem  i  skyldfri  Vandel.  Endnu  en  Gang  forsøgte 
Amachius  at  neddysse  Anklagen  :  „Unge  Mand,  Du  er  exalteret!" 3), 
albrød  han  Tiburtius  og  forlangte  en  Forklaring  af  hans  Med- 
anklagede,  men  denne  delte  i  Et  og  Alt  sin  Broders  Anskuelser, 
ja  dristede  sig  endog  til  at  angribe  Kejsernes  Edikt  som  uret- 


')    Laderchius  1.  c.  pag.  20. 

2)  ibid.  pag.  21:  nescio  quam  superstitiosam  sectam. 

3)  ibid.  pag.  22:  yides  quia  elationem  mentis  pateris. 

færdigt.  Amachius  afbrød  da  Forhøret  og  rettede  en  Opfordring 
til  dem  Begge,  som,  hvis  den  blev  efterkommet,  vilde  bringe 
Sagen  til  at  bortfalde.  „Nok  med  ørkesløs  Tale  .  .  .  bring 
Guderne  Offer,  og  I  skulle  gaa  herfra,  uden  at  der  tilføjes  Eder 
nogen  Men".  —  „Ikke  Guderne,  men  Gud  bringe  vi  daglig 
Offer",  lød  Svaret,  og  da  Amachius  spurgte,  hvo  da  denne  Gud 
var,  hvad  Navn  han  bar,  om  ikke  ogsaa  Juppiter  var  en  Gud- 
dom, erklærede  Valerianus  dristig,  at  Juppiter  kun  var  Navnet 
paa  en  Forfører  og  en  Vellystning :  „Eders  egne  Skribenter 
skildre  ham  jo  saaledes,  kalde  ham  en  Manddraber  og  tillægge 
ham  enhver  Last  —  og  ham  vil  Du,  at  vi  skulle  ære  som  en 
Gud!"  —  Amachius'  Langmodighed  var  nu  udtømt;  de  For- 
nærmelser, der  vare  tilføjede  ham  selv,  kunde  han  bære  over 
med,  men  ikke  taale,  at  man  drev  Spot  med  Romerfolkets  Guder. 
Liktorerne  fik  Befaling  til  at  føre  Valerianus  ud  af  Salen  og 
pidske  ham  med  Svøber.  Slagene  faldt,  en  Herold  udraabte  den 
Skyldiges  Brøde:  „Vogter  Eder  for  at  spotte  Guder  og  Gud- 
inder" —  Deos  ,  Deasque  bias  femåre  noli  l) ,  men  under  Af- 
straffelsen hørte  man  Valerianus'  Røst:  „Hil  den  Time,  hvis 
Komme  jeg  saa  inderlig  har  ønsket,  denne  Dag,  der  er  mig 
kjærere  end  nogen  Festdag!",  og  saa  højt,  at  Alle  kunde  høre 
det,  raabte  han  ud  til  de  Omstaaende:  „Borgere,  lad  mine 
Pinsler  ej  skræmme  Eder  fra  at  bekjende  Sandheden  —  for- 
bliv faste  i  Troen  og  kast  i  Ilden  disse  Guder  af  Sten  og 
Træ,  for  hvilke  Amachius  brænder  sin  Røgelse"  2). 

En  Domfældelse  kunde  ikke  undgaaes,  hvor  ubehagelig  Op- 
sigt den  end  maatte  vække;  den  lød  paa,  at  Brødrene  skulde 
føres    ud    til  pagus    Triqpius    ved    den    4de    Milepæl    paa    den 


')    Laderchius  1.  c.  pag.  27. 
-)   ibid. 

appiske  Vej  og  dér,  ved  et  Tempel  for  den  Gud,  hvis  Navn  de 
havde  spottet,  henrettes  ved  Sværdet. 

Endnu  de  sidste  Timer  benyttede  Brødrene  til  at  virke  for 
Troen.  Legenden  skildrer  nærmere ,  hvorledes  de  omvendte 
Soldaterne,  der  stod  Vagt  udenfor  Fængslet,  og  selve  Fange- 
vogteren Maximus  med  hele  hans  Familie x). 

Ved  Daggry  den  følgende  Morgen,  den  14de  April  efter 
Kirkens  Kalender,  bevægede  Toget  sig  ud  ad  via  Appia  til  det 
ommeldte  Tempel.  Endnu  en  Gang  opfordrede  man  de  Dømte 
til  at  bringe  Guderne  Offer  —  de  vægrede  sig  Begge,  lagde  sig  paa 
Knæ  og  modtog  med  det  dræbende  Hug  Døden  og  den  evige  Salig- 
hed. Men  Fangevogteren  Maximus  blev  for  sin  Omvendelse  dømt 
til  at  pidskes  til  Døde  med  Svøber  af  Læder,  hvori  der  var  ind- 
syet Jernkugler  —  det  var  Straffen  for  Folk  af  ringere  Stand. 

Cæcilia  modtog  de  Afsjæledes  Rester  og  bisatte  dem  tillige- 
med Maximus',  Hver  i  sin  Sarkofag,  i  Prætextatus'  Katakombe 
ved  den  appiske  Vej;  Arbejderne  i  hendes  egen  Kirkegaard  vare 
endnu  ikke  saa  vidt  fremskredne,  at  den  kunde  byde  passende 
Hvilested  for  saa  fornemme  Martyrer2). 

I  nogle  Maaneder  fortsatte  Cæcilia  sin  Gjerning  som  hidtil: 
trøstede  og  opmuntrede,  ydede  Hjælp  til  Syge  og  Nødlidende  — 
hvor  Faren  var  størst,  var  hun  altid  tilstede.  Man  synes  at 
have  krympet  sig  ved  at  indlede  retslige  Skridt  imod  en  Kvinde, 
der  var  stillet  saa  højt;  man  kjendte  hendes  uforfærdede  Cha- 
rakter,  hendes  inderlige  Ønske  om  at  kunne  ofre  Livet  for  den  Frel- 
ser, hun  havde  kaaret  til  sin  Brudgom,  —  en  Anklage  vilde  kun 
føre    til ,     at    hun    aabenlyst    vedkjendte    sig    Christendommen. 


1)  Laderchius  1.  c.  pag.  28—30. 

2)  Dom  Guéranger  1.  c.  pag.  .389. 

Amacliius  fandt  da  paa  en  Udvej :  i  Stedet  for  at  indstævne 
hende  for  sin  Domstol,  sendte  han  Rettens  Folk  til  hendes 
Hjem  for  at  opfordre  hende  til  i  deres  Overværelse  at  deltage 
i  en  eller  anden,  om  end  nok  saa  ubetydelig  hedensk  Ceremoni. 
Imødekom  hun  Opfordringen,  vilde  man  kunne  se  gjennem 
Fingre  med  hendes  religiøse  Iver,  erklære,  at  hun,  trods  sin 
besynderlige  Forkjærlighed  for  de  strafskyldige  Christne,  endnu 
holdt  fast  ved  sine  Fædres  Tro,  og  Amachius  vilde  undgaa  at 
føre  en  Sag  igjennem ,  der  ved  den.  Anklagedes  formaaende 
Slægtninge  i  Forbindelse  med  den  store  Popularitet,  hun  nød. 
kunde  skaffe  ham  selv  mægtige  Fjender.  Men  Cæcilia  afviste 
med  Indignation  et  saadant  Kompromis.  „Hvad  mig  angaar'-. 
udbrød  hun ,  „kjender  jeg  intet  mere  Ærefuldt  end  at  lide  alle 
Pinsler  til  Christi  Ære  —  men  I,  unge  Venner,  vække  min 
Medynk,  fordi  I  med  Lydighed  maa  udrette,  hvad  der  befales 
Eder  af  en  saa  uretfærdig  Herre".  Og  da  Amachius'  Ud- 
sendinge grædende  beklagede,  at  en  Kvinde  af  saa  høj  Byrd. 
saa  god  og  vis  —  tam  elegans ,  et  tam  sapiens  et  nobilis  x)  — 
kunde  attraa  Døden  med  saa  meget  Begjær,  og  bønfaldt  hende 
om  ikke  at  ofre  sin  fagre  Ungdom  til  Bøddelen,  afbrød  Cæcilia 
dem:  „At  dø  for  Christus  er  ikke  at  miste  sin  Ungdom,  men  at 
vinde  den  .  .  .  det  er  at  ombytte  en  ringe  og  ussel  Bolig  med 
et  stort  og  prægtigt  Palads,  at  bortgive  en  forgængelig  Ube- 
tydelighed og  modtage  et  evigt  Klenodie"  .  .  .  „Thi,  sig  mig, 
hvis  Nogen  kom  og  bød  Eder  en  Hoben  Guldstykker  paa  den 
ene  Betingelse,  at  I  gav  ham  tilbage  den  samme  Vægt  i  slet 
Kobbermønt,  mon  I  da  ikke  vilde  gribe  begjærlig  efter  et  saa- 
dant Bytte  og  opfordre  Venner,  Forældre  og  Bekjendte  til  li 
som  I  selv  at  benytte  den  gunstige  Lejlighed?  —  men  Den.  der 


')   Ladercbius  1.  c    pa#.  31 

vikle  afholde  Eder  herfra,  var  det  endog  med  Taarer,  vilde  I 
vise  bort  som  en  Taabe  og  Afsindig.  Og  dog  var  Eders  hele 
Stræben  her  kun  rettet  paa  at  skaffe  Eder  —  vel  et  kostbart, 
men  dog  kun  jordisk  Metal;  Christus  derimod,  vor  Herre,  giver 
ikke  saaledes  Vægt  for  Vægt,  men  hvad  han  modtager  i  Enere, 
giver  han  tilbage  i  Hundreder,  og  skjænker  tilmed  det  evige 
Liv".  Cæcilias  Ord  undlod  ikke  at  gjøre  Indtryk  paa  de  Om- 
staaende.  „Tro  I,  at  det  er  saaledes?"  spurgte  hun,  og  fra 
Alles  Læber  lød:  „Vi  tro,  at  Christus,  Guds  Søn,  der  har  en 
saadan  Tjenerinde,  er  en  virkelig  Gud"  x). 

S.  Urbanus  blev  da  hidkaldt,  og  i  Cæcilias  Hjem  døbte 
han  ikke  blot  Amachius'  Udsendinge,  men  mange  andre  af 
Kvarterets  Beboere,  mere  end  400,  siger  Legenden,  af  forskjellig 
Alder,  Kjøn  og  Stand. 

Denne  Omvendelse  synes  at  have  været  Cæcilias  sidste. 
Mere  og  mere  følte  hun,  at  den  Dag  nærmede  sig,  da  hun  vilde 
blive  kaldt  til  Regnskab  for  sin  Færd;  i  Skyndsomhed  traf  hun 
derfor  nogle  Dispositioner  over  sine  Ejendele  og  modtog  i  Sep- 
tember, samme  Aar  som  hendes  Ægtefælle  og  Svoger  havde 
lidt  Martyrdøden,  Tilsigelse  om  at  møde  for  Amachius'  Domstol. 

Akterne  have  bevaret  os  Forhøret  i  dets  Helhed.  Sproget 
er  i  Modsætning  til  den  øvrige  Fremstilling  i  Legenden  rent  og 
korrekt,  og  det  antages  derfor,  at  Forhøret  er  kommet  til  os  i 
sin  oprindelige  Skikkelse;  den  ukjendte  Forfatter  har  havt  Ad- 
gang til  de  originale  Procesakter  eller  i  hvert  Fald  havt  tro 
Kopier  af  disse  for  Øje2). 


l)    Laderchius  1.  c.  pag.  31 — 33. 

•)  de  Rossi,  1.  c.  vol.  LT,  proleg.  pag.  XXXV— XXXVII.  I  Haandskrifter 
fra  en  senere  Tid  er  der  vel  indsat  forskjellige  Udsmykninger,  men 
disse  ere  ikke  anderledes,  end  at  de  let  lade  sig  udskille  fra  de  op- 
rindelige,   mere  sammentrængte  Spørgsmaal   og  Svar.      De  Rossi  viser 

løvrigt  er  Forhøret  for  en  Del  kun  en  Gjentagelse  af,  hvad 
der  passerede  med  Valerianus  og  Tiburtius.     Cæcilia  udspørges 


saaledes  (1.  c),  hvorledes  der  i  det  iøvrigt  anerkjendte  Manuskript, 
som  Bosio  har  benyttet  ved  Udgivelsen  af  Martyrens  Legende,  er  i 
Begyndelsen  af  Forhøret  interpoleret  en  Række  Udtryk,  nærmest  sig- 
tende til  at  give  Fremstillingen  et  oratorisk  Sving,  der  ikke  findes  i 
ældre  Haandskrifter,  som  han  har  havt  for  sig.  For  dem,  hvem  det 
maatte  kunne  interessere,  hidsættes  denne  Begyndelse  af  Forhøret,  idet 
de  hos  Bosio  indskudte  Ord  ere  anførte  med  spærrede  Bogstaver. 


Texten  i  de  gamle  Codices: 

Almachius  Caeciliam  sibi  prae- 
sentari  praecepit,  quam  interrogans 
ait:  „Quod  tibi  nomen  estP"  Be- 
spondit:  „Caecilia". 


Almachius  dixit:  „cujus  conditio- 
nis  es  ?" 

Caecilia  respondit:  „ingenua,  no- 
bilis,  clarissima". 

Almachius  dixit:  „ego  te  de  reli- 
gione  interrogo". 

Caecilia  respondit:  „interrogatio 
tua  stultum  sumpsit  initium,  quae 
duas  responsiones  una  putat  inqui- 
sitione  concludi". 

Almachius  dixit:  „tinde  tibi  jtanta 
praesump  ti  o  resp  o  ndendi  ?  " 

Caecilia  dixit:  „de  conscientia 
bona  et  fide  non  ficta". 

Almachius  dixit:  „ignoras  cujus 
potestatis  sim  ego'?'''' 


Texten  saaledes  som  den  er  publi- 
ceret af  Bosio: 

Almachius  praefcctus  sanc- 
tam  Caeciliam  sibi  praesentari  ju- 
bet,  quam  interrogans  ait:  „Quod 
tibi  nomen  est  puella?"  Respondit: 
„Caecilia",  sed  apud  homines, 
quod  autem  iliustrius  est 
christiana  sumu. 

Almachius  dixit:  .,cujus  cond'itio- 
nis  es  ?" 

Caecilia  respondit:  „avis  ro- 
mernet illus  tris  ae  nobilis". 

Almachius  dixit:  „ego  te  de  reli- 
gione  interrogo,  nam  nativitate 
scimus  te  nobilem". 

Sancta  Caecilia  dixit:  interro- 
gatio tua  stultum  sumpsit  exor- 
dium,  quae  duas  responsiones  una 
putat  inguisitione  concludi" 

Almachius  praefectus  dixit: 
„unde  tibi  tantet  praesumptM  re- 
spondendi?" 

Caecilia  s  an  et  ii  dixit:  „de  consci- 
entia bona  et  fide  non  ficta". 

Almachius  dixit:  „ignoras  cujus 
potestatis  sim  ego?" 

Beata  Caecilia  dixit:  et  tu 
ignoras  cujus sp o n s a  s  i  w  < 

Alm  achius  dixit:  „cuj\ 

11* 

om  sit  Navn  og  sin  Stilling,  hvilken  Tro  hun  bekjender,  og  til- 
staar  frejdig,  at  hun  hylder  de  Christnes  Lære.  Hun  lod  haant 
om  den  Magt,  Amachius  erklærede  at  have  over  hende:  „Et 
Menneskes  Magt",  udbrød  hun,  „er  som  en  Sæk  pustet  op  med 
Luft  —  stikkes  en  Naal  igjennem,  falder  den  sammen  til  Intet. 
hvad  den  rummer  af  Indhold  svinder  bort" x).  Amachius  søgte 
fremdeles  at  undgaa  Yderligheder  og  vilde  derfor  skræmme 
hende  med  Døden.  „Véd  Du  ikke,  at  vore  Herskere  —  Domini 
nostri  Invictissimi  Principes  —  have  befalet,  at  de,  som  vedgaa 


,Bo- 


t- 


Caecilia  dixit:  „tu  ignoras  cujus  sis 
potestatis;  nam  si  me  interroges  de 
tua  poiestate  verissimis  tibi  adser- 
tionibus  mamfesto". 

Dicit  ei  Almachius:  „dicito  si 
qvid  nosti". 

Caecilia  dicit  ei:  „potestas  homi- 
nis  sic  est  quasi  liter"  etc. 


Sancta  Caecilia  dixit 
mini  Jesu  Christi". 

Almachius    dixit:      „ego 
conjugem  Valeriani  scio". 

Caecilia  sancta  dixit:  „tu  prae- 
fecte  te  ipsum  ignoras  cujus  sis 
potestatis;  nam  si  me  interroges  de 
tua  potestate  verissimis  tibi  adser- 
tionibus  manifesto11. 

Almachius  praefectus  dixit: 
„si  nosti  die,  delector  ex  ore 
tuo  audire  sermonem"'. 

Sancta  Caecilia  dixit:  „qua- 
liter  delectaris,  taliter  judi- 
caris,  tamen  audi.  Potestas 
hominis  sic  est  quasi  uter"  etc. 


Som  man  ser,  røbe  hine  med  spærret  Skrift  i  Kolonnen  tilhøjre  anførte 
Sætninger  sig  som  Interpolationer,  og  det  endda  lidet  heldige.  Naar 
Cæcilia  saaledes  strax  i  sit  første  Svar  erklærer,  at  hun  er  Christen, 
er  det  overset  af  Den,  der  indskød  disse  Ord,  at  Amachius  umiddelbart 
efter  spørger  hende  netop  om  det,  hvorom  hun  alt  har  udtalt  sig;  Til- 
læget „Sancta"  til  Cæcilia  passer  aabeubart  heller  ikke  ind  i  Forhøret 
i  dets  oprindelige  Form.  lige  saa  lidt  som  Cæcilias  Bemærkning  om,  at 
hun  er  Christi  Brud,  synes  at  gjøre  det.  Med  Hensyn  til  den  følgende  Del  af 
Forhøret  erklærer  de  Rossi  (1.  c  vol.  II  proleg.  pag.  XXXVI)  Vari- 
anterne i  de  forskjellige  Haandskrifter  for  lidet  væsentlige. 
')    Laderchius  1.  c.  pag.  34. 

at  være  Christne,  skulle  straffes  med  Døden,  men  de,  som  nægte 
det,  sendes  uskadte  bort?  ...  i  deres  Mildhed  have  de  aabnet 
denne  Adgang  til  Frelse.  Se  da  her  dine  Anklagere;  de  paa- 
staa,  at  Du  er  Christen  —  nægt  det  blot,  og  al  Klage  imod 
Dig  er  falden  bort;  men  fremturer  Du  i  din  Trods,  sandelig  Du 
vil  erkjende ,  hvor  taabelig  Du  har  handlet,  naar  Dommen 
falder".  Netop  denne  Anklage,  imødegik  Cæcilia,  var  hendes 
Ønske  —  den  Straf,  man  stillede  hende  i  Udsigt,  hendes  Sejr. 
„Beskyld  da  ikke  mig  for  Taabelighed,  men  vend  Ordet  imod 
Dig  selv,  siden  Du  har  kunnet  tro,  at  jeg  skulde  være  i  Stand 
til  at  fornægte  Christus".  Træt  af  hendes  Modstand  bød  Præ- 
fekten hende  kort  og  godt  at  ofre  til  Guderne,  men  Cæcilia  af- 
viste ham  med  samme  Haan:  „Sandelig,  jeg  véd  ikke,  hvor  Du 
har  gjort  af  dine  Øjne,  siden  baade  jeg  og  alle  Andre,  der  med 
karsk  Syn  ere  her  tilstede,  kun  se  Sten,  Kobber  eller  Bly  i  de 
Støtter,  som  Du  kalder  Guder.  Læg  selv  Haanden  paa  dem, 
og  Du  vil  føle,  hvoraf  de  ere  dannede"  .  .  .  „men  hvorfor  da 
saaledes  gjøre  Dig  til  Latter  for  Folk!  Alle  vide  dog,  at  Gud 
alene  er  i  Himlen,  disse  Billeder  derimod  vilde  gjøre  mere 
Nytte,  om  man  kastede  dem  i  Ilden  og  brændte  dem  til  Kalk  — 
de  fortæres  i  deres  Lediggang  og  ere  ligesaa  afmægtige  til  at 
fri  sig  selv  fra  Baalet  som  til  at  frelse  Dig  fra  Undergang  —  ene 
Christus  har  overvundet  Døden  og  har  Magt  til  at  frelse  det 
syndige  Menneske  fra  Ilden"  1). 

Disse  Ord  vare  Cæcilias  sidste  for  hendes  Dommer.  Højt 
og  lydelig  havde  hun  haanet  Guderne  —  Straffen  kunde  da 
ikke  undgaas.  Dommen  lød  paa,  at  hun  skulde  føres  bort  til 
sit  eget  Palads   paa   den   anden  Side  af  Tiberen   og   dér   lukkes 


])  Laderchius  1.  c.  p.  38. 

inde  i  Badstuen  for  at  kvæles  af  de  varme  Dampe.  Det  var  en 
vilkaarlig  Straf,  ikke  foreskreven  i  Lovene,  men  man  haabede 
derved  at  undgaa  de  Optrin,  som  en  Henrettelse  for  Alles  Øjne 
af  en  saa  højtstillet  Kvinde  kunde  medføre.  Dag  og  Nat  blev 
der  fyret  i  Ovnene  —  „syv  Gange  mere  end  sædvanlig",  hedder 
det;  Cæcilia  traadte  ind,  og  tilbragte  24  Timer  i  de  koghede 
Dampe,  men  en  himmelsk  Dug  sænkede  sig  over  hende,  saa  at 
de  brændende  Pust  veg  bort  fra  hendes  Legeme.  Da  Vogterne 
den  følgende  Morgen  aabnede  Døren ,  fandt  de  hende  fuld- 
kommen uskadt,  Heden  havde  ikke  bragt  en  Sveddraabe  paa 
hendes  Pande ,  ikke  afsvedet  et  Haar  paa  hendes  Hoved. 
Dommen  maatte  og  skulde  dog  fuldbyrdes:  en  Liktor  fik 
Ordre  at  træde  ind  i  Badstuen  og  afhugge  hendes  Hoved. 
Tre  Gange  faldt  Sværdet  ned  paa  hendes  Hals,  tre  Gange 
modtog  hun  et  dybt  og  dødeligt  Saar ;  men  hvad  enten  — 
siges  der  —  Bøddelen  er  bleven  rystet  ved  Synet  af  en 
saa  fin  og  yndefuld  Skabning,  eller  en  usynlig  Magt  lammede 
Kraften  i  hans  Arm  —  han  formaaede  ikke  at  fuldføre 
sit  Hverv.  En  romersk  Lov  forbød  at  hugge  mere  end  tre 
Gange  paa  en  Dødsdømt;  Liktoren  ilede  derfor  bort  og  lod 
Cæcilia  med  blødende  Saar  ligge  henstrakt  paa  Gulvet.  Uden- 
for Paladset  afventede  Mængden  Martyrens  sidste  Øjeblikke; 
nu  strømmede  de  ind  og  vædede  Linned  og  Klædningsstykker  i 
Blodet  fra  hendes  Saar.  Hvert  Øjeblik  ventede  de  at  se  hende 
udaande,  men  Cæcilia  havde  endnu  Kraft  til  at  trøste  og  op- 
muntre, at  styrke  Enhver  i  Troen  efter  hans  Fatteevne. 

To  Dage  og  to  Nætter  henlaa  hun  saaledes;  da  kom  Tredje- 
dagen S.  Urbanus  for  at  bringe  Kirkens  elskede  Datter  sit 
Farvel.  Døende  vendte  Cæcilia  sig  om  imod  ham:  „Fader", 
hviskede  hun,  „jeg  har  bedet  Forsynet  forunde  mig  denne  Frist 
af  tre  Dage,  for  at  jeg  kunde  anbefale  Eders  Lyksalighed  — 
Juae  Beatitudini",    som  Titulaturen  for  Menighedens  Overhoved 

dengang  lød1)  —  „disse  Fattige,  som  jeg  stedse  har  taget  mig 
af,  og  gjøre  Eder  en  Gave  af  denne  min  Bolig,  for  at  den  be- 
standig kan  være  helliget  Kirken".  S.  Urbanus  lovede  at  op- 
fylde hendes  Ønske  og  gav  hende  Kirkens  Velsignelse.  Mar- 
tyrens Livskraft  var  nu  brudt;  blidt  vendte  hun  Ansigtet  mod 
Jorden,  og  idet  hendes  Arme  med  foldede  Hænder  sank  ned  ved 
hendes  Side,  udaandede  hun  sin  jomfruelige  Sjæl  —  den  16.  Sep- 
tember a.   178. 

Endnu  samme  Aften  blev  hendes  Legeme  lagt  i  en  Kiste  af 
Cyprestræ.  Man  forandrede  Intet  ved  hendes  Klædning,  be- 
varede hende  ganske  i  den  samme  Stilling,  hvori  hun  havde 
udaandet  paa  Badekamrets  Stenfliser.  S.  Urbanus  med  sine 
Diakoner  førte  Liget  ud  ad  den  appiske  Vej  og  bisatte  det  i 
Cæciliernes  Kirkegaard:  intet  collegets  suos,  Episcopos  et  Mar- 
tyres2)  —  „mellem  sine  Embedsbrødre ,  Biskopperne  og  Mar- 
tyrerne". 

Saaledes  lyder  Legendens  Fremstilling  af  Cæcilias  Mar- 
tyrium. I  hvilke  Træk  den,  bortset  fra  den  legendemæssige 
Udsmykning,  afviger  fra  det  historisk  Sikre,  skulle  vi  senere 
berøre. 


S.  Cæcilia  blev  altsaa  bisat  i  en  Katakombe  ved  den 
appiske  Vej.  Fra  hendes  Hvilested  —  „ad  6-.  Caeeiliam",  som 
Benævnelsen    oprindelig    lød    —    udgik    det    store    Netværk    af 


')    Laderchilis  1.  c.  p.  39. 
2)    ibid.  p.  39. 

Gange,  der  i  indtil  fire,  fem  Etager  under  hinanden  strakte 
sig  langt  ind  under  Kampagnen,  og  som  i  Begyndelsen  af  det 
3dje  Aarhundrede  blev  stillet  under  Bestyrelse  af  den  senere 
Pave  Calixt,  efter  hvem  det  hele  Anlæg  kom  til  at  bære  Kir- 
kens officielle  Navn:  coemeterium  Calixti.  —  Katakombernes 
vexlende  Tilskikkelser  ere  gaaede  hen  over  hendes  Hoved.  Hun 
har  set  de  Troende  samles  hernede  for  at  fejre  hendes  Døds- 
dag, hørt  deres  Bønner  og  Sange  til  hendes  Pris,  men  hun  har 
ogsaa  set  dem  vige  forskræmte  tilbage,  og  paa  en  Tid,  da  man 
havde  forbudt  Menigheden  Benyttelsen  af  Kirkegaardene  og 
endog  helt  konfiskerede  dem  (ved  Forfølgelsen  under  Kejser 
Diocletian,  a.  303),  tilmure  og  afspærre  alle  Gange,  der  førte 
ind  til  hendes  Kammer,  for  at  Ingen  skulde  faa  Øje  paa  de 
dyrebare  Rester.  Men  faa  Aar  senere,  efter  Kirkens  Sejr,  saae 
hun  sin  Krypt  smykket  paauy,  en  Aabning  hugget  gjennem 
Loftshvælvingen,  der  lod  Dagens  fulde  Lys  falde  ned  over  hendes 
Alter,  og  allevegne  fra  modtog  hun  de  Andægtige,  der  flokkedes 
om  hendes  Grav  for  at  beundre  en  Kjærlighed  og  et  Heltemod, 
der  for  dem  ikke  mindre  end  for  os  var  omstraalet  af  Legendens 
æventyrlige  Glands.  Paany  blev  Alt  tildækket  og  stængt,  Kryp- 
ten fyldt  op  med  Jord  og  Grus,  efter  at  Longobarderne  i  Midten 
af  det  8de  Aarhundrede  vare  trængte  ned  i  Katakomberne  og 
havde  mishandlet  Martyrernes  Rester.  I  mere  end  et  Aar- 
tusinde  henlaa  Cæcilias  Hvilested  skjult  og  glemt,  indtil  deRossi 
for  en  Menneskealder  siden  atter  bragte  det  for  Lyset. 

Lad  os  i  korte  Træk  berøre  disse  skiftende  Tildragelser; 
den  Skjæbne,  der  er  overgaaet  S.  Cæcilias  Gravkammer,  er  jo 
ikke  blot  coemeterii  Calixti  men  Katakombernes  Historie  over- 
hovedet. 

Det  var  unægtelig  besynderlige  Vilkaar,  under  hvilke  de 
Christne  levede  paa  hendes  Tid.  Som  Trosbekjendere  forbød 
Loven  dem  at  existere .    men   som   en  Begravelsesforening  under 

Jorden  ændsede  den  dem  ikke.  Non  licet  esse  vos!  —  „Eder 
er  det  ikke  tilladt  at  være  til",  lød  i  faa  Ord  de  romerske 
Loves  Dom  over  Menigheden  med  dens  ikke  anerkjendte  Tro  *), 
og  en  Kejsers  Lune  kunde  hvert  Øjeblik  bringe  en  Udryddelses- 
krig med  Ild  og  Sværd  over  dens  Hoved.  Men  dette  „non  licet 
esse  vos"  strakte  sig  ikke  til  de  Christnes  Grave;  det  var  for 
Statens  Sikkerheds  Skyld,  til  Beskyttelse  af  den  offentlige  Moral, 
at  man  ikke  vilde  taale  et  Sarafund,  der  sagdes  at  føre  et 
ryggesløst  Levned  og  pønse  paa  en  ny  Samfundsorden  —  „res 
novas  moliri",  som  det  hedder  i  de  gamle  Anklager;  men  Dom- 
men var  ikke  dikteret  af  noget  egentligt  Had.  Deres  Døde  fik 
da  Lov  til  at  hvile  i  Fred;  lige  med  den  hedenske  Patriciers 
holdtes  den  ringeste  Christens  Grav  for  et  „helligt  Sted"2),  der 
stod  under  Beskyttelse  af  det  romerske  Præstekollegium,  et 
Tilsyn,  der  kun  kunde  vække  saare  ringe  Anstød,  idet  det 
ikke  indlod  sig  paa  at  undersøge,  hvad  der  gik  for  sig  nede  i 
Kirkegaardene,  men  kun  vaagede  over,  at  Gravstederne  ej  blev 
krænkede,  hvorfor  det  da  ogsaa  saa  lidt  saarede  de  Christnes 
Følelser,  at  Constantin  den  Store  og  hans  Efterfølgere  langt 
fra  at  ophæve  Pontifikalkollegiets  Tilsyn ,  udtrykkelig  be- 
kræftede det3). 

Som  de  simple  Troende  nød  Beskyttelse  i  deres  Grave, 
gjorde  Martyrerne  det  ikke  mindre.  Med  Udleveringen  af  de 
lemlæstede  Lig  gjorde  man  ingen  Vanskelighed;  endog  de  gru- 
somste Forfølgere  blandt  Cæsarerne  respekterede  den  humane 
Forskrift,  som  vi  kjende  fra  de  romerske  Love,  i  hvilke  det 
paabydes,  at  „Modstandernes  Lig  skulle  udleveres  til  Begravelse 


')    Tertull.  Apolog.  (ed.  O^hler,  Leipzig  1853)  cap.  IV. 

2)  „locus  rdigiosus",  de  Rossi  1.  c.  vol.  I  p.  200. 

3)  Cod.  Theodos.  1.  IX,  17—2  (ed.  Ritter,  Leipz.  1738,  vol.  III  p    149). 

til  Hvemsomhelst,  der  kommer  og  forlanger  dem"  —  corpora 
animadversorum  qvibaslibet  petentibus  ad  sepidturam  danda  sunt1). 

Hvor  værdifuld  nu  end  denne  Anerkj endelse  af  Grav- 
stedernes Fred  maatte  være  for  de  Christne,  blev  det  dog  be- 
tydningsfuldere for  dem,  at  der  med  Beskyttelsen  fulgte  uhindret 
Adgang  til  at  udøve  al  den  Kultus,  der  kunde  falde  ind  under 
Begravelsesceremonier  og  gaa  for  sig  i  deres  Katakomber.  Hernede 
kunde  de  samles  for  at  højtideligholde  Martyrernes  Dødsdage  — 
eller  „Fødselsdage",  som  de  kaldtes,  fordi  det  evige  Liv  tager 
sin  Begyndelse  med  Døden  —  holde  deres  Kjærligbedsmaaltider, 
synge  og  bede,  kort:  under  Skin  af  Begravelsesceremonier 
udøve  saa  godt  som  den  hele  christelige  Kultus.  End  ikke  ved 
Opførelsen  af  et  overjordisk  Mindesmærke  for  en  eller  anden 
Martyr  tog  Øvrigheden  Anstød;  saaledes  fik  til  Ex.  netop  den 
hellige  Cæcilia  i  Midten  af  det  3dje  Aarhundrede  et  Bedehus  — 
en  saakaldet  cella  memoriae  —  rejst  over  sin  Grav,  af  hvilket 
der  endnu  ses  Rester  paa  den  oprindelige  Plads2). 

Dersom  nu  Forholdet  uforandret  var  vedblevet  saaledes 
hele  Kejsertiden  igjennem,  vilde  sikkert  den  Kirkegaard,  Cæ- 
cilierne  havde  skjænket  Menigheden,  have  været  bevaret  os  i  en 
ganske  anden  god  Stand  end  den,  i  hvilken  vort  Aarhundrede 
har  gjenfundet  den.  Men  saa  taalelige  Dage  skulde  Broder- 
skabet ikke  stedse  nyde.  Fra  Begyndelsen  af  det  3dje  Aar- 
hundrede synes  der  at  have  rejst  sig  et  virkelig  folkeligt  Had 
imod  de  Christne,  samtidig  med  at  det  gik  op  for  Magt- 
haverne, at  der  bag  disse  Begravelsesforeninger  med  deres  Jorde- 
færd og  Sammenkomster  skjulte  sig  et  fuldt  organiseret  Tros- 
samfund.     Ved  nogle  Ligbegængelser  i  Carthago,    beretter  Ter- 


')    Fr.  3  Dig.  (XLV1JI— 24). 

a)    de  Rossi  1    c  ,  vol.  I  p.  179  og  II  p.  4—5. 

tullian,  kom  det  til  en  Tumult,  og  Folkemassen,  som  bedre 
end  Regeringen  havde  Øje  for,  hvorledes  Angrebet  skulde  rettes, 
tog  Sagen  praktisk  og  raabte  paa,  at  Katakomberne  skulde  for- 
bydes. Areae  non  sint!  —  „lad  blot  Kirkegaardene  ophøre  at 
være  til" x),  lød  det  først  i  Nordafrika  (a.  203)  og  snart  efter  i 
Rom,  men  saa  stærk  var  dog  Magthavernes  Uvilje  imod  et  saa- 
dant  Skridt,  at  den  kejserlige  Regering  i  mere  end  et  halvt  Aar- 
hundrede  modstod  Forlangendet,  indtil  den  omsider  gav  efter,  og 
vi  i  Midten  af  det  3dje  Aarhundrede  (a.  257)  se  Kejser  Valerian 
udstede  det  første  Edikt,  der  forbyder  Broderskabet  at  be- 
nytte sine  Kirkegaarde. 

Ved  et  saadant  Forbud  maatte  Katakomberne  staa  i  Fare 
for  helt  at  forsvinde;  og  dette  vilde  vel  ogsaa  være  bleven  Til- 
fældet, hvis  Ediktet  virkelig  var  bleven  overholdt  og  indskærpet 
af  de  følgende  Regenter.  Men  heldigvis  for  de  Christne  gik  det 
ikke  saa  galt,  som  de  kunde  have  ventet.  Først  og  fremmest 
synes  Kejserens  Ordre  mere  at  være  rettet  imod  Kata- 
komberne som  Stedet  for  hemmelige  Sammenkomster  end 
mod  deres  Benyttelse  som  Begravelsespladser:  „Hverken  Eder 
eller  nogen  Anden  er  det  tilladt  at  holde  Forsamlinger  eller 
mødes  i  det ,  som  I  kalde  eders  coemeteria" ,  hedder  det  i 
de  romerske  Statholderes  Skrivelser  til  Menighedens  For- 
standere 2).  Man  konfiskerede  derfor  heller  ikke  Kirke- 
gaardene ,  som  det  ellers  under  Forfølgelser  var  Tilfældet 
med    Christnes   Ejendele,    til  Ex.    deres   Bedehuse,    og   dernæst 


*)    Tertull.  ad  Scapulam  (ed.  Oehler,  Leipz.  7853)  cap.  III. 

2)  Selve  Ediktet  kjendes  ikke,  men  det  omtales  hos  Kirkefædrene,  til  Ex. 
hos  Eusebius  (Hist.  eccles.,  ed.  Valesius  17i<;.  lib.  Vil,  11  p.  293)  i  en 
Henvendelse  fra  Præfekten  i  Alexandria,  Æmilianus,  til  Biskoppen 
sammesteds,  Dionysius:  nvllatenus  ant>  m  licebit  vobis  nec  quibuscumque 
aliis  conventus  agere,  aut  ea,  quae  vocantur  coemeteria,  adire. 

varede  det  ikke  længer  end  3  Aar,  inden  den  næste  Kejser, 
Gallienus,  satte  Ediktet  ud  af  Kraft  (a.  260)  og  gav  Menigheden 
dens  Grundstykker  tilbage  til  Benyttelse  som  hidtil. 

Uvejret  kunde  imidlertid  hver  Dag  bryde  løs  paany,  og 
naturlig  maatte  Frygten  herfor  bringe  de  Christne  til  at  indse 
Nødvendigheden  af,  saa  meget  som  muligt  at  bortlede  Opmærk- 
somheden fra  deres  Kirkegaarde.  Alt,  hvad  der  kunde  vække 
Opsigt  og  Anstød,  maatte  undgaas.  og  saaledes  blev  ogsaa  den 
festlige  Ihukommelse  af  S.  Cæcilias  Dødsdag  stillet  i  Bero.  Sam- 
tidig fik  ogsaa  Arbejderne  i  Katakomberne  en  anden  Charakter:  de 
ældre,  iøjnefaldende  Nedgange  langs  de  store  Landeveje  kastedes 
til,  og  nye  skjulte  Indgange  aabnedes  bagom  ude  paa  Kam- 
pagnen, eller  lagdes  ned  gjennem  de  forladte  Gange  i  et  Sten- 
brud. Om  en  indre  Udsmykning  kunde  der  vanskelig  være  Tale; 
det  gjaldt  nu  blot  om  at  skaffe  de  Afsjælede  Plads  hernede,  og  i 
de  Anlæg,  der  skrive  sig  fra  dette  Aarhundrede,  finde  vi  derfor 
ikke  længer  de  ældre,  forholdsvis  brede  og  høje  Gallerier,  men 
snævre  Gange,  der  i  al  Hast  ere  udhulede  i  den  nøgne  Tufstens- 
jord,  og  som  fra  øverst  til  nederst  ere  indskaarne  med  Nicher, 
indrettede  til  at  huse  mange  Lig.  Disse  Forsigtighedsregler 
have  næppe  været  overflødige:  „Hver  Dag",  skriver  Tertullian, 
„blive  vi  forræderisk  overraskede  og  uformodet  grebne,  naar  vi 
samles  hernede  for  at  bede  ved  vore  Afdøde"  1),  men  —  det  bør 
dog  tilføjes,  at  vor  Tid  ikke  kjender  til  noget  nyt  Forbud  imod 
Katakombernes  Benyttelse  førend  i  Begyndelsen  af  det  næste 
Aarhundrede,  da  i  et  Øjeblik,  hvor  man  ikke  ventede  nogen 
Forstyrrelse,    den    10de    og    sidste    Forfølgelse    brød    løs    under 


')   Tertull.  apolog.  cap.  VII:    cotidie  obsidemur,  cotidie  prodimur ,   in  ipsis 
plurimum  coetibus  et  congrttationibus  nostris  opprimimur. 


CÆCILIERNES    VILLA.      II.  173 

Kejser  Diocletian  (a.  303).  Det  var  den  grusomste  og  mest  ud- 
strakte af  dem  alle;  Regjeringen  Døjedes  da  ikke  med  at  for- 
byde Menigheden  Brugen  af  dens  Kirkegaarde,  men  inddrog  og 
solgte  de  Grundstykker,  under  hvilke  de  vare  anlagte,  saa  at 
til  Ex.  de  Aars  Paver,  Marcellinus  (f  308)  og  hans  Efterfølger 
Marcel  (f  310)  trods  alle  Forsøg  ikke  kunde  blive  jordede  i  den 
pavelige  Krypt  ved  via  Appia,  men  maatte  skjules  andetsteds 
ude  paa  Kampagnen x).  S.  Cæcilias  Kapel  stod  i  Fare  for  helt 
at  forsvinde;  den,  der  kjøbte  Grunden  over  hendes  Hvilested, 
var  jo  berettiget  til  at  rydde  alle  disse  Gange  og  Kamre,  sønder- 
hugge  Sarkofagerne  og  kaste  de  smuldrede  Ben  for  Vinden.  For  at 
sikre  sig  hendes  og  andre  Martyrers  Rester  til  bedre  Dage  lod 
Kirken  alle  Gange,  som  førte  ind  til  deres  Kamre,  tilmure  og  op- 
fylde med  Jord.  Calixt's  Katakombe  bærer  endnu  tydelige 
Spor  af  disse  Forsigtighedsregler;  „quaeritur".  „invenitur"  —  „man 
søger  og  finder",  hedder  det  ogsaa  i  Kirkens  Indskrifter2),  da 
den  et  halvt  Aarhundrede  senere  gik  til  at  ryddeliggjøre  Galle- 
rier og  Kamre  for  at  bringe  de  skjulte  Skatte  for  Dagen : 

Sanctorum  monumentet  vides  patefacta  sepuleris 
Martyris  hic  Proti  tmnulus  jacet  atque  Hyacintki 
Quem  cum  jamdudum  tegeret  mons,  terra,  caligo  — 

„Du  ser  de  Helliges  Levninger  bragt  frem  for  Lyset:  Sku  her 
Martyren  Protus'  og  Hyacin^us'  Grave,  forhen  laa  de  indhyllede 
i  Mørke,  dækkede  af  Jord  og  Grus"  —  saaledes  lyde  nogle  Strofer, 
hvori  Pave  Damasus  (a.  366 — 384)  besynger  Opdagelsen  af  de 
nævnte  Martyrers  Hvilesteder3). 


')    de  Rossi,  1.  c.  vol.  II  p.  203. 

2)  ibid.  vol.  I  p.  213. 

3)  ibid. 

Uvejret  stod  dog  ikke  længe  paa;  faa  Aar  efter  standsede 
Kejser  Maxentius  Forfølgelsen  (a.  306),  og  fem  Aar  senere  fik 
Menigheden  sine  Kirkegaarde  tilbage  til  fri  Raadighed.  Under 
den  næste  Kejser  var  de  Troendes  Trængselstid  omsider  forbi, 
Constantin  den  Store  gjorde  Christendommen  til  Rigets  Religion. 

Med  Kirkens  Sejr  er  Katakombernes  Bestemmelse  som  Be- 
gravelsespladser i  det  Væsentlige  afsluttet.  De  høje  Gejstlige  gav 
Exemplet;  Pave  Melchiades  (a.  311 — 314),  der  samtidig  med 
Constantin  den  Store  gjorde  Lateranernes  Palads  til  sin  Residens 
som  „Lateranet" ,  var  den  Sidste ,  der  blev  bisat  mellem  sine 
Forgængere  i  coemeterium  Calixti  ved  via  Appia\  hans  Efter- 
følger Sylvester  fik  Plads  i  en  Basilika  over  Jorden.  Exemplet 
fulgtes  af  Mængden.  Nu,  da  der  ikke  længer  var  nogen  Vanske- 
lighed ved  at  finde  Hvile  under  Jorden,  havde  Lysten  ogsaa 
tabt  sig,  medmindre  man  da  kunde  erholde  en  privilegeret  Plads 
ved  Martyrernes  Side ,  quod  multi  cupiunt  et  rari  accipiunt  — 
„hvad  Mange  attraa,  men  Faa  kun  opnaa",  som  en  samtidig  Ind- 
skrift lyder1).  Allerede  i  Slutningen  af  det  4de  Aarhundrede 
hidrøre  to  Tredjedele  af  de  christne  Ligstene,  der  ere  ladte  os 
tilbage,  fra  Begravelser  over  Jorden,  og  i  de  følgende  Decennier 
gik  Omslaget  endnu  raskere  for  sig,  indtil  man  efter  Aaret  410, 
da  Rom  blev  stormet  og  plyndret  af  Alarich,  ikke  kjender 
noget  sikkert  Exempel  paa  en  underjordisk  Begravelse  i  Byens 
Omegn2). 

Men  skjøndt  Katakomberne  saaledes  blev  forladte  som  Hvile- 
steder, blev  den  hellige  Cæcilia  derfor  ikke  glemt;  den  Kirke- 
gaard, hendes  Slægt  havde  skjænket  Menigheden,  blev  et  af  Tidens 


')    de  Rossi,  Insc.  christ  Urbis  Romae  vol.  I  p.  142  Nr.  319. 
2)   de  Rossi,  Roma  sotterr.  vol.  I  p.  214,  216. 

hellige  Valfartssteder.  Nu  var  der  jo  ikke  nogen  Lov,  der  for- 
bød at  komme  sammen  hernede  —  frit  kunde  de  Hellige  æres, 
og  fra  alle  Egne  af  Christenheden  flokkedes  da  de  Troende  for 
at  kunne  holde  Andagt  ved  Martyrernes  Grave  eller  overvære 
de  aarlige  Fester  for  Paver  og  Helgener.  Den  religiøse  Be- 
gejstring gjorde  Alle  til  Brødre:  Side  om  Side  vandrede  For- 
nemme og  Ringe  til  de  hellige  Steder,  Vejene  gjenlød  af  Jubel 
og  Sang  —  „hvor  udstrakte  Markerne  end  ere",  forsikrer  Pruden- 
tius,  Kirkens  Sanger  i  det  4de  Aarhundrede,  .,synes  de  næppe 
at  kunne  give  Plads  for  de  glade  Skarer;  man  ser  dem  trænges 
sammen  og  standse  undervejs"  *). 

Kirken  gjorde,  hvad  den  kunde,  for  at  skaffe  Plads  til  de 
mange  Gjæster.  Nye  og  bredere  Indgange  lagdes  ned  i  Kata- 
komberne, de  forfaldne  Gallerier  blev  afstivede  og  opmurede  — 
S.  Cæcilia  saae  sin  Krypt  dekoreret  med  Fresker,  og  for  at 
Dagslyset  kunde  falde  ned  over  hendes  Alter,  huggede  man  — 
som  alt  berørt  —  en  Lysaabning  gjennem  Loftshvælvingen. 
Mere  end  nogen  Anden  gjorde  Pave  Damasus  sig  fortjent  af  hendes 
Kirkegaard;  han  „søgte  og  fandt"  de  Skatte,  der  i  Trængsels- 
tiden vare  skjulte  hernede. 

Men  under  al  denne  Kultus  stod  dog  Katakomberne  i  Fare 
for  at  lide.  Mangen  Andægtig,  der  kom  hid:  Nordens  lyshaarede 
Sønner,  en  Otho,  Etelrid,  Hildebrand  —  Navne,  som  vi  kjende 
fra  de  Graffiter,  de  have  indridset  paa  Væggene,  blev  betagen 
af  Længsel  og  kjendte  intet  højere  Ønske  end  at  kunne  finde 
Hvile  Side  om  Side  med  de  berømte  Martyrer;  ja,  saa  stærkt 
kunde  Enkelte  gribes  af  Kjærligheden   til   de   mørke  Gravgange, 


')    Pruclentius,  Peristephanon  lib.  XI,  211—212: 

Vix  capinnt  patuli  populorum  gaudia  campi. 
Haeret  et  in  magnis  densa  cohori 

at  de  tog  fast  Ophold  hernede  —  „levende",  siges  der  etsteds  i 
den  Anledning.  ..gjorde  sig  til  Vogtere  for  de  Døde".  De  Fromme 
synes  ikke  at  have  havt  saa  vanskeligt  ved  at  faa  deres  Ønske  op- 
fyldt, i  hvert  Fald  ikke  imod  et  Vederlag  til  rette  Vedkommende; 
man  arrangerede  sig  med  Graverlauget ,  de  saakaldte  fossores,  og 
kjøbte  hos  dem  Retten  til  en  Plads  „intro,  limina  Laurentii,  Cor- 
nelii,  Hippolyti",  eller  blot  „intro,  limina  sanctorum"  —  som  det 
hedder1),  hvorved  der  da  var  Martyrer  nok  at  vælge  imellem. 
Men  i  Attraaen  efter  at  komme  til  at  hvile  saa  nær  som 
mulig  ved  de  hellige  Mænd  tog  de  Begjærlige  ikke  i  Betænkning 
at  anbringe  deres  Gravnicher  indeni  og  udenom  de  gamle 
Martyrkrypter,  huggede  dem  ind  i  Vægge,  der  vare  beklædte  med 
de  smukkeste  Fresker,  og  vare  ganske  blinde  for,  at  de  der- 
ved ikke  blot  ødelagde  Kamrenes  Symmetri  og  Dekoration,  men 
udsatte  dem  for  at  styrte  sammen  ved  at  undergrave  Lofter  og 
Vægge.  Forgjæves  søgte  Kirken  at  lægge  Baand  paa  denne 
Mani:  „De  Hellige  føle  sig  ikke  smigrede  ved,  at  I  saaledes 
knytte  Eder  til  deres  Hvilesteder  —  de  ville,  at  I  komme  dem 
nær  i  Sjælen  og  ikke  med  Eders  Legeme",  lyder  nogle  Ord  af 
en  samtidig  Biskop2),  og  Pave  Damasus  gav  dem  sit  eget 
Exempel  til  Efterlignelse.  Mere  end  nogen  Anden  havde  han 
gjort  sig  fortjent  til  at  finde  Hvile  ved  Martyrernes  Side,  men 
lod  sig  nøje  med  et  Gravsted  over  Jorden  og  indhuggede  i  sine 
Forgængeres  Krypt  de  tidligere  anførte  Linjer: 


:)  Indskriften  (fra  Aar  381)  lyder  —  saaledes  som  de  manglende  Ord  ere 
supplerede  af  de  Rossi:  accepit  sepidcrum  intra  limina  sanctorum  .  .  . 
quod  midti  cupiunt  et  rart  accipiunt  (Insc.  christ  vol.  I  p.  142  Nr.  319) 
—  „han  fik  sin  Grav  indenfor  de  Helliges  Tærskel,  hvad  Mange  attraa, 
men  Faa  kun  opnaa". 

2)    de  Rossi,  Boma  sotterr.  vol.  I  p.  214. 

Hic  fattor  Damasus  volui  mea  condere  membra, 
Sed  cineres  timui  sanctos  vexare  Piorum  — 

-„her,  det  være  tilstaaet,  kunde  ogsaa  jeg  Damasus  føle  Lyst 
til  at  lægge  mine  Ben,  men  jeg  maatte  frygte  at  forstyrre  de 
Helliges  Støv".  Ret  heldigt  —  maa  vi  da  sige  —  for  Mar- 
tyrernes Fred,  at  Gothernes  Belejring  af  Kom  i  det  6te  Aar- 
hundrede  gjorde  en  brat  Ende  paa  ethvert  Ønske  om  at  blive 
bisat  under  Jordeu.  Efter  at  deres  Skarer  under  Vitiges  vare 
trængte  ned  i  Katakomberne  og  havde  vanhelliget  de  fredlyste 
Steder  —  ecclesiae  et  corjwra  Sanctorum  exterminata  sunt  a 
Gothis,  hedder  det  i  Pavebogen1),  følte  Ingen  Lyst  til  at  ud- 
sætte sine  Ben  for  Barbarernes  Medfart,  og  i  de  faa  Aar- 
hundreder,  i  hvilke  Christenheden  endnu  har  Kjendskab  til  disse 
Minder,  ere  de  derfor  udelukkende  hellige  Valfartssteder,  i  hvis 
Kapeller  man  vedbliver  at  holde  Gudstjeneste  og  fejre  de  be- 
rømte Afdødes  Festdage. 

Kirken  fik  paany  travlt  med  at  bringe  Alt  hernede  i  Orden, 
istandsætte  Gallerier  og  Kamre,  rejse  Altre  og  Indskrifter,  — 
„med  et  Suk  over  al  den  Ødelæggelse,  der  var  sket",  tog  Pave 
Vigilius  (a.  538 — 555)  sin  Part  i  denne  Gjerning2).  S.  Cæcilias 
Krypt  blev  ikke  glemt.  Atter  saae  hun  Pilegrimme  fra  alle  Egne 
strømme  til  sin  Grav,  hendes  Dødsdag,  den  lGde  September, 
blev  fejret  med  den  gamle  Pragt,  —  Paverne  saae  gjerne,  at  den 
tidligere  Kultus  ved  Martyrgravene  holdtes  vedlige ;  det  be- 
stemtes saaledes  af  Johannes  III  (a.  560 — 573),  at  alt  Til- 
behør af  kirkelige  Gjenstande,   der  behøvedes  ved  den  ugentlige 


')    Anastasius,  de  vilis  pontif.  Bom.  (Moguntiae  1602)  hi  Silvestrio  p.  54. 
a)    de  Rossi  1.  c.  vol.  I  p.  218. 

Gudstjeneste  i  Katakomberne,  skulde  udleveres  fra  Kirkeris  Skat 
i  Lat eranet1). 

Men  trods  alle  Bestræbelser  for  at  holde  Martyrkamrene  i 
Ære  kunde  det  ikke  undgaas,  at  Ruinerne  i  og  omkring  Kata- 
komberne Dag  for  Dag  hobede  sig  mere  op.  Kampagnens  sti- 
gende Øde ,  den  febersvangre  Luft ,  der  lagde  sig  hen  over 
Sletten,  Usikkerheden  herude  —  Alt  bidrog  til  efterhaanden  at 
fjærne  Pilegrimmene  fra  de  hellige  Steder.  Endnu  indtil  Midten 
af  det  8de  Aarhundrede  tænkte  man  dog  ikke  paa  at  føre  de 
dyrebare  Rester  bort  fra  deres  Boliger;  tillod  man  sig  en  Om- 
flytning, gik  den  kun  ud  paa  at  føre  en  Martyr,  hvis  Kammer 
truede  med  at  styrte  sammen,  op  i  en  Basilika  ovenover  hans 
Grav.  Men  Longobardernes  Indfald  i  Midten  af  det  8de  Aar- 
hundrede medførte  saa  megen  Forstyrrelse  i  og  udenfor  Rom, 
hvor  de  gridske  Horder  plyndrede  Kampagnens  Kirker,  opbrændte 
Helgenbilleder,  ja  endog  mishandlede  og  bortførte  Martyrernes 
Lig.  at  Kirken  ikke  længer  kunde  finde  sig  i,  at  dens  Skatte 
laa  udsatte  for  de  Fremmedes  Rovlyst.  Saasnart  der  derfor  var 
bragt  Ro  til  Veje,  tog  Pave  Paul  I  (a.  757 — 768)  Bestemmelse 
om  at  aabne  de  ældste  og  mest  ansete  Martyrers  Grave  for  at 
føre  deres  Rester  ind  til  Rom,  og  den  „Martyrkrone"  —  siges 
der  —  hvormed  den  evige  By  var  smykket,  blev  lidt  efter 
lidt  berøvet  sine  smukkeste  Juveler. 

Fortegnelsen  over  de  Udvalgte  kjendes  endnu;  deres  Tal  var 
mere  end  hundrede,  —  S.  Cæcilia  var  imidlertid  ikke  iblandt 
dem.  Hun  findes  heller  ikke  nævnt  mellem  de  2300  Martyrer, 
som  Pave  Pascal  I  et  halvt  Aarhundrede  senere  lod  føre  ind  til 
Kirken  S.  Prassede   i  Rom  —   dirutis    in    cryptis  jacentia,    som 


J)    Anastasius,  1.  c.  in  Joh.  III  pag.  60 

det  hedder  i  en  Indskrift,  han  i  den  Anledning  lod  opsætte1). 
Men  hvor  var  da  den  fejrede  Helgeninde?  Havde  man  glemt 
hende  —  eller  talte  Rygtet  sandt,  naar  det  sagde,  at  Longo- 
barderkongen  Aistulph  ved  sit  Indfald  i  Aaret  756  hemmelig  havde 
bortført  hendes  Rester  ?  Pave  Pascal  gjorde  sig  selv  dette 
Spørgsmaal,  og  han  endte  med  at  tro  paa  Rygtets  Udsagn,  thi 
længe  og  forgjæves  havde  han  søgt  Martyrens  Grav.  Men  fire 
Aar  senere  (a.  821),  lyder  Pavens  Beretning,  sad  han  en 
Morgenstund  paa  den  biskoppelige  Throne  ved  Gudstjenesten  i 
Vatikanet;  træt  af  sin  Gjerning  slumrede  han  ind  under  de  An- 
dægtiges Sange  og  Orgelets  Toner,  da  S.  Cæcilia  pludselig  viste 
sig  for  ham  i  Skikkelse  af  en  skjøn  ung  Kvinde.  „Hellige  Fader", 
udbrød  hun,  „hvilke  Rygter  have  bevæget  Dig  til  at  ophøre  med 
at  lede  efter  mig?  —  I  din  Søgen  var  Du  mig  dog  saa  nær,  at 
vi  havde  kunnet  tale  sammen.  Bliv  da  ved,  som  Du  har  be- 
gyndt" .  .  .  „det  har  behaget  den  almægtige  Gud,  at  Du 
skulde  finde  mine  jordiske  Rester" 2). 

Efter  denne  Anvisning  gav  Paven  sig  til  at  anstille  nye 
Undersøgelser,  og  dennesinde  lykkedes  det  ham  at  trænge  ind  i 
Martyrens  Kammer  og  finde  hendes  Gravniche  paa  det  opgivne 
Sted  —  inter  collegets  Episcopos ,  sicut  in  sacratissima  illius  pas- 
sione  manifeste  narrafur3).  Han  fandt  hende  hvilende  i  den 
samme  Kiste  af  Cyprestra1,  i  hvilken  S.  Urbanus  havde  nedlagt 
hende,  iført  det  samme  Klædebon  med  guldindvirket  Mønster, 
som  hun  bar  Dagen  for  sit  Martyrium;  ved  hendes  Fødder  laa 
Strimler    af    det   Tøj,    i    hvilket    de   Andægtige   havde   opsamlet 


')    Mai,  Script,  vet.  (Romae  1831)  t.  V  pag.  39  1    4—5. 

s)   Ladevohius  1.  c.  vol.  I  pag   200  ff.   (revetotio  Paachalis  Papa 

tione  corporis  li.  Cai  <  jfa'a<  I, 
3)    ibid    pag.  202. 

hendes  Blod.  Paven  tog  med  egne  Hænder  de  kostbare  Levninger 
ud  af  Graven,  og  uden  at  forstyrre  de  enkelte  Deles  Leje  førte 
han  Skelettet  ind  til  Kirken  S.  Cæcilia  i  Trastevere,  der  jo 
var  opført  paa  den  Grund,  hvor  Cæcilia  tidligere  havde  havt  sit 
Palads.  Et  Slør  af  let  Flor  blev  bredt  over  Liget.  Kisten,  hvori 
det  hvilede,  omsluttet  med  en  Sarkofag  af  hvidt  Marmor,  og 
denne  nedsat  i  en  Hvælving  under  Højalteret  (Juli  822).  En 
anden  Sarkofag  modtog  Resterne  af  Valerianus,  Tiburtius  og 
Maximus,  hvis  Omvendelse  jo  var  den  hellige  Cæcilias  Værk,  og 
forinden  Hvælvingen  blev  lukket,  lod  Paven  indvendig  paa 
Muren  indsætte  en  Tavle,  der  fortalte  om  de  Relikvier,  som 
gjemtes  hernede  *). 

Saaledes    hedder    det    i    Pavens    Diplom    om    Flytningen    af 
disse    Martyrrester;     den    blev    efterfulgt    af    forskjellige    andre. 


J)    Indskriften,  der  —  som  det  vil  blive  vist  i  det  Følgende  —  efter  hen- 
ved 800  Aars  Forløb  er  kommen  for  Lyset,  har  følgende  Ordlyd: 

HANC  FIDEI  ZELO  PASCHALIS  PRIMVS  AB  IMO 
ECCLESIAM  RENOVAANS  DVM  CORPORA  SACRA  REQVIRIT 
ELEVAT  INVENTVM  VENERANDAE  MARTYRIS_ALMAE 
CAECILIAE  CORPVS  HOC  ILLVD  MARMORE  CODENS 
LVCIVS  VRBANVS  HVIC  PONTIFICES  SOCIANTVR 
VOSQ.  DEI  TESTES  TIBVRTI  VALERIANE 
MAXIME  CVM  DICTIS  CONSORTIA  DIGNA  TENETIS 
HOS  COLIT  EGREGIOS  DEVOTE  ROMA  PATRONOS 

(Bosio,  hist  jjassionis  B    Caeciliae  (Romae  1600). 

Indholdet  af  disse  Strofer  lader  sig  gjengive  saaledes:  „Da  Pascal  den 
Første  i  Iver  for  Troen  gjenopbyggede  denne  Kirke  fra  Grunden  af 
og  søgte  efter  de  Helliges  Rester,  fandt  han  og  bortflyttede  den  jom- 
fruelige Cæcilias  Legeme;  under  dette  Marmor  lieger  det  bevaret.  Pa- 
verne Lucius  og  Orbanus  hvile  i  hendes  Nærhed ;  ogsaa  I,  Valerianus,  Ti- 
burtius og  Maximus.  Vidner  om  Gud,  have  erholdt  en  Plads,  der  er  Eder 
værdig.     Rom  hylder  andagtsfuldt  sine  berømte  Beskyttere." 

Men  da  Katakomberne  saaledes  vare  plyndrede,  døde  Interessen 
for  dem  efterhaanden  hen;  Kampagnen  blev  ogsaa  stedse  mere 
øde  og  usikker,  saa  at  det  ikke  var  raadeligt  at  vove  sig 
udenfor  Byens  Mure.  Fra  Midten  af  det  9de  Aarhundrede 
hørte  man  da  op  med  at  valfarte  til  de  gamle  Kirkegaarde. 
Endnu  i  nogen  Tid  kunde  de  vel  tilfældig  blive  besøgte,  men 
de  Troendes  store  Skare  kjendte  ikke  længer  Vej  hernede;  Glem- 
selen lagde  sig  saa  fuldstændig  over  disse  Minder,  at  man  snart 
ikke  mere  havde  Kundskab  om  deres  Tilværelse.  Kun  en  eneste 
Katakombe  vedblev  at  modtage  Besøg  af  de  Andægtige,  og  denne 
ene  —  „coemeterium  catacumbas  ad  sanct.  Sebastianum  via  Appia"\ 
som  den  kaldes  i  de  gamle  Optegnelser  —  gav  ved  sin  Beliggen- 
hed paa  en  Strækning  af  den  appiske  Vej,  der  uvist  af  hvad  Grund 
gik  under  Benævnelsen  „catacumbas"  *),  Fællesbetegnelsen  „Kata- 
komber" til  alle  Anlæg  af  lignende  Art,  og  til  denne  henlagde 
man  —  som  vi  have  sét  —  Gravkamre  for  Paver  og  Martyrer, 
om  hvilke  man  vidste,  at  de  vare  blevne  stedt  til  Hvile  i  den 
Kirkegaard,  som  Cæcilierne  havde  skjænket  Menigheden. 


Aar  for  Aar  voxede  den  hellige  Cæcilias  Ry.  Rundt 
om  i  Christenheden  saae  hun  Kirker  fremstaa  til  sin  Ære, 
med  store  Bogstaver  huggede  man  ind  over  hendes  Alter  de 
Ord,  som  hun  ved  Bryllupshøjtiden  opsendte  til  Herren:  ..//// 
cor  meum  et  corpiis  meum  immaculatum ,  ut  non  confund 
og  fra  talrige  Prædikestole  varierede  man  det  evigunge  Æuine 
om    den    Kvinde,    der,    skjøndt   hun    besad    netop    de    Lykkens 


')  Canina  1.  c.  pag.  77  og  79. 

Goder,  der  friste  Sindet  til  Stolthed:  pulchritudo  corporis, 
divitiae  in  ornamentis,  nobilitas  generis  —  „Legemets  Skjønhed, 
prægtige  Klæder  og  fornem  Fødsel" ,  foretrak  at  skjæmme 
sig  selv  ved  at  spæge  sit  Kjød,  at  leve  ydmyg  og  ringe,  bærende 
under  sin  kostbare  Dragt  de  Gudhengivnes  grove  Haardug  for 
at  gjøre  sig  værdig  til  at  være  Cbristi  Brud  r). 

En  ny  Berømmelse  blev  føjet  til  hendes  Navn;  hun  blev 
kaaret  til  Tonekunstens  Beskytterinde,  æret  som  Den,  der  havde 
opfundet  Orgelet  som  Akkompagnement  til  sine  Lovsange. 
Hvorledes  Forestillingen  er  opstaaet,  eller  hvo  der  er  dens  egent- 
lige Ophav,  kan  det  være  vanskeligt  at  eftervise2),  men  den 
synes  at  have  vundet  Indpas  i  Begyndelsen  af  det  15de  Aar- 
hundrede,  da  Kunstnerne  greb  den  med  Begjærlighed  til  Frem- 
stilling.     Medens    der    nemlig    indtil    dette  Tidspunkt   ikke    paa 


!)  Sermo  de  S.  C-  Virg.  et  Martyr  is  (Laderchius  1  c.  vol.  II  pag.  118  ff.). 
Af  de  mange  Digte  til  hendes  Pris  hidsættes  følgende  Vers,  hvis  Be- 
gyndelsesbogstaver ydermere  danne  Navnet  „Cecilia" : 

C onsolatrix  infirmorum,  compassione 

E  lectrix  supernorum,  contemplatione 

C  onfortatrix  Christianorwm,  praedicatione 

Imitatrix  Bcatorum,  sacra  passione 

L  iberatrix  pr.rditoriim.  devota  oratione 

Inventrix  liliorum,  casta  conversatione 

Å  ssociatrix  Angelorum,  coelesti  revelatione  — 

(ibid.  vol.  II  p.  154). 

„I  sin  Medfølelse  trøstede  hun  de  Svage,  under  Grublen  læste  hun  om 
de  højeste  Ting;  hun  styrkede  de  Christne  ved  sit  Ord,  efterlignede 
de  Salige  ved  sine  Lidelser;  hun  frelste  de  Fortabte  ved  sin  gud- 
hengivne Tale,  varLilierne  lig  ved  sin  kydske  Færd  og  vandt  Plads  hos 
Englene  ifølge  himmelsk  Aabenbarelse". 
2)  B.-Encyclop  f.  protest-  Theoloyie  und  Kirche  (Leipzig  1878)  vol.  III 
pag.  51. 


CÆCILIERNES    VILLA.      II.  183 

de  mange  Billeder,  der  vise  den  hellige  Cæcilia  i  saa  at  sige 
enhver  Situation  af  hendes  Livsførelse,  findes  noget  Forsøg 
paa  at  fremstille  hende  med  andre  Værdighedstegn  end  dem, 
der  tildeles  Martyrerne  i  Almindelighed :  Straaleglorien,  Kronen, 
Palmegrenen  osv. x) ,  se  vi  hende  for  første  Gang  fremstillet 
med  de  nye  Attributer  paa  to  berømte  Billeder,  som  Brødrene 
van  Eyck  ved  Aaret  1420  malede  paa  et  Alterskab  til  en  Kirke 
i  Gent.  Paa  det  ene  af  disse  Alterstykker  ses  hun  siddende  ved 
Orgelet,  det  andet  viser  hende  omringet  af  fromme  Kvinder,  der 
synge  til  Guds  Pris.  Ideen,  der  saaledes  havde  fundet  Udtryk 
i  Kunsten,  gjorde  saa  stor  Lykke,  at  man  nutildags  jo  ikke  ret 
vel  kan  tænke  sig  den  hellige  Cæcilia  fremstillet  uden  i  For- 
bindelse med  et  eller  andet  musikalsk  Instrument,  med  mindre 
Opgaven  netop  har  været  at  give  et  bestemt  Optrin  af  hendes 
Lidelseshistorie.  Kunstnere  efter  van  Eyckernes  Tid  vise  hende 
da  ogsaa  staaende  eller  siddende  ved  Orgelet ,  med  en  Violin 
eller  Violoncel  i  sine  Arme,  slaaende  Harpen  og  Lyren,  endog 
spillende  paa  et  Klaver,  som  paa  et  Billede  af  den  engelske 
Portrætmaler  Reynolds2).  Særlig  berømt  er  det  storstilede  Bil- 
lede, der  efter  Bestilling  af  en  from  Kvinde  blev  malet  af  Ra- 
fael til  Kirken  S.  Giovanni  in  Monte  i  Bologna  (a.  1513 — 14) 
og  nu  findes  i  Byens  Pinakothek.  Det  forklarede  Blik ,  hvor- 
med Cæcilia,  med  Orgelet  sænket  ned  mellem  begge  Hænder, 
skuer  op  til  Himlen  ,  i  Henrykkelse  lyttende  til  den  Sang, 
Englene  opføre  i  Skyerne  over  hendes  Hoved,  medens  Apostelen 
Paulus,   Maria  Magdalena,    Evangelisten  Johannes   og  St.  Augu- 


')    Wessely,  Icon.  Gottes  und  der  HeiUyen  (Leipzig  1871)  pag-  112. 
Wessely  1.  c.  pag.   113. 

stinus  hver  med  sit  charakteristiske  Udtryk  staa  omkring  hender 
hører  til  Rafaels  genialeste  Inspirationer: 

Pingant  sola  alii,  referantque  coloribus  ora 
Caeciliae  os  Raphael,  atque  animum  explicuit ')  — 

„lad  Andre  male  alene  Ansigter,  fremstille  dem  i  Farver, 
Rafael  har  vist  os  Cæcilias  Sjæl  og  Aasyn" ,  hedder  det  i  et 
Distichon  til  dets  Pris,  og  Beskuelsen  af  dette  Billede  siges  jo 
at  have  grebet  Correggio  saa  stærkt,  at  han  da  først  følte  sit 
Kald  som  Kunstner  og  udbrød  i  de  bekjendte  Ord :  »Ancti  io 
son'  pittore!". 

Kirken  kunde  ikke  Andet  end  glædes  ved  den  nye  For- 
herligelse, der  tillagdes  dens  Martyr,  og  spurgtes  der  om  en 
Hjemmel  herfor,  troede  den  at  kunne  paavise  en  saadan  i 
Legenden  om  hendes  Liv.  Naar  det  her  nemlig  hedder ,  at 
medens  Bryllupssangen  istemtes,  søgte  hun  at  unddrage  sig  de 
profane  Toner  og  henvendte  sig  i  Bøn  til  Herren:  cantantibus 
organis  illa  in  corde  suo  soli  domino  decantabat,  forestillede  man 
sig  ogsaa  denne  Bøn  som  hørlig,  og  den  Modsætning,  der  saa- 
ledes  var  mellem  den  stille  Sang,  der  af  hende  opsendtes  til 
Himlen,  og  den  støjende  Musik,  der  lød  for  Gjæsternes  Øren, 
gav  da  Adkomst  til  at  hylde  S.  Cæcilia  som  Beskytterinde  af  Kir- 
kens dæmpede,  ophøjede  Harmonier.  I  Slutningen  af  det  16de 
Aarhundrede  blev  der  stiftet  et  musikalsk  Akademi  til  hendes 
Ære  i  Rom;  Europas  store  Stæder  fulgte  Exemplet  ved  Op- 
rettelsen af  lignende  Instituter,    der   stilledes  under   hendes  Be- 


')    Vasari,  vi  te  de'  pittori  etc.  (Firenze  1771)  vol.  III  p.   194. 

skytteise ,  og  som  alle  havde  til  Opgave  at  bevare  Kirkens 
gamle  og  skjønne  Melodier.  Hvor  Musikens  Idealitet  anerkjcndes, 
gaar  da  heller  ikke  Dagen  for  S.  Cæcilias  Martyrium  —  den 
22de  November  ifølge  Kirkens  Kalender  —  ubemærket  hen,  men 
mindes  ved  Musikfester  af  særlig  højtidsfuld  Charakter.  Til  en 
saadan  komponerede  Håndel  Oratoriet  „Messias"  (1741),  og  ved 
en  lignende  Fest  til  hendes  Ære  bragte  Mendelssohn  et  Aar- 
hundrede.  senere  sit  Oratorium  „Paulus"  til  Opførelse  i  London. 
En  lykkelig  Indskydelse,  maa  vi  derfor  sige,  der  bragte 
Koncipisten  af  hendes  Legende  til  at  nedskrive  de  ovenomtalte 
Ord;  i  dem  har  Kunstnerne  fuudet  Inspiration  til  nogle  af  deres 
skjønneste  Værker  —  de  have  gjort  Navnet  Cæcilia  mere  popu- 
lært end  nogen  anden  Helgens,  og  bragt  hende  en  Hyldest, 
mere  varig  end  Kirker  og  Altre. 


I  henved  otte  Aarhundreder  henlaa  S.  Cæcilia  uforstyrret  i 
sin  Krypt  under  Alteret  i  Kirken  i  Trastevere.  Det  var  snart 
en  Saga  blot,  at  man  havde  hendes  Rester  hernede  —  den  Ind- 
skrift, som  Pave  Pascal  havde  hulet  opsætte,  var  jo  anbragt 
indvendig  i  Hvælvingen,  saa  at  den  ikke  faldt  i  Øje.  Men 
i  Slutningen  af  det  lbde  Aarhuudrede  lod  Cardinal  Sfondrato, 
under  hvis  Forsorg  Kirken  henhørte ,  foretage  omfattende 
Arbejder  ved  Altret  og  Konfessionen;  han  vidste  jo  nok,  hvilke 
Skatte,  der  skulde  findes  hernede,  og  Arbejderne  bleve  derfor 
ledede  med  den  største  Forsigtighed  —  Intet  maatte  foretages, 
naar  Kardinalen   ikke   selv  var  tilstede1).     Med  Besvær  tik  man 


*)    Bosio,  hist.  passionis  B.-Caeciliae  (Romae  1600)  pag.  164. 

Jorden  under  Fliserne  ryddet  bort,  og  gjennem  den  tykke  Mur 
trængte  man  ned  i  en  Hvælving,  hvor  to  Sarkofager  af  hvidt 
Marmor  kom  til  Syne,  opstillede  ved  Siden  af  hinanden  og 
umiddelbart  under  en  muret  Ledning,  der  førte  op  til  Altret, 
og  gjennem  hvilken  de  Troende  i  Aarhundreder  havde  ned- 
sænket Linned  og  Klædningsstykker,  som  de  vilde  helliggjøre 
ved  at  bringe  dem  i  Berøring  med  Martyrens  Kiste.  Med  Kirkens 
Dignitarer  som  Vidner  skred  man  først  til  Aabningen  af  den 
mindre  Sarkofag,  der  stod  nærmest  Indgangen.  Den  indeholdt 
en  lille  Kiste  af  Cyprestræ ;  Kardinalen  skruede  selv  Laaget 
af,  varsomt  fjernede  han  det  lette  Slør,  der  tilhyllede  Liget,  og 
S.  Cæcilia  viste  sig  for  de  Tilstedeværende  i  hele  sin  Ynde; 
dér  laa  hun  endnu  som  for  halvandet  Aartusinde  siden  i  den 
samme  Stilling,  hvori  hun  ifølge  Legenden  havde  udaandet  paa 
Marmorgulvet  i  sit  Badekammer:  hvilende  paa  den  højre  Side, 
med  Armene  strakt  hen  foran  sig,  Knæerne  let  bøjede  og  Hovedet 
vendt  ned  imod  Kistens  Bund,  syntes  hun  at  sove  dybt  — 
dormientis  instar1).  Pave  Pascal  havde  altsaa  virkelig,  da  han 
flyttede  hendes  Rester  ind  til  Rom,  ikke  foretaget  nogen  For- 
andring ved  den  Stilling,  hendes  Legeme  indtog  i  Dødsstunden. 
Den  anden,  noget  større  Sarkofag  viste  sig  at  indeholde  tre 
Lig,  indsvøbte  hvert  i  sit  Ligklæde.  Uden  synderlig  Vanskelig- 
hed bestemte  man  de  enkelte  Personer;  de  tvende  af  samme 
Højde  og  af  finere  Legemsbygning,  hvis  Hoveder  vare  skilte  fra 
Kroppen,  maatte  være  Valerianus  og  Tiburtius ,  Cæcilias  Mand 
og  Svoger.  Paa  det  tredje  Lig  sad  Hovedet  endnu  fast  til 
Legemet ,  men  Haaret  var  sammenfiltret  ved  størknet  Blod, 
Hjerneskallen  sønderbrudt  af  stærke  Slag,  og  disse  Rester  til- 
kjendegav    sig   saaledes    som   Liget  af  Fangevogteren  Maximus, 


Bosio  1.  c.  pag.  157. 

der  ifølge  Legenden  ikke  blev  henrettet  med  Sværdet ,  men 
slaaet  ihjel  med  plumbatae  —  Svøber  af  Læder,  hvori  der  var 
indsyet  Jernkugler1). 

Pave  Clemens  VIII  laa  syg  i  Frascati,  da  Sfondrato  ilede 
ud  for  at  meddele  ham  den  mærkelige  Opdagelse,  men  han 
sendte  strax  en  af  Tidens  lærdeste  Archæologer,  Kardinal  Ba- 
ronius,  for  at  give  nærmere  Oplysning  om  de  gjenfundne  Skatte. 
Denne  og  en  ikke  mindre  bekjendt  Oldtidsforsker.  Antonio 
Bosio  —  „Katakombernes  Columbus",  som  man  har  kaldet 
ham2)  —  skylde  vi  den  paalidelige  Beretning  om  Gjenopdagelsen 
af  de  jordiske  Minder  om  S.  Cæcilia.  Under  det  gjennemsigtige 
Slør,  der  var  kastet  hen  over  Liget,  saae  man  tydelig  — 
bekræfter  Bosio  —  det  guldindvirkede  Mønster  i  den  Klædning, 
hun  bar,  og  som  hist  og  her  var  farvet  af  Blodpletter;  ved 
hendes  Fødder  laa  endnu  Strimler  af  det  Linned,  hvori  de  An- 
dægtige havde  opsamlet  hendes  Blod,  og  under  Klædningen 
følte  Sfondrato  Traadene  i  den  grove  Haardug,  hun  bar  inderst 
paa  sig  til  Værn  mod  alle  Anfægtelser3).  Legemet  var  paa- 
faldende  lille,  næppe  to  Alen  langt;  vistnok  er  det  skrumpet 
noget  sammen  i  Aarhuudredernes  Løb,  meD  forøvrigt  tindes  der 
ogsaa  i  Legenden  Antydninger  af,  at  Cæcilia  var  lille  af  Væxt; 
naar  hun  ved  forskjellige  Lejligheder  vilde  tale  til  Mængden, 
tog  hun  saaledes  Plads  paa  en  Forhøjning.  Lejet  i  Kisten,  til- 
føjer Bosio,  var  ganske  det  samme,  som  da  hun  for  1300  Aar 
tilbage  blev  lagt  ned  i  denne  —  man  syntes  at  have  hende  for 
sig  i  det  Øjeblik  huu  udaandede  ved  sin  Frelsers  Bryst1). 


')    Bosio  1.  c.  pag.  158—159. 

2)  Dom  Guéranger  1.  c.  pag.  502. 

3)  Bosio  1.  c.  pag.  152. 

4)  Bosio  1.  c.    pag.  157.      De  Rossi    (Roma  Sotterr.   vol.  Il    p.  125)  anfører 
forskjellige  Exempler  paa,    hvorledes  Lig,    der  have  været  indesluttede 

Selvfølgelig  rygtede  denne  Opdagelse  sig  hurtig  i  Rom  og 
gjorde  overordentlig  Opsigt.  I  fire  Uger  strømmede  hele  Byen 
til  Kirken  i  Trastevere  for  at  ære  Martyrens  Rester.  Hvad 
man  fik  at  se,  var  dog  ikke  synderlig  Meget.  S.  Cæcilia  laa  i 
sin  Kiste  af  Cyprestræ,  der  var  sat  ned  i  en  større  og  mere 
solid,  og  det  Hele  paa  en  Katafalk  flyttet  ind  i  et  Sidekapel, 
hvis  Døre  holdtes  lukkede,  saa  at  de  Besøgende  kun  gjennem 
et  tilgitret  Vindue,  der  aabnede  sig  ind  imod  Kirken,  kunde 
skue  op  til  de  kostbare  Rester.  Men  Timer  igjennem  laa  de 
Fromme  knælende  i  Bøn  udenfor  den  fejrede  Helgenindes 
Kapel,  først  Nattens  Komme  kunde  bringe  dem  til  at  skilles; 
saa  stærk  var  Trængselen  for  at  komme  til,  at  Kardinal 
Sfondrato  selv  —  hedder  det  —  der  Dag  og  Nat  vaagede 
over  sin  Skat  herinde,  havde  vanskeligt  ved  at  holde  sig  de  alt- 
for Ivrige  fra  Livet *). 


i  hermetisk  lukkede  Stensarkofager  have  kunnet  holde  sig  med  deres 
iklædte  Dragt  mere  end  et  Aartusinde  igjennem;  han  nærer  ingen 
Tvivl  om,  at  S.  Cæcilia  uagtet  den  Omflytning,  som  Pave  Pascal  fore- 
tog af  hendes  Kester  fra  Katakomben  ved  via  Appia  ind  til  Rom,  har 
kunnet  bevares  ganske  uforandret  i  den  Stilling,  hvori  hun  blev 
nedlagt  i  Kisten.  Han  oplyser  i  saa  Henseende  ,  at  han  i  1853 
assisterede  ved  Flytningen  af  et  Lig  fra  den  4de  Milepæl  ved  den 
appiske  Vej,  hvor  det  var  fundet,  ind  til  Kirken  S.  Sebastiano.  Paa 
en  Marmorplade,  der  holdtes  oppe  af  nogle  Jernbolte  indvendig  i 
Sarkofagen,  laa  Liget  af  en  Kvinde,  og  ganske  som  hun  fandtes,  trans- 
porterede man  hende  paa  Marmorpladen  en  halv  dansk  Mil  bort,  uden 
at  noget  Ben  i  Skelettet  løsnede  sig  eller  kom  ud  af  sin  Stilling. 
„Men  jeg  beklager",  tilføjer  de  Rossi  (1.  c.  pag.  126),  „at  de  Kyndige, 
hvem  det  blev  overdraget  at  undersøge  Liget  anatomisk,  fuldstændig 
have  ødelagt  det,  —  jeg  vilde  have  bevaret  det  urørt  og  bragt  under 
Glas,  for  at  d^t  kunde  tjene  til  Vidnesbyrd  om,  hvorledes  Pave  Pascal, 
da  han  tog  S.  Cæcilias  Trækiste  ud  af  Sarkofagen,  kunde  flytte  hendes 
Rester  fra  via  Appia  til  Kirken  i  Trastevere ,  uden  at  de  led  det 
mindste  ved  Transporten." 

')    Bosio  1.  c.  pag.  162:    qui   [se.  impetus  populi]  ne  tum  quidem,  cum  Car- 

Omsider  var  Paven  saa  rask,  at  han  kunde  tage  ind  til 
Rom  og  føje  sin  Hyldest  til  de  Andres.  Heller  ikke  han  kunde 
bringe  det  over  sit  Hjerte  at  blotte  Liget  for  noget  Klædnings- 
stykke, men  nøjedes  med  til  Minde  at  afskære  en  Flig  af  den 
guldindvirkede  Kjortel;  ogsaa  han  følte  da  den  grove  Haardug, 
Martyren  bar  under  sin  Klædning.  Den  22de  November,  S.  Cæ- 
cilias  Dag,  blev  bestemt  til  den  højtidelige  Gjenindsættelse  af 
hendes  Levninger  i  den  ombyggede  Krypt.  Paven  ønskede,  at 
det  beskedne  Cypresgjemme  skulde  indsættes  i  en  Kiste  af 
Guld,  men  man  forestillede  ham,  at  en  Gjenstand  af  saa  stor 
Værdi  kunde  friste  Begjærligheden ;  en  Kiste  af  Sølv  blev  da 
foretrukket,  og  det  forgyldte,  rigt  udarbejdede  Kunstværk  viste 
sig  efter  sin  Fuldførelse  at  koste  25000  Kroner.  —  Ingensinde 
er  S.  Cæcilias  kirkelige  Festdag  fejret  under  større  Tilstrøm- 
ning end  hin  22de  November  1599.  Alt  fra  den  tidlige  Morgen 
var  Trængselen  saa  stærk ,  at  det  til  Afværgelse  af  Ulykke 
maatte  forbydes  alle  Vogne  at  kjøre  ind  i  Kvarteret.  Kirkens 
Fyrster  udfoldede  deres  hele  Pragt;  i  Pavens  Følge  saas  42 
Kardinaler,  deriblandt  to,  der  senere  skulde  beklæde  St.  Peders 
Stol:  Alexander  af  Medici  (Leo  XI)  og  Camilla  Borghese 
(Pius  V);  Venedigs  Afsendinge  og  Norditaliens  verdslige  Fyrster 
holdt  Kvasterne  paa  den  Thronhimmel,  under  hvilken  Kirkens 
Overhoved  bares  frem,  „den  allerchristelige  Konges"  Sendebud 
holdt  Skjærmen  over  hans  Hoved,  da  han  begav  sig  *op  til 
Altret  over  Konfessionen.  Her  steg  Kardinal  Sfondrato  først  ned  i 
Krypten  for  at  modtage  den  hellige  Fader  tilligemed  Martyren; 
Kisten  af  Cyprestræ  blev  sat  i  den  af  Sølv,  denne  atter  gjemt  i 
en    Marmorsarkofag,    hvorefter    Paven    velsignede    de    dyrebare 


dinalis   ipse   in  Ecclesia  erat   (')-ui  mit  pene  assiduusj  atti  dignitatu, 
mit  salatis  ijixnts  respectu  summoveri  poterat. 

Rester  og  bragte  dem  endnu  engang  Kirkens  Farvel,  medens 
de  Omstaaende  istemte  Hymnen  til  S.  Cæcilias  Pris:  „O  beata 
Caecih'a,  quae  Abnachium  superasti,  Tiburtium  et  Valerianum  ad 
martyrii  coronam  vocasti!"  —  „lyksalige  Cæcilia,  som  har  be- 
sejret Almachius  og  kaldet  Tiburtius  og  Valerianus  til  Martyriets 
Glorie"  1). 

Højtideligheden  var  til  Ende .  S.  Cæcilia  paany  skjult  for 
Verdens  Blikke;  men  til  langt  ud  paa  Natten  holdt  Besøget  i 
Kirken  sig  lige  stærkt,  —  man  lagde  Mærke  til,  hedder  det.  at 
Vejret,  som  længe  havde  været  regnfuldt  og  koldt,  hin  Dag 
pludselig  slog  om,  saa  at  Rom  ved  Vintertid  fik  en  straalende 
Foraarsdag2). 

Forinden  Bisættelsen  fandt  Sted,  havde  Sfondrato  sørget 
for.  at  Malere  og  Billedhuggere  blev  tilkaldte  for  at  give  et 
Billede  af  Martyren.  Hans  Munificens  skylde  vi  bl.  A.  den 
smukke  Statue  af  Stefano  Maderno,  der  viser  Cæcilia  i  liggende 
Stilling,  ganske  saaledes  som  hun  blev  funden  i  sin  Kiste. 

PAVLVS  H.    S.  CAECILIAE 

EN  TIBI  SANCTISSIMAE  VIRGINIS  CAECILIAE  IMAGINEM 

QVAJkl  IPSE  INTEGRAM  SEPVLCRO  JACENTEM  VIDI 

EAXDEM  TIBI  PRORSVS  EODEM  CORPORIS  SITV 

HOC  MARMORE  EXPRESSI 

—  „Se  her  et  Billede  af  den  saare  hellige  Jomfru  Cæcilia,  som 
jeg  selv,  Paul  Kardinal  af  S.  Cæcilia,  har  set  ligge  uskadt  i  sin 
Grav  ;     i    dette   Marmor   har  jeg  villet  vise  Dig  hende   netop    i 


')    Bosio  1.  c.  pag.  167. 
2)    ibid.  p.  168. 

samme  Stilling"  —  saaledes  staar  der  at  læse  paa  Fodstykket 
af  Statuen,  der  nu  har  sin  Plads  i  en  Niche  bag  Altret  over 
Konfessionen. 

løvrigt  viste  Sfondrato  paa  mange  Maader  \  sin  Interesse  for 
Martyren.  Ikke  blot  lod  han  hendes  Kirke  istandsætte,  indlagde 
Altret  og  dets  Omgivelser  med  kostbare  Stensorter  og  rejste  en 
Balustrade  omkring  Konfessionen,  hvor  der  anbragtes  90  Lam- 
per af  Sølv,  men  i  sit  Testamente  sørgede  han  tillige  for,  at 
der  blev  tillagt  Kirken  saa  rigelige  Midler,  at  hine  Lamper 
altid  kunde  passes  med  den  reneste  Olie,  og  Dag  og  Nat  holdes 
brændende  til  S.  Cæcilias  Ære.  Han  fik  dog  ikke  varig  Glæde 
af  sin  Gavmildhed.  Da  Franskmændene  i  Aaret  1798  besatte 
Rom,  fristede  hine  Lamper  dem  altfor  stærkt,  og  de  forsvandt  fra 
Kirken;  maaske  Legatmidlerne  til  deres  Pasning  under  det  fri- 
gjorte Italien  have  fristet  en  lignende  Skjæbne;  nutildags  op- 
lyses ialtfald  S.  Cæcilias  Krypt  kun  af  nogle  svage  Blus  i 
tarvelige  Kobberlamper.  Ene  paa  hendes  Højtidsdag,  deu  22de 
November,  har  man  Raad  til  at  holde  dem  alle  tændte,  og  da 
er  det  ogsaa  tilladt  at  stige  ned  i  hendes  Krypt,  i  hvilken  nu 
ogsaa  Kardinal  Sfondrato  hviler  „som  en  ydmyg  Tjener  ved  sin 
Helgens  Fødder"  —  hic  ad  ejus  pedes  hwmiliter  rcquiescit. 


Endnu  eu  Gang  blev  Opmærksomheden  henledet  paa  den 
hellige  Cæcilia,  da  det  i  Aaret  1854  lykkedes  de  Rossi  at  paa- 
vise  hendes  tidligere  Hvilested  i  Calixts  Katakombe.  Opdagelsen 
kom  ham  ikke  uventet.  Som  vi  have  sét,  var  lian  veå  Steds- 
bestemmelsen i  de  gamle  „Itinerarier"  ledel  til  at  søge  bendes 
Gravkammer  netop  her  ved  den  2den  Milepæl  paa  den  appiske 
Vej;    og  da  han   derfor   i   denne   Katakombe  havde  opdaget   dm 

berømte  Pavekrypt  fra  det  3dje  Aarhundrede  og  umiddelbart 
ved  dens  Side  stødte  paa  et  endnu  større  og  højere  Grav- 
kammer, der  bar  alle  Spor  af  at  have  huset  en  højt  anset 
Martyr,  nærede  han  paa  Forhaand  den  sikre  Formodning,  at 
her  maatte  S.  Cæcilias  oprindelige  Hvilested  være.  En  nærmere 
Undersøgelse  af  Krypten  bekræftede  i  Et  og  Alt  hans  An- 
tagelse. Hin  Kviude,  der  i  oprejst  Stilling,  med  Armene  udstrakt 
til  Siderne  som  en  Bedende,  saas  afbildet  paa  en  Freske  lige 
under  Lysaabniugen,  kunde  ikke  være  nogen  Anden  end  den 
berømte  Martyr1),  fremstillet  netop  i  den  kostbare  Dragt  med 
guldiudvirket  Mønster  i  en  Kjortel  af  Purpur,  som  hun  ifølge 
Legenden  bar  —  en  Beretning,  hvis  Rigtighed  man  nu  havde 
sét  konstateret  ved  Opdagelsen  af  hendes  Lig  i  Kirken  S.  Cæ- 
cilia  i  Trastevere.  Under  Fresken  viste  et  mindre  Billede  en 
Gejstlig  i  biskoppeligt  Ornat  med  Palliets  hvide  Baand  om  Hal- 
sen, og  under  Figuren  var  skrevet:  S.  VRBANVS  —  Navnet 
paa  -  hin  Biskop  eller  Pave ,  der  efter  Legenden  spillede 
en  saa  fremtrædende  Rolle  i  S.  Cæcilias  Liv.  Ved  Siden  af 
begge  Fresker  viste  der  sig  i  Væggen  en  Udhuling,  som  kunde 
give  Plads  for  en  Sarkofag,  og  mellem  denne  Gravcelle  og  en 
Niche  bag  Altret  i  Pavekrypten  var  der  en  Skillevæg  af  netop 
kun  én  Tommes  Tykkelse,  saa  at  det  i  Pave  Pascals  Beretning 
om  Translokationen  af  Martyrens  Rester  meget  passende  lægges 
denne  i  Munden:  „I  din  Søgen  var  Du  mig  dog  saa  nær,  at  vi 
havde  kunnet  tale  sammen"2).  Endelig  syntes  Brudstykker  af 
Inskriptioner,  der  vare  ridsede  paa  Væggene,  at  vise,   at  der  til 


')  de  Rossi  1.  c.  vol.  II  p.  119:  L'immagine  femminile  collocata  nel  pin 
alto  e  degno  posto  e  dominante  tutta  la  cripta  non  pub  essere  d'altri, 
che  della  signora  del  luogu,  santa  Cecilia. 

*)  liosio  1.  c.  pag.  43:  qui  tanto  penes  me  fuisti,  quod  ore  proprio  loqui 
communiter  valebamus. 

den  Bisattes  Ære  var  foretaget  en  Dekoration  af  Krypten:  „decor? 
sepulcri  S.  Caeciliae  Martyris  .  .  .  fecit",  læste  de  Rossi  saaledes 
paa  en  nu  udvidsket  Indskrift1). 

For  2den  Gang  havde  man  saaledes  fundet  S.  Cæcilias 
Hvilested  i  coemcterium  Catixti,  —  Katakomben  under  Kirken 
S.  Sebastiano  mistede  nu  ogsaa  Æren  af  at  have  huset  denne 
Martyr. 

Men  maa  det  omhandlede  Gravkammer  saaledes  nu  er- 
kjendes  for  at  være  Stedet,  hvor  den  hellige  Cæcilia  blev  stedt 
til  Hvile  af  S.  Urbanus,  ligger  det  nær  at  spørge,  hvorledes  vi 
da  skulle  forklare  os,  at  Pave  Pascal  kunde  have  saa  megen 
Ulejlighed  med  at  finde  hendes  Sarkofag;  han  kjendte  jo  den 
umiddelbart  tilstødende  Krypt  for  Paverne,  hvis  Lig  han  selv 
havde  ført  ind  til  Rom,  og  mellem  denne  Krypt  og  S.  Cæcilias 
Kammer  var  der  —  som  bemærket  —  ikke  blot  en  Jordvæg  af 
saare  ringe  Tykkelse ,  men  en"  synlig  og  let  Kommunika- 
tion. De  Rossi  beder  os  imidlertid  erindre  den  Stand,  hvori 
Katakomberne  befandt  sig  paa  Pave  Pascals  Tid;  det  Forfald, 
hvori  de  vare  geraadede,  tvang  ham  —  som  det  siges  i  en  Ind- 
skrift, han  lod  opsætte  i  Kirken  S.  Prassede2)  —  til  at  flytte 
deres  Martyrer  ind  til  Rom,  og  end  yderligere  vare  de  gaml  i 
Kirkegaarde  udsatte  for  Ødelæggelse  af  Barbarerne.  Meget 
muligt  derfor,  at  paa  den  Tid.  da  Paven  anstillede  sine  Under- 
søgelser, Døraabningen,  der  satte  begge  Kamre  i  Forbindelse, 
har  været  udfyldt,  eller  at  Nichen,  hvori  Martyrens  Sarkofag 
var  indsat,  er  bleven  tilmuret  for  at  lede  de  Fremmedes  Efter- 
søgninger   paa   Vildspor.      Mellem    den    store   Hoben    Rudera    i 


1)  de  Rossi  1.  c.  vol    II  p.   "15. 

2)  Mai,   Script  vet.  (Romae  1831)  t   V.  pag.  39  1.  4— 5:    d  eymi- 
levns  seu  cryptis  iacentia  auferens     [følge    de  Rossi   !•  c.    Il    p    1  ! 
„diruta"  en  Fejlskrift  paa  Stenen  i  Stedel   for  „dirui 

Krypten  fandt  de  Rossi  virkelig  foran  Gravnichen  Levninger  af 
en  Mur,  der  syntes  altfor  spinkel  til  at  kunne  have  tjent  som 
Støtte  i  Kamret,  og  som  han  derfor  antager  at  være  rejst  for 
at  skjule  Martyrens  Hvilested  for  Longobardernes  Blikke;  denne 
Mur  —  eller  rettere  en  lignende x)  —  kan  da  ogsaa  have  hindret 
Paven  i  strax  at  finde  den  Sarkofag,  han  søgte. 

I  de  Graffiter,  der  ere  indridsede  paa  Fresken  af  den 
hellige  Cæcilia,  tror  de  Rossi  endnu  at  kunne  paavise  et  Vidnes- 
byrd om  den  tidt  berørte  Flytning  af  Martyrens  Lig  ind  til 
Kirken  i  Trastevere.  Undersøger  man  nemlig  Fresken  nøjere, 
viser  det  sig ,  at  der  forneden  paa  Rammen  i  4  Linjer 
er  indridset  Navnene  paa  forskjellige  Præster:  en  f  Benedictus 
prb.,  f  Sergiits  prb.,  f  Mercurius  prb.,  f  Leo  prb.,  f  Georgius  prb., 
til  hvilke  foruden  flere  kommer  Navnet  paa  den  Præst,  under 
hvis  Dioces  Kirken  i  Trastevere  henhørte:  Joannes  prb.  vester, 
og  en  ...  nclo  scriniarius  —  Notar  eller  Arkivar,  som  det 
vil  kunne  gjengives.  Medens  de  øvrige  Graffiter,  der  findes 
kradsede  paa  Billedet,  ere  —  som  Tilfældet  plejer  at  være 
med  den  Art  Rids  paa  Helgenbilleder  —  skrevne  imellem  hin- 
anden paa  Kryds  og  tværs,  til  forskjellige  Tidspunkter  af  frem- 
mede eller  romerske  Pilegrimme,  fremtræde  hine  Navne  med 
tydelige  og  regelmæssige  Skrifttræk  i  fire  pyntelige  Linjer 
under  hinanden;  der  er  fremdeles  en  vis  Ensartethed  i  Maaden, 
hvorpaa    de   Vedkommendes   Navn    og    Stilling    er    betegnet:    et 


*)  de  Rossi  tilstaar  nemlig  (1.  c.  vol.  II  p.  126),  at  efter  en  Undersøgelse 
af  de  Graffiter,  der  ere  indridsede  paa  Kalken,  synes  den  Mur,  hvoraf 
han  fandt  de  oven  omtalte  Levninger  i  Krypten,  at  være  opført  paa  en 
Tid,  der  ligger  senere  end  Omflytningen  af  S.  Cæcilias  Rester  —  dehbo 
perb  confessare,  che  dopo  esaminati  con  minuto  studio  i  frammenti  delV 
accennata  chiusura  ho  riconosciuto ,  questa  essere  stata  costruita  dopo 
estratte  le  reliquie  dal  papa  Pasquale. 

Kors  foran  hver  Enkelt  og  et  ,,prb.a  — presbyter  eller  Biskop  —  til 
Slutning1).  Her  synes  saaledes,  snarere  end  en  tilfældig  an- 
bragt Graffit,  at  foreligge  en  Indskrift  af  officiel  Charakter :  en 
Udtalelse  fra  en  Kreds  af  Besøgende,  alle  romerske  Biskopper, 
der  ere  komne  sammen  i  S.  Cæcilias  Krypt,  ledsagede  af  Kir- 
kens Notar  eller  „scriniarius" ,  for  at  udføre  et  eller  andet  høj- 
tideligt Hverv.  Hvilket  dette  Hverv  har  været,  eller  naar  hine 
Gejstlige  levede,  oplyser  Graffiten  ikke.  De  Rossi  gjør  imidler- 
tid opmærksom  paa,  at  en  større  Del  af  de  forefundne  Under- 
skrifter læses  paa  lignende  Maade  i  Pave  Cornelius"  Grav- 
kammer paa  et  Billede  af  denne  Pave,  hvis  Rester  40  Aar  efter 
S.  Cæcilias  blev  førte  ind  til  Rom,  —  en  Benedictus.  4  Leo'er 
og  2  af  Navnet  Georgius  nævnes  fremdeles  som  Medlemmer  af 
en  Synode,  der  blev  holdt  i  Rom  i  Aaret  826,  og  endelig  gjen- 
finder  man  flere  af  Navnene  under  S.  Cæcilias  Billede  paa  en 
Freske,  der  blev  malet  i  Kirken  S.  Clemente  i  Midten  af  det 
9de  Aarhundrede.  Nu  er  det  jo  ganske  vist,  at  nogle  af  hine 
Navne,  som  Leo,  Benedictus,  Joannes,  ere  saa  almindelige,  at 
man  ingenlunde  af  den  Omstændighed,  at  de  i  samtidige  Op- 
tegnelser knyttes  til  Kirkens  Biskopper,  tør  drage  nogen  Slut- 
ning om,  at  de  have  været  baarne  af  netop  de  samme  Personer; 
men  andre  Navne  —  som  Georgius,  Mercurius  —  forekomme 
langt  sjeldnere  i  den  kirkelige  Nomenklatur;  og  naar  disse  Under- 
skrifter, med  vedføjet  „l»'6.",  findes  paa  Mindesmærker  eller  i 
Dokumenter,  der  ere  samtidige  med  det  Aar,  da  S.  Cæcilias 
Rester  blev  omflyttede,  og  naar  man  fremdeles  —  tilføjer 
de  Rossi  —  bemærker,  at  den  Maade,  hvorpaa  Begges  Signatur 
er  given,   viser  den  samme  Egenhed  i  Skrifttræk  (Versaler  eller 


•)    de  Rossi  vol.  II  tav.  VI. 

en  Blanding  af  disse  med  kursive  Bogstaver)  paa  Billedet  af  den 
hellige  Cæcilia,  som  paa  den  omtalte  Freske  i  Kirken  S.  de- 
mente, saa  er  det  ikke  uberettiget  at  identificere  de  2de  Under- 
skrifter med  de  i  Navnerækken  ligebenævnte  Personer.  Men 
hvad  der  saaledes  opstilles  som  Resultat  for  hin  Mercurius'  og 
Georgius'  Vedkommende,  skulde  da  ogsaa  gjælde  om  de  andre 
Underskrifter  paa  S.  Cæcilias  Billede,  hvis  Navne  findes  lige- 
lydende  paa  Aktstykker  eller  Billeder,  der  ere  samtidige  med 
Omflytningen  af  hendes  Rester  ind  til  Rom.  I  den  Række 
Præster,  hvis  Signatur  findes  indridset  med  saa  regelrette 
Skrifttræk  i  4  Linjer  paa  Rammen  af  Martyrens  Billede,  ser 
de  Rossi  følgelig  Samtidige  af  Pascal  I;  og  spørges  der  om,  i 
hvilken  Anledning  de  ere,  komne  sammen  her  i  Krypten,  led- 
sagede af  Kirkens  Notar,  lyder  Svaret:  at  de  ere  blevne  hid- 
kaldte af  den  nævnte  Pave  for  paa  Stedet  at  afgive  et  synligt 
Vidnesbyrd  om  den  Translokation,  han  i  Aaret  821  lod  fore- 
tage med  Martyrens  Rester;  40  Aar  senere  have  nogle  af  dem 
paa  lignende  Maade  attesteret  Omflytningen  af  Pave  Cornelius' 
Lig.  Som  mere  end  en  Hypothese  tør  den  berømte  Arfchæolog 
dog  ej  udgive  sin  Udvikling,  men  han  finder  dens  Rigtighed 
saare  sandsynlig1). 


J)  de  Rossi  1.  c.  pag.  131:  Per  quanto  noi  possiamo  redere  nelle  fitte  tenebri 
di  quei  tempi,  i  preti  che  tutti  insieme  e  con  qttalche  scriniario  segna- 
rono  i  loro  nomi  ai  piedi  di  s.  Cecilia  cirea  il  secolo  nono ,  ci  debbono 
parere  i  testimoni  chiamati  dal  papa  Pasquale  alV  apertura  delV  arca 
santa  .  .  .  Se  questa  interpretazione  dei  discussi  graffiti  non  é  storica- 
mente  certa,  é  perb  la  sola  verisimile. 

Endnu  staar  tilbage  med  faa  Ord  at  berøre  en  Urigtighed 
i  Legenden.  Ifølge  dennes  Beretning  hjemsøgtes  Kirken  af  en 
grusom  og  udstrakt  Forfølgelse  i  det  Aar,  da  S.  Cæcilia  led 
Martyrdøden,  og  Forbitrelsen  mod  de  Christne  gik  endog  saa 
vidt,  at  man  nægtede  dem  Tilladelse  til  at  begrave  deres  Mar- 
tyrer. Det  romerske  Rige  siges  styret  af  2de  Kejsere:  Domini 
nostri  Invictissimi  Principes  —  „vore  ubesejrede  Fyrster  og 
Herrer",  hedder  det1),  og  i  Forhøret  over  Cæcilia  og  hendes 
Medanklagede  paaberaaber  Amachius  sig  Ordrer  fra  disse  Kej- 
sere til  at  skride  ind  imod  Enhver,  der  bekjender  sig  til 
Evangeliets  Lære.  løvrigt  findes  ikke  i  Legenden  nogen  nær- 
mere Angivelse  til  Bestemmelse  af  Tiden  for  Cæcilias  Mar- 
tyrium —  Konsulatsaar  mangle,  og  Kejserne  navngives  ikke  — 
men  der  optræder  en  ærværdig  Olding,  S.  Urbanus,  som  Cæci- 
lias Beskytter  og  Fortrolige,  og  denne  siges  de  Christne  at  kalde 
deres  Pave —  quem  Papam  Suum  Christian/  nominant2).  Hor 
opstaar  imidlertid  en  Vanskelighed.  Antages  nemlig  hin  Ur- 
banus for  at  have  været  Menighedens  Overhoved,  kan  der  ved 
ham  kun  være  ment  Urban  I,  som  beklædte  St.  Peders  Stol 
a.  223 — 230,  umiddelbart  efter  Pave  Calixt3),  og  den  hellige 
Cæcilia  har  i  saa  Fald  lidt  Martyrdøden  under  Kejser  Alexander 
Severus,  hvis  Regeringstid  (a.  222  —  235)  netop  falder  sammen 
med  Pave  Urbans  Kirkestyrelse.  Men  efter  Alt,  hvad  vi  vide, 
var  Alexander  Severus  human  og  retfærdig  imod  de  Christne, 
og    om    der    end    uden    hans  Vidende    kan    have    fundet  enkelte 


')    Laderchius  1.  c.  vol.  I  pag.  35. 
a)    ibid.  pag    12. 

3)    En  følgende  Pave  af  dette  Navn  forekommer  først  i  Slutningen    af    det 
1  Itu  Aarhundrede. 

spredte  Udbrud  af  Forfølgelse  Sted  imod  Menigheden,  kunne 
vi  under  hans  milde  Regimente  dog  ingenlunde  forklare  os  en 
Forfølgelse  af  saa  almindelig  og  forbitret  Charakter  som  den, 
der  omtales  i  Legenden.  Dertil  kommer,  at  Alexander  Severus 
var  Eneregent,  saa  at  den  stadige  Henpegen  i  Forhøret  til  2de 
Kejsere  som  styrende  Riget  bliver  ganske  uforstaaelig x).  Til  at 
komme  ud  over  denne  Vanskelighed  bydes  der  os  en  Vejledning 
af  en  fransk  Martyrolog,  Ado,  der  levede  paa  Karl  den  Stores 
Tid  (c.  800 — 874).  Medens  nemlig  alle  andre  Martyrskribenter  paa 
Grundlag  af  Legenden  indskrænke  sig  til  at  meddele,  at  Cæcilia 
led  Martyrdøden  under  Pave  Urbanus,  slutter  han  sin  —  iøvrigt 
meget  kortfattede  —  Skildring  af  Helgenindens  Levned  med 
den  Bemærkning,  at  hun  led  Døden  under  Kejserne  Marcus  Au- 
relius  og  Commodus  —  passa  est  autem  beata  virgo  Marci  Au- 
relii  et  Commodi  Imperatorum  temporibus2),  idet  han  forøvrigt 
holder  sig  til  Legenden,  saaledes  at  ogsaa  han  lader  Pave  Ur- 
ban optræde  som  Cæcilias  Samtidige,  og  saaledes  overser,  at 
denne    først    beklædte  Paveværdigheden    omtrent    et    halvt  Aar- 


*)  Man  har  vel  ment,  at  de  Ordrer,  som  Amachius  paaberaaber  sig  imod 
de  Christne,  ikke  behøve  at  være  givne  ham  netop  af  Rigets  daværende 
Regenter,  men  at  det  kunde  være  tidligere  Cæsarers  Straffebestemmelser 
eller  Edikter,  hvorpaa  han  begrundede  Processen.  De  Rossi  gjør  imid- 
lertid opmærksom  paa  (1.  c.  vol.  II  pag.  149),  at  Udtrykkene  i  Legenden: 
„Domini  nostri,  invictissimi"  ikke  lade  sig  bruge  om  afdøde  Herskere, 
idet  disse  efter  Tidens  Sprogbrug  burde  være  kaldte  „cMvi",  ligesom  og- 
saa, at  baade  Amachius  og  Valerianus  i  Forhøret  over  denne  Sidste  hentyde 
til  den  forestaaende  Død  af  de  regerende  Kejsere  —  „Vi  og  vore  ube- 
sejrede Herskere  skulle  altsaa  være  hjemfaldne  til  evig  Fortabelse, 
medens  Du  skal  nyde  den  sande  Lyksalighed?"  spørger  Amachius,  og 
Valerianus  svarer:  „Hvad  er  vel  Du  og  dine  Fyrster!  —  Menneske- 
stakler —  homunciones ,  fødte  en  vis  Dag  for  at  dø",  naar  Eders  Time 
kommer!"     (Laderchius  1.  c.  vol.  I  pag    25 — 26). 

-)    Martyrolog.  Adonis,  X  Kai.  Bcbr.  (ed.  Georgius,  Romae  1745,  pag.  588). 


CÆCILIERNES    VILLA.      II.  199 

hundrede  senere  end  de  nævnte  Kejsere.  Men  hvorledes  — 
spørger  de  Rossi  —  er  vel  Ado  kommet  til  denne  nye  Tids- 
bestemmelse? Næppe,  svarer  han  ifølge  sit  Kjendskab  til  denne 
Forfatter,  ved  nogen  Slutning  eller  Formening  paa  egen  Haand  — 
i  saa  Fald  havde  han  næppe  gjort  sig  skyldig  i  en  saa  paa- 
faldende  Anachronisme1).  Nej,  han  har  læst  saaledes  i  be- 
varede gamle  Optegnelser;  og  hvad  han  har  læst.  har  han  ord- 
ret nedskrevet,  uden  at  bemærke  den  Modsigelse,  han  derved 
indførte  i  sin  Fortælling.  Følger  man  imidlertid  den  nye  Tids- 
bestemmelse, da  bringes  de  ovenanførte  Usandsynligheder  i  Le- 
genden til  at  forsvinde.  Marcus  Aurelius  var  ingenlunde  venlig- 
sindet imod  de  Christne,  og  netop  i  de  Aar,  da  han  i  Forening 
med  Commodus  styrede  Riget  (a.  176 — 180),  fandt  der  en  grum 
Forfølgelse  Sted  imod  dem ,  under  hvilken  —  saaledes  som 
Kirkefædrene  vidne  —  Forbud  mod  at  begrave  Martyrernes  Lig 
ingenlunde  vare  uden  Exempel.  Og  —  hvad  der  særlig  bør 
fremhæves  —  den  Ordre  fra  Kejserne ,  som  i  Forhøret  over 
Cæcilia  lægges  „Præfekten"  Amachius  i  Munden:  „Ved  Du  ikke, 
at  vore  Herskere,  de  ubesejrede  Fyrster,  have  befalet,  at  de, 
som  vedgaa  at  være  Christne,  skulle  straffes,  men  de,  som 
nægte    det ,     sendes    bort    uden    Mén"  ,     denne    stemmer    Ord 


x)  de  Rossi  1.  c.  vol.  II  pag.  150:  Non  da  un  suo  calcolo;  né  da  alcuna 
sua personale  opinione,  jfr.  Bemærkningen  sammesteds  proleg-  p.  XXXVIII 
hvor  Ado's  Forfattervirksomhed  charakteriseres  paa  følgende  Maade: 
Cotesto  autore  del  secolo  nono  nulla  inventb  di  suo  capo;  ma,  come  nella 
prefazione  egli  medesimo  narra,  compendib  le  memorit  dei  martiri,  aven- 
done  cercato  in  ogni  parte  i  codici;  talché  egli  offeri  ai  /><>steri  „com- 
pendiosam  lectionem  atque  in  parvo  codicillo  quod  »w/to  labore  alii  per 
plures  codices  exquirunt".  Adone  adunque  nel  secolo  nono  vhujgib  in 
cerca  degli  antichi  codici  degli  atti  dei  martiri;  ed  almeno  in  uno  di 
essi  trovb  la  data  di  che  disputiamo.  In  fatti  tg/i  la  trascrive  con 
ingenua  fedeltå;  benche  contradicente  alle  narrazioni  da  lui  medesimo 
compendiate  nel  martirologio. 

til  andet  med  det  Edikt,  der  udstedtes  af  de  2de  Kejsere  i 
Aaret  177,  og  hvis  Indhold  vi  kjende  af  et  Brev  fra  Menig- 
hederne i  Lyon  og  Vienna  (Vienne  i  Sydfrankrig),  som  Kirke- 
faderen Eusebius  omtaler1)-  Hvilken  end  derfor  Kilden  er  til 
Ado's  Tidsangivelse,  er  der  al  Grund  til  at  anse  den  for  den 
rette,  saa  at  Cæcilia  altsaa  led  Martyrdøden,  da  Marcus  Au- 
relius  og  Commodus  i  Forening  styrede  Riget  —  vistnok  i 
Aaret  178  2). 


')  I  Legenden  (Laderchius  1.  c  vol.  I  p.  35)  lyde  Ordene  saaledes:  Do' 
mini  .  .  .  jusserunt,  ut  qui  se  non  negaverint  esse  Christia?ios  puniantur; 
qui  vero  negaverint,  dimittantur,  og  de  tilsvarende  Udtryk  hos  Eusebius 
(hist.  eccles.  V,  1)  —  ifølge  den  Oversættelse,  der  gives  af  den  græske 
Text  hos  de  Rossi  (1.  c.  p-  150)  —  Mi  [qui  fatentur  se  esse  christianos] 
puniantur;  si  qui  vero  negaverint ,  dimittantur.  (I  Valesius'  Udgave  af 
Eusebius'  nævnte  Værk  p.  178  er  der  —  som  det  fremgaar  af  det  Fore- 
gaaende  p.  108,  Noten  2  —  en  ringe  Forskjel  i  Oversættelsen  af  den 
græske  Text). 

2)  de  Rossi  1.  c.  vol.  II  p.  147  ff.  Det  Resultat,  som  den  geniale  Forsker  saa- 
ledes er  kommet  til  med  Hensyn  til  Bestemmelsen  af  Aaret  for  S.  Cæcilias 
Martyrium,  er  endnu  af  forholdsvis  saa  ung  Dato  —  det  citerede  2det 
Bind  af  hans  Roma  Sotterranea  udkom  (ifølge  Titelbladet)  1867  —  at 
man  ikke  kan  vente  at  finde  det  fremdraget  i  de  gængse  kirkehistoriske 
Haandbøger;  i  disse  henføres  S.  Cæcilias  Dødsaar  i  Overensstemmelse 
med  Legenden  til  Alexander  Severus'  Regering,  i  Reglen  til  Aaret  222. 
Det  Samme  er  Tiltældet  i  en  Specialundersøgelse  om  de  romerske 
Katakomber  (Theodor  Hansen:  „Kirkehistorie  fra  Roms  Katakomber"), 
der  er  udkommet  i  Kjøbenhavn  i  Efteraaret  1868  som  Afhandling  for 
Licentiatgraden  i  Theologien,  idet  det  her  nemlig  hedder  t'pag.  5),  at 
„den  hellige  Cæcilia  nedlagdes  i  sin  Grav  af  Pave  Urban  I  c.  230". 
Det  bemærkes  vel  i  en  Note  sammesteds  pag.  7,  at  nu  endelig  i  Som- 
meren 1868  er  2den  Del  af  de  Rossi's  Roma  Sotterranea  udkommen, 
men  denne  Oplysning  er  ikke  ganske  rigtig,  idet  2det  Bind  af  det 
nævnte  Værk  mulig  ikke  —  som  man  ifølge  Titelbladet  kunde  ledes 
til  at  antage  —  var  udkommet  alt  i  Aaret  1867,  men  i  hvert  Fald  var 
det  i  April  1868. 

Tilbage  staar  da  blot  at  berigtige  Legenden,  forsaavidt  Ur- 
banus  i  denne  benævnes  Pave.  De  Rossi  beder  os  dog  ikke 
lægge  for  megen  Vægt  paa  dette  Udtryk,  lige  saa  lidt  som 
naar  Legenden  andetsteds  titulerer  Amacbius  „Bypræfekt" *), 
en  Stilling,  han  utvivlsomt  ikke  har  beklædt.  Nu  véd  man 
med  fuld  Sikkerhed ,  at  der  indenfor  det  Tidsrum  af  50  Aar, 
til  hvilket  Martyriet  henlægges,  fandtes  2de  Biskopper  af  Navnet 
„Urbanus"  i  Rom  :(  den  ene  Biskop  i  selve  Hovedstaden, 
senere  Pave  og  stedt  til  Hvile  a.  230  i  Calixts  Katakombe; 
den  anden  derimod  Biskop  af  en  eller  anden  fremmed  Stol,  død 
som  Martyr  i  Rom,  medens  Marcus  Aurelius  og  Commodus  sty- 
rede Riget,  og  bisat  i  Prætextats  Katakombe.  Højst  sandsynlig 
har  denne  Biskop  opholdt  sig  i  Rom,  da  Forfølgelsen  imod  de 
Christne  brød  løs  i  Aaret  177,  og  medens  denne  stod  paa  har 
han  ledet  Kirkens  Anliggender  som  Vikar  for  den  dalevende 
Pave  Eleutherius  (a.  177—193),  men  uden  selv  at  være  Menig- 
hedens Overhoved,  —  paa  lignende  Maade,  som  vi  vide.  at  Bi- 
skopper i  Provindserne  under  Uroligheder,  der  tvang  dem  til  at 
drage  bort,  ofte  styrede  deres  Menigheder  ved  Stedfortrædere. 
I  denne  Egenskab  er  Biskop  Urbanus  kommen  i  Forbindelse 
med  Cæcilia  og  har  spillet  den  fremhævede  betydningsfulde 
Rolle  i  hendes  Liv.  Men  Forfatteren  til  Legenden  har  ikke 
havt  saa  nøje  Kjendskab  til  Tidens  Biskopper.  I  Traditionen 
eller  i  de  Aktstykker,  hvorefter  han  udarbejdede  sin  Frem- 
stilling, har  han  fundet  omtalt  en  „Urbanus",  og  da  han  kun 
kjendte  én  Biskop  af  dette  Navn,  har  han  uden  videre  identifi- 
ceret ham  med  Paven ;  og  i  Konsekvens  af  denne  Vildfarelse 
begaar    han    da   ganske    naturlig    en    anden,     idet    han    lader 


1)  Laderchius  1.  c.  vol.  I  p.  20:  praefectus  urbis. 

S.  Urbamis  bisætte  Martyren:  inter  Collegets  suos,  Episcopos  & 
Martyres  —  „mellem  sine  Embedsbrødre,  Biskopperne  og  Mar- 
tyrerne"1), uagtet  der  paa  den  Tid,  da  Cæcilia  led  Døden, 
endnu  ikke  var  indrettet  noget  officielt  Hvilested  for  Paverne  i 
coemeterium  Calixti,  allerede  af  den  Grund,  at  Katakomben 
dengang  ikke  tilhørte  Menigheden.  —  „Tutto  adunque  si  concilia, 
tutto  si  spiega,  se  VTJrba.no,  di  che  ragiono,  non  fu  il  papa"  — 
med  disse  Ord  slutter  de  Rossi  sin  Undersøgelse2). 


Siden  S.  Cæcilias  Krypt  i  Katakomben  under  via  Appia 
er  gjort  tilgængelig  for  Besøgende ,  fejres  hendes  kirkelige 
Festdag  nu  ogsaa  hernede.  Den  22de  November  er  Krypten 
oplyst ,  Martyrens  Billede  behængt  med  Krandse  af  Roser 
og  Lilier,  og  foran  Gravcellen  er  rejst  et  Alter,  der  vel 
ikke,  som  det  i  hendes  Kirke,  er  indlagt  med  kostbare  Stene, 
men,  ærværdigt  ved  sin  Ælde,  er  sat  sammen  af  Marmorplader, 
der  have  tjent  til  Lukke  for  Gravnicherne  i  hendes  Katakombe. 
Hin  Dag  er  Tilstrømningen  til  den  Kirkegaard,  Cæcilierne 
skjænkede  Menigheden,  større  end  paa  Aarets  øvrige  Dage  til- 
sammen. Som  for  halvandet  Aartusinde  siden  ligge  de  An- 
dægtige paa  Knæ  foran  Helgenindens  oprindelige  Hvilested, 
skue  op  mod  hendes  Billede;  og  medens  de  gamle  Psalmer 
istemmes  til  hendes  Pris,   lyder  fra  de  Manges  Læber  den  Bøn, 


')   Ladercbius  1.  c.  pag.  39. 
2)  de  Rossi  1.  c.  pag.  152. 

hun  selv  ved  Bryllupsmaaltidet  opsendte  til  Herren:  fiat  cor 
menm  et  corpus  meum  immaculatum,  ut  non  confun- 
dar1)  —  „lad  mit  Hjerte  forblive  rent,  mine  Sandser  ikke 
fristes,  at  min  Uskyld  maa  bevares". 


x)  Laderchius  1.  c.  pag.  5. 


VII. 
QVINTILIERNES  LANDSLOT  (ROMA  VECCHIA), 


.Tørst  ved  den  5te  Milepæl  byder  via  Appia  mere  fremtrædende 
Ruiner  af  en  romersk  Villa.  Tilvenstre  ved  Vejen,  lige  overfor 
de  to  runde  Gravhøje,  i  hvilke  Canina  ser  Hvilesteder  for  de 
2de  Brødre  af  Horatiernes  Slægt,  der  under  Tullus  Hostilius 
udfægtede  Striden  mellem  Rom  og  Albalonga ,  er  Kampagnen 
dækket  af  Murrester :  nærmest  Vejkanten  mindre  Gravmæler 
for  lidet  kjeudte  Personligheder,  men  bag  disse,  i  en  Strækning 
af  henved  en  halv  Fjerdingvej  og  ligesaa  dybt  ind  paa  Kam- 
pagnen, høje  Murtinder  med  mægtige  Aabninger,  nøgne  af- 
skallede Mure,  der  ved  Tilbygninger  bære  Præg  af  at  have 
gjort  Tjeneste  som  Fæstningstaarne  i  Middelalderen,  og  nogle 
besynderligt  udseende,  halvrunde  Bygninger,  opførte  i  flere  Etager 
og  ved  Skillerum  ligesom  afdelte  i  Kamre  eller  Hvælvinger. 
Helt  ud  til  via  Appia  nuova,  den  nye  Postvej,  der  fører  fra  Rom  til 
Albano,  kan  man  følge  dette  Ruinkomplex,  gjennemskaaret  af  en 
af  Kampagnens  Vandledninger,  men  forøvrigt  fremtræder  det  ingen- 
lunde som  nogen  sammenhængende  Gruppe  ,  idet  store  Stræk- 
ninger mellem  de  mere  iøjnefaldende  Murtinder  ligge  dækkede  af 
Kampagnens  Græstæppe,  saa  at  først  et  nøjere  Eftersyn  viser 
den  Forbindelse,  der  har  været  mellem  de  enkelte  Bygningsdele. 

Indtil  for  50  Aar  siden,  da  Fyrst  Torlonia,  der  er  den 
store  Grundejer  paa  denne  Del  af  Kampagnen,  lod  foretage  Ud- 
gravninger herude,  vidste  man  ikke  ret,  hvad  disse  murede 
Værker  skulde  forestille.  Folketroen  saae  i  dem  en  Levning 
fra  det  gamle  Rom ,  hvis  Forstæder  man  antog  skulde  have 
strakt  sig  saa  langt  ud  paa  Kampagnen,  og  kaldte  Ruinerne 
„Boma  vecchia"1)  —  en  Betegnelse,  der  oftere  gjenfindes  i 
Byens  Nærhed,  til  Ex.  for  Gordianernes  Villa  ved  via  Praenestina 
og  for  en  Ruinsamling  af  lignende  Charakter  og  fra  samme 
Tidsrum  som  den  her  omhandlede  —  det  saakaldte  Sette  Bassi 
eller  „Boma  vecchia  di  Frascati"  ved  den  5te  Milepæl  paa  via 
Latina2).  De  egentlig  Kyndige  synes  længe  at  have  afholdt 
sig  fra  at  udtale  nogen  Mening  —  i  Pratilli's  Monografi  over 
via  Appia  omtales  Roma  vecchia  saaledes  ikke  med  et  eneste  Ord 3), 
indtil  en  italiensk  Archæolog  Riccy  i  Begyndelsen  af  dette 
Aarhundrede  fremsatte  den  noget  besynderlige  Antagelse,  at 
denne  udstrakte  Samling  af  Mure  maatte  opfattes  som  en  for- 
dums Landsby  eller  Kommune  i  Roms  Nærhed,  pagns  Lemonius, 
der  var  bleven  smykket  med  større  arkitektoniske  Værker,  sær- 
lig af  en  af  Roms  mægtige  Familier,  Sulpicierne,  der  hørte 
hjemme  i  denne  Kommune4).  Riccy's  Antagelse  vandt  dog  ikke 
synderlig  Tilslutning,  og  den  synes  heller  ikke  at  have  fortjent 
det;  thi  ganske  afset  fra,  at  den  saakalåte pagus Lemonius  ifølge 


!)    Westphal,  die  rom.  Kampagne  p.  19. 

2)  Nibby,  Analisi  della  carta  de''  dintorni  di  lioma  vol.  III  p.  28. 

3)  Pratilli,  della  via  Appia  da  lioma  a  Brindisi  (Napoli  1745)  p.  70:  ne 
poscia  insino  al  VIII  colonna  altro  di  memorabile  ci  '<■  occorso  di 
rintracciare. 

4)  Riccy.  delV  antico  pago  Lemonio  in  oggi  Roma  vecchia  (Roma  1702) 
cap.  3  og  7. 

Angivelse  af  en  romersk  Grammatiker  i  det  4de  Aarhundrede 
vilde  være  at  søge  ved  via  Latina  og  ikke  ved  via  Appia *■),  og  der 
ikke  —  som  Riccy  finder  —  er  Grund  til  at  tvivle  om  Be- 
retningens Nøjagtighed,  viste  Murværket  i  sin  Konstruktion,  at 
det  overalt  hidrørte  fra  et  meget  begrændset  Tidsrum  under 
Kejserne,  ligesom  ogsaa  Forbindelsen  mellem  de  enkelte  Byg- 
ningsdele bestemt  tydede  hen  paa,  at  her  umulig  kunde  være 
Tale  om  en  lokal  Helhed  af  forskelligartede  Bygninger,  offent- 
lige som  private,  saaledes  som  en  By  maa  opvise  det,  men  ude- 
lukkende om  et  enkelt  Anlæg  af  bestemt  Charakter,  hvorved  da 
nærmest  maatte  tænkes  paa  et  Landslot  for  en  romersk  Rig- 
mand, hvilket  jo  med  sine  Udbygninger  til  Tusinder  af  Slaver, 
Lystanlæg  og  Bade  kunde  indtage  et  Fladerum  som  en  lille  By2). 
Gjentagne  Gange  var  der  saavel  af  Fremmede  som  af  Italienere 
iværksat  Udgravninger  herude,  og  Roms  Musæer  have  herfra  hentet 
Kunstsager  i  Hundredvis,  men  de,  der  forestod  disse  Udgravninger, 
havde  ikke  Blikket  aabent  for  Historien  og  Arkæologien  og  bragte 
derved  mere  Forstyrrelse  over  Ruinerne,  end  de  hjalp  til  at  lære  dem 
at  kjende.  I  Aaret  1828  lod  imidlertid  den  ældre  Fyrst  Torlonia 
paany  austille  Undersøgelser  herude,  og  en  af  Roms  dygtige 
Oldtidsforskere.  Antonio  Nibby,  der  alt  havde  gjort  sig  bekjendt 
ved  Skrifter  om  den  romerske  Kampagne,  blev  valgt  til  at  lede 
disse,  saaledes  at  det  tillodes  ham  samtidig  med  at  søge  Kunst- 
skatte for  Torloniernes  Musæum  at  foretage  en  planmæssig  Ud- 
gravning for  derved   at  vinde  Oplysning  om  Ruinernes  Bestem- 


')  Festus,  de  verb.  signific.  (ed.  Muller,  Lipsiae  1839)  p.  115:  Lemonia 
tribus  pago  Lemonio  appellata'lest,  qui  est  a  porta  Capena  via  Latina. 

2)  Sall.  Catil.  cap.  12:  quum  domos  atque  villas  cognoveris  in  urbimn  modum 
exaedificatas. 

melse.  Endnu  dengang,  forsikrer  Nibby,  var  Terrænet,  trods  Alt, 
hvad  der  i  Aarhundreder  var  ført  bort  derfra,  bogstavelig  talt 
overdækket  med  Marmorfragmenter  af  enhver  Art:  Brudstykker 
af  Søjler  og  Kapitæler,  Friser  og  Ornamenter,  Fliser  af  de  sjeld- 
neste  Marmorsorter1).  Saare  Meget  af,  hvad  der  fandtes,  kunde 
under  hans  kyndige  Haand  være  bleven  bevaret  og  anbragt  paa 
Stedet,  saaledes  at  det  gav  en  Forestilling  om  den  oprindelige 
Udsmykning,  særlig  af  den  søjlebaarne  Hal,  der  førte  ind  til 
Villaen,  og  af  et  Tempel  tilligemed  et  pragtfuldt  Nymphæum 
eller  Springvand,  der  udgjorde  en  Del  af  Facaden  ud  imod 
Vejen;  men  den  pavelige  Regering  havde  ikke  ret  Tillid 
til  Almenhedens  Pietet  mod  Fortidsminderne,  og  det  blev  der- 
for paabudt,  at  Alt,  hvad  der  fandtes  af  nogen  Betydning,  skulde 
føres  i  Sikkerhed  til  Rom2).  Ved  Nibbys  Undersøgelser,  der 
strakte  sig  ud  over  det  følgende  Aar,  lykkedes  det  at  vinde 
fuldstændigt  Overblik  over  Ruinerne,  og  der  lodes  ingen  Tvivl 
tilbage  om,  at  man  i  dem  havde  et  af  de  mest  pragtfulde  Villa- 
anlæg i  Roms  Nærhed,  med  storartede  Badeindretninger,  et  Arafi- 
theater,  en  Væddeløbsbane  samt  Luxusbygninger  af  anden  Art, 
Paa  Teglsten,  der  vare  benyttede  ved  Opførelsen,  fandt  man 
Fabrikmærker,  som  alle  viste  hen  til  Antoninernes  Tid:  op.  (hl. 
[opus  (Miare]  ex  praediis  ...  —  Lerarbejde  fra  Den  eller 
Dens  Teglværker,  hed  det  med  vedføjet  Konsulatsaar  eller  An- 
givelse af  den  paagjældende  Kejser  blandt  Antoninerne3);  og 
Spørgsmaalet  drejede  sig  da  kun  om,  hvilken  romersk  Rigmand  der 


')  Nibby  1.  c.  III  p.  725:  molti  avanzi  piu,  o  meno  disfatti  sono  sopra 
terra,  e  (love  questi  non  appariscono .  il  tcrreno  rigurgita  talmente  di 
frantumi  di  materiali  ordinarii,  til  marmi  bianchi,  e  colorati  di  ogm 
spezie,  di  pezzi  di  ornato.  c  di  scultura,  che  osv. 

2)  Braun,  Ruinen  und  Museen  Rom*  p.  93. 

3)  Nibby  1.  c.  III  p.  726-27. 

kunde  antages  at  have  opført  og  ejet  dette  Landslot  af  saa 
mægtige  Proportioner.  Ogsaa  herpaa  fik  Nibby  fyldestgjørende 
Svar.  Længst  borte  fra  Vejen,  paa  Skrænten  af  en  Lavastrøm, 
der  fra  Albanerbjergene  skraaner  ned  imod  Cæcilia  Metellas 
Gravmæle,  hvor  Slottets  Hovedbygning  maa  antages  at  have 
ligget,  fandt  man  nemlig  Rør  af  en  Vandledning  til  Brug  for  de 
nærliggende  Bade,  og  disse  Blyrør  tilligemed  Nøgler  af  Bronze 
bar  Indskriften : 

II.  QVINTTLIORVM 
CONDINI  ET  MAXIMI1) 

d.  v.  s.   „begge  Qvintiliernes,  Condinus'  og  Maximus'  Ejendom". 

Denne  Oplysning  passede  fortrinlig  med,  hvad  der  beret- 
tedes hos  de  gamle  Forfattere.  Netop  paa  Antouinernes  Tid, 
under  Antoninus  Pius  og  Marcus  Aurelius,  levede  i  Rom  et  højt 
anset  Broderpar,  Condianus  og  Maximus  Qvintilius,  der  nød  Ry 
ogsaa  paa  Grund  af  deres  Rigdomme;  og  om  dem  vidste  man, 
at  de  ejede  et  stort  Landslot  i  Nærheden  af  Rom,  som  Kejser 
Commodus,  efter  at  have  ladet  begge  Brødre  rydde  af  Vejen, 
bemægtigede  sig  og  gjorde  til  sit  Yndlingsopholdssted.  Nu  forstod 
man,  at  her  kunde  være  fundet  en  Mangfoldighed  af  Kunstskatte,  at 
Villaen  var  forsynet  med  en  Væddeløbsbane,  med  Amfitheater 
og  imponerende  Badeanlæg ;  Commodus'  Passion  for  Dyrekampe  og 
Væddekjørsel  var  kjendt  nok,  og  luxuøse  Badeindretninger  kunde 
ikke  undværes  af  en  Kejser,  der  sagdes  —  maaske  med  nogen 
Overdrivelse  —  at  bade  6 — 8  Gange  daglig  og  at  indtage  sine 
Maaltider  i  Badet2).  Den  store  Udstrækning  af  Villaen  med  dens 
afsides   liggende  Hovedbygning  gav  ogsaa  ganske  Forklaring  til, 


l)    Nibby,  1.  c.  p.  727. 
2J    Lampr.  Comm.  cap.  II. 

hvad  der  berettedes  hos  Herodian :  at  da  Folkemængden  engang 
strømmede  ud  til  Qvintiliernes  Landslot  og  med  Raab  og  Skrig 
forlangte  Kejserens  Yndling  Cleanders  Hoved  udleveret,  men 
udenfor  Villaen  kom  i  Haandgemæng  med  Prætoriankohorten, 
kunde  Commodus  ikke  høre  noget  til  den  Tumult,  der  fandt 
Sted  herude;  en  Nærpaarørende  maatte  ile  ud  til  ham  fra  Rom 
og  underrette  ham  om,  hvad  der  gik  for  sig1). 

Senere  Undersøgelser  af  Canina  i  Aaret  1853  bekræftede 
fuldkomment  Nibbys  Opdagelse.  Da  afdækkede  man  bl.  A.  Resterne 
af  et  mindre  Tempel  for  Kejserens  Skytsgud  Hercules,  og  fandt 
dér  en  Torso  af  Guden  tilligemed  Brudstykker  af  Søjler,  der 
havde  smykket  Templets  Facade  ud  imod  Vejen.  Nu  tør  det 
derfor  antages  udenfor  al  Tvivl,  at  det  udstrakte  Ruinkomplex 
ved  den  5te  Milepæl,  der  fremdeles  gaar  under  den  folkelige 
Benævnelse  „Roma  vecchia",  viser  Resterne  af  et  stort  Landslot, 
der  er  bleven  opført  af  Qvintilierne  i  det  2det  Aarhundrede 
(ingen  af  de  fundne  Teglsten  bærer  Mærker,  der  gaa  længer 
tilbage  end  til  a.  154),  udvidet  og  forskjønnet  af  Kejser  Com- 
modus, og  senere  maaske  har  været  Sommerresidens  for  Cæsarer 
i  det  4de  Aarhundrede. 


Brødrene  Qvintilius  skulle  altsaa  have  ejet  dette  Landslot 
ved  den  appiske  Vej.  Derved  er  der  dog  ikke  vundet  synder- 
ligt til  Oplysning  om,  hvad  der  kan  være  foregaaet  indenfor 
dets  Mure;  thi  hvad  der  vides  om  Broderparret,  er  saare  lidet. 
De  gamle  Forfattere  berømme  deres  Dygtighed  og  Retsind,  deres 
Indsigter  i  forskjellig  Retning,  særlig  i  Krigskunsten  og  Landbo- 


')    Herod.  I  cap.  13. 

forhold,  et  Kjendskab,  som  de  bl.  A.  lagde  for  Dagen  i  et 
Skrift  om  Roms  Agerbrug,  der  forfattedes  af  dem  begge  i  For- 
ening, og  hvoraf  nogle  Fragmenter  ere  bevarede.  Slægten  hørte 
til  Roms  ældste  Patricierfamilier  —  den  omtales  allerede  paa 
Romulus'  Tid  —  og  de  store  Rigdomme,  hvoraf  Brødrene  vare 
i  Besiddelse,  bidrog  yderligere  til  at  kaste  Glands  over  dens 
Navn.  Men  først  og  fremmest  synes  man  at  have  beundret  det 
Brodersind,  der  knyttede  dem  sammen  i  al  deres  Færd,  hjemme 
som  ude ,  saa  at  der  ingensinde  er  Tale  om  en  enkelt  af 
Brødrene,  men  stedse  om  dem  begge  i  Forening:  Condianus  og 
Maximus  Qvintilius.  I  Forening  beklædte  de  Konsulatet,  faa 
Aar  efter  at  Antoninus  Pius  havde  besteget  Thronen  —  Qvin- 
tiliis  Cos.,  hedder  det  paa  en  Marmortavle1)  —  og  endnu  en 
Gang  synes  de  at  have  opnaaet  denne  Ære,  under  den  samme 
Kejser,  vistnok  a.  151 2).  En  Snes  Aar  senere  (a.  173)  møde  vi 
dem  som  Statholdere  i  Grækenland,  hvor  den  Ene  styrede  Pro- 
vindsen som  Prokonsul,  medens  den  Anden  fulgte  did  som  Næst- 
befalende,  men  Styrelsen  foregik  i  Begges  Navn,  saa  at  til  Ex. 
Kejserens  Ordrer  vare  stilede  til  dem  Begge  under  ét,  ligesom 
ogsaa  deres  Indberetninger  til  Rigets  Overhoved  afgaves  af  dem 
i  Fællesskab3).  løvrigt  er  der  alt  anført  et  Træk  af  dem 
under  denne  Virksomhed;  det  var  Brødrene  Qvintilius,  der  for- 
argedes ved  at  se  Lunde  og  Haver  omkring  Herodes  Atticus' 
Landslot  ved  Athen  smykkede  med  Statuer  fra  Pentelicons  Mar- 
morbrud af  dennes  Slaver  og  Frigivne,  men  hvem  Herodes  Atti- 
cus gav  til  Svar:    „Kommer  det  vel  Nogen  ved,   hvad  Brug  jeg 


1)  Gruterus,  Inscr.  Lat.  vol.  I  p.  CXXVI. 

2)  Tillemont,  Hist.  des  Empereurs  (Venise  1732)  t.  II  pag.  320. 

3)  Fragm.  16  §  4  Dig.  (XXXVIII — 2):    hoc   Divi  fratres  Quintihis  rescrip- 

senint. 

gjør  af  mit  Marmor!"1).  Endnu  en  Gang  møde  vi  dem  som 
Statholdere  i  Pannonien  (a.  178)  i  Kamp  med  germanske  Folke- 
slag. Brødrene  synes  at  have  havt  Vanskelighed  ved  at  føre 
Krigen  til  Ende  —  det  var  jo  en  ominøs  Egn,  hvor  en  af 
Slægten,  Qvintilius  Varus,  i  Teutoburgerskoven  havde  lidt  det 
store  Nederlag  imod  Cheruskerfyrsten  Arminius  (a.  9  efter  Chr.) 
—  og  Marcus  Aurelius  rejste  da  selv  til  Provindsen,  ledsaget  af 
sin  18aarige  Søn  Commodus,  for  at  lede  Felttoget.  Men  heller 
ikke  Kejseren  formaaede  at  vinde  Bugt  med  de  krigerske  Stam- 
mer; kort  efter  sin  Ankomst  blev  han  syg  og  døde  det  paa- 
følgende Aar  (d.  16de  Marts  180)  i  Sirmium  eller  Vindobonum 
(Wien),  uvist  om  af  Sygdommen  alene,  eller  —  saaledes  som 
Dio  Cassius  mener  at  vide  fra  sikker  Kilde  —  tillige  som  Følge 
af,  at  Lægerne  fremskyndede  hans  Eudeligt  for  at  gjøre  sig  be- 
hagelige overfor  den  unge  Thronarving2).  Sikkert  have  Qvin- 
tilierne  hørt  til  den  Kreds  af  Venner,  som  Kejseren  kaldte  til 
sig  paa  Dødslejet  for  at  anbefale  dem  den  vordende  Hersker. 
„Se  her  min  Søn,  hvis  Opdragelse  I  selv  have  ledet,  og  som  nu 
træder  ind  i  Ynglingealderen ,  men  ligesom  et  Skib  paa  oprørt 
Hav  trænger  til  at  styres  og  ledes,  for  at  han  ikke  ukjendt  med 
sine  Pligter  skal  lide  Skibbrud  paa  de  slette  Tilbøjeligheders 
Skjær.  Gid  han  da  i  Stedet  for  én  Fader  i  mig  maa  finde 
mange  i  Eder,  som  ville  vaage  over  ham  og  raade  ham  til  det 
Bedste"3).  Faa  Timer  efter  var  Kejseren  død,  efterladende 
kommende  Slægter,  hedder  det,  et  evigt  Minde  om  sine  Dyder4). 


')   Via  Appia  I,  pag.  2"/ 2— 73. 

2)  Dio  Cass.  LXXI,  35. 

3)  Herod.  I  cap.  4. 

4)  ibid. 

Den  nye  Hersker  lærte  man  hurtig  at  kjende.  Det  lød  saa 
forhaabningsfuldt ,  da  han  omriDget  af  de  gamle  Raadgivere 
traadte  frem  for  Hæren  og  mindede  den  om  sin  Fader  — 
„elskede  han  ikke  os  Alle,  som  om  vi  vare  én  Person,  kaldte 
mig  derfor  hellere  sin  Krigsfælle  end  sin  Søn"  ,  og  opfor- 
drede Legionerne  til  at  føre  Krigen  med  al  Kraft,  at  udvide 
Roms  Herredømme  lige  til  Oceanet:  „derved  vinde  vi  ikke  blot 
Hæder  og  Berømmelse,  men  Tak  hos  vor  fælles  Fader;  thi,  tro 
mig:  han  hører  vore  Ord  og  skuer  ned  paa  vore  Bedrifter"1). 
Men  Kejserens  Omgivelser  lod  sig  næppe  lede  paa  Vildspor  af 
de  bevægede  Ord;  slette  Tjenere  fandt  Vej  til  hans  Øren,  de 
skildrede  for  ham  det  nydelsesrige  Liv  i  Rom,  Theater  og  Skue- 
spil, Frihed  og  Fornøjelser,  i  Modsætning  til  dette  Felttog  ved  Do- 
naus Bredder,  hvor  end  ikke  Sommeren  bragte  Andet  end  Kulde 
og  Regn :  „hvor  længe,  Herre,  vil  Du  udholde  denne  Tilværelse, 
medens  Andre  nyde  godt  af  varme  Kilder  og  kølende  Bade,  af 
kostelig  Vellugt  og  en  Luft,  klar  og  ren,  som  kun  Italien  kan 
byde  den"2).  Commodus  modstod  ikke  Fristeren;  i  al  Hast 
blev  Hæren  sammenkaldt  og  modtog  det  Budskab,  at  Kejseren 
ikke  kunde  betvinge  sin  Længsel  efter  Fædrelandet,  tilmed  da 
han  —  som  man  gav  det  Udseende  af  —  frygtede,  at  en  eller 
anden  Stormand  i  Rom  under  hans  Fraværelse  skulde  bemægtige 
sig  Thronen.  Opbrud  blev  befalet,  og  med  „ungdommelig 
Hast" 3)  ilte  den  nye  Hersker  fra  Donau  til  Rom  for  i  fulde 
Drag  at  nyde  det  dissiperede  Liv,  som  først  Døden  rev  ham 
bort  fra. 


')    Herod.  I  cap.  5. 

2)  ibid.  cap.  6. 

3)  ibid.  cap.  7. 

Vistnok  fulgte  Qvintilierne  med  Commodus  til  Rom  (a.  181). 
De  have  været  med  ved  det  højtidelige  Indtog  i  Hovedstaden, 
sét  den  Højeste  som  den  Ringeste  ile  udenfor  Portene  for  at 
være  den  Første  til  at  kaste  Blomster  og  Kranse  for  den  tyve- 
aarige  Kejser,  der  var  saa  vindende  i  sin  Optræden,  hvis  Blik 
lyste  af  Liv  og  Venlighed  og  over  hvis  lyslokkede  Hoved  der 
laa  ligesom  et  gyldent  Skjær,  naar  Solen  faldt  derpaa.  Alt 
strømmede  over  af  Jubel,  ingen  Kejser  er  bleven  modtaget  med 
saa  megen  Sympathi  som  Commodus  —  han,  der  jo  i  Vuggen 
var  kaldet  til  Hersker ,  født  og  opdragen  blandt  Romerne 
selv.  Men  Glæden  blev  kun  stakket;  snart  saae  man  slette  Raad- 
givere  vinde  Magt  over  Cæsaren,  denne  leve  alene  for  sine  For- 
nøjelser, med  Roms  Komødianter  og  Gladiatorer  fejre  Gjæste- 
bud  og  Drikkelag,  medens  Styrelsen  af  Riget  var  i  Hænderne 
paa  lidet  agtede  Yndlinge,  der  holdt  den  ungdommelige  Hersker 
borte  fra  alle  Regeringshandlinger  og  søgte  at  vække  MTstanke 
hos  ham  imod  Enhver,  der  indtog  en  fremragende  Stilling  i 
Staten.  Om  Brødrene  Qvintilius  i  den  Anledning  have  havt 
noget  Sammenstød  med  Kejseren,  eller  om  deres  store  Rig- 
domme fristede  Begjærligheden,  skal  lades  usagt,  men  de  hørte 
til  de  Første,  der  maatte  undgjælde  for  hans  Vrede.  Det  hed 
sig,  at  de  sørgede  over  Rigets  sørgelige  Skæbne,  og  denne  Sorg, 
som  de  ikke  skyede  at  lægge  for  Dagen,  blev  benyttet  til  at 
beskylde  dem  for  at  tragte  efter  Herredømmet.  Som  de  havde 
levet  i  broderlig  Forening,  fandt  de  ogsaa  Døden  med  hinanden. 
Commodus  lod  dem  Begge  samtidig  bringe  af  Dage  (a.  182), 
sandsynlig1)  paa  Landslottet  ved  den  appiske  Vej,    hvor   de   tør 


')  Mere  tør  ikke  udsiges ;  Reumont  (Gesch.  der  Stadt  Rom  I  p.  509)  og 
enkelte  andre  Forskere,  der  berøre  saadanne  Detailler,  henlægge  vel 
Brødrenes  Død  til  »len  omhandlede  Villa,  men  Tidens  Forfattere  give 
ingen  bestemt  Oplysning  herom. 

antages  at  have  tilbragt  deres  sidste  Leveaar;  og  for  uhindret 
at  kunne  bemægtige  sig  deres  Ejendomme  lod  han  Dødsdommen 
udtale  over  samtlige  Medlemmer  af  Qvintiliernes  Slægt  —  domus 
Qvintiliorum  omnis  exstincta,  hedder  det  hos  Lampridius1) ; 
kun  en  Enkelt,  Condianus  Sextus,  Søn  af  en  af  Brødrene  — 
uvist  hvilken  —  der  opholdt  sig  i  Syrien,  da  Budskabet  om 
Dommen  naaede  ham,  undflyede  sin  Skjæbne;  det  hedder  sig, 
at  han  drak  Blodet  af  en  Hare,  steg  til  Hest,  lod  sig  styrte 
med  denne  og  anstillede  sig  som  død  i  Faldet  ved  at  spytte 
Blodet  ud;  Venner  bragte  ham  i  Sikkerhed  og  hjalp  ham  med 
at  komme  bort,  medens  en  Vædder  blev  lagt  i  en  Kiste  og 
brændt,  som  om  det  var  hans  Lig.  Men  længe  holdt  Rygtet 
sig,  at  Condianus  Sextus  endnu  var  i  Live  og  forklædt  flakkede 
om  i  Lilleasien;  mange  Hoveder,  der  lignede  hans,  blev  sendte 
til  Rom,  uden  at  Nogen  dog  vidste,  om  det  rette  var  derimellem, 
og  Aartnger  efter  at  Commodus  var  død  fremstod  Prætendenter, 
der  foregav  at  være  den  endnu  levende  Sextus  Qvintilius  og 
gjorde  Paastand  paa  Faderens  og  Onkelens  Ejendomme. 


Commodus  bemægtigede  sig  altsaa  dette  Landslot.  Ved 
haus  Foranstaltning  blev  det  forskjønnet  og  udvidet,  det  maatte 
give  Plads  for  hans  talrige  Hofstat,  deriblandt  et  Harem  paa 
G00  Mennesker,  og  en  Afdeling  af  Prætoriankohorten,  flere  tusind 
Mand,  der  vaagede  over  Kejserens  Person.  Herude  maatte  han 
ogsaa  kunne  tilfredsstille  sin  Passion  for  Dyrekampe  og  Vædde- 
kjørsel    og    opførte    derfor    i    Forbindelse   med   Slottet   et  Amfi- 


')    Lampi\  Comm.  cap.  4. 

theater  og  et  Stadion;  ham  skyldes  fremdeles  de  storartede 
Badeanlæg  med  deres  Kamre  og  hvælvede  Badehaller,  til  hvilke 
en  særlig  Ledning  førte  Vand  fra  en  af  Kampagnens  Akvædukter, 
og  herude  forglemte  han  mindst  af  Alt  at  hylde  sin  Yndlings- 
heros  Hercules,  Guden,  hvis  Navn  han  helst  vilde  bære,  og  hvis 
Attributer,  Køllen  med  Løveskindet,  han  lod  bære  foran  sig  ved 
Processioner  i  Rom.  Med  sine  Luxusbygninger  til  forskjellig 
Brug  naaede  Villaen  fra  den  appiske  Vej  helt  ud  til  via  Latina, 
en  Strækning  af  henved  en  halv  Fjerdingvej,  og  indtog  et  Areal 
af  mere  end  150  Tdr.  Land. 

Men:  „marjna  domus ,  parva  quies"  kunde  Coramodus  have 
sat  over  Portalen  paa  sit  Landslot.  Thi  Hvile  og  Fred,  idet- 
mindste  i  Sindet,  fandt  han  ikke  her.  Endnu  var  der  ikke  hen- 
gaaet  to  Aar  siden  hans  Overtagelse  af  Styrelsen,  men  de  Store 
havde  noksom  vist  ham  deres  Misfornøjelse,  og  hans  ISaarige 
Regering  forløb  i  saa  at  sige  stadig  Frygt  for  at  miste  Liv  og 
Throne.  „Denne  Dolk  sender  Senatet  Dig",  hed  det  ved  det 
første  mislykkede  Attentat  paa  hans  Liv,  og  fra  hin  Dag  —  for- 
sikrer Herodian  —  hadede  Kejseren  denne  Forsamling  af  Rigets 
Dignitarer  og  laante  Øre  til  alle  Beskyldninger  mod  Enhver, 
der  ved  Fødsel,  Rigdora  eller  Kundskaber  hævede  sig  frem  i 
Staten1). 

Der  er  i  det  kapitolinske  Musæum,  i  stanza  degli  Imperatori, 
en  Buste  af  Commodus,  der  viser  ham  som  halvvoxen;  det  er 
et  fint  lille  Ansigt  med  store  Øjne,  en  smukt  tegnet  Mund  med 
fyldige,  noget  aabentstaaende  Læber,  et  Billede  ganske  ander- 
ledes tiltalende  end  hint  berømte  af  den  unge  August  i  Vati- 
kanet,   der  med   de   dybtliggende  Øjne   under   de  rynkede  Bryn, 


>)    Ilerod.  I  cap.  8. 

tynde  og  sammenknebne  Læber  røber  Eneherskeren,  som  alle- 
rede tynges  af  sit  Kald  og  grunder  over  de  Vanskeligbeder,  det 
vil  berede  ham.  Saaledes  skal  Commodus  have  set  ud  som 
14aarig  Dreng1),  Antoninus  Pius'  Dattersøn  og  Marcus  Aurelius' 
Sød,  der  „af  Naturen",  hedder  det,  „slet  ikke  var  ond,  men 
tvertimod  yderst  godmodig" 2),  maaske  lidt  enfoldig,  hvem  Faderen 
holdt  saa  usigelig  meget  af,  og  til  hvis  Undervisning  han  hid- 
kaldte de  dygtigste  Lærere.  Man  maa  være  forud  indtaget  for 
—  som  en  tydsk  Kunstkritiker3)  —  at  kunne  se  noget  „Uhygge- 
ligt" i  dette  lokkede  Barneansigt,  og  man  tror  ikke  ret,  hvad 
der  fortælles  hos  Lampridius:  at  Commodus  som  12  Aars  Barn  be- 
falede, at  en  Slave,  der  havde  opvarmet  hans  Badekammer  for 
stærkt,  skulde  kastes  i  Ovnen,  hvorefter  man  maatte  brænde  Skin- 


')  Mus.  Capitol.  vol.  II  tav.  48.  Busten,  der  oftere  aes  kopieret  i  Bronze 
og  Marmor  af  de  romerske  Billedhuggere,  blev  funden  i  Aaret  1701  i 
Ruinerne  af  en  Villa  mellem  Genzano  og  Civita  Lavinia,  der  antages 
at  have  tilhørt  Antoninus  Pius,  og  hvor  man  samtidig  opdagede  et  Bil- 
lede af  Faderen,  Marcus  Aurelius  som  Dreng.  Med  hvad  Bet  den 
nævnte  Buste  iøvrigt  udgives  for  et  Billede  af  Commodus,  skal  lades 
usagt.  Kunstkjendere  synes  ikke  nærmere  at  have  begrundet  deres 
Antagelse  (1.  c.  pag.  45),  og  man  har  ogsaa  Vanskelighed  ved  at  gjen- 
finde  dets  barnlige,  godlidende  Træk  i  de  mere  bekjendte  Buster,  der 
vise  Kejseren  som  fuldvoxen  Mand.  —  Et  lignende  Billede  af  et  ungt 
Menneske,  iklædt  en  Art  Harnisk,  der  findes  i  Gall.  degli  Uffizj  i  Flo- 
rents, antages  ligeledes  at  fremstille  Commodus  som  halvvoxen 
(Dutschke,  nordital.  Bildwerke  III  pag.  94 — 95). 

-)  au!,  el  y.ai  tt;  Sllog  dv&qwnojv,  axaxog,  lyde  de  paagjældende  Udtryk  (Dio 
Cassius  LXXII,  1),  der  mere  ordret  kunne  gjengives  med,  at  Commodus  „var 
saa  lidet  ond,  som  noget  Menneske  kunde  være  det";  iøvrigt  er  en  For- 
fatter i  det  4de  Aarhundrede,  Lampridius,  af  en  anden  Mening  og  for- 
sikrer, at  Commodus  ^var  „a  prima  statim  pueritia  turpis,  improbus, 
crudelis.  libidinosus  osv.  (Comm.  cap.  1),  men  Lampridius  har  næppe 
Krav  paa  særlig  Troværdighed. 

3)    Stahr,  Torso  vol.  II  p.  437. 

det  af  en  Bede  for  ved  Lugten  at  indbilde  ham,  at  hans  Ordre 
var  efterkommet1). 

Men  i  Modsætning  til  hin  Buste,  der  ogsaa  som  Kunstværk 
er  af  betydeligt  Værd,  have  vi  en  anden  i  Vatikanet,  der  viser 
Kejseren  som  fuldvoxen  Mand.  Commodus  er  her  fremstillet 
som  Hercules  Romanus  med  Løvehuden  om  Hovedet  og  Dyrets 
Poter  sammenbundne  i  en  Sløjfe  om  Brystet;  paa  højre  Skul- 
der bærer  han  Køllen,  medens  den  venstre  aabne  Haand 
viser  Hesperidernes  Æbler,  den  Løn,  som  Hercules  jo  vandt 
i  Kampen  mod  Dragen.  Trækkene  ere  ogsaa  her  regel- 
mæssige, Haar  og  Skjæg  fyldigt  og  krøllet;  dette  Ydre  vilde 
være  mandigt  og  tiltalende,  som  passende  for  Den,  der  gjaldt 
for  at  være  Roms  smukkeste  Mand,  dersom  ikke  de  store  frem- 
staaende  Øjne  under  de  halvt  nedfaldende  Øjelaag  gav  Ud- 
trykket noget  paa  én  Gang  Sløvt  og  Grumt2). 

Saaledes  maa  vi  forestille  os  Commodus  paa  Qvintiliernes 
Villa:  den  vilde,  ubændige  Jæger,  der  med  Køllen  øver  sin 
Styrke  paa  Mennesker  og  Dyr,  der  ikke  kan  faa  nok  af  at  se 
Blod  flyde,  og  som  —  i  Modsætning  til  Faderen,  der  forbød 
Gladiatorerne  at  kæmpe  med  andre  end  stumpe  Vaaben  — 
lænker  de  Kæmpende  sammen ,  naar  de  tøve  med  at  fælde  hin- 
anden; han,  for  hvis  Brutalitet  selv  den  store  Hob  føler  Angst,  saa 
at  den  ikke  tør  møde  til  sine  Yndlingsfornøjelser  i  Theater  og 
Cirkus,  af  Frygt  for  at  Kejseren  kunde  finde  paa  at  nedlægge  dem 
med  sine  Bueskud,  ligesom  Hercules  fældede  Stymfaliderne. 


J)    Lampr.  Comm.  cap.  I. 

2)  Busten,  der  i  Aaret  1874  blev  fundet  paa  Esquilinerbjerget  i  Rom, 
hører  til  de  bedste  Commodus-liilleder,  der  kjeudes;  den  omtales  nær- 
mere af  en  romersk  Kunstkjender,  P.  E.  Visconti,  i  en  Afhandling  i 
Tidsskriftet  „Bullett.  dclla  commis.  Archcolog.  municipale",  anno  III 
Nr.  1  (Roma  1875)  p.  3—15. 


218  ROMERSKE    VILLAER    VED    VIA    AFPIA. 

Vistnok  har  Commodus  jævnlig  havt  sin  Residens  paa  dette 
Landslot.  Siden  hin  Dag,  da  en  forhenværende  Soldat  havde  rejst 
en  Opstand  imod  ham  og  villet  dræbe  ham  ved  en  Fest  i  Rom, 
viste  han  sig  sjælden  i  Hovedstaden,  men  opholdt  sig  mest  paa 
et  Landgods  i  Byens  Nærhed 1).  Om  hans  Færd  herude  bliver 
der  dog  ikke  synderligt  at  meddele.  Tidens  Beretninger  dreje 
sig  væsentlig  om  hans  Optræden  i  Cirkus  og  paa  Arenaen ,  om 
hvor  mange  Dyr  lian  kunde  fælde ,  med  hvilken  Kraft  og  Be- 
hændighed —  Bedrifter,  der  stundom  synes  lidet  trolige,  som  naar 
det  fortælles,  at  Kejseren  paa  én  Dag  dræbte  hundrede  Løver  i 
Amfitheatret,  hver  med  et  eneste  Bueskud2),  eller  at  han  med 
sit  Spyd  gjennemborede  en  Elefant  med  saadan  Kraft,  at  Spid- 
sen stak  ud  paa  den  modsatte  Side3). 

Med  Regeringssager  tør  vi  næppe  finde  Kejseren  beskjæftiget. 
Statens  Styrelse  var  overladt  til  hans  mægtige  Frigivne,  og  selv 
siges  han  at  have  været  saa  lad,  at  han  ofte  forsynede  flere 
Ordrer  med  kun  en  enkelt  Underskrift,  og  at  mange  af  hans 
Breve  kun  indeholdt  det  ene  Ord:  VaJe4).  —  en  Karrighed  med 
Sproget,  der  dog  ikke  forhindrede  ham  fra  ved  forefaldende  Lejlig- 


x)  li  nooaatuoi;  (o:  i  Forstæderne),  hedder  det  hos  Herodian  (I  cap.  11  in  f), 
og  med  det  samme  Udtryk  (!»  nooaotu'(J)  betegnes  Qvintiliernes  Villa 
(ibid.  cap.  12),  hvor  Kejseren  —  efter  hvad  der  meddeles  af  Dio  Cassius 
(LXXII,  13:  h  tZi KvlvtiZiui  rttjoaotiioi  ovta)  —  opholdt  sig,  da  Folket  ilte  ud 
fra  Rom  for  at  forlange  hans  Yndling  Cleanders  Hoved  (jfr.  ogsaa  den 
nævnte  Bog  cap.  16  og  24,  hvor  Stedet  blot  benævnes  „Landslottet 
udenfor  Byen"  —  l/.  tov  noouaniov).  Paa  disse  Kildesteder  maa  der 
vel  bygges,  naar  nyere  Forfattere,  der  lejlighedsvis  berøre  saadanne 
Detailler,  udtale,  at  Qvintiliernes  Villa  var  Commodus'  Yndlingsopholds- 
sted  (se  bl.  A.  Reumont  1.  c.  I  p.  510,  R.  Burn,  Borne  and  the  Campagna 
p.  417,  Nibby  1.  c.  III  p.  730). 

2)  Herod.  I,  15. 

3)  Lampr.  1.  c.  cap.  13. 

4)  ibid. 


II 

hed  at  tilskrive  Senatet  med  den  pompøse  Indledning,  der  kjen- 
des  fra  Dio  Cassius:  „Herskeren  Cæsar  Lucius  Ælius  Aurelius 
Commodus,  Augustus  Pius,  Felix,  Sarmaticus,  Germanicus  Maximus, 
Brittannicus,  Verdens  Fredbringer,  den  Uovervindelige,  Hercules 
Romanus,  Ypperstepræst,  Tribun  for  18de  Gang,  Imperator  for 
8de  og  Konsul  for  7de  Gang,  Fædrelandets  Fader,  sender  Kon- 
suler, Prætorer  og  Folketribuner  samt  det  lyksalige  Commodian- 
ske  Senat  sin  Hilsen" x).  Men  iøvrigt  tør  vi  ingenlunde  forestille 
os  Commodus  her  tilbringende  sin  Tid  alene  i  Vellevnet  og 
Lediggang.  Samtiden  har  vel  villet  fremstille  ham  saaledes  — 
„Dag  og  Nat';,  hedder  det,  „var  hans  Sind  hildet  i  tøjlesløse 
Nydelser1' 2)  —  og  Tidens  Forfattere  dvæle  med  Forkærlighed  ved 
hans  Extravagancer  i  forskjellig  Retning;  men  vistnok  er  der  nogen 
Overdrivelse  i  deres  Skildring.  Thi  en  Mand,  der  som  Commodus 
ikke  stod  tilbage  for  Nogen  i  Egenskab  af  Bueskytte  og  Næve- 
kæmper, der  fandt  sin  Fornøjelse  i  at  brydes  med  Roms  stærkeste 
Mænd  og  lod  sig  undervise  af  de  dueligste  Parthere  i  Buesk}rd- 
ning,  af  Mauritanere  i  Landsekasten  og  i  Behændighed  sagdes  at 
overtræffe  alle  sine  Lærere  —  han  har  sikkert  ikke  bortødslet  sin 
Kraft  i  Venus'  eller  Bacchus'  Tjeneste.  Enkelte  Træk,  der  skulle 
illustrere  hans  Raffinements,  synes  da  ogsaa  ganske  uskyldige 
eller  ligefrem  latterlige  —  som  naar  det  fortælles,  at  man  sjælden 
saae  hans  Bord  uden  Gemyser3),  eller  at  han  holdt  af,  at  den 
eller  den  Elskerinde  skjænkede  Vinen  i  Bægeret  for  ham4). 
Lad  os  ogsaa  erindre,  at  den  af  hans  Inklinationer,  der  holdt 
sig  længst  i  hans  Gunst  —  den  Eneste,  der  kjendes  af  Navn. 
Marcia,  vistnok  var  en  Kvinde  af  human  Tænkemaade,  og  at  det 


')  Dio  Caas.  LXXII,   15. 

2)  Herod.  1,  13. 

3)  Lampr.  1.  c.  cap.   11. 

4)  Dio  Cass.  LXXII,  18. 

utvivlsomt  skyldes  hendes  Indflydelse,  at  Comniodus'  Regering 
forløb  uden  hine  blodige  Forfølgelser  mod  Menigheden ,  som 
Faderen,  Marcus  Aurelius,  ingenlunde  kunde  sige  sig  fri  for. 


Et  enkelt  Optrin  henlægges  særlig  til  Qvintiliernes  Villa. 
Til  Commodus'  mægtige  Frigivne  hørte  en  Fryger  ved  Navn 
Cleander,  der  som  Barn  var  kommen  til  Rom  og  solgt  som 
Slave.  Lykken  var  ham  gunstig ,  saa  at  han  i  Stedet  for  at 
blive  Lastdrager  paa  Torvet,  blev  optagen  i  Cæsarernes  Palads, 
hvor  han  voxede  op  med  Thronarvingen  og  hurtig  vandt  dennes 
Fortrolighed.  Den  lille  Commodus  holdt  ikke  af  den  megen 
Undervisning,  han  vilde  hellere  synge  og  dandse,  spille  paa 
Fløjte  og  modellere  Vaser,  eller  —  naar  han  kunde  komme 
dertil  —  vise  sin  Færdighed  som  Skuespiller  og  i  allehaande 
Sport1);  og  det  tør  vel  antages,  at  Cleander,  der  forstod  at  gjøre 
sig  behagelig,  har  været  en  villig  Kammerat  ved  disse  Løjer, 
ligesom  at  han  senere  hørte  til  den  Kreds  af  halv  Tjenere  halv 
Venner,  der  ledsagede  Commodus  paa  Toget  mod  Germanerne 
og  efter  Marcus  Aurelius'  Død  overtalte  ham  til  at  opgive  det 
besværlige  Felttog  ved  Donau  for  at  nyde  det  ubundne  Liv 
i  Rom. 

Venskabet  holdt  sig,  da  Commodus  blev  Kejser.  Cleander 
fik  en  af  hans  Elskerinder  til  Ægte ,  Børnene  blev  opdragne 
hos  Regenten,  og  selv  steg  han  til  Magt  og  Æresposter,  saa  at 
han  blev  Øverste  for  Kejserens  Hofstat  —  „a  cubiculo  Augusti", 
som  Stillingen  noget  beskedent  benævnes,  mindende  mere  om 
en  Kammertjeners  end  om  en  Hofchefs ,    men   som   efter  Tidens 


')  Larapr.  1.  c.  cap.  I. 

Indskrifter1)  at  dømme  var  den  højeste,  der  kunde  naaes  ved 
Cæsarernes  Hof.  Rom  kj endte  vel  allerede,  særlig  fra  Claudius' 
og  Neros  Tid  saadanne  Yndlinge,  der  fra  Samfundets  laveste  Lag 
svang  sig  op  til  at  blive  Fyrstens  Venner  og  Raadgivere  —  hine 
kejserlige  Frigivne,  der  charakteriseres  af  den  yngre  Plinius,  naar 
han  udbryder,  at  „mangen  Fyrste  samtidig  med  at  være  Borgernes 
Herre  var  sine  Frigivnes  Slave :  ved  disses  Raad  og  Vink  lod 
de  sig  lede,  gjennem  dem  hørte  og  talte  de,  ved  Hjælp  af  dem 
søgte  man  Præturer,  Præsteembeder  og  Konsulater"  2) ;  men  en 
Frigiven,  der  gjorde  en  mere  hensynsløs  Brug  af  sin~  Magt  end 
Cleander,  havde  man  endnu  ikke  sét.  Alt  maatte  tjene  til  at 
mætte  hans  Pengegridskhed:  Senatorværdigheder  og  Befalings- 
poster,  Statholderskaber  og  Provindsstyrelse  —  alle  Embeder, 
forsikrer  Dio3),  blev  solgte  til  den  Højstbydende;  paa  hans  Bud 
blev  Retternes  Domme  kasserede,  Exilerede  kaldte  tilbage, 
Frigivne  optagne  i  Senatet,  og  overfor  hans  Angivelse  faldt 
Rigets  mest  ansete  Mænd,  selve  Kejserens  Svoger,  der  vovede  at 
gjøre  denne  opmærksom  paa  de  Misbrug,  som  en  Yndling  tillod 
sig  i  hans  Navn.  Saa  vidt  gik  Cleander  i  sin  Hensynsløshed,  at 
han  for  et  enkelt  Aar  (sandsynligvis  a.  189)  paa  én  Gang  ud- 
nævnte 25  Konsuler;  og  efter  at  have  ind-  og  afsat  Befalings- 
mænd over  Prætoriankohorten  ganske  efter  Tykke,  saa  at  Enkelte 
kun  i  faa  Dage  beholdt  Posten  til  hans  Behag,  endte  han  med 
selv  (i  Forening  med  to  Andre)  at  overtage  denne,  næst  Kej- 
serens den  højeste  Stilling  i  Staten  —  for  første  Gang,  hedder  det, 
saae  man  en  Frigiven  som  Øverste  for  Kejserens  Livvagt:  „libcr- 
tinus  a  pugione"   —   Befalingsmanden    af  det  korte  Sværd,    som 


a)  Friedlaender,  Sittengesch.  Boms  (1874)  I  p.   188. 

■)  Plin.  paneg.  cap.  88. 

a)  Dio  Cass.  LXXII  cap.    11. 

Folkevittigheden    kaldte   ham   med    en  Hentydning    til,    at   Drab 
og  Mord  var  hans  fornemste  Idræt1). 

Men  Cleanders  Magt,  der  var  stegen  saa  højt,  tog  en  brat 
Ende.  Rom  hjemsøgtes  af  Hungersnød,  og  af  denne  benyttede 
han  sig  til  at  indkjøbe  store  Forraad  af  Korn,  for  naar  Nøden 
var  paa  sit  højeste  at  uddele  deraf  til  Hæren  og  Folket,  i 
Haab  om  derved  at  vinde  deres  Bistand  til  at  bestige  Thronen. 
Forinden  indtraf  imidlertid  en  uventet  Tildragelse.  For  7de 
Gang  skulde  Vognene  kjøre  rundt  i  Circus  Maximus,  da  i  en 
Pause  mellem  Løbene  der  opstod  Uro  blandt  Tilskuerne.  En 
Skare  unge  Folk,  anførte  af  en  vildt  udseende  Kvinde,  styrtede 
ind  paa  Banen  og  udstødte  Forbandelser  imod  Cleander  for 
hans  Begjærlighed  og  Magtsyge  ,  der  var  Skyld  i  den  Nød, 
hvoraf  Byen  hjemsøgtes;  og  som  en  Løbeild  gik  det  igjennem 
de  Tusinder  af  Tilskuere:  lad  os  ile  ud  ad  den  appiske  Vej  til 
Qvintiliernes  Villa  og  klage  vor  Nød  for  Kejseren.  Udenfor 
Slottet  lød  Leveraab  for  Commodus  —  han  var  endnu  populær 
hos  Menigmand  —  men  Smædeord  imod  Cleander,  med  Raab 
om  at  faa  haus  Hoved  udleveret  —  en  forvirret  Larm,  der  først 
endte  da  Portene  gik  op,  og  det  kejserlige  Rytteri,  der  laa 
kaserneret  herude .  efter  Cleanders  Ordre  sprængte  ud  og  hug- 
gede ind  paa  Mængden.  Ubevæbnet  som  den  var  kommen, 
kunde  den  ikke  byde  Modstand ;  i  vild  Flugt  styrtede  Demon- 
stranterne tilbage  til  Byen,  blev  redne  ned  af  Hestene  eller  ned- 
sablede af  Rytteriet,  —  ingensinde  før  havde  via  Appia  set  et  saa- 
dant  Blodbad  paa  romerske  Borgere.  Men  indenfor  Murene  tog 
Kampen  en  anden  Vending;  de  Flygtende  tyede  ind  i  Husene, 
spærrede  Dørene,  og  fra  Tage  og  Vinduer  begyndte  nu  en  Regn 
med  Stene   ned   over  Angriberne,    saa    at   Hestene    gled    ud    og 


')   Lampr.  1.  c.  cap.  6. 

kastede  Rytteren  af;  og  da  Garnisonen  i  Rom  kunde  skjønne, 
hvilket  Udfald  Kampen  maatte  faa,  kom  den  Borgerne  til  Hjælp, 
—  Roms  Gader  gjenlød  af  Kampen  mellem  Kejserens  Tropper. 

Om  Alt,  hvad  der  saaledes  passerede,  anede  Commodus 
Intet.  Ingen  havde  underrettet  ham  om  Opløbet,  og  den  Del 
af  Slottet,  hvori  han  opholdt  sig,  laa  —  som  alt  berørt  —  for 
langt  borte  fra  Vejen,  til  at  Støjen  kunde  naa  derhen.  Men  en 
af  Kejserens  Slægtninge  tog  Mod  til  sig  og  ilte  ud  for  at  give 
Meddelelse  om  det  Forefaldne.  „Herre,  Du  dvæler  her  i  Ro  og 
aner  ikke,  at  vi  ere  stedte  i  den  yderste  Fare,  Cleander  har 
væbnet  Hær  og  Folk  imod  Dig  —  de,  Du  har  overøst  med  Vel- 
gjerninger,  ere  nu  dine  Fjender"  *).  Trods  sin  fysiske  Styrke  var 
Commodus  let  at  forskrække;  rystende  kaldte  han  sin  Yndling  hid, 
og  næppe  var  denne  traadt  ind,  førend  en  Slave  afhuggede  hans 
Hoved  og  viste  det  frem  paa  en  Stang  for  den  ventende  Skare. 
En  lignende  Skjæbne  havde  Cleanders  lille  Søn,  der  opholdt  sig 
herude,  og  med  saadan  Kraft  blev  Barnet  kastet  ned  i  Slots- 
gaarden,  at  det  døde  paa  Stedet.  Mængdens  Vrede  var  nu 
kølnet;  paany  lød  Leveraab  for  Commodus,  medens  Cleanders 
Lig  slæbtes  i  en  Strikke  gjennem  Gaderne  og  mishandledes, 
iudtil  det  forsvandt  i  Kloakerne  (a.   189). 

Saaledes  skildrer  Samtiden  —  med  nogen  Afvigelse  i  Enkelt- 
hederne —  denne  Episode 2).  Den  bidrog  ikke  til  at  gjøre  Commodus 
mere  menneskelig;  tvert  imod  blev  han  end  mere  mistroisk  og 
grusom,  omgav  sit  Slot  med  stærkere  Vagtposter  og  lod  ikke 
nogen  Mand  af  Betydning  komme  for  sig;  kun  Gøglere  og  let- 
førdige  Personer  hørte  til  hans  stadige  Kreds.  Tog  han  en 
enkelt  Gang  ind  til  Rom,    var   det  for  at   overvære   en  Vædde- 


')  Hercd.  I,  13. 

a)    Dio  Cass.  LXX.II,  13;  Ilerod.  I,  12 — 13. 

kjørsel  i  Cirkus  eller  for  selv  at  jage  paa  Arenaen.  Dio  Cassius  om- 
taler en  saadan  forestilling  i  Theatret,  hvor  han  i  sin  Egenskab  af 
Senator  var  tilstede;  Kejseren  havde  nys  fældet  en  Struds  —  endnu 
løb  den  om  med  blødende  Hals,  da  han  i  sit  Jagtkostume  træder 
hen  foran  Senatorernes  Loge  med  Sværdet  i  den  ene  Haand  og  det 
bloddryppende  Hoved  i  den  anden.  „Han  sagde  vel  Intet",  bemærker 
Dio,  ..men  rystede  Hovedet  med  en  underlig  Grinsien,  som  vilde  han 
betyde  os,  at  han  nok  kunde  være  til  Sinds  at  gjøre  ligedan  med 
os".  „Og  visselig",  tilføjes  der,  „vilde  Mangen,  der  var  ved  at 
le  —  thi  Latteren  laa  os  nærmere  end  Graad  —  være  falden 
for  hans  Sværd,  hvis  ikke  jeg  havde  givet  mig  til  at  tygge  paa 
Bladene  af  min  Laurbærkrands  og  opfordret  mine  Sidemænd  til 
at  gjøre  ligesaa,  for  ved  den  stadige  Bevægelse  af  Kjæberne  at 
betvinge  vor  Latter".  Commodus  behagede  dog  at  opgive  sin 
Spøg  og  selv  at  sætte  Mod  i  de  ængstede  Herrer1). 

Endnu  en  Katastrofe  blev  Kejseren  Vidne  til  fra  sit  Land- 
slot. Herude  saae  han  Aaret  før  sin  Død  (a.  191)  Himlen  gløde 
over  Rom.  og  hørte  berette,  at  der,  uden  at  Nogen  vidste  hvordan, 
pludselig  var  opstaaet  Ild  i  en  af  Stadens  smukkeste  Bygninger, 
det  store  Fredens  Tempel  —  opført  af  Vespasian  efter  Jerusalems 
Ødelæggelse  —  og  at  Flammerne  havde  fortæret  alle  Kostbar- 
heder, som  Byens  Borgere  plejede  at  deponere  her  som  et  for- 
trinsvis sikkert  Sted,  saa  at  Mangen  hin  Nat  blev  bragt  til 
Tiggerstaven.  Over  via  sacra  bredte  Ilden  sig  til  Palatiner- 
bjerget,  hvor  Apollos  Tempel  tilligemed  det  saakaldte  domus 
Tiberiana  med  sin  rige  Bogsamling  blev  et  Bytte  for  Luerne; 
ogsaa  Pragtbygninger  paa  Forum  Romanum  grebes  af  Flam- 
merne, og  med  saadan  Hurtighed,  at  Vestalinderne  maatte  bære 


l)   Dio  Cass    LXXII,  21. 

Ronts  Skytsbillede,  det  hellige  Palladium,  utilsløret  ud  af  Tem- 
plet —  for  første  Gang,  hedder  det,  siden  Gudindens  Billede 
var  ført  af  Æneas  fra  Troja  til  Italien,  fik  man  denne  Hellig- 
dom at  se1). 

Ved  Budskabet  om  denne  Ulykke  ilte  Commodus  til  Rom. 
men  hverken  han  eller  menneskelig  Magt  overhovedet  formaaede 
at  faa  Bugt  med  Ilden;  Dage  og  Nætter  vedblev  den  at  rase, 
indtil  der  i  de  paagjældende  Kvarterer  ikke  var  Mere  for  den 
at  fortære  og  stærke  Regnskyl  hjalp  til  at  slukke  den. 

Videre  tør  vi  næppe  indlade  os  paa  en  Omtale  af,  hvad 
der  kan  være  foregaaet  paa  Qvintiliernes  Landslot,  Ikke  her. 
men  sandsynligvis  i  Cæsarernes  Palads  paa  Palatinerbjerget 
fandt  Kejseren  sin  Død.  Senatet  jublede  ved  Budskabet  om,  at 
det  var  lykkedes  en  Fægtemester  Narcissus  at  kvæle  den  31aarige 
Tyran  (a.  192),  og  tog  strax  Hævn  for  alle  de  Ydmygelser,  der 
vare  tilføjede  det  under  hans  Regering.  Commodus  blev  erklæret 
for  en  Fadermorder  og  Fjende  af  Fædrelandet,  man  vilde  slæbe 
hans  Lig  gjennem  Gaderne  og  kaste  det  i  Tiberen;  hans  Navne- 
træk blev  beordret  borttaget  fra  alle  Bygninger ,  hvor  det 
fandtes,  Billeder  og  Statuer  nedrevne  og  sønderhuggede,  — 
Intet  maatte  minde  om  den  Hersker,  der  var  en  „Svøbe  for 
Menneskeheden"  —  hostis  generis  humant2),  „mere  grum  end 
Domitian,  mere  skamløs  end  Nero"  3).  I  disse  Dekreter  tør  vi 
søge  Grunden  til,  at  saa  faa  Billeder  af  Kejseren  ere  ladte 
os  tilbage:  foruden  hint  alt  omtalte,  der  viser  ham  som  Her- 
cules,   blandt    utvivlsomme    og    mere    bekjeudte    en    Buste,    der 


')    Ilerod.  I,   14. 

2)  Eutrop.  VIII,   17. 

3)  Lampr.  1.  c-  cap.  19. 

i  Aaret  18-41  blev  funden  i  Ostia  og  nu  har  sin  Plads  i  Braccio 
naovo  i  Vatikanet. 


Hvorledes  det  er  gaaet  med  Qvintiliernes  Villa  efter  Com- 
modus'  Død,  lader  sig  næppe  oplyse.  For  at  gjøre  Paastand 
paa  Ejendommen,  fremstod  Forskjellige  og  udgav  sig  for  hin 
Sextus  Qvintilius,  der  sagdes  at  være  styrtet  med  Hesten, 
men  efter  Eygtet  endnu  flakkede  om  i  Lilleasien  ;  men 
Ingen  af  dem  synes  at  have  kunnet  godtgjøre  Identiteten; 
Kejser  Pertinax  afslørede  en  af  disse  Prætendenter  som  en  Be- 
drager ved  at  tiltale  ham  paa  Græsk,  et  Sprog,  som  Sextus 
Qvintilius  talte  som  sit  Modersmaal ,  men  hin  ikke  forstod. 
Maaske  Slottet  i  det  3dje  og  4de  Aarhundrede  er  bleven  be- 
nyttet som  Sommer- Residens  for  enkelte  Cæsarer;  nys  har  man 
fundet  Rør  af  en  Vandledning,  der  vare  mærkede  med  Kejser 
Gordianus'  Navn1)  —  uvist,  hvilken  af  de  trende,  der  (a.  238) 
hed  saaledes  —  og  Villaen  viser  ogsaa  Tilbygninger,  der  røbe 
det  hurtige  og  usolide  Arbejde,  som  var  ejendommelig  for  Con- 
stantinernes  Tid.  Om  Slottet  da  fremdeles  er  bleven  benævnt 
Qvintiliernes,  eller  om  det  har  baaret  Navn  efter  den  Kejser, 
som  beboede  det,   skal  lades  usagt2).     Ved  Gothernes  Belejring 


')  Bullett.  delV  List.  1851  p.  28. 

-)  Canina  (1.  c.  pag.  134)  anfører  en  Bemærkning  af  en  Forfatter  i  det 
4de  Aarh.,  Flavius  Vopiscus,  hvorefter  et  Billede  af  Kejser  Tacitus 
(a.  275)  blev  opstillet  „in  Quintiliorum"  (vita  Flor iani  cap.  3:  imago  ejus 
posita  est  in  Quintiliorum),  og  slutter  heraf,  at  Villaen,  ogsaa  efter  at 
Commodus  havde  taget  den  i  Besiddelse  bar  Navn  efter  Qvintilierne; 
men  denne  enestaaende  Notits  kan  næppe  være  afgjørende,  naar  henses 
til  —  hvad  er  ladt  ubemærket  af  Canina  —  at  en  samtidig  Forfatter, 
Spartianus,  i  en  Biografi  af  Kejser  Pescennius  Niger  (a.  193)  bemærker, 

af  Rom  i  det  6te  Aarh.  (a.  537)  maa  det  sikkerlig  have  lidt. 
Netop  her  mellem  via  Appia  og  via  Latina  —  hvor  to  af  Kam- 
pagnens Vandledninger  krydse  hinanden,  siger  Procopius1). 
anlagde  Gotherne  en  befæstet  Lejr  for  at  afskære  Rom  al  Til- 
førsel fra  Campanien,  og  herfra  gjorde  de  Strejftog  ud  i 
Egnen,  plyndrende  og  ødelæggende,  indtil  Pesten  i  Rom  tvang 
dem  til  at  drage  bort. 

løvrigt  har  Villaen  i  Middelalderen  delt  Skjæbne  med  saa 
mange  af  via  Appia's  mere  fremtrædende  Ruiner;  dens  solide 
Murværk  maatte  tjene  til  Fundament  for  de  romerske  Baroners 
Fæstningstaarne,  I  hine  Aarhundreder,  da  Lehnsvælden  florerede, 
har  den  kunnet  fortælle  om  Fejder  og  Udplyndringer,  om  Over- 
fald paa  fredelige  Pilegrimme,  der  ad  den  appiske  Vej  drog  til 
Brindisi  for  at  indskibes  til  Østerland ;  den  saae  Savellierne  i 
Kamp  med  Gaétanierne  om  det  nærliggende  Cæcilia  Metellas  Grav- 
mæle „capo  di  bove",  Slægten  en  Tid  lang  som  Herrer  over  begge 
Ruiner,  indtil  den  fortrængtes  af  Orsinierne,  der  havde  sat  sig 
fast  i  et  Ruinkomplex  lige  overfor  ved  via  Latina.  Endnu  i  det 
15de  Aarhundrede,  da  Kirken  eller  en  gejstlig  Orden  var  Ejer 
herude2),  lader  der  sig  paavise  Omdannelser  af  Murene  til 
Fæstningsanlæg;  da  blev  saaledes  det  smukke  Nymphæum  eller 
Vandspring  nærmest  Vejen  forsynet  med  Murkrone  og  Skyde- 
huller. Senere  Aarhundreder  skjærmede  ikke  Villaen  mod  Øde- 
læggelse;   her  var  jo  Alt,    hvad  en  Bygherre   kunde    ønske   sig: 


at  man  saae  et  Portræt  af  denne  indlagt  med  Mosaik  i  en  Søjlehal  ni 
hortis  Commodianis  (cap.  6:  hunc  in  Commodianis  hortis,  in  porticu  cwrva, 
pictum  de  musivo  inter  Commodi  amiåssimos  videmus,  nocra  Isidis  feren- 
tern),  hvorved  vistnok  kun  kan  være  sigtet  til  den  omhandlede  Villa. 

')   Procop.  de  bell.  Goth.  VI  cap.  3. 

2)   Riccy  1.  c.  pap.  113. 

Marmor  i  Overflødighed  og  af  de  sjældneste  Sorter,  og  Alt, 
hvad  der  kunde  bruges,  maatte  da  afgive  Materiale  til  de 
fyrstelige  Boliger  i  Rom,  medens  det  omliggende  Terræn  hen- 
laa  udyrket  som  Græsgange  for  Kvæget  —  „tenute",  som  man 
kalder  saadanne  Strækninger  paa  Kampagnen,  der  ere  over- 
ladte til  deres  naturlige  Væxt1). 

Medens  Kirken  var  Ejer  af  Ruinerne,  foretoges  de  første 
Udgravninger.  I  Aaret  1780  fik  to  Englændere,  Hamilton  og 
Jenkins,  Tilladelse  til  her  at  søge  Kunstskatte,  og  faa  Steder 
paa  Kampagnen  viste  sig  saa  indbringende  for  Roms  Musæer 
som  dette,  om  end  ikke  ved  egentlig  epokegjørende  Fund,  saa  dog 
ved  Mængden  af  Skulpturer  af  forskjellig  Art,  der  bragtes  for  Lyset. 
For  blot  at  nævne  nogle  af  de  mere  bekjendte,  der  ved  denne 
Lejlighed  indlemmedes  i  Vatikanets  Kunstsamling,  erindres  den 
smukke  Statue  af  Musen  Euterpe  i  Galleriet  de  Canclelabri,  flere 
Statuetter  af  Børn  med  Satyrmaske  eller  Fugle  i  Haanden,  en 
sårlig  smuk  Buste  af  Lucius  Yerus  som  ung2),  en  anden  af 
Kejser  Diocletian,  en  Tiger  med  et  Gedehoved  i  Kløerne  i  sala 
degli  animali,  foruden  adskillige  Sarkofager  med  ejendommelig 
Udsmykning.  Det  heldige  Udfald  af  disse  Udgravninger  bragte 
faa  Aar  senere  (Maj  1789)  Pave  Pius  VI  til  selv  at  gjøre  et  Forsøg, 
og  i  Løbet  af  dette  og  det  følgende  Aar  fandt  man,  foruden 
nogle  Fauner  og  Silener,  der  have  smykket  Brønde  og  Fontæner 
paa  Villaen,  bl.  A.,  en  Gruppe  af  tre  Silener,  siddende  paa  Hug 
og  bærende  en  mægtig  Vandkumme  paa  Skulderen3),  endvidere 
et  (int  udarbejdet  Billede   af  Søvnen,    fremstillet   som   et  vinget 


')   Reumont,  della  Campagna  di  Roma  (Firenze  1842;  p.  43. 
-)   Mus.  Pio  Clem.  t.  VI,  tav.  51  jfr.  p.  65. 
3)    ibid.  t.  VI  tav.  4. 

Barn,  hvilende  med  Valmue  blomster  og  Murmeldyret  ved  sin 
Side1),  og  en  yndefuld  Statuette  af  en  lille  Dreng,  der  leger 
med  en  Svane.  Ved  samme  Lejlighed  erholdt  man  ogsaa  et 
særlig  smukt  Hoved  af  Epikur2),  en  Faun,  som  giver  et  Barn 
at  drikke ,  og  enkelte  Sarkofager  med  fortræffelig  bevarede 
Hautrelieffer ,  den  ene  visende  Portræterne  af  et  Ægtepar,  del- 
tager hinanden  i  Haanden  til  Afsked3),  og  den  anden  Nereiderne, 
der  ridende  paa  Delfiner  bringe  Vaaben  til  Achilles4).  Faa  Aar 
senere  (1792)  bragte  nye  Udgravninger  bl.  A.  tvende  Grupper  af 
et  Barn,  der  kvæler  en  Gaas  —  et  Sujet,  der  synes  at  have  været 
yndet  af  den  Tids  Kunstnere ,  og  hvoraf  der  ogsaa  findes  en 
ganske  lignende  Fremstilling  i  det  kapitolinske  Musæum  —  den 
smukke  Statue  af  Venus  i  Vatikanet,  der  af  Visconti  antages 
for  en  Kopi  efter  et  bekjendt  Arbejde  af  Praxiteles5),  og  des- 
uden Hoveder  af  Sokrates.  Cicero  og  Antinous,  og  en  særlig 
smuk  Buste  af  Isis,  der  skyldes  en  fremragende  Kunstner'1), 
samt  endel  Billeder  i  Mosaik  fra  Gulve  og  Vægge. 

Hvor  indbringende  imidlertid  hine  Udgravninger  kunde  være 
for  Roms  Musæer.  bragte  de  dog  Videnskaben  kun  ringe  Udbytte; 
kun  dér,  hvor  man  troede  at  faa  materiel  Løn  for  sit  Arbejde, 
gravede  man  ned  og  ændsede  herved  ikke,  at  Meget  blev  ødelagt 


')    ibid.  t.  III  tav.  44  jfr.  p.  57. 
')    ibid.  t.  VI,  tav.  34,  jfr.  p.  51. 

3)  Saaledes  mener  Visconti  (Mus.  Pio  Clcm.  t.  VII  p.  23),  hvorimod  Zofiga 
her  vil  se  Indgaaelsen  af  en  Ægtepagt  mellem  to  romerske  Ægtefolk. 
løvrigt  omhandles  Billederne  paa  Sarkofagen,  der  findes  i  Gatl.  lopidaria 
i  Vatikanet,  nærmere  af  Gerhard  og  Platner  (Beschr.  der  Stadt  Bom 
II,  2  p.  36  med  Bilag  p.  4—7. 

4)  Mus.  Pio  Glem.  t.  V  tav.  20  jfr.  p.  39. 
°)   ibid.  t.  I  tav.  XI  jfr.  p.  18—19. 

6)   ibid.  t.  VI,  tav.   16  jfr.  p.  26. 

eller  forkom.  I  Slutningen  af  forrige  Aarhundrede  (1797)  kjøbte 
imidlertid  Torlonierne  Ejendommen,  der  af  Paven  blev  op- 
rettet til  et  Marquisat,  og  deres  Rigdomme  skyldes  det,  at  der 
i  Aarene  1828 — 29  under  Nibbys  Ledelse  blev  foretaget  en  mere 
omhyggelig  Undersøgelse,  ved  hvilken  man  —  som  alt  berørt  — 
fik  fuld  Vished  om  Ruinernes  Bestemmelse. 

Torlonierne,  der  til  deres  forskjellige  feudale  Titler  ogsaa 
føre  den  smukke  som  Marquier  af  „Roma  vecchia",  ere  frem- 
deles Ejere  af  Qvintiliernes  Villa. 

At  give  en  mere  detailleret  Skildring  af  det  vidtløftige 
Ruinkomplex  maa  være  forbeholdt  særlig  Fagkyndige.  Nibby 
og  Canina  have  vel  Begge  paa  Grundlag  af  deres  Undersøgelser 
forsøgt  sig  paa  en  Redegjørelse  *) ,  men  hvad  de  oplyse  er  ikke 
synderlig  skikket  til  at  vejlede  En  paa  selve  Terrænet;  der  synes 
heller  ikke  at  være  Overensstemmelse  mellem  dem  om,  hvortil 
de  forskjellige  Bygningsdele  sandsynligvis  have  tjent. 

Saa  meget  synes  Archæologerne  dog  nu  at  være  enige  om, 
at  de  anselige  Murrester,  der  ses  nærmest  Vejen  bag  ved  Grav- 
mælerne, ikke  udgjøre  Dele  af  selve  Villaen,  men  Tilbygninger 
til  denne,  saaledes  at  hvad  der  ligger  til  Venstre  for  Beskueren, 
lige  overfor  de  tvende  Gravhøje  for  Brødrene  Horatius ,  er 
Resterne  af  et  Tempel,  opført  af  Commodus  til  Ære  for  Her- 
cules og  Muserne,  medens  en  høj  Murtinde  mere  til  Højre,   der 


')  Nibby  1.  c.  III  pag.  730—733,  Canina  1.  c.  pag.  135—139  jfr.  tav. 
XXXII — XXXIV  med  Forklaringen  pag.  21 — 23.  Hvad  der  anføres  om 
Ruinerne  i  topografiske  Værker  af  Forfattere  udenfor  Italien  ind- 
skrænker sig  til  en  flygtig  Bemærkning,  jfr.  Westphal  1.  c.  pag.  18  og  22 
og  Gell,  topography  of  Borne  and  its  vicinity  (London  1S34)  vol.  I  p.  144 
og  vol.  II  p.  259. 

bærer  Spor  af  at  have  været  omdannet  til  Fæstningstaarn,  ud- 
viser et  saakaldet  Nymphæum.  Af  saadanne  Nymphæer  eller 
Kildebygninger:  rundbyggede,  fortil  aabne,  til  Nymferne  indviede 
Haller,  med  et  Springvand  eller  deslige  i  Midten,  fandtes  der 
adskillige  i  Rom,  der  ved  deres  Størrelse  og  pragtfulde  Ud- 
smykning væsentlig  bidrog  til  at  give  Byen  sit  ejendommelige 
Skjønhedspræg.  Mellem  det  anførte  Nymphæum  og  Tempelruinen 
henlægger  Canina  Indkjørselen  til  Villaen  fra  via  Appia,  gjen- 
nem  en  stor  aabeu  Hal,  baaren  af  korinthiske  Søjler,  af  hvilke 
man  her  har  fundet  større  Brudstykker. 

Noget  tilbage  for  disse  Murrester  mener  Canina  paa  en 
Strækning  af  flere  hundrede  Skridt  at  kunne  paavise  Spor  af 
den  overordentlig  store  (efter  hans  Tegninger  henved  200  Meter 
lange  og  100  M.  brede)  rektangulære  Forgaard  eller  Peristyl, 
omgiven  af  en  Kryptoportikus,  o:  en  til  Siderne  aaben  men  for- 
oven dækket  Søjlegang,  der  adskilte  Villaens  Forbygninger  fra 
den  egentlige  Beboelseslejlighed.  Gjennem  Peristylet,  kom  man 
ind  i  en  mindre,  firkantet  Gaard,  Forhallen  eller  Atrium,  med 
Opholdsværelser  til  Siderne.  Som  Canina  har  forestillet  sig 
denne  Forhal,  har  den  været  pragtfuldt  udsmykket  med  Rækker 
af  fritstaaende  Søjler  og  Statuer  imellem  dem,  Gulvet  indlagt 
med  forskjelligfarvet  Marmor  i  Mosaik.  Af  al  denne  Herlig- 
hed er  der  nu  saa  at  sige  intet  Spor,  hvorimod  Terrænet  — 
som  alt  bemærket  —  endnu  i  1828,  da  Nibby  foretog  sine  Ud- 
gravninger, var  bogstavelig  talt  oversaaet  med  Marmorfragmenter 
af  enhver  Art. 

Oppe  paa  Lavaskrænten,  der  fra  Albanerbjergene  strækker 
sig  ned  til  Cæcilia  Metellas  Gravmæle ,  ses  endelig  Villaens 
mest  imponerende  Rester:  høje,  favnetykke  Mure,  opførte  i  flere 
Etager  og  hvilende  ligesom  paa  Buer.  idet  de  endnu  kun  for 
en  Del  ere  udgravede  af  Grønsværet,  Man  har  troet,  at  dis>< 
Mure ,     der    vise    sig    gjennembrudte    af     mægtige     Aabninger. 

have  været  Udsigtstaarne  paa  Hovedbygningen1)  —  Kejserens 
Opholdsværelser  paavises  i  noget  lavere  Murværk  umiddelbart 
til  Venstre  herfor;  men  rimeligere  maa  man  her  søge  Rester 
af  de  storartede  Thermer,  som  Commodus  knyttede  til  sin 
Bolig.  En  sikker  Levning  fra  disse  er  den  halvrunde  Ruin 
med  en  mægtig  Bueaabning  i  Midten  og  tvende  mindre  paa 
Siderne,  der  lader  sig  tilsyne  midt  paa  Skrænten  og  udgjør 
den  bedst  bevarede  Del  af  Villaen.  Her  ser  man  endnu 
Rester  af  de  Marmorfliser,  hvormed  Hallen  indvendig  var' be- 
klædt, og  kan  ret  beundre  det  smukke  nætformede  Murværk  — 
det  saakaldte  opus  reticidatum2),  der  er  benyttet  ved  Opførelsen. 
En  egen  Akvædukt  bragte  Vandet  op  til  Badehallen;  endnu 
ses  en  lang  Række  Buer  af  Ledningen,  der  fra  det  saakaldte 
Tor  di  mesza  via  ved  Via  Latina  skiller  sig  fra  Aqua  Claudia. 

Føje  vi  til  det  Anførte,  at  der  til  Højre  i  Terrænet,  i  syd- 
vestlig Retning  ud  fra  den  nævnte  Badehal,  ses  Rester  af  en 
Væddeløbsbane  (Stadion),  der  synes  at  have  været  indrettet  for 
et  kun  ringe  Antal  Tilskuere,  og  at  man  i  nogle  lavere  Mure  ud 
imod  via  Appia  naova  mener  at  have  gjenfundet  et  Amfitheater. 
er  hermed  forsøgt  at  give  i  korte  Omrids  en  Orientering  imellem 
Villaens  forskjellige  Dele. 

Som  mere  end  et  saadant  Forsøg  tør  det  imidlertid  heller 
ikke  udgives.  Tilvisse  er  det  fristende  at  færdes  herude  mellem 
Ruinerne,  at  skraane  over  Kampagnen  til  via  Latina,  men  det 
er  et  Ønske,  der  sjælden  kan  ventes  opfyldt.  Thi  det  bør  jo 
vel  erindres,  at  her  forbi  den  5te  Milepæl,  henved  l1/ 2  Mil  fra 
Rom ,    er  man  i  Regelen  saa  temmelig  alene 3) ,   og  om  man  end 


1 )  Nibby,  viaggio  antiqv.  we'  contorni  di  Roma  vol.  II  p.  239. 
!)    Via  Appia  I  pag.  174. 

3)    Det  Indtryk,    som   adskillige  Forfattere  hjembringe  fra  deres  Ture  paa 
Kampagnen  ,    er    stundom  noget    modsigende.     Medens    saaledes  Beulé 

ikke  har  Noget  at  befrygte  af  de  malerisk  udseende  Skikkelser, 
der  i  Spidshat  og  Lædergamasker  færdes  mellem  Ruinerne  —  thi 
Kampagnens  Hyrder  ere  fredelige  Folk,  er  Hyrdehunden  derimod 
en  Fjende,  man  maa  gaa  af  Vejen  for;  den  tillader  ikke  noget  Be- 
søg paa  sine  Enemærker,  men  giver  aarlig  adskillige  Videbegjær- 
lige  Mærker  af  sit  Bid.  Nogle  Gange  om  Vinteren  skifter  imidler- 
tid Sceneriet  Ydre  herude;  da  holder  det  romerske  Aristokratis 
Vogne  i  Række  langs  Vejen,  medens  der  jages  inde  imellem  Rui- 
nerne. —  Commodus  vilde  have  forarget  sig  over  disse  blodløse 
Jagter,  hvor  man  nu  ogsaa  her  forsøger  at  indføre  den  Sport,  at 
der  jages  ikke  efter  et  levende  Vildt,  men  efter  en  død  Bælg. 


(Fouilles  et  découvertes  —  Paris  1873  —  I  pag.  244)  ved  at  omtale  Canin as 
og  de  Rossi's  Undersøgelser  paa  Via  Appia  udbryder:  „Aujourdliui  la 
via  Appia  est  un  veritable  lieu  de  pelerinage ,  les  chevaux  et  les  voitures 
la  parcour ent  comme  dans  V antiquité" ,  skildres  Ensombeden  og  Farerne 
ved  en  Tur  paa  Vejen  af  den  før  nævnte  Forfatter  Adolf  Stabr,  som 
om  det  ikke  er  muligt  at  formaa  en  Kudsk  til  at  kjøre  længere  ud 
end  til  det  saakaldte  Casal  Rotondo  ved  den  6te  Milepæl ,  end  sige  at 
maa  skulde  turde  vove  Forsøget  alene  og  til  Fods.  (Ad.  Stahr  og 
Fanny  Lewald,  evn  Winter  in  Bom  —  Berlin  1869  —  pag.  186). 


VIII. 

DIGTEREN  PERSIUS'  OG  FLERES  VILLAER, 


1  Nærheden  af  Qvintilierne  havde  flere  af  Roms  mægtige  Fami- 
lier deres  Landslotte.  For  ikke  at  tale  om  det  lige  overfor  ved 
via  Latina  liggende,  saakaldte  Sette  Bassi  eller  Boma  vecchia  di 
Frascati,  hvis  Omtale  maa  være  forbeholdt  en  Skildring  af  denne 
Vej.  henvises  her  til  nogle  lavere  Mure  til  Højre  ved  vor  Vej, 
der  utvivlsomt  ere  Rester  af  en  større  Villa.  Hvad  der  ses 
nærmest  Vejkanten  og  fortrinsvis  tildrager  sig  Opmærksomhed, 
fordi  der  mellem  Murvæggene  endnu  findes  Fragmenter  af  den 
gamle  Indlægning  med  forskjelligfarvet  Marmor,  hører  dog  næppe 
til  Landstedet,  men  udgjør  Levningerne  af  en  Badeanstalt,  som 
efter  Caninas  Formodning  er  bleven  opført  af  en  eller  anden  driftig 
Entreprenør  til  Bekvemmelighed  for  de  Vejfarende1).  Om  hvem 
der  har  ejet  det  bagved  liggende  Landslot,  eller  hvorledes  dette 
har  været  indrettet,  lader  der  sig  næppe  udtale  nogen  Mening. 
Overfor  Villaens  Midtparti,    nærmest  ved  Vejen,    ses   imidlertid 


!)  Annali  delT  hist.  1852  p.  278—279. 

Kuinerne  af  et  større  Gravmæle,  og  dér  har  man  nys  fundet 
forskjellige  Kunstsager,  bl.  A.  Fasces  for  en  Konsul,  hugne  i 
Marmor  i  Kejsertidens  2det  eller  3dje  Aarhundrede;  maaske  det 
da  tør  antages,  at  en  af  Villaens  Besiddere,  der  er  bleven  stedet 
til  Hvile  i  dette  Gravmæle ,  har  beklædt  Stillingen  som  Konsul. 
Forøvrigt  ligge  de  omhandlede  Mure  udenfor  den  Grænse,  der 
blev  afstukken  for  Caninas  Undersøgelser  i  Aarene  1850—53,  og 
fremtidige  Udgravninger  kunne  derfor  mulig  bringe  fyldigere 
Oplysning. 

Ogsaa  Folk  af  ringere  Kaar  havde  deres  Landsteder  eller 
Smaagaarde  ved  den  appiske  Vej ,  men  for  dem  har  Opholdet 
herude  næppe  været  uden  adskilligt  Besvær.  Martial  spotter 
saaledes  en  vis  Bassus,  der  ejede  en  Villa  ved  den  8de  Mile- 
pæl, nær  et  Tempel,  som  var  opført  af  Kejser  Domitian  til  Ære 
for  Hercules,  men  hvis  Jord  var  saa  ufrugtbar  eller  slet  dyrket, 
at  han  fra  Byen  maatte  hente  Gemyser  og  Frugt,  Fjerkræ  og 
Æg  og  hvad  man  ellers  plejede  selv  at  kunue  producere  paa 
Landet.  Digteren  viser  os  ham,  som  han  kommer  kjørendo 
hjem  fra  Rom  gjennem  porta  Capena,  over  Almofloden,  hvor 
Cybeles  Præster  tvætte  Gudindens  Billede  og  deres  egne  blod- 
bestænkte Knive  i  Flodens  Vand,  forbi  Horatiernes  Gravhøje  og 
det  nævnte  Tempel,  og  udbryder: 

„Der  kjørte  Bassus  paa  en  9vært  bepakket  Vogn, 
Forsynet  med  den  Herlighed,  som  Landet  <,ri'r: 
Kaalhoveder  af  bedste  Sort  paa  Vognen  laa, 
Charlotter,  Purrer,  herlig  Løg  og  Kopsalat 
Samt  Roen,  som  er  tjenlig  for  en  slappet  Bug.w 

Og  videre  detailleres  Forsyningen  af  Fødevarer:  ..en  Stang 
behængt  med  Fugle  smaa,  samt  Haren  snappet  af  en  gallisk 
Jægerhund,  og  Pattegrisen,  som  ej  Bønner  tygge  kan"  — 

„Hans  Tjener  gik  ej  heller  fri  foran  hans  Vogn, 
Men  bar  forsigtigt  Snese  Æg,  indsvøbt'  i  Hø",  — 

og  Digteren  slutter  med  det  spydige  Spørgsmaal : 

..Mon  kjørte  han  til  Byen?    Nej,  paa  Landet,  Ven!"  ')• 

Hvem  iøvrigt  denne  Bassus  har  været,  maa  henstaa  uop- 
lyst. Navnet  var  til  enhver  Tid  meget  almindeligt  og  blev 
baaret  baade  af  Fornemme  og  Ringe2).  Næppe  sigtes  der  dog 
til  hin  Poet  af  Navnet,  hvis  Produkter  —  efter  Martials  Me- 
ning —  vare  saa  slette,  at  de  fortjente  „at  dele  Skjæbne  med 
Deucalion  eller  Phaéton"3)  —  kastes  i  Vandet  eller  brændes; 
men  derimod  gjenfinde  vi  vor  Bassus  i  den  Ligebenævnte,  som 
Martial  driller  i  et  andet  Epigram,  naar  han  skildrer  ham  det 
herlige  Ophold  paa  Faustinus'  Landgods  ved  Bajæ,  hvor  der 
ganske  vist  ikke  var  unødige  Myrtegange  og  kunstfærdig  klippede 
Buxbomhække,  men  hvor  man  havde  fuldt  op  af  Alt,  hvad  en 
Landmand  kunde  ønske  sig,  saa  at  selv  den  Ringeste  paa  Gaar- 
deu  kunde  spise  saa  meget,  han  lystede:  „den  mætte  Tjener 
uden  Misundelse  fylde  Gjæstens  Bæger"  .  .  .  „men  du,  Bas- 
sus, ser  ikke  Andet  end  Laurbærtræer  fra  dine  Vinduer  og  lider 
Hunger  for  Stadsens  Skyld"4). 


1 I   Martial.  III,  47,  i  Meislings  Oversættelse. 

2)  En  engelsk  Filolog,  Barker,  har  i  nogle  Artikler  i  Tidsskriftet  Classical 
Journal  (Nr.  LX  p.  306  ff.,  Nr.  LXI  p.  77  ff.  og  Nr.  LXII  p.  245  ff.,  for 
henholdsvis  Decbr.  1824,  Marts  og  Juni  1825)  omhandlet  de  mange  For- 
skjellige  af  Navnet  „Bassus",  der  kjendes  fra  Indskrifter  eller  af  Omtale 
hos  de  gamle  Forfattere ;  deres  Tal  udgjør  henved  hundrede. 

3J   Martial.  V,  53. 

")   ibid.  III,  58. 

Til  Grundejerne  ved  denne  Strækning  af  den  appiske  Vej 
hørte  fremdeles  Digteren  Aulus  Persius;  men  ham  tør  vi 
næppe  betegne  som  en  Mand  i  ringere  Kaar,  siden  han  —  efter 
hvad  Biografen  oplyser  —  efterlod  sin  Moder  og  Søster  2  Mil- 
lioner Sestertier  (ca.  2  50.000  Kroner)  foruden  et  betydeligt 
Bibliothek ,  som  han  tilligemed  en  Sum  Penge  testerede  en 
Ven  —  ikke  at  tale  om  den  lille  Samling  Digte,  der  først  blev 
udgiven  efter  hans  Død,  men  da  fandt  rivende  Afsætning.  Hans 
Ejendom  laa  ved  den  8de  Milepæl,  og  her  døde  han  (a.  62)  af 
et  Maveonde,  ikke  fuldt  28  Aar  gammel,  og  blev  sandsynligvis 
ogsaa  stedet  til  Hvile  her.  Hvad  der  iøvrigt  vides  om  den  be- 
kjendte  Satiredigter,  er  ikke  meget  og  skyldes  nærmest  en  kort 
Biografi,  der  i  Reglen  gaar  under  Historieskriveren  Suetonius' 
Navn  (næppe  af  anden  Grund ,  end  at  denne  har  efterladt  os 
lignende  smaa  Levnedsskildringer  af  Tidens  Digtere),  men  langt 
sandsynligere  hidrører  fra  en  af  de  flere  Skoliaster ,  der  alle- 
rede tidlig  begyndte  at  ledsage  Persius'  dunkle  Digte  med 
oplysende  Kommentarer  og  ved  Udarbejdelsen  af  hans  Vita 
har  kunnet  bygge  paa  samtidige  Optegnelser1).  —  Persius  var 
født  den  4de  December  a.  34,  tre  Aar  før  Kejser  Tiber  døde,  i 
en  lille  Bjergby  Volaterræ  i  Etrurien,  af  anset  og  formuende 
Familie.  Sex  Aar  gammel  mistede  han  sin  Fader,  og  efter  at 
have  nydt  Undervisning  til  sit  12te  Aar  i  sin  Fødeby  —  Dage, 
han  maaske  mindes,  naar  lian  i  en  af  sine  Satirer  fortæller, 
hvorledes  Skolebørnene  morede  sig  med  at  indgnide  Øjnene  med 
Olivenolie  for  at  give  dem  et  forlæst  og  anstrængt  Udseende, 
og  hvor  langt  hellere  de  vilde  spille  Tærning  og  Top.  kaste 
Nødder  gjeunem  en  Krukkehals  og  dsl. ,    end   føje   en    pedantisk 


x)  Jahn.  Satirae  Persii,  proleg.  p.  CXXXV  ft'. 


ROMERSKE    VILLAER    VED    VIA    APPIA. 

Lærer  med  i  Slægts  og  Venners  Paahør  at  deklamere  den  stolte 
Cato's  Ord  i  Døden1)  —  kom  han  med  sin  Moder  til  Rom. 
Her  modtog  ban  Undervisning  i  den  Tids  Hovedfag.  Rhetorik 
og  Grammatik,  eller  —  som  de  mere  anskuelig  kunne  om- 
skrives —  Veltalenhed  og  Litteratur,  af  tvende  højt  ansete 
Lærere,  Verginius  Flavus  og  Remmius  Palæmon,  af  hvilke  den 
Sidste  dog,  trods  det  Ry,  han  nød  for  sin  overordenlige  Hu- 
kommelse og  forbavsende  Lærdom  —  selv  pralede  han  med,  at 
med  ham  var  den  videnskabelige  Forskning  født,  og  med  ham 
vilde  den  dø2)  —  ikke  var  synderlig  agtet  paa  Grund  af  sit  for- 
argelige Levned  og  sin  Begjærlighed  efter  Penge,  saa  lidet  endog, 
at  Kejserne  Tiber  og  Claudius  aabent  erklærede,  at  til  ham 
turde  Ingen  betro  sine  Børns  Opdragelse.  Om  Palæmon 
har  øvet  nogen  uheldig  Indflydelse  paa  sin  unge  Elev,  skal 
lades  usagt;  det  er  næppe  rimeligt  —  Persius'  tunge,  alvors- 
fulde Sind  var  ikke  anlagt  for  Letsindigheder,  men  har  der 
været  nogen  Tid,  da  Fristelserne  lokkede  ham,  maa  det  have 
været  i  meget  ung  Alder,  da  han  16  Aar  gammel  ombyttede 
Barnets  purpurbræmmede  Toga  med  Mandens  ufarvede.  Mun- 
tre Kammerater  flokkede  sig  da  om  ham,  frit  kunde  de  nu 'lade 
Blikket  løbe  rundt  i  Suburra's  Gyder;  men  —  „i  hine  Aar",  til- 
føjer Digteren,  .,da  Livets  Vej  er  vildsom  og  det  uerfarne  Hjerte 
tvivlraadig  banker:  ja,  da  ilte  jeg  til  Dig"3)  .  .  .  Denne  „Du", 
som  Digteren  apostroferer,  og  hvis  Pris  han  besynger  i  den  mindst 
kunstlede  og  derfor  ogsaa  bedst  lykkede  af  sine  smaa  Satirer,  er 
Stoikeren  Annæus  Cornutus,   en   af  Tidens   højt  ansete  Filo- 


»)  Pers.  Sat.  III,  43  ff. 

'-)  Sueton.  de  viris  iUustr.   ed.  Reifferscheid  p.  117:    arrogantia  fait  tanta, 

ut  .  .  .  secum  ti  natas  et  morituras  litteras  jactaret. 
')  Pers.  Sat.  V,  34  ff. 

sofer,  en  Mand  af  stræug,  hæderlig  Charakter,  frimodig  og 
uafhængig'  i  sin  Optræden,  ogsaa  overfor  Kejser  Nero,  hvis 
Uvilje  han  derfor  ikke  undgik.  Med  denne  Mand,  der  da  var 
dobbelt  saa  gammel  som  Persius,  knyttede  denne  det  nøjeste 
Venskab;  han  blev  Cornutus'  ivrigste  Elev  og  Tilhører  —  „ingen- 
sinde veg  han  fra  hans  Side",  hedder  det1),  og  lige  til  det  Sidste 
var  han  sin  Lærer  taknemmelig,  fordi,  som  han  siger:  „ved  dit 
Visdomsord  min  Krogvej  uformærkt  blev  lige,  ved  Fornuften 
bøjedes  mit  Sind" 2).  Maaske  Sejren  har  kostet  nogen  Over- 
vindelse: vind  laborat  animus  —  „mit  Sind  arbejder  for  at 
bøjes",  tilstaar  Digteren3),  men  engang  vunden  blev  den  til 
Gjengjæld  fuldstændig  og  varig;  thi  fra  hin  Dag,  da  Per- 
sius sluttede  sig  til  Annæus  Cornutus,  sagde  han  Verden  og 
dens  Distraktioner,  ogsaa  de  uskyldige,  Farvel;  17  Aar  gammel 
blev  han  en  Hjemfødning,  et  Stuebarn,  der  ligesom  Mesteren 
higede  efter  at  „blegne  over  Bøger  ved  natlig  Lampe"4).  „Filo- 
sofien", bemærker  Seneca,  „er  en  stræng  Herskerinde;  den  nøjes 
ikke  med  den  Tid,  Du  anviser  den,  men  tilmaaler  Dig  din  Fri- 
tid"5), —  Persius  indrømmede  den  slet  ingen  Fritid. 

Men  saa  fortrinlig  denne  nære  Omgang  med  Filosofen  kunde 
være  til  at  danne  et  bravt  og  rettænkende  Menneske ,  var  den 
dog  lidet  skikket  til  at  give  Impulser  hos  Den,  der  ønskede  at 
revse  Tiden  og  dens  Daarskaber  i  sine  Satirer.  Til  det  Formaal 
vilde  det  have  været  langt  tjenligere,  om  Persius,  i  Stedet  for 
saa    overvættes    at    fordybe    sig    i    Stoicismens    Læresætninger, 


')  A.  Persii  Flacci  vita  (ed.  Jahu  1.  c.  p.  231). 

2)  Pers.  Sat.  V,  37  ff. 

3)  ibid.  V,  39:  et  premitur  ratione  animus,  vincique  laborat. 

4)  ibid.  V,  62. 

5)  Seueca,  Epist.  53,  10. 

havde  levet  med  i  Verden,  med  egne  Øjne  iagttaget  Menneskene 
og  deres  Skrøbeligheder,  —  om  han,  ligesom  sin  Forgænger 
Horats  var  færdedes  mellem  Fornemme  og  Ringe,  paa  Torve  og 
Gader,  havde  tittet  ind  i  de  Fattiges  Rønner  og  i  de  søjlebaarne 
Paladser.  Nu  derimod  var  den  virkelige  Verden  ham  fremmed; 
kun  af  Bøger  eller  Samtale  med  Lærer  og  Venner  lærte  lian 
den  at  kjende. 

Det  er  da  ogsaa  den  Anke,  der  først  og  fremmest  lader  sig 
rette  imod  de  6  smaa  Digte  eller  Satirer,  som  Persius  har  efter- 
ladt: at  de  med  Undtagelse  af  den  første,  der  mere  konkret 
spotter  over  Tidens  æsthetiske  Smag,  over  Fornemmes  og  Ringes 
Mani  for  at  ville  gjælde  for  Skjønaander  og  vinde  Bifald  ved  Op- 
læsning af  egne,  daarlige  Produktioner,  give  saa  overmaade 
lidet  Indblik  i  Livet,  som  det  virkelig  rørte  sig  paa  hans  Tid, 
af  Grjøren  og  Laden  hos  den  Tids  Mennesker,  deres  Daarskaber 
og  Naragtigheder,  al  den  Brøst  i  Samfundet,  hvoraf  Tacitus  og 
Juvenal  give  saa  grelle  Billeder.  I  Stedet  for  en  saadan  mere 
real  Poesi,  beaaudet,  saa  godt  Digteren  formaaede  det,  af  et 
frejdigt  og  muntert  Humør :  „kan  vi  ej  lé  vor  Daarskab  ud,  bort 
græde  vi  den  ikke"  —  hedder  det  jo  —  bydes  der  os  i  hans  Satirer 
ræsonnerende,  i  Reglen  temmelig  tørre  og  ensformige  Betragt- 
ninger over  Sætninger  i  Stoikernes  Ethik  og  om,  hvor  taabelig 
man  handler  ved  ikke  at  indrette  sig  efter  dem  i  Livet.  Vi  op- 
fordres til  Selvprøvelse  og  Selverkjendelse:  det  gamle  yvo>&i, 
ceuvrov  (Sat.  4) ,  Digteren  vil  berigtige  vore  Forestillinger  om 
Forsynet  og  advarer  os  mod  de  uværdige  Bønner  til  Guderne 
om  timelige  Goder,  som  man  vilde  skamme  sig  ved  at  lade 
en  retskaffen  Mand  høre  paa  (Sat.  2);  han  docerer  for 
os ,  at  den  Vise  alene  er  fri  (Sat.  5) ,  at  man  bør  leve  i 
Overensstemmelse  med  Naturen,  o.  dsl.  —  Altsammen  Noget, 
der  forlængst  var  kjendt  fra  Stoikernes  Lære.  For  at 
mildne    Alvorstonen     er    der    ganske     vist     indflettet    Træk    af 

Livet1),  særlig  saaledes,  atPersius  i  Form  af  en  Dialog,  som  det 
iøvrigt  kan  være  vanskeligt  at  finde  Rede  i ,  idet  man  aldrig 
ret  véd,  hvor  den  begynder  eller  hvor  den  ender,  polemiserer 
mod  en  eller  anden  Modstander ,  der  gjør  sin  Materialisme 
gjældende  og  ikke  vil  lade  sig  overtyde  om  Nytten  af  at 
følge  hans  Lære: 

„Min  Visdom  er  mig  nok.     Jeg  ej  misunder 
Arcesilas  og  alle  de  Soloner, 
De  Skolefuxer,  som  med  Hov'det  hænge 
Og  stirre  idelig  paa  Jorden"  .  .  .2), 

indvendes  der  til  Ex.;    men   de  Lyder,    der  lægges  denne  Anta- 


')   Exempelvis    hidsættes    følgende  Verslinjer    angaaende    de    oven  berørte 
Bønner  til  Forsynet: 

„Kun:  Dannished,  et  godt  og  ærligt  Navn! 

Fremsiges  højt,  at  Naboen  kan  høre  det, 

Men  for  sig  selv  og  udi  Skjæget  mumles: 

Gid  snart  min  Farbrors  sidste  Gisp  jeg  høre, 

Hvor  skal  jeg  gjøre  ham  et  prægtigt  Ligtog ! 

Gid  Herkules  saa  naadig  være  mig, 

At  mod  min  Spade  maa  en  Gryde  Penge  skratte! 

og  saaledes  fortsættes  der,  indtil  Digteren  deklamerer : 

„Nej,  lad  os  offre  Guderne,  hvad  ej 

Den  store  Messalas  surøjede  Søn 

Paa  sine  store  Fade  kan  dem  bringe: 

I  Sjælen  grundlagt  Ret  og  Pligt; 

Hvert  Fold  i  Hjertet  rent  og  helligt,  og 

En  ædel  Barm  igjennemtrængt  af  Dyden. 

Kom,  lad  mig  bringe  dette  til  et  Tempeloffer, 

Da  skal  min  Haandfuld  Mel  antages  vel." 

Pers.  Sat.  II,  8  ff.  og  71  ff.  Oversættelsen  er  Oluf  Worms,  hvilken 
ganske  vist  paa  adskillige  Steder  er  saare  fri  i  sin  Gjengivelse  af  Dig- 
teren, ogsaa  paa  Tankens  Bekostning  —  dette  dog  ikke  i  de  Brudstykker, 
som  der  her  og  i  det  Flg.  er  fundet  Anledning  til  at  fremdrage. 

2)   ibid.  III,  78  ff. 

gonist  i  Munden,  ere  slet  ikke  særegne  for  den  Tid,  i  hvilken 
Digteren  levede,  men  Skrøbeligheder  fælles  for  enhver  Tids 
Mennesker:  Vellevnet  og  Magelighed,  Forfængelighed  og  Have- 
syge; stundom  kan  det  slet  ikke  siges  at  være  nogen  Lyde  — 
som  naar  Digteren  ivrer  mod  Handelsmanden,  der  af  Om- 
sorg frr  sin  Hamp  og  sit  Ibenholt,  sin  Røgelse  og  Coervin 
ikke  har  Stunder  til  at  beskjæftige  sig  med  hans  Problemer 
og  haster  afsted  for  at  komme  først  til  at  læsse  Peberet  af  den 
tørstige  Kamel1).  Udbyttet  af  at  læse  Persius  er  derfor  over- 
maade  ringe  for  den,  der  i  hans  Digtning  søger  Kjendskab  til 
hin  Tids  Liv  og  Mennesker;  han  har  ikke  draget  nye  Omraader 
ind  under  den  romerske  Satire,  ikke  tilført  den  noget  nyt  Stof. 
Træffende  hedder  det  i  saa  Henseende  hos  en  tydsk  Filolog, 
der  har  indlagt  sig  særlig  Fortjeneste  ved  en  romersk  Litteratur- 
historie: lad  os  glemme,  hvad  Biografen  meddeler  om  ham, 
stryge  nogle  Smaanotitser  og  et  Par  Navne,  og  vi  ere  i  Forlegen- 
hed med  at  afgjøre ,  om  vi  skulle  henføre  disse  Satirer  til 
Lucilius'  eller  Trajans  Aarhundrede,  til  Kejser  Augusts  eller 
Justinians  2). 


Sandsynlig  har  Persius'  digteriske  Virksomhed  været  knyttet 
til  denne  Villa.  Fra  Barnsben  af  var  han  vænnet  til  Landet, 
Livet  i  Rom  tiltalte  ham  ikke,  —  for  ham  var  et  Landsted  ikke 
nogen  Trang  til  at  kunne  være   med,    men   Ønsket  om   dér  at 


')   Pers.  Sat.  V,  132  ff. 

2 1    Teuffel,  Studien  und  Charakteristiken  p.  403. 

leve  i  uforstyrret  Ro;  der  er  da  heller  ingen  Antydning  af,  at 
lian  skulde  have  ejet  nogen  anden  Bolig  end  denne  ved  den 
appiske  Vej,  hvor  han  døde  i  saa  ung  en  Alder  ved  Vinterens 
Begyndelse  (d.  24de  Novhr.).  Men  lige  meget  hvor  Digteren  er 
bleven  inspireret  af  sin  Muse  —  stærkt  betagen  af  den  ville 
vi  næppe  nogetsteds  finde  ham :  „han  skrev  sjælden  og  med  Be- 
svær" —  et  raro  et  tarde  scripsit ,  hedder  det  hos  Biografen1), 
og  fraset  nogle  Smaadigte,  der  blev  tilintetgjorte,  indskrænker 
det  litterære  Efterladenskab  sig  da  ogsaa  til  de  6  smaa  Sa- 
tirer ,  som  en  nær  Ven  besørgede  udgivne  efter  hans  Død. 
Digterisk  Inspiration,  en  saadan  indre  overstrømmende  Trang, 
som  et  halvt  Aarhundrede  senere  bragte  Juvenal  til  ikke  at 
kunne  andet  end  at  revse  Samfundet  med  sin  Satires  Svøbe,  var 
ham  ikke  forundt.  I  saa  Henseende  oplyser  Biografen  os  ogsaa 
om,  at  Lysten  til  at  skrive  Satirer  egentlig  først  paakom  ham, 
efter  at  han  havde  læst  den  10de  Bog  af  Lucilius'  Satirer,  et 
Afsnit  af  dennes  Digtning,  der  iøvrigt  (saavidt  det  kjendes  af 
Omtale)  nærmest  var  af  litterær-historisk  Indhold  —  lecto  Lucilii 
lihro  vehementer  satiras  componere  instituit2).  Uden  Bekjendt- 
skabet  med  Lucilius,  den  yngre  Scipio  Africanus'  Ven  og  Pro- 
tegé, der  paa  saa  djærv  og  vittig  Maade  harcellerede  sin  Tids 
Personer  og  Sæder3),  var  Persius  altsaa  ikke  bleven  Satiriker; 
af  Naturen  var  han  snarere  kaldet  til  at  være  Filosof. 

I  en  anden  Retning  tør  vi  derimod  finde  barn  adskillig  be- 
skjæftiget  med  sin  Digtning,  —  Formen  voldte  ham  den  største 
Vanskelighed.  Atter  og  atter  har  han  fremtaget  sit  Manuskript, 
vejet    og    prøvet    de    enkelte    Udtryk,    ikke    for    at    danne    vel- 


')   Jahn  1.  c  pag.  236. 
i    ibid.  pag.  233. 
3)    Via  Appia  I.  pag.  194—198. 

klingende ,  formskjønne  Vers  —  sligt  ansaa  han  overflødigt  for 
sin  Muse  —  eller  udtale  Stoicismens  Sandheder  med  jævne, 
naturlige  Ord,  men  han  har  filet  og  rettet  for  at  vælge  netop 
de  mindst  gangbare  Udtryk  eller  bruge  gængse  i  en  helt  ny 
Betydning,  danne  sælsomme  Billeder  og  Metaforer,  de  besynder- 
ligste Vendinger  og  Ordforbindelser.  For  enhver  Pris  gjaldt 
det  ham  om  at  være  dybsindig  og  original,  og  da  Tankerne  ej 
vilde  slaa  til,  anvendte  han  den  yderste  Flid  paa  at  gjøre  sit 
Sprog  aparte,  men  rigtignok  saaledes,  at  det  blev  knudret  og 
tungt,  maniereret  og  uskjønt.  „Han  mener",  „det  vil  sige"  —  id 
est,  hoc  dicit ',  kunde  der  da  ogsaa  alt  tidlig  af  Glossatorerne 
føjes  til  et  dunkelt  Udtryk  i  saa  at  sige  enhver  af  hans*  Vers- 
linjer *). 

Men  ikke  nok  med  denne  stilistiske  Særhed,  hvorved  Per- 
sius  dog  ikke  kan  siges  at  have  indført  noget  egentlig  Nyt, 
idet  en  lignende  Skrivemaade  længe  havde  været  i  Brug  hos  For- 
fattere af  den  stoiske  Skole2),  led  han  af  en  sær  Mani  for  at  sige 
det  mest  Mulige  i  de  færreste  Ord.  Smaaordene  ere  ham  særlig 
imod  :  Bindeord  udelades,  andre  Partikler  bortkastes,  skjøndt  de 
netop  skulde  vise  Nexus  i  Sætningsbygningen,  og  ved  denne  Ord- 
karrighed har  han  da  ogsaa  opnaaet  som  ingen  anden  romersk 
Digter  at  virkeliggjøre  Horats's  Ord :  orevis  esse  laboro,  obscurus 
fio  —  .Jeg  bestræber  mig  for  at  være  kort  og  bliver  utydelig".  Og 
den  Vanskelighed,  Læseren  som  Følge  heraf  har  ved  at  forstaa 
ham,  forøges  ved,  at  hans  Tanke  ikke  gaar  sindig  og  ordnet  frem, 


')    Scholia  antiqua  (ed.  Jahn  1.  c.  pag.  243  ff.). 

")  Allerede  Cicero  (de  orat.  II,  38,  159)  omtaler  den  som  en  genus  ser- 
monis  non  liquidum,  non  fusum  ae  profluens,  sed  exile,  aridum.  concisum 
ae  minutum  —  „en  Foredragsform,  der  ikke  var  klar,  jævn  og  nydende, 
men  mager  og  haard,  sammentrængt  og  kunstlet". 

men  bevæger  sig  i  de  besynderligste  Spring;  en  Tanke  afbrydes, 
inden  den  er  ført  til  Ende,  eller  optages  og  udvikles  videre, 
naar  Læseren  tror,  at  den  forlængst  er  afsluttet;  kort:  Persius 
synes  paa  enhver  Maade,  ikke  mindre  ved  Planen  i  sin  Digt- 
ning end  ved  det  sproglige  Apparat  at  have  lagt  an  paa 
at  gjøre  sin  Digtning  saa  utilgjængelig  som  mulig.  Det  er 
da  ogsaa  en  oftere  anført  Anekdote  —  uvist  iøvrigt ,  med 
hvad  Hjemmel  den  fortælles1)  —  at  Kirkefaderen  Hieronymus 
(a.  340—420)  i  sin  Fortvivlelse  over  Persius'  Satirer  kastede 
dem  i  Ilden  med  de  Ord :  „Nu,  vil  han  ikke  forstaas ,  skal  han 
heller  ikke  læses  !" 

Videre  er  der  ingen  Anledning  til  her  at  komme  ind  paa 
disse  Satirer.  Skulde  Nogen  føle  Lyst  til  at  læse  dem,  mangler 
det  ikke  paa  Vejledning  i  de  talrige  Kommentarer,  der  fra  den 
tidlige  Middelalder  ere  skrevne  og  fremdeles  endnu  skrives  til 
Forstaaelse  af  ham  som  Satiriker.  Enkelte  af  dem  tælle  lige  saa 
mange  Sider,  som  Digteren  Verslinjer2).  Man  vogte  sig  imidlertid 
i  sit  Valg,  —  maa  Forsigtighed  nemlig  ikke  paabydes,  naar  det  ses, 


')  Jahn,  1.  c.  proleg.  pag.  LI. 

2)  Saaledes  til  Ex.  i  en  Udgave  af  Hauthal  (vol.  I,  Leipz.  1837),  hvor 
der  til  de  33  Sider,  som  de  omhandlede  Satirer  optage,  er  føjet  mere 
end  400  Sider  vejledende  Anmærkninger;  og  den  nævnte  Forfatter  beklager 
dog  til  Slutning  at  „saa  mange  Steder  endnu  behøvede  og  fortjente  en  ret 
grundig  historisk-kritisk  Belysniug",  men  undskylder  sig  med  et  Ord  af 
Cornelius  Nepos  (Attic  .XI,  3):  difficile  est  omniet  persequi  cl  non  neecs- 
sarium  —  „det  er  vanskeligt  at  tage  Alt  med  og  heller  ikke  nødvendigt" 
(1.  c.  p.  474).  Endnu  fyldigere  ere  dog  de  Kommentarer,  hvormed  en 
Forgænger,  Passow,  ledsagede  sin  Udgave  af  Persius'  Satirer  (vol.  1. 
Leipzig  1809):  alene  til  den  første  af  dem,  omfattende  135  Verslinier, 
henved  200  Sider  kritisk  Apparat  (1.  c.  p.  185—370)  —  unægtelig:  vellt 
snum  cuique  est,  nec  voto  vivitur  uno  —  „Enhver  sit  Hoved  har,  P^nhver 
sit  Sind  for  sig"  (Pers.  Sat.  V,  53). 

at  en  flittig  Forsker ,  der  triumferende  smigrer  sig  med,  at  nu 
endelig  er  det  lykkedes  ham  at  opklare  alle  dunkle  Steder 
hos  sin  Yndlingsdigter,  imødegaas  af  en  ny  og  i  egen  For- 
mening grundigere  Kjender,  der  nedriver  den  hele  Bygning 
med  den  tilintetgjørende  Bemærkning,  at  Forgængeren  netop 
ved  sin  Forklaring  har  vist,  at  han  ikke  forstaar  et  Ord  af 
sin  Digter  —  „om  ham  kan  man  sige:  facit  intelligendo ,  id  non 
intelligat"  x). 

Kunde  vi  iøvrigt  have  aflagt  et  Besøg  i  Persius'  Hjem,  vilde 
vi  sikkert  have  forefundet  en  sympathetisk  Personlighed,  en 
smuk  ung  Mand  af  blidt,  næsten  undseligt  Væsen,  maaske  noget 
drømmende  og  tungsindig,  i  hvert  Fald  alvorsfuld,  med  en 
oprigtig  Følelse  for  Alt,  hvad  der  var  Sandt  og  Godt.  Biografen 
tilføjer,  at  han  var  „blufærdig  som  en  Jomfru"  —  verecundiae 
virgi)icdis2),  og  der  er  næppe  Grund  til  at  tvivle  om  hans  Ud- 
sagn ,  skjøndt  det  unægtelig  maa  undre  os  i  Persius'  Satirer 
at  finde  Udtryk  og  Billeder,  der  ere  i  den  Grad  platte,  at 
man  vanskelig  forstaar,  hvorledes  de  kunde  være  komne  ham. 
der  levede  saa  afsondret  fra  Verden,  for  Øre.  end  sige  at  han 
med  sin  Blufærdighed  har  kunnet  bekvemme  sig  til  at  føre  dem  i 
Pennen  —  saa  meget  mindre,  som  disse  Obscøniteter  ingenlunde, 
som  hos  Martial  til  Ex.,  danne  en  Pointe,  hvorom  Tanken 
drejer  sig  eller  tjene  til  at  give  denne  et  mere  anskueligt  Udtryk, 
men  slet  og  ret  ere  smagløse  Omskrivninger  af,  hvad  der  lige- 
saa  virkningsfuldt  lod  sig  sige  med  gængse  urbane  Ord.  Iøvrigt 
roses  Digteren  for  at  have  været  en  kjærlig  Søn  og  Broder,  og 
en   lignende  Ømhed  viste   han   overfor  en  Faster,    der   hørte    til 


')    Heinrich,  Persius  Satiren  (Leipzig  1844)  p.  65. 
2)   Jahn,  1.  c.  pag.  236. 

den  lille  Husstand  —   hans  Opførsel  i  Familieforhold  skal  have 
været  mønsterværdig:  pietatis  .  .  .  exemplo  sufficientis1). 

Ikke  mindre  vilde  vi  sikkert  have  følt  os  tiltalt  af  den  Kreds, 
der  kom  sammen  med  Digteren  i  hans  Hjem.  Der  var  saa- 
ledes  en  Ven  fra  Ungdomsaarene,  Digteren  Cæsius  Bassus,  den  af 
Roms  Lyrikere  der  ifølge  Quintilians  Udsagn  havde  størst  Krav 
paa  at  blive  læst  næst  efter  Horats2),  omtalt  iøvrigt  ogsaa 
fordi  han,  ligesom  den  ældre  Plinius,  omkom  ved  det  store  Ud- 
brud af  Vesuv  a.  79.  Fremdeles  den  langt  ældre  M.  Servilius 
Nonianus,  en  Mand,  der  nød  høj  Anseelse  ikke  blot  for  den 
Retsindighed  og  Uegennytte,  hvormed  han  havde  styret  Statens 
højeste  Embeder,  men  ogsaa  for  sine  Studier  af  Roms  Historie, 
særlig  fra  de  sidste  Aartier  under  Republiken,  og  af  hvis  Vel- 
talenhed der  gik  saa  stort  Ry,  at  da  Kejser  Claudius  —  efter 
hvad  det  hedder  sig  —  en  Dag  ved  at  høre  Støj  udenfor  sit 
Palads  spurgte  om  Grunden  og  fik  at  vide,  at  Nonianus  holdt 
et  offenligt  Foredrag,  gik  han  strax  ud  og  stillede  sig  op  blandt 
Tilbørerne3).  —  Gjennem  Cornutus  blev  Persius  bekjendt  med 
Senecas  Brodersøn.  Digteren  Annæus  Lucanus,  men  skjøndt 
denne  synes  i  høj  Grad  at  have  yndet  sin  Vens  Digtning,  var 
Bekjendtskabet  mellem  dem  næppe  synderlig  fortroligt.  Annæus 
Lucanus  hørte  til  Neros  nærmere  Omgang,  han  var  lunefuld  og 
forfængelig,  og  om  han  end  i  Theorien  hyldede  Stoikernes  Lære, 
fulgte  han  den  kun  daarlig  i  Gjerning,  —  tilstrækkelig  charak- 
teriseret  som  Den,  der  under  den  store  Sammensværgelse  af  Lucius 
Piso  mod  Nero  angav  sin  Moder  som  medskyldig,  for  at  redde 
sig  selv.     I  den  bekjendte  Statsmand  Thrasea  Pætus  fandt  Per- 


')    Jahn,  1.  c  pag.  236. 

-)    Quintil.  institut,  orat.  (ed.  Halm)  X,  1.  96 

3)   Plin.  Epist.  I,  13. 

sius  derimod  en  samstemmende  Ven  og  Beskytter;  med  denne, 
der  var  en  ligesaa  begejstret  Tilhænger  af  Stoicismen  som  han 
selv,  og  højagtet  som  faa  af  Tidens  Mænd,  sluttede  Digteren  et 
Venskab  ,  der  ikke  var  mindre  nøje  end  det,  der  knyttede  ham 
til  Cornutus;  og  det  er  ikke  den  mindste  Kos  for  hans  Egen- 
skaber som  Menneske,  at  han,  uanset  den  store  Forskjel  i 
Alder,  i  henved  ti  Aar  var  Thrasea  Pætus'  kjæreste  Omgangs- 
fælle.  Med  Seneca  synes  Persius  ikke  at  være  kommen  i  nær- 
mere Forbindelse;  først  i  senere  Aar  lærte  han  ham  at  kjende, 
men  uden  at  forstaa  hans  ejendommelige  Begavelse;  vanskelig 
vilde  vel  ogsaa  Digteren  med  sin  ideelle  Livsanskuelse  have  kuiiuet 
sympathisere  med  en  Mand,  der  saa  behændig  forstod  at  for- 
lige Filosofiens  Leveregler  med  Livets  Krav.  Endnu  nævnes 
enkelte  Andre:  unge  Videnskabsmænd,  Læger  og  Filosofer,  der 
hørte  til  den  nærmere  Kreds,  men  om  disse  Mænd,  der  omtales 
med  saa  megen  Anerkjendelse:  viri  doctissimi  et  sanctissimi1), 
kj endes  nu  kun  Navnet. 


Som  bemærket,  døde  Persius  i  ung  Alder  paa  denne  Villa 
ved  den  appiske  Vej  (a.  62).  Her  tør  vi  da  se  Vennerne  komme 
sammen  for  at  tage  Bestemmelse  om  det  litterære  Efterladen- 
skab. De  vidste  vel ,  at  et  saadant  maatte  findes ;  ved 
enkelte  Lejligheder  havde  Persius  læst  op  for  dem  af  sine  Sa- 
tirer, og  efter  en  Bemærkning  af  Biografen  (der  dog  synes  at 
være  kommen  til  os  i  noget  defekt  Stand)  skulde  Digteren  An- 
næus  Lucanus  ved  en  saadan  Lejlighed  ikke  have  kunnet  tilbage- 


')   Jahn,  1.  c.  pag.  235. 

holde  sin  Beundring,  men  udbrudt:  „ja,  dette  er  sand  Poesi  — 
mine  Digte  derimod  kun  Fjas  og  Tant" 1).  Hvad  Vennerne  fandt, 
var  dog  ikke  Meget:  foruden  nogle  Smaadigte  fra  Ungdoms- 
aarene  (til  Forherligelse  af  den  ældre  Arria,  hvis  berømte  Ord: 
„Pætus,  det  smerter  ikke",  da  hun  rev  Dolken  ud  af  sit  Bryst 
og  overrakte  den  i  samme  Øjemed  til  sin  Mand,  da  var  paa  Alles 
Læber)  en  lille  Tragedie,  nogle  Rejseoptegnelser,  hidrørende 
mulig  fra  en  Rejse,  som  Persius  havde  foretaget  sammen  med 
Thrasea  Pætus,  og  de  omtalte  6  smaa  Satirer,  der  dog  øjen- 
synlig ikke  dannede  noget  afsluttet  Hele,  men  var  paatænkt 
forøgede  ved  Tid  og  Lejlighed.  Selv  havde  Persius  Intet  ud- 
givet. Hvad  der  end  vil  kunne  indvendes  mod  hans  Muse  —  af 
Forfængelighed  eller  Vindesyge  lod  den  sig  ikke  lokke  frem ; 

„Ses  mindste  Glimt  af  Haab  om  falske  Guld, 
Strax  Ravnen  bliver  Digter,  Skaden  Digterinde", 

spotter  Persius  Samtidens  Mani  for  at  ville  optræde  som  Skjøn- 
aander2);  men  Bebrejdelsen  rammer  ikke  ham,  og  lige  saa  lidt 
hørte  han  til  dem,  der  følte  sig  smigrede  ved  „at  peges  paa 
med  Fingeren  og  høre  sige:  se,  dér  gaar  han,  og  for  et  hun- 
drede frisérte  Drenge  at  være  Skolelektie"  3)  .  .  . 

Som  nærmeste  Ven  paahvilede  det  Annæus  Cornutus  at 
drage  Omsorg  for  Udgivelsen  af  de  efterladte  Smaadigte,  og  han 
opfyldte  for  saa  vidt  ogsaa  denne  Pligt,  som  det  skyldes  ham,  at 
der  blev  foretaget  en  Ændring  i  den  sidste  Satire,  hvorved  Sam- 


!)   Reifferscheid  1.  c.  pag.  73:    quin  illa  esse  vera  poemata  diceret.  sna  ipse 

ludos  faceret- 
■)   Pers.  sat.  prolog.  12  ff.  i  Worms  Oversættelse. 
3)  ibid.  I,  28  ff. 

lingen  fik  en  passende  Afslutning,  ligesom  der  ogsaa  efter  hans 
Forslag  blev  rettet  et  enkelt  Vers  i  den  første  Satire,  der  i 
den  Form,  hvori  det  var  nedskrevet  af  Digteren,  let  kunde 
være  bleven  opfattet  som  en  Fornærmelse  mod  Kejser  Nero. 
Selve  Udgivelsen:  Besørgelsen  af  de  første  Afskrifter  og  For- 
handlingen med  en  Forlægger,  overlod  Cornutus  derimod  efter 
Ønske  af  Cæsius  Bassus  til  denne,  og  saaledes  udkom  da  — 
uvist  naar,  men  vistnok  meget  kort  efter  Persius'  Død  —  de  6 
smaa  Satirer,  medens  hvad  der  iøvrigt  var  efterladt  af  litterære 
Smaaarbejder,  efter  Cornutus'  Raad  blev  tilintetgjort. 

Blev  nu  disse  Digte  læste?  gjorde  de  Lykke?  —  Utvivl- 
somt maa  Spørgsmaalet  besvares  med  Ja.  Man  morede  sig 
vel  ikke  ved  Persius  som  ved  Horats,  saae  ikke  sin  egen 
Brøst  saaledes  stillet  for  Øje,  som  nogle  Decennier  senere  hos 
Juvenal,  men  man  følte,  at  i  hans  Selskab  var  man  sammen 
med  en  god  og  ideel  Natur  og  nød  den  digteriske  Klædning, 
han  iførte  Stoicismens  Lære  som  sand  og  ægte  Poesi.  Herfor 
tør  vi  vel  næppe  paaberaabe  den  anførte  Ytring  af  Digteren 
Annæus  Lucanus,  thi  hverken  i  Ros  eller  Dadel  kjendte  denne 
Maadehold;  hans  Dom  var  afhængig  af,  hvorledes  den  Paa- 
gjældende  var  ham  til  personligt  Behag;  men  Biografen  for- 
sikrer, at  „ikke  saasnart  var  den  lille  Digtsamling  udkommen, 
førend  den  vakte  almindelig  Beundring  og  fandt  rivende  Afsæt- 
ning" —  editum  Ubrum  continuo  mirari  homines  et  diripere 
coeperunt1).  Hermed  stemme  ogsaa  forskjellige  Ytringer  hos 
Tidens  Forfattere.  „Skjøndt  Persius  kun  har  efterladt  os  en 
enkelt  Bog,  vandt  han  ved  den  dog  megen  og  sand  Hæder",  er- 


x)    Vita  Persii  (Jahn  le.  pag.  237). 

kiærer  Quintilian1) .  og  en  lignende  Auerkjendelse  tildeles  ham 
af  Martial,  der  spotter  en  Forgænger  paa  Epigrammernes  Om- 
raade  og  forsikrer,  at  Persius  ved  sit  lille  Bind  Digte  har  opnaaet 
langt  større  Berømmelse  end  denne  ved  et  omfangsrigt  Epos2). 
Enkelte  af  hans  Vers  synes  ogsaa  at  have  vundet  Indpas  som 
en  Art  Tankesprog  eller  bevingede  Ord;  in  sacro  quid  facit  aurum? 
—  „hvortil  gavner  vel  Guld  i  et  Tempel?"  reciterede  saaledes 
Kejser  Alexander  Severus,  naar  man  bebrejdede  ham,  at  han 
ikke  anvendte  en  eneste  Unze  Guld  til  Udsmykningen  af  de 
Templer,  han  Jod  opføre.  Men  skulde  Persius  have  manglet 
noget  i  at  blive  anerkjendt  af  sin  Samtid  —  Juvenal  synes  til  Ex. 
ingenlunde  at  have  fundet  Behag  i  hans  Digtning  —  opnaaede 
han  det  i  de  følgende  Aarhundreder,  da  Kirkefædrene  Tertullian, 
Lactantius,  Augustinus  og  andre  frydede  sig  ved  hans  Digtning 
og  gav  ham  Plads  ved  Siden  af  Lucilius  og  Horats  som  Roms 
betydeligste  Satiredigter.  Og  som  Kirkefædrene,  saaledes  og- 
saa Middelalderens  Munke;  i  ham  fandt  de  en  skjemtende  Dig- 
ter, der  ikke  var  kaad  og  letfærdig,  men  som  opfyldt  af  den 
bedste  Hensigt  indprentede  Visdom  og  Dyd;  ham  kunde  de 
bruge  til  deres  Formaal:  vindicere  ham  ligesom  Seneca  under 
Navn  af  en  hemmelig  Tilhænger  af  de  Christnes  Tro.  I  Klo- 
strets stille  Celler  blev  han  da  læst  og  kommenteret,  beundret 
og  afskreven  —  i  saa  mauge  og  sirlige  Haandskrifter  som 
ingen  anden  romersk  Digter.  Ikke  mindre  Forkjærlighed  vistes 
der  ham  senere  af  de  egenlige  Sproggranskere.  Hvilken  vid  Mark 
var  ikke  her  for  allehaande  subtile  Undersøgelser  om  Forstaaelsen 


')    Quintil.  Inst.orat.  X,  1,  94:  Multum  et  verae  glorien .  quamvis  uno  libro, 

Persius  mer  nit. 
J)    Martial  IV,  29,  7—8  (i  Meislings  Oversæt.): 

„Heller  end  Marsus,  som  snakkede  bredt  i  et  langt  Amazondigt. 

Nævner  man  Persii  Navn,  digted'  han  ogsaa  kun  lidt." 

af  dette  eller  hint  forblommede  Udtryk,  for  Udredningen  af  en 
vanskelig  Konstruktion  ,  —  hvilket  rigt  Materiale  at  fortabe 
sig  i  til  Granskning  af  disse  sælsomme  Troper  og  Metaforer,  at 
udgrunde,  hvilken  af  mange  Læsemaader  der  var  den  „eneste" 
rette.  Persius  vilde  have  frydet  sig,  om  han  havde  sét  de 
Tusinder  af  Sider,  der  i  Tidernes  Løb  ere  skrevne  til  Fortolk- 
ning af  hans  Digte,  følt  sig  smigret  ved  at  høre  en  Velynder 
forsikre,  at  en  Oversættelse  af  hans  Satirer,  ja  —  det  var  at 
anse  for  „Blomsten  af  alle  filologiske  Studier,  til  hvis  Tilveje- 
bringelse alle  andre  ædle  Kræfter  maatte  forene  sig  for  at  lade 
det  Skjønne  fremtræde  som  Frugt  af  det  Gode" *).  Men  med 
sit  fredsommelige  Sind  maatte  han  ogsaa  have  græmmet  sig  ved 
al  den  bitre  Strid  og  Polemik,  hans  dunkle  Tale  har  affødt 
mellem  de  Kyndige,  der  —  for  at  bruge  et  af  deres  egne  Ud- 
tryk —  som  „Larver  over  Foraarsbladene" 2)  ere  faldne  over 
hinandens  Kommentarer  og  bebrejde  den  Ene  den  Anden  „i 
hvert  Ord  at  vise,  at  han  Intet  forstaar  af  sin  Digter"3),  eller 
at  det  „mangler  den  forsøgte  Kommentar  paa,  Alt:  Lærdom  og 
Skarpsind,  Nøjagtighed  og  utrættelig  Samlerflid"  —  ikke  mindst 
hint  Ubestemmelige  „filologisk  Sands"4). 

Nuomstunder  vil  Persius  næppe  finde  mange  Læsere;  efter 
at  have  været  beundret  i  Aarhundreder  kjendes  hans  Digtning 
snart  kun  af  Navn.  Enkelte  ville  vel  endnu  i  hans  Vers  finde 
skjønne,  dybsindige  Tanker  —  „mange  mesterlige,  mageløse 
Steder",  som  det  hedder  hos  en  dansk  Velynder  (Worm)5),  men 


')  Passow  1.  c.  pag.   160. 

-)  Hauthal  1.  c.  pag.  496:  „wie  die  Baupen  ilber  die  Friihlingsbldtter" . 

3)  Heinrich  1.  c.  pag.  62,  65. 

4)  Passow  1.  c.  pag.  150. 

5)  Persius'  Satirer,  Indledning  pag.   11. 

mere  og  mere  synes  et  Omslag  at  gjøre  sig  gjældende,  og  man 
erkjender,  at  det  Værd,  der  for  vor  Tid  tilkommer  hans  Satirer, 
væsenlig  kun  er  af  litterær-historisk  Art:  en  Prøve  paa  det 
Kunstleri  i  Skrivemaaden ,  der  omtales  i  et  Brev  af  Seneca1) 
som  ejendommeligt  for  Neros  Tidsalder  —  den  ene  Retning 
højtravende,  svulmende,  overlæsset  og  bred,  den  anden  knudret 
og  kunstlet,  sammentrængt  og  tung.  I  saa  Henseende  har  den 
førnævnte  tydske  Filolog  Teuffel  ikke  ringe  Fortjeneste  ved  i  en 
Artikel,  der  vel  nærmest  er  skrevet  for  Fagkyndige,  men  er  læse- 
lig for  Enhver,  at  have  paavist  de  mange  Marigier,  der  klæbe 
ved  Persius'  Digtning2);  i  Modsætning  til  tidligere  Tiders  over- 
drevne Begejstring  skyr  han  ikke  at  udtale,  at  med  sin  Mangel 
paa  Opfindsomhed  og  skabende  Kraft  maa  Persius  anses  mere  for 
en  Versemager3)  end  en  egentlig  Digter,  og  at  der  ikke  kan 
siges  at  være  tilføjet  Litteraturen  noget  Tab  ved,  at  det  ikke 
forundtes  ham  at  skrive  ti  eller  tyve  i  Stedet  for  sex  saadanne 
Satirer;  i  det  Lidet  han  producerede,  var  han  alt  begyndt  at 
gjentage  sig  selv,  sine  Tanker  ikke  mindre  end  de  søgte  Ord 
og  Billeder4). 


!)    Seneca,  Epist.  114. 

-)    Teuffel  1.  c.  pag.  396  ff. 

3)  Hvilken  Formastelse,  om  Sligt  var  bleven  udtalt  blot  for  50  Aar  siden! 
En  tydsk  Lærd  i  forrige  Aarhundrede,  Manso,  bekjendt  bl.  A.  for  sine 
omfattende  Studier  i  de  gamle  Sprog,  var  saa  dristig  i  en  Charak- 
teristik  af  fremragende  Digtere  hos  forskjellige  Nationer  at  frakjende 
Persius  medfødt  Digtertalent,  men  en  af  Tidens  mest  bekjendte  For- 
tolkere af  Persius,  den  ovennævnte  Passow  (f  1833),  faldt  da  ogsaa  strax 
over  ham  med  den  Erklæring,  at  hans  „ ganze  Aufsatz  von  den  gemeinsten 
Standpunkten  und  der  alle  r  man  g  dhaf testen  Kenntnisz  des  Persius  eeugt". 
(Passow  1.  c.  pag.  101  N.  21). 

4)  Teuffel  1.  c.  pag.  401.  Ved  Siden  af  dennes  Afhandling  benvises  i  den 
nyere  Litteratur  til  en  Artikel  af  en  fransk  Forfatter,  Martha,  der  i  et  Af- 

Af  Persius'  Villa  er  der  —  som  man  ogsaa  maatte  vente 
sig  —  for  Tiden  ikke  Spor;  en  nøjere  Bestemmelse  af  dens 
Beliggenhed  end  den,  der  anføres  af  Biografen,  „ved  den  8de 
Milepæl"  *),  lader  sig  derfor  ikke  opgive.  Man  har  vel  ment,  at 
et  større  Gravmæle,  opført  paa  etrurisk  Vis  i  Form  af  en  Høj, 
af  hvilket  der  endnu  ses  Rester  paa  højre  Side  af  Vejen 
umiddelbart  ved  det  nævnte  Tempel  for  Hercules,  skulde  være 
Digterens  Hvilested,  og  henviser  i  saa  Henseende  til,  at  denne 
netop  var  fra  Etrurien,  hvor  slige  højsatte  Mindesmærker  for 
de  Døde  vare  saa  almindelige,  men  hidtil  have  Udgravninger 
paa  Stedet  ikke  bragt  Nogetsomhelst  for  Lvset ,  der  kunde 
referere  sig  til  Digteren,  og  da  tilmed  Stensætningen  i  Fundamentet 
synes  at  hidrøre  fra  en  ældre  Tid  end  den,  i  hvilken  Persius 
levede,  tør  vi  næppe  søge  hans  Hvilested  her,  saa  meget  mindre 
som  Biografen  slet  ikke  omtaler  et  Gravmæle  for  ham,  hvad 
han  dog  næppe  vilde  have  undladt,  dersom  dette  havde  været 
af  saa  anselige  Dimensioner  som  det  omhandlede2).  —  Heller 
ikke  et  mindre,  særlig  godt  bevaret  Gravmæle  paa  den  mod- 
satte Side  af  Vejen,  der  er  let  kjendeligt  ved,  at  der  mellem 
tvende  Søjler  er  anbragt  en  stor  Niche .  bestemt  til  et  Billede 
for  den  Afdøde,  tør  antages  for  at  være  Digterens  Grav.  Nibbv, 
der  jo  ellers  er  en  Autoritet  i  slige  Spørgsmaal,  har  vel  ment 
at  kunne  betegne   Monumentet   saaledes   —    endog    »senza  taccia 


snit  af  et  større  Skrift  (Les  moralistes  sous  V Empire  Romain ,  Paris 
1872)  omhandler  Persius'  Betydning  som  stoisk  Digter.  Martha  nærer 
endnu  noget  af  den  gamle  Forkjærlighed  for  Persius,  og  i  Modsætning 
til  Teuffel  er  han  af  den  Anskuelse,  at  dersom  der  havde  været  for- 
undt denne  en  længere  Levetid  og  hans  Aand  var  bleven  beriget  med 
større  Kjendskab  til  Livet,  vilde  han  mulig  have  faaet  Plads  mellem 
Roms  ypperste  Digtere  (1.  c  pag.  154). 

')  vita  Persii  (Jahn  1.  c.  pag.  233):  decessit  ad  octavum  milliarium  via 
Appia  in  praediis  suis. 

-1    Canina  1.  c.  tav.  XLII. 

di  leggereøsa",  som  han  siger1),  og  henviser  i  saa  Henseende 
til  Bygningsstilen,  der  hidrører  fra  Kejsertidens  første  Decennier, 
og  Beliggenheden  faa  Skridt  fra  den  8de  Milepæl.  Men  dette 
Grundlag  synes  dog  noget  skrøbeligt  at  bygge  paa,  naar  der 
iøvrigt  ikke  er  fundet  Noget  til  Bestyrkelse  af  hans  Antagelse, 
og  vi  gjør  derfor  rettest  i  at  henregne  ogsaa  dette  Monument 
blandt  de  mange  paa  via  Appia,  om  hvilke  der  ikke  for  Tiden 
lader  sig  give  sikker  Oplysning2). 

Den  appiske  Vej  byder  altsaa  næppe  noget  Minde  om  Per- 
sius.  Derimod  kunde  der  spørges,  om  ikke  Roms  Musæer  kunne 
opvise  et  Billede  af  ham.  Det  var  jo  saa  naturligt,  om  man  i 
hine  Aarhundreder,  da  Begejstringen  for  hans  Digtning  var  saa 
overvættes,  gjerne  vilde  anskueliggjøre  sig  hans  Træk  i  et  eller 
andet  Billede  af  en  ung  Mand  med  et  fromt  og  alvorligt  Ydre, 
om  hvilket  der  ellers  Intet  lod  sig  oplyse.  Hidtil  synes  man 
dog  ikke  at  have  været  heldig  med  disse  Forsøg.  En  romersk  Lærd, 
Kardinal  Sad  ole  to,  kom  i  det  16de  Aarhundrede  i  Besiddelse 
af  en  Marmortavle,  der  i  ophøjet  Arbejde  viste  et  smukt  udført 
Profil-Billede  af  en  yngre,  skjægget  Mand  med  en  Krands  af 
Efeublade  om  Hovedet;  og  paa  Grund  af  dette  Digtersymbol  og 
noget  vist  Beskedent,  som  Kardinalen  mente  at  opdage  i  An- 
sigtets Udtryk,  antog  han  strax  Basrelieffet  for  et  Billede  af 
Persius3).     Tidens  Kunstkjendere  delte  hans  Anskuelse,    og  det 


')    Nibby,  Analisi  dclla  carta  de'  dintomi  di  Boma  vol.  III  p.  553. 

2)  Ved  Udgravningerne  i  1850—53  fandt  Canina  her  et  Brudstykke  af  en 
togaklædt  Statue,  der  antages  at  have  havt  sin  Plads  i  Nichen  paa 
det  omtalte  Gravsted,  men  saa  vidt  man  kunde  skjønne  af  det  lille 
Fragment,  er  den  paagjældende  Statue  udført  i  en  langt  senere  Tid 
under  Kejserdømmet,  end  den,  da  Persius  levede. 

3)  Anaglyfen  —  som  saadanne  Hasrelieffer  kaldes  med  et  græsk  Ord  — 
findes  nu  i   Villa  Albani    (Morcelli-Fea-Visconti ,    detscript.    de  la   Villa 

lille  Billede  gjaldt  da  længe  for  et  Portræt  af  Digteren,  saa  at 
det  stukket  i  Kobber  kom  til  at  pryde  Udgaver  af  hans  Sa- 
tirer —  indtil  Winckelmann  med  sit  mere  øvede  Øje  fandt  ud. 
at  Anaglyfen  umulig  kunde  opfattes  som  en  Mand  i  saa  ung  en 
Alder  som  Persius,  men  med  de  skarpe  Træk  viste  en  Mand  paa 
mellem  de  40  og  50,  ligesom  at  det  omhyggelig  soignerede  Haar 
og  Skjæg  heller  ikke  passede  for  en  alvorlig  Mand  paa  Neros 
Tid,  —  et  Exempel  blandt  mange,  tilføjer  Winckelmann,  paa  hvor 
uhjemlede  Navnene  ere  paa  mange  Portrætskulpturer,  der  gjælde 
for  at  være  af  berømte  Mænd  l).  I  nyere  Tid  har  man  villet 
udgive  Anaglyfen  for  et  Billede  af  Kejser  Hadrian,  men  skjøndt 
den  ganske  vist,  fraset  den  noget  krumme  Næse,  har  adskillig 
Lighed  med  de  mere  bekjendte  Buster  af  denne,  er  der  dog 
næppe  tilstrækkelig  Hjemmel  herfor2).  —  Ikke  bedre  er  det 
gaaet  med  en  Buste  i  Villa  Albani ,  der  i  moderne  Bogstaver 
bærer  Indskriften  Persius3),  og  med  et  Hoved  paa  en  Hermes- 
støtte  i  det  kapitolinske  Museum4);  begge  vise  en  yngre  Mand 
med  et  ret  smukt,  men  noget  ubetydeligt  Ydre,  krøllet  Haar  og 
Skjæg,  og  antages  ligeledes  for  Portræter  af  Persius ,  uden  at 
der  dog  kan  anføres  Noget  til  Støtte  herfor,  lige  saa  lidt  som 
man  kan  efterspore,  hvem  der  først  har  døbt  Billederne  saa- 
ledes5).    Særlig  det  sidste  har  en  saa  paafaldende  Lighed  med  et 


Albani  Nr.  960);    den   er  afbildet  hos  Zoéga,    bassiril.  antichi  di  Boma 
(1808)  t.  II  tav.  CXV. 
')    Winckelmann,    Werke  VI.  I  p.  255. 

2)  Bernouilli,  rom.  Ikonogr.  I  pag.  288. 

3)  Morcelli-Fea-Visconti  1.  c.  Nr.  122. 

A)  Mus.  Capitol.  vol.  I  tav.  XXXIX;  iøvrigt  er  Billedet  langt  bedre  gjen- 
givet  paa  en  Tavle  i  Annali  delV  Inst.  for  1866  (tav.  O  fig.  1). 

5)  I  den  anførte  Fortegnelse  over  Kunstværker  i  Villa  Albani  hedder  det 
blot  (pag.  23) :  on  Va  pris  pour  le  portrait  de  Perse,  og  ikke  mere  op- 
lysende  i  Texten  i   Mus.  Capitol.   (1.  c.  pag.  27),    hvor  Busten   omtales 

Hoved  paa  en  Herinesstøtte  i  Vatikanet,  paa  hvilken  der  med 
gamle  græske  Bogstavtræk  er  indhugget  aakib  (o:  Alkibiades)  x), 
at  det  utvivlsomt  maa  antages  for  et  Billede  af  den  berømte 
Græker,  og  da  Busten  i  Villa  Albani  siges  —  den  findes  intet- 
steds afbildet2)  —  at  være  hin  i  Vatikanet  overmaade  lig,  maa 
vistnok  ogsaa  denne  fremstille  et  Alcibiades-Hoved.  Persius 
vilde  næppe  have  følt  sig  smigret  ved  i  sit  Ydre  at  blive 
taget  for  den  livsglade,  letfærdige  Græker. 


under  Overskriften  Persius :    dicono   che   questo   busto  rappresenta  Aulo 

Persio  Flacco. 
x)    Visconti,  Mus.  Pio  Clement.  VI  tav.  31,  p.  45;  iøvrigt  ere  liegge  de  her 

nævnte  Billeder  stillede   sammen  paa  den   anførte  Tavle    i    det  archæo- 

logiske  Instituts  Aarbøger  for  1866. 
2)   Annali  delV  Inst.  1866  p.  229,  Noten  2. 

IX. 
KEJSER  GALLIENUS'  LANDSLOT. 


Ved  endnu  en  Villa  paa  denne  Strækning  af  den  appiske  Vej 
indtil  Albanerbjergene  ere  vi  henviste  til  at  søge  Oplysning  fra 
Kejsertiden. 

Mellem  den  8de  og  9de  Milepæl  ses  til  Venstre  en  ejen- 
dommelig Rundbygning,  indskaaren  af  fire  Nicher  og  dækket 
foroven  af  et  spidst  Tag.  Det  er  det  saakaldte  „lorraccio"  — 
eller  „Palombaro" .  som  Ruinen  ogsaa  kaldes,  fordi  den  stadig 
er  omkredset  af  store  Flokke  af  Kampagnens  Duer,  der  have 
bygget  deres  Reder  under  Taget.  Man  har  villet  udgive  den 
for  et  Gravmæle  over  Kejser  Gallienus1),  om  hvem  det  be- 
rettes ,  at  han  blev  stedet  til  Hvile  ved  den  9de  Milepæl 
paa  den  appiske  Vej ;  men  nuomstunder  synes  Archæologerne 
dog  lidet  stemte  for  denne  Antagelse,  idet  hverken  Byg- 
uingens  Konstruktion  eller  Beliggenhed  ret  passer  med  et  Monu- 
ment for  den   nævnte  Kejser,    og   man   erkjender,    at   det   ikke 


*)  Anna  li  dril   Inst.   1852  p.  297. 

for  Tiden  er  muligt  at  give  anden  Oplysning  om  Ruinen ,  end 
at  den  sandsynligvis  er  opført  i  Kejsertidens  senere  Aar  —  uvist 
iøvrigt  i  hvilket  Øjemed  —  og  at  den  allerede  i  det  10de  Aar- 
hundrede  var  omdannet  til  en  Kirke  —  „in  honore  s.  Mariæ  Dei 
Genitricis",  som  det  hedder  i  de  gamle  Optegnelser1). 

Et  Gravmæle  for  Kejser  Gallienus  søges  derimod  paa  den 
modsatte  Side  af  Vejen  i  en  ganske  anderledes  fremtrædende, 
men  stærkt  medtagen  Ruin  umiddelbart  ved  Stedet  for  den  9de 
Milepæl.  Det  tykke  Murværk  er  paa  den  Side,  der  vender  ind 
imod  Rom,  gjennembrudt  af  en  uregelmæssig,  flere  Favne  høj 
og  bred  Aabning,  og  Ruinen  faar  derved  et  eget  sønderrevet 
Udseende,  som  om  der  kunde  være  skudt  Breche  i  den  med 
Fæstningsskyts.  Med  noget  Besvær  naar  man  op  i  Aabningen. 
og  ser  derfra  ned  i  det  store  Rum,  der  er  omsluttet  af  saa 
solide  Murvægge.  Som  Canina  har  forestillet  sig  denne  Ruin, 
har  den  været  et  Mindesmærke  af  imponerende  Dimensioner, 
beklædt  med  Marmor  og  dækket  af  en  Kuppel,  lignende  Cæcilia 
Metellas  Gravmæle  ved  den  3dje  Milepæl,  men  til  Forskjel  fra 
dette  omgivet  af  en  Række  fritstaaende  Søjler  med  Statuer 
imellem2).  Af  denne  Udsmykning  henligger  der  endnu  Ad- 
skilligt paa  selve  Stedet:  kanellerede  Søjler  og  Pilastre  med 
Kapitæler  og  Fodstykker,  men  Alt  sønderslaaet  og  forvitret,  saa 
at  det  er  uden  andet  Værd  end  at  kunne  tjene  til  Oplysning 
om  Tiden  for  Monumentets  Tilblivelse. 

Bag  det  omtalte  Gravmæle  er  Kampagnen  paa  en  Stræk- 
ning af  flere  hundrede  Skridt  dækket  af  Murrester:  isolerede 
Dysser  og  lavere  Jordvolde,  af  hvilke  de  røde  og  gule  Sten  titte 


')  Nibby,  Analisi  della  carta  dé  dintorm  di  Eoma,  II   pag 
')  Canina,  In  prima  •porte  della  via   åppia,  tav.  XI.V 

17* 


260  ROMERSKE    VILLAER    VED    VIA    APPIA. 

frem.  og  det  antages1),  at  man  her  har  Rudera  af  et  større  Land- 
slot, der  ejedes  af  Kejser  Gallienus.  Som  disse  Levninger 
nu  præsentere  sig,  byde  de  kun  lidet  for  Øjet,  og  selv  de  Kyn- 
dige indrømme,  at  der  ikke  heraf  lader  sig  give  nogen  Oplys- 
ning om  Villaens  Plan  og  Udstrækning,  hvilken  sidste  dog  nær- 
mest synes  at  have  gaaet  i  Retningen  fra  Nord  til  Syd.  Men 
endnu  for  mindre  end  hundrede  Aar  tilbage  (1792)  var  Terrænet 
anderledes  interessant;  da  afdækkede  man  her  en  mindre  Rund- 
bygning, smykket  med  Søjler  og  Billedstøtter,  og  fandt  disse 
saa  at  sige  ganske  uskadte2).  Hvilke  disse  Kunstskatte  have 
været,  eller  hvor  de  ere  blevne  af,  vides  nu  ikke  ret;  de 
Strækninger  paa  Kampagnen,  hvor  Udgravningerne  fortrinsvis 
fandt  Sted,  vare  ofte  undergivne  Fleres  Raadighed,  Grændserne 
tvivlsomme ,  og  for  at  undgaa  Reklamationer  søgte  man  da 
at  hemmeligholde  Stedet  for  sit  Fund  eller  opgav  et  urigtigt. 
Udgravningerne  blev  imidlertid  foretagne  af  den  førnævnte  Maler 
Gavinus  Hamilton.  der  faa  Aar  forud  (1780)  paa  lignende  Maade 
havde  udbyttet  Qvintiliernes  Villa;  han  drev  en  betydelig  Handel 
med  Kunstværker,  og  sandsynlig  ere  da  de  fuodne  Billedstøtter 
blevne  førte  til  England  —  „trasportato  Voggetto  in  lngkilterra" 
som  det  hedder  i  de  efterladte  Optegnelser  om  saa  Meget,  af  hvad 
der  i  Slutningen  af  forrige  Aarhundrede  blev  udgravet  paa  Kam- 
pagnen ,  uden  at  der  gives  nærmere  Oplysning  om  Finde- 
stederne3). Kun  et  enkelt  Billede  lykkedes  det  at  bevare  for 
Rom:  den  berømte  Diskuskaster,  der  af  Pave  Pius  VI  blev 
erhvervet  for  Vatikanets  Skulptursamling  og  endnu  lindes  i  den 
saakaldte  Biga-Sal.     Statuen  er  noksom  bekjendt:  en  ung,  kraf- 


')    Se  Noten  pag.  263. 

-)    Riccy.  dtlV  antico  pago  Lemonio,  pag.   122.  Note    J 

s)    Via  Appia  I  pag    108. 

tig  bygget  Mand  —  der  ikke,  saaledes  som  hin  end  mere  be- 
undrede Komposition  af  Billedhuggeren  Myron.  af  hvilken  der 
findes  en  saa  fortrinlig  Kopi  i  Palazzo  Massimi  i  Rom,  er  frem- 
stillet netop  i  det  Øjeblik,  da  han  med  løftet  Arm  lige  er  i  Færd 
med  at  slynge  Skiven  ud  i  Rummet  —  men  rolig  staaende,  med 
Hovedet  noget  fremstrakt,  holder  sin  Diskus  i  venstre  Arm 
ind  til  Siden  ug  med  Blikket  ligesom  beregner  den  Retning, 
han  skal  give  Skiven,  og  Kraften,  hvormed  den  skal  slynges  af- 
sted *).  Statuen  antages  for  en  Kopi  efter  et  Billede  af  en 
græsk  Billedhugger  Naukydes  (omtrent  400  Aar  f.  Chr.),  blandt 
hvis  Arbejder  en  Diskuskaster  særlig  omtales2);  den  blev  funden 
saa  at  sige  ganske  uskadt,  og  er  hel  nøgen;  kun  Haaret  er  om- 
bundet af  et  smalt  Baand,  raaaske  til  Tegn  paa.  at  den  frem- 
stillede Person  før  havde  sejret  i  en  liguende  Dyst. 

Denne  Billedstøtte  skulde  altsaa  have  prydet  en  eller  anden 
Bygning  paa  Kejser  Gallienus'  Landslot  ved  den  appiske  Vej. 
Hvad  der  iøvrigt  vides  om  dette,  er  saare  lidet;  den  Villa  nem- 
lig, der  af  Trebellius  Pollio  særlig  benævnes  „horti  norqinis  sui" 3) 
og  i  hvilken  Kejseren  skal  have  givet  saa  yppige  Gjæstebud 
for  sin  Hofstat,  maa  utvivlsomt  søges  paa  Esqvilinerbjerget,  nær 
den    nuværende   porta  maggiore,    hvor   Slægten  Licinii  tidligere 


')  Visconti ,  Mus.  Pio  Clem.  vol.  III  tav.  XXVI  jfr.  p.  34.  løvrigt  er 
den  omtalte  Statue  tilligemed  de  mange  andre  Billeder  af  Diskuskaster  e 
som  kjendes  i  Marmor  eller  fra  Tegninger  paa  Fresker  og  Vaser,  nær- 
mere behandlet  af  den  tyske  Forf.  Krause  i  hans  Gymnastik  ><?nl 
Agonistik  der  Heltenen  I,  p.  439 — 465,  hvor  der  tillige  findes  en  ud- 
førlig Fremstilling  af,  hvorledes  den  hele  Sport  gik  for  sig,  med 
Hensyn  til  hvilken  her  kun  mærkes,  at  der  ikke  blev  kastet  efter  i  ; 
bestemt  Maal ,  men  at  Kunsten  bestod  i  at  Blyage  den  tange  Metal- 
eller Stenskive  saa  langt  som   muligt. 

-)  Plin.    hist.  nat.   (ed    Sillig)  XXXIV,    8     19   (80):    A  Hercurio    ei 

discobolo  [et]  inmolante  arietem  censetur. 

3)  Treb.  Pollio,  vita  Gallieni  cap.   17, 

havde  et  rigt  udsmykket  Landslot.  I  den  høje.  dekagoue  Kuppel- 
bygning, der  fremtræder  saa  malerisk  oppe  paa  Højen,  naar 
man  kommer  kjørende  med  Jernbanen  til  Rom,  og  som,  efter  at 
være  gaaet  under  saa  forskjellige  Benævnelser  som  Badeanlæg, 
en  Basilica  og  andet,  senest  —  men  uden  bedre  Føje  —  er 
bleven  opfattet  som  et  Tempel  for  Minerva  medica1) ,  ser 
Canina  Resterne  af  en  pragtfuld,  kuppeldækket  Spisesal,  som  er 
bleven  opført  af  Kejseren  eller  af  hans  Fader,  der  ved  Adoption 
af  Liciuierne    var    kommen    i    Besiddelse    af    denne   Ejendom2). 


')  Nærmest  fordi  man  urigtig  antog,  at  en  smuk  Statue  af  Gudinden  — 
den  saakaldte  Giustinianiske  Minerva  —  der  nu  har  sin  Plads  i  Braccio 
nuovo  i  Vatikanet  {Bunsen,  Beschr.  der  Stadt  Rom,  II,  2  p  91 — 92).  sam- 
men med  et  Billede  af  Æsculap  var  funden  her. 

2)  Canina,  Roma  ant.  I  p.  136  ff.,  II  tav.  LXXV  og  LXXV  A,  jfr.  ogsaa 
Reumont :  Gesch.  der  Stadt  Rom  I  p.  583. 

Efterat  Jordan  i  Kønigsberg  har  paabegyndt  Udgivelsen  af  sin 
voluminøse  Topogr.  der  Stadt  Rom  im  Altertimm  (det  senest  Publi- 
cerede, 1ste  Binds  2den  Afdeling,  er  udkommet  i  1885),  der  i  ind- 
gaaende  Detailundersøgelse  overgaar  Alt,  hvad  der  tidligere  i  saa  Hen- 
seende er  fremkommet,  synes  Caninas  Antagelse  dog  mindre  sikker,  og 
man  søger  fremdeles  at  udfinde  den  oprindelige  Bestemmelse  for  den  oven 
omtalte  Kuppelbygning  Jordan  er  vel  enig  med  de  italienske  Archæo- 
loger  om  at  søge  de  saakaldte  horti  Gallieni  paa  det  anførte  Sted  paa 
Esqvilinerbjerget  (1.  c.  II  p.  130,  518),  men  efter  hans  Mening  tør  der 
ikke  udsiges  noget  Afgjøreude  om  det  foregivne  „Minervatempel",  forinden 
Ruinen  er  bleven  nøjere  undersøgt.  Indtil  da  anser  han  det  for  rime- 
ligst at  antage  den  for  et  Nymphæum,  opført  i  det  3dje  Aarhundrede 
af  Kejsertiden,  og  bestrider  særlig  et  Argument,  hvorpaa  Canina 
støtter  sin  Antagelse  om  Bygningens  Art,  nemlig  at  den  middel- 
alderlige Betegnelse  af  denne:  „Galluzze"  eller  „Galluzzio",  skulde  være 
en  Forvanskning  af  Navnet  Gallienus,  idet  denne  Betegnelse  langt 
snarere  maa  opfattes  som  et  nomen  appellativum,  dannet  af  et  eller 
andet  italiensk  Egennavn,  paa  lignende  Maade  som  til  Ex.  Appella- 
tivet capuceio  (Kapp:).  der  ogsaa  forekommer  som  Benævnelse  paa 
Ruiner  i  Rom  —  n-mlig  for  de  saakaldte  sette  Sale,  mægtige  Vand- 
beholdere paa  Esqvilinerliøji-n  til  Forsyning  for  de  nærliggende  Titus- 
thermer  (Bunsen  1   c    III,  2  p  228—229)  —  af  et  ældre  Personnavn  Ca- 

Antages  imidlertid  de  anførte  Ruiner  ved  den  Ode  Milepæl  at 
forestille  en  Villa  for  Kejser  Gallienus  —  og  Canina  finder  dette 
„meget  sandsynligt"  x)  —  er  det  næppe  for  dristigt  at  slutte,  at 
Landstedet  ogsaa  til  sine  Tider  er  bleven  beboet  af  ham,  og  vi 
maa  da  søge,  saa  vidt  det  sparsomme  Materiale  tillader  det. 
at  knytte    en  Charakteristik  af  Kejseren  til  Stedet. 

Under  vanskelige  Forhold  tiltraadte  Gallienus  Herredømmet 
(a.  260).  Ved  Rhinen  var  der  Opstand  af  Franker  og  Ger- 
maner; de  Første  trængte  over  Pyrenæerne  ned  i  Spanien, 
bemægtigede  sig  Tarragona  og  andre  af  Halvøens  Byer,  medens 
Germanerne  paa  deres  Side  drog  over  Alperne  ind  i  Nord- 
italien ,  helt  ned  i  Umbrien  og  for  en  Tid  satte  sig  fast 
i  Ravenna,  hvor  endnu  ingen  Fjende  var  set,  siden  hint 
Aar.  da  Hannibals  Broder  Hasdrubal  led  det  store  Nederlag 
ved  Metaurusfloden  (a.  207  f.  Chr.).  Ikke  bedre  saae  det  ud  i 
Østen,  hvor  Gother  og  Skyther  paa  talrige  Smaaflaader  satte 
over  det  sorte  Hav  og  plyndrede  i  Lilleasien  og  Grækenland; 
det  berømte  Tempel  for  Diana  i  Ephesus,  der  efter  at  være 
ødelagt    adskillige    Gange    tilforn    paany    stod    rejst,    straalende 


puche,  —  med  mindre  man  da  vil  anse  Ordet  „Galluzze"  for  en  Om- 
dannelse af  et  i  gammel  Italiensk  forekommende  Udtryk  caluca  eller 
caluco  (maaske  af  ild  latinske  caducus),  der  betyder  Ruiner  (Jordan, 
1.  c.  II  p.   131,  405  og  Nachtriige  p.  XIII) 

')  Canina,  la  pr.  parte  della  via  Appia  p  187:  pub  crcderai  con  molta  pro- 
balitå  che  la  indicata  fabbrica  appartcnesse  a  Gallieno.  —  blere  fyldest- 
gjørende  Grunde  for  denne  Antagelse  end  de,  der  fremgaa  af,  at  Mur- 
værket i  de  omhandlede  Ruiner  hidrører  fra  Kejsertidens  3djc  Aar- 
hundrede ,  ug  at  det  umiddelbart  foran  disse  liggende  store  Gravmæli 
i'  den  af  Aurelius  Victor  (Epit.  de  Caesar  cap  1")  givne  Stedsbestem- 
melse for  Kejser  Gallienus'  Gravsted  maa  antages  for  at  være  il 
anfører  Canina  ikke:  og  saa  læmjv  Ruinerne  ikke  ere  helt  udgravede, 
kan  der  vel  heller  ikke  præstens  Y*idn<  BDyrd  derfor. 

som  et  af  Verdens  syv  Underværker  med  sine  127,  tresindstyve 
Fod  høje  ioniske  Marmorsøjler  —  en  Gave  fra  Asiens  Fyrster  — 
og  smykket  med  Grækenlands  Kunstskatte  og  Lilleasiens  Rig- 
domme, gik  da  for  stedse  til  Grunde  (a.  262).  Fjærnere  mod 
Øst  truede  et  nygrundet  Dynasti  i  Persien  med  at  ville  rive 
Herredømmet  over  Orienten  til  sig;  allerede  havde  Perserne 
bemægtiget  sig  Syrien  og  Armenien,  og  Gallienus'  Fader,  der 
havde  søgt  at  standse  deres  Fremtrængen,  var  bleven  slagen 
i  Kampen  og  sad  nu  som  Fange  hos  Perserkongen  Sapor.  Der- 
til kom,  at  mange  Befalingsmænd  i  Provindserne  erklærede  sig 
for  uafhængige  og  lod  sig  hylde  som  Cæsarer  af  deres  Sol- 
dater —  „de  30  Tyranners  Tid",  som  Trebellms  Pollio  kalder 
dette  Decennium  under  Gallienus1),  ihvorvel  Tallet  paa  dem, 
der  optraadte  som  Modkejsere  ligeoverfor  den  retmæssige  Her- 
sker, saavidt  de  kjendes  af  Navn,  næppe  udgjorde  mere  end  19. 
—  Forhold  som  disse  var  Gallienus  slet  ikke  voxen ;  han  var 
magelig  og  nydelsessyg,  fremfor  Alt  kom  det  ham  an  paa  at 
pleje  sin  Bekvemmelighed  og  leve  for  sine  Fornøjelser  —  abdomini 
et  voluptatibus  natiis  —  „født  for  Fraadseri  og  Vellevnet" ,  som 
det  hedder  hos  Biografen2).  Slag  i  Slag  indløb  der  Budskab  om 
de  Tab,  der  tilføjedes  Riget:  „Nu  er  Gallien  tabt —  nu  Ægypten, 
nu  Lilleasien",  meldte  man  ham,  men  Gallienus  vendte  sig  med  en 
Spøg  til  de  Omstaaende:  „Vi  kunne  vel  leve  foruden  Ægyptens  Hør 
og  Syriens  Salpeter!"  —  Tabet  af  en  Provinds  bekymrede  ham. 
som  Pollio  siger,  ikke  mere,  end  om  han  havde  mistet  et  gammelt 
Klædningsstykke3).  Særlig  forargedes  man  over,  at  han  ikke 
foretog   noget   Skridt   for    at    befri   sin    Fader  fra   Fangenskabet 


')  Treb.   Pollio    1     c.    cap.    16 :    urbem    terrarum    triginta   prope   tyrannis 
vastari  fedt. 

2)  ibid.  cap.  16. 

3)  ibi  I.  cap.  6. 

hos  Perserkongen.  Sorgen  var  almindelig,  thi  man  vidste  — 
ialtfald  efter  hvad  Rygtet  fortalte  —  at  den  70aarige  Kejser  ikke 
blev  behandlet  saaledes,  som  det  skyldtes  hans  Stilling,  men  at 
han,  betynget  af  Lænker  over  sin  Purpurdragt,  var  til  Spot  for 
Mængden,  og  at,  naar  Kong  Sapor  steg  til  Hest,  morede  det  ham 
at  sætte  Foden  paa  Nakken  af  en  romersk  Imperator x) ;  selv 
Nationer,  der  stod  Romerfolket  fjærnt,  Iberer  og  Baktrier  ved 
Indiens  Grændse.  tilbød  Gallienus  Hjælp  til  Befrielse  af  hans  Fader, 
men  Kejseren  forblev  ligegyldig,  —  snarere  var  han  glad  over  at 
være  unddragen  denne  Mentor ,  hvis  strænge  Sæder  —  siges 
det  —  var  en  stadig  Protest  mod  hans  eget  dissiperede  Liv2);  og 
naar  man  trængte  ind  paa  ham  med  Forestillinger,  afviste  han 
dem  med  et  af  sine  sædvanlige  Spørgsmaal:  ..Hvad  skulle  vi 
have  til  Middag  idag ,  hvormed  har  man  tænkt  at  more  mig, 
hvilke  Lege  forberedes  der  i  Cirkus?"3)  Omsorgen  for  det 
Materielle  gik  altid  foran  Rigets  Interesser.  Og  dobbelt 
maatte  denne  Tilsidesættelse  af  Statens  Tarv  vække  Harme, 
fordi  Gallienus  ingenlunde  var  uden  Evner  som  Statsstyrer:  i 
Øjeblikke,  naar  hans  Vrede  sattes  i  Bevægelse,  kunde  han  vise 
en  ikke  ringe  Kraft  og  Energi;  han  var  personlig  modig,  og 
som  Faderens  Medregent  havde  han  i  yngre  Aar  udmærket  sig  i 


')  Aur.  Victor  Epit.  de  Caesar.  cap.  32.  Sandsynlig  er  dog  denne  lu-ret- 
ning og  hvad  der  iøvrigt,  særlig  hos  Kirkefædrene,  fortælles  om  den 
Maade,  hvorpaa  Valerian  blev  behandlet  i  Fangenskabet  luts  Kong 
Sapor  (til  Ex.  at  hans  Hud  efter  Døden  blev  trukket  af  ham  og  ud- 
stoppet med  Hø  stillet  til  Skue  i  et  persisk  Tempel)  at  anse  som  en 
Opdigtning  af  de  Christne  —  ,,die  Vergeltung  fur  dt>  nm  \'<t/<n<itt 
angeordnete  Christenver f'olgung",  bemærker  Mommseu  i  det  nys  udkomne 
5te  Bind  af  sin  romerske  Historie  {die  Provinzen  von  Cæsar  bis  Dioclt 
lian,  Berlin  1885,  p.  431,  Note  li. 

2)  Treb.  Pollio,  1.  c.  cap.  3. 

3)  ibid.  cap.  9. 

Krigene  i  Gallien  og  Illyrien  x)  ,  om  vi  end  næppe  tør  tro  en 
Beretning  hos  en  byzantisk  Forfatter  fra  det  Ilte  Aarhundrede, 
hvorefter  han  i  Nærheden  af  Milano  skulde  med  10,000  romerske 
Soldater  have  besejret  300,000  af  de  krigerske  Germaner2) 
Men  saadaune  Øjeblikke  af  Daadskraft —  „subitae  virtutis  audacia", 
som  de  kaldes3)  —  vare  af  ringe  Varighed,  og  Gallienus  vendte 
tilbage  til  sit  epikuræiske  Liv,  „tilbringende  siu  Tid  med  Intet 
at  bestille,  med  Narrestreger,  Futiliteter  eller  Forargeligheder" 
—  aut  nidlas ,  aut  Inxuriosas ,  aut  ineptas  et  ridicidas  res 
agens 4). 

Kunde  vi  have  sét  Kejseren  paa  dette  Landslot,  vilde  vi 
da  ogsaa  have  fundet  ham  indrettet  med  en  Luxus,  der  vakte 
Forargelse  selv  hos  den  Tids  Romere.  Særlig  hans  Maaltider 
og  deres  Anretuiug  vakte  Anstød ;  Kejseren  spiste  kun  paa  guld- 
indvirkede  Duge.  brugte  gyldne  Skaale  og  Fade.  indlagte  med 
Ædelstene,  drak  kun  af  lige  saa  kostbare  Bægre  —  Glas  holdt 


')   Eutropius  IX,  8:  juvenis  in  Gallia  et  Illyricu  multa  strcnue  fedt. 

2)  Zonaras  (Corp.  script,  hist.  Byz.,  XII  cap.  24),  som  dog  synes  at 
henføre  den  anførte  Sejr  til  den  Tid,  da  Gallienus  efter  Valerians 
Fangenskab  herskede  ene  over  Riget.  Foreligger  her  imidlertid 
ikke  en  Misforstaaelse  —  om  en  Overdrivelse  kan  der  næppe  være 
Tvivl  —  saa  at  der  er  Tale  om  et  Slag  vundet  af  en  af  Gallienus' 
Feltherrer,  synes  det  dog  rimeligere  at  henføre  en  saadan  Sejr  over 
Germanerne  til  et  af  de  Aar,  da  Gallienus  endnu  var  Medregent  med 
Faderen  (jfr.  iøvrigt  Tillemont  (hist.  des  Emp. ,  Bruxelles  1693) ,  der 
omtaler  Kampen  som  stedfunden  haade  Aar  256  og  260  (vol.  II  p.  731 
og  III  p.  938',  og  Gibbon  (hist.  of  the  Bom.  Emp.,  London  1791),  der 
ikke  knytter  den  til  noget  bestemt  Aar,  men  berører  den  som  sted- 
findende forinden  a.  260  (1  p.  419);  i  det  anførte  5te  Bind  afMommsens 
romerske  Historie,  hvor  Frankers  og  Germaners  Indfald  i  Riget  under 
denne  Periode  nærmere  omhandles  (p.  149 — 151),  er  den  anførte  Kamp 
ikke  særlig  nævnt. 

:s|    Treb.  Pollio  1.  c.   cap.  7,  id.  trig.  tyranni  cap.  8. 

')    ibid.  cap    10. 

lian  for  simpelt;  stedse  vexlede  han  Vin  og  tog  ingensinde  ved 
etMaaltid  to  Bægre  af  den  samme  Sort.  Ofte  spiste  hans  Elsker- 
inder med  ham  i  samme  Sal,  og  ved  hans  Bord  fattedes  ingen- 
sinde et  mindre,  hvor  Narre  og  lystige  Personer  havde  deres  Plads 
for  at  kunne  opmuntre  ham  under  Desserten.  Selv  viste  han 
sig  med  Haaret  opbundet  i  et  Næt  eller  bestrøet  med  Guldstøv, 
ofte  med  en  Straalekrone  om  Hovedet  —  at  forestille  Solguden 
var  et  af  hans  Ønsker;  og  medens  Romerne  vare  vante  til  at 
se  Rigets  Hersker,  i  hvert  Fald  i  Hovedstaden,  iført  den  tradi- 
tionelle Toga,  viste  han  sig  for  Folket  i  Purpurkappe  eller  i  en 
langærmet  Kjortel,  indvirket  med  Guld  og  Palmeblade,  Bælte 
og  Spænder  besatte  med  Ædelstene.  Andre  Egenheder,  som 
Tiden  tog  Forargelse  af,  finde  vi  ganske  vist  besynderlige .  men 
saare  uskyldige  —  som  naar  det  fortælles,  at  han  ved  Foraars- 
tid  lod  sig  berede  et  Leje  af  Rosenblade,  eller  at  det  morede 
ham  at  bygge  Slotte  af  Æbler;  gjerue  tilgive  vi  ham  ogsaa,  at 
han  forstod  at  modne  Meloner  ved  Vintertid  og  kunde  byde  sine 
Gjæster  friske  Druer  og  Figen  paa  de  Tider  af  Aaret.  da  Na- 
turen ikke  frembragte  dem  —  „en  ynkværdig  Opfindsomhed"  — 
miseranda  sollertia  kalder  Pollio  et  saadant  Raffinement 1). 

løvrigt  forhindrede  denne  Omsorg  for  det  Materielle  ingen- 
lunde Kejseren  i  at  have  Smag  for  mere  aandige  Nydelser. 
Selv  hans  Modstandere,  der  næppe  kunne  nævne  hans  Navn 
uden  at  fordømme  ham  som  „det  mest  ryggesløse  Menne- 
ske" —  „et  Uhyre  af  Skjændsel"  2)  og  dsl.  .  maatte  ind- 
rømme, at  han  var  fremragende  som  Taler  og  Digter,  vel 
bevandret  i  Videnskab  og  Kunst    —    in   omnibus   artibus  elan 


M   Treb.  Pollio  I    c.  rap.   16 

a)   ibitl.  cap.  5:  homo  luxuriosissimus,  cap.  14:  labes  improl 

hedder  det 1).  Samtiden  giver  os  ikke  nærmere  Oplysning  om. 
hvorledes  denne  Begavelse  lagde  sig  for  Dagen  —  „det  vilde 
blive  for  vidtløftigt  at  omtale  alle  de  Digte  og  Taler,  i  hvilke 
han  udmærkede  sig  fremfor  sin  Tids  Poeter  og  Rhetorer" 2),  be- 
mærker Biografen;  kun  af  en  Bryllupssang,  som  blandt  hundrede 
lignende  blev  erklæret  for  den  bedste,  citeres  nogle  Strofer,  der 
synes  at  have  dannet  et  Omkvæd3).  Dog,  som  der  tilføjes:  „Et 
forlanges  af  en  Taler  og  Digter,  noget  Andet  af  en  Hersker", 
og  Gallienus'  litterære  Talenter  forhindrede  ikke,  at  Riget  i  de 
8  Aar,  han  styrede  det,  mere  og  mere  gik  sin  Opløsning  imøde, 
yderligere  medtaget  af  Jordskjælv  og  Oversvømmelser,  Hungers- 
nød og  en  langvarig  Pest,  der  lagde  Byer  og  Provindser  øde 
og  til  sine  Tider  (a.  262)  skal  have  bortrevet  endog  5000  Menne- 
sker daglig  i  Rom4). 

Skulde  Nogen  have  Grund  til  at  glæde  sig  i  disse  Aar. 
maatte  det  være  de  Christne;  for  dem  var  Gallienus'  Styrelse 
en  Befrielse  af  Nøden.  Nys  var  der  under  hans  Fader  udgaaet 
et  Edikt  (a.  257),  der  ikke  blot  indskærpede  Forbudet  mod  Ud- 


')    Treb.  Pollio  1.  c.  cap.  11. 

2)  ibid. 

3)  ibid. :       Ite,  ait,  o  pueri,  pariter  sudate  medullis 

Omnibus  inter  vos:  non  murmur a  vestra  columbae. 
Brachia  non  hederae,  non  vincant  oscula  conchae 

reciterede  Kejseren,  idet  han  tog  sine  Brødres  nyformælede  Sønner  i 
Haanden.  I  en  noget  afdæmpet  Gjengivelse  vilde  det  lyde:  „Gak 
bort,  Børn,  og  elsk  med  samme  Inderlighedens  Varme,  lad  eders  Hvi- 
sken ikke  være  mindre  øm  end  Duens,  eders  Arme  slyngede  fast  om 
eders  Brud  ligesom  Vedbenden  om  Egen,  —  værer  En  i  eders  Kys 
ligesom  Muslingen  med  sin  Skal". 

4)  Zonaras  1.  c.  XII,  21.    løvrigt  maa  Tillemont  (1.  c.  III  p.  963)  og  Gibbon 
(1.  c.  I  p.  455)  være  Hjemmel  for  det  ovenanførte,  paafaldende  store  Tal. 

øvelsen  af  de  Christnes  Tro,  konfiskerede  Kirkens  Ejendele,  men 
ramte  dem  paa  den  føleligste  Maade  ved  at  forbyde  dem  at  komme 
sammen  i  deres  Katakomber.  Ediktet  blev  gjennemført  med 
den  største  Strænghed;  Pave  Sixtus  II  (a.  257 — 258),  der  havde 
dristet  sig  til  at  handle  imod  Eorbudet,  blev  i  coemeterium  Prae- 
textati  ved  den  appiske  Vej,  hvor  han  celebrerede  Messen,  over- 
rumplet af  Kejser  Valerians  Soldater,  og  Dommen  lød  paa,  at 
han  tilligemed  sine  Diakoner  skulde  falde  for  Sværdet  paa  selve 
den  biskoppelige  Stol,  hvor  han  havde  handlet  imod  den  ud- 
stedte Ordre.  Ogsaa  dette  Martyrium  er  af  Pave  Damasus  be- 
sunget paa  en  Tavle,  hvoraf  der  nys  er  fundet  Fragmenter  i  den 
pavelige   Krypt   i   Calixts   Katakombe 1).      Og   som  man   gik   til- 


J)  Indskriften,  der  fremdeles  har  sin  Plads  bag  Alteret  i  Pavernes  Krypt 
i  Coemeterium  Calixti ,  hvor  Sixtus  II  efter  sit  Martyrium  blev  stedet 
til  Hvile,  lyder: 

Tempore  quo  gladius  secuit  pia  viscera  Matris 
Hic  positus  rector  coelestia  jussa  docebam. 
Adveniunt  subito,  rapiunt  qui  forte  sedentcm. 
Militibus  missis,  populi  tune  colla  dedere. 
Mox  sibi  cognovit  senior  quis  tollere  vellet 
Palmam,  seque  suumqae  caput  prior  obtulit  ipst 
Impatiens  feritas  posset  ne  laedere  quemquam. 
Ostendit  Christus,  reddit  qui  Praemia  vitae 
Pastoris  meritum,  numerum  gregis  ipse  tuetur. 

(de  Rossi  Roma  sotterr.  vol.  II  p.  26,  tav.  A.  1), 

og  dens  Indhold  lader  sig  gjengive  saaledes: 

„Paa  en  Tid,  da  vor  Moders  fromme  Hjerte  hlev  gjennemboret  af 
Sværdet,  forkyndte  jeg,  Kirkens  Styrer,  som  er  stedet  til  Hvile  her,  de 
himmelske  Bud;  pludselig  ble  ve  vi  overrumplede,  og  man  greb  mig. 
der  just  sad  paa  den  biskoppelige  Stol.  Brødre  i  Troen  gav  deres 
Hoveder  til  Pris  for  de  udsendte  Soldater;  Oldingen  saae  strax,  hvo 
der  i  haus  Sted  attraaede  at  vinde  Martyriets  Palme,  og  han  var  den 
Første  til  at  byde  sig  si-lv  frem,  for  at  Fjendens  ubændige  Grumhed 
ikke   skulde    lade   det  gaa   ml   over   nogen    Anden.      Christus,    som  be- 

værks  imod  Pave  Sixtus,  bar  man  sig  ad  med  mangfoldige  af 
Rigets  Mænd  og  Kvinder,  der  ikke  vilde  afsværge  deres  Tro.  i 
ProviudserDe  ikke  mindre  end  i  Rom  —  Biskoppen  i  Carthago, 
den  meget  omtalte  S.  Cyprianus,  var  blandt  deres  Tal;  Kirken 
regner  denne  og  den  foregaaende  Forfølgelse  under  Kejser  De- 
cius  (a.  250),  den  7de  og  8de  i  Rækken,  som  de  mest  ond- 
artede. Men  ikke  saasnart  havde  Gallienus  tiltraadt  Eneherre- 
dømmet, førend  der  oprandt  lykkelige  Dage.  En  af  hans  første 
Regeringshandliuger  bestod  i  at  ophæve  Faderens  Edikt,  og  over 
hele  Riget  udgik  der  Ordre  om,  at  alle  Ejendele,  der  i  det  for- 
løbne Treaar  vare  fratagne  Kirken,  skulde  gives  tilbage  til 
denne,  medens  samtidig  Reskripter  til  de  enkelte  Biskopper  gav 
disse  Tilladelse  til  at  udføre  deres  Hverv  som  hidtil  og  ind- 
rømmede Menigheden  den  samme  frie  Brug  af  Kirkegaardene, 
som  den  havde  oydt  forinden  Forfølgelsen  fandt  Sted 1) ,  —  for 
første  Gang  nød  de  Christne  en  Beskyttelse,  der  vel  ikke  lige- 
frem ophævede  de  gamle  Straffebestemmelser  mod  Udøvelsen  af 
deres  Tro ,  men  faktisk  satte  dem  ud  af  Kraft.  Hvorvidt  Gal- 
lienus i  saa  Henseende  er  bleven  ledet  af  en  naturlig  Humani- 
tetsfølelse  —  han  roses  for  sin  Højmodighed :  ingensinde  lod  han 
Nogen  gaa  fra  sig  med  et  ubønhørt  Ønske,  hedder  det2)  —  eller 
om  haus  Hustru  Salouina.  der  sagdes  at  ære  de  Christnes  Tro, 
har  paavirket  ham,  maa  lades  usagt;  men  skjøndt  der  sikkerlig 
var  Mange,    som   under   de   forskjellige  Ulykker,    der  hjemsøgte 


lønner  Livets   Opofrelse,    peger  hen  paa   Sjælehyrdens  Fortjeneste    og 
værner  selv  om  sin  Hjord". 

')    Eusehius,  Hist.  eccles.  VII,  13  (ed.  Valesius,  1746.  pag.  298). 
)    Zonaras  XII.  25    (i  den  latinske  Oversættelse,    der  er  vedføjet  Konner- 
udgaven  fra  lrt42):  animo  liberalt  fait.  atqut  omnibus  gratificari  studuit, 
neque  quemqudm  voti  impotent  dimisit 

Riget,  søgte  at  paavirke  ogsaa  ham  til  strænge  Forholdsregler 
mod  de  Christne,  holdt  hans  Gunst  imod  dem  sig  uforandret. 
Om  ingen  Anden  maa  derfor  de  have  kunnet  istemme  den  Ros, 
der  tillægges  Kejseren  paa  en  Triumfbue ,  som  af  Bypræfekten 
Marcus  Aurelius  Victor  blev  rejst  til  hans  Ære  paa  Esqviliner- 
bjerget,  idet  der  læses  følgende  Linjer: 

GALLIENO  .  CLEMENTISSIMO  .  PRINCIPI      CVIVS  .  INV1CTA 
VIRTVS  .  SOLA  .  PIETATE  .  SVPERATA  .  EST  »)  .  .  . 

—  „til  Ære  for  den  meget  milde  Hersker  Gallienus ,  hvis  ube- 
sejrede Tapperhed  alene  blev  overgaaet  af  hans  Fromhed." 

Mere  detaillerede  Træk  lade  sig  ikke  knytte  til  denne 
Villa,  der  —  som  berørt  —  end  ikke  nævnes  af  de  gamle  For- 
fattere. Kejserens  sidste  Øjeblikke  fik  den  ikke  at  se;  borte 
fra  Rom,  under  Belejringen  af  Milano,  faldt  han  for  en  af 
sine  egne  Soldater.  Omstændighederne  berettes  noget  for- 
skjelligt,  men  hvad  enten  Drabet  er  foregaaet  paa  d<  n  ene 
eller  anden  Maade  —  Førerne  i  Hæren  vare  misfornøjede  med 
Gallienus,  og  for  udeu  Opsigt  at  skille  sig  af  med  ham  lod  de 
ved  Nattetid  udsprede  det  Rygte,  at  Fjenden  gjorde  et  pludse- 
ligt Udfald;  i  den  Forvirring,  der  opstod,  blev  da  Kejseren 
dræbt  af  en  eller  anden  af  sine  i  ndergivne  (a.  268).  Hans 
Lig  blev  ført  til  Rom  og  jordfæstet  under  Gravmælet  ved  den 
9de  Milepæl2).  Og  vistnok  er  Ligbegjængelsen  foregaaet  med 
al  brugelig  Pomp,    siden  Senatet,    hvor    meget    det    end    havde 


')   Canina,  Boma  ant    III  pag    119,   jfr.   IV  tav.  CCLVI. 
2)    Anr.  Victor  Epit  cap.  4<» :    i/mul  [Gallieni  iepiilcrumj  ab  urbt   afo 
Appiam  millibus  novem. 

imod  Kejseren,    ikke    kunde  Andet   end  optage  ham  blandt  Gu- 
dernes Tal. 

Et  Aarhuudrede  efter  Gallienus'  Død  har  Villaen  næppe 
existeret,  i  hvert  Fald  ikke  i  den  tidligere  Tilstand.  Her  ved 
den  nævnte  Milepæl  omtales  nemlig  paa  Konstantinernes  Tid 
en  Station  eller  et  Bedested  paa  Via  Appia  —  „ad  nonwn", 
som  den  kaldes  i  en  Vejroute ,  det  saakaldte  Itinerarium 
Burdigalense  s.  Hierosohjmitanam ,  forfattet  af  en  Pilgrim,  som 
i  det  4de  Aarhundrede  foretog  en  Rejse  fra  Burdigala  (Bor- 
deaux) til  det  hellige  Land,  —  og  til  Brug  for  denne  Station 
antages  en  Del  af  Gallienus'  Landslot  at  være  bleven  benyttet 1). 
I  hvilket  Omfang  denne  Omdannelse  har  fundet  Sted,  lader  sig 
ikke  oplyse,  idet  Ruinerne  ere  altfor  medtagne,  til  at  der  kan 
skjelnes  mellem  de  forskjellige  Tidsrum  for  Bygningsdelenes  Til- 
blivelse ;  men  for  de  Rejsende  paa  via  Appia  har  Stationen 
næppe  været  af  synderlig  Betydning.  I  det  anførte  Itinerarium, 
hvor  den  første  Gang  omtales,  gjøres  der  nemlig  en  Forskjel 
mellem  „mansio"  og  „mutatio" ,  saaledes  at  det  første  betegner 
en  Mellemstation,  der  uden  at  være  en  By  eller  Landsby  —  thi 
i  saa  Fald  benævnes  den  „civitas1"  —  var  forsynet  med  Gjæst- 
givergaarde  til  Natteophold  for  de  Vejfarende,  medens  en  „mu- 
tatio"  kun  var  beregnet  paa  Skifte  af  Heste;  det  her  om- 
handlede Sted  benævnes  udtrykkelig  „Mutatio  Ad  Nono"2),  og 
sandsynlig  er  det  da  bleven  indrettet  til  Brug  for  den  kejserlige 


')  Canina,  la  pr.  parte  della  via  App.  p.  189-,  Westphal  (die  rom.  Kam- 
pagne p  19)  ser  i  de  omhandlede  Ruiner  udelukkende  Rester  af  Sta- 
tionen „ad  nonum". 

'-')    Vetera  Roman,  itineraria  ed.  Wesselingius  pag.  G12. 


KEJSER    GALLIENUS'    LANDSLOT.  273 

Post,  der  altsaa  her  kunde  erholde  friske  Forspand,   inden  den 
naaede  den  næste  Station  „civitas  Aricia:i  i  Albanerbjergene. 


Endnu  en  Bemærkning  maa  føjes  til  om  Gallienus,  idet  den 
knytter  sig  til  en  Indskrift,  der  er  funden  ved  den  omhandlede 
Villa  og  antages  at  vedrøre  en  af  hans  Befalingsmænd.  Naar  der, 
som  anført,  af  den  byzantinske  Forfatter  Zonaras  gives  Kejseren 
et  saa  rosende  Vidnesbyrd:  at  han  var  mild  og  højsindet,  i  den 
Grad  endog,  at  han  ikke  straffede  dem ,  der  vakte  Oprør  imod 
ham  eller  konspirerede  med  hans  Fjender,  stemmer  denne  Ros 
ikke  synderlig  med  den  Maade.  hvorpaa  han  omtales  af  den 
oftere  paaberaabte  Trebellius  Pollio,  hvis  Charakteristik  af  Kej- 
seren^jder  næppe  er  Grund  til  at  underkjende  l).  Gallienus  var 
vel  ingenlunde  grusom,  og  heller  ikke  hfavde  han  som  mangen 
af  sine  Forgængere  Passion  for  blodige  Skuespil  paa  Arenaen  — 
tvært  imod:  med  et  vist  godmodigt  Lune  kunde  han  ofte  lade 
Naade  gaa  for  Ret  og  til  Misfornøjelse  for  Tilskuerne  fritage 
en  dødsdømt  Forbryder  for  en  sikkert  ventet  Straf;  men  naar 
det  gjaldt  Forseelser  mod  ham  selv  eller  Angreb  paa  hans 
Myndighed,  synes  han  ikke  at  have  kjendt  Skaansel.  Pollio 
anfører  i  saa  Henseende  et  Brev,  som  Kejseren  egenhændig 
skrev  til  en  af  sine  Feltherrer,  Geler  Verianus,  efter  at  denne 
havde  besejret  Statholderen  i  Pannonien,  Ingenuus,  der  havde 
ladet  sig  hylde   som   Modkejser  af  Legionerne   i  Møsien.      .,Det 


')  The  historians  who  wrote  before  the  elevation  of  the  fatnily  of  Constan- 
tine,  could  not  have  the  most  remote  intcrest  to  misrepresent  the  cha- 
racter of  Gallienus  —  bemærker  Gibbon  (1.  c.  1  pag.  444  N. 

er  mig  ingenlunde  nok",  skriver  Gallienus,  „at  Du  lader  om- 
bringe alle  dem,  som  have  ført  Vaaben  imod  mig,  thi  ogsaa 
Kampens  Skjæbne  kunde  jo  have  berøvet  disse  Livet.  Nej,  Du 
maa  dræbe  overhovedet  alle  Mandfolk,  saa  vel  Børn  som  Oldinge, 
om  Sligt  kan  lade  sig  gjøre,  uden  at  der  vækkes  Uvilje  mod 
mig"  .  .  .  „Ingenuus  er  bleven  hyldet  som  Kejser  —  derfor: 
lacera.  occicle,  concide  —  hug  ned,  dræb  og  lad  forgaa!  Du  for- 
staar  min  Stemning,  sæt  Dig  da  ind  i  min  Vrede,  naar  Du  læser 
denne  Ordre,  som  jeg  egenhændig  skriver  Dig  til"  x). 

Om  denne  Verianus  mener  Canina  at  kunne  paavise  et  Vidnes- 
byrd paa  en  Tavle,  der  er  funden  umiddelbart  ved  Gallienus'  Land- 
slot, og  som  formentlig  hidrører  fra  et  eller  andet  Monument  til 
hans  Ære.  T.  FL  T.  F  .  .  .  SODALI  .  . .  VERIAN  . . .  PROCOS  . . . 
PROVIN  .  .  .  staar  at  læse  i  fem  Linjer  under  hinanden  paa  de 
fundne  Brudstykker2).  Som  man  ser,  er  der  ikke  Meget  at  bygge 
nogen  Formodning  paa:  en  T.  FL  T.  F,  formodentlig  Titus  Flavius, 
Titus'  Søn,  nævnes  i  Forbindelse  med  en  Verian,  der  synes  at 
have  beklædt  Stillingen  som  Prokonsul  i  en  eller  anden  Pro- 
vinds; men  hvilken  denne  Provinds  har  været,  eller  naar  Tav- 
len er  bleven  opsat,  fremgaar  ikke  af  de  bevarede  Smaa- 
fragmenter,  lige  saa  lidt  som  disse,  netop  ved  den  Omstændig- 
hed, at  de  afgjørende  Endebogstaver  (et  „o"  eller  „us"  i  Navnet 
Verian)  fattes,  tillade  at  slutte,  om  Monumentet  —  der  sandsynlig 
har  været  et  Gravmæle  —  er  bleven  rejst  af  en  Titus  Flavius  til 
Ære  for  Verianus ,  eller  omvendt.  Efter  Caninas  Formening 
maa    Indskriften   imidlertid   „passende"    antages    at    gjælde    hin 


x)   Treb.  Pollio,  trig.  tyr.  cap.  VIII. 
2)    Canina  1.  c.  (appendiee  I)  p.  231. 

Celer  Verianus,  til  hvem  Gallienus  skrev  det  anførte  Brev1), 
og  saa  længe  de  i  Epigrafien  særlig  Kyndige  ikke  ses  at  have 
fremsat  nogen  anden  Hypothese  —  Navnet  Verianus  hører  til 
de  meget  sjældne  —  kan  Caninas  Antagelse  vel  staa  ved  Magt, 
og  Provindsen  Møsien  antages  at  have  været  nævnt  i  et  af  de 
tabte  Fragmenter. 


*)    Canina  1.  c.  pag.  190 :  questa  lapide  .  . .  opportanamente  pub  appropriarsi 
a  quel  Celere  Veriano.  a  cni  Gallieno  scrisse. 


L8< 


X. 

BOVILLÆ. 


Ved  den  Ilte  Milepæl,  omtrent  to  Mil  fra  Rom,  løber  den 
nye  Postvej  til  Albano  —  via  Appia  nuova,  som  den  kal- 
des —  ind  paa  den  gamle  via  Appia,  og  følger  herfra  dennes 
Retning  ud  til  Albanerbjergene.  Stedet  er  betegnet  ved  en 
større  Forpagtergaard ,  det  første  Gjæstgiversted  paa  denne 
Strækning  af  Vejen,  osteria  delle  Frattocchie;  dér  vil  man  i  Reg- 
len kunne  faa  Vogn  til  at  kjøre  den  halvanden  Fjerdingvej,  der 
endnu  er  tilbage  til  Albano,  hvorfra  man  da  med  Jernbanen 
paa  mindre  end  en  Time  kan  være  tilbage  i  Rom. 

Ved  den  nævnte  Milepæl  afsluttede  C  an  in  a  sine  Udgrav- 
ninger paa  Via  Appia.  I  Løbet  af  halvtredje  Aar,  fra  December 
1850  til  April  1853,  havde  han  faaet  Vejen  ryddeliggjort  paa 
den  opgivne  Strækning  fra  Serviliernes  Gravmæle  ved  den  4de 
Milepæl  ud  til  Frattocchie,  afdækket  de  nærmest  liggende  Monu- 
menter og  for  en  Del  beskyttet  disse  ved  Stengjærder  eller 
Hegn  mod  Overlast  fra  de  tilgrændsende  Lodsejere;  og  den  Opgave, 
der  saaledes  var  stillet  ham,  bavde  han  bragt  til  Løsning  uden  at 
overskride  det  forholdsvis  ringe  Beløb.  16,000  Scudi  (omtrent  65,000 
Kroner),  der  var  stillet  til  hans  Raadighed.  —  en  Sparsommelig- 

hed,  der  ikke  kan  Andet  end  forbavse,  naar  det  betænkes,  at 
Ryddeliggjørelsen  af  Vejen  saa  at  sige  overalt  maatte  foretages 
med  den  største  Varsomhed,  for  at  ikke  Noget  skulde  forkomme 
eller  ødelægges,  og  at  mange  af  de  afdækkede  Mindesmærker, 
der  blev  rystede  i  deres  tusindaarige  Leje,  maatte  underkastes 
en  Udbedring  for  ikke  helt  at  styrte  sammen. 

Men  fordi  der  kun  kunde  virkes  med  saa  smaa  Penge- 
midler .  tør  Canina  ingenlunde  betragte  Udgravningerne  paa 
denne  første  Strækning  af  Vejen  for  blot  tilnærmelsesvis  til- 
endebragte. Intetsteds  er  det  lykkedes  ham  at  trænge  ned  til 
den  oprindelige  Vejbane;  thi  de  Rester  af  en  gammel  Brolæg- 
ning, der  ere  saa  fremtrædende  netop  her  mellem  den  10de  og 
12te  Milepæl:  store  polygone  Fliser  med  dybe  Furer  af  Vogn- 
hjulene og  indrammede  af  ophøjede  Fortov  ved  Siderne,  er  langt- 
fra ikke  —  som  man  saa  gjerne  vil  forestille  sig  —  den  Flise- 
bro, paa  hvilken  Republikens  Stormænd  kjørte  til  deres  Villaer 
i  Albanerbjergene,  og  som  i  saa  høj  Grad  vakte  Procopius' 
Beundring1),  men  hidrøre  fra  den  tidlige  Middelalder,  for- 
inden Færselen  ved  Saracenernes  Hærgen  af  Kampagnen  i  det 
9de  Aarhundrede  helt  var  forsvunden  fra  Vejen.  Særlig  be- 
klager dog  Canina,  at  han  med  Hensyn  til  saa  mange  Mindes- 
mærker har  maattet  indskrænke  sig  til  at  fremsætte  Formod- 
ninger og  Antydninger,  hvor  en  mere  dybtgaaende  Udgravning 
maatte  antages  at  have  kunnet  bringe  nøjagtig  Oplysning,  lige- 
som at  han  har  maattet  modstaa  enhver  Fristelse  til  at  under- 
søge Ruiner,  der  laa  Vejen  nær  nok  til  at  have  bidraget  til 
dennes  Charakter,  men  udenfor  den  snævre  Grændse  ,  der  var 
afstukken  for  hans  Undersøgelser,  —  og  at  han  endelig  kun  ved 
meget  faa  Monumenter  har  kuunet  følge  et  Exempel,    der  i  Be- 


')    Via  Appia  1  p.  12 — 13. 

gyndelsen  af  Aarhundredet  blev  givet  af  Billedhuggeren  Canova 
med  Hensyn  til  Serviliernes  Gravmæle:  nemlig  at  lade  Brud- 
stykker af  Indskrifter  og  Ornamenter,  der  i  og  for  sig  vare  af 
ringe  Værd,  forblive  ved  den  Ruin,  til  hvilken  de  maatte  an- 
tages at  henhøre,  i  Stedet  for  at  føre  dem  bort  til  Samlingerne, 
hvor  de  kunne  henligge  i  Aaringer,  uden  at  Nogen  faar  dem 
at  se.  Canina  haaber  da  ogsaa,  at  det  snart  maa  forundes 
Andre  at  fortsætte  det  Arbejde,  som  det  blev  overdraget  ham 
at  paabegynde;  og  som  særlig  lønnende  for  Kunst  og  Archæo- 
logi  mener  han  at  kunne  henvise  til  den  første  Strækning  af 
Vejen  fra  porta  Appia  i  Kejser  Aurelians  Bybefæstning  ud  til 
Cæcilia  Metellas  Gravmæle,  idet  de  høje  Mure,  hvormed  Vejen 
her  er  omgjærdet,  have  været  til  Hinder  for  de  planløse  Ud- 
gravninger, som  baade  af  Fremmede  og  Indfødte  fandt  Sted  i 
saa  stor  en  Udstrækning  i  Slutningen  af  forrige  Aarhundrede 1).  — 
Canina  haabede  forgjæves;  endnu  30  Aar  efter  hans  Død  (1856) 
har  Ingen  taget  Arv  i  hans  Arbejde. 

Nogle  hundrede  Skridt  længere  frem  paa  Vejen,  ved  den 
12te  Milepæl,  fører  en  Sti  til  Højre  hen  til  en  større  Samling 
Ruiner,  blandt  hvilke  en  Cirkusbygning  og  midt  for  dennes 
sydlige  Side  en  ottesidet  Bygning,  hvilende  paa  et  Fundament 
af  utilhugne  Sten,  er  særlig  fremtrædende.  Det  er  Ruinerne  af 
en    af    Latiums    urgamle    Byer,    Bo  vil  læ2).       En    Romer    paa 


')    Canina  1.  c.  p.  9,  96. 

")  I  de  gængse  Beskrivelser  af  Kampagnen  henføres  Stedet  for  Bovillæ 
til  det  anførte  Osteri  delle  Frattocchie  ved  den  Ilte  Milepæl  (Westpbal, 
die  rom.  Kampagne  p.  19;  Gell,  Topogr.  of  Borne  and  its  vicinity  I, 
p.  50,  jfr.  ogsaa  Pauly  E.-Enc.  I,  2  (1866)  p.  2460),  men  topografisk  nøj- 
agtig er  denne  Bestemmelse  ingenlunde.  De  Ruiner,  der  for  Tiden 
kunne  paavises  af  Byen.    særlig  den  anførte  Cirkusbygning,    af  hvilken 

Ciceros  Tid  har  maattet  se  paa  den  med  velvillige,  men  med- 
lidende Øjne.  Byen  var  stor,  da  Rom  laa  i  sin  Vugge,  og  den 
havde  vist  sig  som  en  trofast  Allieret  paa  en  Tid,  da  den 
unge  Republik  trængte  til  Støtte.  Her  havde  hin  Kvinde  eller 
Guddom,  Anna  Perenna,  sit  Hjem,  der  bragte  Folket  Føde,  da 
det  hungrede  paa  det  hellige  Bjerg  —  Ovid  skildrer  Sagnet, 
saaledes  som  han  selv  havde  hørt  det  fortælle1)  —  og  særlig 
havde  Bovillæ  ydet  trofast  Hjælp,  da  Volskerne,  æggede  af  den 
landflygtige  Coriolan,  greb  til  Vaaben  mod  Rom  og  dens  For- 
bundsfæller. Byen  var  da  beskyttet  af  stærke  Mure,  den  havde 
vaabenøvet  Mandskab  i  Mængde,  og  længe  værgede  den  sig 
tappert  fra  sine  Mure,  gjorde  et  Udfald  og  anrettede  et  stort 
Blodbad  paa  Belejrerne.  Men  Coriolan  rastede  ikke,  før  han 
havde  Byen  i  sin  Magt,  nyt  Mandskab  blev  kaldt  hid  til  Er- 
statning, og  store  Belønninger  udlovedes  til  dem,  der  først  be- 
steg Murene.  Omsider  lykkedes  Angrebet,  og  Bovillæ  maatte 
bøde  dyrt  for  sin  Modstand:  alle  vaabenføre  Mænd  blev  ned- 
huggede eller  førte  bort  som  Fanger,  og  Coriolan  siges  herfra 
at  have  hjembragt  et  større  Bytte  end  fra  nogen  af  de  Stæder, 
han  alt  havde   frataget  Roms  Forbundsfæller   (a.  488  f.  Chr.)2). 


der  endnu  ses  tydelige  Omrids  tilligemed  en  Række  Buer  af  de  saa- 
kalrlte  „Carceres" :  Opholdsknmre  for  Vogne  og  Heste,  forinden  Løbene 
tog  deres  Begyndelse  —  maa  nemlig  søges  ved  den  12te  Milepæl,  naar 
man  ad  den  ovennævnte  Sti  drejer  ind  paa  Kampagnen;  og  skulde 
fremtidige  Udgravninger  mulig  bringe  yderligere  Levninger  af  Staden 
for  Dagen,  maa  disse  ikke  ventes  udgravede  i  Retningen  ind  ad  mod 
Rom,  men  ud  imod  Albano  til,  idet  Bovillæ,  forinden  den  blev  erobre! 
af  Volskerne  under  Coriolan,  strakte  sig  helt  hen  til  den  13de  Mile- 
pæl, sandsynlig  med  Bygninger  paa  begge  Sider  af  den  benved  2  Aar- 
hundreder  senere  anlagte  appiske  Vej  (Canina  1.  c.  pag  206—7,  id. 
Roma  ant.  vol.  VI  tav.  LI). 

')    Ovid.  Fasti  III,  661  fif. 

a)    Dionysius,  VIII  cap.  20. 

Efter  hin  Erobring  rejste  Bovillæ  sig  ikke  niere;  fattig  paa 
Mennesker  og  Midler  sank  den  i  Betydning,  saa  dybt,  at  Cicero 
med  en  vis  Ynk  mindes  den  som  en  Stad,  der,  fordum  rig  og 
blomstrende,  nu  —  ligesom  Labicum  og  Gabii  —  næppe  talte 
Mænd  nok  til  at  lade  sig  repræsentere  ved  de  aarlige  Fester 
(Feriæ  Latinæ)  i  Albanerbjergene  v).  Men  saa  uanselig  Byen  end 
var.  knyttede  der  sig  ved  Siden  af  Befolkningens  Heltemod  frem- 
deles en  vis  Nimbus  til  den.  Her  havde  nemlig  Julierne  deres 
Hjemstavn  —  eller  rettere:  i  Bovillæ  ærede  de  Traditionen  om 
Slægtens  Oprindelse  fra  Nabostaden  Albalonga.  efter  at  denne 
var  lagt  øde  af  Kong  Tullus  Hostilius,  og  Bovillæ  traadt  i  det 
gruslagde  Albalongas  Sted 2).  —  Albani  Lonrjani  Bovillenses 
kalde  Indvaanerne  sig  fra  den  Tid  paa  forskjellige  Indskrifter3). 
Af  Cæsarerne  i  Juliernes  Æt  blev  der  da  ogsaa  vist  Bovillæ 
særlig  Opmærksomhed;  i  Byens  Cirkus  fejredes  Lege  til  deres 
Ære,  ligesom  det  senere  var  Tilfældet  til  Forherligelse  af  Clau- 


')    Cicero,  pro  Plancio  9.  23. 

2)  Hvorvidt  Julierne  oprindelig-  have  været  hjemmehørende  i  Bovillæ,  eller 
om  en  Gren  af  Slægten  er  dragen  did  efter  Albalongas  Ødelæggelse  — 
medens  en  anden  vandrede  til  Rom  og  bosatte  sig  dér  —  lader  sig 
næppe  oplyse  (se  med  Hensyn  til  den  nærmere  Detail :  Klausen,  Aeneas 
und  die  Penaten  II  p.  1108—9).  Hos  den  nævnte  Forfatter  vil  man 
ligeledes  finde  en  nærmere  Omtale  af  et  ejendommelig  formet,  meget 
gammelt  Stenalter,  som  ved  de  senest  foretagne  Udgravninger  i  Bo- 
villæ (ved  Aaret  1820)  blev  fundet  i  Ruinerne  af  Byens  Theater.  Ind- 
skriften beretter,  at  det  paagjældende  Alter  ifølge  albanske  Rets- 
regler er  bleven  opsat  af  Julierne  til  Ære  for  en  gammel  latinsk  Skyts- 
gud Veiovis  (VEDIOVEI  PATREI  GENTEILÉS  JVLIEI  j  LEEGE 
ALBANA  DICATA),  og  hidrører  utvivlsomt  fra  en  Tid,  der  ligger  forud 
for  Stadens  Erobring  af  Coriolan  (1.  c.  pag.  1084  ff.).  løvrigt  siges  det 
ommeldte  Alter  allerede  at  være  forsvundet,  men  Gell.  der  maa  staa 
som  Hjemmel  for  denne  Meddelelse,  har  kunnet  oplyse  sin  Text  med 
en  Afbildning  af  det  (1.  c.  I  pag.  218). 

3)  Orelli,  laser.  Nr.  119,  2252  og  flere. 

dierne  i  Antium ,  Neros  Fødeby ;  Tiber  opførte  her  en  Hellig- 
dom —  et  saakaldet  sacrarium  —  for  Slægten  og  rejste  en 
Billedstøtte  for  sin  Stedfader  August,  og  da  dennes  Lig  før- 
tes fra  Nola  i  Campanien  til  Roin,  blev  Baaren  som  en  Hyldest 
til  den  gamle  Hjemstavn  bragt  ind  i  Bovillæ,  hvorfra  romer- 
ske Riddere  den  næste  Morgen  afhentede  Liget  for  at  stede^  det 
til  Hvile  i  Mausolæet  paa  Campus  Martius. 

Vistnok  have  flere  af  Roms  mægtige  Familier  havt  deres 
Villaer  i  Bovillæ.  Det  tør  formodes  med  Hensyn  til  Antistierne. 
Arruntierne  og  Vatmierne,  for  hvis  Vedkommende  man  har 
fundet  Indskrifter  fra  Gravmæler  i  Nærheden  af  Byen1);  lejlig- 
hedsvis nævner  Cicero  ogsaa  en  funchis  Bovillanus,  der  tilhørte 
hans  Broder  eller  dem  Begge  i  Forening;  og  efter  Navnet  at 
dømme  kunde  man  jo  være  fristet  til  at  henlægge  denne  Ejen- 
dom til  Bovillæ2).  Om  hine  formentlige  Villaer  vides  imidlertid 
ikke  det  allermindste,  og  ikke  bedre  ere  vi  hjulpne  ved,  at  en 
Indskrift  nævner  en  Cascellianus  fundus  —  eller  Fund.  Casa- 
cellence  Via  Appia  Mil.  XIII.  som  den  ogsaa  benævnes3)  — 
ved  den  13de  Milepæl,  idet  der  ikke  kjendes  nogetsorahelst 
Træk  af  Slægten  Cascellius,  Historie  —  bekjendt  iøvrigt  for  sine 
Retslærde    —    der    lader    sig    henføre    til    denne    Sommerbolig; 


'J    Pratilli.   Via  Appia  (Napoli  1745)  p.  74—75. 

2)  Saaledes  til  Ex.  Canina  1.  c.  pag.  210.  Med  lau^t  mere  Føje  henlægges 
dog  dette  Bovillanum  til  Egnen  ved  Ciceros  Hjemstavn  i  Arpinum 
(Orelli  Onomast.  (1838)  II  p.  97),  meu  iøvrigt  er  det  uden  In! 
nærmere  at  komme  ind  paa  Spørgemaalet,  idet  Alt.  hvad  der  vides  om 
denne  Ejendom,  indskrænker  sig  til  en  Bemærkning  af  Cicero  i  et  Brev 
til  Broderen  om,  at  hau  har  hørt,  at  han  ikke  agter  at  skil.le  sig  ved 
Landgodset,    hvormed    der    saa    følger    n<  i    med  Hensyn   til  at 

bringe  det  i  en  bedre  Stand  (Cic.  ad  Qc.  fratr.  111.  I,  2, 

'■)    Canina  1.  c.  p.  21.'.  N.    18 

mulig  dog  et  større  Monument,  der  netop  har  sin  Plads  ved 
den  nævnte  Milepæl  til  Venstre  ved  Vejen,  tør  regnes  for  Fa- 
miliens Gravmæle. 

Derimod  nævner  Cicero  i  Forsvarstalen  for  Milo  en  Titus 
Sextius  Gallus,  der  skal  have  ejet  et  Landsted  i  Bovillæ.  Til 
denne  selv  kjende  vi  rigtignok  ikke  Andet  end,  at  han  omtales 
som  en  hæderlig  og  fortræffelig  ung  Mand  —  in  prijniis  honestus 
atque  ornatus  adolescens1)  —  hvad,  naar  der  spørges  om  politisk 
Sympathi,  i  Ciceros  Mund  vil  sige  det  Samme  som,  at  han 
hyldede  konservative  Anskuelser;  derimod  var  hans  Villa  Stedet 
for  en  opsigtvækkende  Begivenhed,  —  her  blev  nemlig  Ciceros 
forbitrede  Fjende,  Folketribunen  fra  Aar  58,  Publius  Clodius 
dræbt  af  Titus  Annius  Milo. 

Sammenstødet  mellem  Clodius  og  Milo  kom  ingenlunde 
uventet.  Hver  Mand  i  Rom  havde  i  Aaringer  været  Vidne  til 
den  Forbitrelse,  der  herskede  mellem  dem  —  et  Fjendskab,  der 
egenlig  ikke  synes  at  være  opstaaet  af  Antipathi,  thi  de  vare 
højst  beslægtede  Naturer:  dristige  og  hensynsløse  Partigængere, 
der  ikke  skyede  nogen  Voldshandling  for  at  sætte  deres  Planer 
igjennem  —  men  nærmest  at  være  fremkaldt  ved,  at  ligesom 
Clodius  a.  58  havde  ladet  sig  bruge  af  Magthaverne  Pompejus 
og  Cæsar  til  at  faa  den  noget  besværlige  Cicero  fjærnet  fra 
Rom,  saaledes  lod  Milo  sig  i  det  følgende  Aar,  da  Clodius  i  sit 
Overmod  begyndte  at  blive  ogsaa  Pompejus  for  byrdefuld,  be- 
nytte af  denne  til  at  faa  Cicero  kaldet  tilbage  fra  Exilet.  Som 
Ciceros  Ven  blev  Milo  Clodius'  Fjende;  og  mere  af  Omstændig- 
hederne  end  af  egentlig  Tilbøjelighed   blev  han  Forkæmper  for 


')    Cicero,  pro  Milone  31,  86. 

det  aristokratiske  Senatsregiinente,  Optimaterne,  medens  Clo- 
dius  fremdeles  optraadte  som  Fører  for  et  meget  yderliggaaende 
Demokrati,  og  ved  Agitationer  blandt  Folkets  laveste  Lag,  Sla- 
ver og  Frigivne,  søgte  at  fremme  sin  egen  Magtstilling.  Som 
alt  antydet  førtes  Striden  mellem  dem  ikke  for  lukkede  Døre, 
men  aabenlyst  paa  Torve  og  Gader.  Gjentagne  Gange  havde 
Clodius  belejret  Milo  i  hans  Bolig,  søgt  at  storme  hans  Palads 
ved  Tiberen ,  og  vel  havde  denne  forsøgt  at  drage  sin  Uven  til 
Ansvar  for  Domstolene,  men  da  der  ikke  var  noget  at  opnaa 
ved  en  retslig  Forfølgning,  idet  en  Undersøgelse  blev  forhindret 
af  Clodius  Venner,  tog  Milo  ikke  i  Betænkning  at  føre  Kampen 
med  samme  Vaaben.  Ogsaa  han  lejede  væbnede  Gladiator- 
skarer, og  saa  at  sige  daglig  blev  Roms  Borgere  Vidne  til 
blodige  Fejder  mellem  disse  væbnede  Bauder,  der  paa  deres 
Herrers  Vegne  søgte  at  hindre  Valghandlinger  eller  hvad  Andet, 
der  ikke  faldt  i  deres  Smag.  —  vi  have  jo  sét,  hvorledes  Cicero 
anmoder  Atticus  om  Hjælp  til  Beskyttelse  af  Arbejderne  ved 
Gjenopførelsen  af  hans  Palads  paa  Palatinerbjerget1). 

Særlig  a.  53,  da  Clodius  søgte  Præturen  og  Milo  Konsulatet 
for  det  følgende  Aar,  blussede  Striden  imellem  dem  op  med 
forøget  Styrke.  Kun  som  Konsul  kunde  Milo  holde  sig  mod 
sine  Fjender,  og  kun  i  en  Provinds  haabe  at  fri  sig  for  sin 
Gjæld  —  det  kostede  jo  at  udruste  disse  væbnede  Skarer, 
ikke  at  tale  om,  hvad  der  gik  med  for  at  vinde  Vælgerfolkets 
Stemmer  ved  pragtfulde  Fester,  Uddeling  af  Gaver  og  dsl. 
Men  ikke  mindre  var  det  Clodius  magtpaaliggende  at  forhindre 
sin  Antagonist  fra  at  blive  valgt.  Med  en  Overordnet  som 
denne   vilde   hans  Prætur   blive   stækket    og   betydningsløs,    han 


')    Via  Appia  II  p.  75. 

vilde  ikke  kunne  gjennemføre  sine  alt  bebudede  Forslag  om 
at  give  Frigivne  og  Slaver,  der  levede  i  en  vis  Frihed,  stats- 
retlig Ligestilling  med  Roms  frie  Borgere ,  og  ad  denne  Vej 
haabede  han  at  vinde  Fordele  og  Indflydelse  for  sig  selv.  „Om 
det  var  lykkedes  Clodius  at  opnaa  Præturen,  sandelig'',  ud- 
bryder Cicero  ,  „hverken  eders  Hustruer  eller  Børn  havde 
været  beskyttede  mod  hans  Attraa!"  „Vilde  han  ikke  her  i  Byen 
have  hvervet  en  Hær  af  Slaver  for  ved  deres  Hjælp  at  tilvende 
sig  Alles  Ejendele?"  l)  .  .  .  „Allerede  havde  han  jo  udarbejdet 
Forslag,  der  vilde  have  gjort  os  til  vore  Slavers  Tjenere"2). 
Hver  for  sig  gjorde  de  da  Alt  for  at  hindre  hinandens  Valg. 
Atter  saae  man  Gadekampe  og  Brandstiftelser  —  „saa  at  sige 
daglig  flød  der  Blod",  forsikkrer  Dio3)  —  og  mere  end  en  af 
Roms  høje  Øvrighedspersoner  geraadede  i  Fare  og  blev  saaret 
under  Udøvelsen  af  sine  Embedspligter ;  ogsaa  Cicero  havde, 
efter  eget  Udsagn,  nær  ladt  Livet,  da  han  ved  en  Lejlighed 
vilde  tale  til  Folket  for  Milo4). 

Et  Sammenstød,  der  maatte  ende  med  den  Ene  eller  den 
Andens  Død.  kunde  vanskelig  undgaas.  At  dette  imidlertid 
skulde  ske  ved  et  tilfældigt  Møde,  borte  fra  Rom,  og  Milo 
være  Drabsmanden .  havde  man  dog  næppe  tænkt  sig.  Fra 
Clodius  stammede  hine  Brandstiftelser  og  Overfald  —  det  var 
ham,  der  først  havde  gjort  Roms  Gader  usikre  med  sine  Gladia- 
torer. Han  havde  jo  intet  mere  at  miste  i  Folks  Omdømme!  Hvis 
blot  en  Tiendedel  af  de  Beskyldninger  er  sande,  som  Cicero 
retter  imod   ham.    var   der  ikke  nogen  Forbrydelse  mod  Person 


2)  Cic   pro  Mil.  28.  76. 
-)  ibid.  32,  87. 

3)  Dio  Cassius  XL,  48. 
')  Cic.  pro  Mil.  14,  37. 

eller  Ejendom,  som  ban  ikke  havde  begaaet1).  Højt  og  lyde- 
lig havde  ban  ogsaa  erklæret,  „at  Konsulatet  kunde  man  vel 
ikke  fratage  Milo,  men  nok  Livet",  og  til  sine  Venner  op- 
givet Dagen,  da  dette  vilde  ske:  „i  Løbet  af  3,  højst  4  Dage 
vilde  Milo  være  ombragt"2)  .  .  .  „Netop  Tredjedagen  efter,  at 
ban  havde  udtalt  sig  saaledes"  —  fremhæver  Cicero  —  „ind- 
traf Katastrofen"  3). 

Hvad  der  ved  denne  Lejlighed  foregik  paa  den  appiske  Vej, 
er  stillet  os  levende  for  Øje.  Ikke  blot  omtales  Sammenstødet 
med  en  Kække  Biomstændigheder  i  den  Tale,  som  Cicero  holdt  — 
eller  rettere  senere  nedskrev  —  til  Forsvar  for  sin  Ven,  men 
yderligere  har  en  lærd  Grammatiker,  Asconius  Pedianus,  kastet 
Lys  over  den  i  de  Kommentarer,  hvormed  han  —  dog  først  paa 
Kejser  Claudius'  eller  Neros  Tid  —  ledsagede  Ciceros  Taler, 

Morgenen  den  17de  Januar  (a.  52)  havde  Clodius  efter 
Sædvane  tilbragt  i  Rom  og  blandt  Andet  været  tilstede  som 
Vidne  ved  Oprettelsen  af  et  Testamente,  i  hvilket  en  romersk 
Architekt,  Cyrus,  indsatte  ham  og  Cicero  til  Arvinger  efter  sig. 
Op  ad  Formiddagen  forlod  han  Byen  og  tog  ud  til  Aricia,  med 
hvis  Dekurioner  —  eller  Byraadsmedlemmer,  som  de  kunne 
kaldes  —  han  havde  en  Sag  at  forhandle.  Han  rejste  til  Hest, 
uden  Bagage  og  Tjenerskab,  og  uden  at  være  ledsaget  af  sin 
Hustru  Fulvia,  men  med  et  Følge  af  30  bevæbnede  Slaver,  for- 
uden nogle  faa  Venner,  der  hørte  til  hans  nærmere  Kreds.  Den 
følgende  Morgen  begav  han  sig  til  sit  Landslot  i  Albaner- 
bjergene   —    en    pragtfuld    Bolig    med    Facade    ud     imod    den 


')    Cic.  pro  Mil.  27,  73—75. 
3)    ibid.  9,  26. 
')    ibid.  16,  44. 

appiske  Vej  —  om  hvis  Størrelse  vi  kunne  danDe  os  en  Fore- 
stilling ved  at  høre,  at  den  i  sine  Kjælderhvælvinger  med  Let- 
hed kunde  huse  et  Mandskab  paa  tusind  Bevæbnede1)  —  og 
tænkte  at  tilbringe  Natten  dér.  Da  man  imidlertid  hen  paa 
Eftermiddagen  underrettede  ham  om,  at  Cyrus  var  død,  opgav 
han  sit  Forehavende  og  vendte  strax  tilbage  til  Rom.  En  Times 
Tid  senere  —  Kl.  3  efter  vor  Tid  —  mødte  han  udfor  Sextius  Gallus' 
Ejendom,  Milo,  der  rejste  til  sin  Fødeby  Lanuvium,  hvor  han  i 
Egenskab  af  Overøvrighed  (eller  dictator  —  som  han  benævnes) 
skulde  indsætte  en  Flamen  (Præst)  i  sin  Bestilling.  Milo  rejste 
i  Vogn  sammen  med  sin  Hustru  Fausta  —  en  Datter  af  Dikta- 
toren Sulla,  som  han  nys  (a.  55)  havde  ægtet  —  og  paa  fornemme 
Herrers  Vis  var  han  ledsaget  af  stor  Oppakning  og  talrigt 
Tjenerskab,  tildels  bevæbnede  Slaver,  hvis  Tal  efter  hans  Mod- 
standeres Udsagn  skulle  have  udgjort  tre  Hundrede. 

Tilfældig  syntes  man  saaledes  at  være  stødt  sammen  paa 
den  appiske  Vej.  De  to  Modstandere  passerede  hinanden  rolig 
forbi  —  Clodius  som  den  Svagere,  der  ikke  vilde  indlade  sig 
paa  en  Kamp,  hvis  Udfald  maatte  være  usikkert,  og  Milo  for- 
standig nok  til  ikke  ved  et  aabent  Overfald  paa  alfar  Landevej 
at  forspilde  sine  Udsigter  til  Konsulatet  —  „jeg  véd",  bemærker 
Cicero,  „hvor  bekymret  og  ængstelig  en  Kandidat  er,  naar  det 
gjælder  at  søge  hin  Post" 2).  Men  ikke  saaledes  Følget.  To 
af  Roms  berygtede  Gladiatorer,  Eudamus  og  Birria,  dannede 
Bagtroppen  i  Toget;  de  søgte  Klammeri  med  Clodius'  Slaver  og 
tvang  ved   deres  Drillerier    disse    til   at    indlade   sig   med   dem. 


Cic.  pro  Mil.  20,  53:    quo  in  fundo  propter  insanas  Mas  substructiones 
facile  mille  hominum  versabattir  valentium. 
ibid.  1G.  42 

Clodius,  der  vilde  bringe  Orden  til  Veje,  gjorde  omkring  og  red 
ind  mellem  Urostifterne,  men  ikke  saa  snart  havde  han  vist  sig, 
før  Birria  gjennemborede  hans  Skulder  med  sit  Spyd;  der  op- 
stod et  almindeligt  Haanclgemæng,  under  hvilket  Clodius'  Slaver 
bragte  deres  saarede  Herre  ind  i  det  nærliggende  Herberg  i 
Bovillæ.  Hvilken  Udvej  skulde  Milo  gribe  i  denne  Situation? 
Ulykken  var  sket:  Clodius  overfalden  og  saaret  af  hans  Folk. 
Paa  den  ene  Side  virkede  Frygten  for  den  Mishandledes  ufor- 
tøvede  Hævn,  om  han  lodes  i  Live,  paa  den  anden  Side  Re- 
spekten for  Lovene.  Frygten  vandt  Overhaand ,  og  saaledes 
skete,  hvad  der  ikke  kunde  forsvares:  Milo  lod  Gjæstgiver- 
gaarden  storme  af  sine  Folk,  Clodius  trække  frem  af  sit  Skjul 
og  paa  den  appiske  Vej  hugge  ned  at  sine  Slaver.  —  Efter  sket 
Gjerning  drog  Milo  videre  til  sin  Fødeby  for  at  udføre  sin  Gjer- 
ning,  medens  Clodius'  Lig,  gjennemboret  af  talrige  Spydstik. 
blev  liggende  paa  Vejen,  indtil  en  romersk  Senator,  Sextus  Te- 
dius,  der  vendte  tilbage  fra  Landet,  senere  paa  Eftermid- 
dagen fandt  det  og  i  sin  Vogn  lod  det  bringe  til  Rom. 

Saaledes  skildrer  Asconius  Pedianus  dette  Optrin  i  de 
værdifulde  Kommentarer,  hvormed  han  har  ledsaget  Ciceros 
Tale  for  Milo  1).  Denne,  resumerer  han,  havde  ikke  paabudt  noget 
Angreb  paa  Clodius'  Følge,  men  maaske  heller  ikke  gjort,  hvad 
der  stod  i  hans  Magt  for  at  forhindre  det,  og  da  det  først  var 
kommet  saa  vidt,  at  hans  Fjende  laa  saaret  af  hans  Folk, 
havde  han  foretrukket  at  benytte  Lejligheden  og  helt  skille  sig 
af  med  denne  Modstander2).  Vistnok  kommer  denne  Frem- 
stilling Sandheden  meget  nær,  og  den  har  —   ved  Siden  af  det 


')    Ascon.  in  Milon.  (Orelli  1833)  p.  32—33. 

'-)   ibid.  p.  33  og  42:  „sed  ita  constitit,  ut  dixvmw,  neutrius  consilio  pugna- 

tum  esse  eo  die,  veru»i  ei  forte  occurrisse\    < x  m  rixa  aervorutn  tandem 

ad  caedem  perventwm. 

Tryk,  som  Pompejus'  Ønske  om  en  Domfældelse  unægtelig  ud- 
øvede —  været  bestemmende  for  Dommerne,  naar  de  med  saa 
overvejende  Majoritet  kj endte  Milo  skyldig  i  Drab. 

Noget  anderledes  søger  Cicero  i  den  anførte  Tale  at  for- 
krare os  Begivenheden.  Selve  Faktum  —  at  Clodius  var  bleven 
ihjelslagen  af  Milos  Folk  —  lod  sig  jo  ikke  benægte,  allerede  af 
den  Grund,  at  Milo  selv  intet  Øjeblik  havde  fragaaet  Gjerningen, 
og  heller  ikke  turde  Cicero  indlade  sig  paa  at  følge  et  Raad,  som 
blev  givet  ham  af  hans  Venner,  og  lægge  Hovedvægten  i  sit  For- 
svar paa,  at  Milo  i  Virkeligheden  havde  udført  en  saare  fortjenstfuld 
Handling  ved  at  befri  Samfundet  for  en  saa  farlig  Forbryder 
som  Clodius.  Derimod  gik  han  ud  paa  at  fremstille  Sagen, 
som  om  der  her  paa  den  appiske  Vej  var  bleven  beredt  den 
Anklagede  et  Baghold  af  hans  Fjende,  denne  havde  angrebet 
ham,  og  Milo  kun  gjort  Brug  af  sin  Ret  til  lovligt  Nødværge. 

Lad  os  mærke  os  Omstændighederne,  under  hvilke 
Begges  Rejse  gik  for  sig  —  lyder  Ciceros  Opfordring  til  de  be- 
skikkede Dommere;  saadanne  afgive  altid  et  vægtigt  Vidnes- 
byrd, her  ere  de  afgjørende.  Clodius  vidste,  at  Milo  den  18de 
Januar  maatte  furetage  en  uopsættelig  Rejse  til  sin  Fødeby,  og 
Dagen  forud  drog  han  selv  fra  Rom  for  at  passe  ham  op  paa  et 
Sted  „berygtet  for  sine  Stimænd,  særlig  skikket  til  Overfald". 
Ellers  foretog  han  altid  sine  Rejser  til  Vogns  sammen  med  sin 
Hustru;  hvor  han  end  drog  hen,  var  han  ledsaget  af  en  Skare 
letfærdige  Piger  og  græske  Yndlinge,  —  dennesinde  rejste  han 
alene  og  til  Hest ,  men  med  et  Følge  af  udvalgte ,  haand- 
faste  Folk l).      Og   nu   dette   hastige   Opbrud    fra  Landslottet    i 


')    Cic.  pro  Mil.lO,  28;  19,  50;  21,  55. 


B0VILLÆ.  289 

Albanerbjergene,  hvor  han  havde  tænkt  at  tilbringe  Natten  — 
hvad  var  vel  Meningen  med  denne  Forandring  af  en  tagen  Be- 
slutning? Et  Bud,  siges  der,  skal  være  kommen  til  ham  paa 
hans  Villa  og  bragt  Meddelelse  om,  at  Cyrus  —  Architekten  — 
var  død.  .,Men  var  dette  nogen  Grund  til  at  ile  saa  hoved- 
kulds til  Rom,  at  foretage  en  Rejse  ved  Nattetid?"  x)  Den  fore- 
gaaende  Dags  Morgen  havde  Clodius  jo  været  hos  den  Afdøde  — 
..jeg  var  selv  tilstede,  har  forseglet  Testamentet  i  P'orening  med 
ham"  —  og  havde  taget  Afsked  med  ham,  som  han  laa  i  saa 
at  sige  de  sidste  Trækninger.  .,Men  selv  om  han  som  Arving 
kunde  have  Grund  til  at  tage  ind  til  Rom,  hvad  havde  der  vel 
været  tabt  ved,  at  han  først  den  næste  Morgen  tidlig  naaede 
Byen?"2)  —  »Nej,  langt  snarere  —  som  jeg  skjønner  —  har 
hint  Bud,  i  Stedet  for  at  melde  Cyrus'  Død.  skullet  underrette 
ham  om,  at  Milo  nærmede  sig.''3)  —  Men  nu  Milo,  som  be- 
skyldes for  at  have  foretaget  denne  Rejse  netop  i  den  Hensigt 
at  ombringe  sin  fejende  —  hvor  tilfældig  kom  han  ikke  afsted? 
hvor  lidet  forberedt  var  han  ikke  til  at  indlade  sig  paa  en 
Kamp !  Om  Formiddagen  havde  han  overværet  en  Forhandling 
i  Senatet  og  var  forbleven  dér  til  Mødets  Slutning;  saa  gik  han 
hjem,  skiftede  Klæder  og  Sko,  og  blev  yderligere  opholdt  i  at 
at  komme  afsted,  ved  at  hans  Hustru  —  som  det  nu  engang  er 
Kvinders  Vis  („ut  fitu)  —  ikke  var  fuldt  rejsefærdig4).  „Vel  var 
han  aldrig  saa  helt  uforberedt,  at  han  jo  var  saa  at  sige  til- 
strækkelig beredt  imod  hin"  5)  —  „stedse  maatte  det  jo  staa  for  hans 


i)    Cic.  pro  Mil.   19,  49. 
-'l    ibid. 
)   ibid.  18,  48. 

4)  ibid.    10.    28:    paullisper ,    dum  se  uxor    {ut   fit)    comparat,    commora- 
tus  est. 

5)  ibid.  21,  56:    aec   vcro  sk  erat   unguam  non  paratus  M<1<>  contra  illum, 
nt  non  satis  fere  esset  paratus. 

Tanke,  hvor  forhadt  han  var  sin  Modstander,  hvor  dumdristig 
denne" x)  —  men  iøvrigt  bestod  hans  Følge  kun  af  svage  unge 
Piger  og  Drenge2),  mod  Sædvane  havde  han  endog  sin  Hustrus 
unge  Tonekunstnere  (pueri  symphoniaci)  med  sig.  Hvorledes 
kunde  han  da  tænkes  mindre  rustet  til  en  alvorlig  Dyst  — 
„hvad  maatte  ikke  i  højeste  Grad  være  ham  til  Hinder? 
Klæderne  eller  Kjøretøjet  eller  Ledsagersken  .  .  .  indsvøbt  i 
sin  Rejsek,appe  —  hvilende  i  Vognen  —  saa  at  sige  lænke- 
bundet  af  sin  Hustru!"3). 

Saaledes  detaillerer  Cicero  Omstændighederne  og  berører 
i  faa  Ord  selve  Katastrofen.  Clodius'  Slaver  havde  begyndt 
Angrebet.  Fra  et  ophøjet  Sted  ved  Vejen  udkastede  de  deres 
Spyd  mod  den  fredelig  Forbifarende  og  dræbte  hans  Kudsk,  og 
da  Milo  med  Kappen  slaaet  tilside  sprang  ud  af  Vognen  og 
forsvarede  sig  modig,  styrtede  hine  Forvovne  med  dragne  Vaaben 
hen  imod  Vognen  og  nedlagde  flere  af  hans  Folk.  Ved  Synet  af 
Striden  ilte  Milos  øvrige  Tjenerskab  hid,  og  da  de  antog,  at 
deres  Herre  var  dræbt,  og  havde  al  Grund  til  at  tro  saaledes,  idet 
de  havde  hørt  det  af  Clodius'  egen  Mund  —  nu  ja,  „saa  gjorde  de. 
uden  at  det  blev  befalet  dem,  uden  at  Milo  vidste  det,  uden  at 
han  endog  var  nærværende,  hvad  Enhver  ved  en  saadan  Lejlighed 
vilde  have  ønsket  gjort  af  sine  Slaver"4). 


')    Cic  pro  Mil.  21,  56. 

2)    ibid.  10,  28:  muliebri  et  delicato  ancillarum  puerorumque  comitatu. 

')    ibid.  20,  54:    Quicl  horum   non   impeditissimum?    vestitus.    an  vehiculum, 

an  comes?   quid  minus  promptum  ad  pugnatn,    quum  paenula  irretitus. 

rheda  impeditus,  uxore  paene  constrictus  esset? 
*)    ibid.    10,    29:    fecerunt   id   servi    Milonis   .  .  .    neque    imperante.    neque 

sciente   neque   praesente   domino,    quod   snos    quisque   servos   in    tali    re 

facere  voluisset. 

„Saaledes  som  jeg  her  har  fremstillet  Eder  Begivenheden," 
slutter  Cicero  dette  Afsnit  af  sin  Tale,  „er  den  i  Sandhed  gaaet 
for  sig;  den,  der  stræbte  en  Anden  efter  Livet,  er  bleven 
fældet,  over  Vold  sejrede  Vold,  eller  rettere:  Dumdristigheden 
blev  overvundet  af  Modet"  J). 

Hvorvidt  denne  Fremstilling  havde  kunnet  gjøre  Indtryk 
paa  Milos  Dominere,  maa  lades  usagt;  som  berørt  hørte  de 
nemlig  ikke  Ciceros  Tale  i  den  omhyggelig  udarbejdede  Form, 
hvori  vi  kjende  den.  men  hvad  der  lød  for  deres  Øren  hin  8de 
April  (a.  52),  da  han  som  eneste  Forsvarer  tog  Ordet  for  den 
Anklagede,  var  overmaade  mat  og  lidet  heldigt  i  Formen.  Ikke 
saa  snart  havde  Cicero  begyndt  sin  Tale,  førend  der  opstod 
Hujen  og  Raab  af  Clodius'  Tilhængere,  der  vilde  forhindre  ham 
i  at  fortsætte;  Cicero  kom  ud  af  Fatning:  de  usædvanlige  Om- 
givelser (Pompejus  havde  besat  Forum  med  Soldater),  den 
Tumult,  der  opstod,  da  Militæret  huggede  løs  paa  Urostifterne 
først  med  flad,  men  —  da  dette  blev  taget  for  Spøg  —  med 
skarp  Klinge,  gjorde  ham  ydermere  forsagt;  for  Angst  kunde 
han  ikke  faa  Ordene  frem,  saa  at  han  efter  Dio  Cassius1  Ud- 
sagn kun  fik  sagt  saare  lidet  af,  hvad  han  egenlig  vilde  have 
fremført2).  Men  senere,  under  roligere  Forhold,  udarbejdede 
han  med  Flid  og  juridisk  Kunst  en  Forsvarstale  saaledes,  som 
han  havde  ønsket  at  kunne  holde  den  for  sin  Ven.  Ængstelsen 
er  vegen  for  Tilliden —  „Vaabnene  hist  henne,  Soldaterne  og  deres 
Befalingsmænd,  de  bebude  os  ingen  Fare.  men  Beskyttelse"3)  — 


M    Cic,  pro  Mil.  11.  30. 
-)    Dio  Cass.  XL,  54 
3)    Cic.  pro  Mil.  1.  3. 

der  er  den  vante  Verve,  de  rhetoriske  Blomster  og  Ordstillinger, 
hans  Talekunsts  hele  Teknik;  og  steg  han  end  sikkert  i  Virke- 
ligheden ned  af  Talerstolen  uden  anden  Sindsbevægelse  end  den, 
Frygten  havde  indjaget  ham,  saa  slutter  han  nu  med  de  Taarer. 
der  paa  Papiret  saa  let  staa  til  hans  Raadighed:  „for  Taarer 
kan  jeg  ikke  tale  mere,  men  ved  Taarer  vil  denne  Mand  ikke 
forsvares"  .  .  .  „lyksaligt  det  Land,  som  optager  ham,  utak- 
nemligt det,  som  forstøder  ham,  ulykkeligt  det,  som  mister 
ham " l)  Det  er  denne  Tale ,  som  af  de  gamle  Veltalenheds- 
lærere  blev  beundret  som  et  Mesterstykke  af  oratorisk  Kunst2), 
og  som  ganske  vist  ogsaa  hører  til  Ciceros  bedste  Foredrag, 
ihvorvel  den  ved  sine  Gjentagelser  og  sin  Mangel  paa  anskuelig 
Komposition3)  langtfra  i  samme  Grad  vil  tilfredsstille  vor  Tids 
Smag. 


Af  det  Tempel  for  den  gode  Gudinde  (Bona  Dea),  hvor 
Clodius  modtog  sit  første  Saar,  er  der  ikke  længer  Rester  til- 
bage, og  ej  heller  af  den  Villa,  paa  hvis  Grund  det  siges  at 
ligget4).  Naar  Canina  dog  ligefuldt  mener  —  „med  megen 
Sandsynlighed"  5)  —  at  kunne  angive  Beliggenheden,   maa  dette 


')    Cic.  pro  Mil.  38,  105 

-)  Ascot],  in  Milon.  pag.  42:  scripsit  .  .  .  ita  perfecte  ut  iure  prima  haberi 
possit. 

)  At  en  anden  Anskuelse  deles  af  Velyndere  af  Ciceros  oratoriske  Kunst 
behøver  næppe  at  bemærkes;  „die  lichtvolle  Anordnung  der  Beweis- 
filhrung'1.  hedder  det  til  Ex.  i  en  Recension  af  et  Skrift  {de  Hermagora 
rhetore  i  Zeitschr.  f.  Alterthumswissensch.  1843  p.  429  ff.),  i  hvilken 
der  nærmere  dvæles  ved  Tekniken  i  den  omhandlede  Tale. 

4)    ibid.  81,  86. 

5j    Canina.  1    c.  pag.  213. 

nærmest  støttes  paa  haus  Antagelse  om  at  kjeude  Finde- 
stedet her  i  Bovillæ  for  en  Indskrift,  der  omtaler  Istand- 
sættelsen af  en  Helligdom  for  den  nævnte  Gudinde1). 

Fra  Frattocchie  ud  til  Albanerbjergene  er  der  ikke  flere 
Villaer  at  dvæle  ved.  Vejen  højner  sig  jævnt  op  imod  Bjergene, 
og  dens  Omgivelser  faa  et  mere  smilende  Udseende  ved  frodige 
Vingaarde  og  Køkkenhaver.  Ved  Indkjørselen  til  Albano  kaste 
vi  Blikket  tilbage  ad  Vejen:  snorlige,  som  trukken  efter  en 
Lineal  ligger  via  Appia  helt  ned  til  Cæcilia  Metellas  Grav- 
mæle —  en  lysende  Stribe,  indrammet  af  Kampagnens  graa- 
grøDne  Tæppe. 


')    Orelli,  Inscr.  Nr.  1515. 


Rettelser. 


S.  28,  Lin    2  f.  o.   „Krypt",  Jæs  :   „Krypter". 

S.  31,  Lin.  1  f.  n.  „ibid.  86",  læs:  „ibid.  87". 

S.  39,  Lin.  2  f.  n.  læs:    „foreskrev5).     Betænk    dog,    i  hvilken  Grad  denne 

Lære  er  falsk!" 

S.  169,  Lin.  1  f.  n.  „Modstandernes",  læs:  „de  Straffedes". 

S  172,  Noten  1         „congretationibus" ,  læs:  „congrøgationibus" . 

S  180,  Lin.  3  f.  o.   „Skelettet",  læs:  „Liget". 

Led  det  foreliggende  Bind  tager  jeg  Afsked  med  mine  Studier 
fra  den  appiske  Vej.  Grunden  er  ganske  vist  for  en  Del  den,  at 
det  ikke  er  lykkedes  mig  at  vinde  en  saa  stor  Læsekreds  for 
mit  Arbejde,  som  jeg  kunde  ønske,  men  dog  nok  saa  meget, 
at  min  Interesse  for  Æmnet  i  Aarenes  Løb  har  begyndt  at 
tabe  sig,  —  og  med  Interessen  ogsaa  Lysten  I  il  at  foretage  de 
Besøg  paa  selve  Stederne,  der  efter  den  Maade,  hvorpaa  Vejen 
behandles  af  mig,  ere  ikke  mindre  fornødne  end  Kjendskabet  til 
Literaturen.  Jeg  havde  ønsket  i  dette  Bind  at  kunne  medtage 
en  Skildring  af  Vejen  gjennem  de  pontinske  Sumpe  til  Terracina, 
idet  jeg  da  uden  det  hidtidige  Ophold  ved  Udgivelsen  havde 
kunnet  føre  Læseren  ned  til  en  Egn,  der  forekommer  mig  særlig 
interessant,  og  med  hvilken  jeg  er  kjendt  fra  et  længere  Besog: 
Bugten  omkring  Formiæ;  men  10  Aar  ere  forløbne,  siden  jeg 
besøgte  de  pontinske  Sumpe,  mine  Indtryk  derfra  ere  udviskede, 
og  Turen  hører  ikke  til  dem,  som  man  i  ældre  Aar  ønsker 
at  gjentage.  En  Skildring  af  Egnen  ved  Formiæ,  der  skulde 
have  udgjort  Indholdet  af  et  4de  Bind  af  Via  Appia,  vil  derfor 
—  om  jeg  maatte  naa  at  faa  den  udgivet  -  fremtræde  paa  anden 
Maade  end  som  et  Afsnit  af  den  appiske  Vej. 


Forøvrigt  benytter  jeg  Lejligheden  til  paany  at  henvise  til 
det  Forord,  der  ledsagede  1ste  Bind.  Hvad  jeg  dér  har  be- 
mærket om  Gharakteren  af  mit  Arbejde:  at  det  ikke  tilsigtede  at 
være  en  lærd  Undersøgelse  og  ikke  heller  lagde  an  paa  at  give 
en  udtømmende  Fremstilling  af  Alt,  hvad  der  i  Retning  af 
Indskrifter,  Kunstsager  og  desl.  kunde  tjene  til  at  kaste  Lys  over 
Vejen  og  dens  Mindesmærker,  gjælder  ogsaa  dette  3die  Bind; 
de,  der  kun  finde  Behag  i  den  strenge  Videnskabelighed,  ville 
vel  fremdeles  føle  sig  skuffede,  men  kunne  iøvrigt  være  forvissede 
om,  at  de  ikke  i  Literaturen  ville  finde  en  mere  fyldig  Frem- 
stilling af,  hvad  der  ogsaa  i  snevreste  Forstand  —  med  Hensyn 
til  Vejbanen,  Vejlegemet  eller,  hvad  man  nu  vil  kalde  det  — 
vedrører  den  appiske  Vej  paa  Strækningen  gjennem  Albaner- 
bjergene, end  den,  der  bydes  i  det  foreliggende  Afsnit. 


Forf. 

I. 

PUBLIUS  CLODIUS'  VILLA. 


Før  som  nu  vare  Albanerbjergene  et  af  Mellemitaliens  skjønneste 
Landskaber.  De  skovklædte  Højder  om  Nemi-  og  Albanersoen, 
den  styrkende  Luft,  man  nød  herude  mere  end  tusinde  Fod  til- 
vejrs, kølet  om  Dagen  af  Brisen  fra  Havet,  om  Natten  af  del 
friske  Pust  fra  Apenninerne,  —  den  vide  Udsigt:  henover  Tiber- 
sletten til  Bjergene,  ned  til  Kysten  og  Havet  fra  Pynten  ved 
Civita-vecchia  til  Monte  Circeio  ved  Terracina,  —  disse  Goder 
i  Forening  lokkede  Hundreder  af  Roms  rige  Familier  til  ai  - 
Sommerophold  i  denne  Egn.  Dertil  bidrog  ogsaa  den  nære  Be- 
liggenhed ved  Hovedstaden.  Paa  en  Time  eller  to  kunde  man 
ad  de  flisebelagte  Veje  være  inde  til  Forretninger  paa  Forum,  og 
dog  var  man  Byen  saa  fjærn,  at  man  kunde  unddrage  sig  al  dens 
Tvang  og  Besvær,  —  hine  selskabelige  Smaabyrder,  der  beri 
i  et  Brev  af  den  yngre  Plinius.  naar  han  sporger  sin  Ven:  „Hvor- 
med har  Du  vel  tilbragt  Tiden  idag?a,  og  Svaret  lyder:  „Jeg  har 
været  med  ved  en  ung  Mands  [klædning  af  Toga  vinlis,  man  har 
bedt  mig  til  Bryllup  og  Trolovelse;  hin  har  begjært  min  Bistand 
ved  el  Testamente,  denne  et  Raad,  en  Tredje  anmode!  mig  om 
at  føre  sin  Sag",  o.  s.  fr.  —  lutter  Kjedsommeligheder,  i\<'i  bringe 

den  litterære  Romer  til  at  prise  sig  lykkelig,  naar  han  kan  fly 
Bylivets  Plager  og  paa  sin  Villa  i  Laurentum  nyde  et  Otium,  der 
stemmer  overens  med  hans  Smag:  „Intet  høre,  Intet  sige,  som 
det  ærgrer  ham  at  have  hørt  eller  sagt"  !),  —  nyde  sit  eget  Sel- 
skab, „secum  morari",  saaledes  som  Seneca  anbefaler. 

Alt  paa  Ciceros  Tid  stod  denne  Bebyggelse  i  fuld  Blomst. 
Her  ikke  mindre  end  ved  Stranden  ved  Cumæ  og  Bajæ  kunde 
man  „have  et  helt  lille  Rom  omkring  sig" 2).  For  at  begynde 
med  Cicero  selv  havde  denne  ved  det  nuværende  Frascati  — 
Villa  Ruffinella  betegner  nærmere  Stedet  —  det  mest  bekjendte 
af  sine  Landslotte,  „Tusculanum",  tidligere  Diktatoren  Sullas  Ejen- 
dom, udstyret  med  Kunstværker  og  Luxusbygninger  og  Taleren 
saa  kjært,  at  han  ligner  det  med  „de  Saliges  Øer",  —  „blot  at 
tænke  paa  denne  Bolig  gjør  mig  glad" 3).  Nær  ham  residerede 
Sejrherren  over  Mithridates,  den  rige  Lucullus,  i  et  Slot,  hvis 
overdaadige  Indretning  vakte  Tidens  Forargelse;  og  ikke  mindre 
pragtfuldt  boede  Pompejus'  Protegé,  Konsulen  for  Aaret  58  Aulus 
Gab  in  i  us,  og  Ciceros  tuskulanske  Villa  saa  nær,  at  da  denne 
under  Exilet  blev  ødelagt  af  Publius  Clodius,  kunde  han  omplante 
sjældne  Træer  og  Buske  fra  Villaen  i  sin  egen  Ejendom.  —  Til 
disse  Samtidige  føje  vi  en  anden  af  Pompejus'  Venner,  Lucius 
Luc  c  ej  us,  den  fornemme  Litterat,  hvem  Cicero  med  Bemærk- 
ningen: „et  Brev  rødmer  ikke"  —  epistola  non  erubescit  —  saa  ind- 
stændig anmodede  om  at  skrive  hans  Konsulats  Historie,  „og  deri, 
beder  jeg  Dig,  rose  mig,  ikke  blot  saa  meget,  som  mine  Gjer- 
ninger kunne  fortjene",  .  .  .  „men  lidt  mere,  end  Sandheden 
maaske  giver  Ret  til"4);  en  noget  ældre  Celebritet,  Lucius  Cras- 
sus,  „Taleren"  — Orator,  som  han  kaldtes,  men  ogsaa  „Palatiner- 


')  Plin.  Epist.  I,  9. 

?)  Cic.  ad  Attic.  V,  2,  2:  habuimus  in  Cumano  quasi  pusillam  Romam. 

3)  ibid.  1,  11,  3. 

*)  Cic.  ad  famil.  V,  12,  3. 

bjergets  Venus" 1),  fordi  hans  Bolig  i  Rom  —  hvad  der  et  Aar- 
hundrecle  før  Christus  endnu  var  noget  Usædvanligt  —  var  prydet 
med  Søjler  af  hymættisk  Marmor;  fremdeles  Sullas  Stedsøn, 
Marcus  Æmilius  Scaurus,  bekjendt  bl.  A.  for  det  pragtfulde 
Theater,  indrettet  til  80,000  Tilskuere  og  smykket  med  3000  Statuer, 
som  han  lod  opføre  i  Rom,  men  atter  nedrive,  cla  det  havde  tjent 
til  Skueplads  for  de  Festligheder,  hvormed  han  som  Ædil(a.  58) 
forlystede  Romerfolket.  Ogsaa  Ciceros  Medbejler  i  Veltalenheden 
Horten  si  us,  en  af  Tidens  rige  Epikuræere,  saavelsom  hans 
„Fader  og  Skytsgud",  Konsulen  for  Aaret  57Lentulus  S  pint  her, 
der  med  saa  heldigt  Udfald  virkede  for  Hjemkaldelsen  fra  Exilet, 
hørte  til  Tusculums  Sommerbeboere.  Her  møde  vi  endelig  Cæsars 
Drabsmand  Brutus,  den  tidligere  omtalte  Asinius  Pollio,  der 
døde  paa  sin  Villa  i  Tusculum2),  og  en  anden  af  Cæsars  For- 
trolige, Lucius  Cornelius  Balbus,  „den  Ældre"  (Major),  som 
han  kaldtes,  til  Adskillelse  fra  Brodersønnen,  der  bar  samme  Navn 
og  ligeledes  var  en  Spanier  af  Fødsel;  Cicero  forargedes  over  denne 
Parvenu  fra  Gades,  der  ved  Cæsars  Gunst  var  sat  istand  til  at 
bo  saa  prægtigt  i  det  fornemme  Naboskab;  en  lignende  Bebrej- 
delse mødte  ham  selv  hos  de  højbaarne  Herrer:  han  —  en  homo 
novus  —  i  Diktatoren  Sullas  tusculanske  Villa. 

Ikke  mindre  bebyggede  vare  Højderne  om  Albaner-  og  Nemi- 
søen,  de  tætte  Skove,  hvor  Jagtens  Gudinde  nød  urgammel  Hyl- 
dest. Endnu  findes  udstrakte  Ruiner  af  det  fæstningslignende 
Landslot,  som  Publius  Clodius  lod  opføre  paa  Skrænten,  der 
fra  den  appiske  Vej  skraaner  op  mod  Castel-Gandolfo,  og  af  den 
mindre   opsigtvækkende  Villa,   der  i  umiddelbar  Nærhed  husede 


')  Plin.  hist.  nat.  fed.  Sillig)  XXXVI.  3,  3:  M.  Brutus  in  urgiia  ob  id  Vene- 
rem  palatinam  appdlavi  rat. 

')  Via  Apjpia  I,  141  fT.  Jeg  benytter  Lejligheden  til  at  rette  en  Trykfejl 
det  anførte  Sted  (p.  153,  Lin.  <»  f.  n.)  ved  at  bede  læst  Al  han  er-  i  Stedet 
for  Sabinerbjergene. 

1* 

Pompejus,  mener  man  ligeledes  at  kunne  paavise  Ruiner  i  den 
nuværende  Villa  Barberini.  I  „Albanum  Pompeji''  møde  vi  senere 
Ciceros  Svigersøn  Cornelius  Dolabella,  Triumviren  Antonius  og 
flere  Cæsarer  af  Juliers  og  Claudiers  Æt,  men  fremfor  Nogen 
Kejser  Dom  i  ti  an,  der  ombyggede  Clodius*  og  Pompejus'  for- 
enede Lystslotte  og  indrammede  Albanersøen  med  opsigtvækkende 
Pragtbygninger,  saa  at  hans  „Alba?inmu  med  sit  Tilbehør  af 
Theater  og  Væddeløbsbane,  Tempel  og  Thermer,  en  befæstet 
Lejr  for  Prætorianerne  og  andet  Mere  omsluttede  det  hele  Ter- 
ræn mellem  Albano  og  Castel-Gandolfo,  Aricia  og  Palazzuola  — 
en  Udstrækning  af  mere  end  en  dansk  Mil,  og  saaledes  det  mest 
grandiose  af  Kejsertidens  Landslotte,  Hadrians  tiburtinske  Villa 
end  ikke  undtagen. 

Heldigvis  vedrører  det  nu  ingenlunde  en  Skildring  af  Via 
Appia  at  dvæle  ved  alle  disse  Albanerslotte;  kun  forsaavidt  de 
ligge  i  umiddelbar  Nærhed  af  Vejen,  falde  de  ind  under  den  givne 
Ramme.  Derfor  henvises  en  Omtale  af  de  mange  Villaer  ved  det 
gamle  Tusculum  ligesom  den  hele  Bebyggelse  paa  den  Bjergaas, 
der  over  det  skovrige  mons  Algidus  strækker  sig  ned  til  det 
gamle  Velitrae  (Velletri),  til  Vandringen  ad  andre  Vejrouter; 
heller  ikke  den  nordostlige  Side  af  Albanersøen,  Egnen  omkring 
det  gamle  Albalonga.  saa  lidt  som  Nemisøen,  ved  hvis  Bredder. 
bl.  A.  Cæsar  opførte  en  pragtfuld  „villa  Xemorensi^l\,  af  hvilken 
man  mener  endnu  at  kunne  paavise  Fundamenter  i  Søen.  høre 
ind  under  Via  Appia's  Enemærker. 


Dersom   vi   tør  tro  Cicero,   naar  han   saa   lidenskabelig  an- 
griber sine  Modstandere,  var  hans  mangeaarige  Fjende,  Tribunen 


')  Cic.  ad  Mie.  VI.  1.  25. 

fra  anno  58  Publius  Glodius,  en  af  Albanerbjergenes  passio- 
nerede Bygherrer,  og  en  Bygherre,  hvem  det  ikke  var  godt  for 
Nogen  at  have  til  Nabo,  men  som  hverken  ænsede  Guders  eller 
Menneskers  Ret,  de  Levendes  eller  Dødes  Boliger,  naar  han 
kunde  vinde  Terræn  til  Udvideise  af  sin  Ejendom.  „Albanum" 
kaldes  denne  oftere1),  og  mere  bestemt  angives  Stedet  i  Ciceros 
Omtale  af  Sammenstødet  med  Milo  paa  den  appiske  Vej,  saa  at 
vi  tør  antage,  at  den  har  ligget  ved  den  13de  Milepæl,  mellem 
denne  og  Pompejus'  Albanervilla  ved  Indkjørselen  til  det  nu- 
værende Albano.  Til  Slottet  hørte  mægtige  Substruktioner,  der 
med  Lethed  kunde  huse  et  Mandskab  af  tusinde  Bevæbnede; 
en  Del  af  Bygningerne  stødte  lige  op  til  Vejen 2) ,  men  iøvrigt 
synes  Slottet  at  have  været  opført  i  Terrasser  paa  det  Højdedrag, 
der  fra  Kampagnen  skraaner  op  imod  Castel-Gandolfo,  saaledes 
at  Glodius  kunde  holde  Udkig  med  de  Forbidragende  og  med 
Udsigt  til  en  heldig  Afgjørelse,  hedder  det3),  falde  over  en  Mod- 
stander. 

Med  denne  Omtale  passe  Forholdene  i  Terrænet  ganske 
vel.  Netop  her  ved  den  13de  Milepæl  ses  til  venstre  for  Vejen 
anselige  Substruktioner,  opførte  af  store  Kvaderstensblokke,  der 
paa  en  Strækning  af  mere  end  en  halv  Fjerdingvej  kunne  følges 
ud  imod  Albano4);  og  drejer  man  ind  paa  en  af  de  mindre 
Veje,  der  faa  hundrede  Skridt  fra  Byporten  føre  op  til  Fyrst 
Torlonias  Ejendom   i   Castel-Gandolfo,   vise  Vignerne   paa  begge 


■i  Gie.  pro  Mil.  17,  4ti;  18,  48. 
»)  Lbid.  19,  51;  20,  53. 

'i  ibid.  20,  53. 

')  Overfor  et  lille  Kapel  for  Jomfru  Maria  ere  de  anførte  Sulishuktioner 
særlig  fremtrædende;  her  ses  ogsaa  nogle  hvælvede  Aabninger,  der  nu 
ere  opfyldte  af  Sten  og  Grus,  saa  ;it  man  ikke  kan  trænge  ind  i  dem, 
men  som  maa  antages  at  have  ført  ind  ti!  Villaens  Forbygninger.  Lamgere 

ud  imod  Albano  dækkes  Faunerne  af  de  høje  .Muk i  Vignerne,  og  kun 

enkelte  store  Peperinblokke  komme  til  Syne  over  dem. 

Sider  betydelige  Murrester,  hvis  ejendommelige  Stensætning  — 
det  oftere  omtalte  opus  reticulatum  —  øjensynlig  røbe  dem  som 
Levninger  fra  Fortiden.  At  finde  Plan  og  Sammenhæng  i  dette 
Murværk  fordrer  ikke  blot  særlig  Indsigt,  men  ogsaa  en  egen 
Divinationsgave;  uden  en  saadan  vilde  det  næppe  have  været 
Archæologerne  muligt  af  Ruiner,  der  ere  saa  stærkt  medtagne 
og  spredte  over  saa  stort  et  Terræn,  at  danne  sig  en  Fore- 
stilling om  Bygningernes  oprindelige  Udseende.  Den  nærmere 
Redegjørelse  skyldes  en  af  Roms  nulevende  Fortid skj endere, 
Senator  Pietro  Rosa,  der,  forinden  det  overdroges  ham  at  fore- 
staa  Udgravningerne  paa  Palatinerbjerget  og  Forum  Romanum, 
var  beskjæftiget  med  topografiske  Studier  i  Albanerbjergene x). 
Efter  hans  Undersøgelser  —  om  Udgravninger  har  der  saa  at 
sige  ikke  været  Tale  —  synes  der  fra  hine  hvælvede  Substruk- 
tioner  at  være  udgaaet  to  mægtige  Fløje,  formodentlig  Opholds- 
steder for  Slaver  og  Tyende,  der  strakte  sig  op  imod  Gastel- 
Gandolfo  og  dér  omsluttede  den  egentlige  Hovedbygning,  som 
antages  at  have  havt  sin  Plads  paa  den  fremspringende  Pynt 
ud  imod  Søen,  hvor  det  pavelige  Sommerslot  nu  er  beliggende  2). 
Unægtelig  bliver  det  en  forbavsende  Udstrækning  for  dette  Byg- 
ningskomplex,  og  der  kan  vistnok  spørges,  om  ikke  en  Del  af  de 
Ruiner,  der  udgives  som  hidrørende  fra  Clodius'  Albanerslot, 
maa  tilskrives  en  senere  Tid,  særlig  Keiser  Domitians,  hvis 
Albanum   strakte  sig  om  Søens  hele  vestlige  Side   forbi   Gastel- 


')  Med  Undtagelse  af  en  kort  Afhandling  om  Beliggenheden  af  et  Tempel 
for  Diana  Xemorensis  ved  Nemisoen  (Monum.  dell'  Inst.  1856  p.  5  ff.) 
har  Rosa  ikke  udgivet  Noget  om  sine  Undersøgelser  i  Alhano  og  Omegn; 
der  foreligger  fra  hans  Haand  kun  nogle  Kort  og  Tegninger,  som  uden 
Text  ere  optagne  i  Monumenti  inediti  (vol.  V)  og  senere  forklarede  dels 
af  den  nys  afdøde  Sekretær  ved  det  archæologiske  Institut  i  Rom.  Henzen 
{Bullett.  deW  List.  1853  p.  3  ff.),  dels  af  Canina  [Monum.  dell'  Inst.  1854 
p.  95  ff.). 

a)  Buttett.  dell'  Inst.     1853  p.  9-10. 

Gandolfo;  hist  og  her  i  det  omhandlede  Terræn  —  det  saakaldte 
pascolare  di  Castel-Gandolfo  —  ses  nemlig  den  netformede  Sten- 
sætning gjennemdraget  med  vandrette  Lag  af  Teglsten,  og  denne 
forbedrede  Konstruktion  var  vistnok  ganske  ukjendt  i  Republikens 
Aar1).  Cicero  fremhæver  imidlertid  oftere  Clodius*  „afsindige" 
Byggelyst2)  og  kalder  det  gamle  Albalongas  Helligdomme  til  Vidne 
paa,  hvorledes  han  i  sin  Passion  end  ikke  skaanede  den  ærvær- 
dige Bys  fredlyste  Steder,  Gudernes  Lunde,  Altere  og  Grave3), 
og  herefter  synes  'unægtelig  Slottets  Bygninger  at  kunne  have 
strakt  sig  meget  langt  omkring  Søen. 

Forøvrigt  er  det  for  saa  vidt  af  mindre  Interesse  at  dvæle 
ved  dette  Albanerslot,  som  der  næppe  lader  sig  knytte  nogen 
Episode  af  Clodius'  bevægede  Liv  til  det.  Kun  ved  en  enkelt 
Lejlighed  omtales  hans  Besøg  herude,  hin  18de  Januar  a.  52,  da 
han  faldt  for  Milos  Gladiatorer  paa  den  appiske  Vej;  som  andet- 
steds berørt 4),  var  det  hans  Hensigt  at  tilbringe  Natten  paa 
Slottet,  men  ved  Budskabet  om,  at  der  var  tilfaldet  ham  en  Arv 
i  Rom,  vendte  han  uformodet  tilbage  til  Byen.  Vi  maa  da 
foreløbig  opgive  at  gjøre  Bekjendtskab  med  denne  ejendomme- 
lige Personlighed,  saa  uanselig  i  sit  Ydre,  lille  og  spinkel,  femi- 
nin af  Udseende  —  „pulchellus  puerl\  som  han  spottes5)  —  im-n 
snu  og  energisk,  dristig  og  hensynsløs,  uden  Frygt  for  Guder  og 


')  I  de  Planer,  der  ere  vedføjede  Ganinas  Omtale  af  Ruinerne  {Botna  ant. 
VI,  tav.  IX,  jfr.  Monum.  dell'  Just.  1854  tav.  24  ,  er  Villaens  Udstrækning 
ansat  betydelig  mindre,  saaledes  navnlig  at  Hovedbygningen  ikke  hen- 
lægges til  Pynten  ved  Castel-Gandolfo,  men  midtvejs  mellnn  denne  Bj 
og  den  appiske  Vej;  Længden  af  de  ovennævnte  Fløje  udgjør  imidlertid 
c.  2000  Fod  og  Facaden  ud  imod  Soen  c.  3000  Fod,  saa  at  det  Areal. 
der  har  været  omsluttet  af  Bygningerne,  ud  end  100  Tdr.  Land. 

2 1  Gie.  pro  Mil.  20,  53;  31,  85. 

J)  ihid.  31,  85. 

*)   Via  Appiu  II.  285  IT. 

s)  Gie.  ad  Attic.  I,  1(5,  10. 

Mennesker  —  „som  Borger  en  Catilina,  som  Tribun  en  Satur- 
ninus".  I  Brevene  til  Atticus  er  han  ofte  paa  Omtale,  særlig  i 
Aarene  59  og  58,  da  Cicero  "nærede  en  saa  levende  Frygt  for 
det  Exil,  der  beredtes  ham  i  Anledning  af  hans  Stordaads  Dage; 
men  om  Clodius  udklækkede  sine  Planer  paa  Albanervillaen  eller 
i  sin  Bolig  paa  Palatinerbjerget,  om  det  var  hist,  at  han  plejede 
de  hemmelige  Underhandlinger  med  Pompejus  og  Cæsar,  med- 
deles ikke.  Derom  kunde  Brevene  fra  Atticus  snarere  have  givet 
Oplysning,  thi  til  denne  indløb  jo  den  idelige  Anmodning  om 
at  holde  den  fraværende  Cicero  underrettet  om  Alt,  hvad  Clodius 
paatænkte  og  foretog,  og  Atticus,  der  var  saa  pligtopfyldende  i 
sit  Venskab  og  med  sit  vindende  Væsen  en  kjær  Gjæst  ogsaa 
hos  Clodius  og  hans  Søster,  „Furien",  der  ikke  mindre  end 
Broderen  skreg  paa  Hævn  over  den  kaadmundede  Taler,  har 
næppe  forsømt  at  meddele  denne,  hvad  han  vidste.  Saa  meget 
tør  dog  ikke  betvivles,  at  det  Liv,  der  er  blevet  ført  paa  Albaner- 
slottet, ikke  har  været  meget  decent;  Clodius'  Hjem  har  ikke 
hørt  til  de  Boliger,  der  som  det  nærliggende  Albanum  Pompeji 
kun  saae  Dyd  og  Ærbarhed  indenfor  sine  Mure;  tværtimod:  paa 
sine  Udflugter  fra  Byen,  „hvor  han  end  drog  hen",  var  han 
efter  Ciceros  Udsagn  -)  ledsaget  af  en  Skare  letfærdige  Piger  og 
græske  Yndlinge,  en  „stuprorum  sacerdos,  sororis  aclulter"  osv. 2), 
hvis  forargelige  Levnet  Tiden  er  enig  om  at  fordømme.  Men 
hvilke  Orgier  der  end  ere  blevne  fejrede  paa  Albanerslottet,  mind- 
skede de  ikke  hans  Energi  og  Vilje;  til  det  Sidste  var  han  en 
Handlingens  Mand,  saare  langt  fra  at  finde  Behag  i  det  magelige 
Vellevnet,  i  hvilket  en  Lucullus  og  Hortensius  tilbragte  deres 
senere  Leveaar. 


')  Cic.  pro  Mil.  10,  28;  21,  55. 
'*)  Gie.  pro  Sesctio  17,  39. 

I  sit  Ægteskab  med  Fulvia  efterlod  Clodius  en  lille  Søn, 
som  ved  Moderens  Ægteskab  med  Triumviren  Antonius  fik  denne 
til  Stedfader.  Antonius  synes  at  have  næret  Godbed  for  Barnet, 
og  vi  se  saaledes  af  et  Brev,  han  tilskrev  Cicero  kort  efter 
Cæsars  Død,  at  det  laa  ham  paa  Sinde,  at  hans  Myndling  ikke 
skulde  opvoxe  under  den  Forestilling,  at  det  Fjendskab,  der 
havde  hersket  mellem  hans  Fader  og  Taleren,  var  at  anse  som 
et  Had  mellem  Slægter,  der  førtes  over  paa  Børnene.  Selvfølge- 
lig undlod  Cicero  ikke  at  imødekomme  en  saa  mægtig  Herskers 
Ønske,  og  under  mange  Komplimenter  —  „Ingen  er  mig  for 
Tiden  dyrebar  som  Du"  .  .  .  „af  mine  Øjne,  paa  min  Pande 
maatte  Du  kunne  læse,  hvor  højt  jeg  har  Dig  kjær"  x),  hed  det 
faa  Maaneder  forinden  de  filippiske  Taler  bleve  holdte  —  for- 
sikrede han,  at  alene  Hensynet  til  Republiken  havde  bragt 
ham  til  at  nære  Uvilje  mod  den  Afdøde  .  .  .  dersom  denne 
endnu  levede,  vilde  der  ikke  være  nogen  Grund  til  Uenighed 
mellem  dem,  saameget  mindre  kunde  der  da  være  Tale  om  el 
fjendtligt  Forhold  mellem  Familier.  Forøvrigt  synes  clen  unge 
Publius  Clodius  ikke  at  have  opfyldt  de  „gode  Forventninger"  2), 
som  Stedfaderen  nærede  til  ham;  i  senere  Aar  forfaldt  han  til 
Lediggang  og  Udsvævelser  og  vakte  Forargelse  ved  sin  stærke 
Passion  for  et  berygtet  Fruentimmer.  Senere  Slægter  mindes 
lian:  blandt  berømte  Mænds  vanslægtede  Børn  —  qui  a  paren- 
tibus  claris  degeneraverunt*);  han  døde  ved  at  forspise  sig  i  el 
af  Tidens  Lækkerier. 

Sandsynlig  har  denne  Publius  Clodius  været  den  sidste  Be- 
sidder af  Albanerslottet  i  den  Gren  af  Claudiernes  berømte  Slægt, 
der  bar  Tilnavnet  „de  Smukke"    Pulchri  ,  og  Ejendommen  er  ved 


')  Cic.  ad  A/iir.  XIV.  13  B,  1. 

')  ibid.  XIV.  13  A.  •_':  optima  in  sp<  puer. 

J)  Val.  Max.  (ed.   Halm,  III.  5,  3. 

hans  Død  gaaet  over  til  en  Sidelinie,  Glaudii  Nerones.  Paa 
denne  Maade  kan  Kejser  Tiber,  der  var  en  Son  af  en  Claudius 
Nero,  være  bleven  Besidder  af  Slottet,  og  da  Pompejus1  Albaner- 
villa ligeledes  tør  antages  at  være  tilfalden  ham  som  Adoptivsøn 
af  Kejser  August,  har  han  mulig  været  den  Første,  der  forenede 
begge  Albanerslotte  paa  samme  Haand 1).  Til  Kejserens  Ophold 
herude  kjende  vi  kun  lidet;  de  skjønne  Omgivelser  synes  ikke  at 
have  mildnet  hans  Sind,  tværtimod:  det  20de  Regjeringsaar,  som 
han  tilbragte  her,  hørte  til  hans  blodigste  Tid;  derfor,  hedder 
det,  kom  han  ej  fra  det  Albanske  til  Rom  for  at  overvære 
Festlighederne  paa  Tyveaarsdagen  af  sit  Herredømme,  fordi  han 
maatte  skamme  sig  ved  de  Domfældelser,  han  lod  udgaa  herfra2). 
Ogsaa  Efterfølgerne.  C  a  li  gu  la  og  Nero  opholdt  sig  paa  et  „Alba- 
num".  Lejlighedsvis  oplyser  Seneca  det  om  den  Første  i  det 
Trøstebrev,  han  sendte  Kejser  Claudius'  Frigivne  Polybius,  der 
sørgede  saa  overvættes  over  en  Broders  Død  i  ung  Alder.  Filo- 
sofen  minder  om  den  Sjælsstyrke,  hvormed  saa  mange  af  Repu- 
blikens store  Mænd  og  Forgængere  blandt  Cæsarerne  bar  lig- 
nende Tilskikkelser,  og  advarer  Polybius  imod  at  ligne  Kejser 
Caligula,  „dette  Menneske,  der  i  Sorg  saa  lidt  som  i  Glæde  for- 
stod at  opføre  sig  fyrsteligt",  som  ved  sin  Søsters  Død  und- 
drog sig  Alles  Ojne  og  end  ikke  overværede  hendes  Jordefærd, 
men  paa  sit  Albanerslot  søgte  Trøst  ved  Tærningspil  og  lignende 


')  Nogen  anden  Hjemmel  for  det  oven  berørte  Successionsforhold  end  den, 
at  Linien  Glaudii  Pulchri  efter  vort  Kjendskab  til  Slægtens  Medlemmer 
synes  at  være  uddød  med  den  ovennævnte  P.  Clodius,  og  at  Kejser 
Tiber  omtales  som  Besidder  af  et  rAlbanumu  (Dio  Cassius  LVI1I,  24), 
lader  sig  næppe  anføre  fra  de  gamle  Forfattere,  og  jeg  henviser  derfor 
med  Hensyn  til  en  Antagelse,  der,  uden  at  den  ses  at  være  modsagt,  er 
den  gængse  blandt  Archæologerne,  bl.  A.  til  Nibby  Analisi  I,  p.  92,  og 
Monum.  dell'  List.,  1854,  p.  100. 

2)  Dio  Cass.  LVIII,  24. 

Tant.  „Fjærot  være  Dig  et  saadant  Exempel!-  I  sin  litterære 
Beskjæftigelse  maa  Poiybius  soge  Lægedom  —  „endnu  dybere 
sænke  sig  i  Studierne,  for  at  Sorgen  ikke  skal  finde  nogen  Sprække, 
ad  hvilken  den  kan  trænge  ind  i  Sjælen"  1). 


')  Seneca,  consol,  ad  Polyb.  cap.  3*i,  37. 

en,  der  har  besøgt  Albano,  mindes  vistnok  de  smukke  Spadsere- 
veje, det  saakaldte  Galleria  di  sotto  og  di  sopra,  der  fra  Byporten 
i  Albano  og  Kapucinerklostret  ved  Søen  føre  op  til  Gastel-Gan- 
dolfo.  Hvor  begge  Veje  mødes,  ligger  en  af  Albanerbjergenes 
fyrstelige  Boliger,  Villa  Barber  in  i,  med  en  Have  og  Olivenlund, 
der  langs  med  Galleria  di  sotto  strækker  sig  helt  ned  til  Albano. 
Slottet  selv  byder  intet  Mærkeligt:  en  uskjøn  Bygning,  opført  i  det 
17de  Aarhundrede,  mindende  i  det  Ydre  mere  om  et  Fængsel 
end  om  en  Sommerbolig;  her  er  hverken  Balkoner  eller  Altaner, 
ingen  kølige  Loggiaer,  hvorfra  man,  saaledes  som  i  Villa  d'Este 
ved  Tivoli,  nyder  Udsigten  over  Kampagnen  og  Bjergene;  Barbe- 
riniernes  Vaabenmærke,  Bierne,  der  krybe  om  under  Tagskjægget, 
er  den  eneste  Udsmykning. 

Villa  Barberinis  Ry  skyldes  imidlertid  ikke  heller  dens 
Hovedbygning,  men  Haven  med  de  brede  Alleer  af  hundred- 
aarige  Stenege,  hvorfra  man  nyder  en  saa  enestaaende  Udsigt 
over  Kampagnen.  At  spadsere  her  en  Sommermorgen  hører  til 
de  Glæder,  hvoraf  man  længe  nyder  Godt.  Mellem  de  knudrede 
Stammer,   der  hvælve   sig  til  et  Løvtag  over  Hovedet,    ser  man 

ud  over  Sletten:  saa  langt  Ojet  rækker,  en  solbelyst  Flade, 
nærmest  mere  frisk  i  Farven  med  et  lysegrønt  Anstrøg,  længere 
borte  ensformig  graanende,  ombølget  ligesom  af  et  let  blaanende 
Slør.  Forude  rejse  sig  de  høje  Murtinder  af  Savelliernes  Borg, 
hist  og  her  et  enligt  Vagttaarn,  længere  borte  spiller  Solen  paa 
Kirkekuplerne  i  de  smaa  Kystbyer  Nettuno  og  Pratica  —  det 
gamle  Lavinium  —  yderst  i  Horizonten  lysner  Havet  som  en  blæn- 
dende Stribe.  Med  denne  solbelyste  Udsigt,  med  Følelsen  af  den 
Varme,  der  bølger  hen  over  Sletten,  nyder  man  dobbelt  Kølig- 
heden og  Halvmørket  under  det  tætte  Løvtag,  og  man  er  Villaens 
Ejere  taknemlig  for  den  Omhu,  hvormed  der  værnes  om  de  gamle 
Stenege;  hvor  Stammerne  ere  altfor  medtagne,  fyldes  de  ud  med 
Plomber  af  Gibs  —  frodig  Vedbend  dækker  over  den  udbedrede 
Skade  —  og  mere  end  én  Gren,  der  truer  med  at  falde  til  Jorden, 
holdes  oppe  af  stærke  Jernarme. 

Villa  Barberini  byder  dog  paa  Mere  end  sine  mørke  Alleer 
og  den  vide  Udsigt  over  Kampagnen.  Træd  ud  paa  Terrassen 
foran  Træerne,  og  man  opdager,  at  ligesom  Semiramis'  hængende 
Haver  er  den  opført  paa  et  Underlag  af  Mur  —  ikke  en  fast 
sammenbygget  Masse,  men  et  hvælvet  Galleri,  der  i  en  Længde 
af  250  Fod  og  mere  end  20  Fod  højt  strækker  sig  hen  under 
Grønsværet1).  Nu  er  Galleriet  ryddeliggjort,  saa  at  man  kan 
spadsere  helt  igjennem  det,  og  man  forbavses  ved  at  se,  hvor 
fortrinlig  det  har  holdt  sig;  saa  at  sige  ingen  af  de  store  Peperin- 
blokke,  hvormed  det  delvis  er  rejst,  er  falden  ud,  end  ikke  i 
Hvælvingen,  der  endnu  viser  Rester  af  den  ydre  Puds:  Kasetter 
i  Stuk,  omgivne  af  sirlige  Arabesker.  Ud  imod  Kampagnen  er 
Muren  gjennembrudt  af  store  buede  Aabninger,  medens  den  mod- 
staaende  Væg  er  fuldstændig  lukket.  Højere  oppe  i  Haven  ved 
Galleria   di   sopra   findes  Levninger  af  et  lignende,    ovre  Galleri, 


')  Piranesi,  Antichitå  d'Albam  >  di  Castd-Qandolfo,  tav.  IX  m:  XII, 

men  dette  har  forlængst  mistet  sin  Hvælving  og  Muren  ud  imod 
Kampagnen,  saa  at  kun  en  enkelt  Væg  staar  tilbage,  indskaaren 
af  høje  Nicher  og  nogle  bueformede  Aabninger,  der  siges  at 
føre  ned  til  Vandet,  men  snarere  ere  Forbindelsesgange,  der  have 
kommuniceret  med  Bygninger,  der  laa  paa  den  øverste  Del  af 
Brinken  ud  imod  Søen. 

Utvivlsomt  udvise  hine  Gallerier  Rester  af  det  pragtfulde 
Albanerslot,  som  Kejser  Domitian  ifølge  mange  Vidnesbyrd  hos 
de  gamle  Forfattere  opførte  paa  de  højtliggende  Skrænter  ved 
Albanersøen,  —  „arx  Albana",  som  Slottet  derfor  kaldtes1).  Ma- 
teriale og  Stensætning  svare  ganske  til,  hvad  der  findes  i  lig- 
nende Anlæg  fra  Kejserens  Tid:  et  saare  omhyggeligt  opus  reticu- 
latum  af  smaa,  kileformet  tilhuggede  Peperinsten,  hvis  kvadratiske 
Endeflader  ere  netformet  sammenføjede  og  gjennemdragne  med 
vandrette  Lag  af  større  Teglsten;  man  har  ogsaa  forlængst  i 
Villaen  fundet  Indskrifter,  bl.  A.  paa  Blyrør,  der  angive  disse  som 
hidrørende  fra  Domitians  Albanerslot  'l).  For  saa  vidt  er  der 
ingen  Uenighed  mellem  de  Kyndige.  Men  Spørgsmaalet  bliver 
dernæst,  om  vi  i  Villa  Barberini  ogsaa  tør  søge  Stedet  for  Pom- 
pejus'  Albanerslot,  eller  om  dette  maa  henlægges  til  den  mod- 
satte Side  af  Vejen  i  den  nuværende  Villa  Doria,  der  ligeledes 
viser  Ruiner  af  en  større  romersk  Villa.  Et  sikkert  Svar  lader 
sig  næppe  for  Tiden  give,  og  hvad  der  anføres  for  den  ene  eller 
anden  Antagelse,  beror  da  ogsaa  nærmest  paa  et  Skjøn.  Af 
Ciceros  Omtale3)  —  og  ham  skyldes  den  væsentlige  Oplysning 
—  se  vi  kun,  at  Slottet  laa  overmaade  nær  ved  Glodius',  mellem 
dette  og  den  første  Station  paa  Via  Appia  (Aricia).  Ejendommen 
benævnes  stedse  „Albanum  Pompeji"   og  ingensinde  efter  hin 


')  Tacit.  Agricola  cap.  45;  Juv.  IV,  145;  Martial  IX,  102,  jfr.  Dio  Cassius  LX  VII, 
1 :  moniQ  Tiva  UAQonoXiv. 

2)  Nibby,    Viaggio  antiq.  II,  p.  87. 

3)  Cic.  pro  Mil.  c.  19  og  20. 

By  „Aricinum" ;  og  da  det  gamle  Aricias  Territorium  i  Retningen 
mod  Albano  strakte  sig  meget  langt  —  hen  til  den  lille  Kirke 
S.  Maria  della  Stella  i  Byens  Forstadsgade,  hvor  Pius  IX's  Via- 
dukt tager  sin  Begyndelse1)  —  berettiger  denne  Benævnelse 
i  Forbindelse  med  Ciceros  Omtale  os  til  at  søge  Pompejus'  Al- 
banerslot indenfor  Grænserne  af  det  moderne  Albano.  Men 
om  det  forøvrigt  har  ligget  i  den  øvre  Del  af  Byen,  paa  Skræn- 
ten mellem  Albanersøen  og  den  appiske  Vej  (Villa  Barberini), 
eller  paa  den  modsatte  Side  af  Vejen,  i  Linien  mellem  den  nu- 
værende Villa  Altieri  og  den  gejstlige  Stiftelse  Gesu  e  Maria  (Villa 
Doria),  derom  lader  sig,  som  foran  berørt,  Intet  udsige,  forinden  der 
er  foretaget  langt  nøjere  Undersøgelser  i  Terrænet.  Hidtil  er  der 
ikke  fremkommet  Noget,  der  taler  mere  for  den  ene  Lokalitet  end 
for  den  anden,  thi  naar  forskjellige  Kunstsager,  der  ere  fundne  i 
Fyrst  Dorias  Albanervilla,  i  dennes  Samling  i  Rom  udgives  som 
hidrørende  fra  Pompejus'  Albanerslot  (til  Ex.  paa  Fodstykket  af  en 
Centaur,  en  Bacchusskikkelse  og  flere  Skulpturer  Indskriften: 
„trovato  in  Albano  nell'  antica  Villa  di  Pompeo"),  er  dette  næppe 
Andet  end  den  gængse  Lyst  til  at  pynte  Antikviteter  med  histo- 
riske Navne. 

Men  i  hvilken  af  de  anførte  Villaer  Pompejus'  Albanerslot  nu 
end  rettelig  maa  søges 2),  vilde  det  paa  begge  Steder  have  ligget  i 


])  Bull.  deW  Insl.  1851  p.  130. 

J)  Medens  der  siden  Pratillis  Dage  (Della  via  Appia  riconosciuta  c  descritta 
da  Roma  a  Brindisi,  Napoli  1745,  p.  74)  —  bortset  dog  fra  en  enkelt 
Forfatter  'Chaupy,  découv.  de  la  maison  de  camp.  d' Horace  II.  p.  85) 
—  ikke  ses  at  være  nogen  Uenighed  om  Beliggenheden  af  Clodius'  tid- 
ligere omtalte  Albanerslot,  og  Tvivlen  kun  drejer  sig  om,  hvor  langt  det 
har  strakt  sig  op  imod  Castel-Gandolfo,  og  om.  hvorvidt  de  Substruk- 
tioner,  der  ses  langs  med  Galleria  di  sotto,  kunne  betragtes  som  Restei 
af  hans  Villa  (saaledes  som  det  antages  til  Ex.  af  Nibby.  Anatisi  1.  p. 
93),  staa  Meningerne  meget  delte  angaaende  den  nærmere  Beliggenhed 
af  Pompejus'  Albanerslot.  Ældre  Archæologer  som  Gell  (Topogr.  of 
Home  and  ils  vicinity  I,  p.  275).  Westphal  {rSm,  Kanijiayih  p.  -2t  .  Nibby 

umiddelbar  Nærhed  af  den  appiske  Vej;  og  det  tør  sikkert  antages, 
at  det  jævnlig  har  modtaget  Besøg  af  sin  Ejer,  langt  oftere  end  ved 
de  enkelte  Lejligheder,  der  særlig  omtales  af  cle  gamle  Forfattere. 
Opholdet  i  Rom  behagede  ikke  Pompejus.  I  Aaringer  havde 
han  været  borte  fra  Italien,  Partier  og  Personer  vare  blevne 
ham  fremmede,  og  ubehjælpsom  i  det  politiske  Liv  forstod  han 
ikke  at  finde  sig  til  Rette  mellem  dem.  Nu  stod  han  i  de 
første  Dage  af  Aaret  GI  udenfor  Roms  Mure  og  ventede,  at 
han  blot  behøvede  at  vise  sig  for  at  se  Folk  og  Senat  ile  ham 
imøde  og  opfylde  alle  hans  Ønsker.  Til  Ingens  Navn  knyttede  der 
sig  jo  Berømmelse  som  til  hans;  alt  for  5  Aar  siden,  da  han  drog 
bort  mod  Østens  Fyrster  (a.  66),  havde  Cicero  prist  ham  som 
en  ny  Alexander:  „Soldat  som  Dreng,  i  Ungdommen  Feltherre, 
havde  han  ført  flere  Krige  end  Andre  læst  om,  erobret  flere 
Provinser    end   Nogen  begjært!8  1)      Hvor   meget   mere   da   ikke 


I.  c.  I.  p.  94,  Viagg.  antiq.  II,  p,  117)  henlægge  det  til  den  nedre  Del 
af  Albano  i  den  nuværende  Villa  Doria,  og  til  deres  Anskuelse  synes 
den  nys  afdøde  Epigrafist  Henzen  —  uden  iøvrigt,  lige  saa  lidt  som  de 
Forannævnte,  at  indlade  sig  paa  nogen  Begrundelse  {„come  ci  pare  piu 
probabih",  BÆ.  (MV  Inst.  1863,  p.  Y%  —  at  have  sluttet  sig  i  en  Rede- 
gjørelse,  han  gav  det  archæologiske  Institut  i  Rom  angaaende  de  Under- 
søgelser, som  Senator  Rosa  havde  foretaget  i  Albanerbjergene.  Ganina 
derimod  [Monum.  dell'  List.  1854,  p.  99)  og  Rosa  selv  —  saaledes 
som  han  nys  i  Rom  udtalte  til  Forfatteren  —  holde  bestemt  paa  Villa 
Barberini  som  Stedet  for  Pompejus'  Albanerslol,  cg  herfor  vil  ogsaa 
kunne  anføres,  at  der  i  Villaens  nedre  Del  langs  med  Galleria  di  sotto 
lader  sig  paavise  Rester  af  Mure.  hvis  mindre  omhyggelige  Stensætning 
utvivlsomt  hidrører  fra  en  ældre  Tid  end  Domitians,  medens  de  senest 
foretagne  Udgravninger  i  Villa  Doria.  af  hvilke  man  ventede  sig  saa 
interessante  Oplysninger,  saa  langt  fra  at  have  bragt  noget  Vidnesbyrd 
fra  Pompejus'  Leveaar,  udvise,  at  alt  det  afdækkede  Murværk  hidrører 
fra  et  meget  begrænset  Tidsrum  af  Kejserdømmet  mellem  Domitian  og 
Antoninerne.  Indtil  videre  synes  saaledes  Villa  Barberini  at  maatte 
have  Fortrinet  som  Stedet  for  det  omhandlede  Albanum. 

')  Gie.  pro  lege  Mani!.  X.  28. 

nu,  da  han  havde  besejret  Kongerne  Tigranes  og  Mithridat,  under- 
lagt Rom  Millioner  af  Mennesker,  fyldt  dets  Skatkammer  med 
Guld  og  Kostbarheder.  Og  saa  vendte  han  tilmed  tilbage  fra 
disse  Bedrifter  som  den  lydige  Borger,  der  til  Beroligelse  for 
Aristokratiets  Herrer  havde  hjemsendt  Hæren  i  Brindisi  og 
ledsaget  alene  af  Venner  og  Klienter,  „som  kom  han  hjem  fra 
en  almindelig  Rejse"  x),  stod  udenfor  Portene  for  at  afvente  Se- 
natets Bestemmelse  om  det  højtidelige  Indtog.  Men  Pompejus 
havde  ikke  været  mange  Dage  foran  Rom,  forinden  han  mær- 
kede, at  den  Herskermagt,  som  han  manglede  Dristighed  til  selv 
at  tage,  vilde  man  ikke  godvillig  indrømme  ham.  Hvor  han 
henvendte  sig  med  sine  Ønsker,  mødte  han  Kulde  og  Modstand. 
Hos  de  fornemme  Herrer  —  repræsenterede  af  Mænd  som  en 
Qvintus  Catulus,  „Senatets  Ypperste"  2),  Taleren  Hortensius,  Brø- 
drene Marcus  og  Lucius  Lucullus,  Cato  og  Ligesindede  —  var 
Intet  al  opnaa.  Saare  ugjerne  havde  de  sét,  at  Anførselen  mod 
Sørøverne  og  Mithridat  var  falden  i  hans  Haand,  og  nu  —  efter- 
at  de  saa  heldig  havde  kuet  Catilinas  Opstandsforsøg  og  der- 
ved tillige  Demokratiets  Førere,  Cæsar  og  Crassus,  der  mis- 
tænktes for  at  staa  bagved  som  Anstiftere,  laa  det  ganske  uden- 
for deres  Interesse  at  vise  Imødekommen  mod  den,  der  med 
Tilsidesættelse  af  deres  udkaarede  Hærfører  havde  erholdt  en 
saa  udstrakt  Kommando.  To  Ønsker  fremfor  andre  var  det  Pom- 
pejus magtpaaliggende  at  faa  opfyldte.  I  Asien  havde  han  truffel 
Foranstaltninger  og  Indretninger,  lovet  Fyrster  og  Stæder  Beløn- 
ninger, —  disse  Foranstaltninger  maatte  han  have  godkjendt,  hvis 
ikke  Glansen  skulde  vige  fra  hans  Navn  i  Østen.  Og  ikke  mindre 
laa  det  ham  paa  Sinde  at  kunne  indfri  et  Løfte,  han  havde 
givet  Soldaterne   om    at   skaffe   dem    Agerland    i    Italien.      Men  i 


1 )  Plut.  Pomp.  cap.  43. 

a)  VellejusPaterc.il,  43:  Quhitus  Catulus,  omnium  confessionesenatusprinceps. 

begge  Retninger  led  hans  Ønsker  Skibbrud.  „Det  sømmede  sig 
ikke",  indvendte  Lucullus  ved  Indbringelsen  i  Senatet  af  det 
asiatiske  Anliggende  (a.  60),  „at  komme  saaledes,  som  om  Pom- 
pejus  var  Hersker  i  Rom,  og  begjære  Godkjendelse  under  Et  af 
Anordninger,  som  Mangen  ikke  nærmere  kjendte"  .  .  .  „hver 
enkelt  maatte  prøves  for  sig,  og  Senatet  afgjøre,  hvilke  der  vare 
de  bedste:  de,  der  i  sin  Tid  vare  trufne  af  ham,  men  om- 
stødte af  Pompejus,  eller  de,  der  nu  forelagdes  til  Billigelse"  J). 
De  togaklædte  Herrer  sagde  hinanden  drøje  Ord:  „Bedre  i  umoden 
Alder  at  befale  end  i  overmoden  at  svælge" ,  riposterede  Pom- 
pejus, da  Lucullus  bebrejdede  ham,  at  stedse  før  Tiden  havde 
han  trængt  sig  frem  til  en  Overkommando.  Understøttet  af  de 
konservative  Herrer  sejrede  imidlertid  Oppositionen,  og  Lucullus 
satte  igjennem,  at  der  skulde  afstemmes  over  hver  enkelt  Foran- 
staltning for  sig;  men  herved  aabnede  der  sig  Udsigt  til  en 
Mangfoldighed  af  Fortrædeligheder,  og  Pompejus  foretrak  at  lade 
Sagen  falde.  Ikke  bedre  gik  det  med  hans  Bestræbelser  for  at 
vinde  Folket  for  sine  Ønsker.  Tomme  Æresbevisninger:  i  Theater 
og  Cirkus  til  Ex.  at  maatte  vise  sig  i  de  Triumferendes  fulde 
Dragt  eller  i  purpurbræmmet  Toga  med  Laurbærkransen  om 
Hovedet,  indrømmede  man  ham  vel  gjerne,  og  med  sin  Lyst  til 
Glimmer  satte  Pompejus  Pris  paa  saadan  Pynt,  men  de  væsent- 
lige Ønsker  lodes  upaaagtede.  Ved  en  Ven  blandt  Almuetribunerne 
fik  han  sit  agrariske  Forslag  bragt  for  Folket,  men  Mængden  viste 
det  ingen  Interesse;  ogsaa  her  blev  det  bekæmpet  af  Aristo- 
kratiet, og  for  ikke  at  lide  et  nyt  Nederlag  maatte  Pompejus 
lade  ogsaa  denne  Sag  falde  (a.  60).  Saaledes  stod  han  Aaret 
efter  sin  Hjemkomst  magtesløs  mellem  Partierne,  ude  af  Stand 
til  at  føre  noget  af  sine  Ønsker  igjennem.  Den  stakkels  Pom- 
pejus,  bemærker  Cicero,    „vor  store  Ven,    der  hidtil   ingensinde 


;)  Dio  Cass.  XXXVII,  49. 

har  mødt  ilde  Tale,  men  svælget  i  Ros  og  Bifald  med  ligesom 
en  Glorie  omkring  sig  —  han  staar  nu  legemlig  og  aandelig 
nedbrudt  uden  at  vide,  hvorhen  han  skal  vende  sig"  1). 

Til  disse  Skuffelser  kom  Krænkelser  af  mere  personlig 
Art.  Man  spottede  over  denne  „Sampsiceramus" 2),  denne  „Over- 
hersker" 3),  der  gav  sig  Mine  som  en  asiatisk  Fyrste  og 
ingensinde  viste  sig  i  Rom  uden  i  stort  Optog  med  en  toga- 
klædt  Skare,  men  i  det  politiske  Liv  famlede  saa  holdningsløst 
omkring,  at  „Cnejus  Cicero"  4)  ogsaa  af  den  Grund  blev  et  Øge- 
navn for  hans  Optræden.  Og  hvad  angik  de  højtpriste  Bedrifter 
i  Osten:  mere  end  1500  erobrede  Byer  og  Fæstninger,  12  Millio- 
ner Mennesker  underkastede  Roms  Herredømme  og  andet  Mere, 
hvorom  Tavlerne  ved  hans  Triumftog  saa  prangende  fortalte, 
lod  de  Kyndige  ham  høre,  at  hans  Sejre  mindre  skyldtes  hans 
egne  Fortjenester  end  Modstandernes  Uduelighed,  den  Overmagt, 
hvormed  han  stedse  optraadte,  samt  endelig  de  af  hans  For- 
gængere udfoldede  Anstrengelser.  „I  hele  den  asiatiske  Krig", 
bemærkede  Cato,  „var  der  af  Pompejus  jo  kun  blevet  kæmpet 
imod  fejge  Kvinder"  5) ,  og  endnu  bitrere  udtalte  en  Krigs- 
kyndig   som   Lucius   Lucullus    sig:    „Det    var  jo    Pompejus'   Vis 


J)  Gie.  ad  Attic.  II,  21,  3:  Itaque  ille  amicus  noster,  insolens  infamien,  semper 
in  lande  versatus,  circumfluens  gloria,  deformatus  corpore,  fractus  animo, 
quo  se  conferat  nescit  —  en  Bemærkning,  der  rigtignok  er  skrevet  nogle 
Maaneder  senere,  i  Begyndelsen  af  Aar  59,  da  Pompejus  havde  sluttet 
sig  til  Cæsar  som  sin  Hjælper  i  Nøden,  men  som  er  lige  anvende- 
lig i  det  omhandlede  Aar  60. 

*)  ibid.  II,  14,  1:  Itie  noster  Sampsiceramus  Navnet  paa  en  lille  Fyrste  i 
Emesa  i  Cølesyrien,  der  var  bleven  besejret  af  Pompejus,  og  hvis  Under- 
kastelse denne  formodentlig  har  omtalt  for  Senatet  som  en  stor  Bedrift, 
hvorover  man  da  har  moret  sig). 

3)  ibid.  II,  3.  1:  Epicrates. 

4)  ibid.  1,  16,  11. 

b)  Cic.  pro  Mur.  XIV.  31. 

som  en  lad  Grib  at  styrte  sig  over  det  af  en  Anden  fældede 
Vildt"  1).  Lignende  Bebrejdelse  maatte  han  hore  af  Metellus 
Creticus,  Quintus  Catulus,  Crassus  og  Flere:  hvor  de  havde 
saaet,  havde  han  høstet.  Dommen  om  ham  som  Feltherre  synes 
med  andre  Ord  blandt  de  nærmeste  Samtidige  at  falde  sammen 
med  den,  der  ogsaa  fældes  af  Nutiden:  en  modig  Soldat,  en  erfaren 
og  forsigtig  Befalingsmand,  men  som  Kriger,  ikke  mindre  end 
som  Statsmand,  uden  enhver  højere  Begavelse  2). 

Intet  Under,  om  Pompejus  under  disse  Forhold  foretrak  at 
holde  sig  borte  fra  Rom.  Han  var  forfængelig  og  herskesyg,  en 
Marius  og  Sulla  i  samme  Person,  „ikke  bedre,  kun  mere  dulgt"3;. 
Beruset  af  sin  let  erhvervede  Berømmelse  kunde  han  ikke  finde 
sig  i  Dadel  og  Modsigelse:  ogsaa  i  Rom  vilde  han  hyldes  som 
en  Halvgud,  indtage  en  Særstilling  med  Ingen  over,  Ingen  ved 
Siden  af  sig. 

Men  ihvorvel  det  nu  saa  ofte  hedder,  at  Pompejus  var 
„borte  fra  Byen",  „udenfor  Murene-,  „paa  sine  Villaer  og  Godser 
i  Italiens  skjonneste  Egne-  og  deslige  4;,  tør  vi  dog  ingenlunde 
altid  søge  ham  netop  paa  Slottet  i  Albanerbjergene.  Pom- 
pejus var  nemlig  en  meget  formuende  Mand,  og  ved  Arv  eller  paa 
anden  Maade  havde  han  erhvervet  Jordegods  rundt  om  i  Italien, 
foruden  det  nævnte:  Ejendomme  ved  Tusculum  og  i  Etrurien, 
længere  mod  Syd  ved  Kysten  af  Latium.  i  Kampanien  ved  Cumæ 
og  Bajæ.  i  Kalabrien  ved  Tarent  og  mulig  endnu  flere  Steder. 
Særlig  omtales  et  Suburbanum  lige  udenfor  Roms  Mure,  de  saa- 


')  Plut.  Pomp.  cap.  31. 

2)  Mommsen.  rom.  Gesch.  (18S2)  III  p.  11:  Ein  tinzichtiger,  tapferer  und  er- 
fåhrener,  durchaus  rorziiglichtr  Soldat  nar  er  doch  auch  als  Militar 
ohne  tine  Spur  huherer  Begabung. 

3)  Tac.  Hist.  II.  38:  Post  quos  Cn.  Pompejus  occultior,  non  melior. 

4)  til  Ex  Dio  Cass.  XXXVIII.  17;  XL,  45:  Plut.  Pomp.  cap.  26:  £t$  uyøov, 
cap.  48:  tv  dygoig  v.ctl  v.^noic,  cap.  53;  Cato  cap.  30.  cap.  45;  Appian. 
bdl.  elv.  III.  rap.  14  (ed.  Bekker  vol.  2  p.  660):  h  xr,nois. 

kaldte  horti  superiores  x),  der  fra  et  højereliggende  Terræn  —  uvist 
iøvrigt,  om  Eskvilinerbjerget  eller  collis  hortorum  (Monte  Pincio)  — 
strakte  sig  ned  i  Dalen;  fra  Villaen  havde  man  en  vid  Udsigt 
over  Rom  og  Kampagnen,  den  var  omgivet  af  en  Række  Til- 
bygninger, saa  at  Pompejus  her,  ligesom  Clodius  paa  sit  Albaner- 
slot, kunde  huse  et  stort  Antal  Bevæbnede.  Paa  denne  Ejendom 
maa  vi  søge  ham,  naar  det  siges,  at  han  opholdt  sig  in  hortis, 
„ udenfor  Ringmuren",  „i  Forstaden"  og  deslige2),  og  navnlig 
synes  han  at  have  valgt  Stedet  til  Ophold,  naar  han  paa  nært 
Hold  vilde  iagttage  Stemninger  og  Partimanøvrer  i  Rom.  Her 
var  han  saaledes  at  træffe  i  det  Halvaar,  der  forløb,  inden  han 
efter  Hjemkomsten  fra  Østen  holdt  sit  højtidelige  Indtog  i  Rom 
(Sept.  61),  og  her  —  skulle  vi  se  (og  ikke  paa  Albanerslottet, 
saaledes  som  det  oftere  antages)  —  maa  han  ligeledes  søges  i 
de  skæbnesvangre  Januardage  anno  49,  da  Budskabet  om,  at  Cæsar 
var  gaaet  over  Rubicon,  naaede  Rom,  og  Senatet,  hvor  meget  det 
end  mistvivlede  om  hans  Indsigt  og  Lykke,  maatte  ty  til  ham  som 
Forsvarer  af  Byen  og  Republiken  mod  den  frygtede  Enehersker. 


II. 

I  Foraaret  58  møde  vi  Pompejus  for  længere  Tid  paa  Land- 
slottet i  Albanerbjergene.  Ved  Cæsars  Mellemkomst  havde  han 
opnaaet,  hvad  han  ikke  ved  egen  Hjælp  kunde  sætte  igjennem, 
sét  sine  Foranstaltninger  i  Asien  godkjendte  og  uden  smaalig 
Prøvelse,  saaledes  som  det  blev  forlangt,  da  han  selv  lod  Sagen 


')  Ascon.  in  Milon.  argum.  og  §  ('»7,  ed.  Orelli  (1833).  V,  2  p.  37  og  50. 
a)  til  Ex.  Cic.  Orat.  philip.  II,  27.  67  og  52,  10S  (in  hortos  Pompeji);  Dio  Cass. 
XLI,  3:  j'ijco  roO  tko^qk.v:    Plut.  Cato  cap.  -i-t.  ■  -;ip.  18  (ilj  ro  ituociazeiov). 

bringe  frem  i  Senatet;  yderligere  var  der  forskaffet  ham  en 
agrarisk  Lov,  der  i  Alt,  hvad  der  vedrørte  hans  Interesser,  stem- 
mede med  det  Forslag,  han  Aaret  forud  forgjæves  havde  søgt 
at  føre  igjennem.  Uden  at  rødme  kunde  han  saaledes  se  sine 
Veteraner  i  Øje,  —  som  Formand  for  den  Kommission,  der  fore- 
stod Uddelingen  af  Jorden,  skaffede  han  henved  20,000  Borgere, 
for  Størstedelen  Soldater  ,  der  havde  tjent  under  hans  egne 
Faner,  Agerland  i  Kampanien.  Maaske  han  i  Forbundet  med 
Cæsar  ogsaa  har  opnaaet  nogle  pekuniære  Fordele ;  ved  en 
Beslutning  af  Folket  erholdt  Kongen  af  Ægypten,  Ptolemæus 
Auletes,  Anerkjendelse  af  sit  Herredømme,  og  det  Vederlag,  der 
i  den  Anledning  maatte  erlægges  til  Magthaverne,  siges  at  have 
udgjort  6000  Talenter  1)  —  henved  30  Mill.  Kroner,  af  hvilke  dog 
vistnok  kun  en  ringere  Del  er  tilflydt  Pompejus,  der  jo  heller 
ikke  havde  samme  Brug  for  Pengene  som  hans  Kollega  i 
Triumviratet.  Den  personlige  Satisfaktion  nød  endelig  Pom- 
pejus at  se  en  skinsyg  Modstander,  Forgængeren  i  Krigen  mod 
Mithridates,  Lucius  Lucullus,  kaste  sig  for  Fødderne  af  Cæsar 
og  træt  af  Modstanden  offentlig  erklære  paa  Grund  af  sin  Alder 
—  han  var  dog  kun  faa  Aar  ældre  end  Pompejus  selv  —  at 
maatte  trække  sig  tilbage  fra  det  politiske  Liv2).  For  saa  vidt 
tilsmilede  Lykken  ham  saaledes  paany;  de  Indrømmelser,  der 
maatte  gjøres  Cæsar:  Statholderskabet  i  begge  Gallier  med  den 
fornødne  Militærkommando  for  et  Tidsrum  af  fem  Aar,  syntes 
kun  et  ringe  Vederlag  for  den  Bistand,  der  var  ydet. 

For  at  sikre  de  Foranstaltninger,  der  vare  trufne  til  fælles 
Bedste,  maatte  der  imidlertid  tages  nogle  Forholdsregler.  Paa 
Konsulerne  for  det  kommende  Aar  (a.  58)  mente  man  vel  at 
kunne  stole:  Lucius  Piso,  en  Svigerfader  til  Cæsar,  forøvrigt  en 


')  Sueton.  Cæsar  cap.  54. 
2)  ibid.  cap.  20. 

Cyniker  og  en  Drukkenbolt,  og  Aulus  Gabinius,  ikke  bedre  an- 
skreven i  sit  Privatliv  —  „en  Skamplet  paa  Menneskeheden"  efter 
Ciceros  Udtryk1)  — men  højt  betroet  hos  Pompejus  siden  hin  Dag 
(a.  67),  da  han  som  Folketribun  indbragte  Forslaget  om  dennes 
Anførsel  i  Krigen  mod  Sørøverne.  Men  naar  deres  Embedstid  var 
udløben,  og  Cæsar  over  alle  Bjerge  paa  sit  Togt  i  Gallien,  kunde 
Senatspartiet  paany  rejse  Hovedet  —  saare  ugjerne  havde  det 
indrømmet  ham  den  ønskede  Militærkommando  —  og  forsøge 
at  omstøde  de  juliske  Love.  Enkelte  Mænd,  der  vare  altfor 
oppositionslystne  som  Marcus  Cato,  eller  altfor  uberegnelige  saa- 
ledes  som  Cicero,  maatte  da  for  en  Stund  fjærnes  —  helst  paa  den 
blideste  Maade,  men  i  fornødent  Fald  med  mindre  Læmpe. 
Overfor  Cato  blev  Formen  den  skjønneste:  Kun  en  Mand  af 
hans  ubestikkelige  Redelighed,  hed  det,  kunde  man  betro  den 
vigtige  Mission  at  bringe  Cyperns  rige  Kronskat  —  henved  7000 
Talenter  (35  Mill.  Kroner)  —  til  Rom;  „ved  de  Andres  Hænder 
klæbede  Guldet  fast"  2).  Noget  anderledes  med  Cicero.  Han 
vilde  ikke  forstaa  de  velmente  Vink  om  paa  ærefuld  Maade  at 
fjærne  sig  for  en  Tid  ved  at  modtage  til  Ex.  en  Post  som  Be- 
falingsmand under  Cæsar,  en  Sendelse  til  Kong  Ptolemæus  i 
Ægypten  og  deslige,  og  ikke  heller  kunde  han  bekvemme  sig  til 
at  holde  inde  med  sine  Suk  og  Klager  over  Republikens  sørge- 
lige Tilstand.  Der  maatte  da  gribes  til  skrappere  Midler,  og 
den  Mand,  der  i  fornødent  Fald  skulde  føre  Angrebet,  var  funden 
i  den  tidligere  omtalte  Publius  Clodius,  der  begjærlig  søgte  en 
Lejlighed  til  at  hævne  sig  paa  Taleren,  fordi  denne  saa  ganske 
umotiveret  var  optraadt  som  Vidne  imod  ham  under  en  S 
der  var  rejst  i  Anledning  af  hans  Forsøg  paa  at  opnaa  et  Stævne- 
møde med  Cæsars  Hustru  under  Festen  for  den  gode  Gudinde. 


')  Cic.  pro  domo  IX,  23:  homo  post  homini'S  natos  .  .  .  ontaminatissimus. 
2)  Plut.  Cato  cap.  34. 

Cicero  saae  den  truende  Fare  —  den  voldte  ham  søvnløse 
Nætter  —  Faren  for,  at  hin  5te  December,  „Stadens  Fødselsdag 
eller  dog  dens  Redningsclag"  1),  af  hvilken  han  lovede  sig  en 
uforgængelig  Berømmelse  —  „har  Verden  nogensinde  havt  større 
Daad  at  opvise,  skal  denne  roses  og  jeg  dadles,  fordi  jeg  har 
valgt  noget  Ringere  til  Gjenstand  for  min  Pris" 2)  —  skæbnesvangert 
skulde  vende  sig  imod  ham.  Men  han  stolede  paa  Pompejus; 
Venskabet  mellem  dem  var  jo  tilsyneladende  saa  hedt,  at  Roms 
kaade  Ungdom  spottede  og  i  sine  Drikkelag  kaldte  Triumviren 
med  Øgenavn  „Gnejus  Cicero"  3);  og  ikke  én  Gang,  men  gjenta- 
gende  havde  denne  lydelig  udtalt,  at  hin  Dag  i  December 
havde  Taleren  „reddet  Staten  og  den  hele  Jordekreds"  4).  For 
hver  ny  Trusel,  som  Clodius  udstødte,  tyede  Cicero  da  til  sin 
Ven  og  gik  beroliget  fra  ham.  „Clodius  truer  mig  fremdeles, 
men  Pompejus  forsikrer,  at  dermed  har  det  ingen  Fare  —  ja 
tilføjer  endog,  at  før  kunde  man  dræbe  ham  selv,  end  han 
vilde  taale,  at  der  blev  krummet  et  Haar  paa  mit  Hoved!"  5) 
Og  efterhaanden  som  Angrebet  rykkede  nærmere,  da  Clodius 
alt  var  adopteret  af  en  Plebejer  for  det  følgende  Aar  at  kunne 
beklæde  Posten  som  Almuetribun,  lød  de  samme  beroligende 
Forsikringer.  „Pompejus  har  talt  med  ham  og  —  som  han 
selv  siger  mig,  thi  andet  Vidne  har  jeg  ikke  —  eftertrykkelig 
foreholdt  ham,  at  man  vilde  bebrejde  ham  den  skjændigste  Tro- 
løshed, dersom  han  taalte,  at  jeg  skulde  have  Noget  at  frygte  af 
den,   som   han  selv  havde  væbnet  imod  mig  ved  at  tillade  hans 


])  Cic.  pro  Flacco  40,  102. 

3)  Cic.  ad  Attic.  I,  19,  10:  si  est  enim  apud  homines  quidquam,  quod  politis 
sit,  laudetur ;  nos  vituperemur,  qui  non  potius  alia  laudemus. 

3)  ibid.  I,  16,   11:    usque  eo,  tit  .  .  .  barbatuli  juvenes,   illum  in  sermonibus 
Cnaeum  Ciceronem  appellent. 

4)  ibid.  I,  19,  7. 
s)  ibid.  II,  20,  2. 

Optagelse  som  Plebejer"  l).  Vide  cui  fidas  —  „Se  til,  hvem  Du 
lider  paa",  bad  den  forsigtige  Atticus,  og  Cicero  lover,  at  han 
vel  skal  vide  at  se  sig  for,  -jeg  forstaar  Dig"  —  cavebo,  quae  sunt 
cavenda*),  men  naar  det  gjaldt  hin  Hædersdag,  lod  han  sig 
besnære  af  alle  skjønne  Ord.  „Pompejus  taler,  som  jeg  kun  kan 
ønske  mig  det,  guddommeligt"  —  divinhus  3)  .  .  .  „dersom  Appius 
og  hans  Broder  (Clodius)  skulde  handle  imod  deres  Ord  —  nu, 
da  vilde  hele  Verden  faa  at  se,  at  Intet  var  ham  mere  dyrebart 
end  vort  Venskab"  4). 

Saa  indtraadte  en  af  de  første  Maaneder  i  Aaret  58  det 
Befrygtede.  Clodius  forelagde  et  Udkast  til  en  Lov,  hvorefter 
den,  der  uden  Lovmaal  og  Dom  havde  ladet  en  romersk  Borger 
henrette,  skulde  unddrages  Jord  og  Vand,  med  andre  Ord  for- 
vises fra  det  civiliserede  Samfund.  Cicero  var  ikke  nævnt  ved 
Navn,  og  der  var  heller  ingen  Grund  til  at  udpege  netop  ham; 
ved  at  lade  Catilinas  Medskyldige  henrette  havde  han  jo  ikke 
handlet  paa  egen  Haand ,  men  som  Øvrighed  kun  fuldbyrdet, 
hvad  der  var  blevet  besluttet  af  Senatet.  For  saa  vidt  burde  han 
have  forholdt  sig  rolig  og  afventet,  om  Forslaget  skulde  blive  ved- 
taget af  Folket  og  dernæst  bragt  til  Anvendelse  imod  ham  selv. 
Men  Angsten  betog  ham  —  Frygten  for  Exilet  „værre  end  en 
levende  Begravelse"  —  og  uden  at  betænke,  at  han  derved  gik  sine 
Fjenders  Ærinde,  klædte  han  sig  i  Sæk  og  Aske  og  satte  Slægt  og 
Venner  i  Bevægelse  for  at  anraabe  Folket  om  Beskyttelse.  „Ja 
blinde,  stokblinde"  —  caeci,  caeci  —  „vare  vi  hin  Dag,  da  det  Indfald 
paakom  mig  at  anlægge  Sørgeklæder  og  bede  Folket  om  Bistand, 
hvad,   saalænge  Sagen    ej   vedrørte   mig  ved  Navn,    ikke    kunde 


')  Cic.  ad  At  tic.  II.  21,  2. 
a)  ibid.  I.  17    10. 
»)  ibid.  II,  21,  6. 

4)  ibid.  II,  21,  2:  id  omnes  intélligerent,  nihil  sibi  antiquius  amicitia  nostra 
f uisse. 

Andet   end   vække   et   uheldigt  Indtryk"  :),  —  saaledes  betænkte 
han  først,  da  det  var  for  sent. 

Hvor  var  imidlertid  Pompejus  nu,  da  hans  Løfter  skulde 
indfries  ?  Ja,  ligesom  oftere,  naar  Et  eller  Andet  foregik  i  Rom, 
hvorfra  han  ønskede  at  holde  sig  borte,  var  han  i  disse  Foraars- 
dage  taget  ud  til  sin  Villa  i  Albanerbjergene  2).  Derude  haabede 
han  at  kunne  lade  Bevægelsen  drive  hen  over  sig,  at  undgaa 
Overhæng  af  Cicero  og  hans  Venner  og  den  lidet  behagelige  Situa- 
tion nu  at  maatte  udtale  sig  misbilligende  om  en  Handling,  som 
han  tidligere  havde  prist  som  Republikens  Frelse.  Ganske  op- 
naaede  han  dog  ikke  sit  Ønske.  En  Deputation  fra  Senatet 
begav  sig  ud  til  Slottet  for  indstændig  at  opfordre  ham  til  at 
tage  sig  af  den  Mand,  „hvis  Velfærd",  som  de  erklærede,  „var 
uadskilleligt  fra  Republikens"  3).  Enkelte  af  disse  Mænd  ere 
os  bekj endte  —  lad  os  da  erindre  dem,  siden  de  hørte  til 
Albanerslottets  Besøgende:  L.  Lentulus  Grus,  en  ivrig,  men 
borneret  Aristokrat,  en  af  de  Forblændede  eller  Egennyttige,  der 
som  Konsul  (a.  49)  virksomst  arbejdede  paa  Bruddet  mellem 
Cæsar  og  Pompejus;  Q.  Fabius  Sanga,  lidet  omtalt,  men  forment- 
lig af  Fabiernes  ansete  Slægt,  L.  Manlius  Torquatus  —  „Faderen", 
som  han  kaldes  i  Modsætning  til  Sønnen  af  samme  Navn  — 
„en  saare  patriotisk  Mand"  4),  og  Marcus  Lucullus,  en  Broder  til 
den  mere  bekjendte  Lucius,  Sejrherren  over  Mithriclat,  og  i  Mod- 
sætning til  denne  en  Ven  og  Beundrer  af  Cicero.  Det  lykkedes 
Deputationen  at  faa  Audiens,   men  Modtagelsen  var  saare  unaa- 


')  Gie.  ad.  Aitic,  III,  16,  5. 

2)  Dio  Gass.  XXXVIII,  17:  „Pompejus"  .  .  .  „var  stadig  bortrejst";  nærmere 
bestemmes  Stedet  af  Plutarch  (Cic.  cap.  31j:  „Pompejus  opholdt  sig  paa 
sit  Landgods  i  Albanerbjergene"  (iv  dygolg  ttsqi  tbv  'Alfictvov),  jfr.  ogsaa 
Gie.  in  Pison.  cap.  XXXI,  77:  in  Albanuni. 

3)  Gie.  in  Pison.  XXXI,  77. 

")  Gie.  pro  Sulla  XII,  34:  amantissimus  patriae. 

dig:  „Det  maatte  være  Konsulernes  Sag",  indvendte  Pompejiis, 
„at  fremkomme  med  Forslag  i  Senatet;  dersom  dette  bemyndigede 
hine  til  at  forsvare  Republiken,  nu  —  i  saa  Fald  vilde  ogsaa 
han  gribe  Sværdet,  men  uden  Bemyndigelse  indlod  han  sig  ikke 
i  Kamp  med  en  væbnet  Tribun!"  1)  Svaret  lød  kort  og  af- 
færdigende, og  noget  skuffede  trak  de  fornemme  Herrer  sig  til- 
bage; de  vidste  vel,  at  hos  Konsulerne  var  Intet  at  opnaa, 
men  at  Clodius  forlængst  havde  sikret  sig  deres  Bistand  ved 
at  give  dem  Løfte  om  sin  Hjælp  til  at  erholde  Rigets  indbrin- 
gende Provinser  efter  endt  Embedstid. 

Et  sidste  Skridt  vilde  Cicero  selv  forsøge.  En  Foraarsmorgen 
begav  han  sig  ud  til  „Albanum"  —  ene,  i  lukket  Vogn  eller  Bære- 
stol, som  vi  tør  formode,  for  ikke  at  blive  kjendt  paa  den  befærdede 
Vej.  Hvad  har  han  ønsket  at  forebringe?  —  Intet  Sikkert  lader  sig 
udsige,  Cicero  har  ikke  betroet  os  sine  Tanker  ved  denne  Lejlig- 
hed. Men  dersom  Pompejus  skulde  henvise  ogsaa  ham  til  at  søge 
Bistand  hos  Konsulerne,  kunde  han  svare,  at  nys  havde  han  til- 
ligemed sin  Svigersøn  været  hos  den  ene  af  disse,  Piso,  men  at 
denne  uden  Omsvøb  havde  erklæret,  at  paa  Konsulerne  maatte 
han  ikke  gjøre  Regning;  Gabinius  var  trykket  af  Gjæld,  uden 
en  indbringende  Provins  kunde  han  ikke  holdes  oppe;  af 
Senatet  kunde  de  ikke  vente  deres  Ønske  opfyldt,  derimod 
havde  Clodius  lovet  dem  sin  Bistand,  dersom  de  vilde  støtte 
hans  Forslag,  —  „i  saa  Henseende",  tilføjede  Piso,  „vilde  han 
slutte  sig  til  sin  Kollega"  .  .  .  „Enhver  maatte  sørge  for  sig  selv, 
saa  godt  han  kunde"  2).  Omtrent  saaledes  vare  Ordene  faldne,  saa 
vidt  de  da  kunde  forstaas,  thi  det  behagede  Konsulen  at  modtage 
Cicero  og  dennes  Svigersøn  halvpaaklædt,  med  ombundet  Hoved; 
Rusen  lugtede  ham  ud  af  Halsen  —  det  kom  af  den  Medicin,  han 


')  Cic.  in  Pison.  XXXI,  77. 

2)  ibid.  VI,  12. 

havde  taget,  der  lugtede  af  Vin,  undskyldte  vel  Piso  —  men  snart 
jog  hans  modbydelige  Opkastninger  begge  Audienssøgende  bort x). 
Yderligere  kunde  Cicero  ønske  at  dvæle  ved  den  Deltagelse, 
hans  Skæbne  vakte  i  Rom,  skildre,  hvorledes  20,000  Borgere  havde 
fulgt  hans  Exempel  og  anlagt  Sørgeklæder,  Venner  og  Klienter, 
romerske  Riddere  og  fornemme  unge  Mænd,  tilskyndede  dertil  af 
en  Søn  af  Pompejus'  Kollega  i  Triumviratet,  Publius  Crassus,  men 
hvorledes  de  blev  haanede  af  Clodius  og  hans  Skare  med  Skjælds- 
ord  og  Stenkast.  Og  skulde  Pompejus  mulig  lade  forstaa,  at 
hint  anmassende  Vers:  Ceclant  arma  toyae,  concedat  laurea  landi 

—  „Lad  Sværdet  vige  for  Togaen,  Sejren  tilkomme  Fortjenesten!"2) 

—  havde  bragt  noget  Skaar  i  Venskabet,  som  om  Cicero  var  ind- 
bildsk nok  til  at  sætte  sin  Berømmelse  over  hans  —  nu,  i  saa 
Fald  vilde  han  overtyde  ham  om,  at  disse  Ord  jo  ikke  i 
mindste  Maade  tog  Sigte  paa  ham,  „det  største  og  guddomme- 
ligste af  alle  Mennesker,  der  nogensinde  havde  været  til  eller 
vilde  existere"  .  .  .  Nej,  umulig  kunde  Pompejus  være  saa  grum 
af  den  Aarsag  at  ville  hævne  sig,  „jeg  vil  ikke  sige  paa  en  af 
sine  største  Venner  —  en  Consular  —  en  Borger  —  en  Fribaaren, 
men  blot  paa  et  Menneske"  3). 

Med  disse  Betragtninger  har  Cicero  kunnet  underholde  sig 
undervejs.  Snart  laa  Albanerslottet  for  ham,  nu  kom  det  store 
Øjeblik,  da  han  skulde  staa  Ansigt  til  Ansigt  med  Pompejus; 
bristede  Haabet  ogsaa  dennesinde,  var  der  ingen  Frelse  at  vente 

—  som  et  „levende  Lig"  skulde  han  vandre  fredløs  omkring. 

Paa  Albanum  havde  man  truffet  sine  Forholdsregler.  Saa 
lidet  som  Nogen  ønskede  Pompejus  at  modtage  Cicero  eller  nogen 
af  hans  Venner,   man  havde  endog  bildt  ham  ind,   at  der  vilde 


1)  Gie.  in  Pison.  VI,  13. 

2)  Gie.  de  offic.  I,  22,  77. 

3)  Gie.  in  Pison.  XXX,  74  og  75. 

blive  attenteret  mod  hans  Liv  af  denne,  og  der  var  derfor  givet 
streng  Ordre  om  ikke  at  indlade  ham.  Desto  mere  maa  det 
undre  os,  at  det  lykkedes  Cicero  ikke  blot  at  komme  ind  paa 
Slottet,  men  som  det  synes  —  idetmindste  efter  en  senere  Rela- 
tion —  ubemærket,  uanmeldt  lige  ind  i  Pompejus'  Opholdsværelse. 
Uheldigvis  har  Ingen  meddelt  os,  hvad  der  blev  forhandlet  mel- 
lem de  Tvende;  Atticus  var  i  Rom,  og  Cicero  har  saaledes 
mundtlig  kunnet  udøse  sit  Hjærte  for  ham.  Men  det  Dramatiske 
i  Situationen:  at  Cicero  kastede  sig  paa  Knæ  for  Pompejus,  og 
at  denne  lod  ham  ligge  for  sine  Fødder  med  de  afvisende  Ord: 
„Mod  Cæsars  Vilje  formaar  jeg  Intet",  berøres  adskillige  Aar 
senere  af  Cicero  selv.  Under  Kampen  mellem  Pompejus  og 
Cæsar  vejer  han  sine  Følelser  for  og  imod  enhver  af  de  Kæm- 
pende og  charakteriserer  Pompejus:  „Hin  Anden,  netop  ham,  der, 
som  Du  véd,  da  jeg  engang  laa  knælende  for  hans  Fødder,  ikke 
værdigede  at  rejse  mig  op,  men  erklærede,  at  mod  Cæsars  Onske 
formaaede  han  Intet  at  udrette"  1). 

Saaledes  forløb  denne  lille  Episode  paa  Albanerslottet.  Nu, 
efter  henved  to  Aartusinclers  Forløb,  staar  den  jo  afbleget,  uden 
alle  nærmere  Træk;  vi  tør  kun  supplere  Skildringen  med  det 
Ene,  at  hin  Dag  har  Cicero  ogsaa  kunnet  gjøre  Bekjendtskab  med 
det  forstenende  Medusablik,  hvormed  Pompejus  kunde  skræmmr 
en  besværlig  Gæst  i  Jorden.  Men  sikkert  har  Samtiden  gjort  den 
til  Gjenstand  for  megen  Omtale,  og  der  har  været  adskillige 
Rygter  i  Omløb,  ogsaa  det  mindre  sandsynlige,  at  Pompejus  slet 
ikke  modtog  den  Besøgende,  men  i  det  Øjeblik,  han  saae  ham 
træde  ind,  smuttede  ud  ad  en  Bagdør2). 


')  Gie.  ad  Attic.  X,  4,  3:  Alter,  is,  qui  nos  sibi  quondum  ad  pedes  stratos 
ne  sublevabat  quidem,  qui  se  nihil  contra  tmins  voluntatem  aiebat  facere 
posse. 

-)  Plut.  Cic.  c  31. 

Faa  Dage  senere  (i  Begyndelsen  af  April  58)  forlod  Cicero 
Rom.  Paa  sit  Albanerslot  har  Pompejus  hørt  om  denne  Afrejse, 
der  foregik  ved  Nattetid  for  at  undgaa  Overlast  af  Glodius  og 
hans  Skare,  om  det  store  Følge,  der  ledsagede  den  Bortdragende, 
og  Vennernes  Forsikring  til  denne:  „i  Løbet  af  faa  Dage  at  ville 
blive  kaldt  tilbage  under  alle  Æresbevisninger"  —  saepe  triduo 
summa  cum  gloria  dicebar  esse  redlturns1). 

Næppe  anede  Pompejus,  at  han  Aaret  efter  selv  skulde  række 
Haanden  hertil. 


III. 

Vistnok  forblev  Pompejus  den  største  Del  af  Aaret  (58)  paa 
Slottet  i  Albanerbjergene.  Herude  nød  han,  om  ikke  Hvede- 
brødsdagene, saa  dog  det  første  Aars  lykkelige  Ægteskab  med  Cæsars 
Datter  Julia,  en  Forbindelse,  der  vel  fra  først  af  mindre  skyldtes 
Tilbøjelighed  end  politiske  Hensyn,  men  ved  Julias  Ynde  og  milde 
Væsen,  og  uanset  den  store  Forskjel  i  Alder  —  Bruden  var  mere 
end  20  Aar  yngre  end  sin  Mand  —  snart  blev  et  virkeligt  Inkli- 
nationsparti,  saa  lykkeligt,  at  man  bebrejdede  Pompejus,  at  han 
blev  ganske  blødagtig  ved  den  Ømhed,  hans  Hustru  viste  ham 2). 
Og  dobbelt  maatte  han  glæde  sig  over  denne  Forbindelse,  fordi 
hans  Hustru  i  foregaaende  Ægteskab,  Mucia  —  af  den  bekjendte 
Slægt,  der  bar  Tilnavnet  Scævola  —  ingenlunde  havde  vist  Tro- 
skab imod  ham;  under  den  lange  Fraværelse  i  Østen  begunstigede 
hun  Flere,  bl.  A.  Cæsar,  og  Pompejus,  der  ogsaa  borte  fra  Hjem- 
met var  et  Mønster  paa  en  Ægtefælle,  maatte  lade  sig  skille  fra 
hende;  yderligere  var  der  mødt  ham  et  lille  Uheld  i  Ægteskabs- 


')  Gie.  ad  Qp.  frair.  I,  4,  4. 

2)  Plut.  Pomp.  c.  48. 

sager,  da  han  kort  efter  Hjemkomsten  friede  til  en  Niece  af  Cato, 
men  denne  erklærede  ikke  at  ville  være  besvogret  med  en  Mand, 
hvis  politiske  Optræden  stemmede  saa  lidet  med  hans  egen. 

Bortset  fra  Lykken  i  Hjemmet  var  der  dog  ingen  Grund  til 
at  misunde  Pompejus.  Under  Cæsars  Fraværelse  var  det  over- 
draget ham  at  vaage  over  Hovedstaden  og  varetage  Triumvi- 
rernes  Interesser ,  men  denne  Opgave  laa  langt  over  hans 
Kræfter.  I  Felten  med  Kommandostaven  i  Haanden  forstod  han 
at  byde  og  herske;  dér  viste  han  Mod  og  Snille,  Hurtighed  og 
Energi,  forenet  med  Omsigt,  saa  at  han  betænksom  overvejede 
alle  Chancer  uden  at  lade  sig  lokke  paa  Afveje;  dertil  kom,  som 
der  fremhæves,  „den  store  Erfaring"  . .  .  „det  enestaaende  Held"  '). 
Men  iklædt  Fredens  Toga  var  det,  som  om  hans  Syn  blændedes. 
Borte  var  Modet  og  den  selvsikre  Optræden,  Initiativet  og  Klog- 
skaben; stedse  maatte  Andre  fremme  hans  Ønsker,  og  hans 
Attraa  var  som  et  Barns  rettet  paa  Skinnet,  paa,  hvad  der  i 
Øjeblikket  lovede  Beundring  og  Bifald,  et  fejret  Navn,  selv  om 
det  laa  nok  saa  langt  borte  fra  hans  Maal.  I  sin  politiske  Op- 
træden viste  han  sig  tilmed  forlegen  og  raadvild,  sjeldent  tog 
han  Ordet,  og  gjorde  han  det  stundom  i  de  Spørgsmaal,  som 
satte  Sindene  i  Bevægelse,  udtalte  han  sig  tvetydig  og  ubestemt, 
saa  at  Ingen  ret  vidste,  hvad  der  laa  under  de  mange  Ord2). 
„Der  er  intet  Jævnt  og  Ligefremt  hos  denne  Mand",  bemærker 
Cicero,  „hverken  Kraft  eller  Frimodighed  —  intet  Aabent  og  Ret- 


')  Cic.  pro  l<[i<'   Muml.  X,  L2S. 

-)  Betegnende  i  saa  Henseende  er  en  oftere  fremdraget  Ytring  af  Cicero  om 
det  Indtryk,  man  fik  i  Rom  af  den  forste  Tale.   som   Pompejus  holdt   til 

Folket  efter  Hjemkomsten  fra  Asien.     „Hvorledes  P pejus1  første  Tale 

var  beskaffen,  har  jeg  allerede  skrevet  Dig  til":  nonjucunda  mist  ris,  i>i«»i* 
i  mprobis,  beatis  non  grata,  bonia  non  gravis —  »den  bød  i  k  k  ••  Menig- 
mand nogen  Trøst,  lod  de  Ildesindede  uden  Frygt,  vakte  ingen  Behag 
hos  de  Formuende  og  forekom  Aristokraterne  uden  Fynd;  Resultatet 
blev  saaledes:  den  lod  Alle  utilfreds"       itaque  frigebat  (ad  AtticA,  li.  1). 

skaffent  i  den  Rolle,  han  spiller  i  Statslivet"1).  Kort:  hvor  stor 
Berømmelse  der  end  knyttede  sig  til  hans  Navn,  skjøndt  Cæsars 
Svigersøn  og  Stedfortræder  i  Rom,  var  han  uden  virkelig  Indflydelse 

—  en  Kolos  paa  Lerfødder,  som  man  kun  behøvede  dristig  at 
støde  til  for  at  bringe  den  til  at  vakle  og  falde. 

Rom  fik  det  hurtig  at  sé.  Næppe  var  Cæsar  dragen  bort 
til  sin  Provins,  før  der  opstod  Uorden  i  Rækkerne,  og  uro- 
lige Hoveder  trængte  sig  frem  for  at  drive  Politik  paa  egen 
Haand.  Clodius  havde  netop  de  Egenskaber,  der  fattedes  Pom- 
pejus:  Dristighed  og  Energi,  fremfor  Alt  ingen  Sky  for  at  bruge 
Vold  og  Magt  til  Gjennemførelsen  af  sine  Ønsker.  Maaske  han 
ikke  har  været  tilfreds  med  det  Vederlag,  der  er  blevet  ydet  for 
hans  Tjenester,  han  har  begjært  Penge,  og  de  ere  blevne  nægtede 

—  det  Nærmere  er  os  ubekjendt  —  men  Penge  havde  han  nødig, 
og  kunde  de  ikke  erholdes  med  Læmpe,  maatte  han  tage  dem 
med  Magt.  Blandt  de  Trofæer,  der  vistes  frem  ved  Pompejus' 
Triumfindtog  (a.  61),  var  ogsaa  en  ung  Armenerfyrste,  en  Søn 
af  Kong  Tigranes,  der  efter  Højtideligheden  ikke  blev  dræbt,  men 
given  i  Bevogtning  til  en  af  Triumvirens  Venner,  en  Lucius  Fla- 
vius  —  den  Samme,  der  Aaret  forud  som  Almuetribun  havde 
indbragt  Forslaget  om  Agerland  for  Pompejus'  Soldater  og  derfor 
formentlig  skulde  belønnes  med  en  indbringende  Kostgænger. 
Som  rimeligt  var,  længtes  den  unge  Tigranes  efter  Friheden,  og 
mod  passende  Vederlag  lovede  Clodius  at  forskaffe  ham  den. 
Ved  et  Gjæstebud  ytrede  han  Onske  om  at  se  Kongesønnen  hos 
sig,  Tilladelsen  blev  givet,  men  efter  endt  Fest  vendte  Tigranes 
ikke  tilbage,  og  hvor  meget  Pompejus  end  insisterede  paa  hans 
Udlevering,  forblev  han  i   sit  nye  Hjem.     Lykkelig  slap  han  bort 


')  Cic.  ad  Attic.  I,  13,  4:  nihil  come,    nihil  simplex,  nihil  tv  zolg  noXttiy.olg 
Jwnestum,  nihil  illustre,  nihil  forte,  nihil  liberum. 

fra  Rom,  Skibet  var  allerede  i  rum  Sø,  da  det  under  en  Storm 
blev  slaaet  ind  mod  Kysten  og  Prinsen  tvungen  til  at  stige  iland 
i  Antium.  Budskabet  om  Uheldet  naaede  samtidig  begge  Parter, 
og  skyndsomst  ilede  de  hid  for  at  bemægtige  sig  Fangen.  Ved 
den  4de  Milepæl  paa  den  appiske  Vej1)  kom  det  til  et  Sammen- 
stød mellem  deres  Mandskab;  med  Nød  og  næppe  slap  Flavius 
tilbage  til  Rom,  og  paa  Albanerslottet  modtog  Pompejus  Under- 
retning om,  at  blandt  de  Dræbte  var  ogsaa  en  af  hans  nære 
Venner,  Ridderen  Marcus  Papirius.  Hvorledes  det  videre  gik 
Armenerfyrsten ,  er  os  ubekjenclt,  og  hans  Skæbne  har  næppe 
heller  interesseret  Rom,  men  dette  Brud  mellem  to  Mænd,  der 
nys  havde  staaet  hinanden  saa  nær,  den  Ydmygelse,  der  var  til- 
føjet den  store  Pompejus,  Sejrherren  i  tre  Verdensdele,  i  en 
Skjærmydsel  foran  Roms  Mure,  —  det  var  et  frydefuldt  Skue- 
spil for  Senatets,  Herrer.  Og  dobbelt  glædede  de  sig  ved  at 
blive  Vidne  til  den  Afmagt,  som  Pompejus  udviste;  kun  med 
væbnet  Haand  kunde  han  tugte  sin  Modstander  —  saalænge 
denne  beklædte  Folketribunalet ,  var  han  unddragen  retslig- 
Forfølgning  —  men  med  sin  Sky  for  at  handle  imod  Lovene 
turde  Pompejus  ikke  indlade  sig  paa  en  saadan  Yderlighed;  der 
var  ikke  Andet  for  end  i  Tavshed  at  bide  Vreden  i  sig,  og  yder- 
ligere havde  han  den  Tort  at  høre  sine  Standsfæller  spotte: 
det  var  den  fortjente  Straf  for  den  Troløshed,  han  havde  vist 
imod  Cicero  2).  Snart  kunde  Pompejus  ikke  vise  sig  paa  Roms 
Gader  uden  at  udsættes  for  Molest  af  Clodius  og  dennes  Gladia- 
torer; Glodius  truede  med  at  ville  nedrive  hans  Bypalads  ligesom 
Ciceros  paa  Palatinerbjergel  og  paa  den  ryddede  Tomt  rejse  en 
Søjlehal  for  Folket  — ja,  tør  vi  tro  Cicero,  paagreb  man  endog  en  af 


')  Ascon.  in  Milon.  S  :'>^  (Orelli  p.  17—48). 
2)  Plut.  Pomp.  cap.  49. 

hans  Slaver  med  den  Dolk,  der  skulde  have  fældet  Trium- 
viren  ved  et  Senatsmøde  i  Castors  Tempel.  I  Exilet  følte 
Cicero  sig  ganske  kry  ved  Tanken  om  den  Modstand,  han  havde 
vist  den  oprørske  Tribun :  Ingen,  mente  han,  kunde  da  nu  beskylde 
ham  for  at  have  været  fej  g  hin  Dag  i  April,  da  han  ved 
Nattetid  flygtede  bort  fra  Rom,  siden  man  saae  „Republikens 
første  Borger-  x)  .  .  .  den,  hvem  endnu  ingen  fjendtlig  By  havde 
modstaaet,  søge  Beskyttelse  mod  en  væbnet  Tribun  ikke  ved 
Lovene  men  ved  at  holde  sig  inden  fire  Vægge2). 

For  saa  vidt  bød  Opholdet  i  Rom  kun  ringe  Glæde.  Mangen 
Gang  maatte  Pompejus  ønske  sig  tilbage  til  Felten,  hvor  han 
fandt  Hyldest  og  Anerkjendelse ,  hvor  -alle  Vaaben  laa  under 
for  hans  Højmod  og  Tapperhed"  3).  Med  sine  Venner  raad- 
slog  han  om,  hvad  der  var  at  gjøre,  men  det  Raad, 
han  modtog,  at  bryde  med  Cæsar  saa  fuldstændig,  at  han 
endog  lod  sig  skille  ved  dennes  Datter,  tiltalte  ham  ikke. 
Derimod  mente  han  i  Cicero  at  kunne  finde  et  Afløb  for  Clodius' 
Vrede,  og  at  Taleren  uanset  den  haarde  Behandling  paa  Albaner- 
slottet vilde  modtage  ogsaa  en  Gunst,  der  kom  fra  hans  Haand, 
kunde  næppe  være  tvivlsomt;  allerede  Maanedsdagen  efter  Af- 
rejsen havde  den  Forviste  tilskrevet  ham  et  Brev,  som  vi  rigtig- 
nok ikke  kjende,  skjøndt  det  i  Afskrift  blev  sendt  til  Atticus,  men 
sum  vistnok  har  været  meget  underdanigt.  Frem  og  tilbage  blev 
der  da  forhandlet  med  Cæsar  om  en  Tilbagekaldelse  fra  Exilet,  en 
særlig  Afsending  rejste  til  Gallien  for  at  forestille  ham  Pompejus' 
Ønske,  og  skjøndt  Cæsar  ingenlunde  var  stemt  for  et  saa  snarligt 
Ophør  af  Forvisningen,  lykkedes  det  dog  at  faa  hans  Samtykke. 
I  Begyndelsen  af  August  a.  57  landede  Cicero  i  Brindisi  —  „paa 


')  Gie.  post  red.  in  Sen,  II.  4:  princeps  cititatis. 

J)  id.    de   har.    resp.   XXXIII,    49:    cui  mdla  hostium  diutius   urbs  unquam 

fitit  claiisa  .  .  .  obse*siis  f-st  ipse  domi. 
3)  ibid. 

sine  Skuldre  bar  Italien  ham  til  Rom"  !)  —  og  efter  15  Maaneders 
Fraværelse  holdt  han  den  4de  September  gjennem  Porta  Capena 
sit  højtidelige  Indtog  i  Byen,  hilset  paany  af  alle  Velsindedes 
Jubel  og  Haandklap.  Fra  sine  Vinduer  har  Pompejus  kunnet  se 
ham  drage  forbi,  men  næppe  hørte  han  til  dem,  der  her  paa 
den  appiske  Vej  bød  den  Fejrede  sit  Velkommen;  i  det  udførlige 
Brev,  hvori  Cicero  strax  underretter  Atticus  om  sin  Modtagelse, 
nævnes  han  ikke,  og  denne  Tavshed  er  talende.  Synderlig  op- 
fordret til  Lykønskning  kunde  Pompejus  da  ej  heller  føle  sig,  — 
ikke  Ciceros  Vel,  kun  sit  eget  havde  han  for  Øje. 

løvrigt  havde  Pompejus  i  hine  Sommerdage  fornemt  Besøg 
paa  sit  Albanerslot:  en  Hersker  fra  Faraonernes  Rige,  Kongen  af 
Æoypten  Ptolemæus  Au  le  tes,  der  faa  Aar  forud  (a.  59)  ved 
Triumvirernes  Bistand  havde  faaet  sit  Herredømme  anerkjendt. 
Det  holdt  haardt  at  faa  det  store  Vederlag  —  henved  30  Mill. 
Kroner  —  presset  ud  af  de  fattige  Ægyptere;  trykkede  af  Skatter 
og  Paalæg  gjorde  de  Oprør  og  jog  deres  Konge  fra  Landet,  og 
som  naturligt  var,  søgte  denne  til  Rom  for  at  faa  det  dyrt  kjøbte 
Herredømme  tilbage. 

Nu  —  en  Konge  som  Gjæst,  om  end  nok  saa  fornem,  af 
Ptolemæernes  gamle  Dynasti,  var  ikke  Noget,  der  kunde  smigre 
Pompejus;  han  havde  sét  kronede  Hoveder  nok  for  sine  Fødder, 
selv  i  Østen  været  smykket  med  deres  fornemste  Insignier.  Men 
denne  Ptolemæer  var  en  Konge,  der  kunde  bruges  til  at  fremme 
hans  Ønsker.  I  de  Aaringer,  han  havde  været  borte  fra  Felten, 
var  Lauren  visnet  paa  hans  Pande,  Blad  for  Blad  faldet  af  Kran- 
sen, og  dobbelt  føleligt  var  Tabet,  fordi  Cæsar  ved  sine  Sejre 
i  Cailien  flettede  saa  friske  Laurbær  om  sit  Hoved.  Til  ny 
Berømmelse  kunde  imidlertid  Ptolemæus  Auletes  hjælpe,    derfor 


')  Cic.  post  red.  in   Sot.   XV.  39. 

modtoges  han  med  aabne  Arme  og  fandt  tilligemed  det  store 
Følge  gjæstfri  Optagelse  paa  Albanerslottet 1). 

Til  en  Gjenindsættelse  af  Kongen  i  Riget  behøvedes  der  imid- 
lertid en  Beslutning  af  Senatet,  og  yderligere  maatte  Pompejus, 
om  han  skulde  opnaa,  hvad  det  herved  ene  kom  ham  an  paa, 
selv  blive  den  Heldige,  hvem  man  vilde  betro  Hvervet.  Men 
heller  ikke  paa  det  Sidste  turde  der  sikkert  gjøres  Regning;  der 
var  nemlig  Andre,  til  Ex.  Aarets  Konsul  Lentulus  Spinther,  der 
ikke  mindre  begjærlig  higede  efter  Posten,  —  ikke  fordi  de  som 
Pompejus  lod  sig  friste  af  Magt  og  Berømmelse,  men  i  Haab 
om  de  rige  Sportler,  der  ikke  kunde  udeblive  ved  en  saadan 
Expedition,  —  og  Lentulus  Spinther  var  en  af  Aristokratiets 
fuldtro  Støtter. 

Først  og  fremmest  gjaldt  det  da  om  at  vinde  de  for- 
nemme Herrer.  Ordener  og  Titler  havde  Ægypterkongen  vel 
næppe,  og  selv  om  han  havde  havt  dem,  hvad  brød  vel  en 
romersk  Senator  sig  om  en  Konges  Udmærkelsestegn.  En  Mand 
som  Cato  fandt  det  jo  under  sin  Værdighed  at  rejse  sig  op  for 
Kongen,  da  denne  paa  Rejsen  til  Rom  aflagde  ham  et  Besøg 
paa  Rhodus,  men  viste  ham  sin  Bevaagenhed  ved  at  byde  ham 
en  Siddeplads  ved  Siden  af  sig  2).  Det  gjaldt  om  Penge  eller 
Penges  Værd,  helst  de  første,  —  thi  næppe  Mangen,  tør  vi 
formode,  har  som  Ciceros  Ven,  Senatoren  Cajus  Anicius,  ladet 
det  bero  med  en  Bærestol,  om  end  nok  saa  prunkende,  saa 
at  man  i  den  kunde  lade  sig  føre  omkring  af  otte  Portører, 
ledsage  af  et  Følge  af  100  Sværddragere  og  saaledes  anstigende 
vække  Opsigt  paa  Stranden  ved  Bajæ 3).  Men  paa  Kontanter 
skortede  det  netop  Kongen  —  Millionerne  til  Cæsar  havde  tømt 
hans  Kasse;   der  maatte  derfor  laanes,   ikke  blot  hos  Aagerkarle 


l)  Dio  Gass.  XXXIX.  14.  jfr.  Gie.  pro  Rabir.  post.  III.  (i. 

')  Plut.  Cato  cap.  35. 

3)  Gie.  ad  Qv.  fr.  II,  10,  2. 

af  Profession,  en  Cajus  Rabirius  til  Ex.,  der  synes  at  have 
drevet  Forretningen  i  stor  Maalestok,  men  hos  Enhver,  der  havde 
Noget  at  undvære,  —  vistnok,  dengang  ikke  mindre  end  nu, 
har  man  hørt  driftige  Spekulanter  lade  forlyde,  at  hvo,  som 
ønskede  Penge  anbragt  mod  høj  Rente,  kunde  henvende  sig  til 
denne  eller  hin,  der  besørgede  Anbringelsen  1). 

Dersom  vi  havde  kunnet  se  incl  i  den  Fløj  af  Albanerslottet, 
hvor  Ptolemæus  Auletes  residerede,  hvilket  Interiør  kunde  cla 
ikke  være  udmalet!  Herude  gik  Transaktionerne  for  sig'2).  Ptole- 
mæus XI.,  „den  nye  Bacchus"  eller  deslige  hed  det  under  For- 
skrivningen; dette  Navn  alene  gjorde  dog  næppe  Papiret  fint, 
men  naar  der  kunde  tilføjes:  udstedt  paa  Albanum  Pompeji, 
maatte  Pompejus  jo  være  interesseret  i,  at  Kongen  sattes  istand 
til  at  opfylde  sine  Forpligtelser.  „Ingen  behøvede  da",  bemærker 
Cicero,  „at  spørge  om,  hvortil  Pengene  skulde  bruges;  de  vare 
jo  givne  ikke  til  en  Røver,  men  til  en  Konge,  og  til  en  Konge, 
med  hvem  der  paa  Capitolium  var  sluttet  Forbund  af  det  romer- 
ske Folk" 3).  Og  skulde  en  Greditor  mulig  endnu  føle  sig  lidt 
ængstelig,  kunde  Ptolemæus  kjærtegne,  bede,  trygle  om  hans  Bi- 
stand —  „Kongen  var  altfor  indsmigrende,  Laangiveren  altfor 
godtroende" ,  hedder  det 4)  —  maaske  ogsaa  lade  falde  et  Vink 
om,  at  Nægtelsen  af  yderligere  Forstrækninger  kunde  medføre 
Tabet  af,  hvad  der  allerede  var  ydet. 

Vi  kjende  ikke  Navnene  paa  de  Personer,  der  ydede  Ptolemæus 
deres  Bistand,  men  vistnok  have  adskillige  af  Roms  fornemme  Herrer 
ønsket  at  benytte  denne  Lejlighed  til  en  indbringende  Forretning. 
Tør  vi  tvivle  til  Ex.  om  den  unge  Marcus  Cælius  —  „vir  ingeniose 


')  Cic.  pro  Babir.  post.  II,  5:  nec  suam  solum  pecuniam  credidit,  sed  etiam 

amicorum,  ji'r.  IX,  25. 
2)  ibid.  III,  6:  factaeque  syngraphae  suni  in  Albano  Cn.  Pompeji, 
:i)  ibid.  III,  6. 
')  ibid.  II,  5:  nihil  autem  >  rat  illo  blandius,  nihil  hoc  benignius. 

nequam" x)  —  han,  der  var  Spiller  og  Ødeland,  med  til  enhver  Sport, 
hvorved  der  var  Noget  at  tjene.  Et  Rygte  fortalte  (a.  51)  i  Rom, 
at  Kongen  var  død,  og  ganske  forskrækket  henvender  Cælius  sig 
til  Cicero,  der  som  Statholder  i  Gilicien  kunde  formodes  at  vide 
bedre  Besked:  „Man  siger,  at  Alexandrinerkongen  er  død  —  det 
skal  være  ganske  vist  —  skriv  mig  dog  ret  udførlig:  hvortil  Du 
raader,  hvo  der  staar  i  Spidsen  for  Forretningerne,  i  hvilke  Om- 
stændigheder Riget  befinder  sig" 2).  Og  efter  de  Anstrengelser, 
Cælius  havde  udvist  for  at  se  Kongen  tilbage  i  Behold  paa  sin 
Throne,  tør  det  antages,  at  de  Beløb,  han  har  forstrakt,  have  været 
større  end,  at  han  kunde  taale  at  miste  dem;  det  hed  sig  endog, 
at  han  havde  Del  i  Mordet  paa  Formanden  for  et  Gesandtskab, 
der  af  Ægypterne  var  afsendt  til  Rom  for  at  bede  dem  fritagne 
for  at  faa  deres  Plageaand  af  en  Hersker  tilbage  8). 

Lad  os  tilføje,  at  naar  Ptolemæus  havde  Pengene,  øste  han 
dem  ud  med  rund  Haand.  En  Mand  af  Betydning  havde  større 
Vanskelighed  ved  at  afslaa  de  kongelige  Gaver  end  ved  ikke  at 
faa  dem  paanødte;  „Kongens  Sendebud  bekæmpe  mig  aabenlyst 
og  uden  Sky  med  Penge",  forsikrer  Cicero4),  og  end  mindre 
Hensyn  behøvede  de  at  tage  overfor  de  fleste  af  hans  Stands- 
fæller. 

For  saa  vidt  gjorde  Pengene  ogsaa  deres  Virkning,  som  Senatet 
virkelig  besluttede,  at  Kongen  med  Vaabenmagt  skulde  føres 
tilbage  i  sit  Rige.  Men  Missionen  gik  Pompejus  forbi;  Hvervet 
blev  bestemt  for  den  af  Aarets  Konsuler,  hvem  Cilicien  vilde 
tilfalde  som  Provins,  og  Ciceros  gode  Ven  Lentulus  Spinther 
blev    den   Heldige.     Forgjæves    havde    altsaa  Pompejus  optaget 


')  Vellej.  II,  68. 

2)  Gie.  ad  famil.  VIII,  4.  5. 

3)  Gie.  pro  Coelio  X,  23. 

4)  Cic.  ad  famil.  I,  1,  1:  Ammonius,  regis  legatus,  apertt  peeunia  nos  oppiignat. 

Kongen  som  Gjæst,  gjort  ham  til  sin  Husven  og  Fortrolige;  og 
hvilken  Husven  i  dette  Hjem,  der  ej  havde  set  Andet  end  Dyd 
og  Ærbarhed  indenfor  sine  Døre:  en  Fyrste,  der  selv  i  det  let- 
færdige Ægypten  vakte  Forargelse  ved  sit  uordentlige  Levnet. 
I  Slutningen  af  Aaret  (a.  57)  brød  Ptolemæus  op  fra  Albaner- 
slottet; Kreditorerne  gned  sig  i  Hænderne,  nu  mente  de  at 
have  Pengene  med  Rente  tilbage  i  deres  Lomme,  —  Rabirius 
tog  ikke  i  Betænkning  ved  Afskeden  at  forstrække  Kongen  med 
de  yderligere  Midler  til  Rejseomkostninger  for  ham  og  hans 
Følge :). 

Men  Kreditorerne  glædede  sig  for  tidlig.  Den  Afgjørelse, 
som  Pompejus  ikke  havde  formaaet  at  ordne  efter  sit  Ønske, 
behagede  det  Guderne  at  omstøde,  og  netop  her  i  Albaner- 
bjergene gjorde  de  deres  Jærtegn.  Næppe  var  Lentulus  Spinther 
afrejst,  førend  Lynet  omstyrtede  en  Statue  af  Jupiter  paa  Al- 
banerbjerget (Monte  Cavo).  Ved  at  slaa  efter  i  de  sibyllinske 
Bøger  fandt  man,  hvad  man  ønskede:  et  Orakelsprog,  der  for- 
kyndte, at  Rom  var  udsat  for  Fare,  naar  det  med  Vaabenmagt 
gjenindsatte  en  fordreven  ægyptisk  Konge;  en  Folketribun,  der 
misundte  Lentulus  Spinther  den  indbringende  Mission,  undlod 
ikke  at  læse  det  belejlige  Sprog  op  for  Folket. 

Paany  (Jan.  56)  kom  „Alexandrinersagen"  for  i  Senatet2). 
Frem  og  tilbage  blev  der  forhandlet  om,  hvorledes  Kongen  nu 
skulde  føres  tilbage,  ved  en  eller  flere  Kommissærer,  ledsagede 
af  Lictores  eller  ikke;  Ændringsforslag  blev  stillede  og  forkastede. 
Forhandlingerne  trak  ud  paa  Natten  —  et  endeløst  Virvar,  indtil 
man  fandt  paa  den  simple  Udvej  slet  ikke  at  gjenindsætte  Kongen, 
men  overlade  ham  til  sin  Skæbne,  —  „ikke",  saaledes  som  Cicero 


')  Cic.  pro  liabir.  post.  III,  (i. 

*)  Gie.  ad  famil.  I,  5  a,  3:  res  AUxandrina. 

forklarer  Lentulus  Spinther,  der  jo  var  stærkt  interesseret  i  Af- 
gjørelsen,  „fordi  Senatet  egentlig  troede  paa  det  foregivne  Orakel- 
sprog,  men  fordi  de  kongelige  Gaver  vakte  Uvilje  og  Misundelse" *). 
Med  andre  Ord:  Cato  fik  dog  Ret,  da  han  paa  Rhodus  for- 
sikrede Kongen,  at  om  end  Nilen  flød  med  Guld,  vilde  han  ikke 
have  Nok  til  at  slukke  de  romerske  Stormænds  Pengetørst2). 

Saaledes  havde  Ptolemæus  forgjæves  bortødslet  sit  Guld; 
altfor  sent  ærede  han  Cato  som  „en  Vismand''.  Cæsar  var 
imidlertid  en  mere  rettænkende  Skyldner.  Ved  Sammenkomsten 
i  Lucca  (April  56)  fik  han  Sagen  ordnet  med  sine  Kolleger, 
og  opnaaede  Pompejus  end  ikke  at  faa  opfyldt  sit  Ønske  om  selv 
at  tilbageføre  Kongen  —  hvad  der  nu  ogsaa  var  ham  af  mindre 
Værd,  idet  Overenskomsten  mellem  Magthaverne  sikrede  ham 
Konsulatet  for  det  følgende  Aar  —  nød  han  dog  den  Satisfaktion, 
at  Ptolemæus  trods  Senat  og  Orakelsprog  blev  gjenindsat  i  sit 
Rige;  et  Magtsprog  bemyndigede  hans  gode  Ven,  Statholderen  i 
Syrien  Gabinius  til  med  Vaabenmagt  at  føre  Kongen  tilbage,  og 
det  følgende  Aar  saae  de  misfornøjede  Ægyptere  denne  paany  i 
Ptolemæernes  Palads  i  Alexandria.  Men  yderligere  maatte  der 
selvfølgelig  betales  for  den  ydede  Hjælp;  det  Vederlag,  som 
alene  Gabinius  modtog,  siges  at  have  udgjort  10,000  Talenter  — 
omtrent  50  Millioner  Kroner3).  Hvortil  saa  store  Summer  vel 
kunde  bruges?  fristes  man  til  at  spørge.  Lad  os  ikke  tro,  at  det 
drejede  sig  om  Smaabeløb  ved  Opførelsen  af  disse  Landslotte, 
der  efter  en  Samtidigs  Udsagn  kunde  have  Udstrækning  som 
Byer4)  og  smykkedes  med  de  ypperste  Kunstværker;  ogsaa 
Gabinius  hørte  til  Albanerbjergenes  extravagante  Bygherrer  med 


')  Gie.  ad  famil.  I,  1.  1. 
8)  Plut.  Cato  c.  35. 

3)  Plut.  Anton.  cap.  3. 

4)  Sall.  Catil.c.  13:  villae  .  .  .  in  urbium  modum  exaedificatae. 

en  Villa  ved  Tusculum,  der  „ragede  op  næsten  til  Skyerne" x),  og 
i  Sammenligning  med  hvilken  selv  Lucullus'  Tusculanerslot,  der 
dog  i  Afbildning  var  vist  frem  for  Folket  som  en  forargelig 
Pragtbygning,   „kun  var  at  anse  for  en  Bondehytte" 2). 

Yderligere  er  Ptolemæus  Auletes'  Skæbne  ikke  knyttet  til 
Rom.  Hans  Tilbagekomst  til  Ægypten  bragte  næppe  ægyptiske 
Papirer  i  bedre  Kurs;  forgjæves  rejste  Kreditorerne  til  Alex- 
andria for  at  faa  deres  Fordringer  dækkede,  —  „endnu  har 
man  ikke  hørt",  forsikrer  Cicero,  „at  Nogen  har  faaet  saa  Meget 
som  en  Hvid  paa  sit  Gjældsbrev" 3);  Gælius  maatte  trøste  sig  med 
det  fælles  Skibbrud.  Ti  Aar  senere  (a.  45)  saae  Romerne  i 
deres  By  en  Datter  af  Kongen,  den  skjønne  Cleopatra,  der  lige- 
som Faderen  fandt  gjæstfri  Modtagelse  hos  en  romersk  Stor- 
mand, i  Cæsars  Palads  paa  den  anden  Side  Tiberen.  Men  ærgerligt 
maa  det  unægtelig  have  været  for  Kreditorerne  at  høre  om  de 
overdaadige  Fester,  hvormed  hun  vakte  Opsigt  i  Roms  Selskabs- 
liv; hvor  Meget  der  end  var  presset  ud  af  de  stakkels  Ægyptere, 
havde  hun  jo  endnu  Nok  til  at  kunne  bedaare  en  Epikuræer 
som  Antonius  med  Gjæstebud  af  hidtil  ukjendt  Ødselhed. 


IV. 

Maaske  vi   faa  Maaneder   efter,   at   Kong  Ptolemæus   havde 
forladt  Rom,  tør  se  Cicero   aflægge  et  Besøg  paa  Albanerslottet 


')  Cic.  pro  domo  XLVII,  124:  ad  coelum  tanien  exstmit  villam  in  Tuscnlano. 

2)  Cic.  pro  Sextio  XLIII,  93:  tugurium  ut  jam  videatur  case  illa  villa. 

3)  Cic.  ad  fa  mil.  VII,  17:  nec  tibi  in  mentem  veniebat  eoa  ijixus,  <ji<i  cum  syn- 
graphis  venissent  Alexandreatn,  nummwn  adhiic  nullum  auferre  pot  nis.--, . 

(April  a.  56) *).  Han  havde  spist  til  Middag  hos  sin  Svigersøn, 
Furius  Crassipes,  og  efter  Maaltidet  lod  han  sig  bringe  ud  til 
Pompejus,  —  ikke  saa  meget  synes  det  for  at  tale  med  denne 
som  for  at  træffe  en  af  hans  Husvenner,  Lucius  Luccejus,  med 
hvem  det  var  Taleren  magtpaaliggende  at  staa  paa  en  god  Fod, 
idet  han  —  som  han  senere  skrev  til  Luccejus  ■ —  brændte  af 
en  saa  overvættes,  men  efter  hans  Skjøn  ingenlunde  forkastelig 
Attraa  efter  at  se  sig  berømmet  i  hans  historiske  Skrifter2). 
Luccejus  var  imidlertid  bortrejst,  saa  at  Cicero  ikke  fik  sit 
Ønske  fremført;  derimod  traf  han  Pompejus,  og  havde  han  her  paa 
Slottet  for  to  Aar  siden  maattet  lide  den  Ydmygelse  at  ligge  bedende 
for  Trium virens  Fødder,  uden  at  denne  saa  meget  som  rejste 
ham  op,  nød  han  nu  den  skadefro  Glæde  at  se  Pompejus  i 
saare  nedtrykt  Stemning.  Uvilje  og  Chikanerier  fortrædigede 
ham  fremdeles;  nys  var  der  paa  Forum  mødt  ham  et  saare 
ubehageligt  Optrin,  da  han  vilde  tage  Ordet  for  Milo,  der  var 
anklaget  for  voldelig  Adfærd  ved  Afholdelsen  af  et  Folkemøde. 
Næppe  havde  Pompejus  rejst  sig ,  før  han  modtoges  med 
Spektakel  og  Haansord,  og  saaledes  vedblev  man,  saalænge  han 
havde  Ordet.  „Hvo  lader  fattige  Borgere  omkomme  af  Hunger?" 
—  „Hvo  ønsker  selv  at  gaa  til  Alexandria?"  raabte  Glodius  og 
hans  Skare,  og  Mængden  istemte  „Pompejus!"3).  Med  samme 
Spot    gjenlød    hans    Navn    mellem    Forums    Marmorsøjler,    naar 


])  Cic.  ad  Qv.  fratr.  II,  G,  2.  Dersom  der  i  det  paagjældende  Sted  (med 
Orelli  til  Ex. )  læses :  Eo  die  coenavi  apud  Crassipedem.  Coenatus,  in  hortos  ad 
Pompejum  lectica  lotus  sum,  gjælder  det  omhandlede  Besøg  ganske  vist 
ikke  Albanerslottet  men  Pompejus'  Villa  udenfor  Roms  Mure;  andre 
Udgaver  af  Ciceros  Breve  læse  imidlertid  Sætningen  saaledes:  Eo  die 
coenavi  apud.  Crassipedem  in  hortis.  Coenatus  ad  Fompejum  osv.,  og  i 
saa  Fald  er  Muligheden  af,  at  Besøget  fandt  Sted  paa  Albanerslottet,  jo 
ikke  udelukket. 

2j  Cic.  ad  famil.  "V,  12,  1. 

3)  Cic.  ad  Qv.  fratr.  II,  3,  2. 

Glodius  gjorde  Løjer  med    hans  Ydre   og  Vaner   eller  hentydede 
til  hans  Inklinationer,  der  skulde  være  i  Strid  med  Lovene1). 

Ikke  venligere  var  Modtagelsen  i  Senatet.  „Lentulus  Mar- 
cellinus  er  en  fortræffelig  Konsul",  bemærker  Cicero,  „kun  har 
jeg  det  imod  ham,  at  han  optræder  altfor  stødende  mod  Pom- 
pejus,  —  ihvorvel  Senatet  rigtignok  ingenlunde  hører  det  ugjerne" 2). 
Overfor  Kollegaen  i  Triumviratet,  Crassus,  var  Forholdet  ende- 
lig saa  spændt,  at  Pompejus  i  Samtale  med  sine  Venner 
udtalte  sin  Frygt  for ,  at  denne  stræbte  ham  efter  Livet. 
Og  saa  —  kunde  Pompejus  have  tilføjet  i  dette  Møde  med 
Cicero  —  kommer  hertil,  at  Du,  hvis  Vel  jeg  har  fremmet  ved 
Tilbagekaldelsen  fra  Exilet,  at  Du,  for  at  gjøre  Dig  behagelig 
hos  mine  Fjender,  nys  har  formaaet  Senatet  til  at  tage  Beslut- 
ning om  paany  at  ville  behandle  Cæsars  agrariske  Lov,  denne 
Lov,  der,  som  Du  véd,  skyldes  mit  Onske,  og  hvortil  mine 
Interesser  ere  knyttede.  Det  er  Dig  jo  heller  ikke  ubekjendt, 
at  i  Alt,  hvad  jeg  har  virket  for  dit  Vel,  har  jeg  handlet  efter 
Aftale  med  Cæsar;  se  derfor  til,  om  Du  ikke  vil  paadrage  Dig 
ogsaa  hans  Uvilje,  at  trække  Dig  ud  af  denne  Sag.  Omtrent 
saaledes  udtalte  Pompejus  sig  faa  Uger  senere  til  Ciceros  Broder 
og  viste  sig  da  i  høj  Grad  fortørnet  paa  Marcus3),  men  hin  Dag 
paa  Albanerslottet  maatte  han  bide  Vreden  i  sig;  „han  gav  ikke 
paa  nogen  Maade  tilkjende,  at  han  var  vred  paa  mig",  bemærker 
Cicero4),  der  strax  lod  Budskabet  om  det  Mod,  han  ved  sit 
Forslag  i  Senatet  havde  vist,  flyve  til  sin  fornemme  Velynder, 
Statholderen  i  Cilicien  Lentulus  Spinlher:  „Kunde  jeg  vel",  spørger 


')  Plut.  Pomp.  cap.  48. 

2)  Gie.  ad  Qr.  fratr.  II,  6,  4  og  5:  Consul  est  egregius  Lentulus,  .  ..  Marcel- 
linus  autem  hoc  uno  mihi  quidem  >i<»>  satisfacii,  quod  eum  nitnis  asptre 
tractat:  quamquam  id  senat u  non  invito  facit. 

3)  Gie.  ad  famil.  1,  9,  9. 

4)  ibid:  quum  »ulii  nihil  ostendisset  se  esse  offensum. 

han,  .rette  et  stærkere  Angreb  mod  disse  Mænds  befæstede  Borg, 
mere  glemme  min  Landflygtigheds  Dage,  bedre  ihukomme,  hvor 
kjækt  jeg  fordum  handlede!"  x).  Glæden  blev  kun  stakket,  — 
Ingen  var  hurtigere  til  at  sadle  om  end  Cicero  selv,  da  Cæsar 
lod  sit  Mishag  forlyde. 

For  Pompejus  stod  da  nu,  som  for  fire  Aar  siden,  kun 
den  Udvej  aaben  at  ty  til  Cæsar,  den  mægtige  Ven,  der  havde 
anvist  ham  saa  mislig  en  Post.  Faa  Dage  efter  at  man  i 
Senatet  havde  rokket  ved  de  juliske  Love,  forlod  han  Rom 
(11  April  56)  og  drog  til  sin  Svigerfaders  Vinterkvarter  i  Lucca. 
Dér  saae  han  Italien  hylde  sin  kommende  Hersker;  foran  dennes 
Bolig  talte  man  flere  end  200  Senatorer  og  120  Lictores,  ogsaa 
Roms  fornemme  Damer  bragte  ham  deres  Hyldest;  did  var  allerede 
<  Irassus  rejst,  nu  mødte  ogsaa  Pompejus  med  Ønsket  om  Konsulat 
og  Provins,  —  ved  Cæsars  Hjælp  haabede  han  at  styrte  Cæsar  selv. 

Destoværre  har  Ingen  meddelt  os  Enkelthederne  ved  denne 
Sammenkomst ,  og  vi  ere  derfor  ikke  istand  til  at  for- 
klare, hvad  der  bevægede  Cæsar  til  at  optræde  saa  højsindet 
overfor  sin  Kollega.  Ydmyget  og  hjælpeløs  kom  Pompejus  til 
ham,  et  Ord  af  Cæsar,  og  Forbindelsen  mellem  dem  vilde  have 
været  brudt  —  Pompejus  ligesom  Lucullus  have  udspillet  sin  Rolle 
i  det  politiske  Liv.  Men  endnu  mere  end  for  fire  Aar  siden 
imødekom  Cæsar  sin  Svigersøns  Ønsker.  Maaske  rent  personlige 
Grunde  have  været  bestemmende:  Cæsar  har  ikke  kunnet  taale 
at  se  en  elsket  Datter  sørge  ved  sin  Ægtefælles  Ydmygelse, 
mulig  har  han  ment  i  Galliens  Underkastelse  at  have  en 
civilisatorisk  Opgave,  der  maatte  løses,  forinden  han  bragte  Orden 
i  Roms  indre  Forhold,  —  kun  saaledes  tør  vi  spørge,  intet 
Nærmere  vides.     Men  saa  Meget  tør  vi  sige  os  selv,  at  med  det 


')  Gie.  ad  famil,  I,  9,  8:    num  potui  magis  in  arcem  illius  causae  invadere 
aut  magis  Mivisci  temporum  meorum,  meminisse  actionum? 

Maal  ene  for  Øje,  der  tillægges  ham  af  Samtiden:  hurtigst  muligt 
at  naa  Herredømmet  i  Rom,  var  det  et  ufatteligt  Misgreb  at 
ruste  en  skinsyg  Medbejler  med  ny  Magt,  og  det  bar  bitre 
Frugter  for  Cæsar  selv,  at  han  opsatte  sin  italienske  Revolution 
til  Aaret  49  istedetfor  at  sætte  den  i  Værk  allerede  Aar  50; 
Sejren  vilde  da  have  været  langt  lettere1). 

Paany  fik  Pompejus  Hær  og  Kommando.  For  2den  Gang 
skulde  han  og  Grassus  i  Forening  beklæde  Konsulatet  —  ogsaa 
i  Kunsten  at  mægle  var  Cæsar  en  Mester  —  og  efter  endt 
Embedstid  styre  en  af  Republikens  i  militær  Henseende  vigtigste 
Provinser:  begge  Spanier.  Forynget  og  styrket  vendte  han  til- 
bage til  Rom.  Paa  Hjemrejsen  gjorde  Ciceros  Broder  ham  sin 
Opvartning  paa  Sardinien,  og  i  den  Samtale,  der  her  førtes 
mellem  dem,  lød  det  helt  anderledes,  end  da  han  for  faa  Uger  siden 
traf  sammen  med  Broderen  paa  Albanerslottet.  „Ja  netop  Dig 
ønskede  jeg  at  se,  Du  kunde  ikke  være  kommen  mere  belejlig"  . . . 
„Dersom  Du  ikke  af  al  Magt  bestræber  Dig  for  at  bringe  din 
Broder  Marcus  paa  andre  Tanker,  skal  Du  staa  mig  til  Regnskab 
for,  hvad  Du  har  lovet  mig  i  hans  Navn".  Og  yderligere  — 
saaledes  refererer  Cicero  denne  Samtale2)  —  mindede  Pompejus 
om  Alt,  hvad  han  havde  virkel  til  mit  Bedste,  hvor  ofte  han 
havde  udtalt  sig  om  det  Fortjenstlige  ved  Cæsars  Love  og 
Foranstaltninger,  og  hvilke  Tilsagn  Qvintus  i  saa  Henseende 
havde  givet  paa  mine  Vegne  —  kort :  „Pompejus  beklagede  sig 
bitterlig  og  bad  mig  indstændig  opfordret  til  ikke  at  træde  op 
i  en  Sag,  der  i  saa  høj  Grad  angik  Cæsars  Interesser  og 
Værdighed" 3).     Behøve  vi  at  tilføje,  at  Vinket  virkede  øjeblikke- 


')  Morningen,  rom.  Gesch.  (188-2)  III.  |».  322. 

')  Cic.   ad  famil.  I,  9,  9:  „Te,  inquit,  ipsum  cupio:  nihil  opportunius  potuit 

accidere;   nisi  cum  Marco  f rat  re  diligenter  egeris,   dependendum  tibi  est, 

quod  mihi  pro  illo  spopondisti." 
3)  ibid. 

lig:  -Xej,  bort  med  disse  Grundsætninger  for  en  hæderlig  og 
retskaffen  Mand"  —  valeant  recta.  vera,  honesta  consilia  .  .  .  „det 
er  paa  Tide,  at  jeg  bliver  Ven  af  mig  selv",  saaledes  lyder  det 
i  fuld  Oprigtighed  til  Atticus1);  overfor  Lentulus  Spinther  be- 
høvedes derimod  mange  Ord  og  Omsvøb  til  at  forklare,  hvad  der 
bevægede  ham  til  saaledes  pludselig  at  svigte  den  gode  Sag. 

Til  de  Goder,  som  Pompejus  opnaaede  i  Forbundet  med 
Cæsar,  hørte  ogsaa  det,  at  han  ikke  længer  saa  ængstelig  be- 
høvede at  sky  Opholdet  i  Rom.  Om  Cæsars  Tryllestav  har  for- 
maaet  at  lægge  en  Dæmper  paa  Clodius,  eller  om  denne  har 
faaet  Nys  om  de  trufne  Aftaler  og  skjønnet,  at  som  Konsul 
kunde  Pompejus  blive  ham  til  Nytte,  maa  lades  usagt,  men 
Clodius  gjorde  mange  Tilnærmelser,  —  saa  stærke,  at  Rom,  der 
nu  paa  2det  Aar  var  Vidne  til  deres  Gadefejder,  i  For- 
aaret  56  nød  det  Særsyn  at  høre  ham  hædre  —  eller,  for  at  bruge 
Ciceros  Udtryk:  „vanære"  —  Pompejus  med  sine  Lovtaler:  „Nu 
levede  han  i  den  inderligste  Forstaaelse  med  denne  Mand,  den 
Eneste  i  denne  Ry,  der  var  Rigets  Rerømmelse  værdig" 2).  Saa 
magtpaaliggende  var  det  Clodius  at  opnaa  en  ønsket  Sendelse  til 
Galaterkongen  Rrogitarus  eller  til  Ryzans  for  dér  at  inddrive  et 
Tilgodehavende,  at  han  gjerne  havde  udsonet  sig  ogsaa  med 
Cicero  og  indrømmet  denne  Alt,  hvad  han  begjærede,  naar 
Cicero  blot  ej  vilde  træde  op  imod  hans  Ønsker.  Til  hine  For- 
aarsmaaneder  a.  56  tør  vi  da  henlægge  nogle  af  de  „tusinde 
Besøg",  som  Clodius  siges  at  have  aflagt  paa  Albanerslottet3). 
Lad  os  tilføje,  at  den  Fornøjelse  at  se  Clodius  falde  for  Milos 
Gladiatorer   faa  Tusinde  Skridt  fra  Slottet  paa  den   appiske  Vej 


')  Cic.  ad  Attic.  IV,  5,  1  og  3. 

2)  Cic.  de  harusp.  i-esp.  XXIV,  51. 

3)  Gie.  pro  Milon.  XX.  54:  millies  in  ea  [o:  villa  AlbanaJ  fuerat. 

nød  Pompejus   ikke;   hin   Dag  i  Januar  a.  52    opholdt    han   sig 
paa  en  Villa  i  Etrurien. 

Ogsaa  af  sin  Kollega  Grassus  modtog  Pompejus  Besøg  paa 
Albanum.  Forholdet  mellem  dem  var  vel  fremdeles  langtfra 
hjerteligt,  men  den  fælles  Embedsstilling  kunde  ikke  Andet  end  føre 
dem  sammen  1),  og  saaledes  tør  vi  i  Foraaret  55  se  dem  drøfte  her- 
ude et  Forslag  om  Indskrænkninger  i  den  overhaandtagende  Luxus, 
en  Reform,  hvortil  Begge  for  saa  vidt  passende  kunde  tage  Initia- 
tivet, som  cle,  skjøndt  overmaade  rige,  levede  paa  en  i  Forhold 
til  deres  Formue  beskeden  Fod.  Forslaget  fandt  dog  ingenlunde 
Bifald  hos  de  fornemme  Herrer.  Fremfor  Alle  kunde  Taleren 
Hortensius,  der  var  en  stor  Epikuræer  —  en  af  de  Herrer  „Fiske- 
fraadsere",  som  Cicero  kalder  ham  2)  —  slet  ikke  finde  sig  i  en 
Forandring  af  sin  tilvante  Levevis;  ham  tilkom  Æren  af  først  at 
have  bragt  Paafugle  paa  Bordet,  i  hans  Fiskedamme  fandt  man 
de  lækreste  Muræner;  det  morede  den  gamle  Herre  at  holde 
Vandet  i  Bassinerne  opvarmet  i  den  rette  Temperatur,  at  til- 
berede den  kunstige  Føde,  og  saa  til  Gjengjæld  have  den  For- 
nøjelse at  se  Murænerne  svømme  hen  og  æde  af  hans  Haand 
eller,  naar  han  spadserede  i  sine  Dyrehaver,  høre  Vildtet  komme 
springende  ved  hans  Kalden3).  Paa  disse  Smaafornøjelser  vilde 
han  ikke  give  Afkald,  saa  lidt  som  paa  den  luxuøse  Indretning 
af  sine  Landslotte,  hvor  til  Ex.  et  enkelt  Maleri  efter  Plinius' 
Forsikring  kostede  mere  end  20,000  Kr. 4),  og  han  optraadte  der- 
for med  stor  Iver  imod  Forslaget.  „Det  sømmede  sig  de  For- 
nemme i  et  mægtigt  Rige  at  leve  paa  en  stor  Fod",  --de  Herrer 
Forslagsstillere,   tilføjede  han,   gav  selv  et  priseligt  Exempel  ved 


')  Gie.  ad  Attic.  IV,  11.   1. 

2)  ibid.  I,  19,  6:  hos  ego.piscinarios  dico. 

J)  ibid.  II.  1.  7. 

4)  Plin.  Hist.  nat.  (ed.  Sillig)  XXXV.   11.   M). 

højsindet  Gjæstfrihed  og  den  Pragt,  hvormed  deres  Boliger  vare 
indrettede  1).  Nærmere  at  komme  ind  paa  egen  Levevis  behagede 
hverken  Pompejus  eller  Crassus,  Forslaget  blev  taget  tilbage,  og 
Hortensius,  der  i  fremrykket  Alder  fuldtud  var  istand  til  at  nyde 
Livets  Goder,  kunde  fremdeles  kultivere  sine  Fiskedamme,  vande 
de  sjeldne  Planter  i  sin  Have  med  Vin,  —  ogsaa  fælde  Taarer 
ved  en  lækker  Murænes  Død. 

Yderligere  Episoder  lade  sig  næppe  knytte  til  Pompejus' 
Albanerslot,  i  hvert  Fald  ikke  i  de  Aaringer,  der  forløb,  indtil 
Borgerkrigen  udbrød 2).  Ikke  her  —  som  det  stundom  ses  an- 
ført3) —  men  paa  Villaen  udenfor  Murene  maa  vi  søge  ham  hin 
Dag  i  December  (a.  50),  da  Konsulen  G.  Glaudius  Marcellus  ved 
det  falske  Budskab  om,  at  Gæsar  var  rykket  ind  i  Italien,  ilede 
hid  og  ledsaget  af  Senatet  overrakte  ham  et  Sværd  med  Op- 
fordring til  at  overtage  Republikens  Forsvar.  Ikke  heller  var 
Albanum  Pompeji  Vidne  til  det  stormende  Optrin  faa  Dage 
senere  (7.  Januar  49),  da  man  bød  ham  stampe  de  lovede  Le- 
gioner frem  af  Jorden,  bebrejdede  ham  hans  Mangel  paa  Frem- 
syn og  falske  Tale,  men  efter  Forslag  af  Cato  endte  med  at  be- 
tro ham  den  uindskrænkede  Kommando  over  Roms  Hær-  og 
Sømagt,  —  rigtignok  med  den  lidet  smigrende  Begrundelse,  „at 
det  maatte  være  dens  Sag,  der  havde  hidført  en  stor  Ulykke, 
ogsaa  at  se  til  at  afhjælpe  den"  4).    Derimod  modtog  Albanerslottet 


')  Dio  Gass.  XXXIX,  37. 

*)  Vistnok  har  Pompejus  ogsaa  i  de  mellemliggende  Aar  jævnlig  opholdt 
sig  paa  sit  „Albanum"  —  Ciceros  Breve  (til  Ex.  ad  Qv.  fratr.  III,  4,  2, 
ad  Attic.  VII,  5,  3  og  VII,  7,  3)  give  Antydning  herom  —  men  alle 
Smaatræk,  der  kunde  tjene  til  at  give  Opholdet  Liv  og  Farve,  fattes 
ganske 

3)  Reumert,  Gescli.  dei\  Stadt  Rom  I,  p.  155,  smh.    med  Plut.    romp.   c.  59. 

4)  Plut.  Pomp.  c.  61. 

i  de  kritiske  Januardage  a.  49  et  Besøg  af  Cicero.  Hvorom  Sam- 
talen har  drejet  sig,  oplyses  ikke,  men  nys  havde  Begge  været 
sammen  i  timelang  Forhandling  paa  Ciceros  Villa  i  Formiæ,  og 
sandsynlig  ere  de  samme  brændende  Spørgsmaal  blevne  drøftede 
her  som  hist  —  Alternativet:  at  bryde  med  Cæsar  eller  indrømme 
dennes  rimelige  Forlangende,  Chancerne  ved  en  mulig  Kamp  — 
Pompejus  fremdeles  tillidsfuld,  ladende  ringe  om  Modstanderen1), 
men  Cicero  tvivlende:  „paa Krigslykken  kan  Ingen  stole" 2).  Men  ikke 
mindre  har  Cicero  ønsket  at  virke  for  sine  personlige  Anliggender, 
lige  magtpaaliggende  uanset  den  truende  Fare:  Triumfen  efter 
Felttoget  i  Gilicien  og  Spørgsmaalet  om,  hvilken  Kommando  der 
skulde  tilfalde  ham  i  den  mulige  Borgerkrig,  —  fremfor  Alt  ikke, 
som  paatænkt,  noget  Statholderskab  paa  Sicilien:  „Nej,  bliver 
mit  abderitiske  Imperium  mig  altfor  byrdefuldt,  rykker  jeg  ind  ad 
den  første,  den  bedste  Port,  jeg  faar  Øje  paa" 3),  —  selv  Triumfen 
kunde  dog  kjøbes  for  dyrt.  Lad  os  tilføje,  at  Cicero  undgik  den 
frygtede  Kommando;  som  Tilsynsførende  med  Udskrivningen  i 
Kampanien  fik  han  et  Hverv,  der  —  som  han  haabede  —  ikke 
vilde  indvikle  ham  i  Vanskeligheder. 

Faa  Dage  senere  var  Krigen  erklæret.  Cæsar  overskred 
Grændsen  for  sin  Provins,  og  Pompejus  opgav  at  forsvare  Rom  og 
rømmede  ved  Nattetid  Byen.  „Republiken  er  ikke  bag  Mure  og 
Vægge,  men  overalt,  hvor  Roms  Arne  og  Altre  lue"  4),  lød  hans 
Farvel  til  de  Modløse,  og  til  den,  som  tøvede  med  at  følge  ham, 


')  Gie.  ad  Attic.  VII,  8,  4:  vehementer  hominem  contemnebat. 

2)  iliid.  £,vvbg  'Ewdliog  (communis  Mars  i.  >.  anceps  beUi  exitus,  Orelli 
Onomast.  III.  p.  67). 

3)  ibid.  VII,  7,  4:  aitdio  constitulum  esst  Pompeio  et  ejtis  cotwlio  in  Siciliam 
me  mittere,  <jnod  imperium  habeam.  Id  est  'A^6rlQiriy.6v . . .  ttaque,  si  hoc 
imperium  mihi  molestum  (rit,  utur  ea  j>orta,  quam  primam  videro. 

*)  ibid.  VII,  11.  3. 

det  advarende  Ord,  at:  ..hvo,  der  ej  var  med  ham,  var  imod 
ham"  1).  Men  borte  var  Tilliden  til  hans  Indsigt  og  Lykke;  en 
Panik  greb  Rom  ved  Budskabet  om  hans  Flugt:  „Kunde  vel  Nogen 
handle  mere  modløst,  mere  ubesindig"  —  nihil  timidius,  nihil 
perturbathis !  udbryder  Cicero2],  og  de  fornemme  Herrer  istemte 
hans  Veraab. 

Siden  hin  Nat,  da  Pompejus  forlod  Rom,  gjensaae  han  ikke 
Italien.  Faa  Uger  senere  (Midten  af  Marts  a.  48)  indskibede  ban 
sig  til  Grækenland  —  Hæren  var  alt  sat  over  —  dér  haabede  han 
at  kunne  føre  Krigen  imod  Tyrannen,  „denne  Phalaris  i  Grum- 
hed"3), „der  betragtede  Roms  Huse  og  Templer  ikke  som  sit 
Fædreland,  men  som  et  Bytte"  4).  Men  Lykken  fulgte  ikke  hans 
Vaaben;  „Forsynets  Veje  ere  vanskelige  at  raade",  filosoferede 
Cato;  „saa  længe  Pompejus  handlede  slet  og  uretmæssig,  fulgtes 
han  af  Lykken,  senere,  da  han  kæmpede  for  Frihed  og  Fædre- 
land, svigtede  den  ham"5).  Paa  Sletten  ved  Pharsalus  tvang 
Cæsar  ham  til  Kamp  (August  48),  og  Nederlaget  var  afgjørende, 
—  Pompejus'  Hær  var  ikke  blot  slagen,  men  tilintetgjort,  henved 
Halvdelen  var  falden  eller  saaret,  medens  Resten,  henved  20,000 
Mand,  den  følgende  Dag  overgav  sig  til  Sejrherren.  Endnu  stod  vel 
betydelige  Stridskræfter  til  Pompejus'  Raadighed;  i  Spanien  og 
Nordafrika  rustede  man  for  ham,  fra  Ægypten  og  Lilleasien 
kunde  han  drage  Hjælpetropper  til  sig,  han  havde  tilmed  en 
fyldt  Krigskasse  og  var  Herre  paa  Søen  med  en  Flaade,  der  var 
Cæsars  tifold  overlegen.  Men  uden  Bistand  af  Lykken  formaaede 
Pompejus  ikke  at  kæmpe.      Fra  Thessalien  indskibede  han   sig 


»)  Plut.  Pomp.  c.  61. 

■)  Cic.  ad  Attic.  VII,  13  a,  2. 

;ii  ibid.  VII.  12,  2. 

4)  ibid.  VII,  13  a,  i. 

5)  Plut.  Cato  c.  53. 


ALBAXUM    POMPEJI. 


55 


til  Lesbos  for  at  optage  sin  Hustru  og  en  yngre  Søn,  der  vare 
bragt  i  Sikkerhed  paa  Øen,  og  efter  nogen  Omflakken  satte  han 
Kursen  over  Havet  til  Alexandria,  hvor  han  haabede  at  finde 
Beskyttelse  hos  Ægyptens  unge  Konge,  en  Søn  af  hin  Ptolemæus 
Auletes,  der  havde  nydt  Gjæstevenskab  paa  Albanerslottet. 
Men  Kongens  Raadgivere  turde  ikke  modtage  saa  farlig  en 
Fremmed:  „Modtage  vi  ham",  hed  det,  „faa  vi  Cæsar  til  Fjende 
og  Pompejus  til  Herre"  .  .  .  „Fornuften  tilraader  at  byde  ham 
stige  iland  og  dernæst  at  bringe  ham  af  Dage"  —  „en  Død  bider 
ikke",  tilføjede  en  af  disse  Raadgivere  l).  Et  Fartøj  blev  udsendt 
for  at  modtage  Pompejus,  men  kun  en  lille  Fiskerbaad,  saa  at  man 
fra  Skibet  anede  den  Modtagelse,  der  forestod.  Med  nogle  faa 
Ledsagere  steg  Pompejus  i  Baaden;  han,  der  ikke  kunde  finde 
sig  i  at  være  en  Cæsars  Ligemand,  gav  sig  en  ægyptisk  Fyrste 
i  Vold:  „Hvo,  der  træder  ind  til  en  Tyran,  kommer  han  end 
nok  saa  fri,  bliver  han  den  Andens  Slave",  lød  hans  Afskedsord  til 
Cornelia2),  —  selv  synes  han  saaledes  at  have  forudset  sin  Skæbne. 

Tiden  har  skildret  os  Enkelthederne  ved  den  triste  Sejlads3): 
de  mørke  Miner,  Tavsheden  i  Baaden,  —  kun  med  et  Nik  be- 
svarede man  Pompejus'  Spørgsmaal;  stille  sad  han  hen  og  læste 
over  paa  en  Tale,  som  han  vilde  holde  for  den  unge  Konge. 

Fra  Skibet  fulgte  Cornelia  og  Vennerne  Baadens  Fart;  allerede 
holdt  de  deres  Mistanke  for  ugrundet,  da  de  saae  brogetklædte 
Hoffolk  løbe  sammen  ved  Stranden  som  til  festlig  Modtagelse. 
Ved  Landstigningen  greb  Pompejus  en  Slaves  Haand  for  lettere 
at  staa  op,  men  næppe  havde  han  rejst  sig,  før  en  Høveds- 
mand,  der  havde  tjent  i  hans  Hær,   bagfra  gjennemborede  ham 


')  Plut.  Pomp.  c.  77. 
-)  ibid.  cap.  78. 

3)  Plut.   Pomp.   cap.  79,  Dio  Cass.  XLII,  4,   Appian.  beU.  civ.  II.   cap.  84  ff. 
med  nogen  Afvigelse  i  Enkelthederne. 

med  sit  Sværd;  de  Andre  styrtede  til  med  deres  Vaaben,  og 
uden  at  sige  Noget,  uden  at  sætte  sig  til  Modværge  hyllede 
Pompejus  Ansigtet  i  sin  Toga  og  lod  sig  fælde  af  sine  Drabs- 
mænd. 

Saaledes  døde  „den  store  Pompejus"  den  29.  Sept.  48, 
Dagen  efter  at  han  havde  fyldt  sit  59.  Aar.  Budskabet  om  hans 
Død  kom  næppe  overraskende  til  Rom;  fra  det  Øjeblik  man 
vidste,  at  han  havde  søgt  Beskyttelse  i  Ægypten,  var  hans 
Skæbne  forudset.  I  nogle  Linier  til  Atticus  berører  Cicero  hans 
Endeligt:  „Jeg  kan  ikke  Andet  end  beklage  hans  Skæbne;  stedse 
har  jeg  nemlig  kjendt  ham  som  en  retskaffen  Mand,  af  rene 
Sæder  og  fast  Gharakter"  *),  —  en  mere  mager  Ligtale  kunde 
ikke  være  holdt. 

I  Sandet  ved  Havet  fandt  Pompejus  sin  Hvile;  en  lille  Sten- 
dysse betegnede  Stedet.  Men  hans  Hustru  Cornelia  fik  Cæsars 
Tilladelse  til  at  føre  hans  Rester  til  Italien,  og  hun  bisatte  dem 
i  et  pragtfuldt  Mindesmærke  paa  Albanerejendommen2),  til 
hvilken  der  jo  knyttede  sig  saa  mange  Erindringer  fra  den  Af- 
dødes Liv.  Maaske  vi  endnu  kunne  paavise  dette  Gravmæle. 
Faa  Skridt  fra  Indkjørselen  til  Albano,  dér,  hvor  det  før  omtalte 
Galleria  di  sotto  drejer  af  til  Villa  Barberini,  ligger  tilvenstre 
for  den  appiske  Vej  et  70  Fod  højt,  taarnformet  Monument,  rejst 
paa  en  Underbygning  af  mægtige  Peperinblokke.  Den  ydre 
Marmorklædning  er  forlængst  afskallet,  maaske  til  Brug  for  et 
Kalkværk,  men  Kjernen  har  holdt  sig  nogenledes  uskadt,  gjennem- 
brudt  af  12 — 15  Rækker  af  svære  Marmorbjælker,  hvis  Ende- 
stykker,   farvede   mørke  af  Tiden,    springe   flere  Fod  frem  foran 


')  Cic.  ad  Attic.  XI,   6,  5:    Non  possum   etas  casum  non  dalen.      Honiinem 

enim  integrum  et  casttim  et  gravem  cognovi. 
2)  Plut.  Pomp.  cap.  80. 

Murværket.  Som  Canina  har  forestillet  sig  Monumentet  i  dets  op- 
rindelige Udseende,  var  det  kronet  af  en  30  Fod  høj  Pyra- 
mide og  paa  Facaden  ud  imod  Vejen  eller  mulig  helt  omkring 
prydet  med  en  Række  Pilastre1).  Skjøndt  der  ikke  er  fundet 
nogen  Indskrift,  der  minder  om  Pompejus,  antages  Gravstedet 
dog  almindelig  for  at  være  hans2).  Cæsars  velkjendte  Højsind  har 
ikke  forment,  at  man  hædrede  hans  Modstander  med  et  opsigt- 
vækkende Monument,  og  der  er  ej  heller  i  den  ydre  Beklædning 
med  Marmor  Noget  til  Hinder  for  at  antage  det  rejst  i  Republikens 
sidste  Aartier. 

Marmoreo  Licinus  tumalo  jacet,  at  Cato  parvo 
Pompejus  nullo  —  credimus  esse  deos?'6) 

lyder  rigtignok  et  tidligere  anført  Distikon,  hvori  en  Digter,  ukjendt 
hvilken4),  ved  at  skue  det  pragtfulde  Gravmæle,  der  dækkede 
Kejser  August's  berygtede  Frigivne  Licinus,  medens  kun  et  ringe 
Mindesmærke  smykkede  Gatos  Grav  og  slet  intet  Pompejus',  spørger, 
om  der  vel  er  Retfærd  til;  men  Digterens  Klage  faar  sin  For- 
klaring ved  at  gjælde  Pompejus'  oprindelige  Hvilested  i  Ægypten, 
hvor  først  Kejser  Hadrian  siges  at  have  rejst  ham  et  Mindesmærke. 
Endnu  gjør  Pompejus'  Gravmæle  —  eller  „tomba  di  Ascauio", 
som  den  middelalderlige  Benævnelse  paa  Stedet  lyder  —  et 
imponerende  Indtryk.  Længe  forinden  man  fra  Via  Appia  faar 
Øje  paa  Albanos  Kirker  og  Huse,  rager  det  som  en  enlig  Kæmpe 


')  Canina,  Roma  ant.  vol.  VI,  tav.  LVII. 

a)  Nibby,  Anal.  I,  p.  96;  Monum.  dell'  List.  1854,  p.  99. 

3)  Anthol.  hat.  ed.  Burmann,  vol.  I,  p.  205. 

4)  I  hvert  Fald  ikke,  saaledes  som  det  oftere  ses  anført  (til  Ex.  af  Canina 
i  Monum.  dell'  List.  1854,  p.  99),  Varro  Atacinus,  idet  denne  var  død 
allerede  Aar  30  f.  Ghr.,  medens  Licinus  først  døde  under  Kejser  Tiber. 


•> 

frem  over  Kampagnen,  overgroet  af  vajende  Pilebuske1).  En 
høj  Mur  skiller  Monumentet  fra  Vejen,  og  for  at  faa  Adgang  til 
det  maa  man  ind  i  en  af  de  smaa  Vigner  mellem  denne  og 
Galleria  di  sotto.  Gravcellen  er  fremdeles  tilgængelig:  et  lavt 
firkantet  Rum,  omtrent  12  Fod  langt  og  8  Fod  bredt.  Lidt 
højtidsfuld  nærmer  man  sig  Stedet,  hvor  Pompejus'  Aske  er 
bleven  bisat,  hvor  der  er  fejret  Fester  til  Ære  for  hans  Manes, 
trykker  Døren  op,  men  rives  hurtig  ud  af  Stemningen:  herinde 
har  Ejeren  af  Vignen  anbragt  sine  Høns,  der  opskræmmede 
fare  En  mellem  Benene. 


V. 

Af  Pompejus'  Albanerslot  lader  der  sig  næppe  paavise  Rester. 
I  den  nedre  Del  af  Villa  Barberini,  langs  med  Galleria  di  sotto, 
findes  der  vel  Levninger  af  Mure,  hvis  mindre  omhyggelige  Sten- 
sætning øjensynlig  hidrører  fra  en  Tid,  der  ligger  forud  for 
Kejserdømmets,  men  der  er  næppe  tilstrækkelig  Hjemmel  til  med 
Ganina2)  at  henføre  disse  Mure  til  en  netop  Pompejus  tilhørende 
Villa;  derimod  kunne  de,  som  alt  berørt,  paaberaabes  som  Data, 
der  gjøre  det  mere  sandsynligt,  at  Villa  Barberini  er  Stedet  for 
det  omhandlede  Albanerslot,  end  at  dette  skulde  gjælde  om  den 
paa  den  modsatte  Side  af  Vejen  liggende  Villa  Doria. 

Kunde  vi  iøvrigt  være  traadte  ind  i  Pompejus'  Albanerslot, 
vilde  vi  sikkert  have  fundet  en  stor  og  velindrettet  Bolig,  ud- 
styret med  al  den  Komfort,  der  hørte  til  Tidens  Velvære :  Værelser 


')  Hos  Piranesi  (1.  c.  tav.  IV)  findes  en  sniuk  Tegning  af  Gravmælet  i  dets 

nuværende  Stand  og  Omgivelser. 
2)  Mon" m.  <1<!I'  Inst.  1854,  p.  99. 

til  Sommer-  og  Vinterbrug,  stor  Udenomslejlighed  for  et  talrigt 
Tyende,  overdækkede  Gallerier  til  Spadseregange,  søjlebaarne 
Haller  og  deslige.  Pompejus  var  jo  ikke  blot  en  meget  rig  Mand 
—  ved  hans  Død  vurderedes  hans  Ejendele  til  14  Millioner  Sestertii 
eller  mere  end  10  Millioner  Kroner  —  men  i  en  Menneskealder 
en  af  Roms  mægtigste  Mænd,  og  han  satte  Pris  paa  at  bo  og 
optræde  med  den  ydre  Glans,  der  svarede  til  hans  høje  Stilling; 
at  hans  Albanum  kunde  huse  en  ægyptisk  Konge  med  dennes 
Følge,  tyder  da  ogsaa  paa,  at  det  var  en  fyrstelig  Bolig.  Der- 
imod var  Pompejus  ingen  Ven  af  unødige  og  kostbare  Bygge- 
foretagender, og  end  mindre  havde  han  Smag  for  det  Raffinement 
i  forskjellig  Retning,  hvormed  en  Lucullus,  Hortensius  og  saa 
mange  Andre  indrettede  sig  paa  deres  Lystslotte.  Luxuøse 
Badeindretninger,  Fasanerier  og  Fiskedamme  have  derfor  næppe 
været  Tilbehør  til  hans  Ejendom;  under  en  Sygdom,  fortælles 
der,  blev  det  foreskrevet  ham  af  Lægen  at  spise  en  Krams- 
fugl, en  Delikatesse,  der  imidlertid  paa  den  Tid  af  Aarel  ikke 
kunde  opdrives  uden  hos  Lucullus,  men  Pompejus  afviste  ethvert 
Tilbud  om  at  erholde  den  derfra  med  de  Ord:  „Skulde  Pompejus 
da  ikke  kunne  leve,  med  mindre  Lucullus  svælgede-  lj.  Næppe  heller 
har  man  i  hans  Værelser  fundet  Kunstværker  og  Kostbarheder, 
saaledes  som  det  kunde  ventes  hos  en  Mand,  der  havde  besejret 
saa  mange  af  Østens  Fyrster.  Hine  æventyrlige  Skatte,  der  om- 
tales af  den  ældre  Plinius:  Landskaber  med  Bjerge,  Dyr  og 
Træer,  ciselerede  i  Guld,  et  Brædtspil,  forfærdiget  af  kun  to  ædle 
Stene  og  dog  flere  Fod  langt  og  bredt,  hans  eget  Portræt, 
sammensat  af  lutter  Perler2),  og  desl.  skjænkede  han  Statskassen 
eller  viede  dem  til  Guderne;  paa  lignende  Maade  forholdt  han  sig 


')  Plut.  Lucidl.  cap.  40. 

a)  Plin.  Hist.  nat.  (ed.  Sillig)  XXXVII.   1.   6:    alveum  rum  tesseria  lusi 
e  gemtnis  duabus  latutn  pedes  tris,  longum  pedes  quattuor. 

vistnok  med  de  historiske  Mærkeligheder,  der  ligeledes  stilledes 
til  Skue  ved  hans  Triumfindtog:  en  Festdragt,  som  Alexander 
den  Store  havde  baaret,  den  store  Mithridates'  Throne  og  Scepter, 
Darius  Hystaspis'  Løjbænk  og  andet  Mere,  —  ..Alt  røbede  Over- 
flødighed, Intet  Overdaad",  bemærker  Cicero  om  hans  Bolig  paa 
Eskvilinerbjerget1),  og  det  Samme  kunde  vistnok  siges  om 
Slottet  i  Albanerbjergene. 

Husets  Herre  endelig,  den  store  Pompejus,  tør  vi  forestille  os 
ham?  —  Ja,  til  en  vis  Grad:  en  høj,  statelig  Herre,  imponerende 
i  Ydre  og  Fremtræden.  Allerede  som  ung  var  der  en  egen 
Alvor  og  Majestæt  over  hans  Aasyn,  „ikke  nærmest",  siges  der, 
-den  Skjønhed,  hvormed  en  blomstrende  Ungdom  plejer  at 
anbefale  sig",  men  ved  Siden  af  det  Ærværdige  noget  Frimodigt 
og  Vennesælt,  saa  at  Pompejus  ligesom  Atticus  vandt  Hjerter 
alene  ved  sit  Ydre2)  —  nihil  erat  molliiis  ore  Pompeji,  bemærker 
Seneca3).  Dertil  kom  en  smukt  formet  Panele,  store  livfulde 
Ojne,  som  man  lignede  med  Alexander  den  Stores,  mere  dog 
maaske  fordi  man  vidste,  at  det  smigrede  Pompejus  at  høre  om 
denne  Lighed,  end  fordi  den  virkelig  fandt  Sted  4) ;  et  fyldigt  Haar, 
der  vel  i  senere  Aar  graanede,  men  uden  at  han  blev  skaldet 
saaledes  som  Svigerfaderen  Cæsar.  Saa  vidt  Tidens  Forfattere. 
Noget  anderledes  bliver  unægtelig  Billedet,  naar  Hensyn  tages  til 
Fremstillinger  paa  Mønter  og  Skulpturer,  ja  saa  ganske  for- 
skjelligt  fra  det,  der  skyldes  Plutarchs  og  Vellejus'  Velvilje, 
at  vore  Forestillinger  om  Pompejus  som  en  overlegen  og 
majestætisk    Personlighed    havde    været   bedst   tjente    med,    at 


')  Cic.  orat.  Philipp.  II,   XXVII,  66:    muUa   et  lattta  suppdUx,   et  magnifica 
multis  locis,  non  itta  guidem  luxuriosi  hominis,  seel  tatnen  abundantis. 

2)  Vellej.  Patere  II,  -19,  Plut.  Pomp.  cap.  ± 

3)  Seneca,  Epist.  XI.  4. 
*)  Plut.  Pomp.  c.  -1. 

intet  af  disse  Billeder  var  kommet  os  ihænde.  Thi  hvilket 
uskjønt  Ydre!  Halsen  kort  og  tyk  med  stærkt  fremtrædende 
Dobbelthage,  Hovedet  mere  rundt  end  ovalt,  smaa  Øjne, 
slappe  Træk.  Panden  bred  og  lav,  skæmmet  af  tre  dybe 
Furer;  særlig  uskjøn  er  Næsen,  hverken  lige  eller  krum,  men  be- 
synderlig fladtrykt  ved  Roden  og  klumpet  i  den  nederste  Del; 
kort:  saaledes  som  Pompejus  er  fremstillet  paa  disse  Mønter, 
blandt  hvilke  de  sicilianske,  der  ere  prægede  af  Sønnen  Sextus 
omtrent  ti  Aar  efter  Faderens  Død  (a.  38 — 36),  særlig  maa 
komme  i  Betragtning,  idet  deres  Udførelse  staar  paa  Højde 
med  Tidens  Kunst1),  er  hans  Ydre  alt  Andet  end  imponerende, 
hverken  aabent  eller  intelligent;  højst  vilde  man  deri  kunne  læse 
en  vis  Godmodighed,  der  dog  modsiges  af  de  smalle,  sammen- 
knebne Læber  og  de  markerede  Rynker  i  Panden. 

Disse  dybe  Pandefurer  og  den  uskjønne  Næse  gjenfinde  vi 
paa  de  enkelte  Portrætbuster  —  vel  næppe  mere  end  2  eller  3  — 
der  med  fuld  Sikkerhed  kunne  udgives  for  Billeder  af  Pompejus2). 


')  Bernouilli,  rom.  Ikon.  I,  p.  109  ff.  og  tav.  II,  Nr.  37-43.  Mønter  med  Pom- 
pejus1 Portræt  fra  hans  egen  Levetid  gives  ikke.  Retten  til  at  sætte 
eget  Billede  paa  Møntstykker  blev  nemlig  som  en  højeste  Udmærkelse 
først  af  Alle  tilstaaet  Cæsar  ved  en  Senatsbeslutning  faa  Maaneder  for- 
inden hans  Død.  Derimod  findes  Pompejus'  Billede  ganske  vist  paa  Mønter, 
der  ligge  hans  Leveaar  noget  nærmere  end  de  ovennævnte  sicilianske, 
nemlig  paa  dem,  der  to  Aar  efter  hans  Død  blev  prægede  i  Spanien  af  Sønnen 
Cnejus,  men  Udførelsen  af  disse  er  saa  mangelfuld,  at  der  næppe  kan 
-kja-nkes  deres  Billede  nogen  Tilforladelighed  (Bernouilli  1.  o.  og  tav  II, 
Nr.  36). 

2)  Den  bekjendte  Kolossalstatue  i  Palazzo  Spada  i  Rom  kommer  herved 
ikke  i  Betragtning;  at  denne  i  Virkeligheden  bestaar  af  to  vilkaarlig 
sammenføjede  Stykker,  der  maaske  end  ikke,  da  Statuen  i  det  16de 
Aarh.  blev  funden  i  sønderslagen  Stand  ved  Udgravninger  paa  Campo 
di  Fiore,  havde  Noget  med  hinanden  at  gjøre,  fremgaar  ikke  blot  af  det 
kjendelige  Brud  paa  Halsen,  men  af  det  paafaldende  Misforhold  mellem 
det  ungdommelige  Legeme  og  det  langt  ældre  Hoved.  Boriset  fra  de 
dybe  Rynker  i  Panden,    der  her  modes  af  t<>  ligesaa  skarpe  Furer,    der 

Vi  Danske  ere  jo  saa  heldige  i  Glyptotheket  paa  Ny-Carlsberg1) 
at  besidde  en  af  dem,  maaske  den  smukkeste,  i  hvert  Fald  den 
bedst  bevarede,  —  kun  paa  Halsen  er  foretaget  en  ubetydelig 
Restauration  —  et  Kunstværk  af  høj  Rang,  rimeligvis  fra  Kejser- 
tidens første  Aartier.  Man  tage  den  i  Øjesyn  her,  og  man  vil 
forbavses  over,  hvor  slaaende  Ligheden  er  med  Billedet  fra  de 
sicilianske  Mønter:  det  samme  uskjønne  og  ordinære  Ydre,  lige 
indtil  den  lille  Haardusk,  der  omhyggelig  er  kæmmet  op  i 
Panden,  —  en  Egenhed  ved  Pompejus'  Frisure,  der  omtales 
allerede  af  de  gamle  Forfattere2).  Hvor  Meget  man  vil  lægge 
ind  i  dette  Udvortes,  bliver  vel  nærmest  en  Skjønssag;  men 
selv  uden  at  gaa  saa  vidt  som  en  tydsk  Kunstkritiker3),  der  i 
de  smaa  Øjne  og  deres  ubestemte  Blik  ser  Pompejus'  sky  og 
forlegne  Optræden,  i  Pandens  dybe  Furer  Vidnesbyrd  om,  at 
han  grublede  meget,  men  uden  at  kunne  komme  til  nogen 
Beslutning,  i  den  kunstig  opkæmmede  Haarlok  Udtryk  for  hans 
Forfængelighed,  o.  s.  v.,  maa  man  indrømme,  at  Busten  viser 
Billedet  af  en  saare  dagligdags  Mand,  hverken  fremtrædende 
ond  eller  god,  og  hvis  væsentlige  Egenskab  synes  at  være 
Forfængelighed. 

I  sin  Paaklædning  var  Pompejus  meget  soigneret,  —  vistnok 
ikke  med  den  smaalige  Omhu  som  Taleren  Hortensius,  der  foran 


.-Uge  op  fra  Næseroden,  ere  Ansigtstrækkene  ogsaa  ganske  forskjellige 
fra  dem,  der  ses  paa  Mønterne,  —  et  lidenskabeligt,  paa  én  Gang  forskræmt 
og  skræmmende  Ydre,  som  om  den  Paagjældende  ser  ud  imod  en 
truende  Fare.  Nuomstunder  vil  Statuen  næppe  heller  blive  erkjendt  fol- 
et Billede  af  Pompejus,  men  henføres  til  den  store  Samling  af  Statuer 
af  Ubekjendte  (Bernouilli,  1.  c.  I.  p.  112  ff.). 

•)  Katalog-Nr.  502. 

3)  Plut.  Pomp.  c.  2. 

3)  Helbig,  Mittheil.  des  k.  d.  arch.  List.  (Rom  1886)  I,  p.  37—41. 

Spejlet  beregnede  Faldet  af  hver  Fold  i  sin  Toga,  og  ikke  heller 
med  den  noget  feminine  Elegance,  hvorved  Cæsar  vakte  For- 
argelse i  langærmet,  frynsebesat  Tunica;  derimod  satte  han  Pris 
paa  at  kunne  føje  noget  af  Krigerens  prunkende  Dragt  til  den 
mere  beskedne  civile.  „Jeg  holder  ikke  af  hans  Soldaterstøvler", 
bemærker  Cicero1),  der  ved  anden  Lejlighed  spotter  over  den 
Glæde,  han  viste  ved  at  kunne  optræde  i  den  brogede  Dragt  med 
Laurbærkransen  om  Hovedet,  hvilken  Folket  havde  forundt  ham  at 
bære  ved  Forestillinger  i  Theater  og  Cirkus  —  Pompeius  togulam 
illam  pictam  silentio  tuetur2).  Mere  Ondt  lod  man  ham  dog  høre, 
fordi  han  ligesom  Cæsar  kun  gjorde  Brug  af  en  enkelt  Finger  til 
at  purre  sig  i  Haaret;  denne  Omsorg  for  Frisuren  gav  Anledning 
til  spydige  Epigrammer  og  Tilraab  paa  Forum;  det  var  en  af 
de  Gestus,  oplyser  Seneca  os  om,  som  en  anstændig  Mand  ikke 
tillod  sig3). 

løvrigt  var  det  ingenlunde  hver  Mands  Sag  at  komme  Pom- 
pejus  paa  nært  Hold  end  sige  at  faa  ham  i  Tale;  at  trykke 
en  Almuesmancl  i  Haanclen,  ligefrem  at  tiltale  ham  ved  Navn, 
som  det  fortælles  om  Crassus4),  eller  geskjæftig  som  Cicero 
ile  omkring  og  tilbyde  Vælgerfolket  sit  Raad  og  sin  Bistand,  — 
var  Noget,  der  aldeles  ikke  laa  for  Pompejus;  viste  han  sig  for  Offent- 
ligheden, var  han  omringet  af  et  stort  og  togaklædt  Følge,  og 
ønskede  han  at  opnaa  Et  eller  Andet  hos  Mængden,  virkede 
han  ved  sine  Venner,  men  holdt  sig  selv  fornem  tilbage.  Var 
endelig  en  Supplikant  saa  heldig  at  opnaa  en  ønsket  Audiens,  tør 
det  betvivles,  at  Modtagelsen  altid  blev  efter  Ønske.  Maaske  Pom- 
pejus i  yngre  Aar  virkelig  var  velvillig  og  hjælpsom;  „Ingen", 
hedder  det,    „var  mere  varsom  end  han  med  at  falde  Nogen  til 


')  Cic.  ad  Attic.  II,  3,  1. 

2)  Ibid.  I,  18,  o. 

3)  Seneca  Epist.  b-2,   \i. 

4)  Plut.  Crassus  cap.  3,  7. 

Besvær,  og  Ingen  mere  ivrig  efter  at  opfylde  en  Andens  Ønske, 
og  naar  han  imødekom  en  Begjæring,  skete  det  altid  med  en 
Velvilje,  der  gjorde  Gaven  dobbelt  velkommende"  x).  Men  senere 
Aar  have  mindsket  hans  Velvilje;  efter  al  den  Virak,  der  var 
mødt  ham  i  Osten,  blev  han  overmodig  og  stolt,  og  stedse 
mere  følte  han  sig  som  en  Halvgud,  til  hvem  man  helst  med 
Knæfald  maatte  nærme  sig;  i  hvert  Fald  fattes  os  alle  nærmere 
Træk  til  at  begrunde  det  gode  Skudsmaal,  der  gives  ham  af 
Plutarch.  Hin  Deputation,  der  paa  Albanerslottet  anmodede  ham 
om  at  tage  Cicero  i  Beskyttelse,  blev  kort  afvist,  og  endnu  mere 
affærdigende  behandlede  han  en  tidligere  Ven  og  Vaabenfælle, 
Plautius  Hypsæus,  der  under  en  Anklage  for  Bestikkelse  ved 
Embedssøgen  kastede  sig  for  hans  Fødder  med  Bøn  om  Bistand: 
..Du  fordærver  mig  kun  mit  Maaltid  —  det  er  Alt,  hvad  Du  op- 
naar-,  lød  Pompejus'  Svar,  og  med  et  Skuldertræk  gik  han  ham 
forbi 2).  Selv  Cicero,  der  stod  ham  saa  nær,  frygtede  for  at  komme 
ubelejlig  med  sine  Ønsker  eller  Forslag.  Intet  var  Taleren  mere 
kjært  end  i  Foraaret  49,  da  Borgerkrigen  alt  var  i  fuldt  Udbrud, 
at  kunne  mægle  mellem  de  Stridende,  —  en  ny  og  glimrende 
Rolle  for  ham,  -den  store  Mester  i  at  behandle  Sindene"3)  — 
-men.  hvad  der  afskrækker  mig",  bemærker  han  til  Atticus,  „er 
ikke  det  Farlige  ved  et  saadant  Hverv,  thi  naar  saa  mange  Farer 
true,  hvorfor  skulde  jeg  da  ville  unddrage  mig  en  saa  ærefuld; 
men  jeg  frygter  for  at  komme  Pompejus  ubelejlig,  og  at  han 
istedetfor  at  yde  mig  Tak  skal  vise  mig  et  af  sine  forstenende 
Medusablikke"4).     Betegnende  er  ogsaa  den  Maade,  paa  hvilken 


:)  Plut.  Pomp.  cap.  1. 
!)  ibid.  cap.  55. 

3)  Quintil.  Inst.  orat.  XI.  1,  85:  Summus  tractandorum  anitnorum  artifex. 

4)  Cic.  ad  Attic.  IX.  7.  3:    In  quo  non  extunesco  periculum.     Quum  enim  tot 
(uipendeant,  cur  non  honestissinio  depicisci  velim?    Sed  vereor,  ne  Pampeio 

Pompejus  og  Cæsar  søgte  at  vinde  Cicero  for  sig  under  deres  Strid, 

—  Cæsar  indsmigrende  venlig:  ..Forund  mig  at  se  Dig  i  Rom, 
dér  at  kunne  betjene  mig  af  dit  Raad,  din  Yndest,  din  Anseelse 

—  din  Bistand  i  alle  Sager"1),  Pompejus  derimod  kort  og 
bydende:  „Jeg  venter,  at  Du  gjør  Rejsen  ad  den  appiske  Vej 
og  skyndsomt  kommer  til  mig  i  Brindisi" 2).  End  mere  maatte 
man  dog  lægge  ham  til  Last,  at  Ingen  ret  kunde  stole  paa 
hans  Løfter.  Atticus  med  sit  skarpe  Blik  havde  forlængst  op- 
daget det,  Cicero  fik  det  noksom  at  føle,  og  i  sit  frejdige  Sprog 
udtaler  Marcus  Gælius  det  rent  ud:  „Du  véd,  at  han  siger  Et 
og  mener  et  Andet"   —  solet  enim  aliud  sentire  et  loqui3). 

I  et  enkelt  Forhold  var  Pompejus  dog  fuldt  at  stole  paa; 
hvor  han  end  opholdt  sig,  kunde  hans  Hustru  lide  paa  det  Løfte, 
han  havde  givet  om  ægteskabelig  Troskab.  Mithridates  den 
Stores  skjønne  Elskerinder  fristede  ham  ikke,  han  sendte  dem 
alle  bort;  og  vel  siges  „denne  sjeldne  Afholdenhed"  4)  ikke  at 
have  kostet  ham  synderlig  Overvindelse,  idet  han  af  Naturen  var 
maacleholden  og  vidste  at  holde  sine  Lyster  i  Tømme,  men 
dobbelt  maa  den  regnes  ham  til  Ære  paa  en  Tid,  da  Ægteskabet 
ellers  ikke  lagde  Baand  paa  Nogens  frie  Kjærlighed,  og  til  Ex. 
hans  Svigerfader  Cæsar  maatte  høre,  „at  han  var  alle  Kvinders 
Mand".  Var  Pompejus  imidlertid  sine  Hustruer  tro,  saa  længe 
de   levede,   synes   han   til  Gjengjæld   hurtig  at  have  glemt  dem: 


qitid  oneris  imjpoHam; 

(irj  /noi  yoQytiiqv  •ABqukrjv  davoio  ttiXcoqov 

intorqueat  (jfr.   Orelli    Onomast.   III,    p.   64:    „m    mihi   Gorgoneum   raptit 

horrendi  et  grams  monetri  intorqueat"). 
')  Cic.  ad.  Attic.  IX,  0.  A.:  In  primis  <i  te peto,  quoniam  c>>>:/iiln  nu  celeriter 

ad  urban  ventur um,  ut  te  ibi  videam,  ni  tuo  consilio,  gratia,  dignitati 

omnium  rerum   uti  possini. 
2)  iliid.  VIII,   11,   C:    Censeo,   via  Appia   iter  facias  et  celeriter  Brundisium 

venias. 
')  Cic.  ad  famil.  VIII.   1.  3. 
*)  Plut.  Pomp.  cap.  r>:!. 

han  var  fem  Gange  gift,  sidst  i  sit  55de  Aar  med  en  af  Roms 
fejrede  Skjønheder,  Publius  Crassus'  Enke  Cornelia,  der  i  lige 
Grad  prises  for  Hjertets  og  Aandens  Egenskaber,  kyndig  i  Mathe- 
matik  og  Filosofi  og  dog  fri  for  al  Forfængelighed  og  Snærperi, 
„hvad  ellers  ofte",  tilføjer  Plutarch,  „følger  med  unge  Damers 
Lærdom"  x).  Saa  meget  var  hun  yngre  end  Pompejus,  at  man 
fandt,  hun  mere  passende  burde  have  været  gift  med  hans  Søn, 
men  Forskjellen  i  Aar  hindrede  ikke  Ægteskabet  fra  at  være 
overmaade  lykkeligt;  Cornelia  fulgte  sin  Mand  paa  Flugten  til 
Ægypten,  og,  som  vi  have  sét,  udvirkede  hun  efter  hans  tragiske 
Endeligt  Cæsars  Tilladelse  til  at  føre  hans  Rester  til  Hjemmet  i 
Italien. 


Endnu  maa  vi  med  faa  Ord  berøre  Albanerslottets  Skæbne 
efter  Pompejus'  Død.  Ved  sin  Tilbagekomst  fra  Ægypten  (a.  47) 
lod  Cæsar  Ejendommen  sælge  til  Fordel  for  Statskassen,  og  en 
af  Roms  fornemme,  men  forgjældede  Herrer,  Ciceros  Svigersøn 
Do  la  bel  la,  kjøbte  den2)  i  det  Haab,  at  Cæsar  vilde  eftergive  ham 
Kjøbesummen.  Synderlig  Glæde  har  Dolabella  dog  næppe  havt 
af  sin  Besiddelse;  det  var  urolige  Tider,  og  ihvorvel  han  ingen- 
sinde havde  vist  Dygtighed  som  Kriger,  maatte  han  efter  Evne 
gjøre  Fyldest  i  Borgerkampen;  a.  46  kæmpede  han  imod  Pom- 
pejanerne  i  Nordafrika,  det  følgende  Aar  mod  Pompejus'  Sønner 
i  Spanien,  og  Aaret  efter  Cæsars  Drab  fandt  han  sin  Død  under 
en  Tumult  i  Syrien. 

Maaske  Triumviren  Antonius  er  succederet  i  Besiddelsen3). 


')  ibid.  cap.  55. 
s)  Gie.  Orat.  Phil.  XIII,  5,  11. 

3)  Saaledes  antages  det  i  Reglen  (Nibby,  Anulisi  I,  p.  95,  Henzen,  Bitll.  delV  Inst. 
1853.  p.3,  Canina,  Monum.  deW  Inst.  1854.  p.  99) ;  hvorvidt  der  imidlertid  her- 

I  saa  Fald  tør  det  antages,  at  Livet  er  blevet  ført  lystig  herude. 
Drukne  Spillere  larmede  omkring  i  de  søjlebaarne  Sale,  Værel- 
serne blev  til  Hestestalde  og  Spisesalene  til  Skjænkestuer  —  Jeg 
ynkes  over  Mure  og  Vægge!"  Og  hvilket  Selskab,  tilføjer  Cicero, 
saae  man  ikke  færdes  her,  hvor  Pompejus'  kostbare  Purpur- 
tæpper skjulte  de  Skjændsler,  som  gik  for  sig  i  lønlige  Kamre: 
Roms  laveste  Udskud,  Gjøglere  og  løsagtige  Fruentimmer,  en  Hob 
saa  simpel,  at  den  ikke  kjendtes  ved  Fornavn1).  Saaledes  om- 
tales Lystigheden  i  Bypalaclset  og  i  Villaen  paa  Eskvilinerbjerget2), 
der  ligeledes  vare  tilfaldne  Antonius  efter  Pompejus'  Død,  og  der 
er  næppe  levet  mindre  overstadigt,  naar  Triumviren  opholdt  sig 
paa  Slottet  i  Albanerbjergene. 

Slaget  ved  Actium  skilte  Antonius  fra  Ejendommen;  sand- 
synligvis er  den  tilfalden  Sejrherren  Octavian,  den  senere  Kejser, 
der  ofte  dvælede  herude,  uden  at  dog  nogen  Begivenhed  af  Inter- 
esse er  knyttet  til  hans  Albanerophold. 


for  kan  paavises  nogen  Hjemmel  hos  Tidens  Forfattere,  skal  lades  usagt. 
Paa  Ciceros  Ord  i  en  af  de  filippiske  Taler  om,  at  Ingen  undtagen  An- 
tonius tilforhandlede  sig  Pompejus'  Ejendomme,  da  disse  i  Efteraaret  47 
kom  til  Auktion  (II,  2,  64:  nemo  praeter  Antonium  osv.),  kan  der  ikke 
bygges,  idet  ogsaa  Dolabella  og  en  Søn  af  Diktatoren  Sulla  ved  samme 
Lejlighed  —  hvad  andetsteds  berøres  af  Cicero  selv  —  erhvervede  Land- 
godser efter  Pompejus.  Heller  ikke  lader  den  gængse  Antagelse  sig  ud- 
lede af  Appians  Ord  (bell.  civ.,  ed.  Bekker,  III,  14:  o  Si  r\v  tv  nrjnoig, 
ovg  b  KalactQ  avvw  didrogrjzo  JlouTcrjiov  ytvouivovc) ,  idet  der  ved  Ud- 
trykket: év  Y.rtnoiq  —  „Haverne",  bvor  Antonius  modtog  Octavian  faa 
Maaneder  efter  Cæsars  Død,  maa  forstaas  Villaen  paa  Eskvilinerbjerget. 

')  Cic.  Orat.  Phil.  XIII,  13,  28:  sed  umncs  tamen  tamtam  habeni  simititudinem 
intet-  se,  ut  in  eorum  praenomimbits  erretn. 

')  ibid.  II.  27.  67;  28.  69. 


III. 

KEJSER  DOMITIANS  ALBANERSLOT. 


i. 

r  ra  Kapucinerklostret  ved  Albano  nyder  man  den  smukkeste 
Udsigt  over  Albanersøen.  Vejen  derop  er  noget  besværlig,  ad 
en  stejl,  solbeskinnet  Gade,  og  er  Maalet  naaet,  bliver  Ens 
Taalmodighed  sat  paa  Prøve.  I  Slutningen  af  Maj  er  Turisternes 
Besøg  forbi,  og  Brødrene  lade  sig  ikke  skræmme  op  af  Port- 
klokkens Ringen.  Omsider  lykkes  dog  Forsøget;  en  trivelig 
Skikkelse  viser  sig  i  Døren  og  jager  strax  de  Smaafyre  bort, 
der  have  hjulpet  med  til  at  forstyrre  hans  Middagsro:  „Via  — 
via,  mascalzoni!"  ...  de  smaa  Stimænd  stjæle  Frugten  i  hans 
Have  og  slaa  Arme  og  Ben  i  Stykker  paa  dens  Helgenbilleder, 
løvrigt  er  Broder  Munk  saare  velvillig,  klædt  i  den  traditionelle 
graabrune  Kutte  med  Sandaler  paa  Fødderne  og  Strikken  med 
Rosenkransen  om  Livet.  „11  santo  presepe!"  —  Krybben  med 
Christusbarnet  i  et  Kapel  paa  Platformen  —  ».Klostrets  Skat,  en 
Gave  fra  Pave  .  .  .-  Nej,  hans  Beretning  om  den  har  man 
ikke  Stunder  til  at  høre,  Besøget  gjælder  en  Sø,  der  er 
historisk  som  faa  og  berømmes  for  sin  Skjønhed. 

Dernede  ligger  Albanersøen   —  layo  di  Castello,    som    den 
paa    Stedet    kaldes    —    paa    Bunden    af  sin    Kraterkjedel.      Sét 

heroppe  fra  Skrænten  tager  clen  sig  lille  ud,  som  et  kunstigt 
Vandbassin  hulet  ud  i  Klippen,  og  man  tror  ikke  ret,  at  den 
har  en  Omkreds  af  henved  fem  Fjerdingvej.  Skjøndt  ingen 
Vind  rører  sig,  er  Overfladen  stærkt  kruset;  stedse  er  den  i 
Uro  —  den  forskjellige  Temperatur  i  Luftlagene  over  Søen  og 
det  Lufttræk,  der  herved  opstaar,  siges  at  fremkalde  Bevægelsen; 
kun  meget  sjeldent  i  tidlige  Morgentimer  ses  Søen  fuldkommen 
rolig.  Farven  er  besynderlig  vexlende:  fra  et  skærende  Grønt 
til  et  dybt  Blaat,  næsten  Violet  ude  paa  Midten;  umærkelig 
glide  Nuancerne  over  i  hinanden,  snart  synes  Hovedtonen  grøn, 
kort  efter  blaanende  som  Havets. 

Dette  vexlende  Farvespil,  den  afrundede  elliptiske  Form, 
indrammet  af  Skrænter,  der  ere  bevoxede  med  frodigt  Grønt, 
give  Albanersøen  dens  ejendommelige  Skjønhed,  men  en  kold 
og  uhyggelig  Skjønhed,  saare  forskjellig  fra  vore  hjemlige  Skov- 
søers, der  lyse  og  solvarme  indbyde  til  Bad.  Man  har  Følelsen 
af  hemmelighedsfulde  Kræfter,  der  virke  i  Dybet,  og  det  vides 
da  ogsaa,  at  Søen  modtager  stærke  underjordiske  Tilløb,  saa  at 
den  uden  synlig  Grund  kan  svulme  og  stige,  helt  bortkaste  sit 
blanke  Aasyn  og  som  en  truende  Vandbølge  skride  op  over 
Skrænterne,  bortskylle  Mennesker  og  Huse.  Saaledes  fortælles 
det  at  have  været  Tilfældet  Aar  400  f.  Ghr.,  da  Rom  var  op- 
taget af  den  langvarige  Belejring  af  Veji.  Uden  forudgaaende 
Regnskyl  eller  anden  kjendelig  Aarsag  begyndte  ved  Midsommertid 
Søen  at  stige,  overskred  sin  Kraterrand  og  banede  sig  Vej 
over  Markerne  ud  til  Havet 1).  Rom  fandt  dog  paa  Raad  mod 
det  uforklarlige  Fænomen,  og  strax  samme  Aar  paabegyndtes 
Bygningen  af  den  stensatte  Tunnel,  det  saakaldte  Emissarium. 
der   i   en  Længde   af  mere   end  en  Fjerdingvej,    5 — 10  Fod  højt 


')  Livius  V,  15;  Dionys.  Halic.  fed.  Kiessling)  XII.  X  (II). 

og  fra  3 — 6  Fods  Brede,  leder  Søens  Vand  nedenfor  Gastel- 
Gandolfo  gjennem  Bjergvæggen  ud  i  en  lille  Biflod  til  Tiberen. 
Endnu  tjener  denne  Tunnel  som  Afløb  fra  Søen,  og  uden  at 
den  vides  i  de  snart  forløbne  halvtredje  Aartusinde  at  være 
undergaaet  nogen  Istandsættelse x).  Kunde  Nutidens  Rom  paa 
lignende  Maade  magte  Tiberen! 

Men  tilbage  til  Klostret,  —  det  hører  jo  til  Mændenes  Forret 
at  kunne  faa  et  Indblik  i  det  Liv,  der  føres  herinde.  Nu  er 
der  stille  paa  de  smalle,  flisebelagte  Gange;  Ingen  søger  Kølig- 
hed i  den  lille  Klostergaard  med  dens  Søjlegang  ved  Siderne; 
som  saa  mange  andre  er  ogsaa  dette  Kloster  inddraget  under  den 
verdslige  Magt,  d.  v.  s.  viet  til  Undergang,  og  kun  en  halv  Snes 
Munke  have  faaet  Tilladelse  til  her  at  ende. deres  Dage.  Paa 
Dorene  til  de  mange  Smaakamre  læses  et  Nummer  og  en  kort 
Sentens,  i  Reglen  nogle  faa  Ord  af  Evangeliet  paa  Latin  — 
date  et  vobis  dabitur  —  men  ogsaa  længere  Sætninger,  der  tale 
om  Fortid  og  Kamp,  inden  den  Paagjældende  lod  sig  stænge 
inde  bag  disse  Mure,  hint  Vers  til  Exempel: 

Aon  dir'  di  me, 

Se  tu  di  me  non  sai; 
Pensa  prima  di  te, 
E  poi  di  me  dirai, 

—  „dømmer  ikke,  at  Eder  ikke  skal  dømmes".  I  Læsestuen 
opbevares  endel  Brudstykker  af  Skulpturer,  der  ere  fundne  i  Nær- 
heden, et  lille  Herbarium  og  en  Samling  af  Egnens  Stenarter; 
her  er  ogsaa  Apotheket,  et  Skab  i  Muren  med  Rhabarber,  „Bicar- 
bonate"    og   anden   Lægedom,    der  lader  formode,    at  det  ikke 


1 )  Piranesi,  1.  c.  tav.  I— IX. 

tages  altfor  strengt  med  Ordenens  Forskrift  om  fuld  Forsagelse 
fra  Verden  og  alle  dens  Goder.  Ogsaa  i  sin  egen  lille  Celle 
byder  Munken  til  Besøg:  et  beskedent  Rum  med  kalkede  Vægge, 
behængt  med  Billeder  af  Paver  og  Martyrer,  deriblandt  Albanos 
ungdommelige  Skytshelgen  S.  Pancrazio,  henrettet  med  et  Sværd, 
der  er  længere  end  han  selv.  I  en  Boghylde  ses  Thomas 
a  Kempis'  Opbyggelsesbøger,  men  —  paa  Bordet  rigtignok  Roms 
lille  Skandalblad  „il  Messaggero" ,  der  ikke  skal  hjælpe  til  den 
Fred  i  Sindet  og  Sejr  over  Fristelsen,  der  prises  udenfor  paa 
Døren: 

Sine  labore  non  tenditur  ad  reqniem, 
Non  sine  pugna  pervenitur  ad  victoriam, 

—   ..uden  Arbejde  ingen  Hvile,  uden  Kamp  ingen  Sejr". 

Hvilken  fortryllende  Udsigt  fra  de  smalle  Vinduer!  Endnu 
videre  end  fra  Terrassen  i  Villa  Barberini,  hen  over  Kampagnens 
svagtbølgende  Flade,  glitrende  i  Solskinnet,  ned  til  Kysten  og 
Havet,  hvor  de  nu  saa  øde  og  fattige  Smaabyer  Pratica,  Ostia, 
Fiumicino  dukke  frem  i  Kystlinien;  i  klart  Vejr  skal  man  herfra 
kunne  skimte  de  højeste  Bjergrygge  paa  Sardinien  —  saaledes 
forsikres  der  i  hvert  Fald  —  men  snarere  gjælder  dette  Udsigten 
fra  Klostret  paa  Monte  Cavo,  hvor  Refraktionen  ved  Solens  Op- 
og  Nedgang  kan  være  saa  stærk,  at  man  derfra  faar  Øje  paa 
Tinder,  der  ligge  mere  end  40  Mil  borte  fra  Albanersøen.  Fra 
et  modstaaende  Vindue  har  man  atter  denne  Sø  for  sig,  og 
henover  den  rækker  Blikket  til  Monte  Cavo  med  dets  puklede 
Tinde,  forbi  de  smaa  Bjergbyer  Rocca  di  Papa  og  San  Marino 
til  de  hvide  Huse  i  Frascati,  længere  bort  til  Sabinerbjergenes 
blaanende  Ryg,  paa  hvis  Side  Palæstrina  og  Tivoli  træde  frem 
som  lysende  Pletter. 

Efter  et  Besøg  i  Klostrets  Have  —  „il  bosco11  —  hvor  bred- 
bladede Plataner,  den  lysegrønne  ægte  Kastanie  og  mørke  Stenege 

gro  i  broget  Blanding,  og  hvor  Skovbunden  nu  i  Forsommeren 
er  spraglet  som  et  Blomsterbed,  tager  man  Afsked  med  Munken 
og  viser  sin  Erkjendtlighed  i  en  passende  Gave  til  Olie  for  den 
lille  Bambino;  a  rivederci  —  „paa  Gjensyn!"  og  det  tilgives,  at 
man  har  forsømt  at  høre  paa  Fortællingen  om^den  hellige  Krybbe 
med  Hyrderne  paa  Knæ  og  Køerne  som  Staffage  i  Baggrunden; 
foran  den  er  nemlig  anbragt  Bøssen  til  de  Frommes  Bidrag,  der 
nu  har  modtaget  sin  Skjærv. 

Nuomstunder  tage  Albanersøen  og  dens  Omgivelser  sig 
saare  landlige  ud;  helt  ned  til  Vandet  ere  Skrænterne  dækkede 
af  Vinranker  og  Olivenkrat,  der  ses  ingen  Boliger,  —  et  enligt 
ilus,  det  saakaldte  casa  del  pescatore  ved  Søbredden  under 
Marino,  er  den  hele  Bebyggelse.  Men  paa  Kejser  Domitians 
Tid  var  det  anderledes;  kunde  vi  da  have  kastet  Blikket  ud 
over  Søen,  vilde  vi  have  fundet  den  indrammet  som  et  Marmor- 
bækken af  stensatte  Kajer  og  Anløbssteder;  brede  Marmor- 
trapper førte  ned  til  Grotter  og  kuppeldækkede  Sale,  der  vare 
huggede  ind  i  Bjergets  Sider,  til  Loggiaer  og  søjlebaarne  Haller, 
og  hvor  nu  Galleria  di  sopra's  mørke  Stenege  strække  sig  hen 
imod  Castel-Gandolfo,  rejste  sig  da  den  øverste  Terrasse  af  Kej- 
serens vidtstrakte  Albanerslot. 

Domitian  var  Albanerbjergenes  :  Konge;  en  Bygherre  som 
ham  havde  Tiden  endnu  ikke  sét.  Fra  Stedet  for  det  gamle 
Albalonga  paa  den  Aas,  der  fra  Monte  Cavo  skyder  ned  imod 
Søen,  strakte  hans  Albanum  sig  om  dennes  sydlige  og  vestlige 
Side  forbi  Castel-Gandolfo  op  til  det  nuværende  Marino,  og 
under  dets  vidtløftige  Tilbehør  var  hele  det  moderne  Albano 
indbefattet.  Nyere  Undersøgelser  have  yderligere  gjort  det  sand- 
synligt, at  ogsaa  Søbredden  i  Nord  og  Øst,  fra  Marino  ned  til 
Franziskanerklostret  Palazzuola  paa  den  anførte  Aas,  var  ind- 
dragen under  hans  Albanerejendom,  saa  at  Søen  i  sin  hele  Ud- 

strækning  laa  omsluttet  af  Slottets  Bygninger  og  med  sine  sten- 
satte Bredder  har  havt  Lighed  med  et  stort  Amfitheater,  i  hvilket 
Kejseren  kunde  tilfredsstille  en  af  sine  Passioner  ved  Opførelsen 
af  kunstige  Søslag  x). 

Arx  Albana  —  „den  højtliggende  albanske  Borg"  —  kaldes 
Slottet  af  Digtere  og  Prosaister2),  og  paa  lignende  Maade  be- 
tegnes det  af  Dio  Cassius,  naar  han  siger,  at  Kejseren  havde 
valgt  denne  Bolig  som  et  Slags  Akropolis 3).    løvrigt  synes  Slottet 


')  Bullett.  deW  Inst.  1853  p.  10.  Af  de  ovenberørte  Bygninger  ved  selve 
Søbredden  ses  der  for  Tiden  saare  Lidet  paa  Strækningen  mellem  Marino 
og  Franziskanerklostret  Palazzuola:  bist  og  her  noget  Murværk,  der  ofte 
lader  sig  følge  ud  i  Vandfladen,  og  større  Stykker  af  Søjler  og  Kapitæler, 
kastede  om  i  Krattet.  Derimod  viser  Bredden  under  Gastel-Gandolfo  og 
Marino  endnu  smukke  Bester  af  to  store  Grotter,  der  med  en  Dybde  af 
50  Fod  ere  indhuggede  i  Søens  Lavasider  (den  Stenart,  som  Bornerne 
kaldte  „Lapis  Albanus",  Nutidens  „Peperin11)  —  saakaldte  Nymfæer,  som 
vi  nærmest  maa  forestille  os  som  en  Art  Kuppelsale,  kunstnerisk  ud- 
smykkede med  Statuer  og  Nicher,  Springvande,  Badekummer  og  desl. 
I  dem  begge  ere  Væggene  indvendig  beklædte  med  Murværk  (opus 
reticulatum) ,  og  her  kommer  endnu  adskilligt  af  den  oprindelige  Udsmyk- 
ning til  Syne:  foruden  Pilastre  og  Gesimser  4—6  hvælvede  Nicher  i  den 
halvrunde  Bagvæg  (Piranesi  1.  c.  tav.  II  og  tav.  III — V).  Formodentlig 
har  Facaden  ud  imod  Søen  været  dekoreret  paa  en  Maade,  der  svarede 
til  det  Indre,  og  man  er  sejlet  ind  i  disse  Grotter  gjennem  en  søjle- 
baaren  Portal,  der  —  saaledes  som  Ganina  (Roma  ant.  VI,  tav.  LXX) 
forestiller  sig  den  —  var  smykket  med  Statuer  og  Gudebilleder.  I 
hvilket  Øjemed  iøvrigt  disse  Grotter  eller  Haller  ere  opførte,  lader  sig 
næppe  sikkert  angive:  maaske  have  de  kun  været  dekorative  Anlæg  og 
kolige  Opholdssteder,  maaske  en  Art  Spisesale,  mulig  ere  de  indrettede, 
for  at  man  her  kunde  tage  et  Bad  fra  Sikh;  paa  det  Sidste  tyde  de 
store  Kummer,  hvoraf  der  endnu  ses  Bester  i  den  mindste,  men  bedsl 
bevarede  af  dem  —  det  saakaldte  „Bergantino"  lige  under  Ca^td- 
Gandollb. 

2)  Martial.  IX,  102;  Juv.  IV,  145;  Tacit.  Agricola  c.   15. 

3)  Dio  Cassius  LXVII,  1:  zovzo  yctg  zb  ^Moiov  vtto  to  ugog  zb  'Akfictvbv, 
dq)'  ovnsg  ovzmg  cbvofiuo&r],  ov,  (oonig  ziva  UY.gono\tv  f^tlXfzo.  Be- 
tegnelsen: virb  zb  bgog  zb  'A\§ctvbv  —  „nedenfor   Albanerbjerget"   (det 

efter  Ruinerne  at  dømme  at  have  været  opført  i  fire  mægtige 
Terrasser,  der  fra  den  appiske  Vej  strakte  sig  op  til  den  øverste 
Brink  ved  Albanersøen  mellem  Kapucinerklostret  og  Castel-Gan- 
dolfo.  Maaske  vi  tør  se  den  nederste  af  disse  Terrasser  i  de 
Substruktioner,  der  komme  til  Syne  i  Jordvolden  mellem  Villa 
Barberini  og  Spadserevejen  Galleria  di  sotto  —  svære  Mur- 
rester, om  hvis  Bestemmelse  det  dog  næppe  er  muligt  at  have 
en  begrundet  Mening,  idet  der  ikke  er  foretaget  Udgravninger  af 
Volden,  hvori  de  findes,  men  som  tør  antages  at  have  baaret 
Forbygninger  ud  mod  Vejen,  indrettede  til  Bolig  for  Slaver  og 
Tyende.  Langt  betydeligere  Ruiner  ere  bevarede  af  den  næste 
Terrasse  i  den  nedre  Del  af  Villa  Barberini:  6 — 8,  mere  end  20 
Fod  høje,   hvælvede  Kamre,   adskilte   fra   hverandre  ved  brede 


nuværende  Monte  Cavo)  er  for  saa  vidt  uheldig,  som  den  ikke  angiver 
Beliggenheden  af  selve  Slottet,  men  af  en  vistnok  kun  lidet  fremtrædende 
Del  af  dette,  der  laa  paa  den  omtalte  Aas  fra  Monte  Cavo  ned 
imod  Søen,  og  den  har  ogsaa  i  Forbindelse  med  nogle  Verslinier  hos 
Martial  (V,  1),  i  hvilke  det  hedder,  at  Domitian  fra  sit  Albanum  nød 
Udsigten  paa  én  Gang  til  Nemisoen  (Trivia)   og  til  Havet  {Thetis): 

Hoc  tibi,  Palladiae  seu  collibus  titcris  Albae, 
Cacsar,  et  hine  Triviam  prosptcis,  inde  Thctin  — 

givet  Anledning  til,  at  man  (Piranesi  1.  c.  p.  12,  Nibby,  Viag.  antiq.  II. 
p.  85—86  og  p.  124)  i  Strid  med,  hvad  Ruinerne  udvise,  har  henlagt 
Slottets  Hovedbygning  —  hvad  der  af  Samtiden  særlig  betegnes  som 
„'<>•./"  —  til  den  nævnte  Aas  ved  Palazzuola,  fra  hvilken  man  ganske 
vist  i  en  nogenledes  høj  Bygning  maatte  kunne  se  baade  Havet  og 
Xemisøen,  medens  dette  ikke  lader  sig  gjøre  fra  Skrænten  ved  Albaner- 
søen mellem  Kapucinerklostret  og  Castel-Gandolfo  —  medmindre  man 
da  her  vilde  tænke  sig  et  overmaade  hojt  Udsigtstaarn.  Ruinerne  ved 
Palazzuola  ere  imidlertid  saa  lidet  fremtrædende,  at  de  —  om  de  over- 
hovedet kunne  henfores  til  Domitians  Albanerslot,  hvad  efter  Rosa's  Ud- 
sagn til  Fort.  ingenlunde  kan  anses  for  sikkert  —  kun  lade  formode  Til- 
bygninger af  ganske  underordnet  Betydning  i  Sammenligning  med  selve 
Hovedbygningen  paa  Skrænten  ved  Albanersøen. 

Murpiller.  Nu  ere  disse  Kamre  dækkede  af  Jord  med  indlagte 
Blomsterbede  og  Mistbænke,  og  man  spadserer  hen  over  dem 
uden  at  ane  deres  Tilværelse,  førend  man  er  naaet  hen  til  Ud- 
kanten og  derfra  sér  dem  ligesom  en  Række  Portaabninger  under 
sig;  hist  og  her  ere  større  Stykker  faldne  ud  af  de  hvælvede 
Lofter,  og  Aabningen  er  da  dækket  af  tykke  Glasskiver,  saa  at 
man  ikke  længer  løber  Fare  for  at  styrte  ned,  men  iøvrigt  har 
Stensætningen  i  Yægge  og  Piller  holdt  sig  fortrinligt,  og  Kalken 
binder  endnu  saa  stærkt,  at  hvor  undtagelsesvis  smaa  kileformede 
Peperinsten  ere  gledne  ud  af  Murværket,  er  det  ikke  muligt 
med  Haanden  at  løsne  en  af  de  tilstødende  Smaasten.  1  ringe 
Afstand  fra  disse  Kamre  ses  nogle  kasematlignende  Kjældere, 
der  ere  ordnede  i  en  Halvbue,  og  paa  hvilke  der  endnu  viser 
sig  Spor  af  Trin ;  maaske  man  i  dem  tør  se  Rester  af  en  Cirkus- 
bygning eller  Væddeløbsbane,  et  saakaldet  Stadium,  indrettet 
nærmest  for  Sport  mellem  Mennesker,  smalt  og  langstrakt x)  ligesom 
det,  Domitian  lod  opføre  paa  piazza  Navona  i  Rom,  en  Plads, 
der  jo  endnu  i  sit  Ydre  og  Navn  bevarer  Mindet  om  hans  Bygning 

—  piazza  Navona  ved  Fordrejelse  af  Campus  Agonis 2).  Paa  den  3dje 
Terrasse  findes  Havens  smukkeste  Ruin:  den  før  omtalte  250  Fod 
lange  Kryptoporticus,  i  hvilken  der  ses  saa  tydelige  Rester  af  den 
indvendige  Dekoration  med  Kasetter  i  Loftet,  omgivne  af  Ara- 
besker;  selv  i  den  varmeste  Sommertid  føles  det  køligt  herinde 

—  Temperaturen  siges  ingensinde  at  naa  over  20 — 22  °  R.  — 
men  forøvrigt  er  den  Stand,  hvori  Galleriet  holdes,  lidet  til- 
talende, idet  det  er  opfyldt  af  Affald  og  allehaande  Markredskaber 


J)  Mon.  delV  List.  1854  tav.  p.  95. 

J)  Kirken  ved  Pladsen  hedder  endnu  S.  Agnese  in  Agone;    af  „in  Agone? 

er  dannet  „Xagona"  og  deraf  „Navona". 

og  med  en  Svinesti  i  begge  Udkanter.  Over  denne  Terrasse 
rejste  sig  endelig  paa  den  yderste  Brink  ved  Søen,  i  henved 
1500  Fods  Højde  over  Havet,  Slottets  egentlige  Hovedbygning, 
„ara?,  med  Opholdsværelser  for  Cæsaren  og  hans  Nærmeste. 
Af  den  Kryptoporticus,  der  bar  denne  øverste  Etage,  ses  —  som 
alt  berørt  —  endnu  den  ene  Væg  i  Hegnet  mellem  Villa  Bar- 
berini  og  Galleria  di  sopra,  favnetykke  Mure,  indskaarne  af  høje 
Nicher  og  af  saakaldte  Exedræ  eller  Hvilesteder  med  Sæder  i 
den  halvrunde  Bagvæg.  Saare  malerisk  tager  denne  Murvæg 
sig  ud  med  de  mægtige  Stenege,  der  have  fæstet  Rod  mellem 
Stenene,  og  hvis  Grene  som  et  Halvtag  hænge  ud  over  Gang- 
stien; men  forøvrigt  give  disse  Ruiner  jo  kun  et  fattigt  Billede 
af  Albanerslottet  i  dets  oprindelige  Skjønhed;  man  maa  kaste 
Blikket  paa  den  lange  Række  af  Skulpturornamenter,  der  ligge 
som  Rabat  ved  Vejkanten:  Stykker  af  Søjler  og  Kapitæler,  Tavler 
og  Friser,  udhuggede  i  de  skjønneste  Mønstre  af  Blomster  og 
Acanthusløv,  og  forestille  sig,  hvorledes  Murene  maa  have  taget 
sig  ud,  dækkede  af  denne  Rigdom. 

Paa  disse  Terrasser  i  Villa  Barberini  har  altsaa  den  sidste 
af  Flavierne,  Titus  Flavius  Sabinus  eller,  som  han  efter  Moderen 
kaldes,  Do  mit!  anus  vandret,  —  en  smuk  Mand  i  yngre  Aar, 
slank  og  velvoxen,  langt  mere  vindende  i  sit  Ydre  end  Faderen 
og  Broderen  med  deres  noget  barske  og  gnavne  Miner.  Men 
senere  Aar  skæmmede  hans  Ydre;  under  en  Sygdom  mistede 
Benene  deres  Førlighed,  saa  at  han  vanskelig  kunde  gaa,  Under- 
livet blev  stort  og  hængende,  og  i  Stedet  for  den  lette  Rødme, 
der  i  Ungdomsaarene  klædte  ham  saa  godt,  og  som,  efter  hvad 
det  hedder,  forinden  man  lærte  hans  Charakter  at  kjende,  blev 
holdt  for  en  ung  Mands   tækkelige  Undseelse1),   traadte  stærke 


')  Tacit.  Hist.  IV, 

Bloclstigninger ,  der  gjorde  ham  grum  og  afskrækkende  at  se  paa: 
„Vrede  stod  i  hans  Blik,  Hovmod  paa  hans  Pande,  Skamløshed 
i  hans  Aasyn,  blussende  af  Blod"  .  .  .  „der  kom  en  Gru  over 
hver,  som  mødte  og  saae  ham"  *).  Hvorvidt  Tidens  Omtale 
svarer  til  Virkeligheden,  skal  lades  usagt;  der  er  ikke  efterladt 
os  noget  sikkert  Billede  af  Domitian,  hvad  dog  ikke  kan  undre 
os,  siden  Historieskriveren  Procopius  forsikrer,  at  der  paa  hans 
Tid  (det  6te  Aarhundrede)  i  Rom  kun  fandtes  en  eneste  Statue 
af  Kejseren,  hvilken  iøvrigt  viste  den  største  Lighed  mellem 
ham  og  Justinian  -). 

Allerede  som  ung,  medens  Faderen  levede,  opholdt  Domi- 
tian sig  paa  sin  Albanerejendom,  men  Slottet  var  da  langtfra  den 
pragtfulde  Bolig,  som  det  senere  blev;  den  vordende  Hersker 
levede  i  Nød  og  Trang,  saa  at  han  endog  manglede  et  sømme- 
ligt Bohave,  og  om  Rygtet  talte  sandt,  kunde  man  forevise 
kompromitterende  Breve  om  de  Udveje,  han  havde  søgt  for  at 
skaffe  sig  et  bedre  Udkomme3).  Men  som  Regent  tog  han  Op- 
rejsning, Guldet  rullede  rask  fra  hans  Haand,  og  særlig  blev  han 
en  af  Roms  mest  byggelystne  Cæsarer  —  en  Passion,  som  han 
iøvrigt  delte  med  sine  Forgængere  Vespasian  og  Titus,  der  ved  deres 
Byggeforetagender  ligeledes  ønskede  at  bringe  Rom  til  at  glemme 
det  juliske  Dynasti  over  det  unge  flaviske.  Men  medens  Faderen 
og  Broderen  Intet  sparede  paa  Bygninger  til  offentlig  Brug  — 
Titus'  Thermer  og  Vespasians  mægtige  Amfitheater  (Colossæum) 
ere  jo   blivende   Vidnesbyrd   herom    —   og  i   Modsætning  til   en 


')  Plin.  paneg.  c.  48:  Adhaec  ipse  occursu  quoque  vi&uque  terribilis:  superbia 
in  fronte,  ira  in  oculis  .  .  .  in  ore  impudentia  multo  n/bore  sttffusa. 

2)  Procop.  Hist.  arcana.   c.  8  (ed.  Dindorff  —  Bonn  18)38  —  p.  55—56). 

3)  Sueton.  Domit.  cap.  1. 

Caligula  og  Nero  nøjedes  med  selv  at  bo  som  rige  Privat- 
mænd, steinmede  denne  Tarvelighed  ingenlunde  med  deres  Efter- 
følgers  Smag.  Han,  der  vilde  hyldes  og  tilbedes  som  en  Gud, 
ønskede  ogsaa  at  være  til  Huse  som  en  Himlens  Herre.  Alene 
Forgyldningen  paa  den  kapitolinske  Jupiters  Tempel,  som  han 
paany  lod  rejse  efter  den  store  Brand  under  Kejser  Titus,  kostede 
mere  end  12,000  Talenter  —  omtrent  50  Millioner  Kroner —  „men 
hvo",  tilføjes  der  som  i  en  Klimax,  „der  først  traadte  ind  i  hans 
Palads  og  dér  saae  en  Sal  eller  Søjlegang,  en  Badesal  eller  et 
Værelse  for  en  Konkubine,  maatte  udbryde:  „at  bygge  er  Dig 
en  Sygdom!"  og  sige,  at  ligesom  Kong  Midas  vilde  Kejseren, 
at  Alt,  hvad  han  rørte  ved,  skulde  blive  til  Guld  og  Marmor"  1). 
Den  mægtige  Bygning  hvilede  efter  Statius'  Forsikring  „ikke  paa 
hundrede  Søjler,  men  paa  saa  mange,  at  de  kunde  bære 
Himlen"2);  dér  blændedes  Øjet  af  de  sjeldneste  Stenarter  fra 
alle  Egne,  ene  Søjlernes  Fodstykker  vare  af  karrarisk  Marmor  — 
trættet  af  Højden  formaaede  Øjet  næppe  at  naa  op  til  Kuppel- 
hvælvingen og  den  gyldne  Himmels  Loftsplader3).  Intet  Under, 
om  Kejseren  herfra  hørte  Tordenen  rulle  under  sin  Fod: 


')  Plut.  Poplicola  cap.  15.  Det  paagjældende  Sted  lyder  i  sin  Helhed 
(Tetens'  Oversættelse):  „Men  Enhver,  som  har  beundret  Capitoliums 
Pragt,  vilde  dog,  naar  han  saae  en  eneste  Buegang  eller  Galleri  eller 
Bad  eller  Mætresseværelse  i  Domitianus1  Palads,  være  tilbøjelig  til  at 
anvende  paa  ham,  hvad  Epicharmus  sagde  til  en  liderlig  Ødeland:  „Du 
er  ikke  menneskekjærlig ,  det  er  en  Sygdom  hos  Dig,  Du  vil  gjerne  give,L 
og  saaledes  sige  om  Domitianus:  .Det  er  ikke  Kjærlighed  til  Guderne 
eller  Æresyge,  der  besjæler  Dig;  men  at  bygge  er  en  Sygdom  hos  Dig, 
det  er  din  Glæde;  Du  vil  som  hin  Midas  have  Alt  af  Guld  og  Marmor." 

2)  Statius,  Silvae  IV,  2. 

3)  il  »id.  IV,  %  30-31: 

.  .  .  fessis  vix  cuhnina  prendas 
Visibus,  auratique  piftes  laquearia  cocli. 

„Saaledes  stiger  din  Bolig  i  Sky,  at  Toppen  af  Slottet 
Horer,  af  Stjerner  bedækt,  Tordenen  under  sin  Fod", 

eller,  som  Martial  forstaar  at  udtrykke  det  Samme  med  en  Smiger 
til  Herskeren  selv: 

„Slottet,  som  støder  med  Taget  mod  Sky,  kan  staa  sig  imod  Himlen, 
Ene  med  Ejeren  dog  ikke  sig  maale  det  kan" '). 

Uheldigvis  har  Statius  ikke  efterladt  os  en  lignende  Beskrivelse 
af  Albanerslottet.  Han  nød  dog  den  Ære  at  blive  tilsagt  til  det 
kejserlige  Taffel,  og  det  vilde  have  ligget  for  hans  brede,  noget 
højttravende  Vers  at  beskrive  al  den  Pragt,  hvortil  han  her  blev 
Vidne,  saaledes  som  han  omstændelig  har  skildret  os  en  Manilius 
Vopiscus'  Villa  ved  Tibur,  Polliux  Felix'  Sorrentinerslot  og  andre 
Samtidiges  Luxusbygninger;  han  havde  det  tilmed  jævnlig  for 
Øje  fra  sin  lille  Ejendom  ved  Foden  af  Albanerbjerget2),  en 
Gave  formodentlig  fra  en  eller  anden  Velynder.  Men  hverken 
Statius  eller  nogen  anden  af  Tidens  Forfattere  giver  os  nogen 
Oplysning,  og  vi  ere  derfor  henviste  til  det  Lidet,  hvortil  vi 
ifølge  det  Anførte  kunne  slutte  os  af  Slottets  Ruiner,  i  Forbin- 
delse med,  hvad  vi  kunne  sige  os  selv  om  Pragten  ved  en  Byg- 
ning, der  var  opført  af  en  ikke  blot  saa  ødsel,  men  tillige  saa  smag- 
fuld Bygherre  som  Domitian,  og  sorn  tilmed  var  den  Residens, 
han  fortrinsvis  yndede.  Canina  har  ikke  modstaaet  Fristelsen 
til  at  give  os  et  Billede  af  Slottet,  saaledes  som  han  paa  Grundlag 
af  Ruinerne  i  Villa  Barberini  forestiller  sig  det  i  sin  oprindelige 
Skikkelse,  og  han  viser  os  i  en  Art  perspektivisk  Tegning  en 
Samling    af   søjlebaarne    Gallerier,    overbyggede    af  Loggiaer  og 


')  Martial.  VIII,  36  (Oversættelsen  her  og  i  det  Følgende  er  Meislings). 
')  Statius  1.  c.  III.  1,  01:  sxb  collibus  Albae  rus  proprium. 

Udsigtstaarne  —  et  fantastisk  Feslot,  bredende  sig  op  i  Terrasser 
fra  den  appiske  Vej  til  den  øverste  Brink  ved  Albanersøen1). 

Dersom  vi  tør  tro  Statius,  var  det  en  Lykke  som  ingen 
anden  at  blive  stedet  til  Taffel  hos  Kejseren.  Her  ved  det  aller- 
højeste Maaltid  at  kunne  betragte  Cæsaren,  denne  „Gudernes 
Udkaarne",  „Menneskehedens  Haab"2),  at  kunne  skue  hans 
Aasyns  ophøjede  Majestæt,  dette  Imperatorblik,  paa  hvilket  fjerne 
Barbarer  strax  vilde  have  kjendt  den  gudlignende  Hersker, 
bringer  hans  Hjerte  til  at  svulme  af  Glæde  og  Taknemlighed; 
Andre  vilde  maaske  lade  sig  blænde  af  Salens  og  Taflets  Pragt, 
af  de  kostbare  Borde,  Skaren  af  numidiske  Slaver  bag  Gjæsternes 
Ryg  —  „hans  Øje  søger  ene  Cæsaren,  der  i  majestætisk  Ro 
dæmper  Straalerne  af  sin  egen  Glans"3),  og  han  beklager  de 
Stakler,  der  kunne  have  Sans  for  de  materielle  Nydelser,  „ønske  at 
spørge  og  erfare,  hvorfor  Vildtsvinet  i  Umbrien  ikke  er  saa  vel- 
smagende som  det  fra  Etrurien,  eller  hvilken  Strand  der  giver 
Ostersen  det  bedste  Leje" 4).  Hin  Dag,  han  nød  Æren  at  blive 
tilsagt  til  det  „allerhøjeste  Maaltid" 5)  og  troede  sig  hensat 
mellem  Stjernerne  ved  selve  Jupiters  Side,  regner  han  som  sit 
Livs  skjønneste,  fra  den  tæller  han  Aarene,  —  hidtil  havde  han 
kun   vegeteret6).      Ikke  mindre  Pris  satte  Digteren  Martial  paa 


')  Canina.  R.  ant.  VI  tav.  LVI. 
2)  Statius  1.  c.  IV,  2,  15. 
')  ibid.  IV,  2,  40  fif.: 

Ipsum,   ipsum   cupido  tantum  spectare  vacavit 
tranquillum  vultits,  et  majestate  serena 
mulcentem  radios  .  .  . 
«)  ibid.  IV,  5,  S  ff. 

s)  ibid.  IV,  2,  6:  dominaque  considere  mensa. 
6)  ibid.  IV,  2,  10:  ...  Medias  videor  discumbere  in  astris 
Cum  Jove  .  .  . 

.  .  .  steriles  transmisimns  annos; 
Haec  aevi  mihi  prima  dies,  haec  limina  vitae. 

en  saadan  Indbydelse;  bød  Jupiter  og  Cæsaren  ham  samtidig 
til  Gjæst,  han  vilde  ikke  være  i  Tvivl  om  Valget,  „selv  om 
Himlen  var  nærmere,  Palatium  mere  fjernet" : 

„Lad  kun  Andre  besætte  min  Plads  hos  den  himmelske  Tordner, 
Saasom  min  egen  Zeus  har  inviteret  mig  alf1). 

—  mere  paaskjønnende  kunde  man  ikke  bringe  sin  Tak. 

Om  vi  imidlertid  havde  kunnet  overvære  et  af  disse  Gjæste- 
bud,  paa  Palatinerbjerget  eller  Albanerslottet,  havde  vi  næppe 
fundet  saa  glade  Miner  paa  Alles  Ansigter.  Ou  il  y  a  de  la 
gene,  il  n'y  a  pas  de  plaisir  —  og  der  var  trykket  Stemning 
ved  de  allerhøjeste  Maaltider.  Medens  Faderen  og  Broderen 
holdt  af  at  spise  i  Selskab  med  Andre  og  viste  sig  venlige  og 
ligefremme  mod  deres  Gjæster,  spøgede  muntert  med  dem  — 
den  Første  stundom  noget  djærv  i  sit  Vid  —  sad  Domitian  skummel 
af  Aasyn  som  et  Skræmsel  ved  sit  eget  Bord  —  „en  Tilskuer 
og  Vogter  over  sine  Gjæster" 2).  Dristede  Nogen  at  henvende 
sig  til  ham,  lød  Tiltalen:  „vor  Herre  og  Gud"3);  helst  saae  Kej- 
seren, at  man  med  østerlandsk  Hyldest  omfattede  hans  Knæ, 
„ikke  Enhvers  egen  Undseelse",  tilføjer  Plinius,  „men  Fyrstens 
Hovmod  gjorde  Ende  paa  Samtalen" 4).  Af  Hensyn  til  sine 
Gjæster  var  Titus  saa  opmærksom  at  spise  langsomt,  men  i  al 
Hast  serveredes  Domitians  store  Tafler:  „den  Føde,  han  selv 
ikke  gad  røre  ved,  blev  mere  tilkastet  Gjæsterne  end  budt  om- 
kring" .  .  .  med  lydelige  Tegn  paa  Overmættelse  —  pienus  ipse 
et  eructans5)  —  nød  han  selv  kun  et  Æble  og  en  lille  Flaske  Vin, 


•)  Martial.  IX,  92. 

J)  Plin.  paneg.  cap.  49:  non  .  .  .  spectator  adnotatorque  convivis  tuts  immines. 

3)  Suet.   Domit.  c.  13:  Dominus  it  Dens  noster. 

4)  Plin.  paneg.  cap.  24. 

5)  i  bid.  cap.  49. 

i  Enrum  havde  han  forinden  indtaget  sit  Maaltid.  Og  efterat 
Kejseren  „med  synlig  Uvilje  havde  spillet  denne  Komedie  af  en 
Fællesspisning"1),  trak  han  sig  brusque  tilbage  uden  at  værdige 
nogen  af  de  Tilstedeværende  en  Hilsen.  Selv  en  saa  hoffærdig 
Hersker  som  Tiber,  hvem  Domitian  ellers  gjerne  tog  til  For- 
billede i  sin  Optræden,  undlod  ikke,  naar  han  indbød  Senatets 
Fornemste,  at  modtage  dem  ved  Døren  og  efter  endt  Maaltid  at 
stille  sig  op  i  Midten  af  Salen  med  en  Lictor  ved  Siden,  der 
kunde  navngive  ham  hver  Enkelt,  der  tog  Afsked  og  blev  beæret 
med  hans  Farvel2).  Kort,  om  vi  tør  tro  den  yngre  Plinius,  der 
ifølge  sin  Stilling  som  Senator  vistnok  jævnlig  var  Gjæst  ved  de 
kejserlige  Maaitider,  var  Behandlingen  af  Rigets  Fornemme 
stødende  fra  først  til  sidst.  Og  dobbelt  maatte  Gornelier  og 
Galpurnier,  Servilier  og  Quintilier  med  deres  tusindaarige  Stam- 
træer føle  sig  krænkede  ved  denne  Mangel  paa  Hensyn,  fordi 
den  vistes  dem  af  en  Fyrste  af  ringe  Slægt3),  der  ikke  kunde 
føre  sine  Forfædre  længere  tilbage  end  til  en  Farfaders  Fader, 
en  Borger  fra  en  lille  By  i  Sabinerlandet,  som  deltog  i  Kampen 
mellem  Pompejus  og  Cæsar  og  efter  Slaget  ved  Pharsalus  ned- 
satte sig  i  sin  Hjemstavn  for  dér  at  drive  Pengeforretninger. 

Mere  ubehageligt  maatte  det  dog  være,  at  Domitian  var 
drilsk  af  Sind  og  i  saadant  Humør  nok  kunde  falde  paa  at  be- 
rede sine  Gjæster  uhyggelige  Overraskelser  for  at  more  sig  over 
deres  Skræk.  Adskillige  Anekdoter  vare  i  Omløb,  og  navnlig 
beretter  Dio  Cassius  meget  omstændelig,  hvorledes  Kejseren  ved 
en  Lejlighed  indbød  de  Fornemste  af  Senat  og  Ridderskab  til 
sit  Taffel,   modtog  dem  i  en  sortbetrukken  Sal,   lod  dem  betjene 


')  Plin.  paneg.  c.  49:  aegreque perpessus  sttperbam  illam  convictus  simulationerne 

2)  Dio  Cassius  LVII,  11;  Suet.   Tiber.  cap.  72. 

3)  Suet.  Vesp.  c.  1:  sine  ullis  majorum  imaginibus. 

af  sortklædte  Slaver  med  sorte  Retter  paa  sorte  Fade;  ved 
Enhvers  Plads  stod  ligesom  ved  Gravstederne  en  lille  Søjle 
med  den  Paagjældendes  Navn  og  ved  Siden  en  brændende 
Kandelaber,  som  man  brugte  dem  i  de  Dødes  Boliger.  Alle  sad 
betagne  af  Skræk,  hvert  Øjeblik  ventede  de  at  føle  Dodshugget 
falde;  men  Situationen  var  Kejseren  pikant,  mod  Sædvane 
var  han  snaksom  og  underholdt  sine  Gjæster  med  allehaande 
Historier  om  Mord  og  Drab.  Og  efterat  alle  Dødsmaader  vare 
holdte  dem  for  Øje,  lod  han  Enhver  føre  hjem  af  Folk,  der  vare 
dem  ganske  fremmede,  og,  da  Angsten  dér  havde  faaet  Tid  til 
at  sætte  sig,  paany  skræmme  op  af  kejserlige  Budbringere,  '■ — 
men  saa  kom  Overraskelsen:  i  Stedet  for  den  sikkert  ventede 
Død  Gaver  af  alle  Slags,  ogsaa  de  unge  Slaver,  der  under  Maal- 
tidet  havde  indjaget  dem  saa  stor  en  Skræk  l).  Unægtelig  tager 
Beretningen  sig  noget  anekdotemæssig  ud,  og  den  er  vel  ogsaa 
udsmykket  af  Tiden  eller  af  Dio  Gassius  selv,  men  forøvrigt  var 
det  jo  ingenlunde  nogen  usædvanlig  Morskab  for  de  enevældige 
Cæsarer  at  drive  Løjer  med  de  ærværdige  Herrer  Senatorer. 
Vi  have  sét,  hvorledes  det  behagede  Kejser  Commodus  ved  en 
Forestilling  i  Theatret  at  træde  hen  foran  Senatorernes  Loge 
med  Sværdet  i  den  ene  Haand  og  det  bloddryppende  Hoved  af 
en  fældet  Struds  i  den  anden  og  ryste  dette  for  deres  Øjne  „med 
en  Mine",  tilføjer  Dio  Cassius,  der  i  sin  Egenskab  af  Senator 
selv  var  tilstede,  „som  vilde  han  betyde  os,  at  han  nok  kunde 
være  til  Sinds  at  gjøre  ligedan  med  os" 2). 

Efter  endt  Maaltid  trak  Kejseren  sig  tilbage  i  Enrum  —  „stedse 


')  Dio  Cassius  LXVII.  9. 
5)  Via  Appia  II,  pag.  224. 

søgte  han  Mørket  og  ensomme  Steder"  1).  Qui  solitudine  delec- 
tetur  aut  deus  aut  ferus:  -den,  som  glæder  sig  ved  Ensomhed, 
er  en  Gud  eller  en  Vild-,  —  saa  bestemt  et  Enten-Eller  lader 
sig  dog  ikke  anvende  paa  Domitian,  der  ligesom  Forgængeren 
Tiber  viste  en  ligelig  Blanding  af  Fortrin  og  Mangler.  Gud- 
dommen rørte  sig  i  ham,  naar  han  i  ensomme  Stunder  rastløs 
vaagede  over  sit  store  Riges  Vel.  personlig  og  selvstændig  førte 
Tilsynet  og  saa  vagtsom  holdt  Byens  Embedsmænd  og  Statholdere 
i  Provinserne  i  Ave,  at  de,  selv  efter  hans  Fjenders  Udsagn, 
„ingensinde  viste  sig  mere  retfærdige  og  mindre  fordringsfulde 
end  netop  under  ham,  medens  vi  senere",  tilføjer  Suetonius, 
„have  sét  mange  af  dem  skyldige  i  enhver  Forbrydelse*  2j.  Ikke 
mindre  prægedes  hans  Færd  af  Guddommen  i  en  Række  humane 
Reformer,  naar  han  forbød  til  Ex.  den  forargelige  Lemlæstelse 
af  unge  Mandfolk  og  Handelen  med  disse,  skred  ind  imod  be- 
stikkelige Dommere,  satte  en  Stopper  for  de  falske  Anklager  til 
Fordel  for  Statskassen,  selv  tog  Del  i  Rettens  Pleje  og  jævnlig 
underkj endte  Domme,  der  forekom  ham  partiske.  En  Gud  værdigt 
var  endelig  det  Svar,  at  „en  Fyrste,  som  ikke  straffer  Angiverne, 
anstifter  dem" 3).  Særlig  maatte  Rom  takke  ham  for,  hvad  han 
til  Bedste  for  Byen  virkede  i  sine  enlige  Overvejelser,  ikke  blot 
ved  en  Række  Byggeforetagender,  der  gav  Tusinder  af  Hænder 
Beskjæftigelse,  og  blandt  hvilke  ikke  faa  tjente  til  Fremme  af 
Kunst  og  Videnskab,  men  endnu  mere  ved  hensigtsmæssige  For- 
anstaltninger til  Overholdelse    af  Orden    og  Renlighed  i  Staden. 


')  Plin.  paneg.  c.  48,  jfr.  Sueton.  Domit.  c.  21:    nam  ad  horam  somni  nihU 
alitid,  quam  solus  secreto  deatnbulabat. 

2)  Sueton.  Domit.  c.  8. 

3)  ibid.  9:  Pri/tceps,  qui  ddatores  non  castigat,  irritat. 

Martial  har  skildret  os  Tilstanden  i  Byens  Gader,  forinden  Kej- 
seren skred  ind,  hvorledes  Færdselen  var  spærret  af  de  mange 
Smaahandlende,  hvis  Boder  og  Skure  vare  tilbyggede  Husrækken 
til  begge  Sider  af  Gaden: 

„Høkernes  dristige  Flok  belemrede  sandlige  Gader, 
Selv  udi  Husenes  Dør  fandtes  der  ej  nogen  Dør" ; 

men  Domitian  skaffede  Lys  og  Luft  i  cle  trange  Gyder,  Passagen 
blev  atter  fri,  og  „Prætoren  havde  ikke  længer  nødig  paa  sin 
Vandring  gjennem  Staden  at  lade  sig  gjenne  ud  i  Gadernes  Dynd": 

„Se!  da  var  det.  Du  bød,  Germanicus!   Gyderne  voxe, 
Hvor  der  var  nylig  en  Sti,  blev  der  en  ordentlig  Vej"; 

trygt  kunde  man  færdes  uden  at  frygte  Stimandens  Dolk  i  den 
tætteste  Vrimmel: 

„Kromand,  Kok  og  Barber  samt  Slagteren  staa  nu  i  Doren  — 
Byen  var  nys  en  Butik,  nu  er  den  bleven  til  Rom"). 

Saaledes  manglede  Domitian  langtfra  fremragende  Egen- 
skaber: i  Energi  og  Virkelyst  stod  han  ikke  tilbage  for  nogen  af 
sine  Forgængere.  Men  unægtelig  skæmmedes  disse  Fortrin  af  ikke 
mindre  fremtrædende  Lyder.  „Af  Frygt  blev  han  grusom,  af 
Pengetrang  rovbegjærlig" 2),  og  som  en  „ferus"  maatte  han  da 
charakteriseres,  naar  han  „i  lønlige  Kamre,  hvor  bag  Laas 
Slaa  Ingen  kunde  trange  ind" 3),  rugede  over  Paaskud  til  at 
komme  Rigets  Mægtige  til  Livs  for  i  deres  Formue  at  skalte  sig 
.Midler  til  Dækning  af  sine  store  Udgifter,  naar  han  fremdeles 
imod   sit    smukke   Ord   om   en   Fyrstes    Pligt    overfor    Angiverne 


')  Martial.  VII,  61. 

')  Suet.  Domit.  c.  3:  suim-  ingenii  natur  am,  inopia  rapax,  tritfu  saevus 

3)  Plin.  paner/.  C   19. 

6 

lyttede  til  enhver  Beskyldning  om  Misnøje  med  hans  Styrelse  og  „i 
den  ubetydeligste  Forseelse  saae  en  Krænkelse  af  sin  guddommelige 
Majestæt,  der  kunde  medføre  Konfiskation  af  Levendes  og  Dødes 
Formue"  *).  Vistnok  tør  vi  ikke  fæste  Lid  til  Alt,  hvad  der  be- 
rette^  om  hans  Herskesyge  og  Grumhed,  om  de  Mange,  der  paa  „den 
ringeste  Foranledning" 2)  for  en  frimodig  Ytring  i  Tale  eller  Skrift 
maatte  lade  Liv  og  Ejendom;  vore  Kilder  til  Domitians  Historie 
skyldes  udelukkende  Senatspartiet,  der  særlig  maatte  undgjælde  for 
hans  Skinsyge,  og  overfor  deres  grelle,  næsten  karrikerede  Exempler 
paa  hans  grundløse  Domfældelser  raaa  der  vel  spørges,  om  ikke 
Domitian  dog  havde  nogen  Ret,  naar  han  erklærede  Fyrsternes 
Stilling  for  saare  beklagelig,  siden  Ingen  troede  paa  deres  Udsagn 
om  en  opdaget  Sammensværgelse,  førend  det  var  lykkedes  at 
skille  dem  af  med  Livet 3).  Men  utvivlsomt  var  hans  Herre- 
dømme mere  vilkaarligt  og  despotisk  end  noget,  Rom  hidtil 
havde  kjendt,  og  særlig  i  senere  Aar  (efter  Underkuelsen  af  den 
farlige,  men  hurtig  dæmpede  Opstand  af  en  Statholder  i  Øvre- 
germanien,  a.  93),  da  han  for  at  bruge  Tacitus'  stærke  Udtryk, 
„ikke  længer  med  Pauser  og  Pusterum,  men  uophørlig  og  lige- 
som med  ét  Hug  ombragte  Staten"4),  eller  —  som  det  hedder 
hos  den  yngre  Plinius  —  „aabenlyst  erklærede  alle  Velsindede 
sit  Had"  5),   maatte   et  stort  Antal   af  Roms   fremragende  Mænd 


')  Suet.  Domit.  c.  12:  Bona  vivorum  ae  mortuorum  usquequaque,  quolibet  et 
acciisatore  et  crimine ,  corripiebantnr.  Satis  erat ,  objici  qualecunquc 
factum  dictumve  adversus  majestatem  principis. 

')  ibid.  cap.  10:  levissima  de  causa. 

3)  ibid.  cap.  21 :  Conditionem  prineipum  miserrimum  ajebat,  qiiibus  de  con- 
juratione  comperta  non  crederetur,  nisi  occisis. 

4)  Tacit.  Agricola  c.  44 :  Postremum  illad  tempus,  quo  Domitianus,  non  jam 
per  intcrvalla  ae  spiramenta  temporum,  sed  continuo  et  velut  uno  ictu, 
rempublicam  exhausit. 

i)  Plin.  paneg.  c.  95:  antequam  profiteretur  odium  bonorum. 


III.       DOMITIAXS    ALBANERSLOT. 


lade  Livet  ikke  for,  hvad  de  i  Virkeligheden  havde  forbrudt,  men 
for,  hvad  de  i  Kejserens  sygelige  Angst  befrygtedes  at  ville  for- 
bryde; „en  Fyrste'',  plejede  Domitian  at  ytre,  „der  ikke  straffede 
meget,  kunde  vel  være  en  lykkelig,  men  ingen  god  Regent"  x). 
—  Om  hine  Aar  maa  da  Tidens  Udsagn  gjælde,  at  „Rædsel 
betog  Enhver,  der  blot  saae  hans  Aasyn"2),  at  man  ej  kunde 
tale  med  Cæsaren  om  den  ligegyldigste  Ting,  om  Vind  og  Vejr, 
uden  at  maatte  frygte  for  sit  Liv: 

„Hvad  er  i  Voldsomhed  ligt  Selvherskerens  Øre,  med  hvem  kun 
Vennen  med  Livet  i  Haanden  om  Regn  eller  Hede  og  fugtigt 
Foraar  taler?" 

klager  Juvenal,  og  forsikrer,  at  „en  adelig  Olding  længst  er  et 
Særsyn" 3). 

Det  er  saaledes  langtfra  nogen  sympathetisk  Personlighed, 
der  møder  os  her  paa  Albanerslottet,  —  mistroisk  og  indesluttet 
som  Tiber,  grum  og  hensynsløs  som  en  Galigula  og  Nero,  og 
dobbelt  ulykkebringende,  fordi  han  i  Modsætning  til  hine  viste 
Plan  og  Omsigt  i  sin  blodige  Færd  —  non  solum  magnae  sed 
etiam  callidae  inojrinataeque  saecitiae 4).  Men  forøvrigt  maa  vi 
bekjende,  at  med  det  uden  nærmere  Forstaaelse,  kun  i  saa 
grove  Træk  nedskrevne  Materiale ,  der  er  ladt  os  tilbage  af 
Tidens  Forfattere,  bliver  det  saare  vanskeligt  for  os  at  fælde  en 
upartisk  Dom  over  Domitian,  og  naar  det  Skudsmaal,  der  gives 
ham  af  hans  Samtidige  Tacitus  og  Plinius,  ikke  mindre  end 
af  Suetonius  og  Dio   Cassius,   lyder  saa  slet,  bør  der  billigvis 


l)  Dio  Cassius  LX  VII,  2. 
J)  Plin.  paneg.  c.  48. 
»)  Juv.  Sat.  IV,  86—88,  97. 
*)  Suet.  Domit.  c.  11. 

tages  Hensyn  til  den  Ramme ,  hvori  disse  saae  ham  paa 
Thronen:  med  Forgængere  som  Vespasian  og  Titus,  .Menneske- 
hedens Fryd",  og  efterfulgt  af  en  Nerva  og  Trajan,  „den  Største 
og  Bedste",  vare  Omgivelserne  lidet  skikkede  til  at  stille  ham  i 
gunstig  Belysning. 


I   en   Satire,    der  overskrives  „den  store  Fisk  og  Domitians 

Gjæstebud"  *),   knytter  Juvenal  en  Episode  af  Kejserens  Færd  til 

Albanerslottet.  Herud  stævnede  Cæsaren  det  kejserlige  Raad 
og  bod  dem: 

„ Hurtigt  at  ile,  som  Noget  om  Katter  og  grumme  Sygambrer 
Tale  han  vilde,  som  var  der  fra  modsatte  Sider  af  Verden 
Hovedkulds  kommet  et  Skræk  indjagende  Brev  med  en  Fjeder"  2). 

Men  da  Raadsherrerne  indfandt  sig  paa  Slottet,  overraskedes  de 
ved,  at  den  Sag,  hvorom  Kejseren  saa  presserende  ønskede  at  høre 
deres  Mening,  kun  angik,  hvorledes  en  Fisk,  der  var  sendt  ham  fra 
Adriaterhavet,  men  som  var  altfor  stor  til  at  kunne  rummes  paa 
noget  af  hans  Fade,  skulde  serveres  paa  hans  Bord.  Juvenal 
navngiver  os  Medlemmerne  at  dette  kejserlige  Raad,  og,  saavidt 
vi  kunne  skjønne,  talte  det  Senatets  Fornemste,  saa  at  sige   alle 


')  Jahn,  Schol.  tet.  in  Juven.  (ed.  Jahn  1831)  p.  216:  de  piscis  magnitudine, 
d>-  convivio  Domitiani. 

s)  Juv.  Sat.  IV,  146  ff.  (Her  og  i  det  Følgende  i  Kjærs  Oversættelse).  Ud- 
trykket „Brev  med  en  Fjeder"  trænger  til  den  Forklaring,  der  gives  af 
Skoliasten  (Jahn  1.  c.  p.  228).  hvorefter  der,  naar  et  Budskab  til  Bom 
forkyndte  Sejr  over  en  Fjende,  fæstedes  „Laurbær"  (laurus)  til  Brevet, 
men  i  Tilfælde  af  Nederlag  en  .Fjeder"  [penna),  hvad  dog  formodentlig 
maa  forstaas  saaledes,  at  det  var  Budbringerens  Stav.  der  var  omvunden 
med  enten  Laurbær  eller  Fjeder. 

Mænd,  der  havde  beklædt  Konsulatet,  men  iøvrigt,  henset  til 
Hæderligheden,  et  saare  blandet  Selskab:  paa  den  ene  Side 
Roms  Bypræfekt  —  Pegasus,  som  hans  noget  aparte  Navn  lød, 
idet  han,  der  var  Søn  af  en  Skibsfører,  bar  Navn  efter  Gallions- 
figuren  paa  sin  Faders  Skib  l)  —  en  anset  og  dygtig  Jurist, 
Grundlæggeren  af  en  egen  Skole  af  Retskyndige;  begge  Acilius 
Glabrio,  Fader  og  Søn,  den  Sidste  senere  mistænkt  som  Til- 
hænger af  Kristendommen,  Cornelius  Fuscus,  formodentlig  af 
Corneliernes  berømte  Slægt  —  claris  natalibus  -)  —  og  endnu 
Flere,  mod  hvis  Retsind  der  efter  Tidens  Maalestok  næppe  var 
noget  Væsentligt  at  indvende.  Men  ved  Siden  af  disse  præsen- 
teres os  en  Pompejus,  som  „blot  ved  en  Hvisken  saa  sagte 
kan  bibringe  Døden"3),  en  Grispinus,  „Uhyret",  som  „engang 
i  sit  Fædreneland  med  Papyrus  var  kiltet" 4),  og  fremfor  Nogen 
den  blinde  Catullus  Messalinus,  Kejserens  onde  Aand,  „Død- 
bringeren"  5),  der  i  saa  stærke  Udtryk  fordømmes  af  den  yngre 
Plinius:  „Blind  forenede  han  en  blodtørstig  Natur  med  Blind- 
hedens Lidelser;  kjendte  hverken  Skam  eller  Undseelse,  folte 
aldrig^  Medlidenhed  og  blev  derfor  desto  oftere" ,  tilføjes  der, 
„af  Kejseren  slynget  mod  den  første  den  bedste  Hædersmand 
ligesom  et  Vaaben,  der  ogsaa  er  blindt"  6).  Endnu  nævnes  For- 
samlingens vittige  Hoved,  Vibius  Crispus,  „en  behagelig  Olding,  hvis 
Sæder   lignede   hans   Blidhed   i   Sind  og  Veltalenhed"  7),    ialfald 


')  Jahn,  Schol.  vet.  in  Juven.  pag.  223. 

-)  Tacit.  Hist.  II,  86. 

3)  Juv.  IV,  110.  . 

*)  id.  IV,  2  og  24. 

s)  id.  IV,  113. 

c)  Plin.  Epixt.  IV.  22:    Non  verebatur,   non  erubescébat,   non  miserebatur: 

quo  saepiits  a  Domitiano,  non  sccus  ae  tela,   quae  et  ipsa  caeca  et  impro- 

vida  feruntur,  in  optimum  quemque  contorquebatur. 
7)  Juv.  IV,  81—84. 

efter  det  Skudsmaal,  der  gives  ham  af  Juvenal,  men  ellers  hen- 
regnet til  de  ved  Penge  og  Magt  mere  bekjendte  end  fortjente 
Mænd,  i  det  Hele  en  munter  gammel  Herre,  af  hvem  man  mindedes 
adskillige  vittige  Indfald,  som  til  Ex.,  at  han  paa  Spørgsmaal 
af  en  Audienssøgende,  om  der  var  Nogen  inde  hos  Kejseren, 
med  en  Hentydning  til  dennes  Passion  i  ledige  Timer  at  spidde 
Fluer  med  en  Naal  paa  Væggen,  gav  til  Svar:  „ne  musca  quidem" 
—  „end  ikke  en  Flue!"  :) 

Med  disse  Mænd  drøftede  altsaa  Domitian  paa  Albaner- 
slottet det  vanskelige  Spørgsmaal,  hvorledes  der  skulde  for- 
holdes med  den  Fisk,  der  ikke  kunde  finde  Plads  paa  noget  af 
de  kejserlige  Fade.  Den  blinde  Catullus  istemte  særlig  sin  Be- 
undring: „Vendt  tilvenstre  han  strømmed'  med  Ord,  mens 
Udyret  laa  ham  tilhøjre"2);  en  Anden  saae  i  den  et  Varsel  om 
en  stor  og  herlig  Triumf,  „der  fanges  vil  sikkert  en  Konge",  en 
Tredie  foreslog: 

.  .  .  „Den  skjæres  i  Stykker."     „Nej  aldrig 

Slig  Vanære  den  lide",  Montanus  nu  svared',  „et  højt  Fad 

Lad  os  den  skaffe,  som  slutter  med  passende  Kant  om  det  vide 

Rumfang", 

og  dette  Forslag,  der  vandt  Kejserens  Bifald,  giver  da  Juvenal 
Anledning  til  den  noget  pathetiske  Spot: 

„Frem  da  med  Leret  og  Hjulet  i  Hast!  men  fra  Dagen  idag  maa 
Cæsar!  din  Hoflejr  altid  af  Pottemageren  følges"  3). 

Videre  har  Juvenal  ej   forsøgt  at  lade  sit  Lune  udmale  os 


')  Suet.  Dotnit.  c.  3. 
3)  Juv.  IV,  119—121. 
3)  Juv.  IV,  126;  130—133;  134—135. 

Situationen;  om  selve  Gjæstebudet  faa  vi  Intet  at  høre  —  maaske 
Domitian  har  været  drilsk  nok  til  at  sende  sine  Raader  bort 
uden  at  lade  dem  smage  paa  den  beskuede  Delikatesse  — 
ikke  heller  om,  hvad  Cæsaren  selv  bemærkede,  og  denne  manglede 
dog  ikke  sin  Faders  bidende  Vid,  som  han  nok  holdt  af  at.  lade 
gaa  ud  over  sine  Omgivelser.  Spørges  kunde  der  da ,  om 
Anekdoten  ogsaa  er  sand?  —  Ja,  vistnok  har  Juvenal  selv  troet 
paa  den:  „Ej  digtes  der  skal,  men  Sandhed  berettes",  lyder  hans 
Forsikring1);  men  os  forekommer  den  unægtelig  noget  fordægtig, 
ikke  blot  fordi  den ,  saavidt  vi  kunne  skjønne  af  de  Op- 
trædende, maa  være  foregaaet  i  Kejserens  første  Regeringsaar 
(vistnok  a.  85),  da  han  endnu  ikke  lagde  an  paa  at  for- 
trædige Rigets  Fornemme,  men  fordi  Anekdoter  med  en  ganske 
lignende  Pointe  fortælles  om  tidligere  Cæsarer,  —  om  Caligula 
til  Ex.,  der  ogsaa  ved  en  Lejlighed  i  al  Hast  lod  nogle  af  Se- 
natets Fornemste  kalde  til  sig  men,  da  disse  ved  Nattetid  ind- 
fandt sig  hos  ham  og  ventede  Meddelelse  om  en  vigtig  Stats- 
sag, overraskede  dem  ved  at  lade  Forhænget  til  det  Værelse, 
hvori  de  vare  forsamlede,  pludselig  slaa  til  Side  og  præsenterede 
sig  for  dem  i  Skuespillerkostume  for  under  Musik  og  Sang  at 
foredrage  dem  en  af  sine  nye  Danse 2).  Sandsynlig  er  Sa- 
tiren kun  at  anse  som  en  karrikeret  Illustration  af  den  Mangel 
paa  Hensyn,  som  Domitian  viste  Roms  Autoriteter  baade  ved  at 
begjære  deres  Mening  om  Ubetydeligheder  og  ved  at  kalde  dem 
til  sig  i  sin  Privatbolig  istedetfor,  i  et  Embedslokale  i  Rom. 
I  begge  Henseender  bestyrkes  dette  af  den  yngre  Plinius,  der 
priser  Kejser  Trajan  for  den  Agtelse,  han  viste  Senatet,  medens 


')  Juv.  IV,  35:   res  vera  agitu 
')  Sueton.  Cålig.  cap.  54. 


92  ALBANERBJERG  ENE. 

„fordum  vort  Raad  blev  forlangt  om  at  forøge  Gladiatorernes 
Tal ,  om  Oprettelsen  af  et  Haandværkslav" ,  eller  „om  slet 
Ingenting"  —  ad  summum  otium1)  —  og  som  i  et  Brev  til  en 
Ven  forarges  over  Herskerens  Luner,  naar  denne  ved  Dom- 
fældelsen af  en  Vestalinde  for  Utugt  kaldte  Pontifikalkollegiet 
til  at  afsige  Kjendelse  ikke  efter  nedarvet  Skik  til  den  ypperste- 
præstelige Embedsbolig  i  Rom  (Regia),  men  til  sit  Landslot  i 
Albanerbjergene2).  Endnu  mindre  end  som  „bogstavelig  sand"3) 
tør  Satiren  dog  gjælde  som  Vidnesbyrd  om,  at  Domitian  satte 
overvættes  Pris  paa  Bordets  Glæder.  Den  yngre  Plinius  til- 
lægger ham  rigtignok  ogsaa  denne  Lyde4),  men  da  der  iøvrigt 
ikke  hos  Tidens  Forfattere  findes  nogen  Antydning  heraf,  tør 
vi  snarere  antage,  at  Domitian  netop  var  maadeholden  i  Mad 
og  Drikke.  Derimod  ses  det,  at  Kejserens  daglige  Levevis  afveg 
endel  fra  den  gængse,  til  Ex.  i  den  Henseende,  at  medens  man 
ellers  plejede  først  at  bade  højt  op  paa  Dagen  forinden  Hoved- 
maaltidet  (coena),  tog  han  sit  Bad  tidlig  paa  Formiddagen  og  holdt 
derefter  sit  væsentlige  Maaltid5),  og  herved  forklares  da  ganske 
naturlig,  at  han  ved  sine  store  Gjæstebud  kun  nød  saa  Lidet. 
Men  i  Smaat  som  i  Stort  maatte  nu  engang  Domitian  und- 
gjælde  i  Plinius'  Panegyrik,  for  at  Trajan  end  mere  lysende  kunde 
træde  frem  paa  den  mørke  Baggrund. 


])  Plin.  paneg.  c.  54,   Epist.  VIII,    14:   qiium  scnatus  aut  ad  summum  otium 

aut  ad  summum  uefas  vocaretur. 
a)  Plin.  Epist.  IV,  11. 

3)  Saaledes  hos  Imhof  i  en  Monografi  om  Domitian  (T.  Flavius  Domitianus 
p.  75):  Dass  hiernach  [de  ovenanførte  Citater  af  Plin.  paneg.  c.  54  og 
Epist.  VIII,  14]  die  Anekdote,  welche  uns  Juvenal  in  der  vierten  Satire 
aufbewahrt  hat,   buchstciblich  wahr  ist,  kann  .  .  .  nicht  zweifelhaft  sein. 

4)  Plin.  paneg.  c.  49. 

5)  Suet.  Domit.  c.  21. 

II. 

Dersom  vi  tør  tro  en  fejret  Smagsdommer  som  Quinctilian, 
var  Domitian  en  af  Tidens  ypperste  Digtere.  „Hvad  kan  vel 
være  mere  ophøjet  og  dybsindigt,  i  alle  Henseender  mere  for- 
trinligt end  netop  de  poetiske  Arbejder,  til  hvilke  han  i  Ung- 
dommen viede  sig!"  .  .  .  „Men  for  hvem  skulde  vel  ogsaa 
Minerva,  hans  fortrolige  Gudinde,  hellere  aabne  Kunstens  Hellig- 
domme, hvo  maatte  vel  herligere  kunne  besynge  Krigene  end 
den,  der  saa  lykkelig  har  ført  dem?"  —  Gjerne  vilde  Qvinctilian 
dvæle  ved  Kejserens  digteriske  Berømmelse,  „men  nu  fordunkles 
jo  denne  Ros  ved  Glansen  af  Fyrstens  øvrige  Fuldkommenheder" 
.  .  .  „Guderne  agtede  det  for  Lidet,  at  han  kun  skulde  være  den 
største  blandt  Digterne,  og  kaldte  ham  derfor  bort  fra  de  paa- 
begyndte Studier  til  Omsorg  for  Verden"  1).  Ikke  mindre  be- 
undrende er  Digteren  Martial,  der  hylder  Cæsaren  som  „de  9 
Søstres  Herre",  dedicerer  ham  hele  Bøger  af  sine  Digte: 

„Dig  sender  jeg  Bogen,  Du  frelsende  Værn,  Du  Beskytter  for  Alle"  2). 

og  føler  sig  lykkelig  ved  at  blive  læst  af  en  Kjender,  hvis  Pande 
i  lige  Grad  smykkes  af  Sejrens  og  Musernes  Laurbær. 

Uheldigvis    kjende    vi    ikke    de    „coelestia    carmina"  —  eller 
„allerhøjeste  Digte",   som   det  i  Hofsproget  maa   forstaas  —  der 


')  Quinctil.  Jnst.  orat.  (edit.  Halm)  X,  I,  91—93:  Hos  nominavimus,  quia 
Germanium  Aug ustum  ab  institutis  studiis  deflexit  cura  terrarutn, 
parumque  dis  visum  est  esse  eum  maximum  poetarum;  qitid  tanten  his 
ipsis  eius  operibus,  in  quae  donato  imperio  juvenis  secesserat,  sublimius, 
doctius,  omnibus  dcniqite  numeris  praestantius?  guts  enim  caneret  bella 
melius  quam  qui  sic  gerit?  .  .  .  cui  magis  saa*  artes  aperiret  familiare 
nutnen  Minervae?  diccnt  haec  plenius  futura  saecula,  nunc  enim  ceterarwn 
fulgorc  virtutum  laus  ista  praestringitur. 

2)  Martial.  V.  1. 

efter  Martials  Forsikring  fortjente  Plads  ved  Siden  af  den  store 
Virgils  1),  men  tør  kun  formode,  at  de  vare  af  episk  Indhold, 
omhandlende  Kapitoliets  Brand  i  Decemberdagene  a.  68 ,  da 
Domitians  Liv  var  udsat  for  saa  stor  en  Fare.  Derimod  vides 
det  noksom  om  Martial  og  Quinctilian,  at  de  ej  tog  det  for 
nøje  med  Sandheden,  naar  det  gjaldt  om  at  sige  deres  Herre 
Behageligheder  —  hin  en  fattig,  indvandret  Spanier,  der  for  at 
vinde  et  nødtørftigt  Udkomme  smigrede  alle  Magthavere,  denne 
ganske  vist  ikke  af  samme  Grund,  thi  han  var  en  velstaaende 
Mand  og  højt  anset  som  Lærer  i  Veltalenheden,  men  af  Svaghed 
eller  Frygt,  maaske  ogsaa  af  Taknemlighed,  fordi  Domitian  blandt 
anden  Naade  havde  betroet  ham  Opdragelsen  af  begge  sine  Ad- 
optivsønner. Deres  Ros  tør  da  antages  at  have  været  mere  vel- 
ment end  sand. 

Ganske  anderledes  lyder  ogsaa  Historikernes  Dom.  I  Ung- 
domsaarene  —  indrømmes  det  vel  —  syslede  Kejseren  med  Digte- 
kunsten, men  uden  Anlæg  og  Tilbøjelighed  for  Poesien,  ene  og 
alene  for  at  skjule  sine  ærgjerrige  Hensigter;  og  ikke  saasnart 
havde  han  opnaaet  Magten,  før  han  bortkastede  den  besværlige 
Maske  og  „viste  Poesien  ligesaa  megen  Ringeagt,  som  den  tid- 
ligere havde  været  ham  en  ganske  fremmed  Beskjæftigelse" 2). 
Heller  ikke  denne  Dom  synes  dog  synderlig  paalidelig,  og  endnu 
mindre  fortjener  Biografen  Tiltro,  naar  han  bebrejder  Domitian, 
at  han  overhovedet  var  blottet  for  al  Interesse  for  Kunst  og  Viden- 
skab. Saare  besynderligt  lyder  det  i  hvert  Fald,  naar  det  lige- 
som til    Begrundelse    for   denne  Paastand  anføres,    at  Kejseren 


')  Martial.  V,  5:    Ad  Capitolini  coclestia  carmina  belli, 

(/rande  cotlnirnati  potte  Maronis  ojjhs. 
2)  Tacit.  Hist.  IV,  86;  Sueton.  Domit.  c.  2:  Simulavit  et  ipse  mire  modestiam, 

inprimisgue  poeticae   studium,    tam    insuetum   antea   sibi ,    quam    postea 

*pr<t nm  et  abjcctum. 

ingensinde  selv  anvendte  nogen  Umage  paa  Læsningen  af  historiske 
eller  digteriske  Arbejder  —  hans  Forgænger  Tibers  Livserindringer 
og  Aktstykker  ene  undtagne  —  og  ikke  heller  gav  sig  af  med 
Udarbejdelsen  af  skriftlige  Øvelser x).  Til  slig  literær  Virksomhed 
kunde  en  Hersker,  der  saa  utrættelig  syslede  med  Reformer  i 
sit  store  Rige,  der  næsten  som  en  Tekniker  forestod  sine  talrige 
Byggeforetagender,  umulig  finde  Stunder.  Det  maatte  være  Nok, 
at  han  satte  Videnskabsmanden  i  Stand  til  at  foretage  sine 
Studier  og  iøvrigt  viste  Kunst  og  Poesi  sin  Beskyttelse;  og  i 
begge  Retninger  fortjener  Kejseren  langt  større  Anerkjendelse, 
end  Samtiden  lader  ham  blive  tildel.  Lad  os  i  saa  Henseende 
erindre,  at  blandt  de  Bygninger,  han  først  lod  opføre  efter 
den  store  Brand,  der  havde  hjemsøgt  Rom  under  Kejser  Titus 
(a.  80),  vare  Byens  Bibliotheker,  og  selv  efter  sine  Fjenders 
Udsagn  søgte  han  med  den  største  Bekostning  at  erstatte  de 
tilintetgjorte  Literaturskatte ,  lod  Exemplarer  bringe  sammen 
fra  alle  Egne,  hvor  de  kunde  erholdes,  eller  sendte  Lærde  til 
Alexandria  for  dér  at  afskrive  og  supplere.  Musikens  Venner 
maatte  glæde  sig  over  et  lukket  Theater,  det  saakaldte  Odeum, 
som  han  ligeledes  i  de  første  Regeringsaar  lod  opføre  af  sin 
berømte  Architekt,  Golosseums  Bygmester  Apollodorus,  og  denne 
Musikhal,  der  kunde  rumme  mellem  10 — 11,000  Tilhørere,  nævnes 
endnu  i  det  4de  Aarhundrede  som  en  af  Roms  smukkeste  Byg- 
ninger. 

Ikke  mindre  Bevaagenhed  vistes  der  Digterne.   Domitian  skyl- 
des nemlig  Indstiftelsen  af  den  saakaldte  kapitolinske  Agon  (a.  86), 


')  Sueton.  Domit.  c.  20:   LiberdUa  studia  itnperio   initio  neglexit  .  .  .  nim- 
quam   tamen   attt  historien-,    carminibnsve  noscenåis,   operam   ullatn,    aut 
stilo  vel  necessario  dedit.    Praeter  commentarios  et  acta  Tiberii  Ca 
nihil  lectitabat. 

en  Væddekamp,  der  var  dannet  efter  Forbillede  af  cle  berømte 
græske  Festlege,  omfattende  Musik  og  Sang,  Poesi  og  Veltalen- 
hed, ogsaa  Legemsidræt  af  forskjeliig  Art,  og  som  vandt  større 
Ry  end  nogen  anden  Fest  i  Rom.  Fra  fjerne  Provinser  drog  man 
hid  for  at  kunne  tage  Del  i  denne  Væddestrid,  thi  her  i  Verdens 
Hovedstad  paa  selve  Gapitolium  at  krones  som  den  Ypperste,  i 
Overværelse  af  Rigets  højeste  Myndigheder  at  modtage  Kransen, 
ilettet  af  Egeløv  og  Olivenblade,  af  Kejserens  egen  Haand,  var 
en  Udmærkelse,  der  gjaldt  for  den  højeste,  der  kunde  veder- 
fares Tidens  Digtere  og  Kunstnere.  Til  Kejserdømmets  seneste 
Aaringer  holdt  disse  Digterkroninger  sig  uforandret  paa  Kapi- 
tolium,  og  langt  hen  i  Middelalderen  levede  Erindringen  om 
dem ;  paany  bleve  de  da  fejrede,  ogsaa  i  Rom,  hvor  blandt  Andre 
Petrarca  Paaskesøndag  den  8de  April  1341  kronedes  som  Digter 
i  Senatssalen  paa  Kampidogliet1).  Sikkert  vil  man  indrømme,  at 
det  ikke  manglede  Domitian  paa  Blik  for,  hvad  der  kunde  slaa 
an  hos  Tiden. 

Ogsaa  Albanerslottet  blev  Vidne  til  saadanne  Digter- 
kroninger.  Til  Ære  for  Minerva  lod  Domitian  Gudindens  Fød- 
selsdag fejre  herude  ved  en  Fem-Dages  Fest  i  hvert  Aars  Marts 
Maanecl,  ved  hvilken  sceniske  Forestillinger,  Væddekampe  mellem 
Digtere  og  Rhetorer,  Gladia torfægtninger  og  desl.  kom  til  Op- 
førelse2). Festen  nød  vel  langtfra  samme  Ry  som  hin  paa  Ga- 
pitolium,   der  kun   holdtes   hvert  4de  Aar,   men    foregik  iøvrigt 


')  Gregorovius,  Gesch.  der  Stadt  Rom,  VI.  p.  211. 

2)  Sueton.  Domit.  cap.  4:  Celebrabat  et  in  Albano  quotannis  Quinquatria 
Minc.rvae,  cut  collegium  instituerat,  ex  quo  sorte  ducti  magisterio  funge- 
rentur,  ederentque  eximias  venationes  et  scenicos  ludos,  superque  orator v/m 
ae  po'étarum  certamina. 

med  lignende  Pomp.  Et  eget  Kollegium  for  Gudinden  forestod 
Arrangementet,  Kejseren  var  selv  tilstede,  formodentlig  iført  den 
samme  prunkende  Dragt,  i  hvilken  han  førte  Forsædet  ved  den 
kapitolinske  Agon,  og  af  hans  Haand  modtog  den  Sejrende  Prisen, 
en  Krans,  der  ej  som  den  kapitolinske  var  flettet  af  naturligt 
Løv  men  af  gyldne  Blade. 

Der  fattedes  saaledes  ikke  Tidens  Digtere  Lejlighed  til  at 
lade  sig  høre  og  glimre,  og  ikke  heller  kunde  de  klage  over 
Mangel  paa  Interesse  for  deres  Kunst.  Men  saa  langt  var  ogsaa 
Domitian  fra  at  være  en  literær  udannet  Mand,  at  vi  se,  at  han 
kjendte  sine  Klassikere,  Homer  til  Exempel,  hvem  han  træffende 
forstod  at  citere,  ligesom  der  ogsaa  omtales  et  lille  Skrift, 
forfattet  af  ham  som  Kejser:  en  Afhandling  om  „Haarets  Pleje" 
—  libellas  de  cura  capillorum1)  —  sandsynligvis  af  humoristisk 
Indhold,  siden  Kejseren  var  skaldet,  og  Bogen  er  rettet  til  en 
Ven,  der  ikke  var  mere  haarfager  end  han  selv. 


Af  det  Theater,  som  Domitian  lod  opføre  til  de  omtalte 
Forestillinger,  paavises  der  endnu  Rester  i  den  øvre  Del  af  Villa 
Barberini,  umiddelbart  ved  Indgangen  fra  Galleria  di  sopra.  Det 
hører  dog  til  cle  Skatte,  der  holdes  under  Laas  og  Lukke,  og 
der  behøves  en  særlig  Tilladelse  fra  Fyrst  Barberini  i  Rom  for 
at  faa  Adgang  dertil.  Man  kunde  have  sparet  sig  selv  Umagen 
og  Opsynet  Ulejligheden  med  at  lede  om  Nøglen  til  en  Dør, 
som  endnu  Ingen  har  begjært  aabnet,  for  sluttelig  at  maatte 
bryde  Laasen  fra.  Hvad  der  er  al  se,  er  nemlig  overmaade 
Lidet:    en    snever,    halvrund   Korridor,    i   hvilken    man  kun  kan 


')  Sueton.   Domit.  cap.   18. 

trænge  faa  Skridt  frem,  og  i  hvis  Vægge  der  er  endel  Kasetter 
med  Reliefbilleder  i  Stuk  —  formodentlig  henhørende  til  Minervas 
Kultus,  —  forøvrigt  Grus  og  Sten  lige  op  til  Loftet  og  Mørke  og 
Fugtighed  som  i  en  Katakombegang.  Udenfor  i  Haven  sés 
under  Grønsværet  ligesom  Hvælvingen  af  en  Trappe,  der  antages 
at  have  ført  op  til  en  øvre  Etage  eller  maaske  til  den  ophøjede 
Loge,  hvorfra  Kejseren  overværede  Festen. 

Opdagelsen  af  dette  Theater  skyldes  den  førnævnte  Senator 
Rosa,  og  han  regner  den  selv  for  et  af  sine  interessanteste  Fund 
i  Albanerbjergene.  Den  Glæde,  han  heraf  ventede  sig,  blev  dog  kun 
ringe.  1  Tanken  forestillede  han  sig,  hvorledes  det  lille  Hof- 
theater  var  indrettet  og  udstyret,  formodede  det  dekoreret  med 
særlig  Pragt;  men  skjøndt  en  fuldstændig  Udgravning  ikke  vilde 
have  kostet  mere  end  faa  Tusinde  Francs,  have  Barberinierne 
ikke  været  at  formaa  til  at  anvende  dette  ringe  Beløb,  og  saa- 
længe  Villaen  besiddes  af  den  nuværende  Fyrste,  siges  der  ikke  at 
være  Udsigt  til  at  faa  Andet  frem,  end  det  Lidet,  som  Rosa  selv 
her  lod  udgrave  for  mere  end  30  Aar  tilbage.  Quod  non  fecere  Bar- 
bari, fecerunt  Barberini  —  „hvad  Barbarerne  have  skaanet,  have 
Barberinierne  plyndret",  lyder  et  Fortidsord  om  Slægten,  — 
Nutidens  Barberinier  synes  ikke  at  kunne  gaa  fri  for  en  lignende 
Bebrejdelse:  skjøndt  dette  Landslot  har  tilhørt  dem  i  Aarhun- 
dreder,  er  der  saa  at  sige  Intet  foretaget  for  at  lære  dets  Fortid 
at  kjende. 

Her  i  Villa  Barberini  er  altsaa  Stedet,  hvor  Digtere  og  Kunst- 
nere kappedes  om  at  forherlige  Minervas  Fødselsdagsfest  med 
det  Bedste,  de  formaaede.  Statius  hørte  til  de  Lykkelige,  der 
vandt    Prisen    for    sine    Sange1);    tre    Gange    modtog    han    den 


')  Statius,  Silvae  III,  5,  28—30: 

.  .  .  Ter  tne  nitklis  Albana  ferentcm 

Dona  comis,  sanctoque  indutum  Caesaris  auro. 

gyldenbladede  Krans  af  den  Haand ,  „som  fjerne  Barbarer, 
Geter  og  Armenier,  Perseren  og  Inderen  begjærlig  higede  efter 
at  kjende  og  trykke"  1j,  og  dobbelt  maatte  han  føle  sig  stolt 
ved  denne  Udmærkelse,  fordi  han  senere  ikke  havde  samme 
Held  med  sine  Sange  paa  Kapitolium.  Men  herude  havde  han 
jo  ogsaa  et  Emne,  der  ret  maatte  ligge  for  hans  Muse:  at  be- 
synge den  gudlignende  Herskers  Regering  og  Bedrifter,  hans 
Fester  og  Byggeforetagender,  Skjønheden  og  Mildheden,  der  var 
saa  stor,  at  om  Naturen  havde  villet  adlyde  Cæsarens  Love, 
havde  han  afskaffet  Døden  —  „indestængt  skulde  den  sukke  i 
sin  mørke  Hule,  Pareerne  uden  Arbejde  bortkaste  deres  Tén"2). 
Faa  kunde  tolke  Kjærligheden  til  Landsfaderen  saa  overstrømmende 
som  han;  i  den  Ode,  han  forfattede  ved  Afsløringen  af  dennes 
Rytterstatue  paa  Forum  Romanum,  lader  han  Fader  og  Sød- 
skende,  Vespasian  og  Titus,  i  natlige  Timer  stige  ned  fra  Himlen 
for  at  omarme  hans  Billede:  una  locum  cervix  dabit  omnibus 
astris3)  —  „alle  i  Forening  ville  hine  Stjerner  hvile  paa  dit 
Aasyn". 

løvrigt  kjende  vi  ikke  nærmere  de  Digte  4),  for  hvilke  Statius 
vandt  Prisen  i  dette  Theater,  men  ganske  uinteresseret  har  Kej- 
serens Indbydelse  næppe  været,  og  dennes  egne  Bedrifter,  Skue- 
spil og  Fester,  Person  og  Hus  have  været  et  staaende  Thema  paa 
Albanerslottet,  ligesom  Forherligelsen  af  den  kapitolinske  Jupiter 


')  Statius,  Silvae  III,  4,  61—63. 

2)  ibid.  V,  1,  168: 

.  .  .  Caeco  gemeret  Mors  clausii  barathro, 
Longius  et  vacuac  posuissent  stamina  Pareen . 

3)jbid.  I,  1.  95: 

lbit  in  amplcxus  natus,  fraterque  paterque, 

Et  soror:  una  locum  cervix  dabit  omnibus  astris. 

4)  ibid.  IV,  %  66: 

Cum  modo  Gcrmanas  actes,  modo  Daca  sonantem 
Proclia  Palladio  tua  mc  manus  induit  auro. 

var  det  paa  Kapitolium.  Denne  Lyst  til  at  høre  sig  selv  rose 
bor  dog  ikke  særlig  bebrejdes  Domitian;  selv  en  Fyrste  som  Au- 
gust, der  prises  saa  højt  for  den  Interesse,  han  viste  Poesien, 
opfordrede  ligefrem  Tidens  Digtere  til  at  berømme  hans  egne 
Gjern  in  ger. 

Om  Statius'  Samtidige  Marti  al  ligeledes  tog  Del  i  disse 
Væddekampe  og  i  saa  Fald  vandt  Prisen,  skal  lades  usagt;  men 
gjaldt  det  om  at  beundre  Cæsarens  Bedrifter,  kunde  vanskelig 
Nogen  tage  det  op  med  ham.  I  Martials  Digtning  er  der  ingen 
Dyd  som  Regent  og  Menneske,  uden  at  den  jo  tillægges  Domi- 
tian; i  dennes  15aarige  Regering  ser  han  Rigets  lykkeligste  Aar, 
under  hvilke  Rom  nød  en  Frihed  som  ingensinde  før: 

-Xaar  var  det  krigerske  Rum  saa  stort  og  saa  skjont  som  i  din  Tid? 
Var  udi  Kejserens  Old  Friheden  større  end  nu?"1) 

Og  naar  Cæsaren  er  fraværende  i  Felten,  kan  han  ikke 
finde  Udtryk  stærke  nok  til  at  tolke  Folkets  Længsel  efter  Til- 
bagekomsten af  den  milde  Hersker  og  Fædrelandets  Fader: 

„Du,  som  er  Statens  Pilår.  Du  Jorderigs  Hæder,  o  Cæsar! 
Og  i  hvis  Frel-e  man  ser  Gudernes  skjærmende  Haand", 

„Kom  da.  vor  Gud!  Vi  bede  derom!  Sine  Fjender  misunder 
Romastaden,  om  selv  Laurer  i  Bunke  der  komLJi. 

Endnu  behændigere  end  Statius  forstaar  han  at  indflette  sin 
Smiger,  som  naar  der  tilføjes  hine  Vers: 

7Skal  da  Barbaren  betragte  saa  nær  Alverdeners  Herre? 
Skræmmes  han  end  ved  dit  Syn  —  Cæsar!  han  nyder  det  dog"1 3), 


')  Martial.  V,  1& 

2)  id.  II.  '.'1  og  VII.  5. 

3)  id.  VI i. 

—  kort:  naar  ikke  enhver  af  Martials  Smaasange  tolker  Cæ- 
saren sin  ærefrygtsfulde  Hengivenhed,  naar  der  —  som  Digteren 
undskylder  i  Indledningen  til  den  8de  Bog,  der  dediceres  Kej- 
seren, —  paa  enkelte  Steder  er  forsøgt  nogen  Afvexling  ved  at 
tilføje  Spøg,  saa  er  det  sket  „ene  af  den  Grund,  at  din  gud- 
dommelige Beskedenhed  ikke  i  hvert  enkelt  Digt  skulde  finde  en 
Ros,  der  lettere  kan  trætte  Dig  end  tilfredsstille  os" x). 

Ja,  det  var  netop  Spørgsmaalet,  som  Martial  burde  have 
gjort  sig  selv,  om  ikke  denne  overdrevne  Smiger  langtfra  at  være 
Kejseren  til  Behag  maatte  vække  hans  Uvilje;  til  Ære  for  Do- 
mitian  bør  det  nemlig  ikke  lades  uberørt,  at  han  ingensinde 
vides  at  have  opfordret  til,  end  sige  paaskjønnet  og  belønnet 
denne  Lovprisning,  og  det  skjøndt  Martial  i  mangfoldige  af  sine 
Digte,  ligefrem  eller  tilsløret,  lader  forstaa,  at  han  lever  i  Trang, 
og  at  det  mægtige  Rom,  hvis  Glans  overstraaler  alle  tidligere 
Seklers,  dog  har  én  Mangel:  „en  eneste  kun,  men  den  er  ikke 
saa  ringe" : 

„Armod  søger  en  Ven  uden  at  vinde  sig  Tak"2). 

Regnen  skyllede  ned  gjennem  Taget  paa  hans  fattige  Bolig, 
„næsten  den  skylledes  bort",  og  da  en  Velynder  sendte  ham 
Tagsten  til  Tækning  af  Huset,  fattedes  der  ham  selv  Klæder  paa 
Kroppen : 

„Medens  Du  dækked  min  Gaard,  Stella,  staar  Ejeren  bar"3). 


l)  Martial.  dedic.  ad  lib.  VIII:  Ni  coélesti  verecundiae  tuae  landes  suas,  quae 

facilius  te  fatigare  possunt,  quam  nos  satiare,  onmis  versus  ing<  >•*  ret. 
')  id.  V.  11),  den  metriske  Oversættelse  er  fremdeles  Meislings;  hos  Martial 
lyde  de  paagjældende  Verslinier  saaledes: 

Est  tanten  hoc  ritiuni,  sed  non  leve,  sit  licet   litium 
Quod  colit  ingratas  pauper  amicitias. 
3)  id.  VII.  36. 

End  ikke  den  lille  Gunst,  hvorom  han  beder  Kejseren,  at 
maatte  tage  Vand  til  Husbehov  fra  Aqua  Marcia: 

, Huset  i  Byen  er  tørt  og  klager  paa  Mangel  af  Vædske, 
Skjøndt  ej  langt  fra  mit  Hus  risler  den  martiske  Strøm; 
Dersom,  o  Cæsar!  Du  skjænker  mig  Vand  til  mine  Penater, 
Elsker  jeg  det,  som  en  Regn,  eller  som  Musernes  Væld"  — ') 

synes  Domitian  at  have  forundt  ham;  ogsaa  ved  denne  Lejlighed 
maatte  Digteren  nøjes  med  at  beundre  Mildheden  i  det  aller- 
højeste Afslag: 

„Ak,  hvor  naadig  og  god,  slet  ikke  formørket  af  Vrede, 
Ret  med  de  mildeste  Blik  læste  han  ikke  min  Bøn, 

Er  han  saa  mild  i  sit  Nej,  hvad  er  han  da  i  sit  Ja?u2) 

Heller  ikke  Statius  synes  at  have  nydt  Godt  af  Kejserens 
Munificens;  der  er  nemlig  ingen  Grund  til  at  antage,  at  det  lille 
Landhus,  som  han  ejede  ved  Foden  af  Albanerbjergene,  skulde 
have  været  en  Gave  netop  fra  Cæsaren3);  mismodig  forlod  ogsaa 
han  Rom  for  at  drage  hjem  til  sin  Fødeby. 

Men  utvivlsomt  var  det  ogsaa  en  daarlig  Tjeneste,  der  vistes 
Domitian  ved  denne  overvættes  Virak.  Med  den  for  Øje  maatte 
Mænd  som  Tacitus  og  den  yngre  Plinius,  der  Begge  personlig 
kunde  tale  med  om  Kejserens  Tyranni  og  derfor  ikke  dristede  sig 
til  i  Kejserens  Levetid  at  publicere  noget  af  deres  Skrifter,  fristes 
ligesom  til  Modvægt  at  skildre  hans  slette  Egenskaber  med  dobbelt 
stærke  Farver  og  —  hvad  der  ikke  mindst  bidrager  til  at  stille 


')  Martial.  IX,  19. 

2)  id.  VI,  10. 

3)  Saaledes  bl.  A.  af  Riccy,  Memor.  di  Alba-Longa,  p.  142. 

Domitian  i  et  saa  ugunstigt  Lys  —  ganske  undlade  at  oplyse  os 
om  de  vistnok  ikke  lidet  undskyldende  Omstændigheder,  særlig 
deres  Standsfællers  Optræden  overfor  Cæsaren,  hvilke  efterhaanden 
bragte  Vespasians  Søn  og  Titus'  Broder  til  i  saa  Meget  at  minde 
dem  om  Tibers  og  Caligulas  Dage. 


III. 

Til  Albanerslottets  Luxusbygninger  hørte  fremdeles  et  Amfi- 
theater,  indrettet  til  de  brugelige  Kampe  mellem  Dyr  og  Men- 
nesker. I  yngre  Aar  synes  Domitian  egentlig  ikke  at  have  havt 
Smag  for  disse  blodige  Skuespil,  det  siges  endog,  at  al  Udgydelse 
af  Blod  var  ham  i  den  Grad  imod,  at  han  paatænkte  et  Forbud  mod 
de  brugelige  Ofringer  af  Oxer  til  Guderne1);  men  Alderen  har 
afstumpet  hans  Følelser,  og  ogsaa  han  fandt  Behag  i  Fornøjelser, 
der  nu  engang  vare  Tidens,  og  paa  hvis  blodige  Gharaktér  man 
næppe  har  sét  med  andre  Øjne,  end  vor  Tid  betragter  til  Ex.  Jag- 
tens Glæder.  Selv  fandt  Kejseren  dog  ingen  Fornøjelse  i  at  vise 
sin  Styrke  paa  Arenaen  —  Minerva  og  ikke  Hercules  var  hans 
fejrede  Guddom  —  og  med  sit  noget  misdannede  Legeme  var 
han  ogsaa  kun  lidet  skikket  til  at  tage  Del  i  sportsmæssig  Idræt; 
allerede  i  Ungdommen  var  legemlig  Anstrengelse  ham  imod,  med 
Aarene  blev  han  lad,  sjeldent  saae  man  ham  spadsere,  endnu 
sjeldnere  red  han,  end  ikke  paa  Marschture  i  Felten,  men  fore- 
trak at  føres  om  i  en  Bærestol.  Derimod  holdt  han  af  at  vise 
sin  Færdighed  som  Bueskytte,  og  Mangfoldige,  forsikrer  Suetonius, 


')  Suet.  Domit.  c.  9:    Inter  initia  usque  adeo  ab  omni  cacdc  abhorrebat,  ut, 
absentc  adlmc  patre,  .  .  .  edicere  destinarit,  ne  boves  immoUtrentur. 

have  sét,  hvorledes  han  paa  Albanerslottet  nedlagde  Hundreder 
af  vilde  Dyr  af  enhver  Art,  og  hvor  behændig  han  formaaede  at 
rette  sine  Pile,  saa  at  de  i  to  Skud  dannede  ligesom  et  Par 
Horn  paa  Dyrenes  Pande1).  Ogsaa  i  det  Kunststykke  at  skyde 
efter  en  fjerntstaaende  Slaves  Haand,  saaledes  at  alle  Pilene  fløj 
imellem  de  udspilede  Fingre  uden  at  saare  nogen  af  disse, 
var  Kejseren  en  Mester.  At  overvære  saadanne  Forestillinger  var 
imidlertid  næppe  nogen  ublandet  Glæde;  man  maatte  beundre 
ikke  blot  Cæsaren  selv,  men  Enhver,  som  han  lod  optræde  her- 
ude; thi  ogsaa  „paa  Arenaen",  hedder  det,  „samlede  han  jo  Be- 
skyldninger for  Majestætens  Fornærmelse  og  tolkede  som  Spot 
og  Foragt  mod  sig,  hvis  ej  ærbødig  man  ansaa  hans  Fægtere, 
som  Skjældsorcl  imod  sig,  hvad  Ondt  man  sagde  om  dem"2), 
og  Tiden  vidste  at  fortælle  om  mere  end  én  Tilskuer,  der  maatte 
bøde  for  sin  Mangel  paa  Deltagelse  for  de  kejserlige  Idræts- 
mænd ved  selv  at  optræde  paa  Kamppladsen. 

Af  den  Skueplads,  som  Domitian  lod  opføre  til  disse  Fore- 
stillinger, er  der  endnu  anselige  Rester  i  den  øvre  Del  af  Al- 
bano;  men  som  saa  ofte  Tilfældet  med  Fortidslevninger  i  Ita- 
liens Smaabyer,  ere  de  besynderlig  indestængte,  som  om  de 
helst  søgtes  skjulte;  man  maa  ind  i  den  lukkede  Klostergaard 
foran  Kirken  S.  Paolo,  og  er  man  dér  saa  heldig  at  træffe 
Vedkommende  hjemme,  føres  man  gjennem  forskjellige  Porte 
ind  i  en  Vigne,  i  hvis  Udkant  op  mod  Albanersøen  Ruinerne 
ses  al  dukke  frem,  omskyggede  af  Olivenkrat.  Endnu  i  Midten  af 
det  16de  Aarhundrede  henstod  Bygningen  saa  temmelig  uskadt, 
og  man   havde  da  Lejlighed  til   at  beundre   de   smukke  Propor- 


a)  Suet.  Domit.  c.  19. 

s)  Plin.  paney.  c.  XXXIII. 

tioner,  der  viste  sig  i  alle  de  enkelte  Dele x),  men  siden  ere  store 
Mængder  af  Sten  førte  bort  derfra  og  saare  Meget  derved  styrtet 
sammen,  saa  at  nu  kun  den  Buegang,  der  løb  udenom  Tilskuer- 
pladsen, er  nogenlunde  bevaret,  hvorimod  det  Indre  er  altfor  med- 
taget til,  at  man  kan  danne  sig  en  nærmere  Forestilling  om  Indret- 
ningen af  Trapper  og  Gange,  Anbringelsen  af  Sæderne  og  desl.2). 
Den,  der  interesserer  sig  for  det  Tekniske,  vil  iøvrigt  opdage, 
at  Murværket  er  endel  afvigende  fra  det,  der  ellers  forefindes  i 
Domitians  Bygninger  ved  Albanerslottet,  idet  den  udad  vendende 
Side  af  Muren  i  Buegangen  er  rejst  af  store  firsidede  Peperin- 
blokke,  medens  der  i  de  Dele,  der  vende  ind  imod  Arenaen, 
ligesom  ogsaa  i  Skillerum  til  Gange  og  Korridorer  er  anvendt 
Tegl  eller  Sten  af  den  brungule  Tuf  med  mellemliggende  Lag  af 
større  og  mindre  Peperinsten,  et  saakaldet  „opus  mixtum",  der 
var  ejendommeligt  for  den  senere  Kejsertid3). 


')  Riccy,  Memorie  di  Alba-Longa  p.  148:  „al  tempo  di  Pio  II  era  quasi  in- 
tiero" ;  om  Bygningens  Stand  derimod,  da  han  skrev  del  anførte  Værk 
(1787):  „é  a  giorni  nostri  rovinato  quasi  tutto". 

2)  Piranesi  1.  c.  tav.  X,  XI;  Ganina.  R.  ant.  VI,  tav.  LVIII.  Hos  den  først- 
nævnte Forfatter  findes  (pag.  12  ff.)  en  detailleret  Beskrivelse  af  Amfithe- 
atret,  saaledes  som  dette  saae  ud  i  Begyndelsen  af  forrige  Aarhundrede 
(forinden  Piranesi  selv  saae  det,  thi  han  fødtes  først  174S),  men  efter  den 
store  Ødelæggelse,  der  er  overgaaet  Ruinerne  netop  i  de  sidste  Menneske- 
aldere,  er  det  ikke  muligt  at  lægge  denne  Beskrivelse  lil  Grund  lur  Byg- 
ningen i  dens  nuværende  Stand. 

3)  Paa  Grund  af  den  mindre  omhyggelige  Konstruktion  have  enkelte  Ar- 
kæologer betvivlet,  at  Bygningen  skulde  hidrøre  allerede  fra  Domilian 
(til  Ex.  Westphal:  die  rom.  Kampagne  p.  24);  da  der  imidlertid  i k k •  • 
vides  Noget  om,  at  en  senere  Kejser  skulde  have  ladet  et  Amfitheater 
opføre  ved  Albanerslottet,  hvorimod  et  saadanl  borte  lil  dettes  Luxus- 
bygninger  paa  Domitians  Tid  (Juv.  IV,  100:  Albamt  arena;  Suet.  Domit. 
c.  19,  jfr.  Dio  Cassius  LXVII,  1  i),  er  det  na-ppe  befojel  alene  paa  Grund 
af  den  afvigende  Bygningskonstruktion  al  henlægge  Opforeisen  af  Tlie- 
atret  til  noget  andet  Tidspunkt  end  Domilian-  Regeringstid. 


1  OG  ALBANERBJERGENE. 

En  enkelt  Episode  er  knyttet  til  Stedet.  Blandt  dem,  der  paa 
Domitians  Bud  maatte  vise  deres  Færdighed  paa  „Albas  Arena", 
var  ogsaa  den  yngre  Acilius  Glabrio  —  den  Samme,  som  vi 
have  set  kaldet  ud  til  Albanerslottet  for  som  Medlem  af  det 
kejserlige  Raad  at  give  sit  Besyv  med  om  Anretningen  af  den  store 
Fisk,  —  en  Ætling  af  hin  Acilius  Glabrio,  der  Aar  191  f.  Chr. 
besejrede  Syriens  Konge  Antiochus  den  Store  ved  Thermopylæ. 
Maaske  har  Glabrio  i  Bevidstheden  om  sin  fornemme  Byrd  næret 
Frygt  for,  at  Domitian  skulde  mistænke  ogsaa  ham  for  at  kon- 
spirere imod  hans  Styrelse,  og  for  at  afværge  denne  Mistanke 
affekteret  Ligegyldighed  for  Statssager  og  valgt  at  lægge  sig  efter 
paa  fagmæssig  Maade  at  kunne  bestaa  i  Kampen  imod  vilde  Dyr. 
Hvad  enten  nu  hans  Passion  har  været  forstilt  eller  virkelig, 
maatte  han  paa  Kejserens  Forlangende  aflægge  Prøve  paa  sin 
Færdighed,  og  „nøgen  paa  Albas  Arena",  forsikrer  Juvenal,  „han 
fælded'  som  Jæger  i  Nærkamp  numidiske  Bjørne" *).  Paa  dette 
Punkt  er  der  næppe  Grund  til  at  drage  Digterens  Udsagn  i 
Tvivl;  bortset  fra  „de  numidiske  Bjørne«,  der  vel  maa  tages  som 
en  poetisk  Frihed  i  Stedet  for  en  Løve  fra  Numidien,  bekræftes 
hans  Meddelelse  af  Suetonius  og  Dio  Cassius,  som  Begge  derhos 
oplyse  om,  at  Sejren  —  hvad  venteligt  var  —  ikke  bragte  Glabrio 
nogen  Glæde,  men  at  Domitian,  der  nu  engang  ønskede  at  skille 
sig  af  med  en  formentlig  Modstander,  snart  fandt  et  Paaskud  til 
at  sende  ham  i  Forvisning  og  dér  lod  ham  ombringe  under  Fore- 
givende af,  at  han  nærede  statsfarlige  Planer  —  quasi  molitor 
novarum  rerum*),  en  Klage,  der  netop  gjordes  gjældende  mod 
dem,  som  hyldede  de  Kristnes  Lære. 


■)  Juv.  IV,  99-100: 

Profuit  ergo  nihil  ?nisero,  quod  cominus  ursos 
Figebat  Numidas  Albona  nudus  arena. 

*)  Suet.  Domit.  cap.  10. 

IV. 

Endnu  maa  med  faa  Ord  berøres  den  store  Militærlejr,  som 
Domitian  lod  opføre  for  en  Deling  af  Prætoriankohorten ,  der  paa 
Albanerslottet  skulde  vaage  over  hans  Sikkerhed.  Af  Naturen  var 
Kejseren  frygtsom,  og  tidligt  var  det  forudsagt  ham,  at  han  vilde 
finde  sin  Død  paa  voldsom  Maade:  „Du  kjender  nok  ikke  Din 
Skæbne",  bemærkede  Faderen  til  ham  ved  en  Lejlighed,  da  han 
afholdt  sig  fra  at  spise  Champignons  ved  dennes  Bord,  „ellers 
vilde  Du  snarere  frygte  Jernet" ;  og  „siden  hin  Dag",  tilføjer  Sue- 
tonius,  „levede  Kejseren  i  stadig  Angst  og  Bekymring  og  blev  over 
al  Maade  foruroliget  ved  den  ringeste  Mistanke" 1).  Qui  a  multis 
timetur,  midtos  timet  —  „den,  der  frygtes  af  Mange,  frygter  Mange", 
bemærker  Seneca 2) ,  og  Domitian  maatte  sande  hans  Ord: 
Angsten  betog  ham  i  senere  Aar  som  en  Sygdom,  intetsteds 
følte  han  sig  sikker,  men  lod  til  Ex.  Yægge  i  Gallerier  og  Sale, 
i  hvilke  han  plejede  at  spadsere  omkring,  belægge  med  en  Art 
lysende  Sten  for  ved  deres  Skin  ligesom  i  et  Spejlbillede  at 
kunne  se,  hvad  der  foregik  bag  hans  Ryg3).  Ikke  mindre  plage- 
des han  om  Natten  af  Hallucinationer  og  ængstende  Drømme; 
slagen  af  Rædsel  kunde  han  springe  op  og  gribe  Sværdet  under 
Hovedgjærdet  for  at  værge  sig  imod  Skyggerne  af  de  Dødsdømte, 


')  Suet.  Domit.  cap.  li:  Quare  pavidus  setnper  atque  anxius,  minimis  etiam 
suspicionibus  praeter  modum  commovebatur. 

2)  Seneca,  lib.  de  moribus  (ed.  Haase)  Nr.  61. 

3)  Phengite  lapide  hedder  det  hos  Suetonius  (Domit.  cap.  11)  om  denne 
Stenart,  og  den  ældre  Plinius  omtaler  den  i  sin  Naturhistorie  som  en 
Sten,  der  under  Neros  Regering  blev  funden  i  Cappadocien,  haard  som 
Marmor  og  hvid  og  gjennemsigtig  endog  paa  de  Steder,  hvor  den  var 
gjennemdraget  af  gule  Aarer,  hvorfor  den  fik  Navn  af  „Phengites1  [lys 
Sten].  —  Hist.  nat.  (ed.  Silligi  XXXVI.  22,  16:  Neront  principe  in  Cappa- 
docia  repertus  cst  lapis  duritia  marmoris,  candidus  atque  translucens  etiam 
qua  parte  fulvac  inciderant  venae,  ex  argumento  phengites  appeUatus. 

der  truende  drog  forbi  hans  Leje,  —  han,  som  efter  den  yngre 
Plinius'  Forsikring  „end  ikke  kunde  taale  den  rolige  albanske 
Sø"  .  .  .  „ikke  fordrage  Aarernes  Banken  og  Bragen,  uden  at 
han  ved  hvert  Slag  maatte  fare  sammen  og  røbe  en  skamfuld 
Skræk"1).  Nervøs,  overanstrengt  af  Arbejde  —  saaledes  vilde 
Nutiden  vel  snarere  have  kaldt  ham. 


Om  Størrelsen  og  Indretningen  af  den  Lejr,  som  Domitian 
lod  opføre,  de  forskjellige  Grupper  af  Kamre,  der  gav  Ophold 
for  Befalingsmænd  og  Menige,  Korridorer  og  Forbindelsesgange 
mellem  de  flere  Etager,  det  hele  Tilbehør  i  forskjellig  Ret- 
ning kunne  de  særlig  Kyndige  endnu  danne  sig  en  nøje  Fore- 
stilling 2).  Men  for  en  Lægmand ,  der  ikke  har  Uger  til  sin 
Raadighed  i  Albano,  er  det  en  uoverkommelig  Gjerning  om- 
kring i  de  snævre  Gyder  og  Gaarde  at  ville  opsøge  Rester  af 
Mure,  der  ere  spredte  over  et  Terræn  af  mere  end  20  Tdr. 
Land  og  for  Størstedelen  saa  medtagne,  at  kun  enkelte  Blokke 
staa  tilbage;  hertil  kommer,  at  de  paagjældende  Beboere  selv- 
følgelig ere  ganske  uvidende  om  Tilværelsen  af  de  gamle  Sten, 
der  tjene  som  Fundament  eller  Stolper  i  deres  Bygninger,  men 
saare  gjerne  lede  En  paa  Vildspor  ved  at  udgive  enhver  større 
Blok  for  „robba  antica"  —  i  Haab  om  den  Drikkeskilling,  der  ikke 
bør  udeblive  ved  Beskuelsen  af  en  saadan  Mærkelighed.  Man 
gjør   da  bedst  i  strax  at  opgive  Ønsket  om  at  undersøge  Lejren 


J)  Plin.  paneg.  cap.  52. 

2)  Bullett.  déWlnst.  1851  pag.  34,   1S53  pag.  7—9  jfr.  Ganina,  Roma  antica 
VI  tav.  LIX. 

i  dens  Enkeltheder  og  nøjes  med  at  tage  de  Dele  af  denne  eller 
dens  Tilbehør  i  Øjesyn,  der  endnu  ere  saa  godt  bevarede,  at 
man  kan  skjønne  om  deres  oprindelige  Bestemmelse. 

Som  Tilfældet  er  med  den  Art  Bygninger,  var  ogsaa  denne  Lejr 
opført  i  en  Firkant  med  afrundede  Hjørner  og  omgivet  af  en 
stensat  Vold  med  Porte  og  Taarne.  Af  denne  Vold,  hvis  Længde- 
sider kunne  følges  paa  en  Strækning  af  12 — 1300  Fod  —  fra 
Kirken  S.  Paolo  i  Byens  nordostlige  Hjørne  og  paa  det  Nærmeste 
ned  til  Hovedgaden  —  ligge  de  mest  fremtrædende  Dele  i  en 
Vigne  foran  den  nævnte  Kirke,  og  man  faar  her  en  tydelig 
Forestilling  om  det  fæstningslignende  Arbejde  ved  de  mægtige, 
4—6  Fod  høje  og  indtil  12  Fod  lange  Blokke  af  Albanersten, 
hvormed  Ydermuren  er  rejst 1).  Med  lidt  Opmærksomhed  opdager 
man  i  Voldens  indvendige  Side  nogle  Indskæringer,  der  tør  an- 
tages at  have  været  Kamre  til  Ophold  for  Soldaterne ;  mere  tydelig 
ses  Resterne  af  en  Portaabning,  hvorimod  to  Taarne,  der  endnu 
i  Begyndelsen  af  forrige  Aarhundrede  henstod  saa  temmelig 
uskadte,  ere  fuldstændig  forsvundne. 

Interessantere  end  selve  Lejren  med  dens  spredte  Murrester 
ere  de  underjordiske  Reservoirs  i  den  sydlige  Længdeside, 
der  tjente  til  at  forsyne  den  med  Vand.  Indtil  for  ganske  nylig 
var  det  let  nok  at  faa  Adgang  til  disse  Bassiner,  der  henlaa 
uden  Tilsyn  i  en  Vigne,  og  ad  en  stensat  Trappe  kom  man  ned 
i  fem  mere  end  30  Fod  høje  Hvælvinger,  adskilte  fra  hverandre 
ved  brede  Murpiller2).  Men  siden  Foraaret  1887  har  Byen 
taget  dem  i  Brug  til  sin  Vandforsyning,  og  der  maa  skikkes  Bud 
efter   en  Municipalbetjent    for  at  faa  Vignen  aabnet.      Som   for 


')  Piranesi,  1.  c.  tav.  XII. 
-')  Ibi.l.  tav.  XIV. 

1800  Aar  siden  staar  Vandet  atter  højt  i  Beholderne,  klart  og 
koldt,  ledet  derind  fra  Nemisøen,  hvis  Vandspejl  ligger  henved 
100  Fod  højere  end  Albanersøens.  Den  Istandsættelse,  der  ud- 
krævedes, var  saare  ubetydelig,  og  man  maa  derfor  kun  undres 
over,  at  der  er  hengaaet  saa  lang  Tid,  inden  Byen  faldt  paa 
at  tage  dem  i  Brug  efter  deres  oprindelige  Bestemmelse. 

Sandsynlig  tjente  disse  Beholdere  ogsaa  til  at  afgive  Vand 
for  de  mægtige  Thermer,  af  hvilke  der  ses  saa  imponerende 
Murvægge  strax  man  fra  Terrassen  ved  Jernbanestationen  kommer 
op  til  Byens  Hovedplads.  „Cello  ma jo"  [Celia e  Magni]  lyder  endnu 
den  folkelige  Benævnelse  paa  disse  Ruiner,  og  som  oftere  Til- 
fældet med  saadanne  Betegnelser,  har  ogsaa  denne  givet  Anled- 
ning til  Misforstaaelse,  saaledes  at  man  paa  Grund  af  Ordligheden 
har  villet  anse  dem  som  Tilbehør  til  den  tidligere  omtalte  Albaner- 
villa, der  tilhørte  den  store  Pompejus  Pompejus  Magnus)1).  Men 
selv  om  Pompejus'  Albanerslot  imod,  hvad  der  har  Sandsynlig- 
heden for  sig,  henlægges  til  denne  Side  af  Via  Appia  —  i  den 
nuværende  Villa  Doria,  der  er  Nabo  til  Ruinerne  —  viser  det 
saare  omhyggelige  Murværk,  i  hvilket  den  netformede  Stensæt- 
ning er  gjennemdraget  med  regelmæssige  Lag  af  større  Teglsten, 
at  Bygningen  umulig  kan  hidrøre  fra  en  Tid,  der  ligger  forud 
for  Flaviernes,  ligesom  man  heller  ikke  i  Republikens  Aar  kjendte 
Badeindretninger  af  saa  storartede  Dimensioner,  som  de  fore- 
liggende, efter  Murenes  Højde  og  Tykkelse  og  efter  de  rummelige 
Korridorer  at  skjønne,  vise  sig  at  have  været2).  Den  folke- 
lige Benævnelse  skriver  sig  naturlig  fra  en  større  hvælvet  Sal  [cella 
magna] ,  der  tidligere  udgjorde  den  mest  fremtrædende  Del  af 
Bygningen.     Skjøndt  Ruinerne  ere  stærkt  medtagne,  og  det  ikke 


')  Riccy,  I.  c.  p.  130. 
2    Piranesi.  1.  c.  tav.  VII. 

længere  er  muligt  saaledes  som  i  Begyndelsen  af  forrige  Aar- 
hundrede  at  paavise,  hvorledes  de  kolde  Bade  havde  deres  Plads  i 
den  nedre  Etage,  de  varme  og  hede  i  den  midterste  og  øverste, 
og  man  endnu  mindre  er  istand  til  at  opdage  Ovne  og  Bade- 
kamre, end  sige  Rester  af  de  Rør,  der  i  forskjellig  Tykkelse  førte 
Vandet  op  i  Etagerne1),  gjøre  Ruinerne  med  deres  favnebrede, 
mere  end  40 Fod  høje  Ydermure  endnu  et  imponerende  Indtryk; 
den  lille  gejstlige  Stiftelse  Gesii  e  Maria,  der  opførtes  her  i  Midten 
af  forrige  Aarhundrede,  og  for  hvis  Skyld  saa  meget  af  det  Indre 
blev  ødelagt,  tager  sig  ud  som  et  blot  Legetøjshus  paa  det  mæg- 
tige Fundament.  I  Albano  fortælles  der  om  en  muret  under- 
jordisk Gang,  der  i  Mandshøjde  skulde  føre  fra  Thermerne  op  til 
Lejren,  men  Rosa  har  hidtil  ikke  kunnet  opdage  denne  Korridor, 
og  man  tør  vel  derfor  betvivle  dens  Existens;  derimod  har  man 
fundet  Dele  af  den  Rørledning,  der  antages  at  have  ledet  Vandet 
fra  de  omhandlede  Beholdere  hen  til  Badene. 

Til  Lejrens  Tilbehør  hørte  fremdeles  det  Monument,  der  nu 
er  omdannet  til  Kirken  S.  Maria  della  Rotonda.  Som  Navnet 
antyder,  er  den  en  Rundbygning,  og  i  sit  Ydre  minder  den  endel 
om  Pantheon  i  Rom,  idet  den  ligesom  denne  er  dækket  af  en 
Kuppel  med  en  kredsformet  Aabning  i  Midten,  hvilken  dog  nu 
er  lukket  med  en  Lanterne.  Sandsynlig  har  Bygningen  været 
et  Tempel,  men  om  til  Ære  for  Domitians  Skytsgudinde  Minerva 
—  som  det  i  Reglen  antages2)  —  eller  for  en  anden  Guddom, 
lader  sig  næppe  afgjøre,  idet  der,  bortset  fra  nogle  Stykker 
af  den  gamle  Mosaikindlægning  af  forskjelligfarvet  Marmor  paa 
Gulvet,  ikke  er  noget  tilbage  af  den  oprindelige  Udsmykning; 
de   smukke  Marmorposter  ved  Indgangsdøren  med   deres  kunst- 


2)  Riccy,  1.  c.  p.  131. 
2)  Ibid.  p.  165. 

færdigt  udhuggede  Acanthusløv  vides  nemlig  at  være  bragte  her- 
hen andetsteds  fra.  Naar  iøvrigt  Bygningen,  skjøndt  langtfra 
ikke  opført  med  den  Soliditet  som  Lejren  og  de  nysnævnte  Bade- 
indretninger, i  det  Ydre  er  bevaret  saa  vel,  skyldes  dette  selv- 
følgelig Kirken,  der  kort  efter  Kristendommens  Sejr  tog  den  i  Brug. 

Yderligere  Ruiner  er  der  for  Tiden   ikke   at  søge  af  Domi- 
tians  Albanerlejr  og  dens  Tilbehør. 


Saavidt  man  kan  skjønne  af  Lejrens  Indretning,  gav  den  Plads 
for  3000  Mand,  altsaa  en  anselig  Styrke  til  Beskyttelse  af  Kejserens 
Person.  „Men  forgjæves",  udbryder  Plinius,  „vilde  den  omgive 
sig  med  Skræk,  som  ikke  var  beskyttet  af  Kjærlighed;  Straffen  bort- 
jog og  gjennembrød  Magten  og  trængte  sig  gjennem  de  snævre 
og  tilspærrede  Adgange  som  gjennem  aabne  Porte  og  selvind- 
bydende Døre" 1).  I  sin  vidt  drevne  Forsigtighed  viste  Domitian 
sig  netop  uforsigtig.  Han  kom  i  Hu,  hvorledes  Nero  paa  Flugten 
fra  Rom  manglede  Mod  til  at  tage  sig  selv  af  Dage,  og  at  en  af 
dennes  Frigivne,  Epaphroditus,  da  Kejserens  Haand  rystede,  var 
ham  behjælpelig  med  at  støde  Sværdet  i  Struben.  Domitian 
havde  i  Begyndelsen  af  sin  Regering  ladet  denne  Hjælper  for- 
vise, men  nu  lod  han  ham  henrette  for  —  som  det  hedder  —  at 
betyde  sine  egne  Frigivne,  at  end  ikke  i  en  god  Hensigt  var  det 
tilladt  at  lægge  Haand  paa  sin  Hersker2).  Men  Kejserens  Ad- 
varsel havde  ganske  modsat  Virkning  af  den  tilsigtede.     Under- 


')  Plin.  paney.  c.  49. 

2)  Sueton.  Domit.  cap.  14:  utque  domcsticis  persuaderet,  ne  hono  quidem  ex- 
emplo  audcndam  esse  patroni  necem. 

ordnede  Betjente  i  hans  Husstand  begyndte  at  frygte  for  deres 
egen  Sikkerhed  og  forenede  sig  sandsynlig  med  mere  Højtstillede, 
der  nærede  samme  Frygt,  og  Aaret  var  ikke  udløbet,  førend  de 
trods  al  Paapasselighed  fra  Kejserens  Side  fandt  en  Lejlighed  til 
ved  højlys  Dag  at  anfalde  ham  i  hans  Soveværelse.  Modstanden 
var  haardnakket,  Kampen  brutal;  længe  brødes  Kejseren  med 
sin  Banemand  paa  Gulvet,  søgte  at  fravriste  ham  Dolken  og 
værgede  sig  ved  med  sønderflængede  Fingre  at  udrive  hans  Øjne. 


Saaledes  endte  Domitian  sine  Dage  den  18de  September 
Aar  9G,  endnu  ikke  45  Aar  gammel  —  efter  i  omtrent  15  Aar 
at  have  styret  Romerriget  med  et  Enevælde  som  ingen  tidligere 
Hersker.  Oderint  dum  metuant  —  „lad  dem  kun  hade  mig, 
naar  blot  de  frygte  mig",  kunde  han  have  valgt  lil  sit  Valgsprog, 
thi  Frygt  forstod  han  at  vække  i  endnu  højere  Grad  end  Had; 
hans  Mord  skyldes  da  heller  ikke  som  Forgængerne  Otho's  og  Vi- 
tellius'  nogen  Opstand  af  Befalingsmænd  i  Provinserne,  endnu 
mindre  som  Neros  en  Beslutning  af  Senatet,  der  tvertimod  til 
det  Sidste  var  hans  underdanige  Redskab,  men  en  Revolte  i  hans 
eget  Palads,  fremkaldt  af  dem,  for  hvis  Haand  han  mindst  havde 
fortjent,  at  falde  —  „indenfor  de  Vægge,  hvor  han  lovede  sig  fuld 
Sikkerhed  for  sit  Liv,  indesluttede  han  med  sig  Svig  og  Efter- 
stræbelse og  den  Gud,  som  hævner  Misgjerninger"  *). 

Tiden  har  skildret  os  Jubelen  hos  Senat  og  Fornemme  ved 
Budskabet  om  hans  Død,  hvorledes  man  omstyrtede  og  sønderslog 
hans  Billedstøtter  eller  lod  de  mere  kostbare  smelte  ind  til  Fordel 


')  Plin.  paneg.  c.  i9. 


114 


ALBANERBJERGENE. 


for  Statskassen;  „hvilken  Fryd",  udbryder  den  yngre  Plinius,  „at 
støde  det  stolteste  Ansigt  mod  Jorden,  at  svinge  Jernhammeren 
over  det,  rase  mod  det  med  Oxeme,  som  om  hvert  Slag  kunde 
forvolde  Svie  og  Smerte!"1)  Og  saa  grundig  gik  jo  Ødelæggelsen 
for  sig,  at  der  —  som  tidligere  berørt  —  i  det  6te  Aarhun- 
drede  kun  fandtes  en  eneste  Statue  af  Kejseren  i  Rom,  en 
Billedstøtte  af  Bronce  ved  Opgangen  til  Kapitoliet  fra  Forum  Ro- 
manum,  og  at  vor  Tid  ikke  har  noget  Billede,  der  med  Sikkerhed 
kan  erklæres  for  Domitians,  heller  ikke  i  de  tvende  kolossale  Statuer 
i  Vatikanet  og  i  Munchens  Glyptothek,  der  begge  vise  ham  nøgen 
som  Heros  med  Krigskappen  over  Skulderen  og  Kommandostaven 
i  den  opløftede  højre  Haand.  Samme  Skæbne  overgik  de  mange 
Triumfbuer  og  Æreporte  med  Firspand  og  Sejrsemblemer,  som 
han  i  saa  stort  et  Antal  havde  ladet  rejse  i  alle  Byens  Kvarterer: 
de  fornemme  Herrer  lod  selv  hente  Stiger  for  at  kunne  nedrive 
Medailloner  og  Ærestegn,  hans  Navn  blev  beordret  udslettet  paa 
alle  Bygninger,  hvor  det  fandtes,  —  Intet  maatte  minde  om  den 
Hersker,  der  saa  haardt  havde  ladet  dem  føle  sin  Magt,  „hvis 
fæleste  Billede  dyrkedes  med  lige  saa  meget  Offerblod,  som  han 
selv  udgjød  Menneskeblod" 2). 

Menigmand  tog  dog  næppe  synderlig  Del  i  denne  Forbitrelse; 
snarere  følte  Almuen  Godhed  for  en  Hersker,  der  saa  rigelig 
havde  betænkt  den  med  Brød  og  Fester,  og  Hæren,  der  stedse 
havde  nydt  Godt  af  Kejserens  Rundhaandethed,  lagde  aabenlyst 
sin  Vrede  for  Dagen  og  forlangte  hans  Mordere  afstraffede,  en 
Begjæring,  som  Nerva,  om  end  ugjerne,  ogsaa  maatte  imøde- 
komme. 


!)  Plin.  paneg.  cap.  52. 
')  Ibid. 

Om  Albanerslottets  Skæbne  efter  Domitians  Død  lader  sig 
intet  Nøjere  oplyse.  Formodentlig  have  de  nærmest  paafølgende 
Kejsere  ikke  ønsket  at  residere  i  en  Bolig,  til  hvilken  der 
knyttede  sig  saa  mange  Erindringer  om  en  Hersker,  der  var 
Tiden  forhadt,  men  Egnens  Skjønhed  og  den  nære  Beliggenhed  ved 
Rom  maatte  snart  gjøre  sig  gjældende,  og  paany  drage  Cæsarerne  ud 
til  den  pragtfulde  Ejendom;  af  Stempler  paa  Teglsten,  der  ere 
fundne  i  Villa  Barberini,  ses  det  bl.  A.,  at  Kejser  Hadrian  lod 
foretage  Byggearbejder  herude1).  Ogsaa  den  Omstændighed,  at 
en  Deling  Militær2)  vedblev  at  være  indkaserneret  i  Lejren,  lader 


>)  Nibby,  Ancdisi  L  p.  98. 

2)  Ol  'Alfidvioi,  to  'AX§dviov  Grgaronsdov  —  „  Albaniere,  den  albaniske  Le- 
gion" benævner  Dio  Cassius  (LXXVIII,  13  og  34,  LXXIX.  2  og  4)  de 
Soldater,  der  fra  Slutningen  af  det  2det  Aarhundrede  laa  i  Lejren 
ved  Albano,  og  man  har  hidtil  antaget,  at  dette  Militær  var  en  Deling 
af  Prætoriankohorten  i  Rom  (Nibby,  Anal.  I,  p.  81,  98,  jfr.  Becker  og 
Marquardt,  Handb.  der  rom.  Alterth.  III  2,  p.  378,  Nr.  2149).  Ved  de 
nyeste  Fund  i  Albano  er  man  imidlertid  kommen  til  bedre  Kundskab.  I 
Lejrens  umiddelbare  Nærhed  paa  den  Skraaning,  der  fra  Palazzo  Ghigi's 
Have  i  Ariccia  strækker  sig  ned  mod  Kapucinerklostret  og  Albanersoen, 
har  man  nemlig  skjult  i  Krattet  fundet  et  større  Antal  Sarkofager  —  saa  re 
beskedne,  kun  af  Peperin  og  uden  nogen  Udsmykning,  men  hver  med  en 
lille  Tavle  paa  Laaget,  paa  hvilken  der  læses  en  kort  Indskrift;  og  saa 
at  sige  alle  disse  Indskrifter,  hvis  Affattelsestid  gaar  tilbage  til  Slutningen 
af  det  2det  Aarhundrede,  omtale  de  Afdøde  som  Menige  eller  Under- 
befalingsmænd i  den  saakaldte  „2den  parthiske  Legion":  MILLEGIIP 
(MIL'.s-  LEGionis  II  Parthicae)  eller  Mlhitavit  LEGione  SEcunda  PARthica, 
som  det  hedder  paa  Tavlerne  {Ann.  deWInst.  1867,  p.  74— 75 1.  Ind- 
skrifter vedrørende  denne  Legion  ere  ellers  meget  sjeldne,  og  da  man 
netop  her  i  umiddelbar  Nærhed  af  Albanerlejren  har  fundet  saa  mange, 
ligger  det  nær  at  antage,  at  den  2den  parthiske  Legion  har  havt  en 
Begravelsesplads  paa  dette  Sted  og  sandsynlig  har  ligget  i  Garnison 
ved  Albanerslottet.  Af  den  detaillerede  Fortegnelse,  der  af  Dio  Cas<in~ 
(LV,  23  og  24)  gives  over,  hvor  i  Riget  de  forskjellige  Legioner 
havde  deres  Kvarter,  ses  det  ogsaa,  at  Septimius  Severus  —  hvis  Re- 
geringsaar   (Aar    193—211)    falde    paa   den    Tid,    der   omhandles    i    de 

formode,  at  Slottet  jævnlig  er  blevet  benyttet  af  senere  Kejsere. 
Efter  at  have  ladet  sin  Broder  Geta  myrde  havde  Caracalla  Vanske- 
lighed ved  at  faa  sit  Herredømme  anerkjendt  af  Soldaterne  i 
Lejren,  idet  disse  erklærede,  at  da  de  havde   svoret  Troskab  til 


ældste  af  Indskrifterne  —  trak  en  betydelig  Troppestyrke  til  Italien  og 
bl.  A.  forlagde  netop  den  2den  parthiske  Legion  „til  Italien",  uden  at 
Garnisonsstedet  iøvrigt  nærmere  opgives.  De  Soldater,  som  af  Dio 
Gassius  benævnes  „ Albaniere ",  ere  m.  a.  O.  ikke  at  anse  for  en  Deling 
af  Prætoriankohorten,  men  ere  fra  Septimius  Severus'  Tid  identiske 
med  den  Men  parthiske  Legion,  hvis  officielle  Betegnelse  altsaa  i 
daglig  Sprogbrug  er  veget  for  den,  der  dannedes  af  Stedet,  hvor  den 
laa  i  Garnison.  —  Den  nærmere  Redegjørelse  og  Forklaringen  af  de 
omhandlede  Indskrifter  skyldes  den  nys  afdøde  Hen  zen  (Ann.  deU'Inst. 
1867,  p.  73—88),  en  af  Tidens  kyndigste  Epigrafister,  der  længst 
havde  været  i  Tvivl  om  Berettigelsen  af  den  gængse  Antagelse  (Bullctt. 
deU'Inst.  1853,  p.  8)  og  altsaa  nu  har  sét  sin  Tvivl  fuldstændig  be- 
kræftet. I  Anledning  af  lignende  Indskrifter,  der  senere  ere  tundne  an- 
gaaende  Soldater  i  den  nævnte  Legion,  og  som  bl.  A.  lade  formode,  at 
dens  Begravelsesplads  strakte  sig  ikke  blot  i  Retningen  ad  Ariccia  til. 
men  ogsaa  udad  mod  Castel-Gandolfo,  er  Henzen  gjentagende  kommen 
tilbage  til  sin  Antagelse  (Bullett.  delVInst.  1869,  p.  134—137,  1870  p. 
69),  der  ogsaa  nu  hyldes  af  nyere  Forfattere  (Marquardt  og  Mommsen, 
Handb.  der  rom.  Alterth.  V,  2  pag.  437,  463).  Lad  os  forøvrigt  tilføje, 
at  Forstaaelsen  af  saadanne  Indskrifter  selvfølgelig  kræver  ikke  blot  et 
eget  Studium  men  en  ikke  ringe  Skarpsindighed,  —  alene  at  dechiffrere 
de  delvis  ofte  udviskede  Bogstaver  kan  være  en  yderst  vanskelig  Sag; 
hvad  mener  man  t.  Ex.  om  nedenstaaende  Indskrift,  der  paa  Sarko- 
fagens Tavle  ser  saaledes  ud: 

AVRELBI T  I 
M I L  LE  SE 
PAR  v  IIP  O 
STER  ISTIP 
XXVHBMPC 

og  antages  at  maatte  læses:  „AVRELii  BITI  Wlhttavit  LEgione  SEcunda 
PAWhica  ctiiturio  [cohorte]  .  .  Hastatm  POSTERwr  ISTlPendionun  XXV 
Herca    Bene  bUrcnti    Facinndiun    Onravil"   (Ann.    deU'Inst.   1867 ,    p.   75). 

tvende  Sønner  af  Septimius  Severus,  burde  de  ogsaa  holde  deres 
Ed  ligelig  mod  Begge,  og  derfor  forsøgte  at  formene  ham  Ad- 
gang til  deres  Kvarter1). 

Af  Lejren  og  dens  Tilbehør  er  det  moderne  Albano  opstaaet, 
sandsynlig  allerede  i  det  4de  Aarhundrede,  idet  Stedet  nævnes 
som  en  af  Byerne  ved  den  appiske  Vej  i  det  saakaldte  Itinera- 
rium  Burdigalense  s,  Hierosolymitanum ,  der  antages  forfattet  af 
en  Pilegrim,  som  i  det  4de  Aarhundrede  foretog  en  Rejse  fra 
Burdigala  (Bordeaux)  til  det  hellige  Land,  —  „civitas  Aricia  et 
Albona",  som  det  hedder  i  Itinerariet,  formodentlig  ved  en  Skriv- 
fejl  istedetfor  „civitas  .  Albano"2).  Den  gunstige  Beliggenhed 
ved  Via  Appia,  cler  fremdeles  var  den  store  Færdselsvej  gjennem 
Italien,  bragte  Byen  hurtig  i  Opkomst,  men  udsatte  den  ogsaa 
for  jævnlig  Ødelæggelse  af  de  indtrængende  Folkestammer,  helt 
ind  i  det  12te  Aarhundrede,  da  Saracenerne  fra  Kystbyerne  i 
Latium  gjorde  deres  Strejftog  op  til  Albano  og  plyndrede  Staden. 
Et  Aarhundrede  senere  blev  den  underlagt  en  af  det  middelalderlige 
Roms  mægtige  Familier:  Sa vellierne,  eller  de  Sabellis,  som  Slæg- 
ten oprindelig  hed  efter  et  Castel  Sabellum,  som  den  ejede  i  Byens 


Saa  bliver  der  yderligere  at  granske  over  Forstaaelsen  nf'de  enkelte  Ud- 
tryk, om  hvorfor  ikke  Nummeret  paa  Kohorten,  i  hvilken  den  Paagjæl- 
dende  gjorde  Tjeneste,  efter  Sædvane  er  anført,  og  om  da  ikke  mulig 
det  i  3dje  Linie  anførte  „II"  istedetfor  at  læses  som  et  „H"  (Uastatm),  i 
hvilket  Tverstregen  mellem  de  tvende  lodrette  Streget'  antages  udvisket. 
bør  tydes  som  et  Ettal,  efterfulgt  af  et  P,  saaledes  at  hint  Tal  i  For- 
bindelse med  et  f'orudgaaende,  der  ikke  længer  lader  sig  opdage,  har 
angivet  Kohortens  Nummer,  og  „P*  forstaas  som  et  Pilus  —  et  Militær- 
udtryk for  den  første  Genturions  Post  eller  Værdighed.  Og  lignende 
Tvivlsmaal  byder  saa  at  sige  enhver  af  de  omhandlede  Indskrifter. 

')  Spartianus,  vita  Carac.  ca]>.  2:  pars  militum  apud  Albani. 

2)   Vet.  Roman,  itineraria,  ed.  Wesselingius  pag.  612. 

Nærhed.  Savellierne  levede  i  idel  Strid  med  Paverne,  og  Albano 
maatte  undgjælde  herfor;  gjentagende  blev  den  ødelagt  af  Kirkens 
Tropper,  og  næppe  var  den  opbygget  paany,  førend  Vicekongen  af 
Neapel,  den  bekjendte  Hertug  af  Alba,  i  en  Strid  med  Pave  Paul  IV 
gav  den  til  Pris  for  Plyndring  af  sine  Soldater  (1536).  Siden 
hin  Kalamitet  har  Albano  imidlertid  nydt  rolige  Dage;  og  særlig 
i  de  sidste  Decennier  er  den  under  Ledelse  af  dygtige  Sindaci  gaaet 
frem  Aar  for  Aar,  saa  at  den  nu  maa  regnes  for  en  af  Latiums 
mest  velhavende  og  bedst  byggede  Smaabyer,  —  i  livlig  For- 
bindelse med  Rom,  som  fordum  ad  den  appiske  Vej.  Og  Albano 
hævder  fremdeles  sit  Ry  som  det  sundeste  og  smukkeste  Sommer- 
opholdssted i  Hovedstadens  Omegn;  langt  mere  end  Frascati  og 
Tivoli  er  den  Maalet  for  Romernes  Sommerudflugter ;  hist  nyder 
Temperaturen  intet  godt  Lov,  Luften  er  tung  og  stillestaaende 
med  hyppige  Forandringer  i  Vejret  — 

„Tivoli  di  mal  conforto, 

O  piove,  o  tira  vento,  o  suona  amorto", 

lyder  det  populære  Distikon,  —  men  selv  i  den  varmeste  Sommer- 
tid er  Luften  i  Albano  let  og  ren,  kølet  af  Brisen  fra  Havet  og 
det  friske  Pust  fra  Apenninerne. 


IV. 

VILLA   DORIA. 

ed  et  længere  Ophold  i  Albano  maa  man  ikke  forsømme  at 
skaffe  sig  et  Permesso  til  Villa  Doria,  og  er  man  saa  heldig  at 
faa  det  ikke  til  et  enkelt  Besøg  men  for  Uger,  har  man  dér  paa 
mindre  end  5  Minutters  Gang  fra  Hotellet  den  smukkeste  daglige 
Spadseretur.  Haven  er  vel  langtfra  saa  stor  som  Villa  Barbe- 
rinis,  og  ikke  heller  har  man  dennes  vide  Udsigt  over  Kam- 
pagnen, men  den  er  frodig  og  blomstcrfyldt  og  holdes  i  fortrinlig 
Stand;  og  ligesom  Villa  Barberini  nyder  Ry  for  sine  enestaaende 
Stenege,  har  man  her  de  smukkeste  Piniealleer  i  Roms  Omegn; 
at  høre  Vinden  suse  i  de  brede  Kroner,  der  svaje  frem  og  til- 
bage paa  de  slanke  Stammer,  minder  levende  om  en  nordisk 
Granskov. 

I  senere  Aar  knytter  sig  en  særlig  Interesse  til  Villaen  ved 
de  Udgravninger,  der  have  fundet  Sted.  Man  havde  vel  længe 
havt  Formodning  om,  at  man  lier  ligesom  i  Villa  Barberini  van- 
drede paa  tidligere  Slægters  Boliger,  men  først  efterat  der  ved 
tilfældigt  Jordarbejde  var  bragt  forskjellige  Kunstsager  for  Lyset 
(a.  1850),  blev  der  foretaget  en  nærmere  Undersøgelse,  og 
var  end  selve  det  herved  gjorte  Fund  af  nye  Skulpturer  temmelig 

ringe,  fik  man  dog  ved  Undersøgelsen  fuld  Vished  om,  at  Haven 
i  saa  at  sige  hele  sin  Udstrækning  dækkede  over  et  af  Kejser- 
tidens pragtfulde  Landslotte. 

For  en  stor  Del  ere  disse  Ruiner  nu  atter  tilkastede,  og 
heller  ikke  her  har  man  derfor  Lejlighed  til  at  danne  sig  en 
Forestilling  om  Indretningen  af  en  romersk  Villa,  men  enkelte 
mere  fremtrædende  Dele  staa  tilbage  og  tage  sig  ejendommelig 
malerisk  ud  i  de  moderne  Omgivelser. 

Ligesom  Domitians  Albanerslot  var  ogsaa  denne  Villa  op- 
ført i  Terrasser  paa  det  Terræn,  der  fra  Kampagnen  skraaner 
op  mod  Albanersøen,  og  saaledes  at  Hovedbygningen  havde  sin 
Plads  paa  den  højest  liggende  Del  med  Facaden  ud  imod  den 
appiske  Vej.  Af  denne  Facade  ses  der  endnu  Rester  foran  i 
Haven  i  tvende  symmetrisk  opførte  Fløje,  der  springe  frem  fra  noget 
mellemliggende  Murværk,  og  fra  hvilke  der  ud  imod  Kampagnen 
udgaar  to  Gallerier  med  en  Række  Kamre  ved  Siderne.  Gjennem 
en  Aabning  under  Jorden  kommer  man  ind  i  disse  Gallerier,  der  nu 
ere  lidet  tiltalende,  idet  de  ikke  byde  andet  Lys  og  Luft  end,  hvad 
der  trænger  ind  fra  Aabningen  i  begge  Udkanter,  ligesom  man 
ogsaa  vares  mod  forskjelligt  Kryb,  men  som  oprindelig  synes  at 
have  været  meget  pragtfuldt  udstyrede.  Gulvet  er  indlagt  med 
forskjellig  farvet  Marmor  i  Mosaik,  og  mellem  Dørene,  der  føre 
ind  til  Værelserne,  er  der  anbragt  at'vexlende  firkantede  og  runde 
Nicher  til  Opstilling  af  Kunstværker;  forøvrigt  ere  Gallerierne 
dækkede  af  et  tiere  Fod  højt  Lag  Jord,  hvoraf  Træer  og  Buskads 
skyde  frem,  og  unddrage  sig  derfor  let  Opmærksomheden,  naar 
man  ikke  netop  søger  dem. 

Længere  nede  i  Haven  faar  man  Øje  paa  lignende  under- 
jordiske Gange,  men  betydelig  snævrere  og  ikke  højere  end,  at  man 
i  oprejst  Stilling  lige  kan  passere  dem,  og  udenfor  Hegnet,  der  skiller 
Haven  fra  Kampagnen,  rejser  sig  en  Række  hvælvede  Kamre,  lige- 
ledes dækkede  af  Jord,   der  antages   at  have   baaret   en  Loggia, 

hvorfra  man  kunde  nyde  Udsigten  over  Sletten.  Ogsaa  til  denne 
Villa  hørte  foruden  Forbygninger  til  at  huse  Tyende  og  Slaver 
pragtfulde  Badeindretninger,  men  Alt,  hvad  der  blev  udgravet  af 
disse,  t.  Ex.  en  hvælvet  Sal,  der  mulig  gjorde  Tjeneste  som  en 
Art  Svedebad  l),  er  fuldstændig  tilkastet;  i  den  smukke  Pinie- 
allé,  der  fører  tværs  gjennem  Haven  ned  mod  Kampagnen,  spad- 
serer man  hen  over  dem,  og  her  siges  ogsaa  at  ligge  skjult 
under  Jorden  Resterne  at  et  Theater,  som  man  strax  efter  dets 
Opdagelse  havde  til  Hensigt  helt  at  udgrave  men,  uvist  af  hvad 
Grund,  lod  tilkaste,  efterat  kun  saare  Lidet  var  bragt  for 
Lyset 2). 

Om  hvem  der  har  ejet  eller  opført  denne  Villa,  lader  sig 
intet  Nærmere  udsige;  hidtil  er  der  ikke  fundet  Indskrifter  til 
Oplysning  derom.  Saa  Meget  fremgaar  dog  med  fuld  Sikkerhed, 
at  Ruinerne  ikke,  saaledes  som  tidligere  antaget3),  kunne  føres 
tilbage  til  Pompejus'  Tid;  Murværket  er  overalt  Kejsertidens 
bedste,  saare  ligt  det,  der  findes  i  Kejser  Hadrians  tiburtinske 
Villa:  et  meget  omhyggeligt  opus  reticulatum  af  smaa,  kileformet 
tilhuggede  Peperinsten,  gjennemdraget  med  vandrette  Lag  af 
større  Teglsten;  paa  Stempler  i  disse  Teglsten  læses  Mærker  fra 
det  Aar,  cla  Konsulen  Servianus  for  3dje  Gang  beklædte  Kon- 
sulatet (a.  134) 4),  medens  andre  Dele  af  Murværket,  der  ude- 
lukkende ere  opførte  af  Tegl  —  store  Sten  af  stærk  rød  Farve 
og  haarde  som  Flint  —  bære  Konsulatsstempler  fra  Domitians 
og  Commodus,  Regeringsaar 5).     Maaske   det   da    tør  antages,  at 


')  Mottum.  ddl'Inst.  1854  pag.  101. 

-)  Arch.  Am.  zur  arch.  Zeitung,  VIII  (1850)  pag.  167    17".. 

')  Riccy.  Memorie  di  Alba-Longa  pag.  138. 

■)  Xilihy,  Anal.  I  pag.  98. 

\)  Monum.  dell'Inst.  1854  pag.  100. 

Villaen  er  bleven  opført  af  en  eller  anden  Rigmand  under  Do- 
mitian,  hvis  Residens  ved  Albanersøen  naturlig  maatte  kalde 
hans  Omgivelser  til  at  bosætte  sig  i  Nærheden,  og  at  den  senere 
er  bleven  ombygget,  maaske  af  den  nævnte  Konsul  Servianus, 
der  var  en  af  Tidens  Stormænd  og  gift  med  en  Søster  til 
Hadrian  x). 

Fra  den  omhandlede  Villa  skrive  sig  forskjellige  Kunst- 
sager, der  nu  for  en  Del  ere  indlemmede  i  Doria'ernes  Maleri- 
samling i  Rom  og  dér  udgives  som  hidrørende  fra  Pompejus' 
Albanerslot.  Samlingens  Hovedstykke  er  en  ungdommelig  Cen- 
taur  midt  paa  Gulvet  i  den  første  Sal,  hvori  man  træder  ind,  — 
et  Arbejde  ikke  blot  af  betydeligt  Kunstværd  paa  Grund  af  den 
fortrinlige  Udførelse  men  mærkeligt  som  et  af  de  bedst  bevarede 
Exempler  paa  saakaldet  polychrom  Skulptur,  saa  fuldkommen 
uskadt,  at  end  ikke  Næsetippen  eller  de  spidse  Satyrøren  mangle. 
Den  ungdommelige  Menneskekrop  indtil  Bæltestedet  er  dannet, 
af  rødt  Marmor  (rosso  antico),  Hestens  Liv  og  Bagkrop  af  mørke- 
graat  (saakaldet  Bigio-morato),  men  Halen  atter  af  rødt  Marmor. 
Anvendt  paa  en  menneskelig  Figur  vilde  en  saadan  Sammen- 
stilling af  forskjelligfarvet  Marmor  unægtelig  gjøre  et  grelt  Ind- 
tryk, men  ved  slige  Fantasiens  Skabninger  virker  den  ingen- 
lunde stødende;  man   glemmer  det  brogede  Materiale  for  at  be- 


')  I  en  kort  Notits  til  Udgiveren  af  et  tysk  archæologisk  Tidsskrift  an- 
gaaende  de  Udgravninger,  som  i  Aaret  1850  fandt  Sted  i  Villa  Doria, 
betegnes  Ruinerne  i  denne  af  den  nys  afdøde  Henzen  som  den  Fyrst 
Doria  „gehorende  Villa  des  Domitian  zu  Albano"  (arch.  Anz.  z.  arch. 
Zeituny,  VIII  pag.  167),  men  denne  Betegnelse  skyldes  vistnok  kun  en 
Uagtsomhed  af  Henzen,  idet  der  ingen  Tvivl  er  om,  at  Ruinerne  i  Villa 
Doria  udgjøre  et  afsluttet  Hele  for  sig  uden  at  staa  i  nogensomhelst 
Forbindelse  med  Domitians  paa  den  anden  Side  af  den  appiske  Vej 
liggende  Albanerslot. 

undre  de  smukke  Proportioner,  den  kraftige  og  dog  saa  fint  ud- 
førte Muskulatur  og  det  levende  Udtryk  af  Skjælmeri  og  Livs- 
lyst, som  Kunstneren  har  lagt  i  det  ungdommelige  Ansigt.  Aaben- 
bart  er  der  Et  eller  Andet,  som  Figuren  har  for  Øje  og  morer 
sig  over;  man  sér  det  paa  Hovedet,  der  er  drejet  om  til  Siden, 
paa  det  skalkagtige  Smil  om  Munden,  de  nysgjerrig  rejste  Øren 
og  det  muntre  Kast  med  den  løftede  højre  Haand.  Maaske  man 
tør  forsøge  en  Gisning  om,  hvad  der  er  Gjenstand  for  hans 
Morskab;  der  har  været  Kammerater  i  Nærheden,  og  blandt  disse 
en  ældre  skjægget  Gubbe,  paa  hvis  Ryg  Amor  er  sprungen  op 
og  nu  siddende  dér  driller  den  Gamle  med  sine  Pile,  —  og 
skadefro  morer  den  Yngre  sig  over  sin  ældre  Kammerats 
Vaande,  tilraaber  ham  maaske  med  det  lystige  Haandkast  et 
„turpe  senilis  amor !"  Formodningen  er  næppe  ubeføjet,  siden  man 
paa  samme  Sted,  hvor  den  yngre  Centaur  blev  udgravet,  har 
fundet  Brudstykker  af  tre  andre  Centaurer  og  bl.  A.  Hovedet  og 
Hestens  Krop  af  en  ældre,  paa  hvis  Ryg  der  netop  er  et  Ind- 
snit ligesom  til  Sæde  for  Guden;  ogsaa  af  denne  er  der  nys 
bragt  Fragmenter  for  Dagen,  der  vise,  at  den  har  været  ud- 
ført i  hvidt  Marmor,  men  forøvrigt  er  det  næppe  lykkedes  al 
finde  disse  Figurer  i  deres  Helhed,  idet  de  ikke  ere  udstillede  i 
Samlingen. 

Om  hvo  der  har  udført  den  omhandlede  Centaur,  giver 
Kunstværket  ingen  Oplysning;  i  en  latinsk  Inskription  paa  Fod- 
stykket meddeles  kun,  at  den  er  funden  i  Fyrst  Doria's  Albanervilla, 
„ubi  olim  Pompeji  Magni  villa".  1  Kapitoliets  Skulptursamling 
ses  imidlertid  en  ganske  lignende  Fremstilling  af  en  ung  Cen- 
taur, der  med  det  samme  kaade  Ansigt  og  den  samme  Haand- 
bevægelse  morer  sig  over  den  Kvide,  hvori  en  ældre  Kammerat 
er  stedt  ved,  at  en  lille  vinget  Amor  har  laget  Plads  paa  hans 
Ryg,  og  begge  disse  Centaurer  —  kaidel  de  „furiettiske"  efter 
en  Kardinal  Furietti.  som  i  Aaret  1736  lod  foretage  en  Udgrav- 

ning  i  Kejser  Hadrians  tiburtinske  Villa  og  derved  kom  i  Be- 
siddelse af  dem  —  bære  paa  deres  Piedestaler  Indskrift  om  at 
være  udførte  af  Aristeas  og  Papias  fra  Aphrodisium,  to  Kunst- 
nere, der  iøvrigt  ere  os  ubekjendte,  men  som  antages  at  have  levet 
paa  Hadrians  Tid  og  hørt  hjemme  i  en  lille  By  af  Navnet,  enten 
paa  Cypern  eller  maaske  snarere  i  Lilleasien,  hvor  der  under 
Kejsertiden  blomstrede  en  Skole  for  Billedhuggere.  Sandsynlig 
hidrøre  da  Centaurerne  i  Villa  Doria  fra  den  samme  Kunstskole, 
og  efter  den  fortrinlige  Udførelse  af  den  yngre  at  dømme  tør 
denne  maaske  anses  for  Originalen,  medens  hine  furiettiske  i 
Capitoliets  Samling  kun  ere  Copier. 

Hvad  der  iøvrigt  er  udstillet  fra  Albanervillaen,  er  næppe  af 
synderligt  Værd.  Dette  gjælder  bl.  A.  en  mere  end  legemsstor  Frem- 
stilling af  en  gammel  Gudeskikkelse,  en  saakaldet  „indisk"  eller 
„skjægget"  Bacchus;  Brystet  ned  til  Bæltestedet  er  dækket  af 
Skjægget,  og  ligesaa  fyldigt  er  Haaret,  der  i  to  tykke  Fletninger  falder 
ned  over  Skuldre  og  Bryst,  medens  det  bagtil  er  naturlig  opløst  og 
dækker  Ryggen  ned  til  Lænderne.  Statuen  gjør  et  stivt  og  tungt 
Indtryk,  men  dette  kan  ikke  bebrejdes  Kunstneren,  hvis  Opgave 
kun  har  været  at  kopiere  en  Bacchusskikkelse  af  høj  Ælde,  og 
som  efter  den  kunstfærdige  Behandling  af  Haar  og  Skjæg  at 
dømme  har  løst  sin  Opgave  med  stor  Omhu;  ogsaa  denne  Statue, 
der  er  velkjendt  af  lignende  Fremstillinger  i  andre  af  Roms  Sam- 
linger, til  Ex.  fra  Villa  Albani  l) ,  blev  funden  saa  at  sige  ganske 
uskadt. 

Heller  ikke  et  Stykke  af  en  Marmortavle,  omtrent  2  Fod 
højt  og  3  Fod  langt,  frembyder  synderlig  Interesse,  idet  man 
ikke  tør  fæste  Lid  til  Katalogets  Forsikring  om,   at    det  skulde 


])  Morcelli-Fea-Visconti,  Descr.  de  la  Villa  Albani  Nr.  104,  144. 

have  udgjort  en  Del  af  et  Bord  eller  rettere  af  Væggen  i  Pom- 
pejus'  Spisesal  paa  Albanervillaen  x).  Paa  Siderne  ere  udhuggede 
to  Griffer  med  udslagne  Vinger  om  de  unge  kvindelige  Ansigter; 
disse  sidste  synes  meget  fint  udførte  —  mulig  af  en  græsk 
Kunstner  paa  Antoninernes  Tiel,  —  men  om  Skjønheden  er  det 
noget  vanskeligt  at  dømme,  da  Næserne  ere  helt  afstødte. 

Fra  Villaen  hidrører  endnu  en  stor  Samling  Terrakottasager, 
der  siges  at  være  fortrinlig  udførte  med  usædvanlig  smukke  Billeder 
i  Relief2),  men  forøvrigt  maa  den  overvejende  Del  af,  hvad  der 
ved  tidligere  og  senere  Udgravninger  er  bragt  for  Lyset  i  Villa 
Doria,  søges  paa  selve  Stedet,  —  til  Ex.  2  mægtige  Løver  af 
Peperin  foran  Ruinerne  af  den  gamle  Hovedbygning,  endel  Urner 
og  Gravcipper,  af  hvis  stærkt  medtagne  Indskrifter  man  dog  ikke 
kan  skjønne  Videre  end,  at  de  synes  affattede  efter  den  sædvanlige 
Formel3),  og  spredt  omkring  i  Buskadset,  langs  med  Bede  og  Gange 
en  Mangfoldighed  af  Skulpturornamenter,  Stykker  af  Søjler  og  Friser, 
af  Dyr  og  Mennesker,  slanke  og  tykmavede  Amforaer  i  alle  Stør- 
relser; endnu  mere  end  i  Villa  Barberini  har  man  her  Indtrykket  af 
at  vandre  paa  Fortidens  Grund,  om  det  saa  er  Gruset  i  Gangene, 
ser  man  det  funkle  med  Mosaikstumper  i  de  forskjell igste  Farver. 


')  Lato  di  mensa  d'un  triclinio  Romano,  lavoro  Grcco  rinvenuto  nella  villa 
di  Pompeo  in  Albano,  hedder  det  i  Fortegnelsen. 

2)  Disse  Terracottasager  ere  ikke  udstillede  i  Doriaernes  Galleri  i  Rom, 
formodentlig  fordi  man  ikke  har  værel  saa  heldig  at  linde  noget  saa 
fuldstændigt,  at  Stykkerne  lod  sig  sammensætte  til  et  Hele;  hvorvidt 
de,  som  det  angives  af  Opsynet  i  Villaen,  henligge  i  dennes  Kjælder,  skal 
lades  usagt;  til  Villaen  selv  er  der  i  Modsætning  til  Villa  Barberini 
ingen  Adgang.  I  de  korte  Notitser,  hvori  Fundet  berøres  af  Henzen 
(Arch.  Ane.  ~.  arch.  Zeitung,  VIII  p.  175)  og  af  Braun  (BuU.  déll'Inst. 
1S50  p.  74),  oplyses  Intet  om  Terrakottaarbejdernes  Art  eller  om,  hvad 
Billederne  paa  dem  forestille. 

3)  Riccy,  1.  c.  pag.  119—120. 

Lad  os  tilføje,  at  til  de  Glæder,  hvortil  Villa  Doria  indbyder, 
høre  ogsaa  de  pragtfulde  Solnedgange;  og  herude  kan  man 
nyde  dem  i  Ro  fremfor  paa  Terrassen  foran  Torvet,  hvor  der 
gjerne  henad  Aften  samles  en  talrig  Skare  Ungdom  til  allehaande 
Løjer.  Vanskelig  skal  man  forestille  sig  et  rigere  Farvespil: 
Himlen  i  ét  luende  Rødt,  og  Kampagnen,  ellers  saa  ensformig  graa- 
nende,  bredt  ud  som  en  gylden  Ager,  hvor  Savelliernes  Borg- 
linder  og  de  mange  Vagttaarne  paa  Sletten  farves  rødgule  i 
Skjæret.  Og  efterhaanden  som  Solen  daler  ned,  strækker  dette 
Purpur  sig  højere  op  paa  Himlen,  farves  dybere  rødt  og  giver  Gjen- 
skin  i  Havet;  kun  yderst  i  Horizonten  ses  en  hvidblinkende  Strime, 
i  hvilken  Solen  langsomt  dukker  ned;  om  en  Kunstner  vilde  male 
denne  Farvepragt,  man  vilde  drage  hans  Naturtroskab  i  Tvivl. 
Faa  Minutter  efter  Solens  Nedgang  hylles  Kampagnen  i  Mørke, 
og  Albano,  der  om  Dagen  er  saa  stilfærdig,  lader  sine  Sange 
og  sin  Munterhed  høre. 


Det  behøver  næppe  at  bemærkes,  at  mange  andre  end  de 
nævnte  af  Tidens  Stormænd  havde  Landslotte  i  Albanerbjergene 
umiddelbart  ved  den  appiske  Vej ;  der  fattes  os  imidlertid  Vejledning 
til  nærmere  at  bestemme  deres  Beliggenhed.  Forfatternes  Steds- 
angivelser indskrænke  sig  i  Reglen  til  et  „in  Albano",  en  Beteg- 
nelse, der  for  Via  Appia's  Vedkommende  omfatter  den  hele  Stræk- 
ning fra  Bovillæ  ved  Foden  af  Bjergene  hen  til  det  gamle  Lanuvium 
(Civita-Lavigna);  og  hvad  der  kan  udledes  af  den  mere  eller 
mindre  omhyggelige  Stensætning  i  Murene,  giver  kun  en  Tids- 
bestemmelse, men  ingen  Oplysning  om  den  paagjældende  Ejer. 
Saa  mange  Formodninger  ere  da  ogsaa  knyttede  til  Ruinerne 
ved  denne  Del  af  Vejen  uden  at  være  støttede  paa  noget  Grund- 
lag; der  er  til  Ex.  Intet,  der  hjemler,  at  en  større  Samling  Mur- 

værk  ved  den  20de  Milepæl,  nær  det  nuværende  Genzano,  skulde 
være  Levninger  af  en  Villa  for  Kejser  Caligula1),  og  naar  et  af  de 
2de  Landslotte,  af  hvilke  der  ses  saa  fremtrædende  Rester  paa  begge 
Sider  af  Vejen  ved  den  lille  Kirke  S.  Maria  della  Stella  mellem  Al- 
bano  og  Ariccia,  i  Almindelighed  henføres  til  Kejser  August's  Slægt 
paa  mødrene  Side  (Atii),  grundes  denne  Antagelse  ene  paa,  at 
Slægten  hørte  hjemme  i  Ariccia,  og  at  man  her  i  Nærheden  har 
fundet  (a.  1715)  fors kjellige  Indskrifter  vedrørende  dens  Frigivne 2). 

Skade,  at  vi  ikke  kunne  paavise  Stedet  for  Senecas  Al- 
banervilla; ikke  blot  er  han  jo  selv  en  interessant  Personlig- 
hed, men  hans  Skrifter  afgive  et  rigt  Materiale  til  at  kaste  Lys 
over  hans  Færd,  langt  fyldigere  end  over  Cæsarernes  taagede 
og  æventyrlige  Skikkelser.  Men  til  Gunst  for  i  hin  anden  af  de 
berørte  Villaer  ved  Kirken  S.  Maria  della  Stella  at  ville  se  netop 
hans  „Albanam"  lader  sig  ikke  anføre  Videre  end,  at  Murværket 
hidrører  fra  Kejserdømmets  første  Aartier,  og  at  Villaen  synes  at 
have  været  af  betydelig  Udstrækning  som  passende  for  en  af 
den  Tids  mægtige  Mænd. 

Ved  en  enkelt  Lejlighed  omtaler  Seneca  sit  Besøg  herude,  —  et 
Besøg  i  senere  Aar,  da  han  var  svag  og  afkræftet,  plaget  af 
Feber  og  Aandenød,  oftere  betænkt  paa  at  ende  sine  Dage  i 
Kraft  af  sit  eget  Raad:  „ikke  at  afvente  netop  den  yderste  Nød"  i. 
hvis  ikke  Kjærligheden  til  hans  Hustru  havde  holdt  ham  tilbage, 
idet  —  som  han  siger  —  „den  Retskafne  ikke  lever  saa  længe, 
som  det  behager  ham,  men  saa  længe,  som  han  bør",  og  at  derfor 


')  Westphal,  die  rum.   Kampagne  p.  28. 

2)  Riccy  1.  c.  ]>.  116,   Monum.   dett'Inst.   18->i   p.    103    (Indskrifterne   findes 
anførte  hos  Riccy.  Appendice  p.  162  Nr.  KVIK.) 

3)  Seneca,   Epist.  70,  5. 


128  ALBANERBJERGENE. 

„den,  hvem  en  Hustru  eller  Ven  ej  er  saa  dyrebar,  at  han  for 
deres  Skyld  holder  ud  med  Tilværelsen,  er  en  blødagtig  Stakkel" l). 

Sent  paa  Aftenen  kom  han  herud  efter  en  mere  besværlig  end 
lang  Rejse  og  fandt,  som  han  siger,  Intet  beredt  uden  sig  selv. 
Men  Filosofen  søger  at  vende  det  til  det  Gode,  strækker  sine  mødige 
Lemmer  paa  Lejet  og  overvejer  med  sig  selv,  „hvorledes  Intet  er 
besværligt,  som  man  blot  tager  let,  og  Intet  værd  at  ærgre  sig 
over,  naar  man  ej  ved  sin  Ærgrelse  selv  gjør  det  værre" 2).  „Min 
Bager  har  intet  Brød,  —  men  min  Forpagter,  Forvalter,  mit 
Tyende  har  det"  .  .  .  „Det  er  slet  Brød",  indvender  Du,  „giv 
blot  Tid,  ogsaa  det  vil  Hungeren  gjøre  til  fint  Hvedebrød ;  derfor 
skal  man  ikke  spise,  før  Sulten  byder  det,  og  jeg  indtager  ikke 
mit  Maaltid,  førend  jeg  enten  har  opnaaet  at  faa  godt  Brød  eller 
er  hørt  op  med  at  kaste  Vrag  paa  daarligt",  —  „Meget  til  Fri- 
heden bidrager  en  velopdragen  Mave,  der  ogsaa  lader  sig  stille 
tilfreds  ved  en  daarlig  Behandling"  3).  Seneca  er  ganske  stolt 
over  den  Sindsro  og  Frejdighed,  hvormed  han  kan  finde  sig  i 
de  smaa  Afsavn:  ingen  Kok,  ingen  Bager,  intet  Bad,  og  hvor 
godt  han  formaar  at  praktisere  sin  egen  Leveregel:  i  Stedet  for 
et:  „dette  eller  hint  skulde  Du  have",  i  Tanken  at  sætte  et: 
„Intet  at  savne",  idet  man  betænker,  at  hvad  der  fattes,  mangler 
En  ikke  i  det  Fornødne,  men  i  det  Tilvante4). 

Saaledes    er    Seneca    inde   paa    et    Yndlingsæmne    i    senere 


')  Seneca,  Epist.  104,  3. 

2)  Ibid  123,  1:  mecum  enitn  de  hoc  ipso  loquor,  quam  nihil  sit  grave,  quod 
leviter  excip>ias,  quam  indignandum  nihil,  si  nihil  ipse  indignando  ad- 
gtruas. 

3)  Ibid.  123,  2,  3:  magna  pars  libertatis  est  bene  moratiis  venter  et  contumeliae 
pattens. 

*)  Ibid.  123,  5:  si,  quod  dari  dcberet,  ipse  sibi  non  dcsiderando  supplevit  et 
cogitavit  aliguid  consuetudini  suae,  sibi  nihil  deesse. 

Aar:  Nødvendigheden  af  at  vænne  sig  til  Lidet  —  for  den  Rige 
ikke  mindre  end  den  Fattige,  idet  Tid  og  Sted  ville  nægte 
ogsaa  hine  Opfyldelsen  af  mange  Ønsker;  „Ingen  kan  opnaa 
Alt,  hvad  han  attraar,  vel  er  man  derimod  i  Stand  til  ikke 
at  begjære,  hvad  man  ikke  har,  men  glæde  sig  ved  Nydelsen  af, 
hvad  der  er  En  forundt",  —  quand  on  ne  peut  avoir  ce  qu'on  arme, 
il  faut  (timer  ce  qu'oti  a,  som  Filosofen  anbefaler  med  andre  Ord a). 

Yderligere  overvejer  Seneca  med  sin  Ven,  hvor  meget  Over- 
flødigt vi  omgive  os  med  i  Livet,  —  hvorledes  saa  meget  af  det, 
som  vi  tro  fornødent  for  vort  Velvære,  i  Virkeligheden  kun  er 
til  Besvær,  og  hvor  ringe  Anstrengelse  det  koster  at  befri  sig  for 
disse  indbildte  Fornødenheder  og  befinde  sig  vel  derved.  „Hvor 
overflødigt  Meget  er,  erkjende  vi  først,  naar  vi  ikke  længer  have 
det,  thi  vi  brugte  det,  ikke  fordi  vi  havde  Trang  dertil,  men 
fordi  vi  nu  engang  havde  det" 2).  Og  deri  ser  da  Filosofen  en 
af  Aarsagerne  til  Tidens  Brøst,  at  ikke  Fornuften  men  det  daar- 
lige  Exeinpel  bestemmer  vor  Levevis,  —  ad  exempla  vivimus: 
„hvor  Meget  anskaffe  vi  os  ikke,  fordi  Andre  have  anskaffet 
sig  det,  og  Saadant  bliver  set  hos  de  Fleste"  .  .  .  „hvad  man, 
naar  kun  Faa  gjorde  det,  ikke  vilde  føle  Lyst  til  at  efterligne, 
det  efterabe  vi  strax,  saasnart  Flere  gjøre  det,  som  om  det  vandt 
i  Værd,  fordi  det  hyppigere  fandt  Steel;  saaledes,  min  Ven, 
træder  Vildfarelsen  i  det  Rettes  Sted,  naar  denne  først  har  vunclel 
almindeligl  Indpas" 3). 

Netop  her  i  Albanerbjergene  har  Seneca  Overflødigheden  for 
Øje,  saaledes  som  den  viser   sig   i   del   overdaadige  Rejseliv,   og 


')  Seneca,  Epist.  123,  3:  quicquid  vuh  habere  nemo  [jotrst:  iUud  potest,  noiU 

quod  non  håbet,  rebus  oblatis  Miaris  uti. 
*)  lbid.  123.  6 
3)  lbid.  123,  G:  et  reet  i  apud  nos  loatm  tenet  error,   ubi  jmbliois  faettu 

han  minder  sin  Ven  om  disse  Samtidige,  der  Alle  som  En  vilde 
holde  det  for  simpelt  at  foretage  en  Rejse,  om  ikke  en  Sværm 
af  Løbere,  et  helt  numidisk  Rytteri  ilede  forud  for  at  jage  de  Vej- 
farende til  Side  og  ved  de  Støvskyer,  de  hvirvle  tilvejrs,  bebude,  at 
en  stor  Herre  er  i  Anmarsch;  hvorledes  Enhver  fremdeles  belæsser 
sine  Muldyr  med  Service  af  det  fineste  Porcellæn  og  Krystal,  fordi 
det  vilde  holdes  for  upassende,  om  Nogen  førte  med  sig  en  Op- 
pakning saa  simpel,  at  den  kunde  taale  at  rystes  paa  Vejene 
uden  Fare  for  at  gaa  i  Stykker,  —  ja,  at  Exemplets  Magt  drev 
Tiden  saa  vidt  i  sin  Naragtighed,  at  „nu  ogsaa  Enhvers  Pager  bære 
Maske  for  Ansigtet,  og  at  det  vilde  holdes  for  usømmeligt"  —  tarpe 
est  er  det  tilbagevendende  stærke  Udtryk  —  „om  der  ikke  i  Ens  Følge 
var  nogen  Yngling,  hvis  sarte  Hud  trængte  til  Beskyttelse  mod 
Sol  og  mod  Blæst"  *).  „Underholdningen  med  saadanne  Folk", 
fortsætter  Filosofen,  „maa  man  sky;  det  er  dem,  som  paaføre  La- 
sterne og  bringe  dem  fra  Sted  til  andet,  og  virker  deres  Tale  end  ikke 
strax,  lader  den  dog  en  Spire  tilbage  i  Sjælen,  der  følger  os,  ogsaa 
efterat  vi  have  taget  Afsked  med  dem,  ligesom  den  indsmigrende 
Klang  af  Tonerne  ledsager  den,  der  har  overværet  en  Koncert,  og 
hindrer  Tanken  i  at  rette  sig  paa  noget  Alvorligt.  Men  har  den  slette 
Tale  først  vundet  Indpas,  bliver  den  snart  mere  dristig,  og  Du  vil 
høre  dens  Røst  saalunde:  „Dyd,  Filosofi  og  Retskaffenhed,  —  hvad 
er  det  vel  andet  end  tomme  Ord !  Nej,  Lykken  bestaar  ene  i,  at  man 
lader  sig  det  være  til  Behag,  spiser  og  drikker  og  nyder  sin  Arv, 
—  det  er  at  erindre,  at  man  er  bestemt  til  at  dø"  .  .  .  „Daglig 
rejser  Du  Dig  ædru  fra  dit  Maaltid,  Du  spiser,  som  om  Du  skulde  staa 
din  Fader  til  Regnskab  derfor,  —  det  er  ej  at  nyde  eget  Liv, 
men  at  tjene  Andres,   thi   er  det  ikke  Daarskab   at  bestyre  sin 


')  Seneca,  Epist.  123.  7. 

Formue  for  en  Arving  og  nægte  sig  selv  Alt,  saa  at  det  store 
Efterladenskab  af  en  Ven  skaber  Dig  en  Fjende,  —  jo  mere  Du 
efterlader  ham,  desto  mere  vil  han  frydes  ved  din  Død"1). 
Videre  skulle  vi  ikke  følge  Seneca  i  hans  Formaninger  til  Luci- 
lius.  Som  saa  ofte  er  Filosofen  ikke  fri  for  at  være  noget  bred, 
Forbindelsen  mellem  Tankerne  maa  jævnlig  læses  mellem  Linierne, 
og  hvad  særlig  det  foreliggende  Brev  angaar,  synes  den  magre 
Kost  at  have  berøvet  ham  noget  af  den  vanlige  Varme  og  Friskhed. 
Hvorvidt  Seneca  ved  andre  Lejligheder  har  opholdt  sig  paa 
sin  Albanervilla,  skal  lades  usagt;  hans  Skrifter  oplyse  Intet 
derom. 


')  Seneca,  Epist.  123,  S— 11. 


V. 
ARICCIA         NEMISØEN 


i. 


s 


kjønclt  Afstanden  mellem  Ariccia  og  Albano  næppe  er  en 
Fjerdingvej,  har  Forbindelsen  mellem  begge  Byer  længe  været 
vanskelig  nok.  En  dyb  Kløft  skiller  dem  fra  hinanden,  og  for 
at  passere  denne  maatte  man  indtil  for  30  Aar  siden  følge  en 
Vej,  der  i  mange  Vindinger  og  ingenlunde  uden  Fare  førte  stejlt 
ned  ad  Skrænten  og  i  ligesaa  mange  Vindinger  arbejdede  sig  op 
til  den  modstaaende  Højde,  hvor  Ariccia  ligger.  Men  siden  1853 
er  denne  Vanskelighed  overvunden ,  og  der  er  lagt  en  Viadukt 
over  Kløften,  paa  hvilken  man  jævnt  og  mageligt  som  paa  et 
Stuegulv  kjører  fra  Albano  lige  ind  paa  Torvet  i  Ariccia.  En 
rig  Grundejer  paa  Stedet,  Gamillo  Jacobini,  havde  længe  inter- 
esseret sig  for  en  bedre  Forbindelse,  og  som  Minister  for  de  of- 
fentlige Arbejder  hos  Pius  IX  lykkedes  det  ham  at  faa  Arbejdet, 
der  havde  staaet  paa  siden  1846,  endelig  fuldført.  Viadukten, 
der  hører  til  de  smukkeste,  der  findes,  er  noksom  kjendt  fra  de 
mange  Billeder  fra  Ariccia.  Tre  Rækker  af  mægtige  Buer,  op- 
førte af  Egnens  Peperinsten,  ere  byggede  over  hinanden,  saaledes 
at  der  er  6  Buer  i  den  nederste,   12  i  Midten  og  18  i  den  øverste 

Række,  hver  60  Fod  høj  og  med  en  Afstand  af  50  Fod  mellem 
Pillerne.  Paa  denne  Viadukt  fører  Vejen  i  omtrent  1000  Fods 
Længde  henover  Kløften,  i  en  Højde  over  denne  af  henved  200 
Fod,  og  Afstanden  mellem  begge  Byer  er  derved  forkortet  med 
mere  end  en  halv  Times  Gang,  ikke  at  tale  om,  at  man  nu 
herfra  uden  Besvær  nyder  en  af  de  frieste  Udsigter  over  Kampagnen 
ned  til  Havet. 

I  vore  Dage  er  Ariccia  jo  kun  en  lille,  daarlig  bygget  By 
med  næppe  2000  Mennesker;  men  et  Aartusinde  før  Ghristus, 
da  Sagnet  lader  Æneas  lande  i  Italien,  omtales  den  som  en  af 
Latiums  mægtige  Stæder,  beskyttet  af  en  Borg  og  stærke  cyklo- 
piske  Mure;  ogsaa  dengang  hed  den  „Aricia"  —  uden  at  vi  iøv- 
rigt  ere  i  Stand  til  at  forklare  Oprindelsen  til  Navnet;  kun  af 
Hensyn  til  den  lettere  Udtale  er  der  indskudt  et  „c" ,  ligesom 
af  samme  Grund  Artiklen  jævnlig  føjes  til :  Ariccia  eller  U Ariccia 
(la  Riccia),  som  Byen  vexlende  skrives. 

Mere  paalidelige  Beretninger  forekomme  dog  først  i  Repu- 
blikens første  Aa ringer,  da  Etruskerkongen  Porsenna  førte  Krig 
med  Rom  for  at  hjælpe  de  fordrevne  Tarquinier  tilbage  paa 
Thronen.  Efter  at  have  besejret  Rom  sendte  han  Halvdelen  af 
Hæren  under  Anførsel  af  sin  Søn  Aruns  mod  Aricia  og  antog, 
at  det  vilde  være  ham  en  let  Sag  med  den  store  Overmagt  at 
underkaste  sig  Byen.  Men  Aricinerne  fik  Bistand  af  Stæder 
i  Omegnen,  og  i  Forening  med  Hjælpetropper  fra  Gumæ  i  Kam- 
panien  lykkedes  det  dem  at  drive  Fjenden  paa  Flugt,  ved  hvilken 
Lejlighed  blandt  Andre  Kongens  Søn  faldt  foran  Murene  l).  Maaske 
Ariccia  endnu  har  et  Minde  om  denne  Sejr.  Faa  Skridt  fra 
Kirken  S.  Maria  della  Stella,  hvor  den  gamle  Via  Appia  bøjer  at 


')  Livius  II,  14;  Dionys.  Halic.  V,  21. 

til  Højre,  medens  den  moderne  Vej  fører  lige  ud  henover  Via- 
dukten, ligger  et  stort  firsidet  Monument,  besat  i  Hjørnerne  med 
fire  afstumpede  Kegler,  af  hvilke  dog  kun  de  to  staa  tilbage,  og 
med  en  noget  større,  ligeledes  afstumpet  Søjle  i  Midten;  det 
kvadratiske  Fodstykke  er  24  Fod  højt  og  maaler  50  Fod  paa 
hver  Side;  mindre  fremtrædende  ere  Keglerne,  idet  de  kun  ere 
lidet  højere  end  Fodstykket,  hvorimod  Støtten  i  Midten  rager  en 
halv  Snes  Fod  højere  op  og  har  en  Diameter  af  26  Fod1);  i 
Monumentet  findes  intet  Gravkammer,  men  Søjlen  i  Midten  skjuler 
et  lille  Lukke,  hvor  der  siges  i  forrige  Aarhundrede  at  være 
fundet  en  Askeurne,  som  dog  nu  er  kommen  af  Syne. 

I  lange  Tider  blev  dette  Monument  holdt  for  et  Gravmæle 
for  de  fem  Brødre  af  Horatiernes  og  Curiatiernes  Slægt,  der  under 
Kong  Tullus  Hostilius  udfægtede  Striden  mellem  Rom  og  Alba- 
longa;  og  ligesom  vi  have  sét,  at  Paverne  ved  Indskrifter  i 
Katakomberne  underrettede  de  Troende  om,  hvilke  af  Kirkens 
Martyrer  der  var  at  søge  i  de  forskjellige  Krypter'2),  saaledes  lod 
ogsaa  et  Medlem  af  Slægten  Savelli,  der  i  Aarhundreder  var 
Albanos  og  Ariccias  Overherrer,  opsætte  en  Tavle  paa  Monu- 
mentet, der  forkyndte,  at  her  var  Stedet,  hvor  Horatierne  i  Tve- 
kamp med  Curiatierne  tilkæmpede  Rom  Herredømmet  over  Alba- 
longa,  og  at  her  vare  ligeledes  de  5  af  Brødrene,  der  faldt  i  Dy- 
sten, stedte  til  Hvile: 

HOSPES 

DIGNARE   MEMORIA    OSSA    QVAE    GALCAS 

HIC    CAES1S    GVRIATYS    VNICVS    EX   HORATYS    SVPERSTES 

ROMAM   ALBAE    PRAEFECIT 


')  Piranesi,  1.  c.  tav.  V  og  VI;  Ganina,  R.  ant.  VI,  tav.  LXI. 
»)  Forf.s  Via  Åppia  II,  pag.  133  fif. 

SABELLI 

QVIBVS    ET   PATRIA   ET   DOMINIVM 

VNAM    VTRAMQVE   FECIT 

AMBARVM    GLORIAE    GONSVLENTES 

PYRAMIDES   LATITANTES 

ELOGIO    PRAETEREVNTIBVS    INDIGARVNT 

—  saaledes  lyder  Indskriften,  hvis  noget  kunstlede  Latin  ordret 
vil  kunne  gjengives  saalunde: 

„Fremmede,  hold  værdig  til  Erindring  de  Ben,  som  Du 
betræder.  Her  forskaffede,  efterat  Curiatierne  vare  dræbte,  den 
ene  tilbageblevne  af  Horatierne  Rom  Herredømmet  over  Alba- 
longa.  Savellierne,  for  hvem  baade  Fædreland  og  Jordegods 
gjorde  de  to  Byer  til  én,  have,  idet  de  sørgede  for  begges 
Berømmelse,  ved  denne  Indskrift  gjort  de  Forbigaaende  opmærk- 
somme paa  de  sig  skjulende  Pyramider"  *). 

Til  Støtte  for  denne  Opfattelse  af  Monumentets  Betydning 
henviste  man  særlig  til  den  ejendommelige  Dekoration,  i  hvilken 
Tallet  Fem  syntes  at  spille  en  Rolle.  Men  ganske  afset  fra  det 
lidet  Rimelige  i,  at  Romerne  skulde  have  stedet  Ven   og  Fjende 


')  Udirykket  „pyramides  latitantes"  er  lidet  heldigt,  idet  man  ikke  ret  for- 
staar,  hvorledes  Pyramider,  der  ere  25  Fod  høje  og  rejste  paa  et  liyre- 
saa  anseligt  Fodstykke,  kunne  siges  at  henligge  skjulte;  Oversættelsen 
af  Indskriften  kan  dog  næppe  .gives  anderledes,  end  ovenfor  er  sket. 
saaledes  at  de  anførte  Ord  tages  sum  el  samlet  Objekt  for  „indicarunt" ; 
og  maaske  man  da  tør  forstaa  Meningen  saaledes,  at  Keglerne,  dengang 
Indskriften  blev  anbragt,  henstod  tildels  skjulte,  dækkede  af  Græs  og 
Buskvæxter,  der  skød  op  fra  Fodstykket,  og  derfor  unddrog  sig  Opmærk- 
somheden; paa  denne  Maade  forklares  dot  ialtfald,  at  man  i  saa  lang 
Tid  manglede  Øje  for  den  uensartede  Form  af  de  5  „ Pyramider",  der 
nøjere  betragtede  ere  4  afstumpede  Kegler  med  en  noget  større  Søjle 
i  Midten. 

9* 

til  Hvile  i  den  samme  Grav  og  i  en  afsides  Dal  saa  langt  fra 
Rom,  lod  Tidens  Antagelse  sig  aldeles  ikke  forlige  med,  hvad 
der  meddeles  af  Livius  om  Gravmælerne  for  de  faldne  Brødre; 
ifølge  hans  Beretning  havde  nemlig  enhver  af  de  Dræbte  sin 
særegne  Grav  paa  det  Sted,  hvor  Enhver  især  var  falden  i  Stri- 
den l) ,  og  „campus  sacer  Horatiorum",  hvor  Tvekampen  førtes, 
laa  ingenlunde  ude  ved  Ariccia,  men  langt  nærmere  Rom,  mellem 
den  5te  og  6te  Milepæl  ved  den  appiske  Vej  2). 

Der  maatte  altsaa  søges  en  ny  Betegnelse  for  Monumentet; 
men  hvilken?  —  Gisningernes  Mark  var  stor,  siden  dette  ikke 
selv  bød  Vejledning  ved  nogen  Indskrift,  og  efter  som  man  da 
enten  fastholdt,  at  Tallet  af  Keglerne  maatte  have  en  tilsigtet 
Betydning,  eller  man  i  dem  kun  saae  en  tilfældig  Dekoration, 
blev  Monumentet  af  Forskere  i  foregaaende  Aarhundreder  — 
til  Ex.  af  Ligorio  (c.  1530—1586),  Volpi  (c.  1688—1750)  og  Riccy 
—  anset  som  en  Art  Æresminde  over  Pompejus ,  for  hvis 
fem  Sejrvindinger,  forinden  han  beklædte  Konsulatet,  de  5 
Søjler  passende  syntes  at  kunne  være  Emblemer3),  eller  som  et 
Gravmæle  over  Slægten  Atii,  der  hørte  hjemme  i  Ariccia.  Heller 
ikke  disse  Antagelser  havde  dog  nogen  Grund  at  bygge  paa  men 
maatte  falde  ved  en  Henvisning  dels  til  den  lidet  kunstfærdige  Sten- 
sætning i  Monumentet,  der  viste  dets  Oprindelse  fra  en  Tid  langt 
ældre  end  Pompejus',  og  dels  ved  Mangelen  af  Gravkammer,  der 
udelukkede,  at  Bygningen  kunde  være  opført  som  Gravsted  for 
en  Familie;  havde  man  derhos  lagt  nøjere  Mærke  til  Via  Appia's 


')  Livius  I,  25:  sepulcra  extant,  quo  quisque  loco  cecidit,  duo  Bomana  uno 
loco  propritts  Albam,  tria  Albana  Romam  versus,  sed  distantia  locis,  ut 
et  pugnatum  est. 

')  Martial   III,  47. 

')  Riccy,  Memorie  di  Alba-longa  e  délVAlbano  (Roma  1787)   pag.  135 — 136. 

Løb  paa  det  omhandlede  Sted,  vilde  man  ogsaa  have  opdaget, 
at  Vejen  netop  her  gjør  en  paafaldende  Drejning  fra  den  rette 
Linie,  hvad  naturlig  lod  formode,  at  Gravmælet  allerede  hen- 
stod paa  sin  Plads,  da  Vejen  blev  anlagt,  og  at  Appius  Claudius 
da  havde  respekteret  denne  en  Afdøds  Bolig,  paa  samme 
Maade  som  vi  have  sét1),  at  han  ved  en  lignende  Drejning  af 
Vejen  mellem  den  5te  og  6te  Milepæl  tog  Hensyn  til  de  tvende 
Gravhøje,  i  hvilke  Nutiden  ser  de  faldne  Horatiers  Hvilested. 
Den  Art  topografiske  Undersøgelser  laa  imidlertid  langt  over 
Tidens  Evne. 

Piranesi  med  sit  store  Kjendskab  til  Italiens  Fortidsminder, 
af  hvilke  han  har  efterladt  os  saa  fortræffelige  Tegninger,  synes 
først  at  have  havt  Øje  for  det  Rette,  idet  han  gjør  opmærksom 
paa  en  Beskrivelse  hos  den  ældre  Plinius  af  et  ganske  lignende 
Gravmæle  for  Etrurerkongen  Porsenna  i  Clusium  —  det  nuvæ- 
rende Chiusi  (paa  Jernbanelinien  midtvejs  mellem  Florents  og 
Rom)2).     Ogsaa  dette  bestod  af  en   firsidet  Underbygning,    paa 


')   Via  Appia,  I  p.  39. 

2)  Piranesi  1.  c.  pag.  8-9.  Den  ældre  Plinius  omtaler  Monumentet  for 
Kong  Porsenna  under  et  Afsnit  om  Labyrintherne,  „disse  de  sæl- 
somste, men  ingenlunde  —  som  man  kunde  tro  —  opdigtede  Værker  af 
Menneskenes  Opfindsomhed."  .  .  .  Hvad  angaar  Labyrinthen  i  Italien, 
„blev  denne  opført  af  Etrurerkongen  Porsenna,  der  bestemte  den  til 
Gravmæle  for  sig  og  derved  tillige  gav  Bevis  for,  at  den  Forfængelighed, 
der  vises  af  fremmede  Fyrster,  kunde  overgaas  selv  af  Herskere  i  Italien; 
da  Beretningerne  om  den  lyde  mere  end  fabelagtige,  betjener  jeg  mig 
af  Marcus  Varros  egne  Ord":  „Porsenna",  meddeler  denne,  „ligger  be- 
gravet under  Staden  Clusium.  hvor  han  har  efterladt  et  firsidet,  af 
Kvadersten  opført  Gravmæle,  der  paa  hver  Side  er  300  Fod  langt  og 
50  Fod  højt,  og  i  hvis  Fodstykke  der  er  enLabyrintb.  al  hvilken  Ingen, 
som  begiver  sig  ind  i  den  uden  at  være  forsynet  med  et  Nøgle  Garn.  er 
i  Stand  til  at  finde  ud;  paa  dette  Fundament  slaa  5  Pyramider,  nemlig 
4  i  Hjørnerne  og  1  i  Midten,   enhver  ved   sin  Fodende   7.">  Fod  bred  og 

hvilken  der  var  rejst  en  Dekoration  af  fire  Pyramider  i  Hjørnerne, 
omsluttende  en  enkelt  i  Midten.  Indtil  videre  tør  man  da  maaske 
antage,  at  Monumentet  er  af  etrurisk  Oprindelse,  og  da  Aruns 
var  en  Søn  af  Kong  Porsenna  og  netop  faldt  her  ved  Ariccia, 
ligger  det  nær  at  gjætte  paa  ham  som  den,  over  hvem  Grav- 
mælet er  rejst 1).  Men  iøvrigt  er  det  sidste  Ord  næppe  hermed 
sagt,  og  er  man  skeptisk  anlagt,  kan  man  følge  Egnens  Exempel, 
der  uafhængig  af  de  Lærdes  vexlende  Benævnelser  kalder  Monu- 
mentet blot  efter  Kirken,  ved  hvilken  det  er  beliggende,  „Torrione 
della  Stella". 

Siden  hin  Sejr  over  Etruskerne  er  der  ikke  Meget  at  mindes 
om  Ariccia.  Som  Latiums  andre  Byer  maatte  den  underkaste 
sig  Roms  Herredømme  og  blev  behandlet  som  en  erobret  Stad, 
indtil  dens  Borgere  (sandsynlig  i  det  4de  Aarhundrede  før  Ghri- 
stus)  fik  politisk  Ligestilling  med  Roms,  saaledes  at  Byen  dog 
bevarede  en  vis  Selvstændighed  med  egne  Øvrigheder  og  egen  Be- 


150  Fod  høj".  Dernæst  følger,  ligeledes  paa  Grundlag  af  Varros  Med- 
delelse, en  detailleret  Beskrivelse  af  Dekorationen  oven  paa  disse  Pyra- 
mider, bl.  A.  med  tvende  Rækker  af  Pyramider  over  hverandre,  saa- 
ledes at  Monumentet  ifølge  Etrurernes  sagnmæssige  Beretninger  (fabulae 
Etruscae)  fik  en  samlet  Højde  af  600  Fod,  hvad  der  bringer  Plinius  til 
at  udstøde  et  Suk  over,  hvorledes  man  søgte  Navnkundighed  i  afsindige 
Daarskaber,  der  kostede  saa  overordentlig  Meget  uden  at  være  Nogen 
til  Nytte  (Plin.  Hist.  nat.  XXXVI  cap.  XIII,  sect.  19). 

Hvorvidt  der  iøvrigt  kan  paavises  Rester  af  dette  Gravmæle  i  en  af 
de  kæmpemæssige  Gravhøje  ved  det  nuværende  Ghiusi  og  særlig  i  den, 
der  med  en  Omkreds  af  omtrent  800  Fod  gaar  under  Navnet  „Poggio- 
Gajella",  skal  lades  usagt  (Annal,  dell'lnst.  1841,  p.  30—36);  men  selv 
om  dette  maatte  være  Tilfældet,  kan  deraf  dog  ikke  udledes  Noget 
med  Hensyn  til  den  formodede  Oprindelse  fra  Etrurien  af  Monumentet 
ved  Ariccia,  idet  den  omtalte  Overbygning,  saaledes  som  den  efter  Marcus 
Varro  beskrives  af  Plinius,  forlængst  er  forsvunden. 
')  Monitm.  dell'lnst.  1854  p.  103. 

styrelse  af  kommunale  Anliggender;  ogsaa  Ariccia  havde  for  saa 
vidt  sit  „Senat  og  Folk"  —  S.  P.  Q.  Aricinus.  Sandsynlig  vandt 
Byen  nogen  Opkomst  ved  Anlæget  af  den  appiske  Vej,  der  pas- 
serede midt  igjennem  den  som  den  første  større  Station  fra  Rom, 
og  mulig  nød  den  ogsaa  en  vis  Gunst,  til  Ex.  i  Retning  af  offentlige 
Anlæg,  under  Kejser  August,  hvis  mødrene  Slægt,  som  bemærket, 
hørte  hjemme  paa  Stedet,  —  en  Udmærkelse,  som  Byen  synes 
at  have  paaskjønnet  ved  at  rejse  et  Tempel  til  Ære  for  Kejseren 1), 
og  som  den  endnu  mindes  ved  at  kalde  en  af  sine  Gader  efter 
Atierne:  „via  Azzia".  Af  en  Ytring  i  Ciceros  filippiske  Taler  se 
vi,  at  Roms  patriciske  Herrer  rynkede  noget  paa  Næsen  ad  en 
Nedstamning  fra  Ariccia.  Antonius  foreholdt  den  unge  Octavian,  at 
han  var  af  ringere  Fødsel,  idet  hans  Moder  var  en  Aricierinde,  men 
Cicero  tog  strax  til  Gjenmæle:  „Aricina  mater",  —  ^Du  skulde  hellere 
have  sagt  en  Moder  fra  Tralles  eller  Ephesus!  Bemærk  dog,  i 
hvilken  Grad  han  ser  ned  paa  alle  os,  der  nedstamme  fra  Muni- 
cipier  —  det  vil  sige  paa  Alle  overhovedet;  thi  hvo  af  os  gjælder 
vel  ikke  denne  Bebrejdelse?  Og  hvilken  fri  By  maa  hin  ikke 
ringeagte,  i  hvis  Øjne  Ariccia  er  saa  lidet  agtværdig,  —  en  Kom- 
mune, der  er  saa  gammel,  saa  retmæssig  forbunden  med  os,  ved 
sin  Beliggenhed  os  saa  nær,  Hjemstavn  for  de  ypperste  Borgere"; 
videre  dvæler  Cicero  ved  de  fortjenstlige  Love,  der  skyldes 
Initiativ  af  Mænd  fra  denne  By,  hvor  mange  høje  Øvrighedsper- 
soner og  formuende  Riddere  der  ere  udgaaede  af  dens  Borgere, 
hvorledes  Mænd    af  Roms  første  Familier:   en  Lucius   Philippus, 


■)  S.  P.  Q.  ARICINVS.  TE  [tnplum]  .  .  .  AVG.  DEDIT  hedder  det 
paa  en  større  Sten,  der  i  senere  Aar  er  tunden  paa  Byens  Grund 
(Monum.  dell'Inst.  1854  p.  106);  af  Templet  —  om  det  forøvrigt  er  et 
saadant,  hvorom  der  tales  i  Indskriften  —  vides  der  dog  ikko  hidtil  at 
være  fundet  Rester. 

Cajus  Marcellus  ikke  have  følt  sig  for  stolle  til  herfra  at  tage 
deres  Hustruer1).  Maaske  vi  da  tør  supplere  Ciceros  Lovtale 
og  antage,  at  Ariccias  Kvinder  dengang  nød  ikke  mindre  Ry  for 
Skjønhed  end  nu,  —  den  bekjenclte  Buste  i  Vatikanet  af  Kejser 
August  som  ung  kunde  jo  nok  lade  formode,  at.  hans  Moder 
var  smuk. 


Kunde  vi  iøvrigt  i  hine  Dage  have  kastet  et  Blik  paa  Ariccia, 
vilde  vi  have  fundet  den  liggende  ikke  som  nu  oppe  paa  Bjerg- 
ryggen men  nede  i  Dalen,  og  vi  havde  i  den  set  en  smukt  byggel  By, 
ganske  anderledes  rig  paa  monumentale  Mindesmærker  end  den  nu- 
værende. Endnu  påaviser  man,  som  nedenfor  skal  berøres,  Ruiner 
af  det  berømte  Tempel  for  Diana  Aricina;  af  et  mindre  Tempel  for 
Æsculap,  et  Theater,  et  Forum  foruden  af  flere  større  Landslotte 
er  der  ligeledes  fundet  Rester,  og  efter  det  store  Tal  af  Kunst- 
sager, der  jævnlig  her  er  bragt  for  Dagen,  særlig  i  Slutningen  af 
forrige  Aarhundrecle  (1787 — 96),  tør  vi  formode,  at  Byen  ikke 
mindre  end  Herculanum  og  Pompeji  —  der  almindelig,  men  med 
Urette  antages  særlig  udmærkede  ved  kunstneriske  Prydelser  — 
har  paa  Torve  og  Gader,  i  offentlige  og  private  Bygninger  været 
rigt  udstyret  med  Skulpturer  af  forskjellig  Art;  alene  Fortegnelsen 
over,  hvad  der  ved  Udgravninger  i  de  anførte  Aar  bragtes 
herfra  til  en  Privatmand  i  Spanien  og  nu  er  indlemmet  i  det  saa- 
kaldte  Museum  Despuig  i  Palma  paa  Øen  Majorka,  omfatter 
mere  end  130  Numre,  deri  ikke  medregnet  adskillige  Terrakotta- 
sager og  en  Mængde  af  Skulpturfragmenter2). 


')  Cic.  or  at.  philipp.  III,  6.  15—17. 

')  Hubner,  Die  antiken  Bildwerke  in  Madrid,  pag.  292  —  309. 

Strabo  i  Forbindelse  med,  hvad  Ruinerne  udvise,  er  vor 
Hjemmel  for,  at  Ariccia  paa  hans,  d.  v.  s.  Christi,  Tid  laa  nede 
i  Dalen1),  og  dér  var  ogsaa  dens  Plads,  da  Appius  Glaudius  mødte 
den  paa  sin  Vej;  spørges  maa  der  imidlertid,  om  denne  Beliggen- 
hed -  som  det  i  Reglen  antages2)  —  ogsaa  var  Byens  oprindelige. 
Noget  Sikkert  lader  sig  næppe  udsige,  men  der  maa  vistnok 
gives  Ganina3)  Medhold  i,  at  man  ikke  ret  vilde  kunne  forstaa. 
hvorledes  Byen  saa  haardnakket  —  paa  andet  Aar  hedder  det4) 
—  kunde  forsvare  sig  mod  Etrurernes  overlegne  Angreb,  om 
den  allerede  dengang  havde  ligget  nede  i  Dalen,  ligesom  Valget 
af  en  saadan  Beliggenhed  ved  Byens  Grundlæggelse  heller  ikke 
er  stemmende  med,  hvad  der  ses  ellers  at  have  været  Skik  og 
Brug  ved  Anlæget  af  Mellemitaliens  gamle  Stæder5).  Nyere  Under- 
søgelser have  ogsaa  vist,  at  de  Rester  af  tilsyneladende  Fæstnings- 
mure, der  møde  nede  i  Dalen,  ere  altfor  spinkle  til  at  kunne  have 
tjent  som  Andet  end  Indhegning  om  større  offentlige  Mindes- 
mærker, hvorimod  der  oppe  i  den  moderne  By  ud  imod  Vallericcia 
bemærkes  ganske  anderledes  solidt  opførte  Volde,  saakaldte 
cyklopiske  Mure,  rejste  af  store,  lidet  eller  slet  ikke  tilhuggede 
polygone  Blokke,  i  hvis  Mellemrum  der  er  indkilet  mindre  Sten. 
Saaledes  forblev  Byens  Plads  oppe  paa  Højden,  indtil  den  efter 
at  være  underkastet  Rom  ikke  længer  havde  Fjender  at  befrygte, 
men  omvendt  maatte  Aricinerne  et  Aartusinde  senere,  da  de  efter 
Rigets  Fald  vare  udsatte  for  idelige  Angreb  af  de  indtrængende 


')  Strabo  (ed.  Kramer)  V,  3,  12:  'Agixia  éarl  nolis  inl  ry  68<a  rfj  'Annia  .. 

y.oiko$  6  é6tiv  6  xonog,  §%et   S'oftmg  Bgvfivrjv  angav. 
*)  Nibby,  Analisi  I  p.  261;  Westphal,  die  rom.  Kampagne  p.  37. 

3)  Monnm.  deU'Inst.  1854,  p.  105. 

4)  Dionys.  Halic.  V,  21. 

5)  Abeken,  Mittelitalien  p.  130  ff. 

Folkestammer,  naturlig  forlade  deres  Boliger  i  Dalen  for  at  søge 
op  paa  den  gamle  Plads;  i  Nutiden  kunde  Indvaanerne  da  pas- 
sende være  flyttede  ned  i  Dalen  paany  og  havde  mulig  ogsaa 
virkeliggjort  en  saadan  Omflytning,  dersom  der  ikke  ved  Viadukten 
over  Kløften  var  skaffet  dem  en  bekvem  Forbindelse  med  Rom 
osr  Omverdenen. 


II. 

Som  alt  bemærket,  var  Ariccia  den  første  større  Station  paa 
Via  Appia.  I  denne  Egenskab  har  den  dog  næppe  havt  synderlig 
Betydning;  fornemme  Romere  yndede  overhovedet  ikke  paa  deres 
Rejser  at  betjene  sig  af  Gjæstgivergaarde,  men  foretrak,  om  de  ej 
selv  havde  Boliger  —  saakaldte  deversoria1),  —  hvor  de  kunde 
udhvile  sig  undervejs,  at  tage  ind  hos  Venner  og  Bekjendte,  ligesom 
de  ogsaa  jævnlig  førte  Telte  og  øvrigt  Tilbehør  med  sig  til  at  kunne 
overnatte;  og  mere  beskedne  Rejsende  have  næppe  følt  Trang  til 
Andet  end  et  kort  Hvil  i  en  By,  der  laa  kun  faa  Timers  Gang 
fra  den  store  Hovedstad.  Gjæstgivergaardene  ved  den  appiske 
Vej  som  i  det  Hele  i  Italien  vare  derfor  daaiiige,  mest  besøgte 
af  Svirebrødre  og  letfærdige  Fruentimmer,  og  Herberget  i  Ariccia 
dannede  næppe  nogen  Undtagelse;  „et  tarveligt  Logi"  —  hospitio 
modico  lyder  det  Skudsmaal,  der  gives  det  af  Horats,  der  stand- 
sede her  paa  den  tidligere  omtalte  Rejse,  som  han  med  Mæcenas 
og  Coccejus  Nerva  foretog  fra  Rom  til  Brindisi. 


')  Cic.  ad  famil.  VII,    23,    3:    Ista   quidem  summa   nat  ego  multo  libentius 
emerim  deversorium  Tarracinae,  ne  semper  hospiti  molestus  sim. 

Besøg  af  Fremmede  fattedes  dog  ikke  Ariccia.  Til  Ariccia! 
hed  det,  som  vi  nu  sige  „i  Skoven!",  og  Gamle  og  Unge,  Mænd 
og  Kvinder  søgte  hid  for  at  tage  Del  i  Egnens  Fester,  nyde  Kø- 
lighed og  Skovduft  i  det  Frie.  Højderne  omkring  Byen  vare  dækkede 
af  tætte  Skove  —  nemoralis  Aricia,  som  denne   derfor  kaldtes1) 

—  og  til  disse  Skove  knyttede  sig  en  egen  Romantik.  Her  havde 
Diana  sit  Hjem;  dybt  inde  i  Krattet,  paa  ensomme  Steder,  hvor 
Træerne  stod  tættest,  kunde  man  møde  hende  med  Halvmaanen 
om  Issen,  Kogger  og  Pile,  jagende  Vildtet  med  sine  Nymfer  og 
sit  Kobbel  af  Hunde;  Jagten  var  fyrig  og  lidenskabelig  —  ingen 
Tinde  var  Gudinden  for  stejl,  intet  Skovmørke  saa  tæt,  at  ikke 
hendes  Fakkel,  tændt  ved  Jupiters  Lyn,  lyste  ind  i  den  dunkleste 
Krog.  Og  naar  Gudinden  spændte  den  gyldne  Bue  og  udsendte 
de  dræbende  Pile,  bævede  Bjergenes  Toppe,  og  Skovene  gav 
Gjenlyd  af  Vildtets  Stønnen.  Til  andre  Tider  kunde  man  se 
hende  varm  og  trættet  af  Jagten  søge  Hvile  ved  den  lille  Skovsø, 
hvis   staalblinkende  Vandflade  gav  den   Navn  af  „Dianas   Spejl", 

—  men  Ve  den,  som  overraskede  hende  i  en  saadan  Stund;  det 
maatte  gaa  ham  som  Actæon,  der  til  Straf  for  at  have  krænket 
Gudindens  jomfruelige  Undseelse  ved  at  skue  hende  i  Badet 
blev  forvandlet  til  en  Hjort  og  sønderreven  af  sine  egne  Hunde. 

Ogsaa  mere  blide  Erindringer  knyttede  sig  til  hendes  Færd 
her  i  Egnen.  Det  hedder  sig,  at  Numa's  kloge  Elskerinde,  Nymfen 
Egeria,  trøstesløs  af  Sorg  over  Kongens  Død,  søgte  Lindring  for 
sin  Smerte  i  Ariccias  Skove  men  ved  Graad  og  Klage  forstyrrede 
Gudindens  Kultus.  „Hvor  ofte  talte  ikke  Lundens  og  Søens  Nymfer 
trøstende  Ord  og  formanede  hende  til  ej  at  afbryde  den  hellige 
Tjeneste",  men  Egeria  formaaede  ikke  at  standse  sin  Klage,  indtil 


')  Ovid.  Fasti  VI,  59. 

Diana  følte  Medlidenhed  med  hendes  Sorg  og  forvandlede  hende 
til  et  rislende  Kildevæld,  der  nu  som  før  gyder  sit  Vand  i  Nemi- 
søen x).  Lignende  Medfølelse  viste  Gudinden  senere  Slægter ; 
mangen  Romerinde  takkede  hende  for  et  Barns  Frelse,  en  heldig 
Fødsel,  en  Husbonds  Hjemkomst;  rundt  om  i  hendes  Lund 
hang  i  Traade  fra  Grenene  Tavler  til  Minde  om  de  Ønsker,  hun 
havde  bønhørt2)  — 

Licia  dependent,  longas  velantia  sepes, 

Et  posita  est  meritae  multa  tabella  Deae  3). 

Fra  gammel  Tid   hørte  Gudindens   Kultus  hjemme  i  Egnen. 
Sagnet  fortæller,    at  da  Orestes   med  egen  Haand   havde  dræbt 


>)  Ovid.  Metam.  XV,  485  ff: 

Quem,  postquam  senior  regntimque  aevumque  peregit, 
Exstinctum  Latiaeque  nurus,  popidusque  Patresque, 
Deflevere  Numam:  nam  conjux,  urbe  relicta, 
Yallis  Aricinae  densis  latet  abdita  silvis, 
Sacraque  Oresteae  gemitu  questnque  Dianae 
Impedit.     Ah,  quoties  Xymphae  nemorisque  lacusque, 
Xe  faceret,  monuere ;  et  consolantia  verba 
Dixere! 

Non  taraen  Egeriae  luctus  aliena  levare 
Damna  valent,  montisque  iacens  radicibus  imis, 
Liquitur  in  lacrimas:  donec,  pietate  dolentis 
Mota,  soror  PJwebi  gelidum  de  corpore  fontem 
Fecit ;  et  aeternas  artus  tenuavit  in  undas. 

5)  DIANAE  XEMOREXSI  .  .  .  PRO  IXCOLVMIT.  ET  REDITV  .  .  . 
VIRI  —  „til  Diana  Xemorensis  som  Tak  for  en  Husbonds  lykkelige  Til- 
bagekomst", hedder  det  paa  en  af  de  ovenanførte  Tavler  (Orelli,  Inscr. 
Lat.  Nr.  1454);  vi  skulle  ogsaa  i  det  Følgende  se,  at  der  er  efterladt  os 
en  Mængde  af  de  Smaafigurer  af  Terrakotta  eller  Bronce,  der  blev 
skjænkede  Gudinden  og  opstillede  i  hendes  Tempel  ved  Nemisøen  til 
Tak  for  den  Bistand,  hun  havde  ydet  som  Fødselshjælper  eller  helbre- 
dende Sygdomme. 

3)  Ovid.  Fasti  III,  267. 

sin  Moder,  blev  han  forfulgt  af  Furierne,  og  at  intet  Sonoffer 
mægtede  at  udslette  Mindet  om  denne  Brøde,  indtil  et  Orakel- 
svar af  Apollo  lovede  ham  Befrielse  for  hans  Kvide,  hvis  han 
vilde  drage  til  Tauris  og  derfra  bortføre  Dianas  Billedstøtte. 
Orestes  begav  sig  paa  Rejsen  med  sin  trofaste  Pylades,  men  da 
de  kom  til  Landet,  skulde  ifølge  en  gammel  Skik,  der  ramte  alle 
Fremmede,  der  kom  til  Stedet,  begge  eller  en  af  dem  ofres  til 
Gudinden.  Orestes  fandt  imidlertid  Lejlighed  til  at  give  sig  til- 
kjende  for  sin  Søster  Iphigenia,  Dianas  Præstinde,  og  efter  at 
Kongen  i  Landet  var  dræbt,  bragte  hun  Gudindens  Billede  om- 
bord paa  sin  Broders  Skib ;  i  Forening  flygtede  de  bort  fra  Tauris 
og  landede  i  Italien,  hvor  de  —  saaledes  som  Sagnet  gjengives 
af  den  romerske  Digtning  —  opstillede  Dianas  Billedstøtte  i  Nær- 
heden af  Ariccia  —  haud  longe  ab  Aricia  l)  og  grundlagde  hendes 
Kultus  i  Skovene  omkring  Byen,  —  „Diana  Nemorensis"  som  Gud- 
inden kaldes  til  Adskillelse  fra  den  „Diana  Aricina",  der  havde 
sin  Helligdom  i  selve  Ariccia  umiddelbart  ved  den  appiske  Vej. 

I  den  varmeste  Sommertid,  midt  i  August  Maaned,  fejredes 
herude  en  stor  Fest  til  Gudindens  Ære,  og  Templet  ved  Nemi- 
søen  var  da  Samlingsstedet  for  en  broget  Skare,  fortrinsvis  af 
Korns  Kvindeverden,  der  spillede  en  fremtrædende  Rolle  ved 
hendes  Kultus.  En  saadan  Sommernat  gav  Søen  Gjenskin  af 
Tusinder  af  Blus,  „Lunden  syntes",  efter  Digterens  Udsagn,  „at 
staa  i  Flammer" 2),  —  saa  stort  var  Tallet  af  de  Andægtige,  der 


')  Servius,  CommetU.  in  Virgil.  Aeneid.  VI,  136  (ed.  Lion  I,  p.  363):  Dianae 
simulacrum  .  .  .  haud  longe  ab  Aritia  [Aricia]  collocavit. 

*)  Statius,  Silvae  III,  1,  56: 

Fumat  Arieintim  Triviae  nemus,  et  face  multet 
Conscius  Hippolyti  splendet  lacus  .  .  . 

ved  Aftentid  ilede  hid  fra  Byen  med  Krans  om  Haaret  og  bræn- 
dende Fakler  i  Haanden1).  Men  sammen  med  de  ærbare  Ma- 
troner saae  man  ogsaa  Roms  frivole  Skjønheder,  hine  Frigivne, 
hvem  det  ligesom  Properts'  Cynthia  paa  en  Udflugt  ad  den 
appiske  Vej  til  Fest  for  Juno  i  Lanuvium  mere  kom  an  paa  at 
se  og  blive  set  end  paa  at  bringe  Gudinden  Hyldest  —  mage  fuit 
causa  Venus*).  Ovid  gav  Ungdommen  Anvisning  paa  dette  Sam- 
lingssted for  de  Skjønne,  dette  „Revier  for  dens  Jagt"  —  femineos 
coetus,  venatibus  aptos:  „Se  hist  Gudindens  skovomkranste  Bolig!" 
peger  han  did3)  og  minder  om,  at  her  ikke  mindre  end  ved 
Bajæs  yppige  Strand  er  Stedet  at  finde  den  Kjærlighed,  man 
søger:  „Gudinden  er  Jomfru,  og  selv  hader  hun  Amors  Pile,  men 
desuagtet  har  hun  bragt  og  vil  bringe  mangt  et  Elskovssaar" 4); 
og  Digteren,  der  ikke  har  Tro  til  Kvindens  Dyd  —  „ene  den  er 
kysk,  som  Ingen  begjærer" 5)  —  spørger,  om  den  Kvinde  vel 
findes,  som  modstaar  en  Elskers  Bønner?  „Nej  ,  før  maatte 
Fuglene  forstumme  om  Vaaren,  Græshopperne  ikke  synge  ved 
Sommertid  og  den  mænaliske  Hund  vise  Haren  sin  Ryg,  end  en 
Kvinde,  naar  hun  fristes  indsmigrende,  forbliver  ufølsom  ved  den 


»)  Ovid.  Fasti  III,  269: 

Saepe  potens  voti,  frontem  redimita  coronis, 
Femina  lucentes  portat  ab  Urbe  faces. 

')  Prop.  Eleg.  IV,  8,  16: 

Hue  mea  detonsis  avecta  est  Cynthia  mannis, 
Causa  fuit  Juno,  sed  mage  causa   Venus. 

*)  Ovid.  Ars  amat.  I,  259. 

4)  Ibid.  I.  260—261. 

5)  Ovid.  Amores  I,  8,  43:  casta  est  quam  nemo  rogavit. 


ARICCIA    —    NEMISØEN. 


147 


Unges  Attraa"1);  det  gjælder  blot  om  at  vise  Udholdenhed,    og 
„selv  en  Penelope",  forjættes  der,   „vil  blive  din" : 

Penelopen  ipsam,  persta  modo,  tempore  vinces  2). 

Tør  vi  tvivle  om,  at  Digterens  Anvisning  er  bleven  fulgt,  at 
de  Unge  have  lyttet  til  den  fristende  Tale?  „Findes  et  Tempel, 
hvor  Kvinden  ej  kjøbes",  spørger  Juvenals),  og  Skovgudindens 
kyske  Bolig  var  ingen  Undtagelse;  ogsaa  herude  er  der  bredt 
Snarer  for  de  Skjønne,  praktiseret  alle  Vink  fra  „Kunsten  at  vinde 
Hjerter"  om  Maaden  at  vinde  den  Elskede:  ved  Taarer  og  Suk, 
—  „fattes  Taarer,  og  de  staa  ej  altid  til  Raadighed,  stryg  dine  Øjne 
med  fugtig  Haand"  4)  —  ved  Smiger  og  svigefuld  Tale.  Ovid  var, 
som  vi  have  set,  en  farlig  Læremester.  Stedse  mere  tabte  da 
hine  Sammenkomster  deres  religiøse  Karakter  og  udartede  til 
kaade,  overgivne  Sommerfester5),  og  som  Ovid  skildrer  Lystig- 
heden ved  Foraarshøjtiden  for  Anna  Perenna,  er  det  ogsaa  gaaet 


')  Ovid.  Ars  amat.  I,  271—273. 

2)  Ibid.  I,  477. 

3)  Juv.  IX,  24:  nam  quo  non  prostat  femina  templo? 
*)  Ovid.  Ars  amat.  I,  660. 

5)  Saaledes  tør  vi  formode,  ogsaa  efter  Beskaffenheden  af  de  Kunstgen- 
stande, der  blev  opstillede  i  Gudindens  Tempel  ved  Nemisøen,  og  hvoraf 
der  i  de  senere  Aar  er  fundet  saa  mange,  idet  det  overvejende  Tal  af 
disse  hidrører  fra  Republikens  Aar,  medens  kun  ganske  enkelte  Stykker 
henpege  paa  Kejsertidens  Kunst  (Mittheil.  d.  k.  d.  arch.  Inst.  1886,  p.  178: 
„finalmente  nulla  permette  di  conchiudere  chc  il  cidto  della  dea  [o:  Diana ] 
abbia  consrrvato  il  suo  antico  splendore  ancora  per  lungo  tempo  nell'epoca 
imperiale;  ahneno  sembra  che  i  ritrovamenti  di  prodotti  della  plastica 
fiorente  in  terrdcotta  di  Roma  imperiale  si  limit ino  a  pochi  pezzx  di  niun 
conto"). 

til  ved  Nemisøen:  man  spiste,  sang  og  drak  i  det  Frie,  Enhver 
med  sin  Kjæreste.  slog  Telte  op  eller  byggede  Hytter  af  Grene 
og  Løv;  Sol  og  Vin  gjorde  Kinderne  varme,  og  man  hørte  de 
Glade  bede  om  Aar  saa  mange,  som  de  kunde  tømme  Bægere: 
„Hist  ser  Du  en  Mand,  der  formaar  at  drikke  sig  til  Nestors 
Levealder,  her  et  Fruentimmer,  som  de  tømte  Skaaler  alt  have 
gjort  til  en  Sybille"  l).  Saaledes  fortsattes  Lystigheden  med 
Sang  og  Dands,  til  Morgenens  hvide  Striber  dæmrede  i  Horizonten, 
og  Arm  i  Arm  vandrede  de  Unge  henad  Vejen  tilbage  til  Byen, 
med  vaklende  Ben,  til  Løjer  for  de  Imødekommende : 

cum  redeunt,  titubant,  et  sunt  spectacula  mdgo2); 

de  havde  glemt  O  vids  Raad  for  et  Drikkelag:  -sørg  for,  at  Fod 
og  Forstand  gjøre  deres  Skyldighed"  — 

certa  tibi  a  nobis  dabitur  mensura  bibendi : 
officium  praestent  mensque  pedesque  suum  3). 

Jævnsides  denne  Lystighed  foregik  de  blodigste  Optrin.  Til 
Minde  om  Orestes'  Flugt  var  en  bortrømt  Slave  —  Bex  Nemorensis, 
som  han  kaldtes4)  — Vogter  af  Gudindens  Tempel;  ved  at  dræbe 
sin  Formand  havde  han  opnaaet  Tjenesten  og  beklædte  denne 
saalænge,  indtil  han  selv  foran  Templet  fandt  sin  Bane  ved  en  anden 
bortrømt  Slaves  Haand  —    „Enhver  dør  i   Rækkefølge   efter   det 


')  O  vid.  Fasti  m,  533: 

Invenies  tilte,  qui  Nestoris  ebibat  annos, 
Qicae  sit  per  calices  facta  Sibylla  suos. 

2)  Ibid.  HI,  539. 

3)  Ovid.  Ars  amat.  I,  589. 
*)  Sueton.  Calig.  cap.  35. 

Exempel,  han  har  givet",  bemærker  Ovid  x).  Stedse  maatte  han 
derfor  staa  rustet  til  Kamp,  beredt  til  at  forsvare  sig  mod  den 
usynlige  Fjende,  men  da  han  umulig  kunde  forudse  Alt,  fandtes 
der  altid  en  eller  anden  behændig  Slave,  hvem  det  lykkedes  at 
gaa  af  med  Sejren;  og  at  følge  Spændingen  i  den  Truedes  Miner, 
det  spejdende  Blik,  hvormed  han  stirrede  ud  mod  en  Modstander. 
der  hvert  Øjeblik  kunde  springe  frem,  se  ham  med  et  behændigt  Stod 
fælde  denne  eller  selv  blive  fældet,  —  det  var  et  nyt  og  pirrende 
Skuespil  ikke  mindre  for  de  ærbare  Matroner,  der  bragte  Gud- 
inden deres  Smaagaver,'  end  for  de  kaade  Frigivne,  hvis  Øjne 
vare  mættede  af  Amfitheatrets  Kampe.  Kejser  Galigula  fandt 
særlig  Behag  i  denne  Dyst;  ved  en  Lejlighed,  da  en  Eex  Nemo- 
rensis  altfor  længe  havde  holdt  sig  i  Tjenesten,  paatog  han  sig  selv 
at  vælge  ham  en  stærkere  Medbejler,  —  „der  gaves  intet  Menneske. 
af  nok  saa  ringe  Kaar",  bemærker  Suetonius  i  den  Anledning, 
..hvis  Velfærd  Kejseren  ikke  yndede  at  forstyrre"2).  Hvorvidt  der 
i  denne  Kultus  skjuler  sig  en  dybere  Betydning,  eller  om  den 
blot  er  at  anse  som  et  Minde  om  de  Menneskeofringer,  der  fandt 
Sted  til  Gudindens  Billede  i  Tauris,  skal  lades  usagt3);  den 
synes   at  have   holdt  sig  langt   hen  i   Kejsertiden   og  blev  mulig 


')  (»vid.  Fasti  III.  271—273: 

Regna  tenent  fortesquc  manu,  pedibusque  fugaces: 
Et  pcrit  exemplo  2>ostmodo  quisque  sno. 
i  Sueton.  Calig.  c.  35. 
M  Strabo  (ed.  Kramer).  V,  ::  S   12. 

I  Fortalen  til  et  Drama  „le  prétre  de  Nemi"  (pag.  V  bemærker  Renan: 
„J'ai  cherché,  pour  serrir  de  trame  å  certaines  idées  </"/  me  *>>>tt  venues 
sur  les  affaires  humaines,  quelqu'une  de  ces  vieilles  fables  "ii  Vantiquité 
a  mis  j)lus  de  sens  profond  qu'il  n'y  en  a  dans  tom  nos  trailés  de  /">li- 
tique",  —  saa  maa  det  iøvri;_'t  være  overlad!  den.  der  læser  Dramaet. 
-elv  at  tindr  ud  af.  bvori  del  Dybsindige  ved  den  omhandlede  Skik 
skulde  I" 

lu 

forst  endelig  afskaffet  i  Slutningen  af  det  4de  Aarhundrede,  da 
Theodosius  den  Stores  Love  mere  virksomt  fik  Bugt  med  de 
hedenske  Skikke. 

Ogsaa  af  Tidens  Kunst  er  der  efterladt  os  et  Vidnesbyrd 
om  det  ejendommelige  Optrin.  Ved  Udgravninger  i  Slutningen 
af  forrige  Aarhundrede  (1791)  fandt  man  i  Nærheden  af  Søen 
et  Basrelief  i  Marmor,  omtrent  2  Fod  højt  og  3  Fod  langt,  der 
viser  Kampen  foran  Templet.  Angriberen  har  netop  fældet  sin 
Modstander  og  staar  med  Kongebindet  om  Hovedet,  beredt  til  endnu 
en  Gang  at  fore  Stødet  med  den  korte,  tveæggede  Daggert,  medens 
den  saarede  Præst  ligger  paa  Jorden  og  med  sin  højre  Haand 
holder  om  Indvoldene,  der  vælte  ud  af  Underlivet.  Ved  Siden 
af  den  Faldne  staa  fire  Kvinder  i  lange  Kjortler,  formodentlig 
Dianas  Præstinder,  der  synes  at  klage  over  Tabet  af  deres 
Præst,  og  af  hvilke  den  ene  beder  om  Xaade  for  denne  ved  at 
gribe  Sejrherren  i  Armen. 

Uheldigvis  kjendes  dette  Basrelief,  der  efter  Øjenvidners  Ud- 
sagn ogsaa  var  af  Interesse  paa  Grund  af  den  fortrinlige  Ud- 
førelse1), kun  paa  anden  Haand,  d.  v.  s.  fra  en  Tegning  i  Sten, 
der  blev  tagen,  strax  efter  at  det  var  fundet;  selve  Basrelieffet 
er  derimod  kommet  af  Syne,  hvad  enten  det  nu  af  en  spansk 
Prælat,  Monsignore  Despuig,  der  foranstaltede  Udgravningen, 
maatte  være  sendt  over  til  hans  Fødeby  paa  Øen  Majorca2),  eller 
det  senere  er  blevet  afhændet  og  ført  bort  fra  Italien. 


l)  Lucidi,  Memorie  storiche  deU'Jriccia  (Roma  1796),  p.  97—98. 

')  Saaledes  angives  det  til  Ex.  af  Lucidi  (1.  c.  pag.  98).  der  var  tilstede 
ved  Fundet  af  Basrelieffet;  dette  er  dog  ikke  nævnt  i  den  tidligere  an- 
forte  Fortegnelse  af  Hiibner  over  de  Kunstsager,    der   ved  Udgravninger 

X  uomstunder  er  jo  alt  Liv  borte  fra  Nemisøen  og  dens 
Bredder;  de  store  Skove  ere  ryddede,  kun  i  den  smukke  til  Villa 
Gesarini  hørende  Park  ved  Søens  sydlige  Side  ses  fremdeles  høj- 
stammet Væxt.  Men  Mindet  om  den  Tid,  da  Diana  hyldedes  her 
som  Skovenes  Herskerinde,  lever  endnu  paa  Stedet;  „Nemi"  hedder 
den  lille  La-ndsby  paa  Skrænten  ved  Søen,  „Nemisøen"  kaldes  endnu 
denne,  begge  afledende  deres  Navn  af  Lunden  om  Gudindens  Tempel 
—  nemus  Dianae;  paa  lignende  Maade  udledes  Navnet  paa  det 
nærliggende  Genzano  af  et  Tilnavn  for  Gudinden:  Cynthia,  idet 
hun  paa  Byens  Territorium  havde  et  praedium  eller  fundus  Cyn- 
thianum,  hvoraf  Bynavnet  Genzano  antages  at  være  dannet  — 
„Cinthiatw"  eller  „Cinchiano" ,  som  denne  kaldes  i  middelalderlige 
Optegnelser.  Endnu  påaviser  man  ogsaa  paa  Vejen,  der  fra 
Capucinerklostret  fører  til  Nemi ,  det  lille  Kildevæld ,  hvortil 
Nymfen  Egeria  blev  forvandlet  af  Diana,  —  „Gerula"  lyder  Stedets 
Betegnelse  ved  Forvanskning  af  „Egeria"  — 

Egeria  est,  quae  praebet  aquas,  Dea  grata  Camenis, 
Illa  JSunia  conjax  consiliumque  fuit x) , 

nu  som  dengang  er  det  hende,  der  byder  Vandreren  en  Lædske- 


i  Ariccia  blev  indlemmede  i  det  efter  den  ovennævnte  spanske  Prælat 
kaldte  Museum  Despuig  i  Palmå  paa  Majorea,  og  heller  ikke  ses  det 
omtalt  i  en  tidligere  Meddelelse  angaaende  disse  Skulpturer  af  den 
samme  Forfatter  i  Bullett.  dell'Inst.  1861  p.  104  og  116—120;  det  er 
derfor  vistnok  meget  tvivlsomt,  om  det  nogensinde  har  været  optaget  i 
Samlingen.  Af  Basrelieffet  findes  der  en  Afbildning  i  Sickler  og  Rein- 
hart's  Almanach  aus  Rom  (Leipzig  1810)  p.  85,  og  efter  denne  i  For- 
bindelse med  en  mindre  Tegning  hos  Gell  {Topogr.  of  Borne  and  its 
vicinity  II,  p.  117)  er  den  ovenstaaende  Beskrivelse  givet.  lovrigt  er 
der  i  senere  Aar  rejst  Tvivl  om,  hvorvidt  Relief  billedel  virkelig  frem- 
stiller Kampen  foran  Templet  og  ikke  snarere  Mordet  paa  Ægisth  (Preller. 
Rdm.  Mtfthol.,  Berlin  1881,  pag.  314  Nr.  4).  Hvad  der  har  givet  Anled- 
ning til  denne  Tvivl,  er  Forfatteren  ubekjendt. 
')  Ovid.  Fasti  III,  275-276. 

Hl 

drik;  om  det  saa  er  Sagnet  om  Dianas  Lund  som  et  Fristed  for 
bortrømte  Slaver,  der  herude  kunde  vinde  Friheden  i  Tvekamp 
foran  hendes  Tempel,  lever  eller  rettere  levede  det  i  visse  Maader 
i  Egnen  langt  ind  i  dette  Aarh undrede,  idet  Krattet  om  Søen 
nød  ilde  Ry  som  Tilhold  for  Vagabonder  og  Forbrydere,  der 
under  Pavernes  slappe  Styrelse  tyede  herud  for  at  unddrage 
sig  videre  Eftersøgen1). 


Fra  Terrassen  foran  det  lille  Osteri  i  Nem  i  har  man  den 
smukkeste  Udsigt  over  Nemisøen.  Ligesom  Albanersøen  er  den  af 
aflang  Form  —  dog  noget  mindre,  idet  den  næppe  maaler  3  Fjer- 
dingvej i  Omkreds  —  og  ligger  dybt  sænket  i  en  Kraterkjedel, 
hvis  Skrænter  falde  stejlt  af  mod  Vandet.  Men  Nemisøen  har  ikke 
Tvillingsøens  livfulde  Farvespil  og  stedse  krusede  Overflade;  selv 
om  det  blæser  nok  saa  stærkt  oppe  paa  Skrænterne,  ligger  dens 


')  Guidi.  Colli  Albani  p.  105. 

Hvorvidt  der  endnu  lader  sig  paavise  Ruiner  af  Templet  ved  Nemisøen, 
der  omtales  som  et  af  Latiums  prægtigste,  skal  lades  usagt.  Ifølge  en 
Ytring  af  Strabo  (V.  3  §  12  ed.  Kramer)  maatte  dette  søges  ikke  oppe  paa 
Højderne,  men  nede  ved  Søen  og  maaske  nærmest  ved  dennes  nord- 
ostlige Side,  nær  det  saakaldte  Mola  di  Nemi  nedenfor  Byen  af  samme 
Navn;  paa  Grundlag  af  de  Undersøgelser,  som  Rosa  foretog  for  omtrent 
30  Aar  tilbage,  mener  ogsaa  han  her  at  have  fundet  Rester  dels  af 
den  store  rektangulære  Gaard,  der  laa  foran  Templet,  og  dels  af  en 
mindre  Tempelcelle  bagved  denne  (Montrm.  deWlnsl.  1856  p.  4—8); 
Ganina  har  derhos,  støttende  sig  til  disse  Undersøgelser  i  Forbindelse 
med,  hvad  der  af  Vitruvius  meddeles  om  visse  Egenheder  ved  Templet, 
givet  en  Tegning  af  dets  Ydre  (R.  antica,  VI  tav.  LXXI1L).  Nnomstunder 
ere  dog  disse  Ruiner  saa  temmelig  forsvundne  eller  i  hvert  Fald  ganske 

Vandspejl  fuldkomment  rolig  med  et  eget  staalblinkende  Skjær, 
der  træffende  gav  den  Navn  af  „Dianas  Spejl"  l) : 

„Se  Nemi,  mellem   skovklædte  Højder 

Sænket   saa  dybt,  at  Vindens  Magt,  der  kan 

Med  Egens  Styrke  let  faa  Bugt   og  sprøjter 

Det  store  Hav  ind  over  Kyst   og   Strand 

Og  slænger  Skummet  op  mod  Himlens  Rand, 

Ej  naaer  din  Sø,   men  tøver  oven  over; 

Og,  rolig  som  et  næret  Had,  dens  Vand, 

Dybt,   koldt,    urokkeligt   og  uden  Vover, 

Tæt  sammenrullet  ligger  tavs,  —  som  Slangen  sover" 

—  saaledes  omtales  Søen  af  Byron 2) ,  og  som  den  paa  ham 
vækker  Indtryk  af  dyster  Alvor,  forekom  den  ogsaa  Datidens 
Digtere,  —  Ovid  lader  jo  Egeria  ty  herud  for  at  give  sin  Smerte 
Luft  over  Kong  Numas  Død. 

Til  Nemisøens  Mærkeligheder  hører  en  Art  Pælebygning, 
4—500  Fod  lang,  der  i  Begyndelsen  af  det  16de  Aarhundrede 
blev  opdaget  ude  i  Søen  og  har  været  Gjenstand  for  alle- 
haande  Gisninger.  Gjentagne  Gange  er  der  gjort  Forsøg  paa  ved 
Hjælp  af  Dykkere  at  faa  den  op  fra  Bunden,  men  uden  at 
man  har  faaet  Andet  frem   end    en  Del  Tømmer,   Jern,  Søm  og 


ukjendelige,  og  det  Lidet,  der  paa  Stedet  udgives  som  Levninger  af 
Templet,  hidrører  aabenbart  ikke  fra  dette  i  dels  oprindelige  Skikkelse 
men  fra  Ombygninger,  der  rimeligvis  ere  foretagne  i  Republikens  sidste 
Aarhundrede,  idet  Stensætningen  i  Murene  overalt  er  det  oftere  omtalte 
oput  reticulatum. 

J)  Servius,  Comment.  in  Virgil  Ameid.  VII,  515:  Nemus  locits  hattd  longe  ab 

Aricia,  in  quo  lacus  est,  qui  speculum  Dianat   (licitm\ 
•j  Byron,  Childe  Harold,  oversal   af  Adolf  Hansen.  4de  Sang,   v.  CLXXIII. 


154 


A  L  li  A  N  ERB  JEB  G  K  X  E . 


Nagler,  ogsaa  Sten  af  Marmor  og  Tegl1);  og  man  slog  sig  til 
Ro  med  den  gængse  Forestilling  om,  at  Pælebygningen  maatte 
være  Resterne  af  et  Skib,  bygget  af  Tiber  eller  Trajan,  hvis 
Navne  kunde  læses  paa  enkelte  af  de  fundne  Blyrør.  Et  Skib 
af  saa  store  Dimensioner  i  den  lille  Sø  syntes  dog  lidet  rimeligt, 
ligesom  det  ogsaa  maatte  være  et  besynderligt  Fartøj,  fra  hvilket 
der  var  bragt  saa  mange  Teglsten  og  Vandledningsrør  for  Dagen ; 
nyere  Undersøgelser,  ved  hvilke  den  før  nævnte  Nibby  var  til- 
stede, lade  da  ogsaa  formode,  at  det  formentlige  »naue  di  Tiberio" 
ikke  er  Andet  end  Fundament  og  Stillads  for  et  større  Landslot, 
der  er  blevet  opført  ude  i  Søen,  men  senere  nedrevet,  uden  at 
man  har  givet  sig  Tid  til  at  føre  Bjælkeværket  bort;  paa  større 
Teglsten,  der  synes  at  have  hvilet  paa  ligesom  en  Rist  af  Jern, 
læses  med  Bogstaver  af  gammeldags  Snit  Navnet  GAISAR2) 
og  uden  Tilføjelse  af  noget  forudgaaende  TI  (Tiberius)  eller 
efterfølgende  TR  AI  AN  VS,  og  da  det  vides  netop  om  Cæsar, 
at  han  ved  Nemisøen  opførte  en  pragtfuld  Villa,  som  han  dog, 
efterat  den  med  stor  Bekostning  var  bygget  færdig,  igjen  lod 
nedbryde,  fordi  der  var  Et  eller  Andet,  der  mishagede  ham  ved 
dens  Indretning3),  ligger  det  nær  i  Pælebygningen  at  se  Funda- 
mentet af  hans  „  Villa  in  Nemorensi" .  Formodningen  maa  staa 
ved  sit  Værd;  lejlighedsvis  kommer  Katakombernes  bekjendte 
Historiograf  de  Rossi  til  at  berøre  den  i  Anledning  af  et  Fund  af 


')  I  det  lille  men  ved  sin  rige  Samling  af  Sager  fra  det  gamle  Roms 
huslige  Liv  ejendommelige  Museum  Kircherianum  ses  der  endnu  nogle 
meget  svære,  henved  15  Fod  lange  Bjælker  af  den  oven  omtalte  Pæle- 
bygning,  tilsyneladende  saa  friske,  som  om  de  nys  kunde  være  sænkede 
i  Søen. 

2)  Nibby,  Analisi  II  p.  396. 

3)  Sueton.  Caesar  c.  46. 

Sten,  stemplede  med  lignende  gammeldags  Skrift  fra  Ciceros  Villa 
i  Tusculum,  og  han  giver  den  sin  vægtige  Stotte1).  Men  selv 
om  Cæsar  antages  at  have  opført  den  omhandlede  Villa  ude  i 
Søen,  er  Tibers  Navn  dog  fremdeles  paa  en  eller  anden  Maade 
knyttet  til  Bygningen,  idet  adskillige  Sten  ses  indbrændte  med 
hans  Navnetræk   TI.   C  AE  S.   AV  G.2) 


Som  alt  berørt  skriver  der  sig  fra  Nemisøen  en  stor  Del 
Kunstsager,  og  særlig  er  der  i,  senere  Aar  (1885)  ved  Udgravnin- 
ger, der  bleve  foranstaltede  af  den  daværende  engelske  Gesandt 
i  Rom  Sir  Frederick  Lumsley  og  en  større  Grundejer  ved  Søen, 
ved  dennes  Nordende ,  hvor  Templet  for  Diana  Nemorensis 
antages  at  have  ligget,  fundet  et  saa  betydeligt  Antal  af  Terra- 
kottafigurer, flere  end  200  i  Løbet  af  faa  Maaneder,  at  man  har 
troet  her  at  være  stødt  paa  ligesom  et  Depot  af  Gjenstande,  der- 
efter at  have  været  udstillede  i  Templet  ere  førte  bort  derfra  for 
at  give  Plads  til  ny  Sager3).  For  en  stor  Del  ere  disse  Figurer 
temmelig  smaa  —  10  til  15  Tommer  høje  —  og  udførte  i  en  Lerart, 


')  Annali  dell'Inst.  1873  p.  217:  „Che  ai  tempi  di  M.  Tullio  i  grandi 
tenti  facessero  talvolta  improntarc  su  tegolc  il  lore  norne,  non  come  )>>■ 
tarii  di  fiylinc  o  d'officinc  doliari,  ma  come  projprietarii  deUa  villa,  ai 
cui  cdifici  quelle  tegolc  erano  destinate,  lo  insegna  itn  esempio  insign  i 
troppo  fino  ad  ora  negletto.  11  Nibby  bene  ha  dimostrato  nella  rilla  »c- 
morense  di  Giulio  Cesare  essere  slat  i  adoperati  grandissimi  tegoloni"  .  .  . 
„coll'impronta  CAISAR  in  lettere  di  assai  antica  firma,  le  quali  rccla- 
mano  il  loro  2>osto  tra  le  inscriptiov.es  latinae  antiquissima  ". 

2)  Canina,  li.  ant.  V  p.  61. 

3)  Bullett.  dell'Inst.  1885  p.  151. 

hvis  Farve  vexler  fra  et  mørkt  Gult  til  Brunrødt;  deres  Kunstværd 
er  ikke  betydeligt,  og  særlig  taale  de  ingen  Sammenligning  med, 
hvad  Nutiden  formaar  at  danne  af  Ler,  men  derimod  ere  de  inter- 
essante  som  Vidnesbyrd  om  de  Gaver,  man  plejede  at  bringe 
Diana  til  Tak  for  de  Ønsker,  hun  havde  opfyldt.  Diana  hyldes 
for  den  Bistand,  hun  yder  de  Fødende  — 

Montium  custos  nemorumque,  virgo, 
Quae  laborantes  utero  puellas 
Ter  vocata  audis, 

som  det  hedder  hos  Digteren1),  og  Figurerne  vise  os  Mødre, 
siddende  med  Svøbelsesbørn  paa  Armen  eller  i  Skjødet,  frugt- 
sommelige Kvinder,  en  enkelt  Kvindeskikkelse  omarmende  sin 
Mand  —  hvad  vel  nærmest  maa  tages  som  Tak  for  en  Saadans 
lykkelige  Hjemkomst  —  stundom  ogsaa  Frugtbarhedens  utilslørede 
Symboler2). 

En  anden  Gruppe  af  Figurerne  minder  om  Gudinden  som 
helbredende  Sygdomme.  Skade  paa  Arme  og  Ben  synes  jævnlig 
al  have  været  Gjenstand  for  hendes  Omsorg,  og  har  man  ikke 
havt  Raad  til  at  paaskjønne  denne  med  en  hel  Figur,  der  viser 
en  Arm  hængende  livløs  ned  eller  bøjet  hen  over  Skjødet,  nøjes 
de  Fromme  med  at  bringe  Gudinden  blot  et  Par  Laar  eller  et  Par 
Fødder.  Men  ogsaa  mod  indvendige  Sygdomme  vidste  Diana 
Raad;  en  enkelt  Figur  viser  Brystet  opskaaret  i  hele  dets  Længde, 
saa  at  Indvoldene  komme  til  Syne,  —  man  mindes  uvilkaarlig 
de  grelt  malede  Billeder,  der  af  Nutidens  Romere  skjænkes 
den  lille  Bambino  og  ophænges  i    hans   Kapel    i   Kirken  Aracøli. 


')  Horat.  Carm.  III,  1-2. 

2J  Bullet.  dell'Inst.   Ins.")  p.  153. 


NEMISØE3T. 


157 


Ofte  synes  Figurerne  at  have  været  malede,  og  mange  af  dem 
vise  tydelige  Spor  af  rød  og  blaa,  gul  og  hvid  Farve,  uden  at 
man  dog  er  i  Stand  til  at  forestille  sig  Totalindtrykket  af  den 
malede  Figur. 

En  lignende  Interesse  knytter  sig  til  forskjellige  Broncefigurer, 
der  ved  samme  Lejlighed  blev  fundne  ved  Søen;  ogsaa  de  ere 
temmelig  smaa,  8 — 10  Tommer  høje,  og  Giverne  synes  heller 
ikke  her  at  have  bestræbt  sig  for  at  faa  netop  Tidens  smukkeste 
Frembringelser.  Hyppig  ses  der  som  Offer  at  være  bragt  Gudinden 
et  Billede  af  hende  selv,  og  Diana  er  stedse  fremstillet  til  Fods, 
iført  en  kort  Tunica,  der  holdes  sammen  om  Livet,  i  høje  Jagt- 
støvler og  med  Pilekoggeret  over  Ryggen.  De  Attributer,  der 
gives  hende  i  Haanden,  ere  noget  forskjellige;  snart  staar  Gud- 
inden med  ligesom  en  Offerskaal  i  den  ene  Haand  og  støtter 
den  anden  i  Siden,  snart  er  den  højre  Arm  løftet  tilvejrs  og 
synes  efter  et  Hul,  der  findes  i  Haanden,  at  have  baaret  en 
Fakkel  eller  Bue,  eller  hun  fremstilles  holdende  Faklen  i  den 
ene  Haand  og  Buen  sænket  i  den  anden.  Andre  Statuetter  vise 
de  Andægtige  selv,  og  det  er  stedse  Kvindeskikkelser,  ikke  nøgne, 
hvad  man  formodentlig  vilde  have  anset  som  saarencle  for  Dianas 
jomfruelige  Uskyld,  men  fuldt  paaklædte,  i  Bøn  med  den  ene  eller 
begge  Hænder  rakte  frem  imod  Gudinden.  Ogsaa  dennes  Hunde 
har  man  betænkt;  idetmindste  er  der  fundet  et  større  Antal 
Bronceringe,  der  ere  altfor  simpelt  forarbejdede  til,  at  de  kunne 
antages  baarne  af  den  Tids  Kvinder,  og  derfor  sikkert  kun  have 
været  Gaver  til  Dianas  Hundekobbel. 

Endnu  skal  berøres,  at  der  ved  de  omtalte  Udgravninger 
foruden  Lamper,  Skaale  og  Redskaber  af  forskjellig  Art  ogsaa 
er  fundet  en  Del  Marmorskulpturer  og  Indskrifter.  De  førstes 
Kunstværd  er  ikke  betydeligt,  og  de  ere  stærkt  medtagne; 
kun  en  større  Statue  af  Tiber  og  nogle  Hermesslotter ,  der 
ved    et    indhugget    SACR.    DI  AN    betegne    sig  som    (laver    lil 

Gudinden ,  ere  bragte  for  Dagen  i  saa  god  Stand ,  at  man 
haaber  at  kunne  faa  dem  restaurerede.  Blandt  Indskrifterne 
vedrører  en  enkelt  den  Præst,  som  havde  Opsynet  med  de  Gjen- 
stande,  der  skjænkedes  Diana1),  hvorimod  de  øvrige,  der  ofte 
kun  anføre  et  Navn  i  Forbindelse  med  nogle  enkelte  Bogstaver, 
ere  for  ubetydelige  eller  altfor  specielle  til  at  have  Krav  paa 
Omtale. 


BuUett.  ddl'Inst.  1885  p.  240. 


VI. 

VIA  APPIA   I  ALBANERBJERGENE. 


i. 


D 


ersom  Nogen  skulde  tro ,  at  der  er  Synderligt  at  meddele  om 
selve  den  appiske  Vej  —  Vejbanen  eller  Vejlegemet,  hvad  man 
nu  vil  kalde  den  —  paa  en  Strækning,  der  som  den  omhandlede 
gjennem  Albanerbjergene  næppe  udgjør  en  dansk  Mil,  ■ —  svæver 
han  selvfølgelig  i  Vildfarelse;  det  har  næppe  været  Tilfældet  paa 
Appius  Glaudius'  Tid  og  end  mindre  da  nu,  da  Vejen  for  en  stor 
Del  ligger  skjult  under  Jorden  eller  saa  at  sige  er  ganske  ukjendelig. 
Til,  hvad  der  tidligere  er  anført  til  en  almindelig  Charakteristik 
af  Vejen  x),  er  der  kun  Anledning  til  at  føje  den  Bemærkning,  at 
naar  Historieskriveren  Procopius  i  sin  Lovtale  over  den  fortrin- 
lige Stand,  hvori  han  saae  Vejen  i  det  6te  Aarhundrede,  frem- 
hæver, hvorledes  Appius  Glaudius  langvejsfra  lod  hente  Sten, 
haarde   som   Flint,   til  dens   Bygning2),    gjælder  den  besværlige 


')  Fori'.s    Via    Appia  1  p.  3-35  („de  romerske   Veje")  og   p.   36     50  <...\n- 

læget  af  Via  Appia"). 
2)  Procop.  de  bcllo  Goth.  (ed.  Dindoif)  I,  14:  h.  gøpag  u/.).rtg  ncty.oav  oveijg. 

Indsamling  af  Vejmaterialet  ikke  Strækningen  her  i  Albanerbjer- 
gene, hvor  Kratervoldene  om  begge  Søer  bød  uudtømmelige 
Lejer  af  den  haarde  Lavasten,  der  benyttedes  til  Vejenes  Belæg- 
ning med  store  polygone  Fliser. 

Fra  det  gamle  Bovillæ  ved  Foden  af  Albanerbjergene  hen 
til  Stedet,  hvor  den  omtalte  Viadukt  mellem  Albano  og  Ariccia 
tager  sin  Begyndelse,  løber  Via  Appia  snorlige  gjennem  det 
nuværende  Albano,  saaledes  at  Byens  Hovedgade  ganske  be- 
tegner dens  Retning;  det  saakaldte  Gravmæle  for  Pompejas  til 
Venstre  og  Monumentet  for  Etrurerfyrsten  Aruns  paa  den  mod- 
satte Side  af  Vejen  staa  i  saa  Henseende  som  oplysende  Mærke- 
pæle. En  kort  Nomenklatur  over  Mindesmærker  paa  denne 
Strækning  vilde  da  indskrænke  sig  til  at  henvise  til  Substruk- 
tionerne  for  Glodius'  Villa  og  det  ubekjendte  Landslot  fra  Kejser- 
tiden i  Villa  Doria  som  liggende  umiddelbart  ved  Vejkanten, 
og  fremhæve,  at  det  Samme  var  Tilfældet  med  de  mægtige 
Thermer  ved  Kejser  Domitians  Albanerslot,  hvorimod  Lejren  for 
Prætorianerne  ikke.  som  oftere  antaget,  strakte  sig  helt  ned  til 
Vejen,  men  laa  i  en  Afstand  fra  denne  af  omtrent  200  Fod1): 
som  en  Erindring  fra  Nutiden  kunde  tilføjes,  at  en  større 
Bygning  i  Byens  Hovedgade  bærer  Indskrift  om ,  at  Giuseppe 
Garibaldi  boede  her  i  Aaret  1875;  Italienerne  have  en  sand  Mani 
for  at  forevige  deres  store  Mænd  i  Byernes  Gadenavne,  —  siden 
hint  Besøg  kaldes  Albanos  Forstadsgade  paa  Husrækken  „borge 
Garibaldi11,  medens  Milepælene  fremdeles  bære  den  mere  om- 
fattende Betegnelse  af  Vejen  som  „  Via  Appia  nuova*. 


')  Monum,  dell'Inst.  1854,  tav.  IX. 

Faa  Skridt  fra  den  nævnte  Kirke  Maria  della  Stella  skiller 
den  moderne  Postvej  -  Strada  Nazionale  di  Napoli,  som  den 
kaldes  —  sig  fra  den  gamle  Via  Appia,  saaledes  at  hin  løber 
over  Viadukten  ind  paa  Torvet  i  Ariccia,  medens  den  antike 
Vej  jævnt  skraanende  fører  ned  i  Dalen,  hvor  Byen  paa  Appius 
Claudius"  Tid  havde  sin  Plads;  og  begge  Veje  følge  nu  hver  sin 
Retning  gjennem  Bjergene,  indtil  de  ved  Genzano  paany  støde 
sammen. 

Terrænet  omkring  Kirken  er  stærkt  opfyldt  af  Ruiner,  der 
dog  ere  saa  medtagne,  at  selv  de  Kyndigste  maa  erkjende  at 
være  ude  af  Stand  til  at  danne  sig  en  Forestilling  om  deres  op- 
rindelige Udseende.  Maaske  de  udstrakte  Mure  til  begge  Sider 
af  Vejen ,  der  efter  den  omhyggelige  Stensætning  at  dømme 
synes  opførte  i  Kejsertidens  første  Decennier,  tør  antages  for 
Levninger  af  to  større  Villaer,  saaledes  at  den  til  Venstre  hen- 
føres til  Slægten  Atii,  idet  man  i  Begyndelsen  af  forrige  Aar- 
hundrede  her  har  fundet  en  Indskrift,  der  nævner  en  Del  af  denne 
Slægts  Frigivne1).  Med  sin  Tilbøjelighed  til  at  skrive  Navn  paa 
Ruinerne  linder  (Janina  Antagelsen  saare  sandsynlig2),  og  den 
sés  heller  ikke  modsagt  af  senere  Forskere;  men  naar  man 
erindrer,  hvor  lidet  der  i  Reglen  kan  stoles  paa  den  Tids 
Angivelser  om  Stederne,  hvor  Indskrifter  ere  fundne,  og  hvor  ofte 
saadanne  ikke  mindre  end  Bygningsmateriale  vise  sig  at  være 
førte  bort  fra  den  Lokalitet,  hvortil  de  oprindelig  hørte,  synes 
det  ganske  vist  noget  dristigt  at  bygge  saa  bestemt  paa  en  enkelt 
Indskrift:  i  de  samme  Ruiner  siges  i  hvert  Fald  ogsaa  at  være 
funden    en    Inskription,    der    omtaler    en    Buegang    af   30    Fods 


')  Lucidi,  Memorit  storiclu  dell' Ariccia  p.   li  i  og  209. 

-)  Monum.  åett'Insi.  154  p.  103,  jtV.  Bullett.  dell'Imt.  1867  p.   L96. 

Længde,  som  en  Publius  Ælius  Syrus  lod  opføre  til  Ære  for 
Æskulap  og  Hygiæa1).  og  maaske  derfor  indtil  videre  de  4  høje 
Buer  umiddelbart  ved  Vejen  kunne  holdes  for  Rester  af  en 
saadan  Buegang,  i  hvilken  de  Syge  efter  Tidens  Tro  tilbragte 
Natten  for  i  Drømme  at  modtage  en  Aabenbaring  af  Guden 
om  den  Lægedom,  de  skulde  bruge. 

Ikke  mindre  medtagne  ere  de  forskjellige  Gravmæler,  der 
præsentere  sig  nærmest  Vejkanten  eller  som  enlige  Murtinder 
rage  frem  over  Vignernes  Mure:  ogsaa  de  ere  forlængst  berøvede 
deres  Prydelser  og  Yderklædning.  Hist  og  her  er  der  i  senere 
Aar  foretaget  Udgravninger,  og  spredt  omkring  i  de  Skrifter,  der 
udgives  af  Roms  lærde  Selskaber,  vil  man  finde  Oplysning  om,  hvad 
der  er  bragt  for  Dagen2),  i  Reglen  dog  kun  Sager  af  lidet  Værd; 
i  enkelte  Gravmonumenter  er  der  fundet  Sarkofager  og  Urner  med 
Rester  af  Ben  og  Aske  tilligemed  forskjellige  af  de  Smaating,  til 
Ex.  Møntstykker,  der  blev  givne  de  Afdøde  med  i  Graven,  men 
—  besynderlig  nok  —  uden  at  de  Paagjældende,  der  foretog  Ud- 
gravningen, have  undgaaet  tidligere  Slægters  Forsyndelser  ved  nøje 
at  mærke  sig  Stedet,  hvorfra  de  enkelte  Gjenstande  hidrørte;  hvad 
kan  det  hjælpe,  klage  Arkæologerne,  at  vi  kunne  læse  Stempler 
paa  de  Sten,  hvoraf  Gravkamret  har  været  opført,  —  af  disse 
tør  dog  ikke  sluttes  noget  Sikkert  om  Tiden  for  Monumentets 
Tilblivelse,  da  det  noksom  vides,  at  man  i  den  senere  Kejsertid 


')  Piiccy  1.  c.  pag.  1:24;  Indskriften  findes  anført  i  Appendice  pag.  167  Xr. 
XXXIII. 

2)  Til  Ex.  i  Bullett.  dell'Inst.  1851  p.  130—133  med  Hensyn  til  et  større 
Gravmæle  fra  Republikens  Tid  (lige  ved  Siden  af  Monumentet  for  Aruns), 
om  hvilket  det  dog  bemærkes,  „che  pare  tornato  alla  luce  solamente  per 
esser  di  nuovo  e  per  sempre  sepolto",  og  med  Hensyn  til  „una  serie  di 
sepolcri".  udgravede  i  Aaret  1867  ved  den  ovennævnte  Villa  for  Atierne, 
samme  Tidsskrift  for  1867  p.  195—200. 

jævnlig    benyttede   Teglsten    fra    ældre   nedrevne   Bygninger  ved 
Opførelsen  af  nye. 

Hvad  der  bydes  over  Jorden  paa  denne  Strækning  af  den 
appiske  Vej  ved  Kirken  Maria  della  Stella  x) ,  gjør  saaledes 
næppe  Krav  paa  særlig  Omtale;  under  Jorden  byder  Vejen 
derimod  Minder,  der  i  hvert  Fald  for  den,  der  har  Interesse 
for  Erindringen  om  de  første  Kristne,  ere  af  større  Betyd- 
ning. Umiddelbart  ved  den  nævnte  Kirke  under  en  Bygning, 
der  tidligere  har  tjent  som  Kloster  men  nu  pranger  med  et 
Skilt  som  „fabrica  di  fiammifiri",  ses  nogle  Huler,  der  føre  ned 
i  Jorden,  og  som  paa  Forhaand  tages  for  Indgange  til  et  Sten- 
brud eller  en  af  de  Gruber  af  Pozzulanjord,  hvoraf  der  findes 
saa  mange  i  Kampagnen,  men  som  vecl  nøjere  Eftersyn  vise  sig 
at  staa  i  Forbindelse  med  en  Begravelsesplads  for  de  ældste 
Kristne.  Indtil  de  Rossi  for  faa  Aar  siden  undersøgte  denne 
Kirkegaard  —  catacomba  della  Stella,  som  den  kaldes  efter 
Kirken  —  var  den  saa  at  sige  ganske  ukjendt.  En  af  det 
forrige  Aarhundredes  Forskere,  Boldetti,  havde  vel  faaet  Nys 
om ,  at  der  under  Klostret  henlaa  Gange  med  Krypter  og 
Gravceller,  der  i  høj  Grad  lignede  dem,  som  kjendtes  fra 
Katakomberne  i  Roms  Omegn,  og  begav  sig  ogsaa  strax  herud 
med  en  Medarbejder  for  at  foretage  en  Undersøgelse,  om  hvilken 
han  da  gav  en  kort  Beretning  i  et  større  Værk,  som  han  netop 
havde  under  Trykken  om  „Martyrernes  Kirkegaarde" 2).    Men  Bol- 


')  Som  det  fremgaar  af  det  Følgende,  omtales  her  under  I  kun  de  faa 
Hundrede  Skridt  ved  Vejen,  der  ligge  mellem  det  Punkt,  hvor  den  nye 
Vej  til  Ariccia  skiller  sig  fra  den  antike  Vej,  og  hen  til  Stedet,  hvor  den 
næste  Bifurkation  fra  Via  Appia  forekommer. 

2)  Boldetti,  Osservazioni  sopra  i  cimitery  de'Santi  Martin'  (Roma  17-20)  lili. 
II  c.  XVIII  p.  559-561. 

detti,  der  i  „henved  en  Menneskealder-  1)  var  en  utrættelig  og 
tillige  meget  heldig  Forsker  i  de  romerske  Katakomber,  havde 
ingenlunde  --  i  hvert  Fald  ikke  efter  den  Maalestok,  som  Nu- 
tiden anlægger  —  en  Sagkundskab,  der  svarede  til  de  betydnings- 
fulde Opdagelser,  som  det  faldt  i  hans  Lod  at  gjøre;  og  han 
i'ormaaede  derfor  ikke  at  give  nogen  Oplysning,  hverken  om  den 
Menighed,  for  hvem  Katakomben  maatte  antages  bestemt,  eller 
om,  hvilke  Martyrer  den  havde  huset,  og  endnu  mindre  om,  hvad 
de  Fresker,  der  fandtes  hernede,  forestillede,  naar  disse  ikke  selv 
ved  overskrevne  Navne  oplyste  derom.  Ad  den  gamle  Trappe  kom 
han  ned  i  Katakomben  og  saae  nærmest  Indgangen  en  Art  For- 
samlingssal, omtrent  30  Fod  lang  og  8  Fod  bred,  der  ved  en 
tragtformet  Aabning  fik  Lys  og  Luft  fra  Jordoverfladen,  og 
hvis  Vægge,  ligesom  Murene  i  et  sideliggende  mindre  Kapel, 
vare  dækkede  med  Billeder  af  hellige  Personer:  iøvrigt  forekom 
der  ham  ikke  Anledning  til  at  dvæle  ved  en  Katakombe,  hvis 
Gange  for  Størstedelen  vare  opfyldte  af  Jord  eller  blevne  til 
uformelige  Huler,  og  hvis  Gravceller  (loculi),  der  paa  sæd- 
vanlig Maade  vare  indhuggede  i  Væggene,  saa  at  sige  alle  vare 
opbrudte;  en  af  de  faa  Gravnicher,  der  fandtes  urørt,  viste  sig 
lukket  med  Teglsten,  i  hvilke  der  var  indbrændt  Stempler  fra 
romerske  Fabriker,  men,  som  vi  skulle  se,  formaaecle  Boldetti 
ikke  at  læse  disse  Stempler,  end  sige  at  drage  noget  Udbytte 
af  dem. 

Den  korte  Omtale  af  Katakomben  vakte  da  heller  ingen  Op- 
mærksomhed ,  og  Interessen  for  den  maatte  ogsaa  naturlig 
træde  i   Baggrunden   overfor  de  ganske  anderledes  store   og  vel- 


')   Boldetti,  1.  c.  proleg.:  pe'l  corso  di  sei  lustri. 

indrettede  Katakomber  i  Roms  Nærhed  for  Byens  egne  Kristne. 
Saa  fuldstændig  gik  den  da  i  Glemme  eller  lodes  uænset,  at  By- 
raadet  i  Albano  lejede  Klostret  ovenover  den  ud  til  en  Svovlstikke- 
fabrikant,  der  anbragte  sin  Beholdning  af  brandfarlige  Sager 
nede  i  dens  Gange  og  Krypter;  først  for  faa  Aar  siden  lod  en 
af  Roms  Kardinaler  paa  egen  Bekostning  foretage  en  ikke  meget 
omfattende  Udgravning,  og  de  Ro  s  si,  hvis  Kjendskab  til  Alt, 
hvad  der  vedrører  de  ældste  Kristne,  ikke  overgaas  af  nogen 
Nulevendes,  blev  derved  sat  i  Stand  til  at  skjænke  den  en  fore- 
løbig Undersøgelse. 

Først  og  fremmest  var  det  de  Rossi  magtpaaliggende  at 
efterforske,  om  der  ikke  i  Kirkens  gamle  Optegnelser  skulde  findes 
en  eller  anden  hidtil  upaaagtet  Bemærkning,  der  kunde  vejlede 
ham  med  Hensyn  til  Spørgsmaalet  om,  hvilke  af  Troens  Martyrer 
der  vare  stedte  til  Hvile  i  Katakomben;  vi  have  jo  sét,  hvor  ofte 
disse  Optegnelser  ere  komne  ham  til  Nytte,  saa  at  han  til  Ex. 
ved  Hjælp  af  Pilegrimmenes  Beretninger  i  det  7de  og  8de  Aar- 
hundrede  om  kristne  Mindesmærker  ved  Vejene  i  Roms  Omegn 
har  formaaet  at  omstøde  Kirkens  tusindaarige  men  uhjemlede 
Traditioner  om  Stedet  for  nogle  af  dens  mest  berømte  Martyr- 
krypter og  paavise  disses  rette  Beliggenhed1);  af  de  samme 
eller  lignende  Optegnelser  haabede  han  at  faa  et  Vink  ogsaa 
med  Hensyn  til  Katakomben  ved  Albano,  og  heller  ikke  denne- 
sinde er  han  forgjæves  tyet  til  sine  Haandskrifter. 

Ved  sin  Søgen  rundt  om  i  Europas  Bibliotheker  for  at  til- 
vejebringe den  fyldigste  og  bedst  mulige  Text  for  en  af  Kristen- 
hedens  ældste  Meddelelser  om  Martyrerne    og  deres  Hvilesteder 


')  Forf.s    Via  Appia  II  p.  13.")  !'!'. 

—  det  saakaldte  Martyrologium  Hieronymianum  —  fandt  han  i 
et  Bibliothek  i  Bern  et  Haandskrift  af  denne  Martyrologi,  der 
udmærkede  sig  fremfor  dem.  han  alt  kjendte,  ved  nøjagtig  og 
uden  Abbreviationer  at  meddele  stedlige  Angivelser,  der  i  andre 
Codices  vare  enten  ganske  udeladte  eller  forkortede  saa  utyde- 
ligt, at  de  ikke  kunde  forstaas.  Og  dette  Haandskrift  gav  ham 
en  ønsket  Oplysning  angaaende  Martyrerne  i  Katakomben  ved 
Albano  ved  at  meddele: 

„  VI  idus  Augustas  Bomae  via 
Ajjpia  miliario  ab   Urbe  XV  Secundi 
Severiani,  Carpophori,   Victorini  in  Albano" x). 

Med  andre  Ord:  fire  Hellige,  betegnede  med  Navnene  Secundus, 
Severianus,  Carpophorus  og  Victorinus  sagdes  at  være  stedte 
til  Hvile  i  en  Katakombe  paa  Albanos  Territorium  ved  den  15de 
Milepæl  paa  den  appiske  Vej,  og  Dagen  for  denne  Bisættelse 
mindedes  af  Kirken  ved  aarlige  Fester  den  8de  August.  Saa 
meget  mere  maatte  denne  Oplysning  være  de  Rossi  kjærkommen, 
som  de  nævnte  Hellige  ved  en  Misforstaaelse  af  Texten  i  en 
anden  af  Kirkens  ældste  Optegnelser  om  Martyrernes  Mindedage  — 
en  „Kalender",  som  den  kortelig  kan  betegnes,  der  foreligger  os 
med  det  profane  og  kirkelige  Indhold,  hvormed  den  i  Midten  af 
det   4de  Aarhundrede   blev   afskreven   af  en    Samtidig    af   Pave 


')  De  Rossi.  Bullett.  di  archeolog.  christ.  1809  p.  70.  Af  Fortalen  til  samme 
Forfatters  Roma  sotter ranea  (II  prolcg.  pag.  XII)  fremgaar  det,  at  det 
ovennævnte  Haandskrift,  der  efter  Skrifttrækkene  at  dømme  hidrører 
fra  det  8de  eller  9de  Aarhundrede  (Mommsen.  „iiber  den  Chronographen 
vom  J.  354",  trykt  i  „Abhandl.  der  kgl.  sdchs.  Ges.  der  Wiss.  Il  — 
philolog.  hist.  Classe  I  —  1850  pag.  560),  havde  henligget  ganske  upaa- 
agtet,  siden  det  i  Begyndelsen  af  det  17de  Aarhundrede  fra  en  Privat- 
mands Samlin?  blev  indlemmet  i  Bven  Berns  Bibliothek. 

Damasus,  Skjønskriveren  Furius  Dionysius  Philocalus  —  vare 
blevne  forvexlede  med  de  saakaldte  „fire  kronede  Martyrer 
{Quattro  Coronati)  og  urettelig  derfor  henlagte  til  Katakomber  ved 
andre  Veje  1). 


Med  Hensyn  til  den  nærmere  Detail  henvises  til  de  Rossi's  Redegjørelse 
i  Bullett.  di  archeolog.  christ.  1S69  p.  68 — 70.  Her  skal  det  blot  som  op- 
lysende Exempel  paa,  hvorledes  Haandskrifter  kunne  blive  misforstaaede 
og  ved  at  udgives  i  Trykken  faa  et  helt  andet  Indhold,  end  de  i  Virkelig- 
heden have,  berøres,  at  i  samtlige  Manuskripter  af  den  oven  anførte 
„Kalender"  —  hvilke  dog  i  vore  Dage  indskrænke  sig  til  3  (Mommsen 
1.  c.  pag.  631)  —  stod  overensstemmende  anført  (Mommsen  1.  c.  p.  632, 
hvor  Texten  i  de  forskjellige  Godices  findes  hidsat): 

„VI  idus  Aug.   Sfctindi,    Carpophori,   Victorini  et  Severiani  Albano." 

hvorhos  der  var  tilføjet : 

„et  Osteme  VII  ballislaria  Cyriaci,  Largi,  Crescentiani ,  Memmiae,  Ju- 
lianae  et  Smaragdi" .  Forstaaelsen  heraf  var  simpelthen  den,  at  Kirken 
den  8de  August  („VI  id  tis  Aug.")  fejrede  en  dobbelt  Højtid,  nemlig  en 
paa  Territoriet  Albanum  („Albano")  til  Ihukommelse  af  Martyrerne  Se- 
cundus',  Carpophorus',  Victorinus'  og  Severianus'  Dødsdage  og  en  anden 
ved  den  7de  Milepæl  paa  Via  Ostiensis  („Ostense  VII")  i  Anledning 
af  en  Omflytning,  der  den  samme  Dag  men  i  et  forskjelligt  Aar  havde 
fundet  Sted  af  Cyriacus',  Largus'  og  de  derefter  anførte  Martyrers  Rester 
I  il  en  Katakombe  ved  den  nævnte  Vej.  I  Haandskrifterne  er  kun  indløben 
den  mindre  Unøjagtighed,  at  Ordet  „ballislaria",  der  næppe  tør  antages 
som  en  Betegnelse  af  Stedet,  hvor  Katakomben  for  S.  Cyriacus  og  hans 
Ledsagere  var  beliggende ,  maa  holdes  for  en  Skrivfejl  istedetfor  „a 
Salaria"  (de  Rossi  1.  c.  pag.  <'>•.>).  fra  hvilken  Vej  det  ifølge  andre  Kilder 
vides,  at  Omflytningen  foregik,  eller  for  „milliario"  (Mommsen  1.  c.  pag. 
632  Note  3);  og  Texten  vilde  da  med  Hidsætteise  af  de  rette  underfor- 
staaede  Ord  være  at  læse  saaledes:  Ostense  [via  miliario]  septimo  <i  Sa- 
laria [translata  corpora]  Cyriaci  osv.  (de  Rossi  1.  c.  pag.  69).  Den  første 
Udgiver  (a.  1633)  af  den  gamle  Kalender,  Ægidius  Bucherius  —  efter 
hvem  den  kirkelige  Del  af  Kalenderen  ogsaa  jævnlig  benævnes  Calen- 
darium  Bucherianmii  misforstod   imidlertid   ganske  Haandskiitternes 

ligelydende  Ord,  idet  han  opfattede  hint  „VII"  ikk*-  som  en  Beteg- 
nelse af  Stedet  ved  via  Ostiensis,  hvor  Festen  for  S.  Cyriacus  med 
flere  Hellige  afholdtes,  men  som   en  Angivelse   al   Dagen  for  Højtiden, 

11* 

En  anden  Optegnelse  gav  de  Rossi  et  yderligere  Bidrag.  1 
en  Rejsehaandbog  —  eller  saakaldet  „Itinerarium"  —  skrevet  i 
Begyndelsen  af  det  7de  Aai hundrede  og  bestemt  til  at  vejlede 
Pilegrimmene  paa  deres  Vandring  mellem  Roms  Katakomber 
og  Kirker,  anføres  de  mærkeligste  Krypter  ved  den  appiske 
Vej,   og  derefter  underrettes   de  Troende    om,    at    „naar  de   ad 


ol?  ved  denne  Misforstaaelse  førtes  han  ind  paa  en  Række  viikaarlige 
Ændringer,  saaledes  at  han  for  at  faa  sin  Mening  ud  af  Texten  rettede 
„VII"  til  „VII  idus  Aug.",  forbandt  Ordene  „Albano"  og  „Ostense"  med 
hinanden  og  endelig  byttede  om  paa  Dagene,  hvorved  altsaa  Texten 
blev  publiceret  saalydende: 

„VII  idus  Aug.  Secundi  etc.  Albano  et  Ostense. 
VI  idus  easdem  Ballistaria  (forte  via  Salaria?) 
Cgriaci"  etc.  (de  Rossi  1.  c.  pag.  69). 

Den  meningsløse  Sammenstilling  af  „Albano  et  Ostense"  forvirrede 
da  ogsaa  fuldstændig  Tidens  Forskere,  saa  at  t.  Ex.  en  saa  anset 
Kirkehistoriker  som  Tillemont  henlagde  Albano  til  Via  Ostiensis  (Mern. 
pour  l'hist.  cccles.  Bruxelles  1707,  t.  V.  I  p.  202),  en  ganske  lignende  Fejl- 
tagelse, som  om  en  Fremtidsforsker  af  Danmarks  Topografi  vilde  søge 
t.  Ex.  Lyngby  ude  ved  Roskilde  Landevej.  Erindrer  man  fremdeles,  at 
Navnene  for  tre  af  de  fire  Martyrer  i  Albano  vare  ligelydende  med  dem, 
der  i  det  5te  Aarhundrede  blev  tillagte  de  saakaldte  „Quattro  Coronati" 
(Navnet  paa  den  Fjerde  af  disse  er  Severus,  medens  det,  som  foran 
anført,  for  den  Fjerde  af  hine  lyder  Secundus),  kan  man  forstaa,  at 
Tiden  kom  til  den  Overbevisning,  at  Firkløveret  af  Hellige  i  Kata- 
komben ved  Albano  ikke  var  forskjelligt  fra  de  „fire  kronede  Martyrer", 
og  at  man,  da  disse  vidstes  at  være  stedte  til  Hvile  ved  Via  Labicana, 
kastede  Glemsel  over  eller  i  hvert  Fald  betragtede  som  gaadefuldt, 
hvad  der  af  Kalenderen  kunde  menes  med  de  4  Martyrer,  hvis  Hvile- 
sted var  betegnet  med  det  besynderlige  „Albano  et  Ostense".  Saaledes 
vilde  altsaa  hine  Hellige  i  Albano  have  kunnet  gaa  tabt  for  Kristen- 
heden, dersom  ikke  de  Rossi  ved  at  gjøre  opmærksom  paa  den  rette 
Læsning  af  den  Text.  der  ligger  til  Grund  for  Udgivelsen  af  Calen- 
darium  Bucher  i  anum,  i  Forbindelse  med  sin  Opdagelse  i  Bernerbiblio- 
theket  af  et  upaaagtet  Haandskrift  af  det  oven  omtalte  Martyrologium 
Hieronymianum  havde  vundet  dem  tilbage  for  Kirken  og  paavist,  at  de 
danne  en  Gruppe  for  sig  selv  uden  at  have  Noget  at  gjøre  med  de 
saakaldte  „Quattro  Coronati". 

den  samme  Vej  ere  komne  til  Byen  Albano  og  have  passeret 
denne,  ville  de  møde  Kirken  S.  Senator  is,  hvor  baade  den  hellige 
Perpetua  og  en  talløs  Skare  af  Hellige  ere  stedte  til  Hvile" '). 
Som  man  sér,  passer  den  givne  Stedbestemmelse  fortrinlig  med 
Beliggenheden  af  Katakomben,  idet  man  netop  efter  at  være 
naaet  igjennem  Byens  Forstadsgade  træffer  Kirken  Maria  della 
Stella  med  det  sideliggende  Kloster,  under  hvilket  Kirkegaarden 
er  anlagt. 

Der  fattedes  altsaa  ikke  Kirken  Vidnesbyrd  om  den  fore- 
liggende Katakombe.  Ogsaa  „Albanum"  havde  sine  Martyrer, 
Mænd  og  Kvinder,  stedte  til  Hvile  i  Krypter,  der  ikke  mindre  end 
de  berømte  i  Roms  Nærhed  vare  Gjenstand  for  Pilegrimmenes 
Besøg.  Thi  at  Opfordringen  til  disse  om  her  at  ære  Martyrernes 
Rester  ikke  har  lydt  forgjæves,  skjønne  vi  af  Freskerne  i  Kata- 
kombens Kamre,  blandt  hvilke  flere  ere  overmalede  4 — 5  Gange, 
helt  ind  i  det  10de  Aarhundrede,  da  Glemselen  lagde  sig  over 
denne  Kirkegaard  som  over  de  mange  andre.  Ogsaa  den  Om- 
stændighed, at  Constantin  den  Store  faa  Aar  efter  Kristendom- 
mens Sejr  opførte  en  Basilika  i  Byen  (a.  326)   og  aflagde  denne 


'I  1  ltinerariet,  der  er  overskrevet:  „De  locis  sanctis  Martyrum  qua*  suni 
fon's  civitatem  Romam"  (Opera  Albini  s.  Ålcuini,  ed.  Froben,  II  vol.  II 
appendix  tertia  pag.  598)  ,  lyder  den  paagjældende  Del  af  Texten 
saaledes:  Per  eandem  rcro  viam  [appiamj  pervenitur  ud  Albanam 
civitatem  et  per  eandem  civitatem  ad  Ecclesiam  aar.cti  Senatoris,  nbi 
et  Perpetua  jacet  corporaliter  et  innumeri  Sancti,  et  magna  mirabilia 
ibidem  geruntur  (I.  c.  p.  599). 

Som  tidligere  omtalt  (Via  Appia  II  p.  135',  blev  Itinerariel  fundet, 
i  Slutningen  af  forrige  Aarhundrede  i  et  Klosterbibliothek  i  Salzburg; 
det  var  vel  udgivet  i  Trykken  allerede  i  Aaret  17-_".t.  men  henlaa  dog 
saa  fuldstændig  upaaagtet,  at  selv  Forskere,  der  beskjæftigede  sig  med 
Studiet  af  Katakomberne,  end  ikke  kjendte  det  af  Navn  (de  Rossi 
Roma  sotterr.  I  p    135—136). 

med  rige  Gaver  af  Sølv  og  Guld  og  udstrakt  Jordegods, 
omfattende  Nemi-  og  Albanersøen  med  tilstødende  Jorder  for- 
uden Lejren  og  dens  Tilbehør1),  lader  formode,  at  Menigheden 
i  Albano  var  baade  talrig  og  anset. 

jlen  hvorledes,  maa  man  unægtelig  spørge,  er  Albano 
kommet  til  at  huse  denne  Mængde  af  Kristne?  Efter  hvad 
der  er  os  bekjendt,  var  „Albanum"  jo  ingenlunde  nogen  By, 
men  —  som  Navnet  antyder2)  —  en  Del  af  det  gamle  Alba's 
Territorium,  et  Landdistrikt,  omtalt  for  sine  mange  pragtfulde 
Villaer,  blandt  hvilke  Cæsarernes  med  dets  Tilbehør  af  Luxus- 
bygninger  var  det  mest  fremtrædende.  Fra  Menigheden  i  Rom 
kunne  de  her  jordfæstede  Levninger  ikke  hidrøre,  —  Kirke- 
gaardene for  dennes  Kristne  holde  sig  nemlig  ufravigelig  indenfor 
en  Kreds  af  omtrent  3  Fjerdingvej  fra  Byens  Mure;  heller  ikke 
kunne  de  antages  at  stamme  fra  det  nærliggende  Ariccia,  idet 
Katakomben  i  Kirkens  Optegnelser  stedse  benævnes  efter  „Al- 
banum", uden  at  der  findes  Antydning  af,  at  Nabobyen  Ariccia 
skulde  have  Andel  i  den. 

For  at  besvare  Spørgsmaalet  maa  vi  henvise  til  Lejren 
ved  Albanerslottet  og  dens  Beboere;  og  det  er  i  saa  Hen- 
seende interessant  at  bemærke,  hvor  mange  smaa  Data  Nutiden 
formaar  at  fremdrage  som  Vidnesbyrd  om,  at  fandtes  der  end 
ikke  paa  Kristenforfølgelsens  Tid  nogen  egentlig  By  paa  Al- 
banos  Territorium,  dannede  Lejren   dog  for  saa  vidt  Grundlaget 


')  Anastasius,  de  vitis  pontif.  Roman.  (Moguntiae  1602)  in  Silvestro  pag.  25: 
possessio  Albantnsis  cum  lacu  Albanensi  .  .  .  omnia  Sceneca  deserta  vel 
domos  intra  tirbem  .  .  .  possessio   Tiberii  Caesaris  .  .  .  massam  Netnus. 

2)  „Albanum"  med  Underforstaaelse  af  rus  (praedium),  dannet  af  Alba  paa 
samme  Maade  som  „Formianum"  af  Formiae,  „Tusculanu m"  af  Tus- 
culum  osv. 

for,  hvad  der  kunde  kaldes  en  By,  som  der  allerede  fra  Slut- 
ningen af  det  2det  Aarhundrede  til  denne  knyttede  sig  en  fast  bo- 
siddende Befolkning,  sammenholdt  under  en  vis  kommunal  Ordning. 
Vi  have  jo  set,  hvorledes  Indskrifter  fra  Gravmæler,  der 
nys  ere  fundne  i  Nærheden  af  Lejren,  have  godtgjort,  at  de 
Soldater,  der  laa  i  Garnison  i  denne,  ikke  udgjorde  en  Del 
af  Prætoriankohorten  i  Rom,  men  fra  Septimius  Severus'  Tid 
(a.  193 — 211)  henhørte  til  den  saakaldte  2den  parthiske  Legion, 
—  en  Militærstyrke ,  hvis  nøjagtige  Tal  vel  næppe  lader  sig 
angive ,  men  efter  den  vanlige  Størrelse  af  Legionen  i  denne 
Periode  af  Kejserdømmet  tør  anslaas  til  ca.  7000  Mand.  En 
ikke  ringe  Del  af  disse  Indskrifter  omhandle  imidlertid  Sol- 
daternes Hustruer  og  Børn  —  „conjugi  carissimae" ,  „filio  dul- 
cissimo",  læses  der  paa  Tavlerne1)  —  og  efter  hvad  vi  kunne  sige 
os  selv,  fulgte  disse  Soldaterfamilier  ikke  med  Legionen,  naar 
denne  beordredes  paa  Togt  mod  Rigets  Fjender,  men  forblev  i 
deres  Boliger  ved  Lejren,  hvilket  til  Overflod  bekræftes  af  Hero- 
dian,  der  beretter  om  Kejser  Maximinus,  at  denne  ved  Belejringen 
af  Aquileja  blev  dræbt  (a.  238)  af  „Soldaterne  fra  Lejren  ved 
Albanerbjerget",  som  længtes  efter  at  gjensé  „Hustruer  og  Børn, 
som  de  havde  ladt  tilbage  paa  Stedet"  2).  Denne  Soldater- 
garnison og  dens  Paarørende  dannede  altsaa  en  ikke  ringe 
Kreds,  i  hvilken  den  kristne  Lære  kunde  finde  Indgang,  og  det 
kan  ikke  undre  os,  om  den  særlig  har  kunnet  vinde  Tilhængere 
i  en    Legion,   der   som    den  2den  parthiske   var    sammensat   af 


')  Annal;  og  Bullctt.  dett'Inst.  henholdsvis  for  1SG7  pag.  77  \i.  22  og  for 
1869  p.  136. 

2)  Herod.  (ed.  Mendelssohn)  VIII,  5:  t8o&  rols  6TQazid>zats  ol'  jrpo?  r/; 
Pco/iccicov  noktt,  GTQaronsSov  tl%ov  vnb  to  xctloviitvov  o  pog  'Akftavov 
tv&a  notidag  nccl  yvvctixuq  xntilsloinsGav,   cpovsvaut   ror   Mafcifilvov. 

Fremmede  fra  alle  Egne  af  Riget  og  gjentagende  af  Cæsarerne 
blev  sendt  til  Orienten,  det  store  Arnested  for  Omvendelsen  til 
Kristendommen.  ■ 

Til  en  romersk  som  til  enhver  anden  Hærafdeling  hørte  frem- 
deles en  Skare  Handlende  og  Marketendere,  der  forsynede  Sol- 
daterne med  forskjellige  Fornødenheder,  Vin,  Olie  og  desl.  De 
Boder  eller  Udsalgssteder,  der  i  Lejrens  Nærhed  blev  anviste 
disse  Handlende  til  Oplag  og  Forhandling  af  deres  Varer,  kaldtes 
med  et  Ord,  der  ikke  forekommer  i  saakaldet  klassisk  Latin,  men 
kjendes  fra  Indskrifter  som  et  teknisk  og  folkeligt  Udtryk:  „Cana- 
bae"  og  deres  Indehavere  „Canabenses  legionis" ;  og  efter  hvad 
Mommsen,  hvis  Indsigt  paa  alle  Omraader  af  den  romerske 
Filologi  man  saa  ofte  har  Anledning  til  at  beundre,  ved  sine 
Commentarer  til  en  Række  Indskrifter  har  paavist,  udgjorde 
disse  Canabenses  et  meget  betydeligt  Tilhang  til  en  romersk 
Lejr  og  erholdt  fra  Septimius  Severus'  Tid  en  ligefrem  bymæssig 
Ordning1),  —  hvorved  det  bl.  A.  ogsaa  naturlig  forklares,  at 
saa  mange  Stæder  i  Mellem-  og  Sydeuropa  have  deres  Op- 
rindelse fra  de  store  staaende  Lejre,  der  i  Kejsertiden  fandtes 
fordelte  omkring  i  Provinserne.  Ogsaa  fra  denne  Handelsbefolk- 
ning  maa  da  Katakomben  i  Albano  kunne  have  erholdt  sine 
Martyrer  og  Hellige;  det  nære  Samkvem  med  Soldaterne  lod, 
hvad  der  sjælelig  greb  disse,  finde  Gjenklang  hos  de  Handlende, 
og  det  saa  meget  mere  som  Legionens  Canabenses  ingenlunde 
vare  fremmede  for  Garnisonen,  men  for  en  stor  Del  maa  an- 
tages at  have  været  dennes  egne  Veteraner2),  der  efter  udstaaet 
Tjenestetid  foretrak  at  forblive  paa  et  Sted,  hvortil  de  maaske  alt 


' )  Mommsen,  die  rom.  Lagerstiidte  (i  Hennes  vol.  VII  —  1873  —  pag.  299—326). 
2)  Ibid.  1.  c.  pag.  315. 

vare  knyttede  ved  Hustru  og  Børn.  Kun  med  disse  Forhold  i  Minde 
forstaar  man  ogsaa  Betydningen  af  en  af  de  Gaver,  som  Constantin 
den  Store  ifølge  Pavebogen  skjænkede  den  nyopførte  Basilika  i 
Albano:  „Omnia  Sceneca  deserta"  .  .  .  „Albanensi  sanctae  Ecclesiae 
donum  obtulit  Augustus" ,  hedder  det,  og  Meningen  af  det  besynder- 
lige Ord  „Sceneca"  er  bleven  misforstaaet,  som  om  dette  enten 
skulde  have  Noget  med  Scenen  (scena)  at  gjøre  og  sigte  til  For- 
nøjelsessteder,  til  Ex.  Theater  og  Thermer  her  i  Albano  —  i  hvilket 
Fald  der  maatte  læses  scenica  i  Stedet  for  sceneca  —  eller  (saa- 
ledes  som  det  antages  af  Nibby,  Analisi  I  pag.  82,  ogsaa  af  de 
Rossi,  Bullett.  1.  c.  pag.  78)  maatte  udledes  af  det  græske  „Gxnvrju 
og  referere  sig  til  Telte  og  Barakker  for  Soldaterne.  Efterat 
den  tekniske  Betydning  af  Udtrykket  „canabae"  imidlertid  er  frem- 
draget af  Mommsen,  kan  der  næppe  tvivles  om,  at  det  mis- 
tydede „sceneca"  har  sin  Oprindelse  herfra  og  følgelig  omfatter 
de  Handlendes  Oplags-  og  Udsalgssteder  i  Lejren;  under  frede- 
lige Forhold  kunde  disse  canabae  voxe  op  til  —  som  Tacitus 
bemærker  —  „at  have  en  Udstrækning  som  en  lille  By"1),  og 
det  er  da  ganske  forklarligt,  at  Pavebogen  ikke  forbigaar  dem  blandt 
de  Gaver  af  Bygninger  og  Jordegods,  der  tillagdes  Kirken. 

Videre  lader  der  sig  ikke  for  Tiden  oplyse  om  Menigheden 
i  Albano.  Hvilke  Prøvelser  og  Trængsler  den  har  gjennemgaaet,  er 
os  ubekjendt.  Kun  saa  Meget  tør  bringes  i  Erindring,  at  til  det 
kejserlige  Albanerslots  Luxusbygninger  hørte  ogsaa  et  Amfitheater, 
og  saare  sandsynlig  have  de  blodige  Skuespil,  der  her  forlystede 
Cæsarerne,  bidraget  til  at  forskaffe  Katakomben  adskillige  af  „de 
Hellige  uden  Tal",  der  i  Kirkens  Beretninger  siges  at  være  stedte 


')  Tacit.  hisf.  IV,  '■2-2:    Subversa  longis  pacis  <>[>>,■«,  haud  procul  castris,  in 
modum  municipii  exstructa,  m   hostibus  usui  farent. 

til  Hvile  hernede.  Heller  ikke  om  Tiden  for  Kirkegaardens  Til- 
blivelse eller  om  den  Orden,  i  hvilken  dens  Gange  og  Krypter 
ere  blevne  anlagte,  er  det  muligt  at  give  nærmere  Oplysning; 
enkelte  Gravceller  ere  fundne  lukkede  med  Sten,  paa  hvilke 
der  er  indbrændt  Stempler  fra  Marcus  Aurelius'  Tid  (a.  161  — 
180),  men  som  alt  berørt,  tør  der  ikke  af  saaclanne  Stempler 
sluttes  noget  Sikkert  om,  at  Anlæget  af  den  paagjældende  Krypt 
skulde  gaa  saa  langt  tilbage  i  Tiden l). 


For  den,    der  har  besøgt  den   store   og  ganske    anderledes 
velindrettede   Galixtus'  Katakombe  foran    paa    den    appiske  Vej, 


!)  Som  i  anden  Forbindelse  berørt,  bemærkede  allerede  Boldetti  disse 
Stempler,  uden  at  han  dog  var  i  Stand  til  at  læse  dem  rigtig;  af  ham 
hidsættes  de  nemlig  saalydende  (Boldetti  1.  c.  pag.  560): 


E  K    PR.    BIAVRELIAN 

1  G  X  O  P  O  R  T  L  I 


I  begge  Linier  har  Boldetti  overset  baade  Begyndelses-  og  Slutnings- 
bogstaver,  og  som  rimeligt  var,  kunde  han  derfor  heller  ikke  finde  nogen 
Mening  i  Indskriften;  rigtig  af  kopieret  og  med  en  foretagen  Adskillelse 
mellem  de  enkelte  Ord  ser  denne  derimod  saaledes  ud: 

OP     DOL    EX    PR     M    AYREL     AXTO 
XIXI     AVG    X    PORT    LIG 

og  i  denne  Skikkelse  hører  Inskriptionen,  —  der  omskrevet  med  gang- 
bare Ord  kan  hidsættes  saalydende :  opus  doliare  ex  praediis  M.  Aurelii 
Anton  i  ni  Augusti  nostri  portus  Licini  —  til  de  jævnlig  forekommende 
Stempler  paa  Sten  fra  Antoninernes  Tid,  idet  den  betegner  vedkommende 
Bygningsmateriale  som  Lerarbejde  (opus  doliare)  fra  et  de  nævnte  Kej- 
sere tilhørende  Depot  af  Teglsten,  der  gik  under  Benævnelsen  „Portus 
Licini"  (Preller,  Regionen  der  Stadt  Rom  pag.  103 1  og  iøvrigt  tjente  til 
Brug  ved  Reparation  af  offentlige  Bygninger. 

byder  den  lille  Kirkegaard  for  Albanos  Kristne  jo  kun  saare 
Lidet  at  tage  i  Øjesyn;  og  herude,  hvor  der  ikke  haves 
nogen  Fører  til  at  vise  omkring  i  de  mørke  Gange,  er  det 
heller  ikke  raadeligt  at  vove  sig  for  langt  frem,  men  rettest 
at  indskrænke  Besøget  til  to  større  Krypter,  der  ligge  strax  til 
Venstre  for  Trappen,  ad  hvilken  man  kommer  ned  i  Katakomben. 
I  den  største  af  dem,  der  efter  en  Lysaabning  at  dømme 
har  gjort  Tjeneste  som  en  Forsamlingssal,  sés  over  en  Grav  i 
Bagvæggen  et  Billede  i  halv  Figur  af  Frelseren  med  korsformet 
Glorie  om  Hovedet  og  ved  dennes  Side  til  Højre  en  ung  Kvinde, 
ligeledes  i  halv  Figur,  med  Slør  om  Hoved  og  Hals,  overskrevet 
paa  Græsk  „Guds  Moder",  medens  der  til  Venstre  for  Kristus  er 
afbildet  en  Helgen  med  stærkt  fremtrædende  Tonsur,  holdende 
en  Bog  trykket  ind  til  Siden  og  betegnet  med  Overskriften  S. 
Smaragdus.  Om  Kunst  lader  der  sig  ikke  tale  ved  denne  Freske: 
selv  de,  der  ere  mest  indtagne  af  Katakombebilledernes  Skjønhed 

—  og  der  er  i  saa  Henseende  drevet  en    ikke  ringe  Affektation 

—  maa  her  stødes  bort  af  de  stive,  udtryksløse  Ansigter  og  af 
den  gyselige  Tegning,  hvor  store  Hoveder  ere  satte  paa  smalle, 
bønnestagelignende  Kroppe  og  forvredne  Hænder  paa  Arme,  der 
som  et  Par  korte  Stilke  synes  at  voxe  ud  midt  af  Brystet.  Paa 
Rammen  om  Billedet  sés  med  lysere  Skrift  nogle  Bogstaver, 
der  formodentlig  omhandle  den,  paa  hvis  Bekostning  Billedet 
er  blevet  malet,  men  nu  ere  altfor  stærkt  udviskede  til,  at 
noget  Nærmere  lader  sig  udsige  herom,  og  vi  maa  Døjes  med 
efter  Form  og  Udtryk  i  Ansigterne  i  Forbindelse  med  den  daarlige 
Udførelse  at  henvise  Fresken  til  Tiden  for  de  sidste  Besøg  i 
Katakomben,  sandsynlig  i  det  Dde  eller  10de  Aarhundrede1)-  Men 
hvorfor,  kunde  man  spørge,  er  S.  Smaragdus  dengang  bleven  æret 


')  De  Rossi,  BuUett.  1.  c.  p.  72. 

hernede?  Efter  hvad  der  er  os  bekjendt,  har  denne  Helgen 
ingensinde  havt  Noget  med  Menigheden  i  Albano  at  gjøre,  men  er 
efter  at  have  lidt  Martyrdøden  under  Diocletian  bleven  bisat  i  en 
Katakombe  ved  Via  Salaria,  hvor  hans  Rester  henlaa  uforstyrrede, 
indtil  de  i  det  4de  Aarhundrede  blev  overflyttede  til  en  Krypt 
ved  Via  Ostiensis.  Svaret  volder  ikke  vor  Tid  nogen  Vanskelig- 
hed; som  allerede  vist,  foregik  nemlig  denne  Omflytning  af  Mar- 
tyrens Rester  den  8de  August,  altsaa  den  samme  Dag,  paa 
hvilken  Kirken  ifølge  den  gamle  Kalender  ihukom  de  4  Hellige, 
der  vare  stedte  til  Hvile  i  Kirkegaarden  ved  Albano ,  og  dette 
tilfældige  Sammentræf  af  Dage  for  forskjellige  kirkelige  Begiven- 
heder er  tilstrækkeligt  til  at  forklare  os,  at  Pilegrimmene,  der  i 
det  10de  Aarhundrede  ikke  vare  saa  nøje  kjendte  med  Betyd- 
ningen af  Kirkens  Festdage,  ærede  S.  Smaragdus  ogsaa  hernede; 
saaledes  sé  vi  til  Ex.  paa  en  Freske  i  Pave  Cornelius'  Grav- 
kammer i  coemeterium  Calixtl  Karthagos  bekjendte  Biskop  S.  Cy- 
prianus,  der  led  Martyrdøden  i  Afrika  og  ingensinde  har  hvilet 
i  denne  Katakombe,  afbildet  Side  om  Side  med  den  nævnte 
Pave  alene  af  den  Grund,  at  Kirkens  Højtid  i  Anledning  af  Begges 
Martyrium  faldt  paa  den  samme  Dag,  den  16de  September. 

I  den  samme  Krypt  viser  Væggen  til  Venstre  et  Billede 
ligeledes  af  Frelseren,  men  dennesinde  i  fuld  Legemsstørrelse, 
staaende  oprejst  med  en  opslaaet  Bog  i  Haanden  —  efter 
Paaskriften  (I  O  A  . . .)  formodentlig  Johannes'  Evangelium  — 
og  ved  dennes  Side  6  Personer,  af  hvilke  de  Fire  nærmest 
Kristus,  der  øjensynlig  danne  en  Gruppe  for  sig,  ere  fremstillede 
ens  klædte  i  hvide  Underkjortler  og  lange  Kaaber,  medens 
de  Tvende  paa  Fløjene  ere  iførte  en  lignende  Dragt  af  Rødt. 
Billederne  ere  ikke  overskrevne  med  Navn,  men  for  de  Rossi, 
der  jo  er  en  Autoritet  trods  Nogen  i  slige  Spørgsmaal,  stiller  det 
sig  som   ganske   utvivlsomt,    at   hin   Gruppe    ikke    kan  forestille 

Andre  end  netop  de  4  Martyrer,  hvis  jordiske  Levninger  ifølge 
Kirkens  Optegnelser  blev  bisatte  i  Katakomben1),  hvorimod  de 
tvende  Figurer  paa  Fløjene,  der  holde  sig  i  nogen  Afstand  fra 
de  Hellige,  og  som  ved  et  sammenrullet  Dokument  i  Haanden 
betegnes  som  Øvrighedspersoner,  kun  ere  to  fromme  Mænd,  ved 
hvis  Omsorg  Billedet  er  blevet  malet  eller  restaureret.  At 
Fresken  er  betydelig  ældre  end  hin  paa  Bagvæggen  i  Krypten, 
fremgaar  ikke  blot  af,  at  Farverne  ere  saa  stærkt  afblegede, 
men  yderligere  af  det  ungdommelige,  skjægløse  Ydre,  der  er 
tillagt  Kristus,  og  ved  at  der  mangler  baade  Glorie  og  Overskrift 
af  Navn  for  de  4  Martyrer;  herefter  tør  Fresken  antages  at  være 
malet  forinden  Slutningen  af  det  5te  Aarhundrede,  —  fra  da 
af  blev  det  nemlig  ganske  almindeligt  at  skrive  Navn  paa  Kata- 
kombernes Helgenbilleder. 

I  den  sideliggende  Krypt,  der  er  adskilligt  mindre,  kan  man 
for  saa  vidt  spare  sig  at  gaa  ind,  som  det  ikke  er  muligt  at 
opdage,  hvad  den  ene  Freske,  der  findes  herinde,  forestiller; 
der  er  nemlig  malet  paa  flere  af  de  Lag  Puds,  hvormed  Væggen 
er  overstrøgen,  og  i  Tidens  Løb  er  Størstedelen  af  det  yngste 
Lag  afskallet ,  saa  at  Billederne  paa  det  næstyngste  komme 
til  Syne  imellem  Rester  af  Figurerne  paa  hint,  hvorved  der 
fremkommer  en  saare  forstyrrende  Sammenblanding.  Efter  en 
Tegning,  der  er  tagen  af  de  Rossi2),  viser  imidlertid  Fresken 
paa    det    næstsidste  Lag   af  Overstrygningen,   der  er    den  bedst 


')  De  Rossi.    Bullett.  1.   c.  pag.  73:    /  quattri  candidati  per   me   sono 

dubbio    i   martiri   principali    del   cimitero,    il    cui  natair  fu    agil   s    di 
Ayosto:  Secondo,  Carpophoro,   Victorino,  Severiano. 

3)  De  Rossi,  Bullett.  1.  c.  pag.  74. 


178 


ALBANERBJERGENE. 


bevarede,  foruden  Frelseren  paany,  4  Figurer,  af  hvilke  de 
tvende  ere  overskrevne  Peter  og  Paulus,  og  en  tredie  med  et 
spyddannet  Kors  i  Armen  bærer  Navnet  Laurentius,  —  den  be- 
kjendte  Martyr,  der  under  Kejser  Valerian  led  en  saa  grusom 
Døcl  (a.  258)  ved  langsomt  at  blive  brændt  over  en  Jernrist.  I 
den  fjerde  Skikkelse  ventede  de  Rossi  at  skulle  finde  den  Helgen, 
efter  hvem  Katakomben  bar  Navnet  coemeterium  S.  Senatoris,  eller 
hin  Martyr  af  Kvindekjønnet,  der  nævnes  i  Pilegrimmenes  Rejse- 
optegnelser som  en  af  „de  talløse  Hellige",  hvis  Hvilested  var  at 
skue  hernede,  men  de  faa  Bogstaver,  der  ere  ladte  tilbage  af 
Overskriften,  tyde  hen  paa  en  ganske  ubekjendt  Martyr,  og  det 
er  da  mindre  at  beklage,  at  kun  et  Stykke  af  Foden  af  Figuren 
er  blevet  bevaret. 

Yderligere  er  der  ikke  Anledning  til  at  dvæle  ved  Katakomben. 
Nu  som  da  Boldetti  saae  den  for  150  Aar  tilbage,  henligger  Største- 
delen af  dens  Gange  i  ufremkommelig  Stand.  Men  snart  vil 
man  ventelig  høre  nærmere  om  den;  de  Rossi's  Undersøgelse 
har  kun  været  ganske  foreløbig,  og  naar  først  Gange  og  Krypter 
ere  ryddeliggjorte ,  haaber  han  at  kunne  fremdrage  fyldigere 
Oplysninger  om  dens  Martyrer  og  Hellige.  Nys  ere  de  Troende 
paany  kaldte  til  Andagt  hernede;  i  Rom  existerer  endnu  et  Kol- 
legium »Cultores  SS.  Martyr  umu ,  der  værner  om  Martyrernes 
Minde,  og  ved  dettes  Foranstaltning  blev  Messen  for  første 
Gang  siden  det  10de  Aarhundrede  i  Sommeren  1887  celebreret 
i  en  festlig  oplyst  Krypt  i  den  gamle  coemeterium  S.  Senatoris1). 
Istedetfor  en  Prædiken  fik  den  lille  Kreds  et  Foredrag  af  de 
Rossi,  der  i  korte  Træk  dvælede  ved  dette  yderligere  Vidnesbyrd 


')  „L'Italie"  for  4.  Juni  1887. 

om  Kristendommens  Fremtrængen  i  Roms  Omegn  ikke  mindre 
end  i  selve  Hovedstaden  og  de  mange  Oplysninger,  der  i  saa  Hen- 
seende  fremdeles  lade  sig  drage  frem  af  Kampagnens  Jordbund. 


II. 

Næppe  to  Hundrede  Skridt  fra  Kirken  Maria  della  Stella  deler 
Via  Appia  sig  paany,  og  man  staar  ganske  tvivlraadig  om, 
hvilken  Retning  man  skal  følge.  Til  Venstre  vinker  Vejen  med 
en  god  Rrolægning  af  polygone  Fliser,  af  Ydre  og  Størrelse  saa- 
ledes  som  de  kjendes  fra  cle  antike  Veje,  og  den  synes  tilmed 
en  ligefrem  Fortsættelse  af  den,  hvorpaa  man  gaar,  medens 
Vejen  til  Højre,  der  er  i  daarlig  Stand  og  langt  smallere,  gjør  Indtryk 
af  blot  at  være  en  Markvej,  som  fører  hen  til  en  eller  anden  Vigne. 
Man  har  imidlertid  ikke  gaaet  ret  langt  paa  den  mere  magelige 
Vej,  forinden  det  opdages,  at  den  fører  ned  i  Dalen  til  Foden  af 
Viadukten  og  derfra  i  adskillige  Vindinger  op  paa  Aasen,  hvor 
Ariccia  er  beliggende;  saaledes  i  Zig-Zag  løb  imidlertid  Via 
Appia  ikke,  og  man  maa  følgelig  søge  tilbage  til  den  forment- 
lige Markvej,  der  da  snart  ogsaa  skjønnes  at  være  den  rette  Vej 
ved  de  mange  Rester  af  Gravmæler,  der  komme  til  Syne  ved 
Vejkanten.  Men  hvor  ilde  har  man  ikke  handlet  med  den!  Appius 
Claudius  maatte  have  vendt  sig  i  sin  Grav,  om  han  kunde  have  set 
denne  Ødelæggelse.  I  mere  end  to  Tusinde  Aar  havde  Vejen  hen- 
ligget uænset  uden  at  lide  forsætlig  Overlast,  men  da  saa  i 
Begyndelsen  af  dette  Aarhundrede  den  ældre  Vej  mellem  Albano 
og  Ariccia  —  netop  den,  paa  hvilken  vi  have  været  inde:  Strada 
vecchia  dell' Ariccia  —  skulde  istandsættes,  saae  man  rolig  paa, 
at  Entreprenøren  lod   den   gamle  Brolægning  opbryde,    slog  den 

i  Stykker  til  Skjærver  eller  førte  de  bedste  Fliser  over  paa  den 
nye  Vej;  derfor  pranger  denne  med  saa  smuk  en  Stenlægning, 
medens  Via  Appia  her  i  saa  paafaldende  Grad  er  blottet  for 
sine  Fliser  :). 

Ruinerne  vedblive  at  bugne  frem  af  Jorden.  Særlig  ved  det 
saakaldte  „Parchetto  di  Chigi"  —  en  større  Vigne  i  Dalsænkningen 
mellem  begge  Byer  —  antage  de  større  Dimensioner  og  brede  sig 
dybt  ind  i  Terrænet  til  begge  Sider.  Men  forgjæves  spørges 
der  om  Navn;  maaske  de  fremtrædende  Murrester  til  Højre, 
der  for  en  Del  ere  rejste  af  svære  Peperinblokke  og  nærmest 
Vejen  synes  at  vise  Rester  af  en  Buegang,  tør  antages  for 
Levninger  af  et  Amfitheater,  maaske  de  ogsaa  efter  Beliggen- 
heden netop  her,  hvor  den  16de  Milepæl  ifølge  foretagne  Maalinger 
har  havt  sin  Plads,  kunne  være  Levninger  af  Stationsbygningen 
i  Ariccia,  —  noget  Sikkert  lader  sig  ikke  udsige,  forinden  der  er 
foretaget  langt  mere  intensive  Udgravninger  end  de  overfladiske, 
der  i  Slutningen  af  forrige  Aarhundrede  kun  havde  til  Øjemed  at 
berige  Samlingerne  med  Kunstsager.  Det  maa  haabes,  at  de  Rossi, 
der  ved  sin  Søgen  efter  Kristenhedens  Fortidsminder  i  en  anden 
Egn  af  Albanerbjergene  ved  Tusculum  nys  har  gjort  saa  betyd- 
ningsfulde Opdagelser  ogsaa  med  Hensyn  til  Stedets  profane 
Mindesmærker  —  til  Ex.  angaaende  Ciceros  og  Asinius  Pollio's 
tuskulanske  Landslotte2)  —  maa  faa  Stunder  til  at  kaste  Lys 
ogsaa  over  denne  Egn;   men   der  er   ingen  Tid   at  give  bort,  — 


')  I  Albano  fortælles  det.  at  der  ved  Foranstaltning  af  Accademia  dei 
Lincei  i  Rom  (der  dog  nærmest  er  et  naturvidenskabeligt  Selskab)  skal 
være  plantet  nogle  Bambusstokke  for  at  betegne  Via  Appia's  Retning 
paa  denne  Strækning,  hvor  den  henligger  saa  ukjendelig.  men  om  dette 
har  været  Tilfældet,  ere  disse  Vejmærker  nu  i  hvert  Fald  ikke  til  at 
opdage. 

3)  Annali  delVInst.  1873  pag.  162—221. 

inde   i  Vignerne  sér    man  Bønderne   rask  hugge  bort  af  de  be- 
sværlige Murtinder,  der  tage  Pladsen  op  for  deres  Vinstokke. 

Den  interessanteste  Fortidslevning  paa  denne  Strækning  af 
Vejen  er  et  gammelt  Tempel  for  Diana.  Man  søger  det  med  en 
vis  Ny sgj enighed,  idetmindste  naar  man  har  læst,  hvorledes 
det  henlaa  skjult  for  Omverdenen,  indtil  det  —  eller  rettere  dets 
Inderste:  Tempelcellen  —  i  Begyndelsen  af  dette  Aarhundrede 
(1817)  blev  opdaget  afNibby  inde  i  en  Avlsgaard  x).  Men  næppe 
vil  En  af  Ti  være  i  Stand  til  at  finde  det  uden  Besvær;  at 
spørge  sig  frem  er  selvfølgelig  ganske  forgjæves;  selv  de 
brilleklædte  Ordensbrødre,  der  færdes  her,  saa  flittig  studerende 
i  deres  Bønnebøger,  ryste  paa  Hovedet  —  Ruinen  er  dem  ganske 
ubekjendt.  Man  har  da  kun  den  Udvej  at  eftersøge  de  forskjel- 
lige  Vigner  en  for  en,  hvad  der  dog  er  lettere  tænkt  end  gjort, 
idet  romerske  Vinhaver  ere  som  Boliger  for  Afdode,  og  en 
Banken  paa  deres  Porte  som  Regel  forbliver  ubesvaret.  Omsider 
træffes  den  rette  til  Venstre  for  Vejen  —  „No.  10  proprietå  di  D.M.  C." 
(formodentlig  en  Fyrst  Chigi),  som  deri  Foraaret  1887  stod  at  læse 
over  Porten,  —  og  faa  Skridt  fra  Indgangen  ligger  Forpaglergaarden, 
indenfor  hvilken  Tempelcellen  skjuler  sig  ganske  i  samme  Stand, 
som  da  Nibby  opdagede  den.  Heldigvis  er  Døren  til  at  aabiic 
og  man  træder  ind  i  en  temmelig  lav,  men  rummelig,  firsidel 
Sal,  omtrent  20  Fod  bred  og  45  Fod  lang,  der  op  til  Loftet  er 
rejst  af  store  Kvaderstensblokke.  Her  skulde  man  altsaa  befinde 
sig  i  selve  det  Helligste  af  Gudindens  Tempel,  netop  dér,  hvor 
hendes  Billedstøtte  har  havt  sin  Plads,  —  Sic  transit!  fristes  man 
at   udbryde,    nu   maa   Cellen    give    Ly    for    Forpagterens   .Ksler. 


l)  Nibby,  Analisi  I  pag.  L2^-l 

Stensætningen  har  holdt  sig  fortrinligt;  Loftet  er  vel  forlængst 
faldet  ned  og  erstattet  med  Bjælkeværk,  men  iøvrigt  er  ingen  af 
de  indtil  2  Fod  høje  og  4  Fod  lange  Peperinblokke  gleden  ud  af 
sit  Leje,  og  saameget  mere  maa  man  beundre  Bygningsværkets 
Soliditet,  som  Stenene  ere  sammenføjede  uden  nogensomhelst 
Anvendelse  af  Kalk  eller  Cement.  Efter  Cellens  Form  og  Størrelse 
og  henset  til  den  ejendommelige  Bygningsmaade,  synes  Templet 
at  have  havt  ikke  ringe  Lighed  med  et  bekjendt  Tempel  for  Juno 
i  Gabii1)  og  antages  derfor  ligesom  dette  paa  tre  af  Siderne  at 
have  været  prydet  med  en  Række  doriske  Søjler,  medens  der 
fra  Bagvæggen  udgik  tvende  Fløjbygninger,  der  i  Forbindelse  med 
en  Porticus  omsluttede  en  aaben  Plads  foran  Helligdommen; 
Canina  har  ikke  forsømt  at  anskueliggjøre  os  Billedet  ved  at 
give  en  Tegning  af  Bygningen ,  saaledes  som  han  forestiller 
sig  denne  i  dens  oprindelige  Ydre 2).  Lad  os  iøvrigt  tilføje, 
at  medens  der  næppe  kan  tvivles  om,  at  Ruinen  virkelig  ud- 
viser det  Inderste  af  et  stort  Tempel ,  og  der  heller  ikke  for  saa 
vidt  ses  at  være  rejst  Indsigelse  mod  den  Antagelse,  der  strax 
blev  fremsat  af  Nibby3),  lader  der  sig  egentlig  ikke  anføre 
Videre  for  at  henføre  Bygningen  netop  til  Diana,  end  at  Gud- 
inden i  Ariceia  havde  et  Hovedsæde  for  sin  Kultus;  Murene  ere 
nemlig  forlængst  berøvede  deres  Prydelser  og  Yderklædning,  og 
der  vides  ikke  her  at  være  fundet  Indskrifter  eller  Kunstsager 
viede  til  den  nævnle  Gudinde. 


')  Canina,  Boma  ant.  VI  tav.  CX. 

2j  1.  c.  tav.  LXIII  og  LXIV. 

3)  Nibby,  Viagg.  antiqv.  (Roma  1819)  II  p.  156:  „si  riconosce  a  prima  vista 
per  la  ctlla  di  un  magnifico  tempio",  jfr.  Abeken  Mittelitalien  p.  211,  Gell 
1.  c.  pag.  ISO -187,  Monument,  dell'  Inst.  1854  p.  106,  Bullett.  deW  List. 
1857  p.  44. 

Faa  Skridt  bag  Tempelcellen  ses  endel  Murværk,  der  ved 
den  smukke  netformede  Stensætning  viser  sig  at  stamme  fra 
Kejserdømmets  første  Aarhundreder;  naar  man  stundom  heri 
har  villet  se  Rester  af  Thermer  fra  Antoninernes  Tid,  kan  Be- 
grundelsen indtil  videre  dog  ikke  være  anden  end  den ,  at 
Ruinerne  øjensynlig  ikke  hidrøre  fra  et  Tempel  eller  Gravsted 
og  efter  Form  og  Udstrækning  heller  ikke  synes  at  røbe  et 
Landsted. 

Overfor  den  omhandlede  Vigne  —  Orto  di  Mezzo,  som  den 
kaldes  i  Literaturen,  uden  at  Benævnelsen  dog  er  gængs  i  Egnen 
—  maa  man  vistnok  søge  Stedet  for  Byen  Ariccias  Forum.  I 
hvert  Fald  er  der  her  fundet  en  Statue,  der  ifølge  en  Indskrift 
paa  Fodstykket  ses  at  være  rejst  til  Ære  for  en  Anicius  Achilius 
Glabrio  Faustus,  der  havde  gjort  sig  fortjent  af  Staden,  og 
som  almindelig  Regel  havde  saadanne  Æresstøtter  deres  Plads 
paa  Byernes  Torve *).  Den  Mand,  hvem  Aricinerne  hædrede 
paa  denne  Maade ,  fordi  de  —  som  det  hedder  i  Ind- 
skriften —  „ved  hans  Bistand  og  Velgjerninger  vare  blevne 
befriede  fra  deres  uudholdelige  Nød",  og  „i  den  Hensigt  at 
slig  Æresbevisning  maatte  være  baaclc  Samtiden  til  Hæder 
og  Efterslægten  en  Spore  til  Dyd" ,  er  Nutiden  saa  temmelig 
ukjendt,  men  i  det  5te  Aarhundrede,  under  Kejserdømmets  Op- 
løsning, var  han  en  af  Rigets  højt  stillede  Herrer.  Faa  kunde 
opvise  et  mere  berømmeligt  Stamtræ  end  han,  der  paa  mødrene 


')  Statuen  opdagedes  i  Aaret  1857;  som  oftere  Tilfældel  med  Fortids- 
levninger her  fra  Egnen,  ere  dens  Stykker  spredte  omkring  paa  de  for- 
skelligste Steder,  idet  man  først  efterhaanden  har  fundet  de  enkelte  Dele. 
Angaaende  Beliggenheden  af  Ariccias  Forum  umiddelbart  ved  Vej- 
kanten, hvor  Fodstykket  ble?  udgravet,  bemærker  Henzen  (BuUett.  dett' 
Inst.  1857  p.  44),  at  den  tor  omtalte  Pietro  Ro-.  chiude  con  ogni 

probabilitå  essere  ivi  stato  situato  lo  stesso  foro  delV  anden  Aricia', 

12* 

Side  tilhørte  en  af  Republikens  store  Slægter,  Anicierne,  medens 
han  gjennem  Acilierne  udledte  sin  Herkomst  fra  Anchises  og 
Venus  og  mere  historisk  allerede  paa  de  puniske  Kriges  Tid 
kunde  paavise  sine  Forfædre  i  Statens  første  Stillinger;  vi  have  jo 
sét  en  Acilius  Glabrio  som  Medlem  af  det  kejserlige  Raad  under 
Domitian,  og  i  Fortegnelser  fra  den  senere  Kejsertid  over  Kon- 
suler og  Befalingsmænd  i  Rom  møde  vi  idelig  Navne  paa 
Medlemmer  af  denne  Slægt1).  Faderen,  en  Acilius  Glabrio  Sibi- 
dius,  gjorde  sig  navnkundig  ved  at  opføre  et  nyt  Forum  i  Rom, 
prydet  senere  af  Sønnen  bl.  A.  med  Statuer  af  hans  Slægtninge, 
og  selv  havde  Acilius  Faustus  den  Ære  som  „  V.  C.  [vir  cla- 
rissimus]  et  illuster,  tertio  ex-praefedo  urbis,  praefedus  praetorio 
et  consul  ordinarius" 2)  at  præsidere  i  det  Senatsmøde  anno  438, 
da  den  bekjendte  Samling  af  kejserlige  Anordninger,  der  gaar 
under  Navnet  „Codex  Theodosianus" ,  blev  forelagt;  i  Egenskab  af 
praefedus  praetorio  paahvilede  det  ham  at  gjøre  Senatet  bekjendt 
med  den  nye  Lovsamling  og  at  drage  Omsorg  for  dens  For- 
sendelse over  Riget 3). 

Efter  de  Værdigheder,  der  tillægges  Acilius  Faustus  i  In- 
skriptionen, maa  Statuen  antages  at  være  rejst  omtrent  Aar  432 4), 
og  den  viser  os  saaledes,  at  Aricinerne  ingenlunde  —  som  oftere 


'■>  Annali  delV  Inst.  1849  p.  34:2  ffi 

a)  Saaledes  benævnes  han  stedse  i  den  Protokol,  der  er  ladt  os  tilbage 
over  Forhandlingen  i  det  ovennævnte  Senats -Møde  (Gesta  in  senatu 
Urbis  Romae  de  recipiendo  Codice  Theodosiano),  og  som  findes  aftrykt  i 
Hanels  Udgave  af  Corpus  jur.  antejust.  (Bonn  1842)  p.  81  ff. 

3)  Mommsen  Uber  die  Subskription  und  Edition  der  Rechtsurkunden,  op- 
taget i  Berichte  i'cber  die  Verh.  der  kgl.  siichsischen  Ges.  der  Wiss.,  philol.- 
hist.  Classe  III,  1851  pag.  378-380). 

*)  Bullett.  dell'  Inst.  1857  p.  43. 

antaget1)  —  allerede  da  havde  forladt  deres  Boliger  i  Dalen 
for  at  søge  op  paa  Højderne,  men  tværtimod  saa  lidet  vare  be- 
tænkte paa  en.  saadan  Omflytning,  at  de  endog  hernede  rejste 
Æresstøtter  for  deres  Velgjørere;  at  Byen  iøvrigt  var  nedsunken  i 
Nød,  fremgaar  af  Indskriften,  og  det  erindres  jo  ogsaa,  at  Vest- 
gotherne  alt  da  havde  bragt  Ødelæggelse  over  Bom  og  dens 
Omegn.  Hvori  den  Hjælp  bestod,  der  under  disse  Forhold  ydedes 
Ariccia  af  Acilius  Faustus ,  er  os  ikke  bekjendt 2). 


')  Til  Ex.  af  Lucidi  (Memorie  storicke  clelV  Ariccia  pag.  233),  der  uden 
nærmere  Begrundelse  sætter  Ariccias  Ødelæggelse  i  Dalen  til  Aar  411. 

')  I  Betragtning  af,  at  Indskriften  er  funden  umiddelbart  ved  den 
appiske  Vej  og  er  den  sidste ,  der  bliver  at  omtale  i  dette  Afsnit  om 
Albanerbjergene,  lader  det  sig  vel  forsvare  her  at  dvæle  nogle  Øjeblikke 
ved  den;  til  Sammenligning  med  Inskriptioner  paa  moderne  Mindes- 
mærker af  lignende  Art  turde  den  ogsaa  gjure  Krav  paa  nogen  Op= 
mærksomhed.     Paa  Fodstykket  sér  den  saaledes  ud : 

ANICIO    ACHILIO    GLABRI 
ONI   FAVSTO    CLARIS 
SIMO   VIRO    QVAESTORI 
GANDIDATO    PRAETORI 
TVTILARI    COMITIS    IX 
TRA   CONSISTORIVM 
TERTIO   PRAEFEGTO    VR 
BI    VTRIVSQVE   INPE 
Ril    IVDIGII   SVBL1MITA 
TO   PBAEFEGTO   PRAETO 
RIO   ITALIAE   AFRICE    ET 
INLYRICI    QVOD   ET   PRAE 
SENTIBVS   GLORIAE    ET 
FVTVRIS   INTCITAMEN 
TO   AD   VIRTVTEM   FORE    RO 
GANTIBVS    ARICIXIS 

Kun  Skridt  for  Skridt  rykke  vi  frem  ad  Vejen  og  møde  da 
næppe  100  Favne  fra  Dianatemplet  en  næste  Bifurkation,  men 
dennesinde  uden  at  være   i  Tvivl  om,    hvilken  Retning   der  skal 


QV1   BENEFIGIIS   ET   RE 
MEDIIS   EIVSDEM   AMPL 
ISS1MO   YIRI   AB   INTORA 
BILIBYS    NECESSITATI 
BVS   FVERANT   VIND1GA 
TI    OB  PRAESTITA   CIRGA 
SE   BENEFICIA   ORDO 
ET   CIVES   STATVAM 
CONLOCAVERVNT 

(BuUett.  deW  Inst.  1857  p.  37), 

og  i  ordret  Oversættelse  vil  den  —  med  Forbigaaelse  af  de  anførte 
Værdigheder,  der  ikke  med  faa  Ord  lade  sig  omskrive  paa  Dansk  — 
kunne  gjengives  saalydende: 

.Til  Ære  for  Anicius  Acilius  Glabrio  Faustus  .  .  .  have  de  ledende 
Mænd  og  Borgerne  paa  Opfordring  af  Aricinerne,  som  ved  den  nævnte 
udmærkede  Mands  Hjælp  og  Velgjerninger  vare  blevne  befriede  fra 
deres  uudholdelige  Nød,  opstillet  denne  Statue  paa  Grund  af  de  Vel- 
gjerninger, han  har  udvist  mod  dem,  [og]  i  den  Hensigt,  at  dette  maatte 
være  baade  Samtiden  til  Hæder  og  Eftertiden  en  Spore  til  Dyd." 

Som  man  ser,  mangler  det  ikke  paa  Ord;  det  Samme  kunde 
være  sagt  baade  smukkere  og  kortere;  dog  herved  skulle  vi  ikke 
dvæle  saa  lidt  som  ved  den  besynderlig  uskjonne  Maade,  hvorpaa 
de  enkelte  Ord  og  Sætninger  ere  afdelte  i  Linier.  Men  maa  man 
ikke  forbavses  ved  at  bemærke  den  Mængde  af  Forsyndelser  imod 
Grammatik  og  Bogstavering,  som  Koncipisten  eller  mulig  den  paa- 
gjældende  Stenhugger  har  formaaet  at  samle  i  de  faa  Linier,  dobbelt 
anstødelige  i  en  Inskription,  der  som  den  foreliggende  havde  sin 
Plads  for  Alles  Øjne  paa  Byens  Torv.  Til  den  Hædredes  Navn  er  føjet 
de  forskjellige  Værdigheder,  han  beklædte,  og  selvfølgelig  burde  disse 
som  en  Apposition  til  Navnet  være  hidsatte  i  samme  Kasus  (Dativ)  som 
dette;  men  efterat  tvende  Embedshverv  ere  anførte,  og  der  alt  ved 
deres  Betegnelse  er  begaaet  den  paafaldende  Skjødesløshed ,  at  der 
skrives  „praetori  tut  Har  i"  istedetfor  tutelari  (en  Prætur,  der  var 
indført    under   Kejser    Marcus   Aurelius    og   nærmest    havde    med   For- 

følges,  idet  Sidevejen  drejer  saa  afgjort  til  Højre,  at  den  kun 
kan  føre  ned  til  Kysten.  Netop  dér,  hvor  Vejen  bøjer  af,  ligger 
en  afdeVigner,  hvor  der  i  Slutningen  af  forrige  Aarhundrede  blev 
foretaget  Udgravninger  med  saa  rigt  et  Udbytte,  bl.  A.  af  den 
førnævnte  Kardinal  Despuig;  efter  Tidens  Beretninger  behøvede 
man  da  blot  at  stikke  Spaden  i  Jorden  for  at  bringe  de  for- 
skjelligste  Kunstsager  for  Lyset,  Buster  og  Torsoer,  mosaikind- 
lagte  Gulve,  Broncefigurer  og  Lignende  ');  endnu  ligger  der  ved 
Vejkanten  fuldt  op  af  Skulpturornamenter,  som  man  ikke  har  anset 
det  for  Umagen  værd   at  føre  bort.      Kun   en  enkelt  Ruin  staar 


mynderisager  [tutela]  at  gjøre),  følger  en  Angivelse  af  hans  Stilling 
som  Medlem  af  det  kejserlige  Raad,  hidsat  i  Genitiv  som  „comitis 
intra  consistorium"  istedetfor  comiti  intra  consistorium.  Endnu  uhel- 
digere er  Betegnelsen  af  den  derpaa  følgende  Ærespost ,  idet  han 
med  et  os  ganske  ukjendt  Ord  siges  at  være  bleven  forfremmet  — 
„subli  mitato"  (formodentlig  en  Fejlskrift  istedetfor  sublimalo)  til  tre 
Gange  at  beklæde  Stillingen  som  Præfekt  i  Rom  („tertio  praefecto 
urbi")  „utriusque  inperii  judicii",  en  Sammenstilling  af  Ord,  der 
sproglig  sét  er  ganske  umulig  og  ikke  kan  opfattes  anderledes  end 
som  en  ny  ligefrem  Fejlskrift  eller  rettere  Fejlhugning  af  „judicii" 
istedetfor  judiciis.  Meningen  er  nemlig  den,  at  Acilius  Faustus  blev 
ophøjet  til  sin  Værdighed  som  Bypræfekt  ved  en  af  Herskerne  i  begge 
Dele  af  Riget,  den  østlige  og  vestlige,  i  Forening  tagen  Bestemmelse 
(Bull.  dell'  Inst.  1.  c.  pag.  43:  elevato  alla  sua  dig>iitå  dalla  riunita  au- 
torite dei  duc  imperatori).  Yderligere  vil  man  bemærke,  at  han  be- 
nævnes „praefecto  praetorio  Africe"  istedetfor  Africae,  og  at  Inskrip- 
tionen ved  at  angive  Grunden  til  atAricinerne  have  rejst  en  Æresstøtte 
for  „denne  udmærkede  Mand",  bogstaverer  „intcitamentø"  istedetfor 
incitamento  og  med  Udelukkelse  af  en  bel  Stavcl-i-  skriver:  „into- 
rabilibus"  for  intolerabilibus,  ikke  at  tale  om.  at  Verbet  sluttelig  hid- 
sættes i  en  ganske  meningsløs  Form:  „fore"  istedetfor  foret.  BI.  a.  O. 
mindst  8  grove  Fejl  i  en  Inskription  paa  omtrent  ('.()  Ord.  —  med  dem 
for  Øje  maatte  unægtelig  Latin  af  en  Nutids  Skolepog  kunne  gaa  som 
godt  Latin  i  de  Dage. 
')  Lucidi  1.  c.  pag.  220  IT. 

tilbage  af  de  flere,  der  tidligere  gav  Stedet  dets  Navn:  Orto  dé 
Torrioni,  —  en  Rundbygning,  der  efter  det  usolide  Murværk  med 
store  Huller  mellem  Stenene  øjensynlig  hidrører  fra  Slutningen  af 
Kejsertiden;  maaske  den  udviser  et  Tempel,  maaske  et  Gravsted - 
intet  Nærmere  lader  sig  herom  udsige  saa  lidt  som  om,  hvorvidt 
Bygningen  i  den  tidlige  Middelalder  har  været  omdannet  til  et 
Kapel;  længe  forinden  Despuig  og  den  ligesaa  ivrige  Kunstsamler, 
Englænderen  Hamilton,  huserede  her  i  Egnen,  er  Ruinen  bleven 
berøvet  sine  Prydelser. 

For  de  Rossi  har  Vignen  særlig  Interesse,  idet  der  her  siges 
(i  Aaret  1775)  at  være  fundet  en  Indskrift,  omhandlende  en 
„famulus  Dei"1),  og  han  føler  sig  overbevist  om,  at  skjøndt 
der  hverken  i  Historien  eller  i  Martyrologierne  findes  nogen 
Oplysning  om  de  første  Kristne  i  Ariccia,  har  dog  ogsaa  denne 
By  havt  sin  underjordiske  Kirkegaard,  og  at  omhyggelige  Ud- 
gravninger paa  de  Steder,  hvor  den  anførte  Indskrift  eller 
andre,  der  ved  et  tilføjet  „in  pace"  betegne  sig  som  satte  over 
Troende,  ere  forefundne,  ville  bringe  for  Dagen  en  større  Sam- 
ling af  kristne  Mindesmærker  fra  det  3die  og  4de  Aarhundrede2). 
Hidtil  vides  saadanne  Udgravninger  dog  ikke  at  være  foretagne, 
og  vanskelig  vil  vel  ogsaa  nogen  Anden  end  de  Rossi  selv  føle 
sig  fristet  til  at  forsøge  dem;  Udbyttet  af  Udgravninger  til  Op- 
lysning om  de  ældste  Kristne  udenfor  Rom  har  kun  været  ringe, 
—  det  maa  ikke  glemmes,  at  monumentale  Vidnesbvrd  for  deres 


')  Saaledes  som  det  paagjældende  Ord  i  Indskriften  (HIC  REQVIESCIT 
FAMU.  . .)  suppleres  af  de  Rossi  (Inscr.  christ.  vol.  I  p.  566  Nr.  1351). 

s)  De  Rossi  Bullett.  di  archeol.  christ.  1S69  p.  81 :  „parmi  impossibile, 
che  V Ariccia  non  abbia  il  sko  cimitero  sotter raneo",  jfr.  samme  Tidskrift 
for  1873  p.  104. 

Vedkommende,  som  Sarkofager  og  Ligsten,  paa  Grund  af  det  ringe 
kunstneriske  Værd  i  ganske  anden  Grad  end  hedenske  Mindes- 
mærker af  lignende  Art  have  været  Gjenstand  for  total  Øde- 
læggelse ved  at  brændes  til  Kalk. 


En  sidste  Ruin,  og  dennesinde  fra  selve  Vejbanen,  bliver  at 
omtale,  inden  Maalet  er  naaet  i  Genzano.  Faa  Hundrede  Skridt 
fra  Rundbygningen  begynder  Vejen  at  slige  op  ad  Højderne  om- 
kring Nemisøen,  og  man  spørger  sig  selv:  hvor  ere  de  mærkelige 
Substruktioner,  der  saa  ofte  omtales  som  en  af  de  fremtrædende 
Levninger  fra  Via  Appia  i  Albanerbjergene?  Netop  her  lige 
under  Kirken  Madonna  di  Galloro  oppe  paa  Skrænten  til  Venstre 
ere  de  at  sé,  —  men  nær  kunde  man  have  overset  dem,  man 
maa  ned  ad  en  Sti  i  Dalen  for  at  tage  dem  i  Øjesyn.  I  en 
Længde  af  700  Fod  er  der  rejst  en  Vold  af  mægtige  Peperin- 
blokke,  paa  hvilken  Vejen  fører  hen  langs  med  Siden  af  Højen. 
Ved  at  følge  Terrænet  vilde  Vejen  være  kommen  til  at  løbe  alt- 
for stejlt  fra  Udgangen  af  Dalen  op  ad  Højen,  og  Bygmesteren 
har  derfor  foretrukket  at  fordele  Stigningen  over  en  større 
Strækning  ved  Opførelsen  af  en  Underbygning.  Hvor  denne  er 
højest,  maaler  den  40  Fod  og  bestaar  af  24  Rækker  af  rekt- 
angulære Blokke,  IV2 — 2  Fod  høje  og  indtil  7  Fod  lange,  der 
ere  lagte  i  vexlende  Lag  paa  langs  og  paa  tværs.  Stenenes 
Ydre  er  saare  uensartet,  idet  de,  der  ligge  paa  langs,  ere 
mere  eller  mindre  glattede,  hvorimod  de,  der  præsentere  sig 
med  deres  korte  Stykker,  saa  at  sige  ikke  ere  tilhuggede,  men 
tage  sig  ud  som  fremspringende  Knuder.  For  at  skalle  Vandet 
Alløb  fra  den  bagved  liggende  Skrænt  er  Dæmningen  gjennem- 
brudt   af   2 — 3    lave    bueformede    Aabninger;    maaske    ogsaa    2 

større,  omtrent  14  Fod  brede  og  18  Fod  høje,  portlignende  Buer 
have  tjent  i  samme  Øjemed1). 

Først  i  senere  Aar  har  man  faaet  mere  nøjagtige  Tegninger 
af  Underbygningen  —  som  det  kunde  formodes:  ved  privat  Ini- 
tiativ og  Fremmedes  Penge.  En  engelsk  Fortidsynder,  Lord 
Stanhope  skjænkede  det  arkæologiske  Institut  i  Rom  et  Beløb  af 
100  Scudi  (omtrent  400  Kr.)  til  Foretagelse  af  en  eller  anden  Ud- 
gravning efter  Selskabets  eget  Valg2),  og  dets  daværende  Sekretær, 
den  bekjendte  Udgiver  af  en  „Beschreibung  der  Stadt  Rom",  Bunsen 
lod  en  større  Del  af  Beløbet  anvende  til  en  Ryddeliggjørelse  af 
Dæmningen  for  Planter  og  Buskvæxt  i  Forbindelse  med  Optagelsen 


')  I  de  faa  Linier,  hvormed  Underbygningen  omtales  af  Nibby  i  en  Mono- 
grafi over  de  antike  Veje  (Delle  vie  degli  antichi,  aftrykt  i  vol.  IV  af 
Nardini's  Roma  antica,  ed.  Nibby  1820),  siges  Buerne  i  denne  at  være 
opførte  „for  at  spare  paa  Materiale  og  tilvejebringe  en  større  Soliditet" 
(1.  c.  p.  126:  la  via  Appia  .  .  .  e  sostenuta  da  maynifiche  sostruzioni  di 
pietre  quadrate  le  quali  si  estendono  100  passi  geometrici,  e  nella  mag- 
giore  elevazione  hanno  33  piedi  circa  di  altezza;  nella  sua  lunghczza 
veggonsi  tisati  tre  archi  per  rispar mio  di  mater iali  e  per  niaggiore  soli- 
ditå).  Hvorvidt  det  Sidste  er  rigtigt,  skal  lades  usagt,  men  noget  besynder- 
ligt synes  det  at  ville  tale  om  en  Besparelse  af  Sten  som  Øjemed  ved 
Opførelsen  af  blot  2  Buer  i  en  Underbygning,  der  som  oven  anført  har 
en  Længde  af  700  Fod  med  en  Højde  af  indtil  40  Fod  (ifølge  Caninas 
Maalinger  henholdsvis  Meter  231,«  og  13, 20,  Annali  deW  Inst.  1837 
pag.  51). 

Maaske  har  den  anførte  Bemærkning  af  Nibby  bidraget  til,  at 
der  jævnlig  i  Haandbøger  over  romersk  Bygningskunst  sés  en  ganske 
urigtig  Omtale  af  Substruktionerne ,  som  om  disse  vare  at  ligne  med 
de  romerske  Akvædukter;  ogsaa  Hirt  er  uheldig  i  sin  Beskrivelse, 
naar  han  omtaler  Dæmningen  som  bestaaende  delvis  af  vidtudspændte  Buer 
(Gesch.  der  Baukunst  bei  den  Alten  II  pag.  200:  „Hier  ist  eine  Thaltiefe 
am  Abhange,  in  der  Lange  von  melireren  100  Schritten,  mit  einer 
bedcutend  hohen  Quadermauer,  zum  Theil  in  iveit  gespannten  Bogen,  iiber- 
baut,  und  dar Viber,  die  Strasse  angelegl"). 

2)   Bullett.  dell'  Inst.  1835  p.  140. 

af  Tegninger 1).  I  Terrænet  gjør  Underbygningen  dog  ingenlunde 
det  regelrette  Indtryk,  som  man  efter  Tegningerne  kunde  ledes 
til  at  antage;  kun  en  ringe  Del  af  Stenene  ere  nemlig  tilhuggede 
som  nøjagtige  Parallelopipeder,  og  Linierne  mellem  de  forskjellige 
Skifter  løbe  derfor  hverken  ganske  horizontalt  eller  indbyrdes 
parallele,  ligesom  de  heller  ikke  falde  lodret  mellem  de  enkelte 
Sten.  Føje  vi  til  denne  Detail,  at  de  4  øverste  Rækker  af  Sten 
ere  lagte  udelukkende  med  de  lange  Sider  udefter  —  hvad  der 
mulig  kunde  vidne  om,  at  Dæmningen  i  Tidens  Løb  er  under- 
gaaet  en  Istandsættelse  —  og  at  der  midt  i  Fladerne  af  de  Sten, 
der  ere  lagte  paa  denne  Maade,  ses  anbragt  et  Hul,  der  for- 
modentlig har  tjent  til  ved  Stensaxe  eller  desl.  at  løfte  Blokkene 
op  i  den  betydelige  Højde2),  er  Dæmningen  omtalt  med  al  den 
Udførlighed,  som  alene  Hensynet  til,  at  den  er  en  af  de  faa  Lev- 
ninger fra  selve  Vejlegemet,  har  kunnet  motivere. 

Om  hvo  der  har  opført  denne  Underbygning  for  Via  Appia, 
lader  sig  intet  Sikkert  udsige;  Tiden  omtaler  den  ikke.  For- 
modentlig er  den  dog  først  bleven  til  adskillige  Aar  efter  Vejens 
Anlæg,  og  daCajus  Gracchus  —  som  andetsteds  omtalt3)  —  be- 
rømmes for  den  Interesse,  han  viste  Vejvæsenet,  og  i  sin  Stilling 
som  Almuetribun  (a.  123  før  Chr.)  ikke  sparede  nogen  Bekostning 
for  at  give  Vejene  et  tiltalende  Ydre,  men  ved  Broer,  Dæmninger 
og  Opfyldninger  søgte  at  holde  dem  med  saa  plan  en  Overflade 
som  muligt,  ligger  det  nær  at  henvise  til  ham  som  Arbejdets 
Udfører;    det    simple,   solide  Byggemateriale    i   Forbindelse  med 


')  Monumenti    incd.    dell'    Instituto    vol.    II    tav.    \X.\I\     og    Canina.    GM 

Edifizj  di  Roma  antica  e  saa  campagna  vol.  VI  tav.  I-XY. 
J)  Piranesi,  Antichitå  Romane  t.  III  tav.  LUI  og  LIV. 
3)  Forf.s    Via  Appia  I  pag.  13. 

den  Maade,  hvorpaa  Stenene  ere  lagte,  pege  ogsaa  hen  paa  Re- 
publikens Byggeforetagender  i  hans  Aarhundrede. 

Værket  gjør  sin  Bygmester  Ære;  hist  og  her  er  vel  Dæm- 
ningen sunken  ned  i  Terrænet,  en  af  de  lavere  Buer  er  ved  at 
styrte  sammen,  men  iøvrigt  er  ingen  af  de  mægtige  Blokke  gleden 
ud  af  sit  Leje;  mere  end  af  Menneskehaand  har  den  nu  at  frygte 
af  de  høje  Agaver,  der  skyde  frem  mellem  Stenene.  Selve 
Vejbanen  er  derimod  i  daarlig  Stand;  endnu  i  Slutningen  af 
forrige  Aarhundrede  henlaa  den  saa  temmelig  uskadt,  men  ved 
Istandsættelsen  af  en  moderne  Vej  maatte  Brolægningen  dele 
Skjæbne  med  Vejmaterialet  paa  en  foregaaende  Strækning,  den 
blev  brudt  op  og  hugget  i  Stykker.  Her,  hvor  Indtrykket  af 
Vejen  er  mere  levende  end  tidligere,  forsømmer  man  dog  ikke 
at  tage  en  af  dens  Fliserester  til  Erindring.  Roms  Stenhuggere 
sætte  vel  et  betænkeligt  Ansigt  op,  naar  der  stilles  dem  den 
Opgave  at  skulle  tilhugge  en  Sten,  mere  haard  end  Marmor  og 
saa  tilbøjelig  til  at  springe  i  Stykker,  men  naar  først  Fremmed- 
besøget  er  forbi,  bliver  ogsaa  dette  Arbejde  udført,  og  man  faar 
en  blank  poleret  Flade,  blaagraa  af  Farve,  af  den  vulkanske 
Stenart,  som  de  Gamle  kaldte  „silex",  Nutiden  „selce",  og  som 
i  saa  fortrinlig  Grad  kunde  modstaa  Slidet  af  Mennesker  og  Dyr. 

Fra  de  omhandlede  Substruktioner  og  hen  til  Stedet,  hvor 
Via  Appia  ved  Genzano  forener  sig  med  Postvejen  til  Neapel, 
er  der  intet  Videre  at  omtale  fra  Vejen.  I  nogen  Afstand  til 
Højre  ligger  en  isoleret  Høj  med  en  Ruin  fra  Middelalderen,  — 
Monte  di  due  torri,  som  den  kaldes  fra  den  Tid,  da  her  stod 
tvende  Taarne.  Derfra  nyder  man  den  videste  Udsigt  over  Egnen : 
tilbage  hen  over  Rom  ned  til  Havet,  forbi  Antium  og  Fiumicino 
op  til  Pynten  ved  Givita-Vecehia  og  fremad  over  Volskerbjer- 
genes  takkede  Tinder  ned  til  Terracina;  den  hele  Kyststrækning 
ligger    aaben    for    Blikket,   Bugten   omkring  Mola   di  Gaéta   med 

Øerne  Procida  og  Ischia  i  Baggrunden  —  en  Egn,  rig  som  faa 
paa  historiske  Minder  og  for  sin  Skjønhed  besungen  af  Digteren: 
O  lemper atae  dulce  Formiae  litus1).  Og  fra  Monte  due  torri  følger 
man  Via  Appia  paa  dens  videre  Løb:  ser,  hvorledes  den  faa 
Tusind  Skridt  fra  Genzano  skilles  fra  Postvejen,  paany  løber 
sammen  med  denne,  indtil  den  omtrent  en  halv  Mil  fra  Byen 
ved  Ruinerne  af  et  gammelt  Kastel  S.  Gennarello  for  en  længere 
Strækning  fjerner  sig  fra  den  moderne  Vej,  der  i  en  stor  Bue 
løber  nordlig  om  op  til  Velletri,  medens  Via  Appia  jævnt  skraa- 
nende  fører  ligeud  til  Gisterna  og  derfra,  saa  langt  Øjet  rækker, 
følges  som  en  skarpttegnet  snorlige  Stribe  gjennem  de  pontinske 
Sumpes  ved  Foraarstide  frodigt  grønne  Dække. 


■)  Martial.  Epigr.  X,  30. 

jT  oruden  de  jævnlige  Henvisninger  til  de  saakaldte  klassiske 
Forfattere,  romerske  Retskilder  og  Skrifter  af  Kirkefædrene  er 
der  under  Texten  henvist  til  nedenstaaende  Værker  af  Forfattere 
fra  ældre  og  nyere  Tid,  i  hvilke  der  ofte  vil  findes  en  fyldigere 
Udvikling  af,  hvad  der  i  den  foreliggende  Fremstilling  af  Via 
Appia  kun  har  været  Anledning  til  at  berøre. 


Abeken,  Mittelitalien  vor  den  Zeiten  romischer  Herrschaft, 

Abh andlungen  d.  kgl.  såchsischen  Gesellschaft  der   Wissenschaften, 

Acta  S.  Caeciliae  virg.  et  martyr,  (ed.  Laderchius,  Romae  1722), 

Alessandri,  Dies  geniales  (Lugd.  Batav.  1673), 

Allard,  Borne  souterraine, 

Ampere,  Histoire  Bomaine  a  Borne, 

Anastasius,  De   Vitis  Romanorum  pontificum  (Moguntiae  1602), 

Archaeological  Journal, 

Archdologische  Zeitung  (ed.  Gerhard), 

Annali  delV  Instituto  di  corrispondenza  archeologica, 

Au  b  er  tin,  St.  Paul  et  Sénéque, 

Baur,  Kirchengesch.  der  drei  ersten  Jahrhunderte, 

Becker,  Gallus, 

Becker  og  Marquardt,  Handb.  der  rom.  Alterthiimer, 

Beloch,  Campanien, 

Bergicr,  Histoire  des  grands  chemins  de  V Empire  Romain, 

Berichte  iiber  die    Verhandl.  der  kgl.  såchsischen   Gesellschaft  der 

Whsenschaften  zu  Leipzig, 
Bernouilli,  Romische  Ikonographie, 
Beulé,  Fouilles  et  Découvertes, 
Binder,  Novus  thesaurus  adagiorum  Latinorum, 
Boeckh,  Corpus  Inscriptionum  Graecarum, 
Boldetti,  Osservazioni  sopra  i  cimiterj  de'  Santi  Martiri  (Roma 

1720). 
Bo  si  o  —  Historia  passionis  B.-Caeciliae  (Romae  1600), 
Bottiger,  Kleine  Schriften, 

—         Sabina, 
Braun,  Ruinen  und  Museen  Roms, 
Bunsen,  Beschreibung  der  Stadt  Rom, 
Burma nn,  Anthologia  Latina, 
Bidlettmo  della  commis.  archeol.  municipale, 
Bullettino  deW  Instituto  di  corrisp.  archeol., 
Burn,  Rome  and  tlie  Campagna, 
Byron,  Cl  tilde  Harold, 
Ganina,  GU  ediftzj  di  Roma  antica  e  sua  campagna, 

—      La  prima  parte  della  via  Appia  dalla porta  Capcna  a  Boville, 
Gaposele,  Antichitå  Ciceroniane  nella  villa  Formiana, 
Ghaupy,  Découv.  de  la  maison  de  campagne  d' Horace, 
Classical  Journal, 
Corpus  Inscriptionum  Latinarum, 

Desjardins,  Essai  sur  la  topographie  du  Latium, 

—  La  table  de  Peutinger, 

Donati,  Roma  vetus  ae  recens  (Romæ  1665), 

Drumann,  Geschichte  Roms, 

Dutschke,  Norditalienische  Bildwerke, 

Fleury,  St.  Paul  et  Sénéque, 

Friedlaender,  Sittengeschichte  Roms, 

Garucci,  Graffiti  de  Pompéi, 

Gell,   Topography  of  Rome  and  its  vicinity, 

Géraud,  Essai  sur  les  livres  dans  Vantiquité, 

Gibbon,  History  of  decline  and  fall  of  the  Roman  Empire, 

Gregorovius,  Gesch.  der  Stadt  Rom  im  Mittelalter, 

Gruterus,  Corpus  Inscriptionum, 

Gueranger,  Ste  Cécile  et.  la  société  Romaine, 

Guidi,  I  paesi  dei  colli  Albani, 

Guhl  og  Koner,  Das  Leben  der  Griechen  und  Romer, 

Hare,    Walks  in  Rome, 

Ha  uthai,  Beitråge  zur  Erklar  ung  etc.  des  Textes  der  Satiren  des 

Persius, 

Heinrich,  Persius  Satiren, 

Hermes,  Zeitschrift  fur  classische  Philologie, 

Herzog,  Real- Ency  dop.  får  protest.  Theologie  und  Kirche, 

Heyne,  Sammlung  antiqv.  Aufsåtie, 

Hirt,  Geschichte  der  Baukunst  bei  den  Alten, 

Hiibner,  Die  antiken  Bildwerke  in   Madrid, 

Imhof,   T.  Flavius  Don/ilianus, 

U Ualie  (Journal  politique  quotid ien), 

Ja  lin,  Satirae  Persii  (prolegomena), 

Jordan,   Topographie  der  Stadt  Rom  im  Alterthum, 

13 

Jungclaussen,  Chronologie  der  Gedichte  des  Catullus, 

Klausen,  Aeneas  und  die  Penaten, 

Krause,  Gymnastik  und  Agonistik  der  Heltenen, 

L  a  b  i  1 1  e ,  Les  Satires  de  Lucile, 

Luc  i  di,  Memorie  storiche  delV  Ariccia  (Roma  1796), 

Liibke,  Grundriss  der  Eunstgeschichte, 

M  a  i  u  s ,  Scriptorum  veterum  nova  collectio, 

Maistre  (de),  Soirées  de  St.  Petersbourg, 

Marini,  AU  i  e  monumenti  de'  fratelli  Arvali, 

Marquardt  og  M  o  mm  s  en,  Handbuch  der  rom.  Alterthiimer, 

Martha,  les  Moralistes  sous  V Empire  Romain, 

Martyrologium  Adonis  (ed.  Georgius,  Romae  1745), 

Meineke,  Fragmenta  comicorum  Graecorum, 

Mittheilungen  des  k.  d.  arch.  Inst., 

Mommsen,  Romische  Forschungen, 

—  Romische  Geschichte, 

Montault,  L'année  liturgique  å  Rome, 
Monumenta  Matthaeiana  (Roma   1776 — 1779), 
Monumenti,  Annali.  e  Bullettini pubblicati  dalV  Inst.  di  corrispondenza 

archeologica, 
Monumenti  inediti,  pubblicati  dalV  Inst.  di  corrisp.  arcJieol., 
Morcelli-Fea-Vi.sconti,  Description  de  la    Villa  Albani, 
Museo  Borbonico  (Napoli  1824—1852), 
Museo  Capitolino  (Roma  1748—1782), 
Munter,  Miscell.  Hafniensia, 
Nardini,  Roma  antica  (Roma  1771), 
Neue  Jahrbiicher  fiir  Philologie, 
Nibby,  Analisi  ddla  carta  de    dintorni  di  Roma, 


ANHANG.  199 

Nibby,  Delle  vie  degli  antichi, 

—  Viaggio  antiqv.  ne'  contorni  di  Koma, 
Niebuhr,  Romische  Geschichte, 

Nuova  Antologia, 

Opera  Albini  s.  Alcuini  (ed.  Froben,  Ratisbonæ  1777), 

Orelli,  Onomasticon  Tullianum, 

Orelli-Henzen,  Inscriptiones  Latinae, 

Part'heyj  Das  alexandrinische  Museum, 

Pas  so  w,  Persius'  Satyren, 

Pauly,  Real- Ene yelop.  der  class.  Alterthumswissenschaft, 

P  h  i  1  o  1  o  g  u  s  (Zeitschr.  f.  das  klassische  Alterthum,  ed.Schneidewin), 

Pi  ranes  i,  Antichitå  d'Albano  e  di  Castel-Gandolfo, 

—  Antichitå  Romane, 

Pr a ti  1 1  i ,  Della    Via  Appia  da  Roma   å  Brindisi  (Napoli    1745), 
Preller,  Regionen  der  Stadt  Rom, 

—  Romische  Mythologie, 
Ren  an,  Le  prétre  de  Nemif 

—  St.  Paid, 

Renier,  lnscriptions  Romaines  de  l'Algérie, 
Reumont,  Della  Campagna  di  Roma, 

—  Geschichte  der  Stadt  Rom, 
Revue  Archéologique, 

Rheinisches  Museum  fur  Philologie, 

Riccy,  Dell'  antico  pago  Lemonio  (Roma    1802), 

—  Memorie  storiche  di  Alba-Longa  (Roma  1  7  s  7 ) , 
Rossi  (de),  Bullettino  di  Archeologia  C/trist iana, 

—  Inscr    christ.   Urbis  Romae, 

—  Roma  sotterranea, 

I.:- 

Schmidt  (C),  La  société  civile  dans  le  mon  de  Romain, 
Schmidt  (W.) ,  Gesch.  der  Denk-  und  Glaubensfreiheit  im  ersten 
Jahrh.  der  Keiserherrschaft, 

Schnaase,  Geschichte  der  bildendeti  Kiinste, 

Schwaabe,  Quaestiones  Catullianae, 

Sickler  og  Re  i  nh  art,  Almanach  ans  Rom, 

Stahr,  Torso, 

Stenersen,  En  Rejse  i  Grækenland, 

Te  uf  f  el,  Studien  und  Char akter istiken, 

Thorlacius,  Opuscula  academica, 

Tillemont,  Memoires  pour  servir  å  V  histoire  ecclesiastique, 

—  Histoire  des  Empereurs, 

Tunstall,  Epist.  ad  Middleton, 
Vacca,  Memorie  di  varie  antichitå, 
Vasa  ri,   Vite  de'  pittori, 
V  i  s  c  o  n  t  i ,  Iconographie  Romaine, 

—  Iscrizioni  Greche  Triopee, 

—  Museo  Pio  Clementino, 

Wallon,  Histoire  de  Vesclavage  dans  Vantiquité, 
Wesselingius,    Vetera  Romanorum  itineraria, 
Wessely,  Iconographie  Gottes  und  der  Heiligen, 
Winckelmann's    Werke, 
Westphal,  Die  romische  Kampagne, 
Zell,  Handbuch  der  romischen  Epigraphie, 
Zeitschrift  fur  Ålterthumsivissenschaft, 
Zoéga,  Bassiril.  antichi  di  Roma. 


Rettelser. 


S.  9,  Lin.  11  f.  o.  „et  Mandskab  af  tusinde  Bevæbnede",  læs:  „tusinde  haand- 

faste  Folk". 
S.  -20,  Noten  2  „Bullett.  (MV  Inst.  1863",  læs:  „Bullett.  MV  Inst.   1S53". 
S.  32,   Lin.   11    f.  o.   „Sejren   tilkomme   Fortjenesten!",   læs:   „Laurbærkransen 

for  Lovtalen!" 
S.  52,  Noten  3  „Reumert",  læs:  „Reumont". 

S.  59,  Lin.  5  f.  o.  „10  Millioner  Kroner",  læs:  „2  Millioner  Kroner". 
S.  186,  Noten  Lin.  3  f.  o.  „ISSIMO",  læs:  „ISSIMI". 

